
Eugeniu Coşeriu (Eugenio Coseriu) (n. 27 iulie 1921, Mihăileni, judeţul Bălţi, Basarabia - 
m. 7 septembrie 2002, Tiibingen, Germania) este creatorul uneia dintre cele mai impor¬ 
tante doctrine lingvistice ale modernităţii. A studiat filologia şi filozofia la universităţile 
din Iaşi (1939-1940), Roma (1940-1944), Padova (1944) şi Milano (1945), a fost pro¬ 
fesor la universităţile din Montevideo (1950-1963), Bonn (1961-1963), Frankfurt am 
Main (1962-1963) şi Tiibingen (din 1963) şi profesor invitat la numeroase alte univer¬ 
sităţi din întreaga lume. 

Om de ştiinţă de statură universală (cca 50 de universităţi şi academii din întreaga lume 
l-au desemnat membru honoris causa), filolog complet (romanist, slavist, clasicist, balcano- 
log, teoretician al limbii, fonolog, dialectolog, lexicolog, gramatician, semantician etc.), a 
creat o veritabilă şcoală, recunoscută ca atare în cercuri din ce în ce mai largi de specialişti, 
sub numele de „lingvistica integrală”. Rezultată dintr-o fericită sinteză între funcţio- 
nalismul structuralist şi tradiţia humboldtiană germană, doctrina lingvistică coseriană se 
caracterizează, pe lângă covârşitoarea sa valoare epistemologică şi metodologică intrin¬ 
secă, şi printr-o solidă fundamentare filozofică. 

Din impozanta sa operă (peste 50 de volume redactate mai ales în limbile spaniolă, ger¬ 
mană şi italiană şi traduse în numeroase alte limbi), sunt de menţionat următoarele (unele 
traduse în româneşte): Sistema, normay habla (Montevideo, 1952), Sincronia, diacronia e 
historia. El problema del cambio linguistico (Montevideo, 1958), Teoria del lenguaje y 
linguistica general. Cinco estudios (Madrid, 1962), Die Geschichte der Sprachphilosophie 
von derAntike bis zur Gegemvart. Eine Ubersicht (Tiibingen, I—II, 1969-1972), El hom- 
brey su lenguaje (Madrid, 1977), Tradiciony novedad en la ciencia del languaje (Madrid, 
1977), Principios de semantica structural (Madrid, 1978), Gramatica, semantica , univer- 
sales (Madrid, 1978), Textlinguistik. EineEinjuhrung (Tiibingen, 1980), Sprachkompetenz. 
Grundzuge der Theorie des Sprechens (Tiibingen/Basel, 1988), Prelegeri şi conferinţe 
(1992-1993) (Iaşi, 1994). 

Câteva remarci preliminare, după treizeci de ani 


1. Istoria filozofiei limbajului, pe care o avem acum într-o nouă ediţie, îngrijită 
de Jorn Albrecht, este, cu siguranţă, una dintre cele mai de succes cărţi ale lui Euge¬ 
nio Coseriu. La început, nici nu a fost o carte propriu-zisă, ci transcrierea unor prele¬ 
geri pe care Coseriu le-a ţinut la Tiibingen în anii 1968/1969 şi 1970/1971 şi pe care 
Rudolf Wmdisch şi Gunter Narr le-au consemnat şi le-au publicat pentru prima dată, 
în 1969 şi 1972, în două volume subţiri, scrise la maşină, în grabă, prin urmare pline 
de greşeli, şi, mai ales, fragmentare. Căci Istoriafilozofiei limbajului se opreşte înainte 
de a ajunge, de fapt, la „adevărata” filozofie a limbajului, adică la Herder, Humboldt, 
Hegel. In cursurile sale de mai târziu, Coseriu a vorbit şi despre perioada de până la 
1835 (anul morţii lui Humboldt), însă aceste cursuri nu au mai apărut sub forma unei 
cărţi. Iar despre ceea ce astăzi, după treizeci de ani, se înţelege prin „filozofie a limba¬ 
jului" în institutele de filozofie din universităţi nu se vorbeşte deloc în această Istorie. 

Faptul că reprezintă un ansamblu de notiţe de curs face însă ca această carte să fie 
tipic coseriană. Unele dintre cele mai cunoscute cărţi ale sale sunt alcătuite tocmai din 
asemenea transcrieri ale unor note de curs, cum sunt, de exemplu, în afară de lucra¬ 
rea despre care discutăm aici, şi Lingvistica textului , în excelenta prelucrare a lui Jorn 
Albrecht, sau Competenţa lingvistică, îngrijită de Heinrich Weber. Intr-o anumită 
privinţă, se poate spune că - cu excepţia lucrărilor de tinereţe - întreaga operă a lui 
Coseriu porneşte de la transpunerea în formă scrisă, de către auditori, a expunerilor 
orale ale acestuia. Chiar şi articolele, al căror caracter oral nu este la fel de evident ca 
acela al transcrierilor de cursuri, au fost întotdeauna dictate, mai ales unui asistent 
care-şi pregăteşte doctoratul, aşadar unui auditor care înţelege ce se spune. Nu cred 
că Eugenio Coseriu a folosit vreodată o maşină de scris. Pentru a scrie, Coseriu are 
nevoie de vocea sa şi, în mod evident, are nevoie de un ascultător, de un „acroates"*, 
care consemnează apoi în scris cele auzite. Opera scrisă a lui Coseriu este, în acest 

* Autorul foloseşte în context termenii akroates şi akroamatisch, adaptări savante 
ale cuvintelor greceşti care desemnau, în tradiţia aristotelică, acele idei pe care magis¬ 
trul le comunica pe cale orală exclusiv discipolilor foarte apropiaţi (n. tr.). 

sens, de esenţă „acroamatică“, aparţinându-le deopotrivă şi ascultătorilor săi. Acest 
complicat dispozitiv de consemnare, oral în esenţa sa, conservă în scris caracteristici 
fundamentale ale limbii ascultătorului, lucru care se întâmplă, în mod natural, mai 
ales în cazul cărţilor care cuprind transcrierea cursurilor. Caracterul „acroamatic“ 
al acestor texte reprezintă un temei esenţial al intensităţii lor. 

2. Cele două mici volume despre istoria filozofiei limbajului, rămase din mai 
multe puncte de vedere neterminate, au avut o influenţă pe care n-a mai cunoscut-o 
poate nici una dintre operele lui Coseriu. Ele au contribuit în mod decisiv la funda¬ 
mentarea unei noi direcţii de cercetare care, în cei treizeci de ani de la prima publi¬ 
care, s-a transformat într-o respectabilă preocupare internaţională: reflecţia istorică 
asupra gândirii lingvistice europene (şi apoi şi asupra celei din afara Europei). Sub 
acest aspect, al influenţei exercitate, probabil că doar semantica structurală a lui 
Coseriu poate fi comparată cu Istoria filozofiei litnbajului. 

Desigur, Istoria filozofiei limbajului a lui Coseriu nu este prima şi nici singura 
publicaţie de acest tip. Să amintim aici doar cele mai cunoscute lucrări clasice ale 
lui Benfey, Steinthal sau Cassirer. De asemenea, succesul de care s-a bucurat Istoria 
lui Coseriu nu se datorează, cu siguranţă, nici faptului că ea abordează mai multe 
discipline: filozofie şi lingvistică, teoria literaturii şi teoria culturii. După părerea 
mea, hotărâtoare pentru marea influenţă pe care a avut-o această carte au fost două 
momente. In primul rând, cursurile lui Coseriu şi publicarea notiţelor de curs s-au 
produs într-un moment istoric favorabil. Anii ’60-’70 sunt marcaţi atât de apariţia 
unei crize în dezvoltarea reflecţiei lingvistice care, printr-o reorientare spre istorie, 
voia să-şi consolideze noile obiective, cât şi de o transformare a filozofiei în „filo¬ 
zofie a limbajului”, în Germania printr-o confruntare cu modul anglo-saxon de a 
face filozofie. Pentru primul aspect, să amintim de „monumentala” legenda aurea 
a lingvisticii generative din cunoscutele şi controversatele lucrări ale lui Chomsky, 
Current Issues şi Cartezian Linguistics. Istoria filozofiei limbajului a lui Coseriu, 
precum şi numeroasele sale articole despre istoria lingvisticii constituie şi o reacţie 
faţă de acest mod în care marile nume ale trecutului (la Chomsky, în special Descar- 
tes şi Humboldt) sunt asumate inadecvat în legitimarea propriilor eforturi specifice 
în sfera lingvisticii. In privinţa celui de-al doilea aspect, să amintim de lucrările 
lui Apel şi Liebrucks, ca şi de o veritabilă explozie a activităţii publicistice pe tema 
„limbaj şi filozofie”, prin orientarea către filozofia analitică. 

Cel de-al doilea motiv, şi cel mai important, al succesului lucrării lui Coseriu 
trebuie căutat în înseşi calităţile acesteia: în prezenţa unei gândiri şi a unui discurs 
realmente „magistrale”, adică a unei uimitoare erudiţii, a pasiunii pentru lectura rigu¬ 
roasă a textelor, a perspectivei de ansamblu asupra a două milenii de filozofie şi ling¬ 
vistică şi a irezistibilei capacităţi de convingere a criticii practicate, izvorâtă tocmai din 
această perspectivă. Căci textele trecutului, spre care ni se deschide accesul printr-o 


CÂTEVA REMARCI PRELIMINARE, DUPĂ TREIZECI DE ANI 7 


subtilă hermeneutică, sunt citite în lumina experienţei istorice pe care o avem prin 
limbaj. însă Istoria lui Coseriu nu reprezintă o prezentare instrumentalizată pentru 
realizarea unor scopuri specifice de lingvistică sau filozofie a limbajului, aşa cum este, 
neîndoielnic, cazul cărţilor istoriografice ale lui Chomsky, în care acesta construieşte 
o istorie monumentală a propriilor eforturi, pornind de la textele trecutului. Inhăma- 
rea istoriei la un mic car particular este, de altfel, exclusă tocmai deoarece concepţia 
despre limbaj a lui Coseriu se distinge prin aceea că nu exclude nimic din ceea ce ţine 
de limbaj, că dezvoltă o vastă sistematică a ceea ce aparţine limbajului, în care sunt 
integrate problematizările trecutului. Această concepţie ne permite să ne întrebăm 
cu mai mare precizie ce idee urmăreşte de fapt un autor din trecut şi ce relevanţă - 
din punctul de vedere al dezvoltării istorice a reflecţiilor asupra limbajului - au pro¬ 
blemele ridicate de acesta, ce a observat el sau ceea ce încă nu a observat. Exemplele 
următoare vor pune în evidenţă tocmai acest aspect. Coseriu a arătat limpede că, până 
la Vico, Herder şi filozofia clasică a limbajului din Germania, limbajul a fost discutat 
întotdeauna doar în relaţie cu altceva - de cele mai multe ori, în relaţie cu problema¬ 
tica cunoaşterii -, că începând abia de la autorii menţionaţi limbajul este descoperit 
ca un domeniu propriu al spiritului uman, devenind astfel obiect autonom al reflecţiei 
filozofice şi ştiinţifice. Coseriu a mai arătat că istoricitatea şi caracterul particular ale 
semanticii - şi prin urmare o înţelegere adecvată a „diversităţii" limbilor - reprezintă 
o viziune târzie, înglobată de fapt pentru prima dată într-un mod realmente sistematic 
în gândirea asupra limbajului abia de către Humboldt. Mai ştim de la Coseriu că Vico, 
primul care descoperă că ceea ce ţine de limbaj reprezintă în realitate un domeniu 
autonom al spiritului uman, deţine, sub aspect structural, un concept nesatisfăcător 
asupra limbajului, în sensul că prin ceea ce ţine de limbaj el înţelege doar ceva textual, 
adică nu ia în seamă şi nivelul cuvântului, constitutiv pentru limbaj. Aşadar, Coseriu 
prezintă istoriafilozofiei limbajului pe fundalul unei cunoaşteri prin intermediul lim¬ 
bajului, înţeleasă mai ales ca o acumulare istorică de cunoştinţe, dincolo de care nici 
nu putem, de altfel, coborî mai departe în trecut. 

Punctele culminante ale celor două prelegeri sunt, fără îndoială, prezentarea lui 
Aristotel şi cea a lui Vico. Coseriu este unul dintre marii cunoscători ai filozofiei 
aristotelice, mereu prezentă în gândirea sa lingvistică. Atunci când Coseriu a vorbit 
despre el, Vico era încă puţin cunoscut ca filozof al limbajului. Cu puţin timp îna¬ 
intea lui Coseriu, despre această latură a filozofiei lui Vico vorbiseră în Italia Anto- 
nino Pagliaro, iar în Germania Karl-Otto Apel şi Bruno Liebrucks. De la Michelet 
încoace, Vico a fost perceput în Europa mai ales ca filozof al istoriei, respectiv, în 
tradiţia diltheyană, ca întemeietor al studiului ştiinţific asupra ştiinţelor lumii soci¬ 
ale (mondo civile ), respectiv ale culturii. Din acest punct de vedere, desigur că Vico 
a rămas şi astăzi unul dintre stâlpii principali ai „ştiinţelor culturii". Fără a contesta 
cercetările de filozofie a istoriei şi de epistemologie ale filozofului italian, Coseriu 

consolidează cea de-a treia coloană a edificiului lecturii, adică tocmai pe aceea care 
ţine de filozofia limbajului, care constituie de atunci şi dimensiunea realmente ino- 
vativă în cercetările mai recente asupra lui Vico. 

Desigur, după treizeci de ani, unele lucruri din Istoria filozofiei limbajului ar 
trebui revizuite. Tocmai asta a dorit cel mai mult Coseriu întotdeauna, în calitate 
de profesor: să nu i te supui, să polemizezi cu el, să continui să îţi pui întrebări, 
să cercetezi mai departe. Şi acest lucru s-a întâmplat în cercetare tocmai datorită 
imboldurilor lansate de Istoriafilozofiei limbajului. De aceea, în ediţia de faţă, a fost 
lărgită lista surselor secundare pentru cei mai mulţi dintre autori. Cu toate acestea, 
lectura pe care Coseriu a făcut-o clasicilor filozofiei limbajului nu este nicidecum 
depăşită, ci a devenit ea însăşi una clasică, iar caracterul stimulativ şi fascinaţia aces¬ 
tor prelegeri pot fi percepute şi astăzi. 

3. O nouă lectură, la treizeci de ani după audierea prelegerii, respectiv după prima 
lectură a notiţelor de curs, aduce cu sine şi o serie de surprize. Dintre acestea, voi aminti 
doar trei. Surprinzătoare este în primul rând desfăşurarea discursului. Acest lucru nu 
l-am remarcat odinioară în sala de curs, însă el te izbeşte atunci când te afli tu însuţi 
la sfârşitul carierei profesorale şi tragi cu urechea la prelegerea propriului tău profesor. 
Organizarea discursului reprezintă un element a ceea ce am numit la început „magis¬ 
tral”. In faţa ta vorbeşte nu doar cineva care cunoaşte infinit de multe lucruri şi care, prin 
urmare, poate să-şi expună, cu o impresionantă autoritate, interpretările şi judecăţile. In 
faţa ta vorbeşte cineva care este sigur de ceea ce spune şi pentru care lucrurile omeneşti şi 
cele cosmice, şi mai ales cele care ţin de erudiţie, au o anumită ordine. De aceea, Coseriu 
nu se se sfieşte să exprime judecăţi care astăzi mai sunt rostite doar foarte rar. Astfel, de 
exemplu, el ştie şi spune care este sarcina filozofiei şi care este sarcina ştiinţei. Filozofia 
îşi pune problema sensului fiinţei. Prin urmare, filozofia limbajului îşi pune problema 
sensului fiinţei limbajului. Aşa este, ne-am spune; dar oare astăzi am mai risca noi înşine 
să formulăm o astfel de judecată? Am pierdut cuvintele mari, ca de altfel şi gesturile care 
ţin de acestea şi care însoţeau discursul magistral. 

Surprinzătoare sunt, după treizeci de ani, şi discrepanţele care au apărut în timp ce 
lucram asupra textului de faţă şi de a căror existenţă nu mi-aş fi dat seama niciodată. 
Astfel, am fost întotdeauna convins că felul în care îl citesc eu pe Aristotel coincide 
întru totul cu lectura lui Coseriu, că l-am cunoscut pe Aristotel prin intermediul lui 
Coseriu. Abia la acest nou contact cu textul îmi dau seama că eu citesc totuşi anu¬ 
mite pasaje ale filozofului grec altfel decât profesorul meu. Raporturile, discutate în 
cunoscutele şi mereu citatele pasaje din De interpretatione , dintre lucruri {pragmata), 
conţinuturile conştiinţei ( pathemata tes psyches) şi sunete {ta en te phone), Coseriu 
le înţelege astfel încât, la fel ca în modelul semnului de la Saussure, reprezentările 
şi sunetele luate împreună constituie cuvântul {onoma) şi prin această unitate ele 
reflectă lucrurile kata syntheken. Insă, după părerea mea, această unitate reprezintă o 

concepţie profundă abia la Humboldt. Dimpotrivă, eu văd la Aristotel o delimitare 
clară între raportul cognitiv - nonverbal în esenţă - dintre lucruri şi conţinuturile 
conştiinţei, pe de o parte, şi, de cealaltă parte, raportul comunicativ dintre sunete 
şi conţinuturile conştiinţei. Pe de o parte, ţathemata tes psyches imită pragmata, ele 
sunt homoiomata ale lucrurilor şi sunt aceleaşi pentru toţi oamenii (aici există deci 
un proces mimetic cognitiv universal). Pe de altă parte, diversele sunete din diverse 
comunităţi desemnează aceste imagini universale ale conştiinţei conform consensu¬ 
lui istoric (fata syntheken ), în scopul comunicării (dacă nu, la ce servesc symbola sau 
semeia, aşa cum înţelege Aristotel sunetele?). In orice caz, acesta este în mare măsură 
modul trivial în care tradiţia europeană a înţeles acest pasaj. De exemplu, atunci când 
Vico polemizează cu Aristotel şi cu filozofii aristotelici (Scaliger), el atacă tocmai con¬ 
cepţia potrivit căreia „cuvintele 11 - se au în vedere, evident, doar semnificanţii (voci) - 
ar fi arbitrare (aplacito) în raport cu ideile. Mai exact, capacitatea de reprezentare, care 
la Aristotel este limitată la raportul dintre lucruri şi „idei“, Vico vrea să o extindă şi 
asupra raportului dintre idei şi semnificând (fie aceştia gesturi, semne vizuale, sunete, 
,,voci“). Nu contează acum pentru mine cine are dreptate în această polemică. Ba 
chiar mă aflu probabil mai degrabă într-o situaţie dificilă, căci nu pot recurge la o 
lectură extensivă şi profundă a întregii opere a lui Aristotel. Ceea ce vreau acum este 
doar să exprim surpriza pe care o oferă mereu lectura acestor prelegeri. 

In al treilea rând, vreau să atrag atenţia asupra prezenţei sintagmei „ştiinţele 
culturii 11 . De câţiva ani, aceasta este folosită cu mare zarvă ca alternativă - non-ide- 
alistă - pentru „ştiinţele spiritului 11 şi prezentată ca perspectivă a salvării acesteia. 
Universităţi întregi şi-au trâmbiţat modernitatea revoluţionară prin afişarea „ştiin¬ 
ţelor culturii 11 (în locul depăşitelor „ştiinţe ale spiritului 11 ). Pe mine, această noutate 
nu m-a impresionat prea tare, întrucât sintagma îmi era cunoscută de multă vreme. 
Când am recitit Istoria filozofiei limbajului mi-am amintit că noi, cei din jurul lui 
Coseriu, am vorbit mereu de „ştiinţele culturii 11 . Deşi ne aflam într-un context con¬ 
ştient şi explicit „idealist”, în care nimeni nu se temea de „spirit”, în sistematica lui 
Coseriu natura nu se opunea „spiritului”, ci culturii. O „ştiinţă a spiritului” ar fi 
fost tocmai matematica, însă aceasta constituie un al treilea domeniu al ştiinţei. 

4. Istoria reflecţiei europene asupra limbajului, adică a lingvisticii şi a filozofiei 
limbajului împreună, a dat naştere, după cum am observat deja, unui domeniu de 
cercetare deosebit de productiv. In 1981, volumul omagial închinat lui Coseriu a 
scos la lumină un spectru impresionant de studii, ca răspunsuri directe la Istoria 
filozofiei limbajului. De atunci, în patru limbi europene au apărut mari sinteze isto¬ 
rice, publicate de Giulio Lepschy în engleză şi italiană, de Peter Schmitter în ger¬ 
mană şi de Sylvain Auroux în franceză, pe lângă monumentalul manual al lui Das¬ 
căl şi Lorenz. Au fost înfiinţate asociaţii naţionale şi internaţionale de savanţi, care 

au organizat diverse congrese. Există trei publicaţii ştiinţifice, în engleză, germană 
şi franceză, dedicate exclusiv istoriei reflecţiilor asupra limbajului. 

Această dezvoltare, care desigur că nu trebuie pusă exclusiv pe seama cărţii de 
faţă sau pe seama menţionatei conjuncturi istorico-ştiinţifice din filozofie şi din 
lingvistică, este, dacă privim înapoi, oarecum surprinzătoare. Avântul istoriei reflec¬ 
ţiilor asupra limbajului s-a produs, lucru aproape neobservat de grupurile ştiinţifice 
implicate, în paralel cu un impresionant proces de dezvoltare a istoriei ştiinţei în 
general (termen prin care se înţelege mai ales istoria ştiinţelor naturii), proces care a 
determinat înfiinţarea unui Institut „Max Planck" şi crearea unor programe adre¬ 
sate absolvenţilor la o serie de universităţi engleze şi americane. Dezvoltarea dina¬ 
mică din acest domeniu ştiinţific se datorează faptului că, într-o lume marcată de 
cercetarea ştiinţifică, ştiinţa este considerată o parte importantă a culturii omeneşti 
şi faptului că istoria condiţiilor şi a modurilor de producere a cunoaşterii din dome¬ 
niul ştiinţelor naturii, precum şi a raporturilor omului cu natura, având în vedere 
riscurile foarte mari pe care le presupun, este deosebit de „instructivă" pentru viaţa 
oamenilor. Paralela cu istoria ştiinţei este importantă în sensul că ne conduce la 
justificarea profundă a eforturilor corespunzătoare şi din domeniul reflecţiei asupra 
limbajului. Aceasta ne arată, în primul rând, că limbajul - într-o perfectă analogie 
cu natura - este una dintre datele fundamentale ale fiinţei umane, care a constituit 
mereu subiect de meditaţie pentru om şi care, în ultimele două secole, a fost din ce 
în ce mai mult supusă cercetărilor ştiinţifice şi analizelor filozofice. Aşa cum istoria 
ştiinţelor naturii studiază raporturile dintre om şi natură, istoria reflecţiei asupra 
limbajului se ocupă cu raporturile dintre om şi limbaj de-a lungul dezvoltării ome¬ 
nirii. Reflecţia asupra limbajului se dovedeşte a fi unul dintre momentele cele mai 
importante ale culturii umane, care - ca şi ştiinţele naturii - are profunde implica¬ 
ţii în practica socială. De exemplu, faptul că grecii (ca şi americanii, în zilele noas¬ 
tre) nu au fost interesaţi de limbile străine este un efect al succesului lor „global" ca 
naţiune comercială. Celelalte popoare au învăţat greacă, astfel încât procesul invers 
ar fi fost lipsit de sens. Reflecţia grecilor asupra limbajului s-a raportat, în esenţă, la 
propria limbă, pe care o considerau universală. 

S-ar părea că paralela cu istoria ştiinţelor îşi are totuşi limitele în faptul că cunoş¬ 
tinţele de filozofie a limbajului sau de lingvistică au mai puţină influenţă asupra vieţii 
decât cele care ţin de ştiinţele naturii. La o privire mai atentă, această opinie s-ar putea 
dovedi, însă, cu totul greşită. De exemplu, faptul că schimbarea ordinii politice din 
timpul Revoluţiei Franceze s-a repercutat într-o manieră decisivă asupra limbii ţine de 
reflecţia lingvistică sau de filozofie a limbajului. Dacă, aşa cum se descoperise anterior, 
limbajul se află într-o strânsă legătură cu gândirea, atunci noua ordine politică trebuia 
să combată un mod de a gândi şi de a vorbi care contravenea noilor împrejurări: limba 
de curte a vechiului regim, ca şi cu celelalte limbi care, nepurificate, nu permiteau ca 


CÂTEVA REMARCI PRELIMINARE, DUPĂ TREIZECI DE ANI 11 


noua orânduire să fie gândită. Vechiul fel de a vorbi, cu toate formele sale, trebuia să 
dispară. Modelul francez a fost apoi preluat ca reper în organizarea politică a Europei 
şi a lumii întregi în state naţionale. Dacă însă, în zilele noastre, lingvistica se ocupă în 
primul rând de gramatica universală, aflată la baza tuturor limbilor, pe care am pri- 
mit-o ca zestre genetică prin evoluţia biologică, atunci limbile existente decad, deve¬ 
nind nişte mecanisme de comunicare cu totul secundare, care nu mai au vreo mare 
importanţă din punct de vedere politic sau cultural. Gramatica universală reprezintă, 
într-un fel, teoria lingvistică a globalizării economice. 

In fine, istoria reflecţiei lingvistice constituie o componentă genuină a cercetă¬ 
rii ştiinţifice actuale în măsura în care cunoştinţele din trecut nu devin învechite 
sau depăşite, aşa cum se întâmplă în cazul ştiinţelor naturii. Astfel, de exemplu, 
problema „dreptei potriviri a numelor 1 formulată de Platon în Kratylos rămâne o 
problemă modernă, care în lingvistica actuală este discutată sub forma dilemei „ico- 
nicitate 11 vs „naturalitate". Multe dintre concluziile etimologice ale lui Vico sunt, 
desigur, greşite, însă în cadrul demersului său etimologic corectă rămâne ipoteza 
că formele şi semnificaţiile actuale ale cuvintelor pot fi explicate prin cercetarea 
istoriei acestora. Ipoteza valabilităţii actuale a poziţiilor teoretice din trecut (ori¬ 
cum, nedomolită de nici o precauţie hermeneutică) a fost, prin urmare, motivul pe 
deplin justificat care a determinat căutarea de către Chomsky a propriilor predece¬ 
sori. Chiar şi conexiunea sa cu Descartes se dovedeşte, la urma urmei, justificată în 
măsura în care, aşa cum a arătat Coseriu în lucrarea de faţă, nu există o lingvistică 
carteziană, ci doar o teorie a spiritului (non-verbal), ca aceea pe care o scoate în evi¬ 
denţă, până la urmă, şi gramatica universală a lui Chomsky. 

5. Marea diferenţă faţă de situaţia din 1970 este nevoia de explicaţii pe care o 
suscită astăzi titlul Istoria filozofiei limbajului. Acest fapt se află în conexiune cu 
o schimbare radicală a canonului filozofiei. Atunci când filozofii germani folosesc 
astăzi sintagma „filozofia limbajului 11 , ei se referă la un cadru al discuţiei vechi de 
ceva mai mult de un secol şi la o serie de autori care include, în linii mari, urmă¬ 
toarele nume: Frege, Russell, Wittgenstein, Carnap, Quine, Putnam, Davidson şi 
Wittgenstein II, Austin, Searle. Aceasta este tradiţia filozofiei analitice a limbaju¬ 
lui din spaţiul anglo-american. „Filozofia limbajului 11 evocată în urmă cu treizeci 
de ani prin această sintagmă cuprindea o perioadă de 2500 de ani şi o serie de autori 
din care faceau parte: Platon, Aristotel, stoicii, Sfântul Augustin, filozofii scolastici, 
umaniştii (Valla, Vives), Locke, Leibniz, Condillac, Vico, Herder, Hegel, Hum- 
boldt, Cassirer, Heidegger, Jaspers. Această tradiţie, care nu în ultimul rând era una 
germană, nu mai joacă astăzi, evident, nici un rol în „filozofia limbajului 11 din spaţiul 
lingvistic german. Excepţiile, ca de exemplu frumosul volum al lui Tilman Borsche, 
Klassiker der Sprachphilosophie, nu fac decât să întărească regula. Acest lucru este cu 
atât mai bizar cu cât, în anii ’60, când limbajul era redescoperit în calitate de obiect al 

filozofiei, în lucrările amintite ale lui Apel sau Liebrucks, sintagma „filozofia limba¬ 
jului” se referea încă, şi în Germania, la seria autorilor europeni. Oare „casa fiinţei”, 
care trebuie să fie limba, a fost părăsită în fugă de filozofii germani fiindcă s-a dovedit 
a fi, de fapt, doar o colibă de ţară din Pădurea Neagră, în care a mirosit a fum timp 
de aproape o mie de ani? Competiţia cu filozofia analitică a limbajului din spaţiul 
anglo-american a condus, în orice caz, de-a dreptul la suprimarea propriei tradiţii. 

In acest fel, pe lângă florile răului, au fost smulse şi cele mai frumoase flori din 
acea grădină europeană care, în insule şi dincolo de mare, este numită filozofie „con¬ 
tinentală” - ceea ce vrea să spună: oarecum „literară”, aşadar mai degrabă ininte¬ 
ligibilă şi nedemnă de a fi luată cu totul în serios. Astfel, într-un manual recent de 
filozofie a limbajului, lui Humboldt îi este rezervată o singură pagină din cele 250 
de pagini, Heidegger nu apare deloc, în timp ce lui Frege, întemeietorul filozofiei 
analitice a limbajului, îi sunt dedicate douăzeci de pagini, iar de la pagina 50 încolo 
se vorbeşte numai de filozofia analitică a limbajului. Acest lucru este valabil mai mult 
sau mai puţin pentru toate cărţile germane de introducere în „filozofia limbajului”; 
în comparaţie cu acestea, manualul de care aminteam mai sus acordă totuşi un anu¬ 
mit spaţiu Antichităţii şi Evului Mediu; însă, în mod semnificativ, Antichitatea şi 
Evul Mediu sunt evocate ca pre-istorie a „filozofiei limbajului”, în vreme ce nu se vor¬ 
beşte despre acea perioadă de timp de la Evul Mediu până la Frege în care a avut loc 
adevărata descoperire a limbajului. Asta înseamnă că au fost reţinute din trecut doar 
acele preocupări ce corespund propriilor cercetări. In linii mari, teoria cunoaşterii 
ştiinţifice (şi discursul apofantic corespunzător) este aceea în cadrul căreia limbajul 
se impune a fi luat în seamă într-un mod incomod, oscilând între subiectul gânditor 
şi lumea gândită. Ceea ce se întâmpla deja la Platon. La sfârşitul dialogului Kratylos , 
Socrate, filozoful-prototip, rezumă: „ar fi de ajuns acum să cădem de acord că lucru¬ 
rile [ta onta, tapragmata ] trebuie cunoscute şi cercetate mai degrabă prin ele însele 
decât prin cuvinte”. Epoca descoperirii limbajului, una dintre noutăţile realmente 
importante ale gândirii europene din Antichitate până astăzi, este pusă pur şi sim¬ 
plu între paranteze. Este vorba despre acea perioadă ale cărei nume mari sunt cele 
ale lui Vico, Condillac, Herder, Humboldt, Hegel şi în care limbajul este descoperit 
ca obiect autonom, ca o formă a gândirii care merită ca atare un studiu filozofic şi 
lingvistic propriu. Pe scurt, „filozofia limbajului” este astăzi filozofie analitică, ceea 
ce înseamnă că, de fapt, ea nu mai este deloc filozofie, care, aşa cum spunea Cose- 
riu, să îşi pună întrebări asupra „sensului fiinţei limbajului”. „Filozofia limbajului” 
este pur şi simplu filozofie, mai exact, acea direcţie a filozofiei pe care, într-un limbaj 
mai puţin elevat, limbajul o calcă pe nervi şi care, din acest motiv, vrea să „anuleze” 
limba, ca odinioară Socrate, care considera că este mai bine ca în cunoaşterea a ceea 
ce fiinţează nu limbajul să fie luat mai întâi în considerare, ci să fie abordate lucrurile 
însele - fără cuvinte. „ Phainetai, o Sokrates!“ 

Prezenta Istorie afilozofiei limbajului nu ajunge până la epoca filozofiei lingvistice 
(linguisticphilosophy ). Ea se opreşte în jurul anului 1800 şi nu se ocupă deloc de marele 
filozof al limbajului Wilhelm von Humboldt. Dar mai ales această carte este străină 
cu totul de filozofia analitică a limbajului. îmi sună mereu în memorie cuvintele lui 
Horkheimer*, care, întors acasă din emigraţie, spunea, arogant şi „continental", că el 
nu se ocupă d tphilosophy, ci de Philosophie ! Şi Coseriu ar fi putut spune acelaşi lucru. 
Ne-am fi dorit însă ca Eugenio Coseriu, cu profunda erudiţie şi claritatea critică ce 
îi erau caracteristice, să fi analizat această linguistic philosophy. Ne-am fi putut ima¬ 
gina o confruntare asemănătoare cu cea pe care Coseriu - şi după el nimeni altul 
cu aceeaşi subtilitate şi claritate - a purtat-o cu Chomsky. Chiar dacă lingvistica lui 
Chomsky - şi prin efectul globalizant al limbii engleze - a cucerit, ca să spunem aşa, 
supremaţia la nivel mondial (dimpotrivă, lucrările lui Coseriu nu prea sunt traduse 
în limba engleză), protestul lui Coseriu a generat destul scepticism şi destule critici 
într-o lume care încă nu se află sub dominaţia totală a limbii engleze, iar aceste reacţii 
au împiedicat o uniformizare spirituală totală a lingvisticii. Nimeni nu ar fi putut 
purta o polemică cu „filozofia limbajului", adică cu filozofia analitică - de asemenea 
de limbă engleză - mai bine decât Coseriu. Faptul că el nu a făcut asta se datorează 
dispreţului pe care îl avea faţă de astfel de tentative filozofice. Având în vedere victo¬ 
ria totală a acestei direcţii pe scena filozofică, poziţia coseriană trebuie înţeleasă, din 
păcate, ca o regretabilă miopie a unei gândiri care formulează cu aplomb problema 
„sensului fiinţei limbii", dar nu a putut vedea că unei asemenea probleme îi poate fi 
anulat orice fundament de către opacitatea metodologică a filozofiei analitice. 

6. Ca o ultimă remarcă, să observăm că Istoria filozofiei limbajului este una dintre 
acele cărţi prin care succesul întreprinderii editoriale a lui Gunter Narr, strâns legat de 
publicarea scrierilor lui Coseriu, poate fi perceput în concreteţea lui. Exemplarul pe 
care îl am din Filozofia limbajului constă, pe de o parte, într-un volumaş din anul 1969, 
dactilografiat la maşina de scris şi multiplicat de o firmă specializată din Stuttgart şi, pe 
de altă parte, într-un volum legat şi prezentat deja ca o carte veritabilă în 1972 de tânăra 
editură Narr; deşi poartă considerabilul număr 28 al seriei „Tiibinger Beitrăge zur Lin- 
guistik", şi acesta este tot multiplicarea unui text dactilografiat. Prezenta nouă ediţie 
a cărţii celui mai cunoscut autor al Editurii Narr reprezintă o confirmare evidentă a 
succesului reciproc. Avem la dispoziţie o carte „adevărată" a unei mari edituri! Suntem 
însă trişti că autorul nu a mai trăit să vadă acest eveniment. Pe 7 septembrie 2002, la 
vârsta de optzeci şi unu de ani, Eugenio Coseriu a plecat dintre noi. 

Jiirgen TRABANT 

* Max Horkheimer (1895-1973), important filozof german, unul dintre fon¬ 
datorii „Şcolii de la Frankfurt". Emigrat în America în timpul regimului nazist, s-a 
întors în Germania în anul 1949 (n. tr.). 


Prefaţa editorului german 


La data de 15 iunie 1991, într-un mic restaurant chinezesc din imediata apropi¬ 
ere a Academiei de Ştiinţe din Heidelberg, a avut loc o discuţie plină de consecinţe. 
Eugenio Coseriu mi-a explicat, cu toate detaliile, cum îşi imagina el o ediţie cu totul 
reelaborată a celor două volume de note de la cursul de istorie a filozofiei limbaju¬ 
lui apărute la Editura Gunter Narr. 1 Rezultatul acestei discuţii l-am notat cu grijă 
într-un proces-verbal şi am fost hotărât să încep imediat lucrul. Ani de-a rândul (prea 
mulţi ani) am dat prioritate altor proiecte şi sarcini de serviciu. Am adunat totuşi 
sârguincios date bibliografice, recenzii la cărţi cu tematică apropiată şi mi-am făcut 
note asupra anumitor probleme, dar redactarea propriu-zisă nu am început-o. Abia în 
toamna lui 2000, cu un an înainte de cea de-a optzecea aniversare a lui Coseriu, m-am 
pus serios pe lucru. Imediat am putut observa că îndeplinirea promisiunilor asumate 
la respectiva discuţie presupunea dificultăţi mai mari decât bănuisem la început. 
Puteam să recurg la propriile mele notiţe de curs şi, pe lângă consemnările oficiale ale 
cursurilor, menţionate mai sus, aveam la dispoziţie o copie a manuscrisului original, 
care era relativ bine elaborat. 2 In aceste condiţii favorabile, credeam, aş fi putut duce la 
capăt lucrarea în timpul rămas. O presupunere nerealistă - procurarea şi lectura tex¬ 
tului originar mi-au luat deja mult mai mult timp decât estimasem la început. In afară 
de aceasta, o cerinţă minimală era selectarea şi aprofundarea atentă a celor mai impor¬ 
tante texte pe această temă apărute în ultimii treizeci de ani. Vom observa totuşi că 

1. Eugenio Coseriu: Die Geschichte der Sprachphilosophie von der Antike bis zur 
Gegenwart. Eine Ubersicht. Teill: Von der Antike bis Leibniz. Vorlesung gehalten im 
Winter-Semester 1968/1969 an der Universităt Tubingen. Autorisierte Nachschrift 
von Gunter Narr und Rudolf Windisch. 2. uberarbeitete Auflage von Gunter Narr; 
Tubingen 1975; Idem: Die Geschichte der Sprachphilosophie etc. Teii II Von Leibniz 
bis Rousseau. Vorlesung gehalten im Winter-Semester 1970/1971 an der Universităt 
Tubingen. Autorisierte Nachschrift von Gunter Narr, Tubingen 1972. 

2. Despre proiectul sortării, ordonării şi arhivării numeroaselor manuscrise 
inedite ale lui Coseriu, c^Johannes Kabatek: „Die unveroffentlichte Manuskripte 
Eugenio Coserius - eine Projektskizze“, în: Adolfo Murguia (ed.): Sprache und 
Welt. Festgabe fur Eugenio Coseriu zum 80. Geburtstag, Tubingen 2002,111-124. 

multe lucrări mai noi al căror titlu cuprinde termenul „filozofia limbajului" lipsesc 
din bibliografia noastră. M-am străduit ca, în măsura posibilului, să înglobez în ediţia 
de faţă literatura de specialitate cea mai recentă, dar nu puteam merge atât de departe 
încât să nu ţin cont de convingerile ştiinţifice fundamentale ale autorului, profesorul 
meu. 3 Acest lucru este valabil şi pentru literatura mai veche luată în consideraţie în 
versiunea originară. Unora dintre cititori li se va părea că o parte a lucrărilor la care se 
face referire în ediţia de faţă sunt citate excesiv. Prejudecăţile de acest tip se dovedesc 
adesea pripite; limitele dintre ştiinţă şi istoria ştiinţei sunt instabile - cel puţin în dis¬ 
ciplinele noastre. Cartea Teoria cercetării a „pragmatistului" american John Dewey, 
apărută în urmă cu mai bine de şaizeci de ani, pe care Coseriu şi-a însuşit-o temeinic, 
a fost publicată pentru prima dată în traducere germană abia acum câteva luni. 4 

Cele două volume de care am vorbit mai sus au fost prelucrate într-un text unitar. In 
acest scop, a trebuit să elimin suprapunerile şi să rearanjez unele capitole. Cele mai multe 
capitole conţin, în ultima parte, indicaţii bibliografice într-o formă scurtă; datele bibli¬ 
ografice complete au fost adunate într-un indice alcătuit din trei părţi. Având în vedere 
cercul de cititori preconizat, au trebuit adăugate câteva informaţii biografice generale şi 
de istorie a filozofiei. Ediţia de faţă reclamă din partea cititorului mai puţine cunoştinţe 
prealabile în comparaţie cu notiţele de curs. Cei familiarizaţi cu prima ediţie vor iden¬ 
tifica imediat «ingredientele» editorului; mai ales unele adaosuri mai aparte, pe care 
Coseriu, dacă ar fi putut examina temeinic întregul text, le-ar fi considerat probabil inu¬ 
tile, sunt puse între paranteze pătrate - la fel ca în ediţia îngrijită de mine a altei lucrări a 
lui Coseriu, Lingvistica textului . 5 Numerotarea surselor primare, aşa cum apare aceasta 
în ediţia originară, nu a fost respectată în ediţia de faţă; informaţii detaliate în acest sens 
se găsesc la Cuprins şi în prima parte a Bibliografiei. 

Chiar şi în forma sa extinsă, expunerea de faţă nu are pretenţia de a constitui 
o istorie veritabilă a filozofiei limbajului. Este vorba, mai degrabă, de o expunere 
istorică de ansamblu care prezintă, în esenţa lor, textele unor filozofi importanţi, 
care au o anumită relevanţă din punctul de vedere al filozofiei şi teoriei limbii. La 
momentul istoric dat, o asemenea privire de ansamblu reprezenta încă un deziderat, 
chiar dacă de la publicarea textului originar au apărut câteva asemenea prezentări 
generale utile, influenţate în mod evident de prima versiune a lucrării lui Coseriu şi 
care, la rândul lor, şi-au pus amprenta asupra versiunii de faţă. Atunci când în text 
se vorbeşte despre „prima parte a istoriei", aceste cuvinte se referă, aşadar, la lucrarea 
de faţă, care adună şi prelucrează cele două volume pomenite mai sus. Partea a doua, 
care se va ocupa mai ales de filozofia limbajului în Romantismul german, există 
deocamdată doar într-o formă provizorie. 6 

3. Cfi infra, cap. 2. 

4. Cfi Dewey 1938; trad. germ. 2002. 

5. Cfi Coseriu 1994. 

6. Cfi Kabatek, art. cit., 121 şi urm. 


16 ISTORIA FILOZOFIEI LIMBAJULUI 


Mai trebuie să amintesc aici şi câteva particularităţi, parţial tehnice, parţial pri¬ 
vitoare la conţinut. 

In general, citatele sunt mai ample decât în ediţia originară. Toate citatele, cu 
excepţia celor în engleză, sunt traduse sau cel puţin parafrazate. Mai ales în cazul 
textelor mai vechi, este dată varianta originală, cu traducerea ei în text. In cazul 
lucrărilor mai noi, textul originar este citat numai atunci când modalitatea de for¬ 
mulare merită o atenţie specială; în caz contrar, citatul originar apare într-o notă 
de subsol. In măsura în care acest lucru a fost posibil, în cazul autorilor clasici am 
citat astfel încât fragmentele respective să poată fi urmărite şi în alte ediţii decât cele 
folosite aici. Operele sau lucrările ştiinţifice menţionate doar în treacăt nu au fost 
cuprinse în Bibliografie, care şi aşa este destul de întinsă. 

Adjectivele provenite de la numele proprii au fost scrise cu majusculă în cazul în 
care desemnează o relaţie şi cu minusculă dacă reprezintă o calitate unică, aşadar: 
Platonische Schriften „scrieri platoniciene", dar platonische Liebe „iubire platonică". 
Ghilimelele normale („“) marchează semnificaţiile cuvintelor sau citatele, în sens 
larg sau restrâns, iar ghilimelele franţuzeşti «» indică utilizări neobişnuite ale 
cuvintelor, pentru care autorul pare să se justifice. 

Pentru realizarea Bibliografiei, Christine Diissel, Verena Jung, Daniela Nigge- 
mann şi Ruth Simons au mers adesea pe cărări anevoioase. Anna Korkel şi Katrin 
Zuschlag au petrecut multe ore de lucru intens pentru a organiza versiunea brută a 
manuscrisului. Socjn'a Karcrâpa a introdus cu multă competenţă citatele din limba 
greacă într-un computer care nu era deosebit de potrivit pentru această operaţie; 
corectura a fost citită de Reinhard Meisterfeld. Sunt profund îndatorat dr. Manfred 
Moser şi Andreei Wolpert pentru discuţiile de natură lingvistică şi pentru traduce¬ 
rea unor pasaje mai dificile din limba latină. Pentru traducerea citatelor din greacă 
şi latină m-am folosit uneori de traduceri în germană, franceză, engleză sau italiană 
ale unor specialişti recunoscuţi, lucru pe care nu l-am menţionat explicit de fiecare 
dată. In ceea ce priveşte alte neajunsuri, editorului nu-i rămâne altceva decât să-şi 
asume totala responsabilitate pentru ele. 

In decembrie 2001 am avut prilejul de a-i înmâna lui Eugenio Coseriu versiu¬ 
nea provizorie a primelor opt capitole ale lucrării de faţă, cu ocazia unei festivităţi 
academice. La redactarea celei de-a doua părţi a textului l-am putut consulta doar 
verbal, pentru lămurirea anumitor chestiuni dificile. La un moment dat, când eram 
ocupat cu citirea şpalturilor de corectură, am primit vestea morţii sale. Chiar şi 
atunci când ne aduce eliberarea de chinuri insuportabile, moartea vine de cele mai 
multe ori la momentul nepotrivit. In cazul lui Eugenio Coseriu, moartea s-a dove¬ 
dit a fi extrem de grăbită. 

Heidelberg, septembrie 2002 


Jorn ALBRECHT 


Eugeniu Coşeriu, gânditor şi magistru 

Prefaţă la ediţia românească 


Prin prezenta versiune românească a uneia dintre cele mai importante şi mai cunos¬ 
cute dintre lucrările lui Eugeniu Coşeriu, îndeplinim dezideratul deschiderii, pentru un 
public mai larg, a unei noi căi de acces spre gândirea coseriană, considerată de foarte 
mulţi iniţiaţi (şi nu numai dintre discipolii şi urmaşii săi!) ca una dintre cele mai ori¬ 
ginale şi mai fertile în ştiinţele moderne ale limbajului. La mai puţin de zece ani de la 
moartea lui Eugeniu Coşeriu (1921-2002), interesul crescând pentru cele mai diverse 
aspecte ale operei sale, ca şi pentru ansamblul acesteia, este semnul cel mai sigur al valorii 
sale intrinseci, ştiindu-se că judecata posterităţii este întotdeauna mai obiectivă şi mai 
dreaptă decât cea a contemporanilor. Mă număr printre aceia care nutresc convingerea 
fermă că multe dintre drumurile deschise sau doar schiţate de Eugeniu Coşeriu nu doar 
în sfera înţelegerii filozofice a limbajului, ci şi în teoria limbajului în general, în seman¬ 
tică, în lingvistica istorică sau în lingvistica textului, vor fi urmate în viitor de foarte 
mulţi cercetători în căutare de un orizont teoretic convenabil şi de o metodă adecvată. 
Cartea pe care o prezentăm acum publicului românesc este o carte neobişnuită. Ampla 
şi erudita introducere la ediţia germană, propusă de Jiirgen Trabant 1 , ne scuteşte de 

1. Profesorul Jiirgen Trabant, discipol din prima generaţie şi unul dintre cei mai 
proeminenţi „coşerieni“, este cel care, prin cea mai mare parte a propriei opere, a dus, 
se poate spune, mai departe dimensiunea speculativă şi istorico-filozofică a gândirii 
Magistrului. Aflat el însuşi la apogeul unei cariere universitare strălucite, profesor 
la Berlin şi Bremen şi profesor invitat la numeroase alte universităţi de prestigiu 
precum Tiibingen, Hamburg, Roma sau Stanford, Jiirgen Trabant a contribuit, ca 
nimeni altul, printr-un spirit inventiv şi adesea paradoxal, la revigorarea şi rafinarea 
discursului în sfera „clasică" a filozofiei limbajului. Lucrările sale (pentru a le aminti 
doar pe cele de filozofie a limbajului) Apeliotes, oder Der Sinn der Sprache: Wilhelm 
von Humboldts Sprach-Bild (1986), Zeichen des Menschen: Elemente der Semiotik 
(1989), Traditionen Humboldts (1990), Artikulationen: Historische Anthropologieder 
Sprache (1998), Der Gallische Herkules (2002), Vico’s New Science of Ancient Signs: A 
Study of Sematology şi Mithridates im Paradies. Kleine Geschichte des Sprachdenkens 
(2003) sau Europăisches Sprachdenken (2006) poartă, după părerea mea, dincolo de 
originalitatea lor incontestabilă, o indelebilă amprentă coseriană. 

datoria de a-i spune cititorului câte ceva despre contextul în care a apărut, despre 
destinul postum al autorului şi despre actualitatea ei. Ceea ce aş dori să formulez ar 
fi doar câteva idei despre dimensiunea paidetică, formativă a acestei cărţi, pornind 
de la mărturiile câtorva dintre discipolii autorului şi de la propriile mele amintiri. 

Aş ţine să remarc mai întâi faptul că, în uriaşul său efort de cuprindere şi înţe¬ 
legere genuină a gândirii înaintaşilor, de la Platon şi Aristotel până la Sf. Augustin, 
autorii de „gramatici speculative" din epoca Scolasticii, Leibniz, Vico sau Rousseau, 
Coseriu îi lasă pe autori, textele şi ideile lor să vorbească de la sine, respectând cu 
stricteţe unul dintre principiile pe care le fixase el însuşi lingvisticii ca ştiinţă a cul¬ 
turii, şi anume principiul obiectivităţii. „A spune lucrurile aşa cum sunt" a însemnat 
pentru Coşeriu cu totul altceva decât o „înhămare a istoriei la un mic caz particu¬ 
lar", procedură practicată, observă Jiirgen Trabant, de Chomsky, în încercarea sa de 
a regăsi â rebours propriile idei în operele înaintaşilor şi de a-şi justifica astfel propri¬ 
ile teorii. Lectura coşeriană a marilor texte de „filozofie a limbajului" este obiectivă, 
în măsura în care, dacă marile teme ale propriei sale gândiri (caracterul „energetic" 
şi creativ al limbajului, tripla ipostaziere a limbajului între universal-istoric-indivi- 
dual, semanticitatea, alteritatea şi dialogicitatea constitutive limbajului) sunt iden¬ 
tificate şi urmărite la înaintaşi, acest fapt nu presupune niciodată o manipulare a 
textelor aşa încât acestea să spună, prin extrapolare, ceea ce ar dori interpretul lor să 
spună, spre consolidarea propriilor teze. Aş spune că, dimpotrivă, un fel de obstina¬ 
ţie a obiectivităţii la autorul nostru îl conduce pe cititorul avizat spre convingerea 
că doctrina lingvistică coşeriană, legitimă în sine prin raţionalitatea ei şi prin logica 
ei internă, îşi dezvăluie, prin mărturia creatorului ei, fundamentele, adânc înfipte 
în cea mai bună tradiţie a gândirii europene. 

In bogata şi, pe alocuri, emoţionanta sa prefaţă, Jiirgen Trabant ne mai atrage 
atenţia că Gescbichte der Sprachphilosophie a fost cartea cu cel mai mare succes a lui 
Coşeriu, având marele merit de a fi contribuit decisiv, la începutul anilor ’70 ai seco¬ 
lului trecut, când a apărut, la o masivă revigorare, în lumea academică, a interesului 
pentru problemele „speculative" ale limbajului şi limbilor, punând, într-un fel, capăt 
unei lungi perioade în care pozitivismul excesiv din lingvistica propriu-zisă părea 
să fi reuşit să marginalizeze şi chiar să de-legitimeze discursul „filozofic" în ches¬ 
tiunile limbajului. Trebuie să remarcăm şi faptul că Eugeniu Coşeriu nu-şi ignora 
predecesorii, între care de menţionat sunt: Theodor Benfey ( Uber die Aufgabe des 
platonischen Dialogs Kratylos , 1866), Heymann Steinthal ( Gescbichte der Spra- 
chivissenschaft bei den Griechen undRomern mit besonderer Riicksicht aufdie Logik, 
ed. a ITa, 1890), P. Rotta, La filozofia del linguaggio nella Patristica e nella Sco¬ 
lastica, 1909), Ernst Cassirer ( Philosophie der symbolischen Formen. I, Die Sprache, 
1923), Karl-Otto Apel ( Die Idee der Sprache in der Tradition des Humanismus von 
Dante bis Vico, 1963), Joseph Maria Bochenski (Ancient Formal Logic, 1957). Pe de 

altă parte, după momentul Coşeriu, numărul sintezelor se multiplică exponenţial. 
Dintr-o listă uriaşă, pe care nici bogata bibliografie a acestei cărţi, definitivată de 
Jorn Albrecht, nu o conţine în întregime, cităm doar câteva: Albert Borgmann, The 
philosophy oflanguage: Historicalfoundations and contemporary issues (1974), Til- 
mannBorsche (ed.), Klassiker der Sprachphilosophie. VonPlaton bisNoam Chomsky 
(1996), Marcelo Dascal et alii (eds), Sprachphilosophie. Ein Internationales Hand- 
buch zeitgenossischer Forschung (2 voi., 1992/1996), Giulio Lepschy, A History of 
Linguistics (1994-1998), Peter Schmitter, Geschichte der Sprachtheorie, voi. 2: Spra- 
chtheorien der abendlăndischen Antike, Tiibingen (1996), Sylvain Auroux et alii 
(eds), History ofthe Language Sciences/Geschichte der Sprachwissenschaften/Histoire 
des Sciences du langage (2004). 

Un peisaj nuanţat aşadar, jalonat de puncte de vedere, accente şi perspective 
diverse, uneori divergente. Care ar fi atunci diferenţa specifică a lecturii pe care 
ne-o oferă Eugeniu Coşeriu? Aş numi mai întâi, ca o notă particulară, accentul pe 
o hermeneutică a originarului şi a autenticităţii, pentru care contactul direct cu 
textele marilor gânditori reprezintă deopotrivă punctul de plecare, reperul constant 
şi punctul final. Ideile par astfel a fi „moşite” în chiar matricea lor originară, adică 
în gândirea celor care le-au produs. S-ar adăuga apoi o poziţionare de tip magistral 
a discursului, cu atât mai admirabilă cu cât se manifesta cu vigoare şi fără echi¬ 
voc într-o epocă, cea a anilor ’60-’80 ai secolului trecut, în care „corectitudinea 
politică” îl obliga pe profesor mai mult decât oricând la oprimarea oricărui gest de 
„autoritate”, la „colocvialitate”, „respect faţă de personalitatea şi nivelul de înţelegere 
al studentului” şi la multe alte demisii de acest tip. Profesorul Trabant conturează cu 
emoţie reţinută, dar şi cu multă precizie statura autoritară a magistrului său: „In faţa 
ta vorbeşte nu doar cineva care cunoaşte infinit de multe lucruri şi care, prin urmare, 
poate să-şi expună, cu o impresionantă autoritate, interpretările şi judecăţile. In faţa 
ta vorbeşte cineva care este sigur de ceea ce spune şi pentru care lucrurile omeneşti 
şi cele cosmice, şi mai ales cele care ţin de erudiţie, au o anumită ordine. De aceea, 
Coşeriu nu se se sfieşte să exprime judecăţi care astăzi mai sunt rostite doar foarte rar. 
Astfel, de exemplu, el ştie şi spune care este sarcina filozofiei şi care este sarcina ştiinţei. 
Filozofia îşi pune problema sensului fiinţei. Prin urmare, filozofia limbajului îşi pune 
problema sensului fiinţei limbajului. Aşa este, ne-am spune; dar oare astăzi am mai 
risca noi înşine să formulăm o astfel de judecată? Am pierdut cuvintele mari, ca de 
altfel şi gesturile care ţin de acestea şi care însoţeau discursul magistral.” 

Jiirgen Trabant ne oferă o serie de detalii şi despre complicatul mecanism de 
producere a textelor coşeriene, care au fost iniţial prelegeri universitare. Aflăm 
astfel că forma tipărită a celor mai multe dintre cursurile lui Eugeniu Coşeriu era 
redactată de discipoli, pe baza notiţelor de la curs, în cadrele unui „complicat dis¬ 
pozitiv de consemnare, oral în esenţa sa”. Aceasta a fost calea parcursă şi de textul 

de faţă, supus unor revizuiri şi adăugiri succesive, începând cu forma primară, cea 
rezultată prin transcrierea notelor de curs, publicată între 1969 şi 1972 de Rudolf 
Windisch şi Gunter Narr, şi sfârşind cu versiunea „definitivă" actuală, realizată de 
Jorn Albrecht, care a efectuat o revizuire a tuturor detaliilor, introducând unele 
nuanţări şi completări, formale, dar şi de conţinut. In această devoţiune a discipo¬ 
lilor faţă de opera nefinisată a magistrului lor eu văd semnul unui admirabil amor 
intellectualis, de a cărui autenticitate nu se pot îndoi mai ales aceia care ştiu cât de 
rară este pasărea recunoştinţei... 

Din prefaţa lui Jiirgen Trabant mai reţin un detaliu important, ale cărui sem¬ 
nificaţii mi-au fost sugerate de reputatul profesor de la Berlin şi în cadrul unei 
discuţii private, semnificaţii pe care doresc să le formulez aici într-un mod cât se 
poate de explicit. In urma finalului catastrofal pentru ea al celui de-al Doilea Răz¬ 
boi Mondial, Germania s-a prăbuşit, se ştie, într-o lungă „muţenie" identitară, fie 
chiar şi simpla rostire în public sau în cadru oficial a unor sintagme precum „spi¬ 
ritul german" sau „cultura germană" devenind suspectă şi riscantă. Un chinuitor 
sentiment al „vinei colective" paralizase în Germania Occidentală (în Germania de 
est, comunistă, discursul naţional fusese substituit integral de ideologia totalitară 
şi internaţionalistă!) orice formă de raportare directă la valorile „naţionale". In acel 
context dificil al anilor ’60-’70 ai secolului XX, cu un spaţiu academic dominat 
de „filozofia" stângistă, în care şi sintagme nevinovate precum „ştiinţele spiritului" 
sau „ştiinţele culturii" erau, ideologic, suspecte, un exilat din est, revenit în Europa 
după un lung periplu prin America de Sud, un exilat până la urmă 2 , are curajul să 
facă un pas spre normalitate, predicându-le de la catedră discipolilor nemţi ideea că 
spiritul nu s-a demodat, că tradiţia culturii germane este vie şi prestigioasă, că nu ar 
trebui să îţi fie ruşine de faptul că te-ai născut... german! Există numeroase indicii 
de a conchide că lecţia aceasta a lui Coşeriu a fost înţeleasă şi asimilată de foarte 
mulţi dintre discipolii săi. 

* 

Contactul cu primul volum al acestei cărţi, care cuprindea materia „din Antichi¬ 
tate până la Leibniz" şi fusese publicat (într-o a doua ediţie, în 1975) sub îngrijirea lui 
Rudolf Windisch şi a lui Gunther Narr, a jucat un rol important în formarea intelec¬ 
tuală şi profesională a semnatarului acestor rânduri, reprezentând una dintre acele 
întâlniri pe care le socoţi decisive pentru cursul pe care îl va lua viaţa ta. Era prin anii 

2. întors, prin anii 1981-1982, din vizita pe care i-o făcuse la Tiibingen vechiu¬ 
lui său prieten Gh. Ivănescu (1912-1987), mi-a spus: „Este adevărat, se bucură 
de multă reputaţie şi de autoritate ştiinţifică, dar în sufletul lui Coşeriu a rămas, 
de fapt, un metec." Reputatul învăţat ieşean era de părere că, sufleteşte, Eugeniu 
Coşeriu a rămas un dezrădăcinat. 

1978-1979 şi mă aflam încă în căutarea unui drum propriu, pe care simpla absolvire a 
unei facultăţi la Iaşi (filologie românească şi filologie clasică) nu mi-1 putuse oferi decât 
parţial. Lectura atentă şi repetată a capitolelor despre Aristotel, Platon şi Sf. Augus- 
tin din cartea pe care o prefaţez acum mi-a transmis o stare de fervoare intelectuală, 
convertită în convingerea că acesta este drumul pe care voi merge, cu asemenea tip de 
întreprindere, deopotrivă filologică şi filozofică, mi-ar plăcea să mă ocup. împrejura¬ 
rea că autorul cărţii era român şi profesor la o universitate germană, că studiase la Iaşi 
şi era prieten al lui Gh. Ivănescu, celălalt mare maestru al meu, adăuga, mărturisesc, 
acestei „întâlniri" un fel de mândrie „patriotică" stimulatoare. Dorinţa şi nevoia de a-i 
citi întreaga operă m-a determinat să mă apuc sistematic de învăţarea limbii germane. 
Mi-am schiţat apoi un program de lectură a textelor fundamentale din istoria reflec¬ 
ţiilor despre limbaj, la care făcea referire Coşeriu în cartea sa. Am constatat cu sur¬ 
prindere însă că, în afară de operele filozofilor presocratici, ale lui Aristotel şi Platon, 
Dante şi Giambattista Vico (nici aceştia complet), cele mai multe texte nu erau dispo¬ 
nibile în limba română. Nu-mi rămânea atunci decât apelul la textele originale. Aşa 
am ajuns să îmi schiţez un program personal de lectură-traducere-comentare în limba 
română a unor autori importanţi, a căror semnificaţie îmi fusese indicată de contactul 
cu Geschichte der Sprachphilosophie a lui Coşeriu. în aproape două decenii, am reuşit 
să finalizez transpunerea în româneşte a unor texte de Sf. Augustin, Occam, Thomas 
de Aquino, Iacob Grimm, Ernst Renan, Jean-Jacques Rousseau, Rivarol, Humboldt 
şi Gadamer, dintr-o listă pe care se mai află încă Filon din Alexandria, Raimundus 
Lullus, Petrus Hispanus, Thomas de Erfurt, James Harris, Johann Gottfried Herder, 
Johann Georg Hamann, Gramatica de la Port-Royal... 

Cartea pe care o traduc acum împreună cu dna Mădălina Ungureanu a fost pen¬ 
tru mine şi poarta prin care am pătruns în mirifica lume a Scolasticii, cu impozantele 
sale construcţii mentale şi cu rafinamentul terminologic al unei latine injust descon¬ 
siderate, pe urmele umaniştilor, de către lumea modernă. Metoda coseriană a lecturii 
textelor marilor autori în autenticitatea lor, în limba lor de origine şi în cadrul lor 
istoric am adoptat-o şi eu în pregătirea cursului de filozofie a limbajului pe care l-am 
ţinut aproape două decenii la Universitatea din Iaşi. Aşa încât cititorul binevoitor îşi 
poate imagina imensa bucurie pe care mi-au produs-o în anii 1993-1995 cuvintele de 
laudă pe care Coşeriu a găsit de cuviinţă să le rostească în mod repetat, în România, în 
mai multe conferinţe, la adresa modestelor mele eforturi în acest domeniu. 

* 

Ca text de bază am folosit ultima ediţie germană, Eugenio Coşeriu, Geschichte 
der Sprachphilosophie von den Anfdngen bis Rousseau. Neu bearbeit und erweitert 
von Jorn Albrecht, mit einer Vor-Bemerkung von Jiirgen Trabant, A. Francke 
Verlag, Tiibingen und Basel, 2003. Cu acordul autorilor, am reţinut din această 

ediţie şi am tradus introducerea lui Jiirgen Trabant ( Câteva remarci preliminare, 
după treizeci de ani), ca şi Nota editorului german semnată deJorn Albrecht, texte 
importante pentru înţelegerea corectă a structurării textului coserian. Am respec¬ 
tat întocmai structura textuală propusă de editorul german, operând unele necesare 
adaptări la specificul şi tradiţiile tehno-redacţionale şi tipografice româneşti. 

Cât priveşte traducerea propriu-zisă, ne-am condus după principiul unei cât mai 
mari fidelităţi faţă de text. Am folosit în mod constant termenii curenţi ai termi¬ 
nologiei lingvistice şi ai celei filozofice româneşti actuale. La echivalarea în limba 
română a acelor concepte cărora Coşeriu le-a conferit valori speciale, ne-am orientat 
după texte coseriene traduse anterior în româneşte cu avizul autorului. De un mare 
folos în acest scop ne-au fost chiar indicaţiile de traducere a operei sale formulate de 
Coşeriu însuşi şi publicate postum de Jose Polo cu titlul „[Pautas conceptuales, ter- 
minologicas y estilisticas para la traduccion de mis obras: esbozo]“, în Transnotas, 
nr. II, 2007, pp. 247-257. Am echivalat deci în mod constant bedeuten şi Bedeutung 
prin a semnifica şi semnificaţie, bezeichnen şi Bezeichnung prin a desemna şi desem¬ 
nare, Inhalt prin conţinut, Sache prin lucru (desemnat), historische Sprache prin 
limbă istorică, Einzelsprache prin limbă, limbă dată sau limbă individuală, Sprach- 
technik prin tehnică a limbii, synchronisch/diachronisch prin sincronic/diacronic etc. 
Dificultatea terminologică majoră am întâmpinat-o la găsirea echivalării corecte 
pentru germ. Sprache, termen care, după cum o ştiu toţi traducătorii, înseamnă în 
limba germană deopotrivă ceea ce desemnăm în limba română (ca şi în alte limbi 
romanice) prin limbă, dar şi prin limbaj. Analiza fiecărui context în parte ne-a con¬ 
dus, sperăm, la soluţia de echivalare corectă. 

Notele de subsol din ediţia germană au fost păstrate ca atare, cu numerotarea de 
acolo, inclusiv cele plasate de editori între paranteze pătrate, cu semnificaţia dată de 
Jorn Albrecht, în nota asupra ediţiei germane, acestui procedeu. Notele noastre, prevă¬ 
zute cu menţiunea n. tr„ plasată în paranteze, au fost numerotate separat, cu asterisc (*). 

Abundentele citate date de Coşeriu în cele mai diferite limbi (greacă, latină, 
spaniolă, italiană, engleză etc.) au fost menţinute ca atare. Acolo unde Coşeriu 
citează o lucrare deja tradusă în limba română, am citat fragmentul din traducerea 
existentă, menţionând acest lucru în note de subsol; acolo unde lucrarea respec¬ 
tivă nu a cunoscut încă o traducere românească, transpunerea în limba română ne 
aparţine, fără ca acest lucru să mai fie menţionat în note. Uneori, mai ales în cazul 
fragmentelor în limba greacă (din Platon sau Aristotel, de exemplu), traducerea 
românească existentă a fost oferită în nota de subsol, spre a putea fi comparată cu 
traducerea noastră din text, care a avut drept bază transpunerea de către Coşeriu a 
fragmentului respectiv, în general mai fidelă textului original. In această privinţă, 
ne-am orientat, în reproducerea pasajelor originale, după modalitatea de lucru a lui 
Coşeriu; de exemplu, acolo unde traducerea în germană a pasajului citat (traducere 

care îi aparţine, în general, lui Coşeriu însuşi) apare în pagină, iar citatul original, în 
nota de subsol, în prezenta ediţie am păstrat în pagină traducerea în limba română 
a textului, iar în nota de subsol am reprodus textul original. Acolo unde Coşeriu 
nu mai traduce fragmentele citate (de obicei, în engleză sau în franceză) am păstrat 
în pagină fragmentul original, pe care l-am tradus în subsol, sau, în cazul existenţei 
unei traduceri anterioare a lucrării citate de Coşeriu, am reprodus-o pe aceasta. 

Schemele au fost traduse şi reproduse ca atare, întocmai ca în original. 

Am încercat să găsim echivalenţe româneşti convenabile mărcilor de oralitate din 
originalul german, datorate caracterului de prelegere al textului coşerian original. 

In momentul terminării ei, la sfârşitul anului 2009, versiunea noastră părea să fie 
prima într-o altă limbă decât germana, aşa că nu am putut beneficia de recent apăruta 
ediţie Eugenio Coşeriu, Storia dellafilozofia del linguaggio. Edizione italiana a cura di 
Donatella Di Cesare, Carocci editore, Roma, 2010. Ca şi noi, Donatella Di Cesare, 
reputat profesor la Universitatea „Sapienza" din Roma şi discipol ea însăşi al lui Euge- 
niu Coşeriu, a pornit de la ediţia „definitivă" din 2003, îngrijită de Jorn Albrecht la 
Editura „A. Francke". In faza corecturilor pentru tipar, am efectuat totuşi o confrun¬ 
tare cu versiunea Donatellei Di Cesare, clarificând cu acest prilej sensul unor fraze. 

Adresăm mulţumiri prietenului nostru, profesorul Mircea Borcilă, proeminent 
reprezentant al coserianismului în România, care a citit cu atenţie şi bunăvoinţă cea 
mai mare parte a textului traducerii noastre, oferindu-ne unele sugestii de echivalare 
terminologică, de care am ţinut seama la definitivarea textului pentru tipar. Mulţu¬ 
mim de asemenea dr. Cristinel Munteanu, cunoscător şi admirator al operei coşeri- 
ene, pentru lectura atentă a întregului text, pentru corecturile de detaliu pe care le-a 
operat şi pentru semnalarea unor pasaje obscure ale traducerii, pe care le-am reformu- 
lat. Mulţumiri speciale datorăm doamnelor Lidia Bodea, directorul general al Editu¬ 
rii Humanitas, pentru entuziasmul şi eficacitatea cu care s-a angajat în acest proces, şi 
Anca Ionescu, redactorul cărţii, pentru acribia cu care a citit fiecare rând, corectând 
erorile şi sugerându-ne numeroase soluţii de îmbunătăţire a textului. 

Ştim cât de exigent era Coşeriu faţă de acurateţea editării şi traducerii operelor 
sale. Ne-am confruntat cu această exigenţă cu ocazia pregătirii volumului de Prele¬ 
geri şi conferinţe, pe care l-am editat, cu un grup de colegi, la Iaşi, în anul 1993, pe 
baza unor înregistrări magnetice. Suntem aproape siguri că iubitul nostru maestru 
nu ar fi fost mulţumit de rezultatul muncii noastre. Tot ce putem spera este că nu ar 
fi fost chiar de tot nemulţumit! 

Viena, august 2009-Iaşi, martie 2011 


Eugen MUNTEANU 



EUGENIU COŞERIU 

Istoria filozofiei limbajului. 

De la începuturi până la Rousseau 



1 

PROBLEMATICA FILOZOFICĂ 


încă de la începutul demersului nostru ni se pune întrebarea fundamen¬ 
tală: Ce trebuie să înţelegem prin «problematică filozofică»? S-a afirmat 
mereu concepţia că diversele ştiinţe s-ar fi emancipat treptat de filozofie şi ar 
fi devenit discipline «autonome». Trebuie să ne delimităm de această con¬ 
cepţie, deoarece, pe de o parte, o astfel de emancipare nu este posibilă întru¬ 
cât principiile ştiinţei sunt conţinute în filozofie şi rămân pe acest teren, în 
măsura în care filozofia trebuie considerată fundamentul oricărei ştiinţe; 
pe de altă parte, ştiinţa nu a fost niciodată filozofie şi deci nu poate să se fi 
«desprins» de aceasta. 

Mulţi filozofi au formulat probleme ştiinţifice, ceea ce nu înseamnă că 
soluţiile propuse au fost neapărat «filozofice». Faptul că filozofii, printre 
altele, îşi pun şi întrebări ştiinţifice reprezintă o împrejurare pur empirică. 
Chiar din sensul problemei ridicate se deduce dacă aceasta este «ştiinţifică» 
în sensul comun al termenului sau este filozofică. Dacă privim problema la 
modul general, putem spune că ştiinţa dă răspunsuri la întrebări formulate 
anterior; mai întâi se cuvine să lămurim despre ce tip de întrebări este vorba. 

1.1. Trei tipuri de ştiinţă 

Trebuie să facem o distincţie între «ştiinţă» la modul foarte gene¬ 
ral (adică inclusiv al filozofiei) şi «ştiinţe». Ştiinţe, la plural, înseamnă 
aproximativ ceea ce în mod obişnuit înţelegem prin «ştiinţă». Ştiinţa, în 
accepţiunea cea mai generală a termenului, este caracterizată de un tip de 
cunoaştere spre care se tinde în cercetare: nu o cunoaştere intuitivă, ci una 
fundamentată din punct de vedere metodic şi sistematic. în acest sens, şi 
filozofia se supune cerinţei «caracterului ştiinţific». Ceea ce - în cadrul 
acestui «caracter ştiinţific» - face diferenţa între filozofie şi ştiinţe în 
sensul comun al termenului poate fi prezentat aici cu ajutorul întrebărilor 

pe care un cercetător metodic şi sistematic le poate orienta către obiectul 
său de cercetare ( cf. infra , 1.3). Să reţinem mai întâi că, în funcţie de felul 
sau natura interogaţiei, se pot distinge trei tipuri de ştiinţe: 

1. o ştiinţă ca istorie, 

2. o ştiinţă a generalului, 

3. o ştiinţă în sensul filozofiei. 

Tipurile de interogaţii corespunzătoare acestor categorii de ştiinţe, ca şi 
situaţiile în care sunt formulate întrebări de acest tip vor fi explicate şi 
mai clar în cele ce urmează. Mai înainte de toate trebuie să spunem însă 
ceva despre structura întrebării ca atare, despre elementele care o compun. 

1.2. Structura problemei filozofico-ştiinţifice 

Cu privire la întrebarea însăşi pot fi deosebite trei elemente: 

1. cel care formulează întrebarea, 

2. obiectul întrebării (acel ceva la care se referă întrebarea), 

3. scopul întrebării (acel ceva în vederea căruia ne punem întrebări cu 
privire la obiect). 

Ultimele două elemente menţionate ne furnizează criteriul în funcţie de 
care filozofia poate fi delimitată de ştiinţe, în sensul obişnuit al termenu¬ 
lui. Primul amintit, persoana care formulează întrebarea, ar putea furniza 
un criteriu pentru delimitarea unui tip special de filozofie; întrucât acest 
aspect nu reprezintă tema acestui capitol introductiv, el poate fi doar schi¬ 
ţat (cf infra, 1.5). 

S-ar putea obiecta că analiza problemei, aşa cum am întreprins-o aici, 
nu este completă, că nu sunt specificate toate elementele sale componente. 
De exemplu, lipseşte instrumentul întrebării, mijlocul cu ajutorul căruia 
aceasta este prezentată. Desigur, întrebările sunt exprimate mereu cu aju¬ 
torul limbii sau al vreunei forme de expresie care, în definitiv, tot lingvis¬ 
tică este. Tocmai de aceea caracterul lingvistic al tuturor întrebărilor nu 
poate fi decisiv în determinarea esenţei întrebării. Acest lucru trebuie clar 
stabilit, pentru că de multe ori am întâlnit opinia că cel ce pune o întrebare 
referitoare la limbaj se ocupă neapărat de «filozofia limbajului». Astfel, 
de exemplu, s-a afirmat că întreaga filozofie a lui Platon este de fapt filozo¬ 
fie a limbajului, întrucât acesta îşi pune problema semnificaţiei cuvintelor 
în limbă: „Ce numeşti tu «virtute»?“ sau „Ce numeşti tu «frumos»?". 

Această opinie este falsă sub două aspecte. In primul rând, Platon nu 
se interesează de semnificaţia cuvintelor, ci de domeniul extralingvistic, 

de sensul obiectelor şi al situaţiilor pe care le reprezintă cuvintele avute în 
vedere; deci, el nu este interesat de semnificaţia din limba greacă a cuvân¬ 
tului âpsrrj, ci de esenţa virtuţii. Platon nu intenţiona să alcătuiască un 
dicţionar al limbii greceşti şi să definească în acest scop semnificaţiile 
cuvintelor. 1 în al doilea rând, dacă acesta ar fi fost adevăratul său scop, el 
nu s-ar fi ocupat cu filozofia limbajului, ci cu lingvistica, întrucât obiectul 
întrebării sale nu ar fi fost limbajul ca atare, limbajul în sensul avut în 
vedere de filozofia limbajului. 

1.3. Trei tipuri de problematizări filozofico-ştiinţifice 

Să ne întoarcem acum la tipurile de problematizări ce corespund cate¬ 
goriilor de ştiinţe pe care deocamdată doar le-am delimitat (cf. supra 1.1). 2 

1.3.1. Problema istorică, problemă a fiinţei unui obiect 
(a ipseităţii) 

Problema istorică are în vedere fiinţa unui individ, 3 a unui obiect 
individual şi singular. Această problemă ne conduce la ştiinţa obiectului 
individual, care nu este cercetat din perspectiva unei clase de obiecte şi 
situaţii căreia îi poate fi subordonat, ci din perspectiva individualităţii 
sale. Desigur, toate obiectele apar drept individuale, însă nu acest lucru 
este hotărâtor în contextul dat, ci mai degrabă faptul că un obiect este 
considerat în sine însuşi, şi nu sub aspectul apartenenţei sale la o anu¬ 
mită clasă. Acest principiu se poate aplica, desigur, şi unor grupuri de 
indivizi (de exemplu, popoare) sau de obiecte (de exemplu, familii de 
limbi). Dacă asemenea colectivităţi sunt văzute şi descrise în unicitatea 
şi caracterul lor inconfundabil, atunci nu mai sunt tratate ca nişte clase, 
ci ca indivizi. Avem deci de a face cu tipul de problematizare din care ia 
naştere «istoria». Din istorie, în sensul pe care îl avem în vedere aici, 
fac parte nu doar dezvoltarea unui individ istoric de-a lungul timpului, 

X.Mutatis mutandis, acest lucru este valabil - după cum vom arăta - în general 
pentru aşa-numitul linguistic turn , în ambele sale realizări. 

2. Cf. în această privinţă Logica lui John Dewey, mai ales partea a IV-a: „The 
Logic of Scientific Method“, Dewey 1938, 371 şi urm. 

3. [«Indivizibil» ( cf. gr. âTOgoţ), în sensul că particularităţile sale nu sunt con¬ 
siderate «trăsături distinctive» izolabile (differentiae specificae), care servesc la for¬ 
mularea definiţiei sau la alcătuirea claselor.] 

cercetarea unui obiect individual într-o anumită perioadă de timp, ci şi 
descrierea acestuia într-un anumit moment. Problematizarea istorică nu 
presupune o opoziţie între diacronie şi sincronie, aşa cum s-a afirmat şi se 
afirmă mereu de către lingvişti. Un individ istoric (ca de exemplu Luther, 
Germania, limba germană etc.) nu poate fi definit; el sau poate fi descris 
aşa cum apare la un moment dat, sau dezvoltarea sa poate fi descoperită, 
imitată şi - chiar dacă nu în sens obişnuit, cauzal - «explicată». Prin 
«ştiinţă istorică» trebuie să înţelegem deci cercetarea obiectelor indivi¬ 
duale pe parcursul unei perioade de timp şi descrierea felului în care apar 
acestea la un moment dat. 

1.3.2. Problema general-ştiinţifică, ca problemă a fiinţei 
claselor de obiecte şi a stărilor de lucruri 

Prin «general-ştiinţific» nu trebuie să înţelegem aici „ştiinţific în sens 
general" ( cf. supra 1.1), ci „ştiinţa generalului". Este vorba despre clase 4 de 
obiecte şi despre fiinţa acestora, nu despre grupuri sau familii. Este vorba 
deci de specii în sens uzual, ale căror trăsături de conţinut pot fi enumerate 
exhaustiv - spre deosebire de cazul indivizilor - conform principiului rigu¬ 
rozităţii necesar într-o situaţie dată. Şi aici se poate pune concret problema 
unui obiect individual; în acest caz, problema este «general-ştiinţifică» 
dacă acest obiect este considerat drept reprezentant al clasei sau al speciei 
de care aparţine. Deci, nu ne întrebăm „Cine este Fido, cine este Struppi?", 
ci „Ce este un câine, ce sunt câinii?"; aceasta ar fi întrebarea fundamentală 
a chinologiei (ştiinţa care se ocupă cu studiul câinilor). O ştiinţă care cerce¬ 
tează esenţa unor clase trebuie să se numească «ştiinţă a generalului». 

1.3.2.1. Alte distincţii privind «natura» obiectului 

Din perspectiva naturii obiectului de cercetare, în cadrul «ştiinţei 
generalului» pot fi distinse trei categorii: 

1. ştiinţele matematice, 

2. ştiinţele naturii, 

3. ştiinţele culturii. 

Aceste trei forme de ştiinţă pot fi studiate pur şi simplu de dragul cunoaş¬ 
terii sau din perspectiva anumitor aplicaţii ale lor; în acest sens, trebuie 

4. [Termenul «clasă» trebuie înţeles aici în sens tradiţional, adică nu tocmai în 
acela de «mulţime». Spre deosebire de mulţime, care se «construieşte», o clasă este 
definită pe baza unor criterii non-arbitrare.] 

să distingem iarăşi între formulările teoretice şi cele aplicate ale ştiinţelor 
respective. 

13.2.1.1. Obiecte formale: ştiinţele matematice 

în cazul în care substanţa unui obiect nu joacă nici un rol în cercetarea 
acestuia, avem de a face cu obiecte formale, de care se ocupă ştiinţele mate¬ 
matice. Să presupunem că avem doi copaci şi două păsări, care reprezintă 
obiecte ale experienţei nemijlocite. însă nu ne interesează aceşti doi copaci 
(şi nu alţii), nici aceste două păsări (ceea ce ar reprezenta problematizarea isto¬ 
rică), şi nici copacii sau păsările în general (problematizarea general-ştiin- 
ţifică). Ceea ce ne interesează este tipul de configuraţie pe care cei doi 
copaci şi cele două păsări o au în comun, iar similitudinea dintre aceste 
două clase de obiecte este evidentă în cel mai înalt grad dacă în fiecare 
copac se află o pasăre. Deci, în primul rând atribuim obiectele individuale 
unei clase prin faptul că le considerăm exemplare ( tokens ) ale unei specii 
{type), iar după aceasta construim o «clasă de clase», şi anume configura¬ 
ţia „2“, pe care am observat-o şi care este comună celor două clase. Acum 
putem face un pas mai departe construind o «clasă de clase de clase» care 
să cuprindă toate posibilele configuraţii de tipul celei observate. în acest 
fel ajungem la obiectul formal prin excelenţă, la noţiunea de număr. Acest 
demers, pe care aici l-am schiţat doar în linii mari, corespunde încercărilor 
de a ne apropia de conceptul de număr nu prin operaţiunea de numărare, 
ci pe cale logic-conceptuală. 5 La fel se petrec lucrurile şi cu alte obiecte 
formale, ca de exemplu figurile geometrice: în cazul unui pătrat, nu au 
nici o importanţă materia cu ajutorul căreia acesta este reprodus (cu creta 
pe tablă, cu creionul pe hârtie etc.) şi nici dimensiunile acestuia, ci doar 
trăsăturile sale formale. 

13.2.1.2. Obiecte naturale: ştiinţele naturii 

Obiectele naturale sunt cele a căror prezenţă fizică o observăm în lume 
şi pe care le interpretăm nu în ultimul rând sub aspectul structurii lor 
fizice, al substanţei din care sunt alcătuite; de studiul lor se ocupă ştiinţele 
naturii. 

13.2.13. Obiecte intenţionale: ştiinţele culturii 

Obiectele pe care le observăm şi le interpretăm atât sub aspectul sub¬ 
stanţei, cât şi sub cel al formei şi al funcţiei lor constituie obiecte inten¬ 
ţionale, care au fost create cu o anumită intenţie şi într-un anume scop; 

5. Cf. şi Grundlagen der Arithmetik de Gottlob Frege (= Frege 1884/1988). 

de studiul acestora se ocupă ştiinţele culturii. Este vorba de artefacte în 
sens larg, deci sunt incluse aici şi operele de artă. Intre marmură şi sta¬ 
tuia sculptată din ea există o diferenţă fundamentală. In măsura în care 
o percepem izolat, marmura reprezintă un material căruia nu îi atribuim 
nici un fel de intenţionalitate; pentru a-i explica structura sau realizarea, 
suntem obligaţi să ne întoarcem la principii cauzale. Dimpotrivă, statuia 
o explicăm având în vedere intenţia care stă la baza realizării ei, subiectul 
care îi conferă scopul. In interpretarea acestei intenţii, a elementului care 
conferă scopul, ţinem cont atât de forma, cât şi de substanţa obiectului, 
căci în acest caz substanţa nu este pur şi simplu «de la natură», ci a fost 
aleasă avându-se în vedere realizarea formei. 

Nu întotdeauna «tipul» acestor obiecte corespunde cu utilizarea 
lor efectivă culturală sau ştiinţifică. De fapt, putem afirma că obiectele 
pe care le-am disociat aici, aşa cum le experimentăm în mod nemijlo¬ 
cit, necesită o cercetare adecvată: ele vor fi tratate de la bun început ca 
obiecte formale, naturale sau culturale. în mod formal, totuşi, acest tip 
de tratare nu este neapărat predeterminată: obiectele culturale pot fi 
considerate drept naturale, sau obiectele naturale şi cele culturale pot 
fi considerate drept formale şi tratate ca atare. Cel care tratează limba 
ca pe o substanţă pură o percepe şi o cercetează doar sub aspectul său 
material, face din ea un obiect natural. O încercare în acest sens a fost 
întreprinsă de şcoala lui Bloomfield, în SUA (descriptivism) 6 . Cine cer¬ 
cetează limba ca «formă pură», care se manifestă mai mult sau mai 
puţin întâmplător într-o anumită substanţă, tratează limba ca pe un 
obiect formal. Adepţii glosematicii (Hjelmslev, Uldall şi alţii) au ridicat 
la rang de program ideea că limba ar trebui cercetată exclusiv sub aspect 
formal, nu şi sub aspectul substanţei. 

în sfârşit, obiectele naturale pot fi percepute ca obiecte culturale dacă 
li se atribuie o componentă intenţională. Acesta este şi cazul mitologiei, 
unde obiecte naturale ca râuri, arbori sau stele sunt percepute şi interpre¬ 
tate ca obiecte intenţionale. 

6. [Acest demers a fost urmărit într-o manieră încă şi mai explicită, chiar dacă 
într-un alt fel de context istorico-ştiinţific, de către August Schleicher (1821-1868). 
In celebra scrisoare deschisă adresată prietenului său Ernst Haeckel, discipol al lui 
Darwin, se spune: „Limbile sunt organisme ale naturii care, fără a putea fi determi¬ 
nate de voinţa umană, se nasc, cresc şi se dezvoltă în funcţie de anumite legi şi apoi 
îmbătrânesc şi mor; [...] glotologia, ştiinţa care studiază limba, se înscrie astfel în 
seria ştiinţelor naturii../ 1 (Schleicher 1863/1977, 88)] 

13.2.1.4. Problematizări «false» vs «inadecvate» 
în funcţie de faptul dacă o întrebare este corect pusă cu privire la unul 
dintre obiectele schiţate aici însă răspunsul este greşit, sau dacă, dimpo¬ 
trivă, întrebarea este pusă greşit sau cel puţin unilateral şi totuşi, în ciuda 
acestei unilateralităţi, răspunsul este eventual absolut «corect», trebuie 
să facem acum o distincţie între «fals» şi «inadecvat». 

Este considerat «fals» ceea ce se afirmă fără a fi probat referitor la 
obiectul cercetat; dimpotrivă, «inadecvate» sunt problematizările care 
îşi tratează obiectul de cercetare în mod parţial, care neglijează totalitatea 
acestuia, în sensul că unul dintre aspectele care pot fi observate la acest 
obiect este considerat unicul şi ridicat la rangul de generalitate. în acest 
caz, desigur că din perspectiva aspectului cercetat se poate spune ceva bine 
argumentat şi logic. Parţializările de acest tip - dacă obiectele culturale 
sunt tratate ca obiecte formale sau naturale - nu sunt «false», ci nepotri¬ 
vite, «inadecvate», în afară de cazul în care s-ar stabili din capul locului 
că într-un anumit caz şi cu un anume scop s-a procedat la o «reductive 
fallacy», la o limitare neadecvată a obiectului. în cazul în care acest lucru 
nu se întâmplă, atunci se presupune clar că aspectul cercetat corespunde 
de fapt esenţei obiectului, ceea ce reprezintă o falsă presupunere. «False» 
în acest sens sunt, de exemplu, tezele prin care se afirmă că limbajul ar 
constitui un obiect natural sau unul formal. 

în cele ce urmează, vom reprezenta cu ajutorul unei scheme tipurile 
de întrebări potrivite pentru diversele tipuri de obiecte; abia după aceasta 
vom explica tipul de problematizare filozofică, despre care până acum am 
vorbit doar în treacăt. 


. Problematica istorică 

general-ştiinţifică 

filozofică 

Obiect'''^ 




formal 

- 

+ 

+ 

natural 

(+) 

+ 

+ 

cultural 

+ 

+ 

+ 


Dintre posibilele combinaţii, exclusă este doar problematizarea filozofică 
raportată la obiectele formale, care nu se caracterizează prin substanţă şi 
dezvoltare; în legătură cu obiectele formale se pot formula doar întrebări 

general-ştiinţifice sau filozofice. In principiu, problematizările istorice 
pot fi formulate şi în privinţa obiectelor naturale (ca de exemplu în cazul 
geografiei sau al geologiei). De obicei, acest lucru nu se întâmplă deoarece 
unor asemenea probleme formulate cu privire la «natură» nu le cores¬ 
punde un interes de cunoaştere imediat {cf. infra 1.4.1). Deci obiectele 
naturale sunt supuse în primul rând problematizărilor general-ştiinţifice 
sau filozofice. «Cultura», sub toate formele sale de manifestare, poate 
constitui obiectul tuturor tipurilor de problematizare, nu în ultimul rând 
al problematizării filozofice despre care va fi vorba în cele ce urmează. 

1.3.3. Problema filozofică - problemă a sensului fiinţei 

Problema sensului fiinţei poate fi formulată referitor la toate tipurile de 
obiecte şi clase de obiecte şi include şi problema cauzei acestei fiinţe. Ştiin¬ 
ţele istorice şi ştiinţa generalului nu îşi pun această problemă; ele acceptă 
tacit faptul că obiectele şi clasele de obiecte de care se ocupă «există» şi 
«sunt aşa» cum le percepem intuitiv. Problematica filozofică depăşeşte 
simpla acceptare a fiinţării obiectelor şi stărilor, ea pune sub semnul între¬ 
bării existenţa şi esenţa acestora. 

1.4. Alte probleme şi întrebări 

în cele ce urmează, vom aborda încă o serie de probleme şi întrebări 
care completează disocierile sistematice dezvoltate mai sus. 

1.4.1. Probleme care ar putea fi puse, însă nu sunt puse de obicei 

După cum am văzut din schema de mai sus {cf. 1.3.2.1.4), aproape 
orice tip de întrebare poate fi formulat în legătură cu orice tip de obiect, 
însă adesea asemenea întrebări posibile nu sunt legate de un interes de 
cunoaştere nemijlocit, ele nu sunt deosebit de utile sub aspect practic. 
Mai exact, fiecare copac dintr-o pădure îşi are istoria sa, însă ar trebui să 
intervină circumstanţe deosebite pentru a determina pe cineva să cerce¬ 
teze şi să consemneze această istorie. Adesea, acest tip de întrebare nu este 
urmărit deoarece - din nou sub aspect practic - pare mai «util» să ne 
ocupăm încă de la început de o întrebare de rang mai înalt. Cel care-şi 
pune problema referitoare la «faptul-de-a-fi-navă» se va orienta imediat 
spre problema esenţei mijloacelor şi a instrumentelor în general, adică spre 
problema esenţei «instrumentalităţii». 


PROBLEMATICA FILOZOFICĂ 35 


1.4.2. Probleme ştiinţifice vs «preştiinţifice» 

întrebări de tipul celor formulate mai sus sunt întâlnite şi în viaţa de 
zi cu zi: „Cine este Petru?“ sau „Ce este un copac?“. Se consideră că aceste 
tipuri de întrebări au primit un răspuns satisfăcător dacă aflăm cum tre¬ 
buie să ne folosim de obiectele avute în vedere într-o situaţie dată. Adesea 
ne mulţumim cu răspunsuri incomplete precum: „Un copac este înalt, 
ţine umbră şi furnizează lemn“; „un copac face fructe, ne fereşte de vânt, 
însă poate împiedica vederea 1 . Şi în legătură cu Petru, în anumite împreju¬ 
rări este de ajuns informaţia că este vorba de prietenul Anei. Răspunsurile 
de acest tip sunt considerate «preştiinţifice», pentru că ele nu epuizează 
sistematic toate aspectele întrebărilor aferente sau pentru că, în cazuri 
diferite, sunt formulate după criterii total diferite. Acest lucru poate fi 
corect, însă nu trebuie să uităm că este mai important «să punem între¬ 
barea potrivită» decât să elaborăm metode pentru a răspunde la ea: dat 
fiind că asemenea întrebări relevante au fost formulate mereu în legătură 
cu limbajul, a existat - cel puţin în sens «preştiinţific» - o ştiinţă a lim¬ 
bajului încă din Antichitate, şi nu abia la începutul secolului al XlX-lea, 
când a fost dezvoltată metoda comparaţiei istorice a limbilor. 

1.4.3. Obiecte ale problemei filozofico-ştiinţifice, pe care limbajul 
ni le pune la dispoziţie «de-a gata» 

Multe obiecte ale întrebărilor filozofico-ştiinţifice ne sunt date în mod 
«preştiinţific» sub formă de termeni pe care limbajul ni-i pune la dispo¬ 
ziţie «de-a gata»; termeni pentru obiecte şi stări de lucruri pe care le putem 
discuta sub aspect istoric, general-ştiinţific şi filozofic. 

1.43.1. Numele proprii 

Numele proprii [pomina propria ) desemnează prin definiţie indivizi, 
obiecte ale istoriei. Tot ceea ce poartă un nume - şi nu „se încadrează 
într-o noţiune" - este identificat lingvistic drept individ şi cu privire la 
istoria sa ne putem interoga. în cazul unei întrebări precum „Ce vapor 
este acesta?", suntem încă în căutarea obiectului întrebării, iar limba¬ 
jul serveşte drept instrument pentru identificarea sa. în schimb, dacă 
ne întrebăm „Cine este Petru?", este evident că nu mai căutăm obiectul 
întrebării, acesta este deja dat anterior prin limbaj; o asemenea întrebare 
nu vizează identificarea obiectului, ci obţinerea de informaţii de care cel 
care întreabă are nevoie pentru a-1 «adopta» pe individul respectiv în 

universul experienţei sale. La fel stau lucrurile cu întrebări precum „Ce 
este Berlinul?”, „Cine sunt germanii?**, „Ce este limba germană?**. Cine 
formulează o astfel de întrebare referitoare la „limba germana* are în 
vedere un „obiect istoric** identificat deja prin limbă 7 - nu o „noţiune** pe 
care trebuie să o definească. Răspunsul la o asemenea întrebare priveşte 
nu ştiinţa generalului, ci istoria, înţeleasă aici ca disciplină ce furnizează 
informaţii despre un individ cu existenţă istorică. Trebuie totuşi să ţinem 
seama de faptul că delimitarea obiectelor istorice în limbaj şi prin inter¬ 
mediul limbajului nu se face întotdeauna clar. Un exemplu în acest sens 
îl constituie genurile literare. Un termen precum tragedie se poate referi 
fie la o individualitate istorică, fie la tradiţia în care se înscrie o astfel de 
individualitate, iar uneori poate să reprezinte doar o formă concretă de 
manifestare a acestei tradiţii. Şi alte specii literare, asemenea romanu¬ 
lui, baladei etc., reprezintă individualităţi istorice care ne sunt transmise 
precum limbile, religiile şi alte instituţii asemănătoare. Este întotdeauna 
greu să facem o delimitare acolo unde individul istoric şi forma concretă 
de manifestare sunt desemnate prin unul şi acelaşi cuvânt. 

1.43.2. Apelativele ca nume de clase 

Din lexicul unei limbi fac parte numeroase noţiuni generale ( Appela - 
tiva ) care intră în competenţa ştiinţei generalului, termeni ca arbore, peşte, 
pod, cuvânt etc. Este vorba în acest caz nu de nume proprii, ci de denumiri 
ale unor clase, iar de originea claselor desemnate prin aceste denumiri se 
ocupă ştiinţa generalului. 

1.43.3. Nume care desemnează obiecte formale 

Din categoria obiectelor pe care limbajul le pune la dispoziţia ştiinţei 
fac parte şi numele de obiecte formale, precum cerc, linie dreaptă, triunghi, 
dreptunghi etc. 

1.43.4. Nume care desemnează esenţa obiectelor 

în afară de cele de mai sus, limbajul furnizează şi obiecte pre-formate 
de alt tip, «obiecte» care nu pot fi problematizate în acelaşi fel în care 
problematizăm în legătură cu arborii, peştii sau podurile despre care am 
vorbit mai sus. Expresii precum artă, tehnică, adevăr, virtute, istorie, ştiinţă 

7. [In acest sens trebuie interpretat termenul „limbă istorică** în studiile lui 
Coseriu despre lingvistica varietăţii, termen care adesea este înţeles greşit; cf., între 
altele, Coseriu 1980/1988.] 

sau limbaj se referă direct la esenţa obiectelor pe care le desemnează. în 
întrebări de tipul „Ce este adevărul?” sau „Ce este virtutea?”, cuvântul este 
are alt sens decât în „Ce este un pod?”. Cel care formulează o întrebare cu 
privire la adevăr nu se întreabă cu privire la o fiinţă care intră în compe¬ 
tenţa ştiinţei generalului. întrebarea nu se referă la obiectul „adevăr”, ci la 
esenţa adevărului; astfel, întrebarea respectivă este de natură nemijlocit 
filozofică. Se vede deci că limbajul dispune nu doar de nume de obiecte, ci 
şi de nume pentru esenţa acestora. 

1.4.4. Semnificaţia obiectului vs semnificaţia esenţei 

Adesea în limbaj nu se face diferenţă între semnificaţia obiectului şi sem¬ 
nificaţia esenţei. întâlnim în limbaj nume care se pot referi fie la obiectele 
denumite, fie la esenţa acestora. întrebarea „Ce este un cuvânt?” poate fi o 
întrebare ştiinţifică atunci când se referă doar la cuvinte , ca de exemplu la 
definiţia unităţii „cuvânt” într-una sau în mai multe limbi, însă poate fi şi 
o întrebare filozofică, şi anume atunci când nu vizează cuvintele, ci esenţa 
cuvântului. Diferenţa dintre cele două tipuri de problematizare nu este 
direct reflectată de expresia lingvistică; întrebările ştiinţifice şi cele filozo¬ 
fice pot să aibă aceeaşi formă lingvistică şi totuşi să vizeze direcţii diferite. 

1.4.5. întrebarea referitoare la părţile unui întreg 

Nu rareori întrebările filozofice vizează obiecte care la o privire mai 
atentă se dovedesc a fi părţi ale unui întreg. în acest caz, partea este văzută 
ca un substitut, ca formă de manifestare a întregului. Astfel, întrebarea 
despre „sensul” limbajului se referă deopotrivă şi la esenţa limbajului. 
După cum am văzut mai sus, întrebarea „Ce este un cuvânt?” poate să se 
înscrie în domeniul de referinţă al ştiinţei generalului, însă poate fi înţe¬ 
leasă şi filozofic. Putem vedea în cuvânt forma minimală de manifestare 
a limbii; 8 în acest caz, întrebarea privitoare la funcţia cuvintelor în raport 
cu realitatea extralingvistică se referă la limbaj în ansamblul lui. Suntem 
pe deplin îndreptăţiţi să ne întrebăm de ce mijloacele de exprimare ale 
limbii se organizează în părţi de vorbire 9 şi ni se impune întrebarea de 

8. [Să ne gândim doar la propoziţia, bine cunoscută în cultura noastră, „La înce¬ 
put a fost cuvântul”, care ar putea fi foarte bine interpretată şi altfel.] 

9. [Prin parte de vorbire ( pars orationis) trebuie să înţelegem aici o categorie 
necesară, care poate fi dedusă chiar din noţiunea de limbă - spre deosebire de cate¬ 
goria istoric-contingentă „tip de cuvânt” ( espece de mot )]. 

ce limbajul în general se manifestă întotdeauna doar sub forma limbilor 
individuale. 

1.5. Importanţa celui care întreabă pentru întrebarea 
însăsi: «filozofia esenţei» vs «filozofia existentei» 

>5 > 

După ce am clarificat diferenţa dintre întrebările ştiinţifice şi cele filo¬ 
zofice, să ne oprim puţin şi la ceea ce multă vreme a fost considerat drept 
o problemă lipsită de importanţă în istoria filozofiei. Cine are în vedere 
structura întrebării filozofico-ştiinţifice ( cf. supra 1.2) va constata că un 
element al acestei întrebări a rămas până acum în afara discuţiei - este 
vorba de cel care formulează întrebarea. Acest lucru nu s-a datorat unei 
simple greşeli; este o caracteristică a tradiţiei filozofico-ştiinţifice să-şi ori¬ 
enteze întrebarea spre un obiect şi să urmărească astfel un anume scop; 
nu ţine de această tradiţie să «răsfrângă» întrebarea şi asupra celui care 
întreabă. Filozofia tradiţională, care se limitează la această direcţie, adică 
îl presupune în mod tacit pe cel care pune întrebarea drept punct de ple¬ 
care, iar drept obiect şi scop al întrebării îşi ia ceva separat de acesta, am 
putea-o numi filozofie a esenţei. Aşa a şi fost numită de unii filozofi, mai 
ales pentru a o delimita de un alt tip de filozofie, despre care va fi vorba în 
cele ce urmează. 10 

întrebarea filozofică poate fi formulată însă şi cu referire la cel care 
întreabă: „De ce întreabă, ce îl determină să întrebe?"; „Ce anume din 
esenţa sa îl face pe cel care întreabă să întrebe, ce îl îndreptăţeşte să 
întrebe?" etc. etc. O asemenea filozofie care îl pune în centrul problemei 
tocmai pe cel care întreabă ar putea fi numită, dacă «ar exista» în reali¬ 
tate, o filozofie a existenţei , n 

Totuşi, poate fi imaginată o sinteză a acestor două tipuri de filozofie, 
o filozofie orientată în mod tradiţional spre obiectul şi scopul întrebării, 
care nu-1 uită însă nici pe cel care întreabă; o filozofie care încearcă să răs¬ 
pundă la întrebarea filozofică tradiţională nu în mod «absolut», indepen¬ 
dent de cel care întreabă, ci şi în raport cu acesta şi cu circumstanţele în 
care el îşi formulează întrebarea. 


10. Cf. şi Miiller 1986, 22 şi urm. 

11. Cf. şi Miiller 1986, 68 şi urm. 

PROBLEMATICA FILOZOFICĂ ÎN RELAŢIE 
CU LIMBA: CE ESTE FILOZOFIA LIMBAJULUI? 


După cum am văzut, limbajul şi limbile pot constitui obiectul tuturor 
tipurilor de întrebări de care ne-am ocupat aici. Trebuie deci să clarificăm 
mai întâi în ce constă specificul întrebării filozofice în raport cu limba. 
Pare clar de la bun început că istoria unei limbi individuale nu poate con¬ 
stitui obiectul acestui tip de întrebare (istoricitatea limbii poate fi însă un 
asemenea obiect). Nu există deci pericolul confuziei între istoria limbii şi 
filozofia limbajului. Din perspectiva lingvisticii generale şi a teoriei ling¬ 
vistice (în măsura în care menţinem această diferenţiere, care mai trebuie 
încă argumentată), acest pericol există. Există lingvişti care vor să reducă 
filozofia limbajului la lingvistica generală şi teoretică. Ceea ce înţelegem 
aici prin „filozofia limbajului” nu ţine de domeniul de activitate al ling¬ 
visticii şi se situează în afara competenţei multor reprezentanţi ai acestei 
discipline, care au pretenţia că se ocupă şi de filozofia limbajului. Aşadar, 
o serie de lucrări al căror titlu conţine termenul filozofia limbajului nu vor 
fi discutate aici sau vor fi menţionate doar în treacăt. 

2.1. Lingvistica generală 

Aşa cum arată şi denumirea, lingvistica generală ţine de domeniul şti¬ 
inţelor generalului. înţeleasă în sensul său real, ea reprezintă o ştiinţă care 
procedează inductiv. Domeniul său de activitate îl constituie limbile iden¬ 
tificate şi delimitate «preştiinţific» una de cealaltă; sarcina sa principală 
este aceea de a identifica analogiile şi punctele comune dintre diversele 
limbi şi apoi de a opera generalizări inductive. Ca disciplină de sine stătă¬ 
toare, lingvistica generală 1 se situează la nivelul generalităţilor empirice. 

1. Sintagma lingvistică generală [Allgemeine Sprachwissenschaft] nu este o îmbi¬ 
nare liberă, ci o denumire lexicalizată alcătuită din mai multe cuvinte. 

2.2. Teoria limbajului 

Asemenea lingvisticii generale, şi teoria limbajului face parte din dome¬ 
niul ştiinţei generalului. Şi punctul său de plecare se situează «în interiorul 
limbajului», şi ea porneşte de la limbaj şi de la limbi ca obiecte identificate 
şi delimitate în prealabil. In schimb, în ceea ce priveşte formularea întrebă¬ 
rilor şi răspunsul la acestea, teoria limbajului urmează direcţia opusă: La 
început se situează teoria cu conceptele sale aflate în strânsă corelaţie unul 
cu altul, ca de exemplu „limbaj în general", „limbă particulară", „cuvânt", 
„propoziţie" etc., şi pornind de la acestea sunt apoi urmărite teoretic şi 
deduse anumite trăsături. Trăsăturile deduse pe această cale au caracterul 
unor criterii definitorii; ele constituie de fapt - în terminologia utilizată 
aici - „universaliile lingvistice" propriu-zise. Pentru a ne folosi de bogăţia de 
sinonime pe care ni le pune la dispoziţie vocabularul limbii germane, de aici 
înainte vom folosi termenii generalitate, atunci când ne situăm în domeniul 
empiric şi al inducţiei, şi universalitate , dacă ne mişcăm pe teritoriul teoriei 
şi al deducţiei. 2 Lingvistica generală constată ceea ce este.general, iar teoria 
limbajului propune ceea ce ar trebui să fie considerat universal. 

2.3. Filozofia limbajului 

Spre deosebire de lingvistica generală şi de teoria limbajului, filozofia 
limbajului se ocupă de esenţa limbajului în sine, şi din această cauză proble¬ 
mele specifice filozofiei limbajului nu mai pot fi formulate (sau nu numai) 
«în interiorul limbii»; ele trebuie să treacă dincolo de cadrul lingvistic, 
în cadrul filozofiei limbajului, limba trebuie studiată în relaţie cu celelalte 
activităţi umane şi în general cu esenţa umană. Doar datorită obiectului 
său de cercetare filozofia limbajului rămâne legată de lingvistica generală şi 
de teoria limbajului. Aceste două discipline se ocupă de întrebarea «cum» 
în privinţa limbajului şi a limbilor, în timp ce filozofia limbajului se orien¬ 
tează mai degrabă spre «ce», spre sensul limbajului în genere. Delimitarea 
obiectului „limbaj" este asumată tacit de lingvistica generală şi de cea teo¬ 
retică, în timp ce în filozofia limbajului chiar această delimitare este ridi¬ 
cată la rangul de problemă. Astfel, se poate afirma, în funcţie de direcţia 
de cercetare adoptată, că disciplinele lingvistice încep acolo unde sfârşeşte 
filozofia limbajului, sau invers. Un lingvist capabil, conştient de limitele 

2. [O argumentare detaliată, cu disocieri şi mai fine, se găseşte la Coseriu 
1974/1988.] 


PROBLEMATICA FILOZOFICĂ ÎN RELAŢIE CU LIMBA 41 

posibilităţilor sale, ar putea spune, după ce-şi termină treaba: „Aici se sfâr¬ 
şeşte sarcina mea; tot ceea ce o depăşeşte este o problemă de filozofia lim¬ 
bajului/ 1 Idealiter, filozofia limbajului precedă, desigur, lingvistica generală 
şi pe cea teoretică, şi asta chiar atunci când ar trebui să recurgă în amănunt 
la rezultatele lingvisticii. Căci filozofia limbajului scoate în evidenţă ca pro¬ 
blemă tocmai ceea ce lingvistica preia explicit sau implicit ca bază a studiilor 
sale. în acest sens, fundamentul profund al oricărei lingvistici se găseşte în 
filozofia limbajului. în contextul acestei concepţii, pe cel care se ocupă de 
filozofia limbajului poate să nu-1 intereseze să-şi asume ca problemă o esenţă 
a limbajului deja descrisă; misiunea sa este aceea de a-şi orienta eforturile 
spre o esenţă a limbajului percepută în mod intuitiv, tocmai acea esenţă care 
a fost sesizată şi de lingvistică, însă care nu a fost tematizată. 

Interesantă şi profitabilă poate fi şi punerea în lumină a fundamente¬ 
lor lingvistico-filozofice ale diverselor forme de lingvistică; totuşi, acest 
demers nu trebuie confundat cu filozofia limbajului. Este vorba în acest 
caz mai degrabă de convingeri (exprimate într-un mod echivoc) decât de 
o cercetare sistematică. 

Felul în care trebuie considerată o anumită problematizare, ca ţinând de 
„lingvistică" sau de „filozofia limbajului", nu depinde, desigur, de activitatea 
profesională pe care o desfăşoară cel care formulează problemele. Nimeni 
nu-1 poate împiedica pe un lingvist să pună întrebări «filozofice» sau pe un 
filozof să formuleze probleme «lingvistice». Dacă unii lingvişti «speciali¬ 
zaţi» pornesc, uneori, de la domeniul filozofiei limbajului (deşi ei consideră 
că fac adesea acest lucru), tot aşa filozofi ca Platon, Aristotel ş. a. şi-au pus 
întrebări pur lingvistice. 

în sfârşit, trebuie să atragem atenţia asupra unei alte posibile confuzii. 
S-ar putea crea impresia că, în încercarea de a fundamenta lingvistica şi prin¬ 
cipiile sale metodologice în corelaţie cu scopurile actuale ale cunoaşterii, ar 
apărea o problemă care, originar, ar ţine de domeniul filozofiei limbajului. 
Acest lucru nu este adevărat. Mai exact, este vorba aici de o problemă de filo¬ 
zofie, nu de una de filozofie a limbajului. întrebări de acest fel pot fi adre¬ 
sate oricărei discipline ştiinţifice; ele ţin de filozofia ştiinţei, nu de filozofia 
limbajului. Astfel, lucrări despre esenţa lingvisticii, cum sunt cele concepute 
sau scrise, printre alţii, de Ferdinand de Saussure, Feonard Bloomfield sau 
chiar Noam Chomsky, 3 trebuie considerate de fapt contribuţii de epistemo¬ 
logie - indiferent dacă aceste studii sunt sau nu acceptabile. 


3. Saussure 1916/1971; Bloomfield 1933/1973; Chomsky 1966/1971. 

2.3.1. Filozofie a limbajului «directă» şi «indirectă» 

Dacă ar fi să facem o retrospectivă a întregului drum care urmează să 
fie parcurs în capitolele de mai jos din perspectiva unui (provizoriu) punct 
terminus, am putea afirma că filozofia limbajului, până la Giambattista 
Vico şi până la romantismul german, nu se ocupă propriu-zis de limbaj ca 
atare. In vechea filozofie a limbajului este vorba mereu despre limbaj văzut 
în relaţie cu altceva, iar acest altceva se dovedeşte a fi, la o privire mai atentă, 
adevăratul scop al problematizării. Din raţiuni metodologice, trecerea de la 
o filozofie a limbajului «indirectă» la una «directă» trebuie schiţată încă 
din acest moment, înainte de a trece la partea istorică a acestei introduceri. 
De altfel, trebuie să avem în vedere faptul că, pentru anumiţi cititori, unele 
lucruri vor deveni cu adevărat clare abia mai târziu. 

Până la Vico şi până la romantismul german, filozofia limbajului nu se 
ocupă de studiul limbajului ca atare. Ea studiază nu sensul limbajului în 
sine, ci mai degrabă sensul limbajului prin raportare la altceva: rolul limba¬ 
jului ca instrument de expresie a gândirii, funcţia sa de mediator în reflecta¬ 
rea realităţii extralingvistice sau pur şi simplu a «realităţii». Se poate deci 
afirma - şi asta au făcut deja alţii, chiar dacă nu cu aceste cuvinte - că filo¬ 
zofia limbajului de până la Vico şi romanticii germani s-a aflat mereu doar 
«pe calea către problema limbajului». 

Tocmai în aceasta constă, de altfel, o problemă specifică de filozofie a 
limbajului. De ce problema filozofică a limbajului a fost descoperită atât de 
târziu ca o problemă de sine stătătoare? în lunga istorie a filozofiei limba¬ 
jului din perioada sa veche, limbajul a fost mereu tratat doar ca o trecere 
către altceva, un altceva care reprezenta de fapt adevăratul scop al cercetării: 
Cum şi în ce măsură poate omul să ajungă la cunoaştere cu ajutorul limba¬ 
jului? Oare limbajul însuşi conţine în sine vreo valoare cognitivă? Sau au 
fost formulate alte întrebări, cum ar fi: Ce valoare deţine limbajul în relaţie 
cu dialectica şi cu logica? Ne putem baza pe el în această privinţă? în cartea 
a treia a capodoperei sale An Essay ConcerningHuman Understanding (sub¬ 
intitulată în mod semnificativ On wordsf , John Locke pune problema sen¬ 
sului şi a valorii pe care le are limbajul în raport cu filozofia. în aceste ultime 
cazuri ne aflăm, de fapt, în faţa unor cercetări de epistemologie. Limbajul 
este tratat doar ca instrument sau - şi tocmai acest lucru este alarmant - ca 
o etapă intermediară indispensabilă în drumul către altceva. 

4. Pentru cei pentru care acest volum constituie intr-adevăr o introducere în 
domeniu: cf. Heidegger 1959. 

5. Locke 1690/1975, BookThree. 

Din cele spuse mai sus rezultă clar că în procesul de reconstrucţie a filo¬ 
zofiei limbajului din epoca sa veche trebuie să procedăm cu prudenţă. Abia 
după romantismul german problema limbajului a devenit punctul central 
al filozofiei limbajului, iar acest lucru este valabil şi în zilele noastre. Nu ne 
este deci permis să proiectăm pur şi simplu asupra epocii vechi problemele 
şi soluţiile epocii actuale. Apare adesea impresia că o problemă de care se 
ocupă epoca modernă ar fi fost tratată deja, mai mult sau mai puţin în ace¬ 
eaşi formă, şi în stadii mai vechi ale filozofiei limbajului. La o examinare 
mai atentă, aceasta se dovedeşte a fi o eroare, deoarece filozofia limbajului 
din epoca veche şi modul în care erau formulate problemele se plasează 
într-un context de alt tip; ele se referă doar indirect la limbaj, şi nu la scopul 
determinării sensului acestei activităţi umane în sine. 

Poate că totul devine ceva mai clar dacă ne proiectăm în faţa ochilor 
(siliţi de împrejurări, într-o formă schematică) ambele dimensiuni funda¬ 
mentale ale limbajului: 

A 

subiect 


dimensiunea 

intersubiectivă 


subiect 


limbă - „obiect" 


subiect 


dimensiunea obiectivă 

Mai întâi, despre dimensiunea „obiectivă" a limbajului. * * * * * 6 Limbajul este ori¬ 

entat spre un obiect. Prin aspectul lui semantic, el corespunde unui fenomen 

care «se opune» subiectului limbii: limbajul reproduce realitatea sau cores¬ 
punde fiinţei. 7 într-un anumit fel, care ar trebui precizat mai îndeaproape, el 

reprezintă o concepere a realităţii, a fiinţei. Astfel, ne-am putea declara mul¬ 
ţumiţi dacă limbajul, ca activitate umană, ar avea un subiect absolut. însă 
din schema noastră se poate deduce direct că limbajul reprezintă activitatea 
unui subiect care este legat de alţi subiecţi tocmai prin această activitate. 


6. [Pentru a preîntâmpina confuziile, trebuie să adăugăm că în limbajul colocvial 
„obiectiv" înseamnă, cumgrano salis, ceea ce aici este desemnat prin „intersubiectiv". 
Atunci când cineva consideră că un lucru sau altul poate fi stabilit în mod „obiectiv", 
are în vedere, de obicei, că respectivul aspect poate fi verificat intersubiectiv.] 

7. Cf. infra, „Filozofia limbajului în perioada Evului Mediu", mai ales raportul 
dintre modi essendi, modi intelligendi (concipiendi) şi modi significandi. 

Un asemenea subiect care, din punctul de vedere al activităţii sale - vor¬ 
birea este doar unul dintre posibilii subiecţi aflaţi în relaţie cu alţii prin 
intermediul acestei activităţi capătă o dimensiune specială, o dimensiune pe 
care, împreună cu Antonino Pagliaro, o numesc alteritate . 8 Această „alte- 
ritate“ poate fi determinată sub două aspecte. Vorbim „ca alţii“, pentru a 
putea vorbi „cu alţii"; subiectul unei activităţi recunoaşte «în afară de sine» 
alţi subiecţi pentru a se putea deschide spre dânşii. Pentru o altă activitate 
umană, arta, acest lucru este valabil, eventual, doar sub aspect practic, nu şi 
sub aspect teoretic. Arta poate fi înţeleasă ca o activitate a unui subiect abso¬ 
lut, universal, care nu se îndreaptă către alţii. 9 Lucrurile stau altfel în cazul 
limbajului. Chiar şi atunci când subiectul limbajului se manifestă în mod 
creator, când nu se mulţumeşte să utilizeze ceva deja creat, el recunoaşte «în 
afară de sine» alţi subiecţi ai aceleiaşi activităţi. 

De aici rezultă faptul că dimensiunea „alterităţii" provoacă o relativi¬ 
zare a subiecţilor implicaţi. Subiectul îşi dă seama că alţi subiecţi îl pot înţe¬ 
lege şi îl pot concepe pe el însuşi ca obiect, tot aşa cum şi el i-a perceput pe 
ceilalţi subiecţi mai întâi ca obiecte. O percepţie nemijlocită a celorlalţi ca 
subiecţi nu este posibilă. Ceilalţi constituie obiecte ale propriei percepţii, 
la fel ca şi toate celelalte obiecte sau stări de lucruri. Abia prin limbaj, care, 
prin dimensiunea sa intersubiectivă - alteritatea -, îşi corelează subiecţii, un 
subiect este pus în situaţia nu doar să-i recunoască pe ceilalţi ca obiecte, ci să 
le recunoască în mod mediat subiectivitatea. 

Se poate afirma că aceste două dimensiuni şi relaţiile dintre ele - aflate 
mereu în noi combinaţii şi variaţii - reprezintă problema fundamentală a filo¬ 
zofiei limbajului. Pe de o parte, este vorba de importanţa limbajului pentru 
oameni sub aspect obiectiv: Cum contribuie limbajul la felul în care oamenii 
percep realitatea? Avem aici în vedere în primul rând limbajul în general - 
o limbă individuală funcţionează în acest caz doar ca exemplu. Pe de altă 
parte însă, este vorba şi despre funcţia limbajului în asigurarea raporturilor 
interumane. Şi, odată ce această a doua dimensiune este avută în vedere, nu 
mai poate fi ignorat faptul că limbajul se manifestă mereu doar sub forma 
limbilor individuale. Astfel, împreună cu problema intersubiectivităţii, apar 

8. Cf. Pagliaro 1951 [1952]; Coseriu 3 1978, III, mai ales pp. 74 şi urm. (trad. în 
limba germană, 1974). 

9. [Mai ales în ceea ce priveşte problema dacă o poezie are un «destinatar», 
cf. discuţiile cuprinse în lucrarea din păcate prea puţin cunoscută a lui Coseriu 
Textlinguistik-, Coseriu 1994, mai ales pp. 82 şi urm. Mai atragem atenţia şi asupra 
celei de-a cincea „Meditaţii carteziene" a lui Edmund Husserl, care vorbeşte despre 
compatibilitatea dintre cele două dimensiuni (Husserl 1950/1992, 91-161).] 


PROBLEMATICA FILOZOFICĂ ÎN RELAŢIE CU LIMBA 45 


problema istoricităţii, problema funcţiei limbajului ca fundament al societă¬ 
ţii şi problema numărului mare de limbi existente. 

Abia din tratarea simultană a celor două dimensiuni ale limbajului - 
aflate, după cum am spus deja, în combinaţii şi variaţii mereu noi - apare 
o a treia problemă: în ce fel funcţia universală a limbii, în dimensiunea sa 
obiectivă, este compatibilă cu cea intersubiectivă, dacă aceasta din urmă 
pare să o relativizeze pe prima prin componenta sa istorică şi deci particu¬ 
lară? înseamnă oare acest lucru, în cele din urmă, că perceperea realităţii 
prin intermediul limbajului nu este universală, ci condiţionată de fiecare 
limbă individuală în parte? Diferă perceperea realităţii de la o comunitate 
lingvistică la alta? Sau relativitatea limbajului poate fi totuşi într-un fel sau 
altul depăşită şi dedusă din caracterul universal al limbajului în dimensiu¬ 
nea sa obiectivă? Oare contradicţia ce pare să existe între limbaj în general 
(fr. langage) şi multiplele sale forme de manifestare istorică (fr. langues) se 
poate totuşi rezolva, în cele din urmă? Problema se pune şi la nivelul ling¬ 
visticii. Astfel, problemele de lingvistică sunt discutate într-un cadru istoric, 
adică în cadrul gramaticii unei anumite limbi, dar şi într-un cadru care pune 
în evidenţă ceea ce este universal valabil, cel al gramaticii generale. Contra¬ 
dicţiile care apar din pricina acestor puncte de vedere diferite sunt rezolvate 
adesea într-o formă naivă, şi totuşi se iveşte de aici o aporie aflată la un nivel 
profund al limbii, aporie de care nu se ocupă doar lingvistica, ci care consti¬ 
tuie una dintre principalele dificultăţi ale filozofiei limbajului. 

2.3.2. Autonomia limbajului ca problemă a filozofiei limbajului 

în sfârşit, o altă problemă de filozofie a limbajului o vom schiţa doar, deoa¬ 
rece nu joacă un rol important în perioada de timp de care ne ocupăm aici: 
problema autonomiei limbajului. Această problemă se pune atât sub aspect 
obiectiv, cât şi sub aspect subiectiv. Limbajul reprezintă o activitate umană 
autonomă, sau derivă din alte activităţi umane? Dacă negăm autonomia lim¬ 
bajului, trebuie să ne întrebăm atunci din care activitate trebuie dedusă, dintre 
cele acceptate sau general recunoscute. Este limbajul mai ales o activitate prac¬ 
tică, instrumentală, sau una teoretică? Şi dacă îi acordăm un loc între activi¬ 
tăţile teoretice, trebuie să ne întrebăm mai departe dacă ţine de poezie sau 
de logică, de gândirea intuitivă sau de cea raţională. 10 Dacă, pe de altă parte, 
acceptăm că limbajul este autonom, trebuie să ne întrebăm care este locul pe 
care îl ocupă acesta între celelalte activităţi practice şi teoretice ale omului. 

10. [Această discuţie este preluată din Filozofia spiritului a lui Benedetto Croce 
(1866-1952); cf. Croce 1902.] 

O privire de ansamblu asupra istoriei filozofiei limbajului trebuie cel 
puţin să pomenească contribuţia indienilor în acest domeniu, chiar dacă nu 
a avut aproape nici o influenţă asupra celei occidentale. Din această cauză, 
nu vom discuta acest aspect în amănunt. Prin comparaţie cu Europa, în 
India preocupările de filozofia limbajului apar relativ târziu. Dacă facem 
abstracţie de discuţiile lingvistice din Veda (sau Vede), o culegere de vechi 
scrieri sfinte indiene 1 , putem spune că filozofia limbajului la indieni începe 
cu Mahâbhăşya, „marele comentariu' 1 conceput de Patanjali în jurul anului 
150 î.Hr. la lucrarea de gramatică sanscrită a lui Pănini (secolul al V-lea sau 
al IV-lea î.Hr.). 2 Abia câteva secole mai târziu se dezvoltă în India epoca 
«clasică» a filozofiei limbajului, care se situează mai ales în domeniul 
teoriei gramaticii. Cel mai important reprezentant este Bhartrhari (năs¬ 
cut probabil în jurul anului 450 d.Hr.). Acesta a comentat, la rândul său, 
„marele comentariu" al lui Patanjali. 3 

O tratare amănunţită a filozofiei limbajului la indieni nu este posibilă 
în contextul lucrării de faţă. Trebuie să spunem doar că problemele şi solu¬ 
ţiile acesteia sunt asemănătoare cu cele ale filozofiei limbajului din spaţiul 
occidental. Astfel, şi logica indiană se ocupă de problema raportului din¬ 
tre limbaj şi cunoaştere. Cunoaşterea [jhâna ) este definită ca fundamen¬ 
tul [causa finalis) oricărei expresii lingvistice (. sabda ). Au fost diferenţiate 
patru tipuri de cunoaştere a ceva nou (dobândire de cunoştinţe); unul din¬ 
tre acestea este cunoaşterea prin intermediul cuvintelor/al limbii [sabda), 

1. Cf. Seyfort Ruegg 1959, 15-21. 

2. Cf. Pinault 1996a şi 1996b, in Lexicon Grammaticorum, ca şi Seyfort Ruegg 
1959, 31-56. 

3. Cf. Patnaik 1994 şi Verpoorten 1996, în Lexicon Grammaticorum. 

şi anume anubhava. în aşa-numitul sistem Nyâya-Vasesika, rezumat de 
Annambhâtta probabil în sec. al XVII-lea d.Hr.) în lucrarea sa Tarkasam- 
graha A , se diferenţiază, ca şi la Aristotel, între pada (aprox. „vox, signifiant”) 
şi văkya „propoziţie, afirmaţie' 1 . Primul posedă . semnificaţie (sakti ), însă nu 
serveşte ca mijloc de cunoaştere, căci, spre deosebire de propoziţie {văkya), 
nu poate fi nici adevărat, nici fals. Şi discuţia despre raportul dintre forma 
semnului (. signifiant ) şi conţinutul acestuia (. signifie ’), care a jucat un rol atât 
de important în filozofia occidentală a limbajului, este schiţată deja la disci¬ 
polii lui Bhartrhari. 4 5 

Cu totul altfel decât în India, în Europa se dezvoltă mai întâi nu teoria 
gramaticii, ci filozofia limbajului în sensul pe care l-am explicat în primele 
două capitole. începuturile filozofiei în general coincid ca perioadă, în 
anumite cazuri, cu cele ale filozofiei limbajului. Ca disciplină autonomă, 
filozofia limbajului apare însă foarte târziu {cf.supra 2.3.1). Filozofi impor¬ 
tanţi ca Descartes sau Kant nu au luat în discuţie problematica filozofiei 
limbajului. Cine vorbeşte de lingvistică carteziană nu face de fapt decât să 
proiecteze, într-un mod naiv, problematica modernă asupra epocilor ante¬ 
rioare - o „lingvistică carteziană” nu a existat niciodată. 

3.1. Indicaţii bibliografice 

O sinteză sistematică excelentă ne-o oferă Giuseppe Tucci, în capitolul 
al 12-lea („La parola”) din a sa Storia della filosofia indiana. Informaţii 
despre acest subiect se găsesc la David Seyfort Ruegg, în Contributions 
ă l’histoire de la philosophie linguistique indienne (o culegere de cercetări 
individuale care, ca şi lucrarea lui Ganeri, pe care o vom menţiona ime¬ 
diat, cuprinde un registru util de termeni de specialitate în limba san¬ 
scrită). P.Ch. Chakravarti prezintă, din perspectivă indiană, teoria gra¬ 
maticii sanscrite şi speculaţiile pe marginea acesteia ale unor teoreticieni 
ai limbajului ulteriori. 6 

Prezentările mai noi aparţin adesea unor autori indieni, care au 
fost însă puternic influenţaţi de teoriile limbajului din spaţiul modern 

4. Traducere în limba germană de E. Hultzsch; v. Annambhatţa/Hultzsch 
1907; cf. şi Chakrabarti 1975. 

5. Cf. Seyfort Ruegg 1959, 10 şi urm. 

6. Cf. Tucci 1957; Seyfort Ruegg 1959; Chakravarti 1930 şi 1933. 

occidental, în special anglo-saxon, şi de aceea nu pot fi consideraţi eva¬ 
luatori total imparţiali. O orientare schematică oferă articolul lui Bimal 
K. Marital din manualul de Filozofie a limbajului ; lucrarea lui Tandra 
Patnaik despre Bhartrharis ne conturează o imagine generală a preistoriei 
şi pune în evidenţă paralelele cu teoria modernă a limbajului din spaţiul 
occidental. în Semantic Powers de Jonardon Ganeri se vorbeşte mai ales 
despre rolul semnificaţiei lingvistice ca mijloc de cunoaştere la filozofii 
limbajului din spaţiul indian. 


7. Cf. Matital 1992; Patnaik 1994; Ganeri 1999. 

HERACLIT 


Primul filozof important, cel care - mai ales prin discipolii săi - a pus 
bazele tradiţiei filozofiei occidentale în general şi pe ale filozofiei limbaju¬ 
lui din lumea apuseană, a fost Heraclit (Herakleitos) din Efes (probabil 
550-480 î.Hr.). Datele biografice pe care le furnizăm aici nu sunt certe. 
Din scrierile de istorie a filozofiei ale lui Diogene Laertios (secolul al 
IlI-lea d.Hr.) reiese că în jurul anului 500 î.Hr. Heraclit a stabilit relaţii 
cu regele Dareios (Darius) al Persiei (550-486 î.Hr.). Filozoful făceaparte 
din nobilimea oraşului său natal din Asia Mică. După părerea istoricilor 
din Antichitate, Heraclit a primit porecla Obscurul , 6 ororeivoţ, datorită 
faptului că, mod conştient, îşi exprima într-o manieră învăluită ideile, 
pentru ca învăţătura sa să nu ajungă pe mâna plebeilor, a membrilor lipsiţi 
de discernământ ai demosului. Vom vedea imediat că se pot întrezări şi 
alte motive pentru existenţa acestei porecle; oricum, Heraclit a exercitat 
o influenţă deosebit de puternică asupra altor gânditori care, la rândul 
lor, au avut reputaţia de „obscuri“, ca de exemplu Holderlin şi Heidegger. 
Ne îndoim că cele două studii despre Heraclit publicate de Heidegger (cf. 
infra 4.3) ar putea fi socotite «bibliografie secundară» în sensul obişnuit 
al acestei noţiuni. Heidegger l-a luat pe Heraclit doar ca punct de ple¬ 
care pentru propria filozofie. în capitolul următor, sintagma «bibliografie 
secundară» va fi utilizată într-un sens mai restrâns, referindu-se în special 
la un studiu de Ernst Hoffmann şi la un articol de Antonino Pagliaro care 
se raportează la acesta. 

4.1. Filozofia limbajului la Heraclit 

După cum am văzut, Heraclit primeşte încă din perioada antică renu- 
mele de «obscur» (6 cncorsivoţ); stilul său nu este poate, însă, atât de obscur 
pe cât se afirmă în general. Pe de o parte, din scrierile sale nu s-au păstrat 

decât câteva fragmente; pe de altă parte, învăţăturile sale au fost răstălmă¬ 
cite mai târziu de discipolii săi, astfel încât i se atribuie astăzi multe idei care, 
de fapt, aparţin teoriei ulterioare a acestor discipoli. In aceste condiţii, nu 
este de mirare că puţinul pe care îl avem de la el nu poate fi înţeles în mod 
direct. 

Cel mai important text al lui Heraclit de care dispunem este un scurt 
fragment păstrat în scrierea Tlpoţ gaGrjgaTiKouţ (Adversus mathematicos), 
VII, 132, a lui Sextos Empereikos (Sextus Empiricus, secolul al Il-lea d.Hr.). 
De când Hermann Diels a editat aşa-numitele Fragmente presocratice 1 şi a 
făcut astfel posibilă cercetarea lor sistematică, pornindu-se de la felul în 
care sunt ordonate textele în această ediţie 2 se vorbeşte de Fragmentul Bl. 3 
Acesta se găsea la începutul lucrării EU pi <ţ>u<j£ coţ (Despre natura) şi probabil 
era precedat de un prim capitol, deoarece începe cu particula postpusă Sa, 
care, cu o uşoară nuanţă adversativă, face de obicei legătura cu ceva anterior: 
„în schimb, pe de altă parte, în afară de aceasta". Textul sună astfel: 

Toii Seloyou rouă’ iovroţ otel a^uveroi yîvorrai âvGp«7toi icai îrpocrGsv rj âicoucrai 
xai âicoucrarreţ to 7tp«Tov- yivogsvcov yctp îtdvTwv xarct rovloyov rovSe ămi poiaiv 
âoîicacri, TOipwgevoi icai h rewv icai epywv toioutwv, okoîcov âyw SirţyEugai xarct 
(j>u<7rv Siaipscov Eicaorov îcal <j)pâ£cov oicwţ sjsi- tovc; Se SXkov avGpcoTroi) XavGdvsi 
OKOcra eyepGevreţ Troioucnv, OKwenrep oxocra eiiSovreţ âTnlavGâvovTai. 

Ca orice traducere, şi cea care urmează presupune o interpretare a origi¬ 
nalului: 

„In schimb, acest logos, deşi este etern (constant), oamenii nu îl înţeleg nici înainte 
de a-1 auzi, nici imediat ce l-au auzit. Căci, deşi totul se întâmplă (apare) conform 
acestui logos (în raport cu el), oamenii par lipsiţi de experienţă (se aseamănă cu cei 
neexperimentaţi), şi asta cu toate că (în acelaşi moment în care) ei experimentează 
aceleaşi cuvinte şi lucruri pe care eu le discut, în măsura în care îl explic (diferen- 
ţiez?) pe fiecare conform naturii sale (esenţei sale) şi spun (explic) cum este el (cum 
se comportă). Insă celorlalţi oameni le scapă ceea ce fac atunci când sunt în stare 
de veghe (după ce s-au trezit), tot aşa cum uită ce fac în somn.“ 

1. Termenul nu trebuie înţeles în sens strict cronologic. După Walther Kranz, 
editorul ulterior al acestei antologii, termenul se referă la filozofii „care nu au trecut 
prin şcoala de gândire a lui Socrate (sau a lui Platon)“, adică, parţial, şi la gânditori 
care au profesat după Socrate. 

2. In cazul secvenţelor dedicate fiecărui autor, la punctul A se află pasajele des¬ 
pre viaţa şi ideile acestuia, la B - textele păstrate şi la C - textele apocrife sau imi¬ 
taţii mai târzii. 

3. Indicaţii bibliografice, inclusiv despre ediţiile ulterioare, se găsesc la 4.3. 

Deocamdată, termenul logos, decisiv pentru înţelegerea textului, nu a fost 
tradus, deoarece semnificaţia pe care o are în acest text va fi discutată în 
cele ce urmează. în legătură cu primele indicaţii despre cele mai importante 
dificultăţi de interpretare, vor fi detaliate propunerile şi contrapropunerile 
diverşilor exegeţi. 

Spre comparaţie, iată traducerea din Diels/Kranz, care va fi discutată şi 
criticată în cele ce urmează: 

(Heraklit, Blosons Sohn, aus Ephesos, lehrt folgendes) Fur der Lehre Sinn aber, 
wie er hier vorliegt, gewinnen die Menschen nie ein Verstăndnis, weder ehe sie 
ihn vernommen noch sobald sie ihn vernommen. Denn geschieht auch alles nach 
diesem Sinn, so gleichen sie doch Unerprobten, so oft sie sich erproben an sol- 
chen Worten und Werken, wie ich sie erortere, nach seiner Natur ein jegliches 
zerlegend und erklărend, wie es sich verhălt. Den anderen Menschen aber bleibt 
unbewufit, was sie nach dem Erwachen tun, so wie sie das Bewufitsein verlieren 
fiir das, was sie im Schlafe tun. 4 * 

4.1.1. Fragmentul Bl: principalele dificultăţi de interpretare, 
mai ales în ceea ce priveşte conceptul „logos“ 

1. Termenul logos nu poate face referire doar la teoria lui Heraclit. Ar fi foarte 
neobişnuit ca un filozof să spună încă de la început despre teoria sa, pe care 
el o consideră adevărată, că nimeni nu ar putea s-o înţeleagă. Determina¬ 
rea «si „etern, constant 1 trebuie raportată la sovroţ, nu la ălţvvsToi yfiovrai, 
aşadar „logos- ul este etern (constant)”, nu „oamenii nu vor ajunge niciodată 
(în toată eternitatea) la înţelegerea lui”. Desigur, trebuie relativizată teza 
lui Pagliaro, după care prin logos s-ar putea înţelege doar legea universală 
obiectivă, nu teoria lui Heraclit. 5 în acest punct, trebuie să fim de acord cu 

4. Diels/Kranz 1992, 150. 

* Pentru comparaţie, oferim şi traducerea românească existentă a acestui fragment: 
„Oamenii se arată neputincioşi să pătrundă sensul acestui logos care există dintotdea- 
una, fie înainte, fie de îndată ce au auzit despre el; deşi toate se petrec pe potriva acestui 
logos, oamenii seamănă cu nişte nepricepuţi cînd fac pe pricepuţii în asemenea cuvinte şi 
lucruri ca acelea pe care le descriu eu, divizînd fiecare lucru după natura lui şi arătîndu-i 
alcătuirea. Dar ceilalţi oameni nu-şi dau seama de ceea ce fac atunci cînd sînt treji, întoc¬ 
mai cum uită de cele ce se întîmplă în somn.“ (versiune de A. Piatkowski şi Ion Banu, în: 
A. Piatkowski, Ion Banu (coord.), Filozofia greacă pînă la Platon, I, partea a 2-a, Editura 
Ştiinţifică şi Enciclopedică, Bucureşti, 1979, p. 350) (n. tr.). 

5. „Anzitutto, e assolutamente da escludere che il \6yoc, possa essere anche il 
senso del libro PUpi <ţ>ucrscoţ...", Pagliaro 1961, 137. 

Hoffmann, care, în cunoscutul său studiu Limbajul şi logica arhaică, evi¬ 
denţiază faptul că nu se poate susţine alternativa strictă „sau teoria lui Hera- 
clit, sau legea obiectivă universală”, întrucât cele două interpretări constituie 
doar aspecte diferite ale unuia şi aceluiaşi fenomen: 6 pentru Heraclit, teo¬ 
ria sa coincide cu „legea universală”; logos- ul din scrierile sale este în acelaşi 
timp logos- ul obiectiv şi ca atare veşnic. în acest sens vorbeşte, de fapt, însuşi 
logos- ul - ca în fragmentul B 50 analizat de Heidegger. 7 

2. în acord cu Pagliaro, 7r£ipco[t£VOi nu trebuie interpretat - aşa cum propun 
mulţi alţi traducători - în sensul „indem sie sich erproben” („în măsura 
în care se supun la încercare”), ci în sensul „sich erfahren, an dergleichen 
Worten und Dingen beteiligt sein” („a experimenta, a fi părtaş la aceleaşi 
cuvinte şi lucruri”). în text se stabileşte o opoziţie între â7teipoi'cnv ioixam 
şi 7t£ipcopevoi, creându-se şi o cr^vjţta, o figură retorică. Pusă în relaţie cu 
verbul la prezent, această figură retorică sugerează interpretarea că oamenii 
rămân lipsiţi de experienţă chiar şi în timpul actului experimentării. 8 

3. ”Epya nu trebuie înţeles în sensul de „Handlungen, Werke [der Men- 
schen]” („acţiuni, acte [ale oamenilor])”, ci în acela de „Tatsachen, 
Sachverhalte” („fapte, stări de lucruri”). în acest fel, termenul se poate 
referi şi la acţiuni, la situaţii non-lingvistice, la care se raportează vorbi¬ 
rea. Este vorba despre realitate ca factualitate, ca „acţiune” (în opoziţie 
cu ceea ce este aparent sau inventat). 9 

4. Prin £7t£a se înţelege nu „cuvinte” iţ), ci mai degrabă „vorbe”, mani¬ 
festări lingvistice ( enonciations ), „acte de vorbire”, cum am spune astăzi. 
Deci £7roţ are sensul termenului „cuvânt” din construcţia „a se baza pe 
cuvântul cuiva”. 

Să sintetizăm mai întâi ceea ce se spune despre logos în fragmentul B 1 al lui 
Heraclit. în primul rând, acesta este etern (permanent, mereu prezent), în al 
doilea rând, poate fi auzit; în al treilea, ar trebui să poată fi aflat şi altfel decât 
prin intermediul auzului, altfel nu li s-ar putea reproşa oamenilor faptul că 

6. Cf. Hoffmann 1925, 1-8. 

7. Cf. Heidegger 1954, 207 şi urm. 

8. Cf. Pagliaro 1961, 141. Snell ( 5 1965, 7) traduce: „So sind sie doch wie Uner- 
fahrene - trotz all ihrer Erfahrung mit derlei Worten und Werken...“ [„Astfel, ei 
sunt ca cei neexperimentaţi - în ciuda întregii lor experienţe cu astfel de cuvinte şi 
lucruri..."]. Aici, actul direct al experimentării devine ceva rezultativ, experienţa 
deja acumulată. 

9. [Cam aceasta este semnificaţia etimologică a termenului wirchlich „real”, 
forjat de misticii din Evul Mediu târziu - la origine, un fel de termen tehnic.] 

nu-1 înţeleg nici înainte de a-1 auzi, nici atunci când îl aud; în al patrulea 
rând, oamenii îl urmează în desfăşurarea acţiunilor lor. 

Atunci, ce înseamnă „logos“? Intr-o privinţă sunt de acord Pagliaro şi 
Hoffmann: logos -ul trebuie înţeles ca proces de reprezentare care se mani¬ 
festă în vorbire. Ca gândire exteriorizată, formulată în cuvinte, logos-vA repre¬ 
zintă momentul subiectiv al realităţii înseşi. El este realitate - realitate ca ceva 
conceput de către oameni în gânduri (ceva gândit, nu inventat) şi exprimat. 
Intr-un alt fragment (B 101) se spune: s§i£v]<Tap]v âpgcouTov „m-am cercetat 
pe mine însumi“. 10 Acest lucru poate constitui un punct de reper pentru 
ideea că tocmai acest moment subiectiv este pentru Heraclit decisiv. 

Nu greşim dacă presupunem că punctul de plecare al acestei autocunoaş- 
teri trebuie să fie chiar structura limbii, aşa cum se manifestă aceasta în gân¬ 
direa exprimată prin vorbire. Pentru Heraclit, logos -ul se situează în primul 
rând în domeniul oralităţii 11 - în definitiv, el poate fi auzit. Putem fi de acord 
şi cu Hoffmann, care arată că logos- ul, considerat ca propoziţie, ca afirmaţie, 
este pentru Heraclit reflectare a „guvernării universului”, deoarece, în opozi¬ 
ţie cu cuvântul, vocabula, propoziţia este o sinteză între subiect şi predicat, ea 
exprimă unitatea contrariilor pe care realitatea o instituie: 

„Deoarece logos- ul, vorbirea, reuşeşte să facă aceasta: să se ridice [...] deasupra 
cuvintelor (tusa) şi să se folosească de caracterul contradictoriu al cuvintelor indi¬ 
viduale, pentru a institui opoziţia faţă de ele (de exemplu, pentru cuvântul „viaţă", 
opusul său, „moarte") şi din această opoziţionalitate să obţină unitatea şi iden¬ 
titatea sensului („viaţa şi moartea sunt unul şi acelaşi lucru"); din această cauză, 
„vorbirea" şi „legea universală" pot să poarte acelaşi nume, logos.“ 12 

Identificarea propusă de Hoffmann între logos şi vorbire, îndeosebi între 
logos şi propoziţie, este acceptabilă totuşi doar în anumite condiţii. Tocmai 
în acest punct trebuie să avem în vedere „logica arhaică" despre care este 
vorba în titlul scrierii sale. Cea mai importantă caracteristică a acesteia este 
că permite asocieri multiple, că, odată cu operarea respectivei identificări, 
restul nu este neapărat exclus. Dacă logos -ul este asimilat propoziţiei, asta nu 
înseamnă că el nu poate fl şi altceva în acelaşi timp. Logos -ul este etern, este 
mereu prezent - ceea ce cu greu s-ar putea afirma despre vorbire şi despre 
propoziţie. După cum am văzut, el trebuie să poată fl cunoscut înainte de 

10. Cf. Diels/Kranz 1992, 173. 

11. Acest lucru este valabil şi sub aspect etimologic: loyoţ vine de la Ityw „a 
povesti, a spune, a vorbi". 

12. Hoffmann 1925, 4. 

a fi enunţat, altfel reproşul din prima parte a fragmentului nu ar avea sens. 
Logos -ul ar trebui să poată fi experimentat şi direct, din fapte şi stări de 
lucruri, fără intervenţia limbii. Logos -ul este în acelaşi timp legea realităţii şi 
expresia lingvistică a acesteia: aceeaşi ratio, aceeaşi normă, acelaşi principiu 
ordonator pe care Heraclit îl observă în realitate, îl descoperă şi în reprezen¬ 
tarea lingvistică a realităţii, în vorbire; şi astfel, logos poate însemna totodată 
„vorbire" şi „lege universală". 

Mai departe, Hoffmann îşi construieşte interpretarea, care trebuie dis¬ 
cutată mai amănunţit, pe opoziţia dintre Aoyoţ şi h roţ: 

„Fără îndoială că la FJeraclit logos înseamnă legea universală; dar această lege uni¬ 
versală poartă şi alte nume la FJeraclit: dike, nomos, înţelepciune, raţiune, necesi¬ 
tate, destin, unul, universalul; de asemenea, este identică cu focul, chiar cu cosmo¬ 
sul însuşi [urmează trimiteri la diverse fragmente]. Fiecare dintre aceste nume este 
potrivit, şi totuşi nici unul nu este potrivit [...]. Probabil că ţine de esenţa logos -ului 
(şi deci a „vorbirii") faptul că conţinutul său nu poate fi exprimat de un singur epos 
(o „vocabulă"), şi nici de mai multe." 13 

Hoffmann stabileşte deci opoziţia 

\6yoc, „propoziţie, vorbire" - iîroţ „cuvânt, vocabulă". 

Această interpretare are la bază o speculaţie pe care, după cum vom arăta, 
n-o putem accepta din mai multe motive. 

4.1.1.1. Interpretarea lui Ernst Hoffmann şi dificultăţile acesteia 
împotriva interpretării lui Hoffmann pot fi aduse patru argumente; 
două dintre acestea sunt de natură general-istorică, iar două pornesc de la 
textul însuşi. 

1. Asupra unei dificultăţi de ordin istoric a atras deja atenţia Pagliaro: Con¬ 
ceptul de cuvânt,/.fciţ „vocabulă", ca element al propoziţiei, al vorbirii, apare 
mult mai târziu. Din această cauză, hroq trebuie interpretat mai degrabă 
în sensul de „vorbire, expresie lingvistică" şi corespunde fr. parole sau germ. 
Wort din expresia „nicht viele Worte machen" („a nu face multe vorbe"). 
Interpretarea lui Hoffmann porneşte însă de la sensul „vocabulă" (fr. moi). 

2. Interpretarea dată de Hoffmann ridică probleme şi din perspectiva isto¬ 
riei filozofiei. în legătură cu £7tsa, el observă: 

„Această incompatibilitate a cuvântului individual faţă de presupusa sa finalitate 
(adică faţă de finalitatea pe care i-o atribuie comunitatea, eronată, după părerea lui 

Heraclit, aceea de a constitui o denumire completă a unui obiect şi o desemnare care 
să-l fixeze în mod univoc) stă în natura sa, iar acest lucru se reflectă, după Heraclit, în 
mod evident, în polisemantismul care caracterizează atât de multe cuvinte." 14 

Totuşi, Heraclit şi şcoala sa sunt cei care, după cum vom vedea, afirmă 
„îndreptăţirea numelor"; în raport cu ceea ce exprimă ele, cuvintele sunt, 
pentru Heraclit, cf>u<7£i „conform naturii". 

3. La o lectură mai atentă se observă că Heraclit nu afirmă deloc că £7t£a 
(„cuvintele") ar fi inadecvate sau contradictorii. Dimpotrivă, el crede 
mai degrabă că toate sunt adecvate. Acest lucru este valabil oricum pen¬ 
tru logos -ul însuşi, care ar putea fi denumit şi „raţiune", „înţelepciune", 
„unul" etc. Singurul text al lui Heraclit (citat, de altfel, şi de Hoffmann) 
în care apare o comparaţie ce indică o opoziţie, fragmentul B 48, nu se 
referă la relaţia dintre loyoţ şi £7toţ, ci la cea dintre Aoyoţ şi ovopa: 

tw oîv to!;w ovofta (Si'oţ, spyov Ss 0avaroţ 

„Numele arcului (@ioţ) înseamnă viaţă ((îi'oţ), însă acţiunea sa (epyov) înseamnă 
moarte." 15 

Pentru Hoffmann, ovopa şi £7toţ sunt pur şi simplu unul şi acelaşi lucru. 
Totuşi, 6vo[ia nu se referă la enunţ, ci la cuvânt ca desemnare; şi doar din 
acest punct de vedere, ca desemnare, nu ca enunţ, ovopa poate fi pentru 
Heraclit contradictoriu. 

4. In sfârşit, trebuie să mai amintim încă o dată, în acest context, că în con¬ 
cepţia lui Heraclit oamenii intră în contact cu logos-xA prin £7t£a şi prin 
£pya; astfel, £7t£a, care conţin logos- ul, pot să nu fie contradictorii. 

4.1.1.2. Contrapropunerea lui Antonino Pagliaro 
Cel puţin în privinţa problemei discutate mai sus ni se pare mai nime¬ 
rit să urmăm interpretarea lui Pagliaro. Acesta propune să vedem în It.zo. 
(„cuvinte") şi în £pya („realităţi", nu „acţiuni") două aspecte diferite ale 
unui proces unitar, şi anume manifestare paralelă a logos -ului în sânul realu¬ 
lui şi în exprimarea realului. Sunt deci trei nivele de distins: 
ipyov - nivelul ontologic, manifestarea realului, 

£7toţ - nivelul lingvistic, expresia lingvistică a manifestării realului, 
loyoţ - sinteza celor două nivele, desfăşurarea realului şi exprimarea ei prin 
realizarea lingvistică a acestui proces. 


14. Hoffmann 1925, 3. 

15. Cf. Diels/Kranz 1992, 161. 

Atât spyov, cât şi ir.oc, constituie, aşadar, manifestări ale lui /.oyot;; logos -ul 
se manifestă însă fenomenal nu doar prin limbaj, ci şi la nivel «faptic». 16 

Dar, întrucât logos înseamnă în acelaşi timp şi „gândire, raţiune", rapor¬ 
tul dintre cele trei nivele poate fi interpretat după cum urmează (Heraclit 
nu diferenţiază el însuşi cele trei momente, şi vom vedea imediat din ce 
cauză nu o face): 



Logos-xA reprezintă legea unitară, ratio, inerentă acestor trei nivele, legea rea¬ 
lului, a gândirii şi a rostirii. Pentru Heraclit şi şcoala sa, omul gândeşte ceea 
ce există şi spune ceea ce gândeşte. Şi, în măsura în care rostirea se raportează 
la spy a, aceasta revine apoi la real. Toate acestea se petrec graţie logos- ului, în 
care aceste trei momente se reunesc. 

Conform aşa-numitei „logici arhaice", Heraclit nu diferenţiază cele trei 
nivele care se reflectă în diversele denumiri; pe el îl interesează mai degrabă 
accentuarea unităţii celor trei nivele. Probabil că le-a gândit ca pe ceva uni¬ 
tar sub aspect material. O anumită tradiţie spune că Heraclit şi-a imaginat 
logos -ul ca pe un fel de suflu a cărui prezenţă în lucruri structurează şi ordo¬ 
nează realul şi care, prin faptul că apare şi în mintea celui care gândeşte, şi 
pe buzele celui care vorbeşte, are grijă ca aceeaşi ordine să domnească şi în 
gândire, şi în vorbire. 17 

4.1.2. Raportul dintre onoma şi obiect 

în concepţia lui Heraclit, nivelul ontologic, cel logic şi cel lingvistic 
alcătuiesc o unitate. în acest fel se clarifică o particularitate a teoriei sale, 
care a fost transmisă de discipolii săi: pentru Heraclit, nu este cu putinţă 
să spunem ceea ce nu există. Este cu neputinţă să afirmăm „ne-fiinţa“ sau 
„falsitatea". Atunci când vorbim, spunem doar ceea ce există, chiar dacă cei¬ 
lalţi oameni nu înţeleg. Există solide temeiuri să presupunem că Kratylos, 
în dialogul omonim al lui Platon, susţine teza lui Heraclit atunci când îi 


16. Cf. Pagliaro 1961, 142 şi urm. 

17. In Prelegeri de istoria filozofiei , Hegel se ocupă amănunţit mai ales de această 
tradiţie; cf. Hegel 1826/1989, voi. 7, 75 şi urm. 



HERACLIT 57 


pune lui Socrate întrebarea: „Cum s-ar putea, Socrate, ca atunci când cineva 
spune ceea ce spune să nu spună ceva ce există?“ Ceva mai înainte, Socrate 
observase că unii ar fi spus, „acum, dar şi odinioară", că nu putem afirma 
ceva fals. 18 * Dacă vedem în Kratylos din dialogul platonician pe purtătorul 
de cuvânt al lui Heraclit, lucru pe care suntem întru câtva îndreptăţiţi să-l 
facem, atunci putem reconstrui punctul său de vedere în felul următor: Este 
vorba de „adevărul" exprimării realităţii, aşa cum este acesta dat, prin sem¬ 
nificaţia lui, numelor (onomata). Un termen ca masă sau desemnează masa 
şi este în acest sens „adevărat", sau nu o desemnează; în acest al doilea caz, 
masă nu este un «nume fals», ci pur şi simplu nu este numele mesei, este 
inadecvat în raport cu masa. După cum reiese din schema următoare, acest 
lucru nu exclude faptul că «nume inadecvate» sunt de fapt folosite. 

Semnificaţie (1) 

onoma 

(vox, signifiant) 

în această schemă, toate numele sunt «potrivite» şi «adevărate» în ceea ce 
priveşte relaţia (1). Falsă sau incongruentă din punct de vedere logic poate 
fi, eventual, relaţia (simbolizată printr-o linie întreruptă) dintre onoma ca 
suport al semnului (vox, signifiant) şi obiectul desemnat (relaţia (2)), chiar 
şi atunci când acest onoma este folosit din obişnuinţă în mod «nepotri¬ 
vit». Astfel, în dialogul lui Platon, Kratylos încuviinţează fără rezerve că 
'Eppoy£vy]ţ este intr-adevăr numele lui Hermogene atunci când se referă la 
el, în măsura în care el este desemnat prin acest nume. Acest „adevăr" logic 
al cuvântului este acceptat de Kratylos; el neagă totuşi că 'Eppoytvrjţ ar fi 
numele «adevărat» al lui Hermogene în accepţiune ontologică. Mai exact, 
Hermogene nu ar aparţine stirpei lui Hermes, aşa cum arată de fapt numele 
său, şi, din acest punct de vedere, numele 'Epftoy£VV]<; ar aparţine altcuiva, 
căruia i s-ar potrivi prin natură (cf>u<7iţ). 19 

18. Cf. Kratylos , 329 d; citate din traducerea lui Schleiermacher. 

* în versiunea lui Schleiermacher, secvenţa citată din Cratylos este următoarea: 
„Wie solite denn auch, Sokrates, wenn einer doch das sagt, er nicht etwas sagen, was 
ist?“ Spre comparaţie, oferim şi versiunea românească a Siminei Noica, în: Platon, 
Opere, III, ediţie îngrijită de Petru Creţia, interpretările dialogurilor de Constantin 
Noica, Editura Ştiinţifică şi Enciclopedică, Bucureşti, 1978, p. 315: „Dar cum s-ar 
putea, Socrate, ca acela care spune ce spune să nu spună ce este?" (n. tr.). 

19. Cf. Kratylos, 429 c. 


Obiect 


( 2 ) 

Cuvântul Dilsseldorf- am putea argumenta împreună cu Heraclit/Kra- 
tylos - desemnează capitala landului Renania de Nord-Westfalia şi astfel 
este numele «potrivit» al acestuia. Insă Diisseldorf nu este un sat (. Dorf ), 
cum ar trebui să fie potrivit numelui său, şi din acest punct de vedere oraşul 
respectiv poartă un nume «fals». 

4.1.3. Problema „dreptei potriviri a numelor 1 

Problema schiţată mai sus, cea a lui 6p06ry]ţ ovoparcov (dreapta potrivire 
a numelor) sub aspect ontologic, nu a fost ridicată propriu-zis de Heraclit. 
Aşa cum am văzut, ea se întrezăreşte în „fragmentul arcului 11 (B 48), unde 
este rezolvată în sens negativ. în ciuda similitudinii dintre (3ioţ „arc“ şi [îi'oţ 
„viaţa 1 , efectul (spyov) arcului nu este viaţa, ci moartea (Gavaroţ). Totuşi, 
prin aceasta nu este afectat adevărul logico-lingvistic al cuvântului. Putem, 
de asemenea, presupune că Heraclit a respins o congruenţă naturală, cauzală 
între onoma şi obiectul desemnat. Cu totul altfel stau lucrurile cu discipo¬ 
lii lui, care i-au reinterpretat gândirea, modificând-o; aceştia pun problema 
raportului dintre onoma şi obiectul desemnat şi caută adevărul obiectului în 
denumirea lui. Ei se folosesc în această privinţă de o cercetare etimologică 
care în ovopara caută srupov „adevărul 11 . 

4.2. Rezumat: limbajul ca mijloc de cunoaştere 
la Heraclit si Parmenide 

5 

Prin Heraclit şi Parmenide (nappgvi'Srjţ), contemporanul şi adversarul 
său, fondator al Şcolii Eleate 20 , este tematizată problema valorii gnoseolo¬ 
gice a limbii. Această problemă, care are în centru legătura dintre limbaj şi 
cunoaştere sau pe cea dintre fiinţă,gândire şi limbaj, va rămâne multă vreme 
decisivă pentru filozofia limbajului, iar discuţia va predomina până în epoca 
modernă, cel puţin până la Hegel. 

4.3. Indicaţii bibliografice 

Cea mai importantă sursă de texte o constituie ediţia pe care am menţio¬ 
nat-o deja de mai multe ori, cea a lui Diels/Kranz, care cuprinde un mare 

20. Acesta a trăit şi a profesat în Elea, o colonie grecească din Italia de Sud. Un 
alt reprezentant important al Şcolii Eleate a fost discipolul lui Parmenide, Zenon, 
care, prin paradoxul întrecerii la alergare dintre Ahile şi o broască ţestoasă, a deve¬ 
nit cunoscut şi în afara cercului specialiştilor. 

număr de texte ale filozofilor presocratici greci, deci şi ale lui Parmenide. 
Pentru filozofii presocratici în general se poate folosi şi ediţia lui Wilhelm 
Capelle. 21 Bruno Snell a alcătuit o mică ediţie bilingvă, greco-germană, doar 
cu textele lui Heraclit (cu informaţii biografice sumare şi un comentariu în 
postfaţă); mai amplă (dar mai greu accesibilă în spaţiul german) este ediţia 
lui M. Marcovich (cu un comentariu în limba engleză). 22 Tot un comenta¬ 
riu în engleză găsim şi în antologia, mai uşor accesibilă, alcătuită de Kirk, 
Raven şi Schofield, pe care o avem la dispoziţie şi în traducere germană. 23 

în ceea ce priveşte interpretarea textelor păstrate ale lui Heraclit, impor¬ 
tantă este consultarea paginilor dedicate filozofului grec din Prelegeri de isto¬ 
rie afilozofiei 24 de Hegel. Explicaţia generală dată de către Hegel gândirii lui 
Heraclit este impresionantă, mai ales dacă avem în vedere faptul că Hegel 
nu dispunea de toate fragmentele. Asupra interpretărilor lui Hoffmann şi 
Pagliaro am atras deja atenţia de mai multe ori. Cele două studii despre două 
fragmente ale lui Heraclit, publicate de Martin Heidegger într-o antologie 
(„Logos“ pentru fragmentul B 50 şi „Aletheia“ pentru fragmentul 16), nu 
reprezintă de fapt interpretări în sensul curent al cuvântului (cfisupra, 4). 25 

Şi în perioada mai recentă au apărut numeroase studii despre Heraclit. 
Mai întâi, trebuie să amintim două studii care datorează destul de mult pri¬ 
mei ediţii a acestor note de curs; este vorba despre studiul Heraclit şi limba de 
Donatella Di Cesare şi despre capitolul dedicat lui Heraclit în Geschichte der 
Sprachpbilosopbie de Jochem Hennigfeld 26 . Aici sunt examinate un mare 
număr de fragmente. Antologia editată de Georg Gadamer cuprinde studii 
asupra conceptelor centrale ale filozofilor presocratici, reprezentând astfel o 
contribuţie „indirectă 11 în domeniul filozofiei limbajului. 2. Prin lucrarea lui 
Christof Rapp Vorsokratiker avem la dispoziţie o introducere uşor accesibilă 
în gândirea presocraticilor în general, chiar dacă perspectiva nu ţine strict 

5 

PLATON 


n’X^TCO'V - în spaţiul germanofon, forma grecească ( Pluton ) a numelui 
şi cea latină {Plato) au fost multă vreme deopotrivă de uzuale, însă în peri¬ 
oada modernă pare să se fi impus cea grecească - s-a născut probabil în 
428/427 î.Hr., deci în plin război peloponesiac, la Atena sau în imediata 
apropiere a oraşului. Tatăl şi mama sa făceau parte dintr-o familie nobiliară 
autohtonă. O carieră politică părea să-i fie destinată; totuşi, încă din tine¬ 
reţe, Platon s-a îndreptat către filozofie. Aristotel relatează că primul său 
profesor ar fi fost heracliteanul Kratylos; sigur este că Platon, fiu de patrici¬ 
eni, l-a cunoscut încă din tinereţe pe Socrate, un personaj bizar cu origini 
modeste şi cu reputaţie proastă, care încurca trecătorii de pe străzile Atenei 
cu complicatele sale controverse. Până în anul 399 î.Hr., când Socrate a fost 
condamnat de o autoritate politică aproape ilegitimă - scurta fază de dicta¬ 
tură care a urmat după un război pierdut era deja la sfârşit -, pe baza unui 
cap de acuzare discutabil, să golească proverbiala cupă cu cucută, Platon a 
rămas elevul său. 

Numele Platon este legat mai ales de teoria ideilor şi de filozofia politică 
din a doua parte a vieţii sale. Nu despre acestea vom vorbi în cele ce urmează. 
Kratylos , dialogul de care ne vom ocupa aici mai îndeaproape, aparţine peri¬ 
oadei de mijloc a creaţiei lui Platon; a fost conceput probabil după Gorgias 
şi înainte de Parmenide, Theaitetos şi Sofistul 1 . Scrisoarea a Vil-a (probabil 
singura autentică dintre cele treisprezece scrisori care i-au fost atribuite lui 
Platon), ca şi dialogul Sofistul, despre care vom vorbi pe scurt la sfârşitul dis¬ 
cuţiei despre Kratylos, sunt scrieri relativ târzii. Platon a murit în 348/347, 
la 80 de ani, în oraşul său natal. 

1. In legătură cu problema cronologiei, cf. şi Meridier 4 1969, 46 şi urm., şi Dor- 
rie 1975 (în Der kleine Pauly ), voi. 4, 902 şi urm. Informaţii corecte în legătură cu 
biografia lui Platon se găsesc în orice lucrare de istorie a filozofiei. 

Spre deosebire de profesorul său Socrate, care a părăsit rareori Atena, 
Platon a întreprins mai multe călătorii în coloniile greceşti din Italia de 
Sud şi Sicilia. După întoarcerea din prima călătorie la Siracuza, Platon şi-a 
întemeiat propria şcoală de filozofie. Denumită Academia după locul în 
care îşi avea sediul, într-o dumbravă închinată eroului local Akademos, şi-a 
continuat activitatea - ca un model pentru toate academiile de mai târziu - 
până în anul 529 d.Hr., când a fost închisă de Iustinian, împărat al Impe¬ 
riului Roman de Răsărit. întrucât învăţătura lui Platon era foarte preţuită 
în Bizanţ, scrierile sale s-au păstrat aproape în întregime, lucru foarte rar în 
cazul autorilor antici. în afară de aceasta, dispunem de numeroase izvoare 
suplimentare, din cercul Academiei, despre doctrina fondatorului acesteia, 
cum sunt, de exemplu, scrierile filozofului neoplatonic Proklos (Produs), 
care a condus Academia în secolul al V-lea d.Hr., vreme de aproape 45 de ani. 

Platon a trăit într-o epocă în care scrisul juca deja un rol important, însă 
el pare să fi păstrat un anumit ataşament faţă de perioada mai veche, în care 
scrisul nu era atât de prezent şi în care moştenirea culturală era conservată 
doar de memorie, susţinută de o mnemotehnică rafinată, iar gândirea filo¬ 
zofică şi cea ştiinţifică nu erau încă fixate în texte scrise, al căror sens nu 
se oferă direct cititorului şi care, din această cauză, sunt inevitabil supuse 
greşelilor de interpretare. Pornind de la unele afirmaţii critice ale lui Platon 
la adresa scrisului şi, nu în ultimul rând, de la o scurtă remarcă din Scrisoa¬ 
rea a VII-a, mulţi filozofi şi istorici ai filozofiei au presupus că ar fi existat o 
„doctrină nescrisa 1 a lui Platon şi că merita ca această doctrină nescrisă să fie 
reconstruită drept veritabila sa moştenire spirituală. 

Deşi ne vom ocupa aici doar de problemele de filozofie a limbajului 
transmise prin scrierile lui Platon, trebuie totuşi să abordăm pe scurt un 
aspect pozitiv al scepticismului, pretins sau real, al autorului lor faţă de 
scris - un aspect important pentru înţelegerea comentariilor ce urmează. O 
mare parte a scrierilor platonice s-au păstrat într-o formă care contrastează 
în mod straniu cu modalitatea în care ne reprezentăm astăzi ideile pe teme 
savante. Este vorba despre dialog, o formă discursivă în care procesul «des¬ 
coperirii adevărului» este prezentat în mod plastic sub forma unei vii dis¬ 
pute. Stilul pare să copieze adesea limba vorbită; Schleiermacher se numără 
printre primii care au încercat să adopte această formulă în limba germană. 
Protagoniştii fac pe rând observaţii laterale care nu se referă strict la pro¬ 
blema discutată, dar care îl ajută pe cititor să-şi facă o imagine despre situa¬ 
ţia de comunicare. Rar se oferă în aceste dialoguri răspunsuri clare la între¬ 
bările puse şi adesea este greu să-ţi dai seama care dintre tezele prezentate 

este preferată de autor. Putem, desigur, presupune că în multe situaţii (chiar 
dacă nu în toate) Platon a pus pe seama magistrului său Socrate propriile 
concepţii. 

Felul în care Platon a tratat problema limbajului constituie al doilea 
moment important din istoria filozofiei limbajului - un moment critic, 
negativ. Problemele de filozofie a limbajului discutate până la el sunt puse 
la rândul lor sub semnul întrebării de către Platon. Mai întâi prin sofişti, 
apoi odată cu Socrate, filozoful încetează să mai fie un „filozof” în sensul 
etimologic al termenului, un profet iubitor de înţelepciune. Filozofia nu mai 
constă în expunerea concepţiei unui singur om, ci trebuie să se supună unor 
reguli metodice. Problemele puse sunt formulate cu rigurozitate, ele nu mai 
trebuie, ca aşa-numitele „întrebări retorice”, să pregătească revelaţia unui 
răspuns prezentat ca soluţie definitivă a problemei discutate. 

Pentru a înţelege corect teoriile lui Platon şi felul în care acesta abordează 
discuţia pe marginea problemei limbajului, trebuie să cunoaştem contex¬ 
tul istoric în care a trăit autorul dialogurilor. Acest context nu este uşor de 
reconstruit; cel puţin parţial, el trebuie dedus chiar din texte. Datele păs¬ 
trate despre mediul istoric-cultural al epocii sunt nesigure şi fragmentare. 

5.1. Limbaj şi cunoaştere 

înainte de a ne îndrepta atenţia asupra textelor lui Platon, trebuie să schi¬ 
ţăm contextul istoric care constituie premisa înţelegerii exacte a scrierilor 
filozofului grec, şi mai ales a dialogului Kratylos. Ca şi Heraclit şi alţi gân¬ 
ditori presocratici, Platon şi discipolii săi îşi pun problema valorii gnoseolo¬ 
gice a limbajului. Această problematică este încă puţin detaliată; ea poate fi 
interpretată şi precizată sub trei aspecte: 

5.1.1. Formele de manifestare a fenomenului „limbaj” 

a) Limbajul în general. Este vorba despre fenomenul „limbaj” în ansam¬ 
blu, despre limbaj ca formă de manifestare a universului. Aceasta este con¬ 
fruntată cu alte forme de manifestare, cu gândirea, pe de o parte, şi cu lumea 
obiectelor şi a stărilor de fapt, aşa-numita „realitate extralingvistică”, pe de 
altă parte. Rezultă, astfel, două posibilităţi: dacă se acceptă izomorfismul 
structurilor limbajului, ale gândirii şi ale realităţii, atunci limbajului îi poate 
fi atribuit „adevărul”; dacă acest izomorfism este infirmat, dacă se pune la 
îndoială ideea că limbajul, gândirea şi realitatea sunt structurate în mod 
analog, atunci „adevărul” limbajului trebuie negat, ceea ce înseamnă că uti¬ 
litatea limbajului ca mijloc de cunoaştere este privită cu scepticism. 

b) Limbajul ca enunţ-. Este vorba despre raportul dintre enunţare şi situa¬ 
ţii, respectiv stări de lucruri. Dacă celor două elemente le este recunoscută 
o structură analoagă, atunci limbajul manifestat sub forma enunţării este 
„adevărat"; dacă analogia structurilor este negată, atunci limbajul este „fals“. 

c) Limbajul în calitate de cuvânt-. Este vorba aici de problema corespon¬ 
denţei dintre cuvânt şi obiectul sau starea de lucruri (respectiv, clasa de 
obiecte sau stări de lucruri) pe care acesta le desemnează. Vom explica mai 
departe ( cf. infra 5.2) ce înseamnă în acest caz „corespondenţă". 

La Heraclit, problema relaţiei dintre limbaj şi cunoaştere este dez¬ 
bătută la primul nivel, cel al limbajului în general. După cum am văzut 
( cf. supra 4.1.1.2), el afirmă că limbajul, gândirea şi realitatea au structuri 
analoge; acest lucru, crede Heraclit, este garantat de unitatea logos- ului 
inerent celor trei forme de manifestare a universului, în care unitatea con¬ 
trariilor este asigurată prin mişcare şi devenire. Discuţia despre limbaj ca 
enunţ este tematizată doar indirect; pentru Heraclit, enunţul este mai 
degrabă un simbol decât reprezentarea unei stări de lucruri. Este vorba la 
el despre analogie, despre similitudine, nu despre „adevăr" sau „falsitate" 
în sensul în care aceşti termeni vor fi folosiţi mai târziu. Aristotel va separa 
clar aceste probleme de celelalte; el va trata „adevărul" şi „falsitatea" ca 
proprietăţi posibile ale „logos- ului enunţiativ", fără să aibă în acelaşi timp 
în vedere şi cuvintele sau limbajul în general. După cum am văzut, la 
Heraclit problema relaţiei dintre limbaj şi cunoaştere nu este discutată şi 
la nivel de cuvânt. El vorbeşte doar în treacăt - după cum putem deduce 
din dialogul Kratylos al lui Platon - despre faptul că un onoma poate fi 
folosit «necorespunzător» {cf. supra 4.1.2). 

Abia mai târziu, la discipolii lui Heraclit şi la adversarii acestora, pro¬ 
blema va fi formulată într-adevăr în acest sens; pentru aceasta, desigur, 
cuvintele trebuie descompuse în constituenţii lor elementari {cf. infra 5.2.2). 

5.2. Raportul dintre „cuvânt“ şi „obiect“ 

Cele trei aspecte ale problemei valorii gnoseologice a limbajului nu sunt 
încă diferenţiate la Heraclit. Chiar dacă acesta are în vedere mai ales nivelul 
general al limbii, nu trebuie exclusă ideea că prin aceasta el se referă şi la cele¬ 
lalte aspecte. Cu cât acestea vor fi mai clar disociate mai târziu, cu atât mai 
mult discuţia se va concentra asupra raportului dintre „cuvânt" şi „obiect". 
Şi în acest caz, în funcţie de interesul de cunoaştere, pot fi diferenţiate trei 
puncte de vedere: 

5.2.1. Interpretarea raportului dintre „cuvânt“ şi „obiect“ 
din perspectivă epistemologică 

La ce ne referim de fapt atunci când ne întrebăm asupra raportului din¬ 
tre cuvânt şi obiectul desemnat de acesta? 

Această problemă poate fi formulată în sens ontologic. Oare cuvântul (în 
calitate de onoma, signifiant ) corespunde în fapt fiinţei obiectului pe care îl 
denumeşte? Nici răspunsul afirmativ la această întrebare, nici cel negativ nu 
schimbă nimic din sensul problemei. 

Apoi, problema poate fi formulată din perspectivă logic-funcţională: 
în ce scop există cuvântul? Cum se ajunge de la sunetul articulat la nume? 
Ce legătură există între obiectul desemnat prin nume şi ceea ce se spune 
despre el? 

în sfârşit, întrebarea poate fi orientată în direcţia originii numelor şi 
devine astfel o problemă de natură glotogonicâ. Cum s-a ajuns la faptul că 
anumite obiecte sunt învestite cu numele respective? Care este originea 
cuvintelor şi a limbajului în general? 

Ca şi în cazul relaţiei dintre limbaj şi cunoaştere, nici în acest caz 
diversele posibilităţi de interpretare ale problemei nu sunt clar diferenţi¬ 
ate, chiar deloc în filozofia preplatonică („presocratică"). în această peri¬ 
oadă este avut în vedere de fado mai ales aspedul ontologic al problemei. 
Aspectul logic-funcţional este schiţat de mai multe ori la Platon, însă va 
fi discutat în mod explicit abia la Aristotel. în sfârşit, aspectul glotogo- 
nic reprezintă punctul central al discuţiei în filozofia de după Aristotel 
şi apare, în formulări asemănătoare, în filozofia limbajului de mai târziu, 
până la Leibniz. 

5.2.2. Interpretarea raportului dintre „cuvânt" şi „obiect" 
din perspectiva teoriei semnului 

Rezultă deci că problema raportului dintre cuvânt şi obiect poate fi 
discutată într-un sens strâns legat de aspectele abordate mai sus şi care 
totuşi deplasează centrul de interes de la epistemologie la teoria semne¬ 
lor: Raportul dintre cuvânt şi obiect trebuie considerat drept „natural" 
(necesar, motivat), sau „non-necesar" («nemotivat prin natură», bazat pe 
convenţie sau arbitrar)? Această întrebare este propusă sub forma unor 
dihotomii care, la prima vedere, par să se refere la una şi aceeaşi problemă. 
La o privire mai atentă, trebuie să distingem trei faze în dezvoltarea sen¬ 
sului acestei problematici: 

Raportul 

„necesar" 

„non-necesar“ 

Fazal 

«jnicrei 

voftw, £0si, oftoloyîa, IjuvGvjicv] 


„prin natură" 

„prin lege, uz, convenţie, acord' 

Faza a Il-a 

cjnjcrei 

xaroL cruvGvjicyp 


„prin natură" 

„ca fiind convenit" 

Faza a IlI-a 

cţiucm 

Gscrsi 


„prin natură" 

„prin impunere" 


Prima pereche conceptuală (cu variantele sale de la secţiunea ,,non-necesar“) 
apare înainte de Platon şi este preluată de acesta. Cea de-a doua a fost cize¬ 
lată de Aristotel, apare în relaţie cu o formulare a problemei total modificată 
în raport cu cea originară şi nu a fost niciodată clar înţeleasă de comentatorii 
de mai târziu. 2 A treia pereche conceptuală este definitorie pentru filozofia 
de după Aristotel - chiar dacă termenul Gâcrst fusese probabil deja folosit de 
Democrit (a doua jumătate a secolului al V-lea î.Hr.). 3 

In diferite lucrări de istorie a lingvisticii (mai puţin în cele de istorie 
a filozofiei limbajului) se creează impresia că ar fi fost vorba de o singură 
dihotomie, prezentată sub diferite denumiri din Antichitate până în 
perioada Renaşterii (şi după aceea). Este o eroare. Expresiile vopco, KCtrâ 
<7uv0yjKr]v şi Gscrsi nu sunt folosite cu acelaşi sens şi astfel şi sensul lui cţ>ucrei 
(care a rămas mereu în această formă) s-a modificat în funcţie de perechea 
conceptuală în care apare. 

Prima variantă a dihotomiei se referă la 6p06ry]ţ rcov ovoparcov, la „dreapta 
potrivire a numelor". Există oare o corespondenţă natural motivată între 
sonoritatea cuvântului (forma cuvântului) şi obiectul desemnat? Faptul că 
numele unui obiect sună într-un anume fel, şi nu într-altul face oare parte 
din natura sa? La această întrebare, susţinătorii tezei cf>uo"si răspund afirma¬ 
tiv, iar cei ai tezei vopw, negativ. 

A doua variantă a dihotomiei nu mai prezintă o alternativă, ca prima 
şi, probabil, ca cea de-a treia, ci respingerea tezei cţjucrei: nu <j>u<7£i sau KCtrâ 
<7uv0yjicy]v, ci icara <Tuv0yjicy]v, şi nu <j>u<T£i. Este vorba despre aspectul inten- 
ţional-funcţional al semnului, adică despre teza că nume al unui obiect ar 
putea fi doar ceva ce a fost «gândit» ca nume, şi anume indiferent dacă 
acest nume «se potriveşte» sau nu cu obiectul desemnat. 

2. Cf Coseriu 1967, 87 şi urm., 1988, 90 şi urm., şi 1996, 1.3-1.5, ca şi infra, 
6.2.3 şi 6.3.8.5. 

3. Cf. infra 5.3. 

A treia variantă se referă de fapt la originea numelor şi, prin aceasta, chiar 
la apariţia limbilor individuale. Susţinătorii tezei Gâcrei pot afirma cel puţin 
că numele au fost concepute intr-un anumit fel la un popor şi într-un mod 
cu totul diferit la altul. 

5.2.2.1. Sensul lui <ţ>v(rei 

în sens strict, expresia cf>u<7£i înseamnă, intr-adevăr, mereu acelaşi lucru, 
şi anume „prin natură, necesar în mod natural”; totuşi, el primeşte şi alte 
sensuri, în funcţie de contextul în care apare. 

în cadrul discuţiei despre „dreapta potrivire a numelor”, acest termen 
este pus în legătură cu obiectele şi stările de lucruri, cu natura (cţjuuiţ) aces¬ 
tora. Cine susţine că numele ar fi „necesare în mod natural” caută cauza 
apariţiei numelui (causa efficiens) în obiectul însuşi. 

Expresia tyvcrei ar putea să se refere însă şi la nume (cuvinte) şi la limbaj. 
Primele semne ale unei astfel de perspective se găsesc la Platon şi la Aristotel, 
însă cei doi gânditori greci nu aprofundează ideile în această direcţie şi de 
aceea nu este clar ce ar trebui să înţelegem în acest context prin „natura” 
(esenţa) cuvântului (sau a limbii). 

în sfârşit, cf>ucrei se poate referi şi la esenţa omului, a vorbitorului. în acest 
mod, discuţia este extinsă la un alt nivel, la problema opoziţiei dintre <§vmq 
şi TÎyv'/] (natura - ars). Dacă această opoziţie este raportată nu la faculta¬ 
tea limbajului în general ( langage ), ci la limba individuală ( langue ), atunci 
ipoteza <j>u<7£i poate fi extrapolată - ca de exemplu la Epicur - la explicarea 
diferenţelor dintre limbile individuale; în acest caz, numele ar corespunde 
nu obiectelor desemnate, ci vorbitorilor care le folosesc. 

5.2.2.2. De la numele „potrivite"la numele „primare“ 

Să ne întoarcem din nou la primul dintre modurile de utilizare a lui 
(f>u<7£i. Dacă ipoteza cf>u<7£i este admisă în această perspectivă, dacă se susţine 
deci teza potrivit căreia numele corespund naturii (cţ>ucri<g) obiectelor desem¬ 
nate de ele, atunci rezultă din nou mai multe posibile interpretări: 

Doar o propoziţie poate fi adevărată sau falsă, această judecată nu este 
valabilă şi pentru cuvinte. în filozofia preplatonică această distincţie nu 
fusese clar exprimată, ci s-a ţinut cont de ea în mod intuitiv. Filozofii preso¬ 
cratici care şi-au pus problema „dreptei potriviri a numelor” tratau cuvântul 
ca şi cum ar fi fost o propoziţie, un fel de definiţie. în consecinţă, el trebuia 
descompus în unităţi mai mici, care la rândul lor sunt purtătoare de semni¬ 
ficaţii. în cazul derivatelor şi al compuselor, mai ales la cuvintele compuse, 

acest procedeu era relativ facil; în schimb, în cazul cuvintelor simple, el a dus 
adesea la rezultate cu totul arbitrare {cf. infra, 5.4.3.1). 

Prin descompunerea cuvintelor în părţile lor componente elementare, 
chestiunea nu a fost rezolvată, ci doar amânată. Acum se punea problema sta¬ 
bilirii componentelor fundamentale ale cuvintelor, a numelor „primare” sau 
„originare”: râ 7rpwra ovopara. Pentru aceasta trebuia postulată o asemănare 
cu lucrurile, astfel încât cuvintele să poată fi considerate imitaţiile acestora. 

De aceea s-a dovedit mereu necesară coborârea de la nivelul unităţilor 
purtătoare de semnificaţie la cel al unităţilor diferenţiatoare din punct de 
vedere semantic, cum am spune astăzi. Numele „primare” au fost descom¬ 
puse în foneme (oroi^eîa, litteraef, cărora li s-a atribuit o funcţie nemijlocit 
onomatopeică sau mijlocit fonetico-simbolică (icastică) {cf 5.4.3.1). 

5.3. Preistoria părerilor discutate în Kratylos 

Să recapitulăm încă o dată, în cele ce urmează, cele mai importante 
rezultate ale inventarului de concepţii pe care tocmai l-am efectuat: 

a) Problema raportului dintre limbaj, cunoaştere şi realitate a fost dis¬ 
cutată înainte de Platon cu precădere la nivelul cuvântului, ca problemă a 
relaţiei dintre cuvânt şi obiectul desemnat de acesta. 

b) Printre posibilele specificaţii ale acestui tip de problematizare este pri¬ 
vilegiată interpretarea ontologică: Sau cuvintele corespund naturii lucruri¬ 
lor (soluţia cf>u<7si), sau nu corespund (soluţia vopw). 

c) Susţinătorii tezei Şuetei se referă la natura (cfTcnţ) obiectului desemnat, 
şi nu - într-un sens care mai trebuie încă lămurit - la natura cuvintelor sau 
a vorbitorilor. Ei îşi pun problema „dreptei potriviri a numelor” pe care le 
tratează ca pe afirmaţii sau definiţii. De aici rezultă necesitatea de a des¬ 
compune cuvintele în componente elementare sau de a coborî încă şi mai 
departe, până la nivelul fonemelor, cărora le este atribuită o funcţie fone- 
tico-picturală sau fonetico-simbolică. 

Cum de s-a ajuns la acest stadiu al discuţiei la care se referă Platon în dia¬ 
logul Kratylos ? Până aici, problemele posibile sau cele abordate în realitate 
au fost prezentate cu precădere dintr-o perspectivă sistematică, acum mai 
trebuie clarificate încă o serie de date istorice. 

4. Termenii din paranteză înseamnă în acelaşi timp „literă” şi „sunet”. Fonetici- 
anul D. Abercombie (1949/1950) a arătat că noţiunea littera reprezintă de fapt un 
fel de amalgam între conceptele moderne „fonem” şi „grafem”. 

Şi susţinătorii, şi adversarii lui Heraclit (printre cei din urmă, mai ales 
Parmenide) au ridicat aceleaşi probleme, însă au ajuns la rezultate diame¬ 
tral opuse: întrucât limbajul este mişcare şi devenire, atunci el nu poate să 
corespundă, aşa cum presupunea Heraclit, realităţii, fiinţei, căci aceasta nu 
se schimbă şi rămâne mereu egală cu sine însăşi: 

j(pv] Tolsyeiv ts vosivr’ âov iggevar ’icmyap slvai, fty]Sev §’ ovk Iotiv 5 

„Este necesar ca rostirea şi gândirea să rămână fidele fiinţării (să se ţină strâns de 

fiinţare): căci ceea ce este fiinţează, nimicul nu fiinţează.” 

Această cerinţă este îndeplinită de gândire, şi mai exact de gândirea neex¬ 
primată, de intuiţia unitară a fiinţei: 

ravrov SWti vosiv re icai ovvsksv soţi vot] ga 6 

„gândirea şi obiectul gândirii sunt unul şi acelaşi lucru”, 

însă nu şi de rostire, de limbaj, care conţine o descompunere şi nu corespunde, 
aşadar, Totului imuabil. Parmenide vorbeşte de nume, însă alege drept exem¬ 
ple verbe şi sintagme care desemnează procese, precum „a se naşte”, „a muri”, 
„a fi” şi „a nu fi”, „a-şi schimba poziţia şi culoarea”, şi afirmă că aceste ovopara 
corespund nu gândirii, vovjpa, care cuprinde ceea ce fiinţează, ci părerii 
oamenilor (So^a), care se mulţumesc cu manifestări superficiale. 

La Heraclit, toate acestea sunt raportate la limbaj în general. Abia mai 
târziu problema raportului dintre realitate, gândire şi limbaj este extinsă la 
nivelul cuvintelor (Xs^iţ), ceea ce reprezintă probabil o dezvoltare internă şi 
o rafinare a problemelor schiţate de Heraclit şi Parmenide. 

Există totuşi indicii că problema cuvintelor a fost abordată încă înainte 
de Heraclit, şi anume la Pitagora, în secolul al Vl-lea î.Hr.; însă în legătură 
cu acest lucru dispunem doar de informaţii indirecte. în comentariul lui 
Proklos la Kratylos, comentariu care a fost oricum conceput cu aproximativ 
1000 de ani după Pitagora, se spune: 

’EpwTtjGsiţ yovv riiiGayopaţ’ ti crocţicorarov rwv ovrcor âpiGgoţ, rî Ss Seurepov 

eiţ croipîav; o zcc ovogara roii; Trpâygacn Gegsvoţ [...] Siâ Se rov Oepevov rot ovogara 

TV]V ■j/’VJCt]' 1 ' jjvÎTTSTO, r]Tlţ OUKO VOV g£V UTOCrTV ]. 7 

5. Diels/Kranz 1992, 232. Traducerea din această ediţie: „Notig ist zu sagen 
und zu denken, dafi nur das Seiende ist; denn Sein ist, ein Nichts dagegen ist nicht.” 

6. Fragmentul B 8,34; cf. Diels/Kranz 1992,238. Traducerea din această ediţie: 
„Dasselbe ist Denken und der Gedanke, das IST ist.” 

7. Produs Diadochus/Pasquali 1908/1994, 5 şi urm. (= XVI). 

„Când cineva l-a întrebat pe Pitagora care este cel mai înţelept dintre toate lucru¬ 
rile, el a răspuns că numărul. Şi care este al doilea, ca înţelepciune? Este acela care 
a dat nume lucrurilor [...], prin cel care dă nume el înţelegea sufletul care primeşte 
[numărul] de la raţiune." 

De aceea, cuvintele sunt cf>uo"ei, iar atribuirea numelor (ovoparoupysîv) nu 
este opera unui om oarecare, ci a unui dătător de nume (6vopalo0^ry]ţ), care 
vede în acelaşi timp şi lucrurile, şi esenţa acestora exprimată prin numere. 
Potrivit lui Proklos, Pitagora a diferenţiat două tipuri de cunoaştere: 

- adevărata cunoaştere (voy]<7iţ), care ţine de raţiune (vouţ); un fel de 
cunoaştere matematică, concentrată asupra raporturilor abstracte dintre 
lucrurile care pot fi exprimate prin numere; 

- cunoaşterea secundară, subordonată sufletului (\|n>)^)> o cunoaştere 
care are în vedere doar configuraţia exterioară a lucrurilor (ăyaXftot) şi se 
exprimă prin cuvinte. 8 

După cum ne informează Proklos, Democrit (născut în jurul anului 460 
d.Hr., la Abdera, un oraş din Tracia) ar fi susţinut, dimpotrivă, teza Gecrei: 

'O Ss Av]fr6icpiT0ţ GecrsiTiycov ia, ovoţiara... 9 

El a adus următoarele argumente în sprijinul afirmaţiei sale: 

- omonimia-. Dacă lucruri diferite sunt denumite cu acelaşi nume, atunci 
acesta nu poate fi cf>u<7si; 

- polinomia-. Dacă unul şi acelaşi obiect poate primi mai multe nume, 
atunci care dintre acestea exprimă esenţa obiectului respectiv? 

- faptul câ numele se schimbă : Cum mai poate fi un nume c{>uuei dacă se 
modifică odată cu trecerea timpului, în timp ce obiectul pe care îl desem¬ 
nează rămâne mereu acelaşi? 

- lipsa de analogie in formarea cuvintelor adică configuraţia neregulată a 
familiilor lexicale: Dacă relaţia substantiv-verb corespunde unei situaţii 
reale, atunci pentru fiecare substantiv ar trebui să existe un verb cores¬ 
punzător, ceea ce nu este adevărat. 10 

După Democrit, limbile ar fi apărut din sunete nearticulate, printr-o sta¬ 
bilire întâmplătoare a raportului dintre sunet şi obiect, iar acest raport s-a 
consolidat la diversele neamuri şi popoare prin tradiţie. Acesta ar fi şi moti¬ 
vul pentru care există mai multe limbi. 

8. Cfibid.,6. 

9. Ibid. 

10. Cf. Diels/Kranz 1992, 148; Steinthal 2 1890, 176 şi urm.; Produs Diado- 
chus/Pasquali 1908/1994, 5 şi urm. (= XVI); Pagliaro 1930/1993, 21. 


70 ISTORIA FILOZOFIEI LIMBAJULUI 


Nu este sigur că Pitagora şi Democrit au folosit chiar termenii cf>u<7Ei şi 
08(7si. Este posibil ca Proklos să fi utilizat aceşti doi termeni curenţi în epoca 
sa pentru caracterizarea celor două poziţii îmbrăţişate de filozofii respectivi. 

La discipolii lui Heraclit discuţia s-a deplasat tot mai mult de la nivelul 
limbajului la cel al cuvântului; relaţia dintre cuvânt şi obiect ţine locul discu¬ 
ţiei despre limbaj şi realitate în general. După cum putem afla de la Platon, se 
argumenta cam aşa: Dacă în limbaj se reflectă realitatea în ansamblu, atunci 
acest lucru poate fi dovedit şi pentru fiecare cuvânt în parte; în cazul acesta, 
fiecare cuvânt corespunde naturii (cj>u<7iţ) obiectului pe care îl desemnează. în 
această argumentare este vorba, de fapt, de unul dintre aşa-numitele sofisme, 
o concluzie falsă, nerecunoscută ca atare de la început {cf. 5.4.3.1). 

Sofiştii, care practicau un fel de «filozofie aplicată» şi trebuiau să-şi câş¬ 
tige existenţa din activitatea lor didactică, au preluat copios acest tip de 
argumentare, dar l-au folosit pentru a ajunge la scopul opus: au negat valoa¬ 
rea gnoseologică a limbajului şi au pus sub semnul întrebării caracterul 
obligatoriu intersubiectiv al oricărui tip de cunoaştere. Uneori, sofiştii s-au 
folosit chiar de tehnica operării cu etimologii discutabile pentru a influenţa 
opinia partenerilor de dialog. Cel care a dus la extrem această tehnică argu- 
mentativă a fost Gorgias (cca 483-375 î.Hr.), 11 venit la Atena din Sicilia. în 
scrierea sa Despre nefiinţă , despre care avem informaţii de la Sextus Empiri- 
cus {cf. supra 4.1), el porneşte de la un relativism şi subiectivism gnoseologic 
pentru a ajunge la un agnosticism radical. Adevărul nu poate fi recunoscut 
neapărat în mod intersubiectiv, ci în cel mai bun caz poate fi «negociat». în 
termeni moderni, aceasta duce la un fel de teorie a consensului în privinţa 
adevărului. Ceilalţi sofişti, Protagoras (cca 445-360 î.Hr.), Prodikos (Pro- 
dicus, născut în cca 450 î.Hr.) sau Antistene (cca 455-360), mai întâi dis¬ 
cipoli ai lui Gorgias, apoi ai lui Socrate, au fost mai puţin radicali sub acest 
aspect. După Pagliaro, la Protagoras se găsesc chiar şi elemente ale teoriei lui 
Heraclit. 12 

Geneza celor două teze discutate în dialogul Kratylos poate fi aproxima¬ 
tiv prezentată, într-o formă simplificată, prin schema următoare: 13 

11. Aceste date biografice nu sunt sigure; potrivit unei tradiţii credibile, Gorgias 
a trăit peste 100 de ani. 

12. Cf. Pagliaro 1930/1993, 23. 

13. [Informaţiile biografice diferă substanţial de la o sursă la alta. în cazul de 
faţă, ne-am folosit mai ales de datele din lucrările mai noi, în multe cazuri, de cele 
oferite de Rod 1994.] 

550 î.Hr. Pitagora 

Heraclit 

500 Î.Hr. | 

450 Î.Hr. 

400 Î.Hr. 

d>U<7£t 

I 350 Î.Hr. 

5.4. Dialogul Kratylos 

In dialogul Kratylos, Platon analizează amănunţit argumentele pro şi 
contra tezelor privind caracterul „necesar 1 sau „non-necesar“ al raportului 
dintre cuvânt şi obiect, deschizând astfel noi perspective în domeniul filo¬ 
zofiei limbajului. Acest text a fost foarte comentat, din Antichitate până în 
zilele noastre; din această cauză, la sfârşitul acestui capitol (cf. infra, 5.8) a 
trebuit să ne limităm la o serie foarte sumară de indicaţii bibliografice. 

5.4.1. Tema şi partenerii de dialog 

înainte de a trece la interpretarea propriu-zisă a dialogului, trebuie, lite¬ 
ralmente, «să eliminăm din drum» două probleme ridicate încă de cei mai 
vechi comentatori ai acestui dialog: 

- Despre ce este vorba de fapt în Kratylos ? Despre problema originii limba¬ 
jului, aşa cum s-a presupus, parţial, în secolul al XlX-lea? Chiar subtitlul 
[KparuXoţ] r\ 7tspi ovoparcov 6p0oTr]Toţ, „[Kratylos] sau Despre dreapta 
potrivire a numelor 11 , arată că aici este tratată nu o problemă glotogonică, 
ci una gnoseologică. Faptul că acest opGoryjToţ a fost interpretat de exe¬ 
geţii de mai târziu în sensul de „originaritate" este o altă discuţie, care nu 
mai ţine de dialogul însuşi, ci de istoria receptării lui. 

- împotriva cui se îndreaptă acest dialog? împotriva lui Kratylos însuşi, pri¬ 
mul magistru al lui Platon? împotriva lui Democrit, a lui Protagoras, a 
lui Prodikos sau Antistene? 14 Această întrebare face parte din categoria 
celor pe care obişnuiesc să le formuleze istoricii şi filologii; din perspectiva 
filozofiei limbajului, ea este însă lipsită de importanţă şi absurdă. Vom 

14. Cf. şi Steinthal 2 1890, 80 şi urm., şi Meridier 4 1969, 38 şi urm. 

vedea că în dialogul lui Platon mai importantă este discuţia asupra unei 
probleme decât polemica împotriva cuiva. Fără îndoială, Heraclit şi disci¬ 
polii lui sunt criticaţi, însă nu pentru soluţiile pe care le propun, ci pentru 
întrebările formulate. De altfel, atât ipoteza cf>uuei, cât şi ipoteza Ga era se 
pot explica prin apel la filozofia lui Heraclit. Pe de o parte, Kratylos, disci¬ 
polul lui Heraclit, susţine, cu referire la cuvinte (Xiţeic;), concepţia expri¬ 
mată de Heraclit cu privire la limbaj; pe de altă parte, Hermogene, susţi¬ 
nătorul tezei contrare, afirmă cu privire la cuvinte exact ceea ce Heraclit 
spune despre 6vo[xa în „fragmentul cu arcul“ (B 48, cf. supra 4.1.1.1). 

5.4.2. Structura dialogului Kratylos 

Acest dialog este alcătuit din trei părţi inegale ca întindere. 

Prima parte (383a-384c) reprezintă un fel de preambul: Kratylos şi 
Hermogene, care tocmai au discutat despre problema „dreptei potriviri a 
numelor 1 , fac apel la Socrate, care li s-a alăturat, pentru a le fi arbitru. Pen¬ 
tru aceasta trebuie mai întâi prezentate cele două opinii contrare pe care le 
susţin partenerii de dialog. 

Partea a doua (385a-427d) este, de departe, cea mai întinsă. Ea cuprinde 
o discuţie lungă între Socrate şi Hermogene. Socrate apără împotriva lui 
Hermogene părerea lui Kratylos, conform căreia numele ar trebui să fie 
«potrivite», adică să corespundă naturii lucrului pe care îl desemnează. în 
acest scop, sunt invocate argumentele general cunoscute în epoca redactă¬ 
rii dialogului pentru susţinerea tezei cţ>ucrei: etimologia cuvintelor, care la 
rândul lor sunt privite ca definiţii; descompunerea cuvintelor în compo¬ 
nente elementare („originare"; râ 7rpwra ovopara) şi, în sfârşit, descompu¬ 
nerea acestor componente elementare ale cuvintelor în foneme/grafeme 
(oroi^eîa), cărora li se atribuie o funcţie onomatopeică sau icastică. 

în partea a treia (428b-439b; 428a reprezintă doar un fel de fragment de 
trecere în care se motivează schimbarea partenerilor de dialog), cei care dis¬ 
cută sunt Socrate şi Kratylos, iar acum Socrate apără în mod surprinzător în 
faţa interlocutorului teza lui Hermogene. Opiniile lui Kratylos sunt supuse 
unei examinări riguroase. Dacă numele ar constitui copii ale lucrurilor, ele ar 
putea eşua tocmai în acest sens. Dacă natura obiectelor o aflăm din numele 
lor, cum stau lucrurile atunci cu „primele nume"? Cândva, demult, omul nu 
avea cum să nu recurgă la lucrurile însele. Ultimele paragrafe ale părţii a treia 
nu mai conţin o polemică la adresa lui Kratylos, ci o dezbatere generală asupra 
problemei dacă şi în ce măsură ar putea constitui numele un mijloc de cunoaş¬ 
tere. Se vede acum că din această discuţie poate fi dedusă şi o confirmare a 

tezei lui Parmenide împotriva afirmaţiilor lui Heraclit. In discuţia despre 
6vo[taTO0£Ty]ţ, „cel care dă nume“, este inversat sensul determinării în rapor¬ 
tul dintre cuvânt şi obiect: Nu numele sunt decisive pentru natura lucrului, ci 
natura lucrului determină felul numelor. Şi, în sfârşit, crede Socrate, nu sunt 
bine sfătuiţi cei care susţin că numele exprimă o mişcare continuă, o deve¬ 
nire neîncetată. Ar trebui să existe o realitate «în sine», care să rămână întot¬ 
deauna aceeaşi. Dacă totul s-ar afla într-o mişcare continuă, atunci nimic nu 
ar putea primi nume şi nu ar putea fi accesibil cunoaşterii cuiva. 

5 .4.2.1. Formularea problemei 

Pentru a-1 informa pe Socrate, chemat ca arbitru, despre stadiul la care 
a ajuns discuţia, la începutul dialogului Hermogene rezumă cele două teze. 
Mai întâi, el expune teza susţinută de adversarul său: 

Kparuloţ <j>?]OTV o§£, &> SwKpareţ, ovoţiaroţ opGoTvpa elvai exauru rwv ovtwv 
cjjucrei 7t£<j)UKuIav, icai ov tovto eivui ovofta 6 uv Tiv£ţ o'uv0£ft£voi koXeîv xoîkăai, rrjţ 
aurwv cjjcovrjţ gopiov £7ric(>9£-yy6p.£voi, ăJXa op0orv]Tâ Tiva rwv ovoftârwv 7r£<j>uic£vai 
xai ”Ellr](7i xai (2ap(2âpoi<; rr]v ai)TV]v «Tracriv. (383a şi urm.) 

„Cratylos spune, o, Socrate, că ar exista o potrivire a numelui pentru tot ceea ce 
fiinţează; numele nu ar fi ceea ce întrebuinţează anumiţi oameni pe baza unei con¬ 
venţii, în măsura în care aceştia folosesc o parte a limbii lor ca desemnare 15 , ci ar 
exista o potrivire naturală a numelor, atât pentru greci, cât şi pentru barbari, şi 
anume aceeaşi pentru toţi.“* 

Mai mult, Kratylos admite că numele său sună Kratylos, iar al lui Socrate, 
Socrate , însă nu şi că numele lui Hermogene ar fi într-adevăr 'Eppoy£vy]ţ 16 , 
deşi toţi îl numesc aşa, căci acest nume nu corespunde «faptelor». Şi, prin 
urmare, el consideră că cea mai bună este propria viziune asupra lucrurilor: 

...oii Suvaţiai 7t£icr0rjvai coţ aFke\ Tip op06rr]ţ ovoţiaroţ rj l;uv0rjicy] icai oţioloyîa. ’Egoi 
yâp Sokeî o ti ăv ne; tw 0vjTai ovoţia, touto dvai to op0or xa\ otv aăGiţ y£ erepov 

15. O altă interpretare ar fi: „ceea ce numesc ei o parte a limbii lor“. In primul 
caz, numele este dat prin limbă, în al doilea, limbajul apare prin convenţie. 

* Spre comparaţie, oferim şi versiunea Siminei Noica, în: Platon, Opere, III, 
ediţie îngrijită de Petru Creţia, interpretările dialogurilor de Constantin Noica, 
Editura Ştiinţifică şi Enciclopedică, Bucureşti, 1978, p. 251: „Iată Socrate, după 
Cratylos, ar exista în chip firesc, pentru fiecare dintre realităţi, o dreaptă potrivire a 
numelui, iar numele nu ar fi ceea ce unii denumesc prin convenţie, invocînd o parte 
din vorbirea lor, ci s-ar fi produs în chip firesc o dreaptă potrivire a numelor, atît la 
eleni cît şi la barbari; aceeaşi la toţi“ (n. tr.). 

16. Numele respectiv înseamnă „care aparţine stirpei lui Hermes“. 

[ieraGvjrai, sksîvo Ss gy]ic£Ti KaXfj, ouSIv i)ttov to varepov opGwţ e%eiv tov nporepov, 
«crrrep roiţ obceraiţ r]ft£i<; fttTaTiGtfttGa, oiiStv i)ttov tout elvai opGov to peraredev 
TOV 7TpOT£pOV K£l[i£VOU’ OV yctp cj>UCT£l £KCtCTT&) TT£<j)UK£Vai OVOfta oi)§£V OuSeVI, OtXXot 

voftw Kai eGei tcov âGicrâvTwv T£ icai koXovvtuv. (384 c-d) 

„...nu pot să fiu convins că dreapta potrivire a numelui ar putea fi altceva decât 
consens şi convenţie. Mi se pare că tocmai acel nume pe care cineva îl dă unui lucru 
este cel corect; şi dacă ulterior se stabileşte un alt nume, iar cel dinainte nu mai 
este întrebuinţat, numele nou nu este mai puţin corect decât cel vechi, aşa cum 
schimbăm numele sclavilor noştri, iar noul nume nu este din această cauză mai 
puţin corect decât cel care era valabil mai înainte; căci nici un nume nu este prin 
natură propriu unui anumit lucru; aceasta depinde de uzul limbii şi de obişnuinţa 
celor preocupaţi să dea nume (care întrebuinţează numele)."* 

Confruntarea dintre cele două teze apare în dialogul Kratylos într-o formă 
clar elaborată, inclusiv din punct de vedere terminologic: 


„necesar" 

<j>UCT£l 

„prin natură" 
âicaoTW ovoga ■us^vks 
fiecărui lucru câte un nume conform 
naturii sale 


„non-necesar" 
vâftw, IGei, <7tivGyjiq], 
ogoloyia 

„prin lege, uz, convenţie, acord" 


De aici rezultă: 

Nu toate numele sunt potrivite; există, 
într-adevăr, nume potrivite, dar printre 
denumirile folosite de oameni există şi 
unele false, care de fapt nu sunt nume. 
Schematic: 



[N] este numele „conform naturii", care 
poate apărea eventual sub aspectul numelor 
empirice (folosite de fapt) NI, N2, N3... 


De aici rezultă: 

Toate numele sunt potrivite pentru că 
sunt supuse unei convenţii, sunt atribuite 
pe baza unui acord şi toate au în aceeaşi 
măsură un caracter «arbitrar» în raport 
cu «lucrurile». 


* Spre comparaţie, oferim şi versiunea Siminei Noica, ed. cit., p. 252: „...nu mă 
pot lăsa convins că dreapta potrivire a numelor ar fi altceva decît convenţie şi acord, 
într-adevăr, eu cred că numele pe care-1 dă cineva unui lucru, acela şi este cel potri¬ 
vit. Iar dacă îl schimbă apoi cu un altul şi nu-1 mai foloseşte pe cel vechi, următorul 
nu este mai puţin potrivit decît primul, în felul în care schimbăm numele sclavilor 
noştri, fără ca numele schimbat să pară mai puţin potrivit decît cel dat înainte. Căci 
nici un nume nu s-a ivit pentru nici un lucru în chip firesc, ci doar prin legea şi 
deprinderea celor ce obişnuiesc să dea nume" (n. tr.). 

După cum am văzut, şi mai târziu s-a revenit mereu la aceste două teze con¬ 
trare; desigur, formularea problemei a fost deplasată, şi anume de la chestiu¬ 
nea reflectării «juste» a lucrurilor în cuvinte către cea a apariţiei acestora, a 
originii limbii. Astfel, latinistul danez Johan Nicolai Madvig (1804-1886) 
şi indianistul american Dwight Whitney (1827-1894) au susţinut teorii al 
căror punct de plecare poate fi considerat teza Gâcrst: Limbajul este încă de la 
început arbitrar, creat intenţionat cu scopul de a intermedia comunicarea. 
Pentru anglistul danez Jens Otto Jespersen (1860-1943), dimpotrivă, lim¬ 
bajul s-a dezvoltat ca o imitaţie a lucrurilor «conform naturii»; el poate fi 
deci considerat un susţinător târziu al tezei cf>u<7£i. 

Atât ipoteza cf>ucrei, susţinută de Kratylos, cât şi ipoteza vopw, al cărei 
reprezentant este Hermogene, se sprijină pe intuiţii corecte, care însă nu 
sunt exprimate într-o formă acceptabilă, întrucât raporturile avute în vedere 
nu sunt corect percepute. 

Teza lui Kratylos are la bază două intuiţii. Pe de o parte, este vorba de 
relaţia semiotică dintre expresie şi conţinut: Nume poate fi doar ceva ce are 
o expresie ( signifiant ) şi un conţinut ( şignifie ). Un sunet articulat pur şi sim¬ 
plu, căruia nu îi este ataşată nici o semnificaţie, nu este un nume. Pe de altă 
parte, ipoteza lui Kratylos se bazează pe convingerea că numele corespund 
„fiinţei“ lucrurilor, că, de exemplu, cuvântul copac semnifică „faptul-de-a-fi 
copac” sau - ca să apelăm la terminologia scolastică - „rapacitatea”. Cele 
două intuiţii nu sunt clar exprimate, deoarece problema a fost pusă în mod 
greşit. Relaţia „necesară” sau „dată în mod natural” dintre cuvânt şi obiect 
este căutată în raportul dintre forma fonetică ( signifiant ) şi obiect, ca şi cum 
esenţa lucrurilor ar trebui să se reflecte în imaginea fonică: 

(a) ovofta (vox, signifiant, formă fonetică) 

I 

(b) Ttpâyfta (res, chose reelle, obiect/stare de lucruri) 

Onoma este deci tratat ca şi cum nu ar avea nici o semnificaţie. însă lucrurile 
stau cu totul altfel: 


(a) 07]ftaivov 

(vox, signifiant, forma semnului) 


-(c) 7tpây [ta 

(res, chose reelle, obiect/stare de lucruri) 


(b) crv][taiv6[t£vov 

(conceptus, şignifie, conţinutul semnului) 

Atunci când vorbim despre reflectare sau despre exprimarea „fiinţei“ lucru¬ 
rilor, nu putem avea în vedere decât relaţia dintre componentele (a) şi (b) ale 
celei de-a doua scheme. Cratylos vorbeşte însă despre relaţia dintre forma 
semnului (a) şi obiectul desemnat (c). Astfel, devine uşor pentru Socrate să 
îi aducă tot felul de obiecţii în partea a treia a dialogului. 

Şi teza vopw, susţinută de Hermogene, se sprijină pe o intuiţie corectă. 
Aceasta priveşte caracterul istoric al limbii şi, prin urmare, nu dimensiu¬ 
nea ei obiectivă, ci una intersubiectivă, dimensiunea alterităţii (cf. supra, 
2.3.1). Atât apariţia, cât şi transmiterea semnelor lingvistice sunt procese 
care se petrec în cadrul unor comunităţi istorice. Limba ca sistem de semne 
este o instituţie istorică. De aici rezultă un cu totul alt tip de necesitate, 
care se referă la raportul dintre (a) şi (b) din schema noastră, în relaţie cu 
componenta (c). Este vorba deci de o relaţie complexă, în care una dintre 
componente reprezintă, la rândul său, tot o relaţie: Pe de o parte avem sem¬ 
nul lingvistic complet ca unitate alcătuită din expresie şi conţinut, iar de 
cealaltă parte, realitatea extralingvistică. Totuşi, ca şi Kratylos, Hermogene 
vorbeşte despre raportul dintre forma semnului (a) şi obiect (c), ceea ce con¬ 
duce la contradicţii aparent insolubile. 

5.4.2.2. Socrate discută cu Hermogene şi susţine 
poziţia lui Kratylos 

în a doua parte a dialogului, Socrate discută cu Hermogene, a cărui 
teză (vopw) este supusă unei riguroase examinări. Socrate susţine ideea că 
numele ar trebui să fie «potrivite» intr-un anume sens şi că ar exista posi¬ 
bilitatea de a identifica numele false. Pentru a-1 convinge pe Hermogene de 
acest lucru, trebuie întâi să-l facă să recunoască faptul că în vorbire omul 
poate să exprime ceva adevărat sau fals: 

ScoKpctTrjţ: "Ecrriv ăpaTOUTO.LoywLsysiv ra ovrare icai pj; 

„Socrate: Este deci posibil ca atunci când vorbim să spunem ceea ce este (corect) 
şi ceea ce nu este (fals)?“ 

'Ep[toy£vv]<;: Elâw ye. (385b şi urm.) 

„Hermogene: Desigur."* 

Pe parcursul discuţiei, Socrate îl determină pe Hermogene să fie de acord cu o 
serie de concluzii care, la o privire mai atentă, se dovedesc a fi sofisme tipice. 

* Spre comparaţie, oferim şi versiunea Siminei Noica, ed. cit., p. 253: „Socrate: 
Să fie cu putinţă acest lucru, să exprimi ce e real, prin rostire, şi să nu exprimi? Her- 
mogenes: Pe deplin" (n. tr.). 

Primul sofism constă în afirmaţia că părţile componente ale unui enunţ 
trebuie să fie „adevărate" în aceeaşi măsură ca şi enunţul ca întreg: 

’ZuKpâr v]ţ: 'Oloyoţ S’âoriv o ctXr]9r]ţ itorepov o’Xoţ gsv ctXr)0T^<;, ra ţiopia Saurou 
ovk ctXr)9rj; 

„Socrate: Şi rostirea adevărată, este ea adevărată ca întreg fără ca părţile ei să fie 
adevărate?" 

'Eppoyevrjţ: Ouk, ăllă xalra popia. 

„Hermogene: Nu, şi părţile sunt adevărate."* 

Chiar şi numai afirmaţia că o proprietate a unui întreg ar trebui să se regă¬ 
sească în toate părţile componente ale acestuia reprezintă un sofism. încă 
şi mai multe probleme ridică această idee în cazul de faţă, deoarece adevă¬ 
rul unei afirmaţii nu poate fi justificat pur şi simplu pe baza «adevărului» 
cuvintelor din care acesta este alcătuit. 17 

Cel de-al doilea sofism reiese din discuţia imediat următoare. Prin 
întrebări iscusite şi sugestive, Socrate reuşeşte să-l îndepărteze pe Hermo¬ 
gene din ce în ce mai mult de teza relativistă a lui Protagoras. Nu omul 
este măsura tuturor lucrurilor (7tdvTa>v j_pr\[Lâxwv ptrpov), 18 ci lucrurile 
îşi au natura lor (cjwarţ), pe care nu le-o putem atribui sau contesta după 
bunul nostru plac. 

Atunci, în ceea ce priveşte acţiunile (al upa^siţ), lucrurile stau la fel ca 
şi în cazul obiectelor: în opinia lui Socrate, acţiunile sunt îndeplinite în 
acord cu propria lor natură, şi nu după modul nostru de a vedea lucrurile, 
iar instrumentele necesare în realizarea acţiunilor trebuie să fie potrivite 
scopului lor. Socrate susţine această idee în mod explicit: 

SwKpârv]ţ: [...] "Opyavov ăpari sarncaiTO ovoţia. (388a) 

„Socrate: Un instrument este aşadar şi numele (cuvântul)."** 

Cel de-al doilea sofism constă, aşadar, într-o echivalare tacită între 
instrument şi acţiune; Socrate nu face nici o diferenţă între unealta necesară 
pentru realizarea unei acţiuni şi acţiunea însăşi: 

* Spre comparaţie, oferim şi versiunea Siminei Noica, ed. cit.: „Socrate: Dar 
rostirea adevărată, să fie ea pe de-a-ntregul adevărată, fără ca părţile ei să fie adevă¬ 
rate? Hermogenes: Nu, şi părţile ei sînt adevărate" (n. tr.). 

17. Cf. şi Derbolav 1972, 113. 

18. [385e; cel puţin în interpretarea lui Platon, această afirmaţie se referă aici la 
omul ca individ, nu la umanitate în general; cf. Hennigfeld 1994, 31.] 

** Spre comparaţie, oferim şi versiunea Siminei Noica, ed. cit., p. 257: „Prin 
urmare, numele este şi el un instrument!" (n. tr.) 

ScoKpctTV]?: "Ovoţia âpa SiSacncaXiKov ti ka tiv opyavov icai Siaicpiriicov ryj<; 
ouaraţ [...] (388b) 

„Socrate: Numele (cuvîntul) este aşadar instrument dătător de învăţătură şi dis¬ 
criminator al fiinţei. 1 ' 19 ’* 

Al treilea sofism este de natură pur lingvistică. Uneltele sunt confecţionate 
de specialişti, arată Socrate, iar Hermogene nu are nimic de obiectat. Deci, 
dacă numele sunt puse la dispoziţie de uzul limbajului (vopoţ), atunci ele 
trebuie să fie creaţia unui vojJ.oQsrr\q, a unui „legiuitor 11 . 20 Aici, Socrate se 
joacă cu polisemia cuvântului nomos „obicei, datină, lege“. Nop.oţ, înţeles în 
sensul de „usus“, nu presupune în mod necesar existenţa unui „legiuitor" sau 
a unui „arbitru al uzului", aşa cum pare să dea de înţeles perechea lexicală 
v6[toţ-vo[to0£Ty]ţ. 

Cel de-alpatrulea sofism constă - în termeni moderni - în ignorarea dife¬ 
renţei dintre type şi token. Un muncitor care înlocuieşte o unealtă stricată 
cu una nouă, arată Socrate, o confecţionează pe cea nouă nu după modelul 
celei vechi, ci după tipul ideal, după modelul „uneltei în sine". La fel, numele, 
care sunt şi ele unelte, trebuie să fie fabricate după modelul „numelui în sine". 
Prototipul lor reprezintă ceea ce de fapt constituie un nume (auro sksîvo 6 
scrav ovopa; 389d). Numele (cuvintele) diverselor limbi sunt construite după 
modelul acestui „nume în sine" motivat prin natură. Când doi fierari produc 
obiecte similare (nu aceleaşi!), ei nu folosesc acelaşi fier. Tot aşa, nici în cazul 
cuvintelor materialul nu este decisiv; nu trebuie în mod necesar să avem la 
îndemână aceleaşi silabe şi aceleaşi litere. Important este doar ca legiuitorul 
să folosească aceeaşi formă (sîdoţ) în crearea numelor, atât la greci, cât şi la 
barbari. Comparaţia „şchioapătă", după cum au remarcat deja mulţi comen¬ 
tatori. 21 Cei doi fierari nu folosesc materiale diferite, ci bucăţi diferite din ace¬ 
laşi material. Raportat la limbaj, acest lucru înseamnă că cuvintele din diferite 
limbi nu sunt construite din material fonetic diferit, ci pur şi simplu din părţi 

19. Traducerile de aici se orientează după transpunerile lui Schleiermacher, care 
se apropie cel mai mult de o versiune interlineară. 

* Spre comparaţie, oferim şi versiunea Siminei Noica, ed. cit., p. 258: „Prin 
urmare, numele este un instrument dătător de învăţătură şi discriminator al naturii 
lucrurilor" (n. tr.). 

20. 388d; cf. şi concepţia lui Pitagora, aşa cum este ea transmisă de Proklos, mai 
sus, 5.3. 

21. Cf., de exemplu, Meridier ‘‘1969, 59 şi urm., nota 7: „Argument contesta- 
ble. Deux forgerons faşonnant le meme instrument n’emploient pas une matiere 
differente, mais differents morceaux de la meme matiere." 

diferite ale aceluiaşi material. 22 Vom vedea imediat că acest al patrulea sofism 
pune bazele speculaţiilor etimologice din restul dialogului. 

înainte de a se discuta problema „dreptei potriviri a numelor" sub aspect 
pur tehnic, Socrate ajunge să vorbească despre instanţa care decide asupra 
pertinenţei instrumentului (opyavov) „nume, cuvânt". Dacă o liră este bine 
alcătuită poate să o spună doar un cântăreţ exersat la acest instrument; 
numai cârmaciul poate să hotărască dacă un vas este construit conform 
scopului său. Tot aşa, numai cel care pune întrebări şi dă răspunsuri, „dia¬ 
lecticianul" (SiaXsKTiicoţ), poate aprecia adecvarea la scopul lor a numelor 
(a cuvintelor). Acesta ar trebui să garanteze sau cel puţin să supravegheze 
munca legiuitorului. 

Socrate rezumă din nou toate argumentele şi ajunge la următoarea con¬ 
cluzie: 

[...] Kai Kparuloţ âlv]9vjLtytiLtywv cjsucrsi ra ovogara sîvai roiţ Trpâygatn, icai oii 
Trâvra Srjgioupyov ovogârwv slvai, ăXkct govov exelvoM rov ăirofiXeirovra ei ţ to rrj 
cjjucrei ovoga ov exauTU îcai Suvâgtvov aiiTou to tlSoţ riGevai ele ; Te râypâ ţigara îcai 
raţ avX\a.$âţ. (390d-e) 

„Şi Kratylos are dreptate când spune că numele se potrivesc lucrurilor prin natură 
şi nu oricine poate fi un dătător de nume, ci doar acela care, cu privirea orientată 
spre numele potrivit prin natură al fiecărui lucru, înţelege să imprime forma în 
litere 23 şi silabe."* 

Socrate reuşeşte aşadar să zdruncine convingerea partenerului său de discu¬ 
ţie, astfel încât acesta să accepte nolens volens teza cţ>ucrsi. Argumentele sunt 
construite sub forma unor silogisme facile. La întrebarea cât de serios este 
Socrate atunci când apără teza lui Kratylos, trebuie să constatăm că trecerea 
de la premise la concluzie se face mereu în forma unui sofism, a unei conclu¬ 
zii false. 

în continuarea dialogului, Hermogene îi cere lui Socrate să arate în ce 
constă atunci „dreapta potrivire a numelor". Socrate răspunde că nu a afirmat 

22. [In termeni moderni: inventarul fonologie este acelaşi pentru toate limbile; 
cei care atribuie numele au o oarecare libertate doar în alegerea fonemelor şi în 
ordonarea lor în lanţul vorbirii.] 

23. Literă înseamnă aici „grafem care reprezintă un fonem", cf. nota 4, p. 67. 

* Spre comparaţie, oferim şi versiunea Siminei Noica, ed. cit., p. 261: „In acest 
caz Cratylos are dreptate să spună că numele lucrurilor există în chip firesc şi că nu 
oricine ar fi un făuritor de nume, ci doar acela cu privirea aţintită asupra denumirii 
fireşti a fiecărui lucru şi capabil să imprime forma în litere şi silabe" (n. tr.). 

niciodată că ar şti acest lucru. Nu le rămâne altceva de făcut decât să urmă¬ 
rească această problemă împreună. Fireşte, ar putea cere sfatul sofiştilor, însă 
din experienţă ştie că ar fi destul de scump. Ar fi deci mult mai bine să nu 
ceară ajutorul filozofilor de profesie, ci să apeleze la Homer şi la ceilalţi poeţi. 
Socrate îi reaminteşte interlocutorului său câteva versuri de Homer, în care se 
vorbeşte despre numele diferite ale unuia şi aceluiaşi lucru. Sunt comparate 
apoi numele pe care zeii, pe de o parte, şi oamenii, pe de alta, le folosesc pen¬ 
tru a desemna aceeaşi fiinţă sau acelaşi lucru. De aici apare presupunerea că 
numele folosite de zei sunt mai «potrivite» decât cele date de oameni. 

Râul din faţa cetăţii Troia, care i-a opus lui Hefaistos o rezistenţă atât 
de îndârjită, este denumit HavGoţ de către zei şi ZicdpavSpoţ de oameni. 
Pasărea răpitoare de noapte pe care Zeus o trimitea de pe muntele Ida jos, 
la câmpie, se numeşte la zei yafodc,, iar la oameni, KUţuvSiţ. 24 Socrate crede 
că ar fi prea greu pentru el să evalueze numele zeilor şi de aceea s-ar opri mai 
degrabă asupra unor probleme mai uşor de rezolvat. Despre fiul lui Hector 
se spune că bărbaţii din Troia îl numeau Acrruâva|, iar troienele îi spuneau 
SicapavSpioţ. 25 Pentru cei doi parteneri de dialog nu există nici o îndoială 
că bărbaţii sunt mai înţelepţi decât femeile şi că, probabil, de aceeaşi părere 
era şi Homer. Cu inima îndoită, Socrate se apucă să arate că este mai bun 
numele pe care, după părerea sa, l-au dat bărbaţii, ceea ce nici măcar nu îi era 
foarte greu în cazul unui cuvânt «transparent» ca AoTuavcd; „conducător, 
protector al cetăţii”. Mai departe, el observă că a doua componentă a nume¬ 
lui, rbio'jL „conducător, protector”, are mai mult sau mai puţin acelaşi sens ca 
“EicTcop, căci numele Hector vine de la ijz\ „a deţine” {cf. infra). 26 Ambele 
nume sunt potrivite pentru regi. 

Exemplele de mai sus sunt, probabil, suficiente pentru a ilustra stilul 
argumentativ al lui Socrate. In cele ce urmează, vom evidenţia principiile 
conform cărora se investighează forma (aSoţ) numelor. 

Primul principiu: între obiect şi numele folosit efectiv se află „numele 
natural” {cf. supra 5.4.2.1). 

24. 391e-392a; cf. Iliada, XX, 73 şi urm., şi XXIV, 291. 

25.392b-e; cf. Iliada XX, 506 şi urm. Se vorbeşte însă acolo doar despre numele 
«transparent» pe care troienii l-au dat fiului lui Hector, pentru a-i onora tatăl. In 
afară de asta, Socrate citează versul inexact {cf. Meridier 4 1969, 64, nota 2). In text 
se spune cu mult mai înaintea acestui pasaj, mai exact în Iliada VI, 402 şi urm., că 
Hector însuşi şi-a numit fiul Skamandrios (şi nu femeile) şi că titlul onorific Astya- 
nax i-a fost acordat acestuia mai târziu. 

26. Cf. 393 a-b. 

Obiect 


N 


NI 

N2 = semnificând (voces, signifiants) 
N3 


Semnifkantul constatabil în uzul limbajului nu trebuie identificat cu „numele 
natural”; acesta din urmă trebuie într-o anumită măsură «reconstruit». 

Al doilea principiu-. „Forma” numelui poate constitui o semnificaţie la 
un nivel superior: genul proxim a două sinonime sau, într-o accepţie mai 
largă, obiectul sau starea de lucruri care pot fi desemnate prin două denu¬ 
miri diferite. "EKTwp „cel care deţine ceva, deţinătorul” şi clvcl\ „conducă¬ 
tor, stăpân” conduc la o semnificaţie comună de nivel superior, în care se 
manifestă „forma” numelui: 


„conducător, domn“ 



S 



„cel care ţine“ 


semnificaţie comună 
semnificaţie de nivel superior 


Al treilea principiu: „Forma” numelui poate fi dată şi prin asociere. Ast¬ 
fel, "EicTwp este pus în legătură cu îjp\ „el are, deţine”, iar ’Aot - pla¬ 
uzibil din perspectivă modernă -, cu dvctc „domn şi stăpân”. Ambele nume 
sunt potrivite pentru regi {cf. suprd)-. 


obiect 


„rege 


AorudvaŞ (ava^) 
"ElCTMp (Ij^ei) 


Al patrulea principiu : într-un fel sau altul, numele poate fi interpretat 
ca o definiţie. De regulă, această definiţie este ascunsă în semnificam şi tre¬ 
buie descifrată printr-un procedeu adecvat {cf. infra , principiul al cincilea), 
în cazul cuvintelor compuse a căror structură este transparentă, precum 
A(TTuâva|, descifrarea este simplă; în alte cazuri însă, ea depăşeşte posi¬ 
bilităţile inteligenţei umane (392a). Numele lui Zeus constituie o excepţie, 
deoarece reprezintă de fapt o definiţie propriu-zisă {cf. 396a şi mai jos). 

Al cincilea principiu: în operaţiunea de descifrare a „numelui natural”, 
silabele pot fi descompuse, adăugate sau modificate. Important este faptul 
că esenţa lucrurilor se dezvăluie în nume: y] ouoîa tou irpdyparoţ SvjXoupsvy] 
sv tw ovopari (393d). Ca modele sunt menţionate aici numele majorităţii 
literelor. în cele mai multe cazuri, nici acestea nu vorbesc despre ele însele, 
în numele fir\ra al literei fi este pusă în evidenţă esenţa acestei litere, deşi au 

fost adăugate şi -yjra. (393e) Iar rs^vy], „ştiinţa de a confecţiona ceva“, „artă“, 
apare imediat ca ţ vou „deţinere a raţiunii 11 dacă înlăturăm r şi adăugăm 
câte un o între ^ şi v şi între v şi yp g^ovoyj. în felul acesta, în numele efectiv 
utilizate sunt descoperite numele naturale, adică însăşi capacitatea lucruri¬ 
lor de a purta un nume. 

în acest fel sunt examinate cu atenţie 112 cuvinte, pentru care sunt des¬ 
coperite 140 de etimologii diferite, între care 120 sunt mai mult sau mai 
puţin corecte. De exemplu: 

- ’Op£<7Ty]ţ, de la opsrvoţ „sălbatic, specific muntelui" (394e), 

- Ayaţisţivcov „admirabil 11 (âyaoToţ), pentru „statornicia 11 sa (£7tiţiovyj) 
(395a-b), 

- Y\€kO']/ „cel care vede doar în apropierea sa“ (de la 7r zkoic, „aproape 11 şi 6 a|/k; 
„vedere 11 ) (395c), 

- ăvOpcoTOţ „om“, adică „cel care cercetează ce a văzut 11 (spre deosebire de 
animale) 11 (ctvaGpcov & otxwtiz ) (399c). 

Adesea, pentru unul şi acelaşi cuvânt sunt date două sau trei etimologii 
diferite. 

Astfel, numele lui Zeus ar reprezenta de fapt o definiţie, lucru de care nu 
ne putem da seama direct, fiindcă unii zic Zyjva (de la '(Ş\v ,,viaţă“), iar alţii 
Aia 27 (de la Sia ,,prin“). Abia atunci când cele două componente sunt puse 
la un loc se vede adevărata natură a lucrului desemnat, ceea ce este, de fapt, 
de aşteptat de la un adevărat nume: „cel prin care (Sf ov) ceea ce este viu 
primeşte viaţa 1 (to îpjv) (396a). 

"Hpcoţ „erou, semizeu" ar fi apărut, pe de o parte, printr-o mică modi¬ 
ficare a lui ipcoţ „eros, iubire 11 . Acest lucru este uşor de explicat, deoarece 
semizeii reprezintă fructul iubirii dintre un zeu şi o muritoare sau dintre un 
muritor şi o zeiţă. Pe de altă parte, dacă cercetăm vechiul dialect atic, atunci 
eroii pot fi priviţi şi ca oratori învăţaţi sau mari dialecticieni, ca maeştri ai 
întrebărilor (âpcorăv) şi ai vorbirii (apav) (398c-d). 

Arpeuţ, fondatorul familiei atrizilor, este pus în relaţie mai întâi cu 
ârapr|ţ „sever, neînduplecat 11 , apoi cu ârpsoToţ „curajos, neînfricat 11 şi, în 
fine, cu ăTTjpoţ „funest, fatal 11 (395b-c). 

Scopa „corp“ este în general derivat de la cryjţia „mormânt 11 , adică „semn 
al unui mormânt 11 . în acest mod, corpul este definit ca „mormânt al sufle¬ 
tului 11 . Desigur, în acest caz cryjţia poate fi înţeles şi ca „semn“: corpul ar fi în 

27. Ca de exemplu în formulele de întărire vr] (rov) Ai'a; pa (rov) Ai'a „pe Zeus“, 
folosite adesea în dialogul Kratylos. 

acest caz „manifestarea sufletului” 28 . Cea mai plauzibilă ar fi, totuşi, ipoteza 
orficilor; aceştia, fără a mai fi nevoiţi să schimbe vreo literă, conduc numele 
crcopa către adevărata sa semnificaţie, aceea de „închisoare”. 29 Corpul ar fi, 
aşadar, închisoarea în care sufletul îşi ispăşeşte păcatele (400b-c). 

In acest mod, urmând o veche tradiţie, sunt căutate etimologiile nume¬ 
lor zeilor şi ale semizeilor, apoi cele ale denumirilor astronomice şi, în sfârşit, 
ale unei serii de concepte abstracte. Atunci când greaca uzuală din timpul 
lui Platon nu este de ajuns, pentru identificarea etimologiilor se recurge la 
cuvinte „barbare” (cuvinte care nu aparţin limbii greceşti), la arhaisme şi 
regionalisme, sau chiar la limba folosită de femei, pe care, în mod evident, 
Platon o consideră mai veche decât cea a bărbaţilor. 

In totalitatea lor, etimologiile propuse de Platon în Kratylos pot fi carac¬ 
terizate din trei perspective: 

a) Din perspectivă formală, este vorba despre reducerea unor cuvinte la 
altele, scop în care se folosesc eliminări, modificări sau descompuneri 
arbitrare sau se operează cu sonorităţi asemănătoare (paronomaze). 

b) Din perspectiva sensului, argumentarea lui Socrate este o aluzie şi un joc 
cu teza lui Heraclit despre mişcarea continuă, devenirea şi curgerea neîn¬ 
cetată a tuturor lucrurilor - şi anume nu doar în sens pozitiv, ci şi în sens 
negativ, atunci când se vorbeşte despre concepte negative: 

- ol 0£o( „zeii” este redus la 0£co „a fugi, a alerga”; în vechime erau vene¬ 
rate doar soarele, luna şi stelele, despre care se constatase că se află 
într-o mişcare perpetuă (397c-d). 

- <j>p6w]aa<; „gând” este explicat prin c|>opăţ ical pou v6y]<7iţ „înţelegerea 
mişcării curentului” (4lld). 

- dpp£V „caracter masculin” şi dvrjp „bărbat” sunt explicate prin „cur¬ 
gere în sus” (dvco poyj) (414a). 

- âvjp „aer” - „curge mereu” (da pa) (410b). 

- dXvj0aa „adevăr” înseamnă o „hoinăreală a zeilor” (0a'a d/.'/]) (421b). 

- dptryj „virtute” este „ceea ce curge mereu” (da peov) (4l5c-d). 

- 0yjXvj „sân feminin” vine de la TeQrjXivca „a înflori”, iar acest verb, la rân¬ 
dul său, de la 0av „a fugi” şi d/,/.£cr0ai „a se deschide brusc” (4l4a-b). 

- ov „fiinţă” este, de fapt, „ceea ce merge” (iov) (421a). 

28. [Schleiermacher încearcă aproape întotdeauna să imite figura etymologica şi 
se îndepărtează astfel, în mod forţat, de model: „Und wiederum, weil durch ihn die 
Seele alles begreiflich macht, was sie andeuten will, auch deshalb heifit er mit Recht 
so gleichsam der Greifer und Griffel.“] 

29. [Cf. şi Gorgias 493a; Phaidon 62b.] 

Aceste principii sunt valabile şi în sens negativ: 

- ouk ov „nefiinţa 1 este „ceea ce nu merge" (ouk iov) (421b). 

- (î/.ctfîapov „ceea ce dăunează" este explicat ca „ceea ce împiedică curge¬ 
rea" (to fîkcnttov rov pouv) (4l7d-e). 

- aicr^pov „urâtul" reprezintă doar o contragere pentru âei i'cr^ov rov 
pouv „ceea ce împiedică mereu curgerea" (4l6a-b). 

De altfel, se face şi în mod explicit referire la gândirea lui Heraclit. Primii 
dătători de nume, arată Socrate, au crezut evident, ca şi Heraclit, că totul 
este în mişcare şi nimic nu stă pe loc (401d), iar ceva mai târziu îl persiflează 
pe Heraclit, spunând că înţelepţilor din vechime nu le-a mers deloc mai 
bine decât celor care cercetează cuvintele din perioada contemporană lui: 

[...] weil sie [die Gelehrten] sicii so oft vielfăltig herumdrehen miissen bei der 
Untersuchung, wie es sich mit den Dingen verhălt, immer gar sehr schwindlig 
werden und ihnen dann scheint, als ob die Dinge sich herumdrehten und auf alle 
Weise in Bewegung wăren. Sie suchen aber die Schuld von dieser Erscheinung 
nicht innerlich in dem, was ihnen selbst begegnet, sondern in den Dingen selbst... 

„[...] deoarece aceştia, [învăţaţii] trebuie să se învârtă mereu în fel şi chip atunci 
când cercetează cum se comportă lucrurile, ba chiar devin foarte ezitanţi şi ajung 
să li se pară că lucrurile se învârt în jurul lor şi se mişcă de-a binelea. Numai că ei 
nu pun acest fenomen pe seama a ceea ce se petrece în chiar interiorul lor, ci pe 
seama lucrurilor însele." 30 ’* 

Evident, crede Socrate, numele sunt atribuite lucrurilor pornindu-se de la 
presupunerea tacită că totul se află într-o continuă mişcare: 

[...] rnuvrâiramv wţ cjjtpoţiEvoiţ T£ icai peoucri icai yiyvoftsvoiţ roiţ Trpăyţiacn râ 
ovoţiara snixeirai (41 lc). 

După cum tocmai am văzut, se face trimitere la teoria lui Heraclit şi din 
perspectiva negativă. Dacă tot ceea ce este real este conceput într-o conti¬ 
nuă devenire, atunci to i[r£uSoţ, „falsul", nu poate fi decât opusul acestuia, 
adică mişcarea oprită; to \|/£uSoţ ar proveni de la rolţ Ka0£u§ou<7i „celor care 
dorm"; trebuie doar tăiat k<x0 şi adăugat \|/ (421b). 

30. 41 lb—c; versiunea lui Schleiermacher. 

* Spre comparaţie, oferim şi versiunea Siminei Noica, ed. cit., p. 289: „...pe 
oamenii aceia din timpurile foarte vechi ... îi cuprindea pînă la urmă ameţeala şi 
aşa ajungeau să-şi închipuie că lucrurile erau cele care s-ar învîrti în jurul lor miş- 
cîndu-se de-a binelea. Numai că ei nu pun pe seama stării lor lăuntrice pricina aces¬ 
tui fel de a vedea, ci cred că în firea lucrurilor este ca nici unul din ele să nu fie 
statornic ori trainic..." (n. tr.). 

c) Din perspectiva atitudinii autoruluifaţă de propriile deducţii etimologice , 
caracteristic este tonul distanţat-ironic cu care sunt expuse argumentă¬ 
rile adesea foarte complicate. Socrate se sprijină pe autoritatea altora şi se 
distanţează adesea de propriile susţineri. 31 
La sfârşit, Socrate ajunge să vorbească despre numele care nu mai pot fi expli¬ 
cate prin altele, aşa-numitele „cuvinte primare" (ră ovopara OTOi^sîct). Cu 
aceasta, el aduce o contribuţie la discuţia despre funcţia icastică a semnului 
lingvistic 32 , problemă care nu a fost dusă până la capăt nici până astăzi. 33 Ar 
fi interesant de strâns odată lucrările scrise despre acest complex tematic şi 
rezultatul să fie comparat cu comentariile lui Platon din Kratylos. 

La sfârşitul cercetărilor sale etimologice, în care Hermogene, partenerul 
de dialog, joacă un rol secundar, Socrate ajunge la „cuvintele primitive" iov 
„ceea ce merge", p iov „ceea ce curge" şi Souv „ceea ce leagă". Hermogene vrea 
să ştie cum se poate argumenta „potrivirea" acestor nume (421c). Ar exista 
două posibilităţi, crede Socrate. Am putea să le punem pe seama zeilor sau a 
barbarilor, ceea ce ar constitui un bun pretext ca să nu ne mai batem capul 
cu ele; însă aceasta nu ar fi o metodă serioasă (425d-426a). „Cuvintele pri¬ 
mitive", care nu mai pot fi derivate de la alte cuvinte, ar trebui să fie deri¬ 
vate chiar de la lucrurile pe care le denumesc. Se propune astfel ca aceste 
cuvinte să fie considerate imitaţii ale lucrurilor. Spre deosebire de pictori, 
care, cu ajutorul formelor şi al culorilor, imită aspectul exterior al lucrurilor, 
cei care dau nume nu au la dispoziţie decât posibilităţile vocii umane; din 
această cauză, ei nu pot ajunge prea departe în imitarea aspectelor exterioare 
ale obiectelor. Simpla imitare a behăitului oii, a cântecului de cocoş sau a 
celorlalte zgomote produse de animale nu constituie o denumire (423c). A 
denumi, după Socrate, nu înseamnă a reproduce culorile şi sunetele carac¬ 
teristice fenomenelor, aşa cum fac pictura şi muzica, ci trebuie reconstruită 
esenţa (ryjţ ovcrîaq) lucrurilor prin articularea sunetelor. Pentru a reuşi acest 
lucru, nu rămâne altceva de făcut decât ceva care ar putea părea la prima 
vedere îndrăzneţ şi ridicol, spune Socrate (425d): să interpretăm articularea 
sunetelor ca pe nişte «gesturi». Astfel, 
p ar exprima mişcarea, 
i ceea ce este uşor şi pătrunzător, 

§, r ceea ce închide şi opreşte, 

31. în 14 locuri, în total; cf, printre altele, 4l3d; 426a-b; 428a; 428d. 

32. Pe larg la Coseriu 1994, 111-119. 

33. Cf. şi Delbouille 1961; Posner 1980; Trabant 1988. 

\ ceea ce e alunecos, mobil şi lipicios, iar 
o ceea ce este rotund {cf. 426c-427d). 

Socrate nu vrea şi nici nu poate să insiste mai mult asupra problemei dreptei 
potriviri a numelor. El îi cere lui Kratylos să-şi exprime sincer opinia despre 
aceasta. La urma urmei, Kratylos este specialistul în acest domeniu, iar el, 
Socrate, este gata să intre în rândul discipolilor săi (428a-b). 

5.4.2.3. Socrate discută cu Kratylos şi apără teza lui Hermogene 
Socrate prezintă încă o dată cele două teze de la care a pornit discuţia: 
dreapta potrivire a numelor, după cum au fost de acord cu toţii, constă în 
faptul că numele arată felul lucrului pe care îl denumeşte: 

’Ovoyaroţ [...] op0OTV]ţ âcrriv avrr\, fjriţ âvSdŞsrai olov âori to 7rpâyga. (428e) 

Kratylos recunoaşte că în domeniul picturii putem vorbi de imitaţii mai 
mult sau mai puţin reuşite; însă nu vrea să admită acelaşi lucru şi în cazul 
numelor, pentru că nu există nume bune sau rele. Toate numele care sunt cu 
adevărat nume sunt potrivite: 

’ZuKpâr rjţ: YlâvTa apa ra ovogcnra opGwţ Keîrai; 

„Toate numele sunt deci potrivite?" 

KpaTuloţ: "Oc rays ovogarâ âanv. (429b) 

„Cel puţin cele care sunt cu adevărat nume."* 

El rămâne la părerea că 'Epgoygvvjţ nu este numele lui Hermogene, ci al 
altcuiva, şi că este imposibil să spunem ceva fals: 

n&jţ yâp ăv [...] Tiycov yt ti ţ touto o’Xeyei, gr] to ovltyoi; (429d) 

„Cum ar putea cineva care spune ceea ce spune să nu spună ceea ce există?"** 

Dacă cineva foloseşte nume false - Socrate vine cu exemple ipotetice în 
acest sens -, acestea nu sunt decât sunete lipsite de semnificaţie. 

Afirmaţia că o propoziţie poate fi sau adevărată, sau lipsită de semnifica¬ 
ţie are la bază două confuzii, sau, mai bine spus, o dublă indistincţie: 

- nu sunt diferenţiate semnificaţiile verbului gfvai „a fi (a exista)" şi „a fi 
adevărat"; cf. âcm(v) „există" şi guri'(v) „aşa este; e adevărat". 

* Pentru comparaţie, oferim şi versiunea Siminei Noica: „Socrate: Sunt, aşa¬ 
dar, toate numele potrivit instituite? Cratylos: Cel puţin atâtea câte sunt nume.", 
ed. cit., pp. 314 şi urm. (n. tr.). 

** Pentru comparaţie, oferim şi versiunea Siminei Noica: „Dar cum s-ar putea 
[...] ca acela care spune ce spune să nu spună ce este?", ed. cit., p. 315 (n. tr.). 

- non-existenţa absolută a unui obiect („nu există“) nu este diferenţiată de 

non-existenţa sa relativă, de faptul că obiectul respectiv nu este într-un 

anumit fel („nu este aşa, este altfel"). 34 
în continuarea dialogului, Socrate se întoarce încă o dată la teza de bază, 
conform căreia numele constituie o imitaţie a lucrului denumit. Pictura 
arată că imitaţiile pot fi mai mult sau mai puţin reuşite; aşa stau lucrurile 
probabil şi cu numele. Kratylos nu vrea totuşi să meargă până acolo; el se 
încăpăţânează să susţină că numele sunt întotdeauna potrivite: 

...im Ss toi ţ ovoftacnv [...] avayicaiov âei op0wţ. (430e) 

Socrate încearcă din nou să-l facă pe Kratylos să înţeleagă că o imitaţie pur 
şi simplu nu poate fi perfectă. Dacă un zeu ar reuşi să facă o imitaţie per¬ 
fectă a lui Kratylos, adică sub toate aspectele imaginabile, atunci aceasta 
nu ar mai fi o imitaţie, ci o reproducere; la fel, nu ar mai fi o denumire, ci 
o reduplicare a obiectului. Aşadar, dacă nu acceptăm caracterul gradual 
al unei imitaţii, atunci trebuie găsit un alt criteriu pentru a aprecia „jus¬ 
teţea" numelor. Şi se grăbeşte să arate că cuvintele folosite în mod obiş¬ 
nuit pot fi «nepotrivite». Cuvântul cncXvjpoţ „tare" conţine uni, despre 
care au fost de acord că exprimă tocmai opusul acestei trăsături (cf supra 
5.4.2.2). De fapt, recunoaşte Kratylos, în acest caz ar fi mai bine cal să fie 
înlocuit printr-un p. Şi totuşi, el înţelege cuvântul, remarcă Socrate. Da, 
cunoaşte cuvântul datorită uzului limbii, Sia [...] ro £0oţ, arată Kratylos. 
Dar acest £0oţ, „uzul", nu este de fapt, arată Socrate, decât v0yjicy] „acord, 
convenţie" (434e). Această convenţie fixată prin uzul limbii face posibil ca 
o reprezentare a lucrului denumit să se creeze atât la cel care vorbeşte, cât 
şi la cel care îl aude, indiferent dacă forma fonetică a cuvântului seamănă 
sau nu cu lucrul denumit (435a-b). 

Este vorba deci de două relaţii care sunt confundate între ele, sau cel puţin 
nu sunt clar diferenţiate, şi anume (a) raportul dintre suportul semnului {sig- 
nifiant ) şi conţinutul acestuia (signifie), şi (b) raportul dintre suportul sem¬ 
nului şi obiectul reprezentat {cf. supra 4.1.2 şi 5.4.2.1). După Kratylos, rapor¬ 
tul (a) este supus convenţiei, însă (b) este «necesar în mod natural». Numai 
atunci când (b) îndeplineşte condiţia «conformităţii» sau a «similitudinii» 
avem de a face cu un nume «potrivit». Dimpotrivă, pentru Socrate, raportul 
(a) este necesar (dacă nu cumva chiar «necesar în mod natural»), iar rapor¬ 
tul (b) nu este necesar, ceea ce înseamnă că condiţia „conformităţii" poate fi 

34. Cf. Sofistul, 260a şi urm., şi infra 5-5.2. 

îndeplinită, dar nu are caracter obligatoriu. Astfel se explică faptul că şi sem- 
nificanţii «potriviţi», şi cei «nepotriviţi» îşi îndeplinesc funcţia în aceeaşi 
măsură în uzul limbii. Cuvântul lung este înţeles la fel de bine ca scurt, deşi, 
conform concepţiei lui Kratylos despre numele «potrivite», ar trebui să fie 
mai lung decât cuvântul scurt. Numai în rare cazuri «lipsa de conformitate» 
din domeniul relaţiei (b) este resimţită ca incomodă. Astfel, Roman Jakob- 
son menţiona faptul că poetul francez Stephane Mallarme îşi acuza limba 
maternă de o „lipsă de naturaleţe creatoare de confuzii" deoarece cuvântul 
nuit „noapte" are un timbru luminos, iar jour „zi" - unul întunecat. ’ 5 

La sfârşitul dialogului, Socrate şi Kratylos trec la altă temă. Este vorba 
acum despre felul în care numele sau, în termeni mai generali, limbajul con¬ 
tribuie la cunoaştere. Cine cunoaşte numele, este de părere Kratylos, acela 
cunoaşte şi obiectul: 

AiSâcnceiv ipoiye Soicei [...] oţ âv ra ovopara emcrTY\Tcu, emaratjOai icai ret 
7rpâyftaT«. (435d) 

Socrate ripostează că acest lucru este valabil doar pentru „numele în sine" 
(ro 6vo[ia olov sqtiv; 435d). Trebuie să ne punem întrebarea dacă numele 
pe care le folosim în realitate corespund întotdeauna „numelui în sine". Sub 
acest aspect, trebuie să facem diferenţa între „a cerceta" (a căuta) şi „a desco¬ 
peri" (a găsi). Atunci când în cercetarea sa cineva se sprijină în mod necritic 
pe ceea ce descoperă, pe ceea ce găseşte, poate să cadă uşor în eroare. Trebuie 
să medităm la două aspecte: 

Pe de o parte, este posibil ca legiuitorul (vopo0£Ty]ţ) să se fi înşelat din 
când în când. Dacă vrem să fim siguri, trebuie să cercetăm temeinic lucru¬ 
rile (436b-d). Acest lucru se observă în cazul numelor care oferă o ima¬ 
gine contradictorie şi nu pot fi reduse la un principiu unitar. Unele dintre 
ele confirmă mai degrabă teza lui Parmenide despre persistenţa lucrurilor 
într-una şi aceeaşi stare decât pe cea a lui Heraclit, a mişcării perpetue. Din 
perspectivă pozitivă, acest lucru ar fi evident în următoarele cazuri: 

- £7ri<7Tyjp] „cunoaştere, ştiinţă" poate fi interpretat ca o „oprire" (îctttjctk;) 
a sufletului pentru a contempla lucrurile; 

- ioropi'a „cunoaşterea, cercetarea celor întâmplate" se numeşte aşa deoa¬ 
rece „ea opreşte curgerea" (ori ianjoa rov pouv); 36 

35. Detaliat la Coseriu 1994, 116 şi urm. 

36. Schleiermacher încearcă din nou să păstreze cu precădere jocul de cuvinte: 
„«Geschichte» deutet doch wohl an, dai? sie dem Gehen Schicht macht und es also 
zum Stehen bringt..." (437b). 

- pvrjp] „memorie, amintire” indică o „păstrare” (povrj) în suflet (437a-b); 
Acelaşi lucru este valabil şi în sens negativ: 

- âpaGi'a „ignorantia, neştiinţă” este ceea ce îl însoţeşte pe zeu în mişcarea 
sa: apa Gsw iovroţ (437b-c). 

Chiar dacă numele «heraclitice» ar fi majoritare, cum presupune Kratylos, tot 
nu am şti care sunt cele «potrivite»; Socrate consideră că numărul mai mare 
al acestora nu poate fi socotit un criteriu pentru stabilirea adevărului (437d). 

Pe de altă parte , şi cel care dă numele ar trebui să pornească de la cunoaş¬ 
terea lucrurilor, căci nu se poate baza pe nume în activitatea sa. Având în 
vedere ipoteza că printre atâtea nume se găsesc şi unele «false» care, după 
cum crede Kratylos, de fapt nici nu sunt nume, atunci nu ne este îngăduit 
ca în cercetarea lucrurilor să pornim de la cunoaşterea numelor. Trebuie să 
încercăm mai degrabă să găsim un acces direct spre cunoaşterea lucrurilor: 

âja-K^rov §£ îcai touto opoloyvjcracrGai, ori ouk ovopârwv, ăJXa mAu gaXXov 
aiira avruv icai paGvpsov icai ijyjTiyrsov ij sk twv ovopârwv. (439b) 

în continuarea dialogului, teza lui Heraclit despre mişcarea perpetuă a 
lucrurilor este pusă în discuţie în relaţie cu cuvintele care exprimă valori 
absolute ca „frumosul sau binele în sine”. Cum ar putea asemenea cuvinte 
să aibă un caracter obligatoriu, dacă lucrurile sunt percepute în schimbare? 
Ele nu sunt obiecte accesibile cunoaşterii. La fel stau lucrurile cu cunoaşte¬ 
rea însăşi: Dacă nici ea nu rămâne mereu aceeaşi, atunci nu pot exista nici 
obiectul, nici subiectul cunoaşterii (440a-b). 

Cu aceste discuţii se sfârşeşte dialogul, ca o bucată muzicală cu un acord 
rămas neterminat. Un răspuns definitiv la problemele ridicate nu este for¬ 
mulat. Kratylos trebuie să facă la final nişte concesii. El se dovedeşte însă 
nepregătit să renunţe la teza sa finală. 

5.4.3. Dialogul Kratylos: recapitularea rezultatelor 

- Platon constată că limbajul nu reprezintă un inventar arbitrar de cuvinte 
care imită o structură regulată de legi situată în afara sa, ci că - intr-un 
fel deocamdată neexplicat - limbajul este el însuşi vopoţ, „lege”. Acest 
lucru este clarificat încă de la începutul celei de-a doua părţi, atunci când 
Socrate, în dialogul cu Hermogene, pune în evidenţă deosebirea dintre 
iSi'a„ privatim , doar pentru propria persoană” şi Svjpoaîa„ publice , deschis, 
pentru toţi” (385a). 

- La întrebarea dacă limbajul are o valoare gnoseologică răspunsul este nega¬ 
tiv. Doar prin analiza cuvintelor, nu poate fi dobândită nici o cunoaştere 

a naturii lucrurilor. Unele cuvinte par să sprijine ipoteza cf>u<7si, altele par 
să trimită mai degrabă spre cea opusă. Ambele tipuri de cuvinte au deve¬ 
nit obişnuite prin uzul limbii şi îşi îndeplinesc rolul în aceeaşi măsură. 
Prin urmare, cuvintele nu oferă o cale sigură de acces spre natura lucru¬ 
rilor pe care le desemnează. 

- Nici din perspectiva filozofiei limbajului dialogul nu oferă vreo soluţie la 
problema formulată. Funcţia limbajului nu este identificată, chiar dacă, 
indirect, sunt dobândite cunoştinţe importante despre limbaj, ca, de 
exemplu, definirea semnului lingvistic drept un SiaicpiTncov Tyjţ oucrtaţ, 
o „delimitare a fiinţei". Adevăratul rezultat al dialogului constă în lipsa 
de rezultat. în Kratylos nu se răspunde la nici o întrebare, ci se pun în 
discuţie diverse modalităţi de problematizare. Platon nu se decide nici 
în favoarea tezei cţ>uc7£i, nici în favoarea tezei vopw. El urmează căile pe 
care le deschid ambele ipoteze până la consecinţele lor extreme şi arată în 
acest mod că nici una dintre ele nu duce la vreun rezultat. Teza cf>u<7£i este 
respinsă fără echivoc, însă nici teza vopw Platon nu o poate susţine. 

Cunoscutul specialist în filologie clasică şi arheologie Ulrich von Wila- 

mowitz-Mollendorff (1848-1931) a arătat clar acest lucru în cartea sa despre 

Platon apărută imediat după Primul Război Mondial: 

Der [scil. Dialog Kratylos] ist geschrieben, um sich selbst und seine Schuler von 
dem Wahne grundlich zu heilen, dai? in den Buchstaben oder dem Klange eines 
Wortes sein Sinn zu finden wăre, er erklărt diesen Weg fur ungangbar, aber er 
tummelt sich zum Vergnugen so lange auf ihm, wie es nur einer tut, der sich weit 
auf ihm vorgewagt hatte, ehe er sich iiberzeugte, dai? es ein Holzweg war. 37 

„Acesta [dialogul Kratylos\ este scris ca să se vindece radical, pe sine şi pe discipolii 
săi, de iluzia că sensul unui cuvânt s-ar putea afla în literele sau în sunetele sale; el 
arată că această cale este impracticabilă, dar o urmăreşte din amuzament, aşa cum 
face numai cineva care a urmat-o multă vreme înainte de a se convinge că se află 
pe o cale greşită." 

Şi într-o notă de subsol adaugă: 

...iiberhaupt ist der Gegensatz Natur und Konvention (Gesetz) fur die platonische 
Behandlung der Sprache nicht wohl verwendbar. 38 

„...în general, opoziţia dintre natură şi convenţie (lege) nu se poate aplica cu totul 
în cercetarea limbajului de către Platon." 


37. Wilamowitz-Mollendorff 3 1948, 223. 

38. Ibid., nota 2. Cf. şi Coseriu 1988, 93. 

Platon intuieşte că trebuie să existe un fel de potrivire a cuvintelor, însă 
aceasta trebuie mai clar determinată. ’OpGoT'/jţ trebuie definită după alte 
criterii decât cele propuse de Kratylos. Numele 39 trebuie totuşi să eviden¬ 
ţieze un tip oarecare de «adevăr». Ele nu pot fi pur şi simplu arbitrare sau 
«false», cu ideea aceasta Platon nu se poate împăca. Adevăratul rezultat al 
dialogului îl reprezintă constatarea că o confruntare între teza cf>u<7£i şi teza 
vopw nu rezolvă problema esenţei limbajului şi că, în consecinţă, aceasta tre¬ 
buie pusă altfel, lucru pe care îl va face pentru prima dată Aristotel. 

Ajunge deja Platon, aşa cum pare să presupună Pagliaro, la diferenţie¬ 
rea - cel puţin defacto - dintre suportul semnului insignifiant) şi conţinutul 
acestuia (. signifie )? 40 Ne îndoim de acest lucru. Platon şi-a dat seama doar că 
ceva nu este «în regulă» cu felul în care această problemă a fost discutată 
până în vremea sa. Argumentele sale pro şi contra „dreptei potriviri a nume¬ 
lor 1 au în vedere când raportul dintre signifiant şi obiect, când raportul ine¬ 
rent semnului dintre signifiant şi signifie. Să fie oare vorba de o confuzie 
intenţionată, cu scop retoric? Şi de acest lucru ne îndoim. Este vorba mai 
curând de o non-diferenţiere, la asta face aluzie finalul deschis al dialogului. 

5.5. Alte probleme de filozofia limbajului 
din alte texte ale lui Platon 

Probleme de filozofia limbajului, în sens mai larg sau mai restrâns, apar şi 
mai târziu, în dialogurile Tbeaitetos şi Sofistul, ca şi în aşa-numita Scrisoare 
a Vil-a. Aprecierea negativă a rolului limbajului în procesul de cunoaştere, 
idee la care Platon ajunsese în Kratylos, este reconfirmată în Scrisoarea a Vil-a. 

39. [Până acum, în redarea conţinutului dialogului s-a folosit termenul „nume“, 
iar în comentarii, cel de „cuvinte". Mulţi comentatori au observat deja că pentru 
greaca timpurie substantivele reprezentau «cuvintele par excellence» şi că între 
nomenproprium şi nomen commune nu se făcea în mod consecvent distincţie. Astfel, 
Wilamowitz-Mollendorff 3 1948, 222 şi urm., spune: „Name schien jedes Substan¬ 
tiv zu sein, das daher noch heute in der Grammatik Nome heifit; die Eigennamen 
von den anderen Substantiven zu unterscheiden, sah man noch keine Veranlassung. 
Sokrates hiefi und war eben Sokrates, wie der Lowe Lowe und das Gold Gold hiel? 
und war“.] [„Nume părea să fie orice substantiv, care de aceea şi astăzi în gramatică 
este denumit nomen-, şi nu vedeau încă nici un motiv pentru a diferenţia numele 
proprii de celelalte substantive. Socrate se numea Socrate şi chiar era Socrate, tot aşa 
cum leul se numea şi era leu, iar aurul se numea şi era aur.“] 

40. Pagliaro 1930/1993, 15 şi urm. 

5.5.1. Limbaj şi cunoaştere în Scrisoarea a Vil-a 

în Scrisoarea a Vil-a Platon îşi dezvoltă evaluarea sceptică a rolului 
limbajului în procesul de cunoaştere, în contextul cunoscutei sale critici la 
adresa scrierii, despre care însă nu vom vorbi aici. 41 După ce a avertizat în 
mod insistent asupra pericolului ca marile adevăruri să fie profanate prin 
scrieri aflate la discreţia oricărui nepriceput, întrucât nu se pot explica de 
la sine, Platon îşi expune concepţia despre dobândirea adevăratei ştiinţe, a 
adevăratei cunoaşteri: 

"Eotiv twv ovtwv âicâcrnp, Si’d>v Tip â7n<rrvjpp âvâyicv] 7tapay(y veofiai, rpîa TsrapTov 
S’auTvj - TrepTtrov S’aur6 uGevai Sel 6 8r] yvcoorov re icai âlr]9w<; âariv ov - ev \âv 
ovoţia, Sevrepov Ssloyoţ, to Se rpi'rov ei’Swlov, reraprov Se s7rtonjp]. (342a-b) 

„Pentru fiecare dintre realităţile pe temeiul cărora se produce în chip necesar 
cunoaşterea, sunt trei lucruri în joc, iar al patrulea e cunoaşterea însăşi - al cincilea 
trebuind să fie socotit chiar lucrul de cunoscut şi care există cu adevărat - anume, 
întâi numele, al doilea definiţia, al treilea imaginea, al patrulea cunoaşterea. 11 * 

Avem deci de-a face cu următoarele elemente: 

1. ovopa, numele (cuvântul) 

2. \6yoq, definiţia (precizarea esenţei lucrului) 

3. âăwAov, imaginea (reprezentarea materială a obiectului) 

4. £7ri<7Tyjp], cunoaşterea (ştiinţa) 

5. auro ro ov, obiectul însuşi (ceea ce există). 

Cercul (6 kukX oţ) este dat ca un exemplu, ca să ne arate cum trebuie înţelese 
toate acestea: 

1. ovopa: kvkXoc; 

Numele nu reprezintă o bază sigură pentru cunoaştere, deoarece nu 
deţine stabilitate. Linia dreaptă ar putea fi numită „cerc“, iar cercul, „linie 
dreapta 1 , fără ca prin aceasta lucrul însuşi să sufere vreo modificare. Prin 
„nume” se înţelege deci suportul material al semnului, signifiant-uY. 

"Ovopâ ts aiiTwv <j>aţisv oiiSev oiiSsvi {SsjSaiov siva i, xukveiv S’ouSsv ra vvv 
arpoyyvXa. (343b) 

41. Platon a expus pe larg această critică a scrierii în Phaidros-, cf. şi Ong 1982, 
24-28; Hennigfeld 1994, 66 şi urm.; Kraus 1996, 29-31. 

* Versiune românească de Constantin Noica, în: Platon, Dialoguri. După 
traducerile lui Cezar Papacostea, revizuite şi întregite cu două traduceri noi şi cu 
„Viaţa lui Platon 11 de Constantin Noica, Editura pentru Literatură Universală, 
Bucureşti, 1968, p. 433 (n. tr.). 

„Numele lucrurilor, mai spunem, nu e niciodată statornic, iar nimic nu ne opreşte 
să numim drepte pe cele ce se numesc rotunde şi rotunde pe cele drepte.”* 

2.7i6yoţ: definiţia, determinarea esenţei cercului 

i\ ovoftctTwv iccd py][târwv o'uyKaţiETOţ' „to yctp âic twv iajaTuv im to [tecrov icrov 
cntijov nâvr ţ]“ (342b) 

„ [definiţia este] alcătuită din nume şi verbe; căci faptul „de-a avea marginea pretu¬ 
tindeni egal depărtată de centru” ar putea fi definiţia lucrului al cărui nume este 
rotundul.”** 

Deoarece este formată din nume şi predicate (verbe, rhematd), nici definiţia 
nu reprezintă o bază mai sigură decât numele. Acest argument reprezintă, 
evident, un sofism, deoarece se porneşte de la premisa că raportul dintre 
obiect şi numele său este de aceeaşi natură ca cel dintre reprezentarea unui 
obiect şi expresia lingvistică a acesteia. Dacă, în anumite circumstanţe, 
putem numi cercul, în loc de cerc, dreaptă sau kyklos, asta nu înseamnă nici¬ 
decum că ceea ce înţelegem prin cerc poate fi exprimat o dată printr-un ele¬ 
ment lingvistic, iar altă dată, prin celălalt. Platon însuşi subliniază că repre¬ 
zentarea pe care o avem despre un obiect este mai strâns legată de obiect 
decât forma fonetică pe care i-o atribuim. 

3. siScoXov: copia, reprezentarea materială a cercului 

to £«ypacţiougevov re îcal â^aleicjjogsvov icai ropveuogevov icai owtoXXugtvov. (342c) 
„[schiţa desenată], care se şterge sau se poate turna în ceva şi care piere.”*** 

Reproducerea unui cerc (fie aceasta doar desenată sau alcătuită din lemn de 
către tâmplar) cuprinde caracteristici ale liniei drepte, care vin în contradic¬ 
ţie cu esenţa cercului. 

4. £7riarrjpy]: 

£7ti<7Trjp] xai votiţ, ctXr]9% te Soţa (342c) 

„cunoaşterea (ştiinţa) şi opinia adevărată (corectă)” 

Primele trei elemente amintite au doar o valoare euristică în cunoaşterea 
lucrului real. Şi ştiinţa, cunoaşterea, al cărei sediu este spiritul, constituie cu 
totul altceva decât lucrul, în cazul de faţă, cercul; totuşi, ea ajunge mult mai 

* Versiune românească de Constantin Noica, ed. cit., p. 434 (n. tr.). 

** Ibidem, p. 433 (n. tr.). 

*** Ibidem (n. tr.). 

aproape de obiect decât primele trei elemente, deoarece se întemeiază pe o 
intuiţie nemijlocită a acestuia. 42 

5. auro to ov: auroţ 6 kuk loc; 

Obiectul însuşi, în cazul de faţă cercul, ar trebui discutat în relaţie cu 
teoria platonică a ideilor, ceea ce nu este cazul aici; este de ajuns să amin¬ 
tim că pentru Platon primele trei elemente sunt doar instrumente auxili¬ 
are pe drumul spre cunoaştere, spre ştiinţă. Cel mai aproape de obiect se 
situează cunoaşterea directă, mult mai aproape decât reproducerea aces¬ 
tuia, dacă cel care cunoaşte îşi creează şi condiţiile necesare pentru asta 

(343b-344a). 

Ca şi în Kratylos, şi în Scrisoarea a Vil-a rolul limbajului în procesul 
de cunoaştere este apreciat negativ. Sunt create deja condiţiile diferenţierii 
dintre suportul semnului ( signifiant ) şi conţinutul lui {signifie), însă această 
diferenţiere nu se realizează. 

5-5.2. „Adevărat“ şi „fals“ în Sofistul 

Cea mai importantă contribuţie pozitivă a lui Platon în domeniul filo¬ 
zofiei limbajului - cu mare însemnătate pentru gândirea occidentală - se 
găseşte în dialogul Sofistul (259d-264b). Când, în cursul discuţiei dintre 
Theaitetos şi străin, se aduce în discuţie vechea întrebare dacă este posibil să 
gândim sau să exprimăm ceva fals - o întrebare la care presocraticii au dat 
un răspuns negativ - se ajunge la o nouă soluţie pentru această problemă. 
Cum de este posibil falsul? A gândi sau a exprima ceva fals înseamnă, de 
fapt, a gândi sau a exprima ceva ce nu există, adică a nu gândi şi a nu exprima 
nimic. Falsul se manifestă, însă, în mod evident; există deci, probabil, un 
anume fel de fiinţare a non-existentului. Acest non-existent este însă legat 
de o anume fiinţare, dar nu ca negare totală a acesteia, ci ca un fel de „a-nu- 
fi-aşa“ sau „a-fi-altfel“. Orice existent îl neagă pe celălalt, non-existentul. 
„Faptul-de-a-fi arbore“ (,,arboritatea“) exclude „faptul-de-a-nu-fi-arbore“. 
„Celălalt", non-existentul, este întotdeauna legat de un existent. „Falsul" 
reprezintă o „non-existenţă" gândită şi exprimată. Ca şi în Kratylos , este în 
continuare valabil faptul că vorbirea «adevărată» spune ceea ce există, iar 
cea «falsă», ceea ce nu există: 

\eyei Se [...] 6 fttv alv]6y|ţ [scil. loyoi;] ră ovra «ţ ecrriv... 43 (263b) 

42. Pentru ierarhizarea diverselor elemente, cf. Gaiser 1974, 112. 

43. Cf. Coseriu 1977. 

„Adevăratul [logos] spune deci ceea ce este..."* 

to yctp t a gy] ovrav\kiyzw ,tovt £trn7tou to\|/£î>So<; âvSiavoia re icaiLoyoiţ 

yiyvogtvov. ( 260 c) 

„A gândi sau a spune non-existentul, aceasta reprezintă falsul care poate apărea în 

gândire sau în vorbire."** 

Platon rămâne deci la această concepţie despre „adevăr" şi „falsitate", însă 
nu mai face, ca în Kratylos, greşeala de a identifica pur şi simplu „falsul" 
cu non-existentul (sau nu mai foloseşte sofismul pe care îl întâlnim acolo). 
Acum, adevărul vorbirii nu mai este raportat la cel al cuvintelor; „adevăr" 
şi „falsitate" sunt considerate aici categorii ale vorbirii, ale enunţului. A 
spune adevărul înseamnă a spune lucrurile aşa cum sunt; a spune ceva fals 
înseamnă a spune lucrurile aşa cum nu sunt, ceea ce însă nu mai înseamnă 
că ele nu sunt deloc. 

La nivelul vorbirii (al enunţului) este introdusă diferenţierea, de 
mare importanţă pentru orientarea ulterioară a cercetării limbajului 
(nu doar la nivelul filozofiei limbajului), între onoma şi rhema. în aceşti 
termeni se suprapun momente conceptuale pe care astăzi obişnuim să le 
diferenţiem: 

ovoga: nume, substantiv, subiect 

prjpa: verb, predicat 4-1 . 

Nume (ovogara) precumLscov „leu", sXacf>oţ „cerb" sau vwuoc, „cal" pot forma 
singure un enunţ la fel de puţin ca şi verbe (pyjpara) precum (î«§La „merge", 
rps^si „aleargă" sau xaGsuSsi „doarme": 

* Spre comparaţie, oferim şi versiunea românească a lui Constantin Noica, în: 
Platon, Opere, VI, Ediţie îngrijită de Constantin Noica şi Petru Creţia, Editura Şti¬ 
inţifică şi Enciclopedică, Bucureşti, 1989, p. 378: „Vorbirea adevărată dă glas celor 
ce sînt“ (n. tr.). 

**Ibidem, p. 374: „Căci a judeca şi a da expresie celor ce nu sînt, aceasta înseamnă 
de fapt a se produce falsul în gîndire ca şi în vorbire" (n. tr.). 

44. [Distincţia între „parte de vorbire" şi „parte de propoziţie" (pars orationis, 
funcţie sintactică) a fost introdusă mult mai târziu. încă şi mai târziu la această dis¬ 
tincţie s-a adăugat un alt aspect, care a făcut posibilă distincţia dintre funcţia comu¬ 
nicativă a părţilor de propoziţie şi funcţia formal-sintactică. în enunţul „Prost este 
Petru, Ana este nepricepută.", Petru este subiect sub aspect formal-sintactic, dar în 
perspectivă comunicativă nu este „obiect al afirmaţiei", ci cel despre care se vorbeşte. 
S-a vorbit în astfel de cazuri mai întâi despre subiect, respectiv predicat „psihologic", 
iar mai târziu s-au încetăţenit termenii temă şi rhemă .] 

ouSsjw'av yâp ovts ovtu ţ oiir’ âicEÎvwţ upâ^iv ou8’ owrpaijîav ovSe ovaîav ovroţ ouSs 
p) ovroţ SrjXoî râ cţ>wvv]0£VTa, 7tpiv ăv ti? roiţ ovâ ptacri râ papara KEpâcrv]. (262c) 


Căci acestea ( onomata ) nu reprezintă nici acţiunea, nici non-acţiunea ei, nici o 
esenţă, atâta vreme cât nu sunt îmbinate cu rhemata .* 

în corelaţie cu această distincţie, este abordată deosebirea dintre „a denumi“ 
şi „a afirma“ (262d): 


OVO[tâ^£lV 

„a denumi (a desemna) 
printr-un onomL 


\iyz iv 

„a exprima ceva în relaţie 
cu un rhema 


Enunţul în forma sa minimală (zoyoţ SAâjnoToţ te kcu irpcoroţ „vorbirea cea 
mai uşoară şi mai scurtă", cf. 262c-d) este alcătuit din subiect şi predicat, 
reprezentate printr-un nume şi un verb: âv6pco7roţ pav0dv£i „omul învaţă". 

Logosul , enunţul, care constă din onoma şi rhema , se referă întotdeauna 
la un „subiect", la un ceva despre care se spune ceva (262e). Acest logos se 
poate manifesta sub forma unei afirmaţii, aserţiuni (cţ>ctcriţ) sau a unei nega¬ 
ţii (â7rocf>oto'i<g) (263e). 

După aceea, străinul îi cere lui Theaitetos, partenerul său de dialog, să 
aprecieze două enunţuri diferite, pe care le construieşte pe loc despre Theai¬ 
tetos însuşi: ©EctmjToţ KdQyjrai „Theaitetos şade" şi ©Eamjroţ TErstca 
„Theaitetos zboară" (263a). Theaitetos admite că ambele enunţuri spun 
ceva despre el, însă primul este adevărat, iar al doilea, fals. Mai exact, primul 
spune ra ovrct wţ eotiv „lucrurile, aşa cum sunt ele" în legătură cu el, Theai¬ 
tetos, care şade; al doilea spune însă xa p] ovr(a) [...] coţ ovra [...] £T£pa rwv 
ovrcov „non-existentul ca existent [...] diferit de ceea ce există" ( cf. 263b). 
Propoziţia falsă afirmă deci ceva ce ar putea fi, ceva ce există, însă în momen¬ 
tul în care este enunţată nu i se potriveşte lui Theaitetos: ovrwv Se y£ ovra 
£T£pa 7t£pi erou (263b). Ea se referă la cealaltă parte a fiinţei, la faptul-de-a- 
nu-fi-aşa. Prin aceasta, este dovedită «existenţa» falsului. O propoziţie este 
falsă nu pentru că se afirmă non-existentul, ci pentru că afirmă despre un 
subiect ceva ce nu este, ceva ce nu i se potriveşte acestuia. Acelaşi lucru este 
valabil, în sens invers, şi pentru enunţul negativ, ca şi pentru gândire, opinie 
şi reprezentare (Siavoia, 6ota, cf>avTa<7i'a), care nu sunt altceva decât „vorbire 
interioară" (263d-e). 


* Ibidem, p. 376: „Căci rostirea nu indică, nici aici, nici acolo, vreo acţiune ori 
vreo lipsă de acţiune, nici fiinţa a ceva ce este ori a ceva ce nu este, mai înainte de a 
se îmbina verbele cu numele“ (n. tr.). 

Discuţia de mai sus poate fi interpretată în felul următor: cuvintele 
semnifică fiinţa. Insă logosul, enunţul alcătuit din subiect şi predicat, poate 
totuşi fi fals, şi anume atunci când afirmă o non-fiinţă relativă, o fiinţă care 
de fapt este altfel decât cea afirmată. Dar acest lucru este valabil la Platon 
numai pentru loyoţ. Cu aceasta, pentru prima dată în filozofia occidentală, 
apare diferenţierea între „a nu fi“ şi „a nu fi intr-un anumit fel“. 

întrucât dialogul Sofistul a avut o puternică influenţă asupra dezvoltă¬ 
rii filozofiei occidentale, rezumăm în cele ce urmează încă o dată cele mai 
importante idei: 

- Prin conştientizarea ideii că non-existentul poate fi afirmat incidental 
ca un „celălalt 1 cu referire la un subiect, sunt acceptate implicit desco¬ 
perirea şi determinarea non-existentului înţeles ca delimitare a fiinţei 
incidentale şi a delimitării unui anumit tip de existenţă de altele. Nu mai 
este vorba deci doar despre afirmarea «existenţei» obiectelor şi a stări¬ 
lor de lucruri, ci şi despre delimitarea acestora unul faţă de celălalt prin 
intermediul limbii. 

- Atât fiinţa, cât şi non-fiinţa sunt afirmate prin logos - prin enunţ - şi abia 
în felul acesta sunt inteligibile. Platon nu diferenţiază încă alte tipuri de 
enunţ care - în termeni moderni - nu au «valoare de adevăr». 

- Proprietatea logosului de a afirma ceea ce este adecvat şi ceea ce nu este 
adecvat nu mai este redusă la proprietăţile cuvintelor folosite în enunţ. 
Acest lucru se petrece în perspectivă pur negativă. Cuvintele ca atare 
nu exprimă o acţiune şi, de asemenea, o non-acţiune, ele nu semnifică 
esenţa a ceva ce există. Funcţia cuvintelor ca unităţi individuale nu este 
precizată; se schiţează doar distincţia extrem de importantă dintre actul 
de a denumi (ovopa^siv) şi cel de a afirma Q.b/zvj). Rămâne neclar în ce 
măsură cuvântul semnifică o fiinţă. 

- Posibilitatea de a exprima ceva fals nu mai este negată, ca la presocratici. 
Limbajul şi fiinţa nu se mai suprapun; dar „adevărul 11 şi „falsul" rămân 
în continuare proprietăţi ale vorbirii. 

5.6. Indicaţii bibliografice 

în afară de scrierile de istorie a filozofiei în general şi de istorie a filozofiei 
limbajului pe care le-am citat deja, trebuie să mai menţionăm şi următoarele 
lucrări. Prezentările generale ale vieţii şi operei lui Platon făcute de Wila- 
mowitz-Mollendorff ( 3 1948) şi A.E. Taylor (1926) au devenit texte clasice 
care merită citite şi astăzi. Recomandăm şi lucrarea în două volume a lui 

Stefanini (1932/35). Prezentarea făcută de Karl Jaspers ( 3 1985), care a fost 
concepută iniţial ca un capitol din monumentala operă Grofle Philosophen, 
se adresează deopotrivă unui public mai larg, ca şi monografia lui Gottfried 
Martin, apărută într-o serie de popularizare (1969). 

Dintre scrierile deosebit de valoroase în legătură cu dialogul Kratylos 
sunt de menţionat următoarele: Deuschle (1852); Benfey (1886), diserta¬ 
ţiile lui F. Schăublin (Basel 1891) şi I. Abramczyk (Breslau 1929), prefaţa 
lui Louis Meridier la ediţia bilingvă a dialogului îngrijită de dânsul ( 4 1969), 
cărţile lui Haag (1933), Biichner (1936), Derbolav (1972), Gaiser (1974) şi, 
în sfârşit, studiile lui Pagliaro ( 2 1956) şi Guzzo (1958). 

Informaţii despre filozofia lui Platon în general găsim şi la: Rehn (1982); 
Hennigfeld (1994, 23-70), Borsche (1991), Kraus (1996: în Borsche 1996, 
15-32). 


6 

ARISTOTEL 


Aristotel s-a născut în 384 î.Hr. la Stagira (Stageiros), unde astăzi ne 
aminteşte de el un monument construit cam grosolan. Micul oraş-stat de 
pe coasta estică a Peninsulei Calcidice se afla în imediata vecinătate a Mace¬ 
doniei. Tatăl lui Aristotel era medic la curtea regelui Macedoniei; mama sa 
provenea din insula Eubeea. Dispunem de puţine date sigure despre biogra¬ 
fia lui Aristotel. Evocările deloc măgulitoare ale aspectului sau ale caracte¬ 
rului său contrazic imaginea pe care ne-o putem forma despre filozoful grec 
din scrierile lui. Probabil că acestea îşi au originea în legendele la a căror 
apariţie au contribuit rivalii săi - printre care se numără oratorii Demostene 
şi Isocrate, ca şi fostul său tovarăş de drum Xenocrate. La 17 ani, Aristotel 
pleacă la Atena ca să studieze - şi apoi să predea - la Academia lui Platon. 
Această primă perioadă de şedere în Atena a durat 20 de ani. Relaţia cu 
maestrul său, Platon, a fost de timpuriu comparată cu respectul lui Platon 
pentru propriul său profesor, Socrate, şi a fost privită cu ochi critici. „ Ami - 
cus Plato, magis amica veritas', „îl iubesc pe Platon, dar şi mai mult iubesc 
adevărul* 1 , ar fi spus Aristotel, potrivit unui izvor roman de mai târziu. In 
această maximă, cel puţin «bine găsită», se redă cu fidelitate raportul dis¬ 
tant, dar plin de respect dintre discipol şi profesorul său. 

După moartea lui Platon, Aristotel a părăsit Atena şi a locuit timp de 
câţiva ani în oraşul Assos din Asia Mică, al cărui conducător, Hermeias, un 
fost coleg de şcoală, i-a pus la dispoziţie cu generozitate mijloacele necesare 
pentru diversele sale cercetări. Aristotel s-a căsătorit cu nepoata acestuia, 
Pythias. După ce Hermeias a căzut victimă unui complot, Aristotel a locuit 
timp de câţiva ani pe insula Lesbos, aflată în apropiere, de unde a fost chemat 
de Filip al Macedoniei la curtea sa, pentru a se ocupa de educaţia fiului său 
Alexandru, moştenitorul tronului. Această întâlnire dintre cel mai impor¬ 
tant filozof şi cel mai reputat conducător de oşti din acea vreme a incitat 
imaginaţia istoricilor. Cu toate acestea, legătura dintre profesor şi discipol 

nu pare să fi fost prea strânsă. Ceea ce pare întru câtva sigur este că Aristotel 
şi-a familiarizat elevul cu cultura greacă (în perioada clasică, macedonenii, 
situaţi în nord-vestul Greciei, nu erau consideraţi eleni) şi mai ales cu epo¬ 
peile homerice. Când, după distrugerea Tebei (335 î.Hr.), rezistenţa greacă 
faţă de încercările Macedoniei de a-şi impune hegemonia s-a stins aproape 
cu totul, Aristotel s-a putut întoarce la Atena. Având reputaţia, nu cu totul 
neîntemeiată, de prieten al Macedoniei (chiar dacă în mod sigur nu aproba 
obiectivele politice ale fostului său elev), ca „metec" 1 a trebuit să adopte o 
atitudine prudentă din punct de vedere politic. După ce fostul său coleg de 
şcoală, Xenocrate, a fost ales conducător al Academiei platonice, Aristotel 
s-a dus la Lykeion („Lyceum"), o instituţie de învăţământ patronată de stat, 
situată în nord-vestul Atenei, pe colina Lycabetus. Datorită faptului că actul 
didactic se desfăşura în timpul plimbărilor pe alei, această şcoală era cunos¬ 
cută sub denumirea de „Peripatos", iar discipolii lui Aristotel s-au numit mai 
târziu „peripatetici". Prin însăşi existenţa sa, această instituţie a intrat, desi¬ 
gur, într-o serioasă concurenţă cu Academia platonică; însă cu greu s-ar putea 
spune că a fost întemeiată de Aristotel (aşa cum susţin, de altfel, numeroase 
scrieri), căci acesta, din cauza statutului de „metec", nu ar fi fost autorizat să 
o facă. Abia elevul şi prietenul său Theofrast a primit împuternicirea de a 
continua activitatea şcolii în regie proprie. Felul în care le prezenta elevilor săi 
proiectele de cercetare aflate în lucru şi în care le permitea celor mai înzestraţi 
dintre ei să participe la cercetarea efectivă a servit, probabil, drept model pen¬ 
tru Humboldt atunci când acesta a prescris pentru sistemul universitar bol¬ 
nav al Prusiei, ca mijloc de însănătoşire, „unitatea dintre cercetare şi predare". 

După moartea subită a fostului său învăţăcel Alexandru cel Mare, eve¬ 
niment care a reaprins rezistenţa faţă de suveranitatea Macedoniei, şederea 
la Atena a devenit periculoasă pentru Aristotel, care, făcând aluzie la con¬ 
damnarea lui Socrate, le-ar fi spus atenienilor că nu vrea să le dea ocazia 
de a păcătui încă o dată împotriva filozofiei. S-a mutat apoi la Chalkis, pe 
Eubeea, întorcându-se în casa familiei mamei sale. Aici a murit, câteva luni 
mai târziu, în 322 î.Hr., din cauza unei boli despre care nu ştim nimic sigur. 
Existenţei sale de cercetător i se potriveşte cel mai bine legenda care poves¬ 
teşte că Aristotel s-ar fi aruncat în Euripos, strâmtoarea dintre Eubeea, Beo- 
ţia şi Atica, pentru că nu a reuşit să explice schimbările periodice de direcţie 
ale curenţilor dominanţi de acolo. 

1. Metoikoi;, persoană care avea permisiune de şedere la Atena şi libertatea de a 
exercita o profesie, nu însă şi dreptul de cetăţean. 

La fel de indirect şi nesigur ca şi detaliile vieţii sale ne-au fost trans¬ 
mise şi scrierile lui Aristotel. Se presupune că doar o cincime din tot ce a 
scris Aristotel s-a păstrat; în cea mai mare parte este vorba despre copii şi 
„reconstituiri" ale textelor originare. S-au pierdut mai ales scrierile desti¬ 
nate publicării, aşa-numitele scrieri „exoterice", în redactarea cărora Aris¬ 
totel a manifestat o mare grijă pentru acurateţea stilului. S-au păstrat o 
parte dintre scrierile cu circulaţie în interiorul şcolii, aşa-numitele scrieri 
„ezoterice". Schleiermacher, cel care a tradus în limba germană dialogurile 
lui Platon, se arată dispreţuitor faţă de stilul acestora; este vorba - în ter¬ 
meni moderni - de notiţe de curs, „pragmatii" (7rpaypaT£i'ai), reflectând 
modul de exprimare propriu lui Aristotel. Astfel de texte îi par „ezote¬ 
rice" în sensul modern al cuvântului mai ales cuiva care nu le-a redactat 
el însuşi pentru uzul propriu. în ceea ce priveşte macrostructura scrierilor 
sale, Aristotel poate fi considerat creatorul studiului ştiinţific ca tip de text. 
Prozaismul stilului, renunţarea la podoabele retorice - trăsături care, spre 
necazul esteţilor, caracterizează în cultura noastră până astăzi textele ştiin¬ 
ţifice - îşi au originea la Aristotel. In teoria stilistică a retoricii antice, proza 
ştiinţifică era încadrată în genus humile. 

Spre deosebire de Platon, la Aristotel nu există o tradiţie neîntreruptă 
în transmiterea textelor. Abia în jurul anului 70 î.Hr., Andronikos din 
Rhodos, fost conducător al Şcolii peripatetice, a editat textele adunate de 
el, care constituie nucleul actualului Corpus Aristotelicum 1 . De la el şi de la 
comentatori de mai târziu, precum Ammonios şi Boethius (secolul al Vl-lea 
d.Hr.), ni s-a păstrat clasificarea curentă, de care ne folosim şi astăzi, a scri¬ 
erilor aristotelice: 

1. propedeutica teoretică, logico-ştiinţifică („Organon"); 2. etica, poli¬ 
tica, retorica şi poetica; 3. ştiinţa naturii şi psihologia; 4. „filozofia primă" 
( primapbilosophid), denumită în general „metafizica", deoarece a fost colaţi- 
onată după (gr. per a) scrierile despre fizică. Ne îndoim că această împărţire 
a fost «gândită» de Aristotel însuşi 2 3 . 

în epoca de apogeu a Evului Mediu, după o opoziţie iniţială din partea 
bisericii, s-a ajuns la o veritabilă «canonizare» a lui Aristotel. Era con¬ 
siderat prototipul filozofului; pbilosopbus dicit însemna acelaşi lucru ca 
„la Aristotel se poate citi". Termenii de specialitate construiţi de el din 
elemente ale limbii greceşti de toate zilele au făcut parte multă vreme, în 

2. Despre istoria transmiterii textelor, cf. şi Moraux 1973/1984. 

3. Cf. infra 6.1.2 şi 6.3.8.5. 

haină latină, din inventarul filozofiei scolastice. Separarea de tradiţia sco¬ 
lastică aristotelică, proces al cărui prim moment important a fost atins 
prin Francis Bacon (1561-1626), trebuie privită astăzi ca o emancipare 
de sub o direcţie de gândire încremenită în şablon, lucru care nu-i poate fi 
reproşat fondatorului său. 

6.1. Contribuţia lui Aristotel în domeniul filozofiei 

5 

limbajului: perspectivă preliminară 

Titlurile următoarelor trei subcapitole nu trebuie înţelese greşit: Aristo¬ 
tel nu a scris nici un studiu în domeniul filozofiei limbajului care să poată 
fi recunoscut ca atare, expressis verbis. în textele pe care le vom lua în consi¬ 
deraţie aici (cfi 6.1.2), el urmăreşte altceva, un scop situat în afara limbii, pe 
care nu-1 pierde din vedere nici un moment, nici chiar atunci când vorbeşte 
despre limbaj. In cele ce urmează, cele mai importante probleme vor fi mai 
întâi prezentate în contextul lor istoric, iar apoi discutate mai detaliat. 

6.1.1. Aristotel în communis opinio: persistenţa unor confuzii 

Deşi, în ale sale Prelegeri de istoria filozofiei, Hegel a propus o interpre¬ 
tare a textelor lui Aristotel care a dat un impuls pentru reluarea şi aprofun¬ 
darea studiilor aristotelice, în circulaţie au rămas încă multe idei false despre 
acest filozof şi om de ştiinţă grec, activ în cele mai diferite domenii. Lucrul 
acesta este valabil mai ales la nivelul inferior al sistemului de învăţământ, 
unde cele mai bizare păreri sunt transmise mai departe fără a fi verificate. 
Acest lucru se întâmplă, ca în cazul multor «clasici», din cauză că puţini 
consultă textele în mod direct; cei mai mulţi apelează la surse de informare 
de mâna a doua sau a treia. 

Chiar şi în literatura de specialitate întâlnim consideraţii inconsistente. 
Suntem mereu surprinşi atunci când comparăm ceea ce se crede că ar fi 
spus Aristotel cu ceea ce găsim de fapt în textele păstrate. Un exemplu în 
acest sens îl constituie aşa-numita regulă a celor trei unităţi (unitatea de 
loc, unitatea de timp, unitatea de acţiune), care a jucat un rol atât de impor¬ 
tant în tragedia clasică franceză"*. în Poetica lui Aristotel nu se vorbeşte însă 
nicidecum de unitatea de loc, despre unitatea de timp se fac doar câteva 

4. \Cf. Boileau, Artpoetique III, 44 şi urm.: „Nous voulons qu’avec art l’action 
se menage; / Qu’en un lieu, qu’en un jour, un seul fait accompli / Tienne jusqu’â la 
fin le theâtre rempli.“] 

observaţii care au caracterul unor recomandări practice, şi doar unitatea 
de acţiune apare în Poetica sub forma unei cerinţe estetice. Această cerinţă 
nu trebuie însă înţeleasă în sensul banal de acţiune unică (sau „cu un singur 
nivel“), ci în acela de motivaţie internă, de necesitate a unităţii interne a 
operei de artă. 5 

Şi în ceea ce priveşte logica ne lovim de concepţii ciudate. Astfel, s-a 
afirmat că, în silogistica sa, Aristotel nu a văzut diferenţa dintre termenul 
desemnând individul şi cel al clasei şi nu a folosit variabile pentru expresiile 
lingvistice. Acest lucru este valabil eventual pentru un Aristotel «perife¬ 
ric», adică pentru comentariile mai târzii pe marginea scrierilor sale, în care 
se operează exclusiv cu exemplele oferite de Stagirit ca material intuitiv. Se 
poate crea astfel impresia că unei desemnări de clasă precum „oameni" i s-ar 
conferi acelaşi tip de fiinţare ca numelui propriu „Socrate", iar predicatul 
„este muritor/sunt muritori" ar avea acelaşi statut în ambele situaţii 6 . In 
realitate, în Analytica Priora, Aristotel operează cu variabile; el schiţează o 
logică a enunţului pur formală, în care nu se pune deloc problema postulate¬ 
lor de existenţă 7 . Astfel, adevăratul nucleu al silogisticii începe cu propoziţia 
„Dacă A este afirmat despre orice B şi B despre orice C, atunci A trebuie 
afirmat despre orice C“ 8 . 

în domeniul teoriei limbajului, i se pune adesea lui Aristotel eticheta de 
„logicist", fiind trecut în rândul susţinătorilor tezei despre caracterul con¬ 
venţional al semnului lingvistic. Pe de o parte, se pretinde că Aristotel ar 
fi identificat categoriile lingvistice cu cele logice; pe de altă parte, se afirmă 
că, în discuţia în jurul ipotezelor cf>u<7£i şi vopw, Aristotel ar fi optat explicit 
pentru cea de-a doua. 

în realitate, Aristotel nici nu susţine o poziţie logicistă în teoria limba¬ 
jului, nici nu se declară partizan al tezei vopcp. Lucrurile stau tocmai pe dos. 
El subliniază clar faptul că limbajul ca atare este imprecis sub aspect logic şi 
precedă în mod necesar gândirea logică. Pentru Aristotel, „adevărul" şi „fal¬ 
sul" nu sunt categorii ale limbii, ci proprietăţi ale unui anumit fel de a vorbi, 
aşadar ale uzului limbii. De altfel, el nu ia partea celor care susţin teza vopco; 

5. [Teoria celor „trei unităţi" îşi are de fapt originea intr-un comentariu la Poe¬ 
tica, datorat lui Lodovico Castelvetro (1505-1571), teoretician în probleme de 
limbă şi de literatură. Poetica lui Aristotel a devenit cunoscută în Europa prin inter¬ 
mediul unei ediţii greco-latine apărute în 1536.] 

6. Cf. şi Russell 1946, 219 şi urm. şi Lukasiewicz 2 1958, 6. 

7. Cf. Bochenski 1956,74-84; 113 şi urm. 

8. Analytica Priora 25b şi urm.; cf. Bochenski 1956,74. 

controversa dintre cţ>ucrei şi vopco i se pare absurdă, căci pe filozoful grec nu-1 
interesează cauza limbajului ( causa ejficiens), ci scopul său {causa finalis) şi 
urmăreşte să explice limbajul pornind de la această distincţie. 

6.1.2. Textele care privesc filozofia limbajului 

La confuzii de tipul celor de mai sus s-a putut ajunge mai ales deoarece 
prezentările istorice larg răspândite se întemeiază prea mult pe surse secun¬ 
dare şi prea puţin pe textele la care se referă. în cele ce urmează, problemele 
majore vor fi tratate nemijlocit, pe baza textelor aristotelice. Avem în vedere 
în primul rând următoarele texte: 

1. Llspi âppjvsictţ, lat. De interpretatione-, Teoria enunţului, Despre afirma¬ 
ţie, ocazional şi Hermeneutica (la Steinthel: Hermenie)-, 

2. ’AvaluriKct TipoTspa şi ucrrspa; lat. Analytica priora şi posteriora-, Anali¬ 
ticele prime, considerate prin tradiţie drept partea a treia din Organon-, 
Analiticele secunde, considerate prin tradiţie, împreună cu Topicele şi Res¬ 
pingerile sofistice, drept partea a patra din Organon. 

3. Llspi 7roir]Tiicvjţ; lat. Poetica, capitolul 20 (I456b-l457a). 

Ocazional, ne vom raporta şi la alte texte, şi anume: Metafizica (Ta perâ râ 
furnica; Metapbysicd)-, Fizica (Ouaaioj; Pbysicd)-, scrierea Despre suflet (Llspi 

De anima), ca şi Respingerile sofistice (Llspi o'ocfjia'TiKwv fkiyywv; 
Sopbistici elencbi)-, în afară de acestea, ne vom referi şi la Retorica ('Pv]Topncv] 
rzyyY]; Rbetorica ). 

în nici unul dintre aceste texte Aristotel nu are în vedere în mod prio¬ 
ritar limbajul. în Peri hermeneias {De interpretatione), el vrea să determine 
mai clar «logos- ul afirmativ», adică tipul de enunţ căruia i se pot atribui 
valorile «adevărat» sau «fals». Acelaşi scop este urmărit în ambele Ana¬ 
litice, în care este cuprinsă «logica» lui Aristotel. în capitolul al 20-lea din 
Poetica se încearcă o examinare a vorbirii legate în părţile ei componente; 
în termeni moderni, putem spune că se schiţează aici o morfosintaxă. în 
toate aceste texte, factorii lingvistici sunt aproape întotdeauna doar indirect 
determinaţi; în ciuda acestui fapt, după cum vom vedea, în textele menţio¬ 
nate mai sus se poate identifica o filozofie a limbajului aproape completă. 

6.1.3. Importanţa lui Aristotel pentru istoria filozofiei limbajului 

Soluţiile propuse de Aristotel la problemele de filozofie a limbajului sunt 
semnificative atât din perspectivă istorică, cât şi din perspectivă sistematică, 
din trei motive: 

a) Unele dintre aceste soluţii sunt valabile până astăzi şi au devenit între 
timp un bun comun al filozofiei limbajului; 

b) Toate soluţiile propuse, chiar şi cele nesatisfăcătoare, au influenţat deci¬ 
siv dezvoltarea ulterioară a filozofiei limbajului; 

c) Ceea ce rămâne neclarificat la Aristotel este în mare parte discutabil şi 
astăzi, iar ceea ce lipseşte la Aristotel a rămas multă vreme - până la Hegel 
şi chiar până în zilele noastre - nediscutat sau abordat doar parţial. Acest 
lucru este valabil mai ales pentru aspectul istorico-social al limbajului, care 
îşi are originea în dimensiunea sa intersubiectivă {cf. supra 2.3.1). 

6.1.4. Preluarea şi depăşirea problemelor ridicate de Platon 

In ceea ce priveşte raportul dintre discipol şi profesor în domeniul filo¬ 
zofiei limbajului, trebuie să respingem tranşant două afirmaţii contrare. Pe 
de o parte, s-a afirmat - de exemplu, de Steinthal - că în linii mari Aristotel 
spune acelaşi lucru ca Platon; că acesta s-ar sprijini pe ideile profesorului 
său într-o foarte mare măsură, aşa cum face orice om atunci când se rapor¬ 
tează la concepţii recunoscute şi a căror valabilitate nici nu-i trece prin cap 
să o pună la îndoială. 9 Pe de altă parte, s-a susţinut ideea că Aristotel şi-ar fi 
contrazis profesorul şi ar fi susţinut opinii contrare. Nici acest lucru nu este 
adevărat. Aristotel reia discuţia din punctul în care o abandonase Platon. 
Acesta ajunsese la următoarele concluzii provizorii: 

a) Nici teza cf>u<7si, nici teza vo\jm nu pot fi acceptate fără rezerve; «ceva e în 
neregulă» chiar cu modul de a pune problema, acesta trebuie schimbat. 

b) Cuvintele corespund fiinţei lucrurilor, şi totuşi Heraclit nu are dreptate 
atunci când spune că din această cauză nu este cu putinţă să afirmăm 
ceva fals, adică nu putem afirma non-fiinţa lucrului. Pentru a demonstra 
acest lucru, Platon a introdus distincţia dintre Isysiv „a afirma ceva“ şi 
ovopa^siv „a denumi ceva“ {cf. supra 5.5.2). Nu se vorbeşte însă despre 
rolul „denumirii", care este adevărata funcţie a „numelui". 

c) Dacă cuvintele corespund fiinţei lucrurilor - iar Platon nu se îndoieşte 
deloc de asta -, atunci ele trebuie să se afle într-un raport «necesar» (nu 
facultativ sau arbitrar) cu lucrurile. Existenţa unui raport astfel configu¬ 
rat nu poate fi dovedită, ea poate fi pusă oricând în discuţie cu ajutorul 
unor argumente întemeiate. 

Contribuţia lui Aristotel în domeniul filozofiei limbajului începe de la 
aceste probleme rămase la Platon nerezolvate şi nedezvoltate. 


9. Cf. Steinthal 1890, 186. 

6.2. Contribuţia lui Aristotel în domeniul 

5 

filozofiei limbajului: privire de ansamblu 

Complexele de probleme prezentate până acum doar în contextul lor 
istoric vor fi tratate acum în detaliu - de data aceasta nu din perspectivă 
istorică, ci din perspectivă sistematică. 

6.2.1. Tripla diferenţiere a raportului dintre cuvânt (limbaj) 
şi obiect (realitate extralingvistică) 

în interiorul raportului dintre cuvânt (limbaj) şi obiect (realitatea extra¬ 
lingvistică), raport tratat de Platon în mod nediferenţiat, Aristotel identi¬ 
fică trei relaţii: 

a) relaţia pur lingvistică (inerentă limbii) dintre sunet şi semnificaţie 
(forma cuvântului şi conţinutul acestuia, respectiv, dintre semnificam şi 
semnificat); 

b) relaţia de natură ontologică dintre nume (cuvânt) şi obiect (realitatea 
extralingvistică); 

c) relaţia logică dintre subiect şi predicat, înţeleasă aici ca raportul dintre 
un obiect reprezentat printr-un „nume“ despre care se spune ceva şi ceea 
ce se spune despre el printr-un verb (pvj[za) {cf. supra 5.5.2, nota 44). 

Această triplă relaţie poate fi reprezentată schematic astfel: 



în această schemă sunt marcate cu (a), (b), (c) şi (d) patru posibile relaţii. 
Relaţia (d), care juca un rol atât de important în filozofia limbajului dinainte 
de Aristotel {cf. supra, raportul (2) din schema de la 4.1.2), numai este discu¬ 
tată de acesta. Pe Aristotel nu-1 mai interesează relaţia dintre sunet (forma 
cuvântului) şi obiect (realitate); el examinează doar relaţiile (a), (b) şi (c). 
Primele două ţin de un domeniu supraordonat logicii şi, deci, şi problemei 

valorii de adevăr sau „potrivirii" cuvântului. Abia în câmpul celei de-a treia 
relaţii (c) limbajul este mai mult decât doarAoyoţ oTjpavTiKOi;. Determinat 
logic limbajul nu este, după cum vom vedea mai departe, în nici unul dintre 
aceste cazuri. Dintre diversele forme sub care se înfăţişează logosul, determi¬ 
nat logic este doar logosul care în schema de mai sus se prezintă sub forma 
S(ubiect) = P(redicat) ( cf. infra 6.2.4.1 şi 6.3.2). 

6.2.2. Trecerea de la cauzalitate la finalitate 

Platon avea deja bănuiala că problematizând cauza apariţiei limbajului nu 
se ajunge la nici un rezultat. Această concluzie poate fi dedusă cel puţin din 
faptul că el consideră numele drept SiaicpiTiicov rrjţ ouoactţ (delimitare, dife¬ 
renţiere a fiinţei; cf. supra 5.4.2). Aristotel exprimă clar această idee; el depla¬ 
sează problema limbajului de la nivelul cauzal la cel al finalităţii, în domeniul 
faptelor care pot fi definite printr-un scop sau, în termeni moderni, putem 
spune că Aristotel mută problematica limbajului din domeniul naturii în cel 
al societăţii omeneşti, supusă istoriei. 10 în acest fel, sunt depăşite atât problema 
„potrivirii" numelor, cât şi controversa dintre (}>uuei şi vopw. 

6.2.2.1. „Dreaptapotrivire a numelor“ 

Aristotel nu-şi mai pune întrebarea „de ce există numele", ci „pentru ce 
există ele". Astfel, problema „dreptei potriviri a numelor", aşa cum fusese 
formulată până atunci, devine pentru el lipsită de sens. Nu mai este vorba 
acum să ne spargem capul întrebându-ne dacă există o corespondenţă între 
nume şi obiect, ci întrebându-ne care este funcţia îndeplinită de nume în 
existenţa oamenilor şi a societăţii umane. Astfel, în nume, în cuvânt, Aris¬ 
totel vede ceva întocmit cu un anume scop, un semn (o7jpa) sau un simbol 
(crjpfîo/.ov) pentru altceva. Pentru el, nu este de ajuns ca un sunet (sau o 
succesiune de sunete) să exprime ceva şi să poată fi interpretat, ca să fie con¬ 
siderat nume. Sunetul trebuie să fie emis cu intenţia de a fi semn, simbol: 

"Ovoga psv obv sori tjîcovr] o7]frarruoj xară cruv0>jicy]v [...] to Se icarâ truv0vjia]v, 

ori cjstjcrgi twv ovogcmov oîiSev âcrriv, aXK 6rav yEvvpai aug^olor stol Svjlouar yi 

10. [Aristotel distinge trei tipuri de „cauze" (airîai). Primele două, causa mate- 
rialis şi causa formalis, în terminologia latină folosită în general, nu ne interesează 
în acest context. Aici este vorba de diferenţa dintre al treilea tip de cauză, causa 
efficiens, şi tipul al patrulea, causa finalis ( cf. şi Barnes 1992, cap. 12). Trebuie să 
amintim în cadrul acestei discuţii că diferenţa dintre „motiv" şi „scop" este neclară 
şi în limbajul nostru cotidian. Adesea întrebăm „de ce?" când de fapt ne interesează 
scopul, şi răspundem cu „pentru că", atunci când de fapt vrem să spunem „ca să".] 

ti icai oi âypdţiftaroi i|ro<j>oi, oiov Gvjpicov, d>v oiiStv ka tiv ovoţia. (Ilepi âppjvda ţ/De 
interpretatione 16a, 19; 26 şi urm.) 

„Numele este aşadar un sunet purtător de sens kata syntheken [...]. Kata syn- 
theken , deoarece nici un nume nu est ephysei ca atare, ci doar atunci când devine 
un simbol. Căci şi sunetele nearticulate, precum cele ale animalelor, exprimă ceva 
(arată ceva), şi totuşi nici unul dintre ele nu este un nume.“* 

Sunetele produse de animale sunt „interpretabile 11 , ele sunt „indicii 11 pentru 
ceva, însă nu sunt semne, „simboluri 11 , în termenii lui Aristotel, căci nu sunt 
emise cu intenţia de a denumi ceva. în această ordine de idei, introducerea 
conceptului „simbol 11 este de o importanţă capitală. 

La fel de importantă este şi constatarea faptului că nici un nume nu este 
cfjucrsi. Acest lucru este valabil şi pentru interjecţii şi cuvinte imitative (ono¬ 
matopee), pe care unii cercetători le consideră şi astăzi „motivate în mod 
natural 11 . Aceste cuvinte au o semnificaţie nu datorită unei asemănări cu 
obiectele denumite, ci pentru că trebuie să semene cu aceste obiecte; relativa 
lor asemănare cu sunetele naturale trebuie pusă pe seama a ceea ce intenţio¬ 
năm să exprimăm. 

în acest pasaj, Aristotel foloseşte termenul icara cruvfiyjiajv, pe care îl con- 
trapune expresiei cţjuaei. De aici s-ar putea crea impresia că este reluată diho¬ 
tomia tradiţională cf>u<7si-l;uv0yjKr], dar nu este aşa. Trebuie subliniat mai 
întâi faptul că este vorba de natura (cf>u<7iţ) sunetelor, nu a lucrurilor. Aristo¬ 
tel vrea să spună că nici un sunet nu este nume doar „prin natura sa“; despre 
natura lucrului el nu spune nimic. Vom vedea ceva mai târziu că expresia 
xarâ <7in'0vjKr]v nu trebuie înţeleasă nici în sensul de vopw (cf. infra 6.2.3). 

Din perspectiva finalităţii, adică a funcţiei lor, sunt definite la Aristotel 
şi iTOiyyla, „elementele 11 sau „sunetele elementare 11 {cumgrano salis: foneme/ 
grafeme): 

Troi^eiov ţdv oîv âonv cjxovr] âSiaiperoţ, oi ităua §£ ăXX k\ fjţ 7re<j>u>c£ cruvGerv] 
yi'yvecrGai <j>«vrj’ icai yâp rwv Gvjpicov deriv âSiai'peroi cţiwvai', d>v ouSefdav ~kiyw 
OTOiyylov. ( Poetica , 1456b, 22 şi urm.) 

* Pentru comparaţie, oferim şi versiunea românească a lui Mircea Florian, în: 
Aristotel, Organon , I, Categoriile. Despre interpretare. Traducere, studiu intro¬ 
ductiv, introduceri şi note de Mircea Florian, Editura Ştiinţifică, Bucureşti, 1957, 
p. 208: „Prin nume, înţelegem un sunet avînd un înţeles prin convenţie [...]. «înţe¬ 
les prin convenţie» s-a introdus, pentru că nimic nu este de la natură un nume, ci 
devine aşa, numai cînd ajunge un simbol; în adevăr, sunetele nearticulate, aşa cum 
produc animalele, nu au înţeles, dar nici unul din ele nu constituie un nume“ (n. tr.). 

„Un stoicbeion este un sunet indivizibil, însă nu orice sunet de acest fel, ci doar acela 
din care, potrivit naturii sale, provine un sunet articulat; căci şi sunetele scoase de 
animale sunt indivizibile, însă pe nici unul dintre ele nu îl numesc stoicbeion?* 

Esenţa sunetelor elementare (crroi^eîa) nu este, deci, determinată pe baza 
relaţiei dintre acestea şi lucrurile desemnate, ci conform capacităţii lor de a 
construi cuvinte, adică, în termeni moderni, de a contribui la diferenţierea 
semnificaţiilor. 11 

6.2.2.2. Depăşirea controversei <pvcrei-voficv în cadrul 
unei noi teorii a semnului lingvistic 
Dată fiind inexistenţa unui raport cauzal între sunet (forma cuvântu¬ 
lui) şi obiect, Aristotel nu mai ia în considerare ipoteza tjjucrgi. Ne-am putea 
întreba dacă nu cumva, în locul ei, filozoful grec presupune existenţa unui 
raport convenţional între cuvânt ca întreg şi obiectul desemnat de el; însă 
şi această ipoteză trebuie eliminată la o lectură atentă a textelor. Formele 
cuvintelor nu constituie, după Aristotel, simboluri ale obiectelor (cel puţin 
nu în mod nemijlocit), ci ţin locul «afectelor 12 sufletului» (7ta0rjpaTa). 

"Eon pev oiv ra âv t rj cţxovvj twv âv rfj 7ra6v] pârcov crup(3bXa... ( Peri herme- 

neias 16a, 3 şi urm.) 

„Ceea ce există (se petrece prin) voce este aşadar un simbol pentru ceea ce se 
întâmplă în suflet (în traducere liberă: sunetul este simbol pentru experienţele 
sufletului)."** 

La Aristotel, ^u^rj este un concept cuprinzător, care poate să însemne 
nu doar „suflet", ci şi „spirit", „conştiinţă" (cf. engl. mind ); semnificaţia 
lui 7rd0yj[ta în acest context particular va fi analizată mai târziu (cf. infra 
6.2.33 şi 6.3.7), pentru moment este suficientă indicarea unora dintre 

* Pentru comparaţie, oferim şi versiunea românească a lui D.M. Pippidi: „Litera e 
un sunet indivizibil — nu orice fel de sunet însă, ci unul putând intra în alcătuirea unui 
sunet inteligibil. Indivizibile sunt doar şi sunetele scoase de dobitoace, şi totuşi nici 
unul nu merită, după mine, numele de literă." în Aristotel, Poetica , studiu introductiv, 
traducere şi comentarii de D.M. Pippidi, ediţia a IlI-a, îngrijită de Stella Petecel, Edi¬ 
tura IRI, Bucureşti, 1998, p. 91 (n. tr.). 

11. [ Cf. Hennigfeld 1994, 95.] 

12. [Hennigfeld 1994 scrie: Erleidnisse („pătimiri"); Graeser 1996: Widerfahr- 
nisse („întâmplări").] 

** Pentru comparaţie, oferim şi versiunea românească a lui Mircea Florian: „Aşadar, 
sunetele articulate prin voce sînt simboluri ale stărilor sufleteşti.", ed. cit., p. 206 (n. tr.). 

semnificaţiile acestui termen, aşa cum apar ele în dicţionare: „trăire, experi¬ 
enţă, eveniment, conţinut al conştiinţei". 

Prin opoziţia dintre cf>covvj şi naQr\[iara rrjt; ’tyvyfc, se face, pentru prima 
dată în istoria filozofiei, o distincţie clară între forma cuvântului (semni- 
hc&nt/signifiant) şi conţinutul cuvântului (semnificat/ri^i/zd). Conţinutu¬ 
rile cuvintelor (semnificaţiile) nu mai sunt identificate cu obiectele însele, ci 
sunt, mai degrabă, înţelese drept conţinuturi ale conştiinţei, care reprezintă 
experienţele umane (colective). Relaţia nemijlocită dintre forma cuvântului 
şi obiect (punctul (d) în schema de mai sus) nu există deloc pentru Aristotel, 
nici în mod «natural» (cţjua’ei), nici pe baza unei convenţii (vopco). Astfel, 
tradiţionala controversă „<ţ>u<7£i sau vopw" a devenit lipsită de obiect. 

6.2.3. Karct <7uv9vjicv]v 

Dar dacă Aristotel respinge atât teza cţjuuei, cât şi teza vopw, atunci care 
este semnificaţia expresiei icara cruv0yjKr]v, care pare să sugereze că s-ar afla în 
opoziţie cu cj>u<7£i? Este vorba oare despre un sinonim pentru expresii bine¬ 
cunoscute precum £0£i, vopw, opoXoyia sau prin care a fost desem¬ 

nat în mod tradiţional caracterul convenţional al limbii? Să examinăm mai 
întâi o serie de interpretări care au fost propuse pentru o determinare mai 
exactă a semnificaţiei conceptului avut în vedere. 

6.2.3.1. Diverse interpretări 

Multă vreme, această expresie a fost interpretată în sensul susţinerii de 
către Aristotel a tezei despre caracterul convenţional al limbii. în mai toate 
traducerile, KCtrâ cpjv07|K7]v este redat ca şi cum ar fi un sinonim pentru 
vopco şi ceilalţi termeni amintiţi mai sus. 13 

în interpretarea sa, Antonino Pagliaro accentuează opoziţia faţă de 
cf>u<7£i şi prin aceasta pare că vrea să pună în evidenţă „arbitrarul" raportu¬ 
lui dintre forma cuvântului (sunetul) şi conţinutul acestuia (semnificaţia). 14 

13. [Astfel, în traducerea foarte răspândită a lui E. Rolfes, termenul este echiva¬ 
lat prin „convenţional", „pe baza unui acord". J. Engels, despre a cărui interpretare 
se va vorbi imediat, scrie: „j’ai constate un accord quasiment complet chez tous ceux, 
traducteurs, commentateurs, lexicographes, qui se sont prononces sur son interpre- 
tation ( scil. icarci cruv0vjKV]v) [...]. Pratiquement tousl’interpretent comme signifiant 
«par convention-pacte»"; Engels 1963, 87.] 

14. în traducerea acestui pasaj, el foloseşte echivalentul arbitrario-, cf. Pagliaro 
1956a, 115; cf. de asemenea ibid. 119 şi 149. 

Interpretarea sa corespunde conceptului de arbitraire du signe, comun în 
teoria generală a semnelor. 

O altă interpretare, deosebit de laborioasă, cercetează nu doar semni¬ 
ficaţia lui xa.ra cruv0^jcy]v la diverşi autori greci, ci şi semnificaţia echiva¬ 
lentului în limba latină secundum placitum, pe care filozoful Boethius, din 
perioada romană târzie, l-a ales pentru a reda, în traducerea sa comentată la 
rispi âppypa'aţ, expresia grecească originală. Prima propoziţie din capitolul 
al doilea al acestei traduceri, care multă vreme a influenţat receptarea lui 
Aristotel mai puternic decât însuşi originalul, sună în felul următor: Nomen 
ergo est vox significativa secundum placitum . 15 In interpretarea lui, despre 
care este vorba aici, istoricul olandez al filozofiei J. Engels ajunge la con¬ 
cluzia că expresia din limba latină înseamnă „după plac, după cum se crede 
de cuviinţa 1 . 16 Acest aspect nu ne va mai interesa în continuare. Expresia 
grecească originală xara cruv0y|Kr]v, pe care, după părerea sa, Boethius nu a 
înţeles-o corect, este interpretată de el în sensul de „articulat, prin compu¬ 
nere" ( par composition). în cele ce urmează, ne vom ocupa doar de această 
parte a interpretării lui Engels. 

6.23.2. Critica acestor interpretări 

Prima interpretare „tradiţională" prezentată este inacceptabilă din mai 
multe motive. Să începem cu cele pur filologice: 

a) Aristotel nu foloseşte nici una dintre expresiile tradiţionale, care cu sigu¬ 
ranţă îi erau bine cunoscute: nici £0a sau vopw, nici oţtoXoyia sau cuv07|kţ]. 
Faptul că alege o altă expresie ( [xara, <ruv0yjKy]v) arată că el voia să spună 
ceva ce nu se mai spusese până atunci. De asemenea, el nu preia nici 
expresia 0£<7£i, care apăruse probabil deja la Democrit (cf supra 5.2.2). 
Aristotel foloseşte cruv0yjKy], un substantiv provenit din verbul <7uvti'0v](u „a 
asambla, a fixa, a stabili", nu în dativ (cruv0vjicv]), formă care ar fi sugerat o 
interpretare cauzală. El foloseşte mai degrabă o sintagmă alcătuită dintr-o 
prepoziţie + un nume în acuzativ: cu această întrebuinţare, xara cores¬ 
punde la el lat. qua „ca"; acest lucru poate fi susţinut prin numeroase situaţii 
paralele {cf. şi xara. Suvaţuv „in potentia ). O interpretare cauzală prin „pe 
baza" este, deci, exclusă. 

15. Citat după Engels 1963, 87. 

16. \Selon le bonplaisir, naargoeddunken, naar believen ; cf. Engels 1963, 110. De 
altfel, acest cercetător propune atestări convingătoare care arată că această interpre¬ 
tare era obişnuită în perioada Renaşterii la autorii italieni şi francezi; cf. ibid. 113.] 

în afară de aceasta, există şi motive de ordin raţional pentru care inter¬ 
pretarea tradiţională este inacceptabilă: 

a) Respingerea de către Aristotel a ipotezei cf>u<7£i se referă nu la lucruri, ci la 
sunete; nici un sunet nu este nume doar „potrivit naturii sale" {cf. supra 
6 . 22 . 2 ). 

b) Expresia în cauză se raportează la semn ca întreg, nu doar la forma cuvân¬ 
tului (semnificam). Nu este deci avută în vedere relaţia dintre forma şi 
conţinutul cuvântului, care la modul ideal este liberă (relaţia (a) din 
schemă), ci cea dintre semn ca întreg (ovopa) şi obiect (n:păypa) (relaţia 
(b) din schema noastră). La această relaţie se referă xara. (ruvQyjiajv. 

Acum, despre interpretarea lui Pagliaro. Aceasta se apropie mai mult de spiri¬ 
tul aristotelic, însă nu este nici ea întru totul acceptabilă. Dacăxarâ cruv0rjKr]v 
ar trebui realmente interpretat prin „care nu este de la natură“, deci „arbitrar", 
atunci sintagma ar trebui să se refere la raportul dintre sunet şi semnificaţie 
(relaţia (a) din schemă). La relaţia (d), cu siguranţă, Pagliaro nu se gândeşte. 
Această interpretare nu este însă susţinută de celelalte texte, după cum se 
va vedea imediat şi mai clar. Această expresie se raportează la relaţia dintre 
cuvânt şi obiect, nu este vorba despre caracterul „arbitrar" al semnificantului. 

Cea mai complicată şi mai greu de susţinut este interpretarea lui Engels. 
Acesta aduce trei argumente: 

a) în Poetica există un pasaj care ar semăna cu cel citat mai sus din Peri 
hermeneias: 

”Ovofta S’âcrri <ţ>«vr] avvQeri] crv][ravTiK>]... (Poetica 1457a, 10 şi urm.) 17 
„Numele este un sunet articulat (compus) purtător de semnificaţie..."* 

Adjectivul cruv0£Ty] „compus" (dar şi „stabilit, convenit"), care îl deter¬ 
mină direct pe cfjcovi), ar corespunde sintagmei xara <7uv0yjicy]v. 

b) într-un alt pasaj din Poetica (1456b, 22 şi urm.), cu ocazia definirii 
„sunetelor elementare" {cf. citatul de la 6.2.2.1), expresia discutată apare 
într-un context asemănător: <7uv0£Ty] ... cf>wvrj. Sunetele produse de 
oameni ar fi indivizibile şi articulate (compuse), iar cele produse de ani¬ 
male, doar indivizibile. 18 

c) In Peri hermeneias {cf. pasajul citat mai sus), xa.xa. <7uv0yjicr]v intră în opo¬ 
ziţie cu sunetele nearticulate (âypapparoi vţzocfsoi) produse de animale. 19 

17. Cf. Engels 1963,89. 

* Pentru comparaţie, oferim şi versiunea românească a lui D.M. Pippidi, ed. cit., 
p. 92: „Numele e un sunet compus, înzestrat cu înţeles" (n. tr.). 

18. Ibid., 88 şi urm. 

\9.Ibid., 90.’ 

Această interpretare trebuie respinsă din următoarele motive: 

a) Expresiile KCtrâ cruv0yjKy]v şi gvvQstv\ nu trebuie echivalate. Aşa cum este 
utilizat la începutul capitolului al 20-lea din Poetica, adjectivul cruv0£Trj 
se referă la configuraţia materială a limbii. în pasajul respectiv, tipologia 
expresiei lingvistice (Xi|iţ) este prezentată într-o serie ascendentă: literă 
(oToiyaov), silabă, cuvânt. Se face apoi o clasificare a tipurilor de cuvinte. 
Aristotel diferenţiază patru tipuri: două „cu semnificaţie", şi anume ovopa 
(numele) şi pvjpa (verbul), şi două „lipsite de semnificaţie", respectiv 
<7uv§£<7(roţ (conjuncţia) şi ap0pov (articolul). 20 La nivelul cel mai înalt al 
schemei se situează /.oyoţ (vorbire, discurs). în ansamblu, expresia ling¬ 
vistică (Gi£<"iţ) este considerată „articulată" în toate părţile sale. în pasajele 
aparent analoage din Peri hermeneias este vorba, însă, de altceva; acolo nu 
sunt definite „tipurile de cuvinte", ci „părţile de propoziţie" {partes oratio- 
nis). Disocierea întâlnită acolo este de natură sintactic-funcţională şi cores¬ 
punde celei dintre „subiect" şi „predicat". 

b) Nici opoziţia dintre cf>u<7£i şi xarâ cpjv07|K7]v nu se referă la configurarea 
materială a elementelor lingvistice, ci la funcţia lui ovopa şi a lui pvjpa, 
şi din această cauză nu poate fi avută în vedere nici opoziţia „articulat" 
vs „nearticulat". Sunetele nearticulate (âypapparoi \|/6c[>oi) ale animalelor 
nu constituie nume, iar aceasta nu pentru că sunt nearticulate, ci pentru 
că sunt cf>u<7£i („prin natură"); ele reprezintă o serie de „indicii" interpre¬ 
tabile, însă nu sunt crj[r(îo),« (semne, simboluri) produse cu intenţia de 
a exprima ceva. Principalul argument împotriva interpretării lui Engels 
provine din faptul că el nu recunoaşte diferitele criterii după care sunt 
definite semnele lingvistice în Poetica şi în Peri hermeneias. Cele două 
pasaje nu pot fi considerate analoage. 

Se pare că interpretarea lui Engels nu a mai fost luată în considerare în dis¬ 
cuţiile de mai târziu. 

6.2.33. încercare de a da o nouă definiţie 

Bazându-ne pe câteva pasaje din textele păstrate, vom încerca acum să dăm 
o nouă interpretare expresiei KCtrâ <7in'0ypCT]v. 21 Pentru mai multă claritate, 
vom trece în revistă o serie de probleme deja discutate. 

20. [In termeni moderni: unităţile autosemantice (cu semnificaţie lexicală) şi 
cele sinsemantice (fără semnificaţie lexicală, dar cu semnificaţie gramaticală). După 
cum se vede, Aristotel nu deosebeşte între ele conjuncţia şi prepoziţia.] 

21. Cf. aici şi Coseriu 1967, mai ales 87 şi urm. 

- După cum am arătat, la Aristotel xară, ctuv9ijkv]V nu se referă la raportul 
dintre sunet şi semnificaţie (relaţia (a) din schema noastră), ci la cel din¬ 
tre semnul lingvistic ca întreg şi obiect (relaţia (b) din schemă). 

- Dacă interpretăm icara în sensul lat. qua „ca“, atunci întreaga sintagmă 
nu înseamnă „pe baza unui acord“, ci „după vechiul obicei, pe baza unei 
organizări' 1 (lat. ex instituto, ex institutione, secundum institutionem). 
Prin aceasta nu ne mai referim la originea cuvintelor, ci la felul în care 
acestea funcţionează. Aristotel constată simplul fapt că lucrurile îşi 
datorează numele unei tradiţii istorice - o instituţie care trebuie prelu¬ 
ată de fiecare. Intr-o traducere modernă, secvenţa cf>covv] cnjpavTiicy] Karâ 
<7uv0yjKy]v poate fi echivalată prin „sunet care semnifică ceva pe baza unei 
tradiţii", şi nu prin „sunet care semnifică ceva pe baza unei convenţii". 
Termenul opus lui cf>u<7£i are un anumit sens dacă „natura" este pusă în 
opoziţie cu „istoria" şi altul dacă „natura" apare în opoziţie cu decizia 
„arbitrară" (adică necondiţionată de natura lucrurilor). 

- La modul ideal, ar fi posibil ca eu, ca individ, să inventez după bunul 
meu plac structuri sonore pentru a reprezenta conţinuturi ale conştiinţei 
mele. Intr-un pasaj din Metafizica (r 1006, bll), Aristotel face aluzie 
chiar la această posibilitate, după cum vom arăta imediat. In uzul real al 
limbii, atunci când ne adresăm membrilor comunităţii istorice din care 
facem parte, întrebuinţăm totuşi numele pe care ni le pune la dispoziţie 
«de-a gata» tradiţia. 

Giovanni Gentile, filozof şi om politic italian, exprimă acest paradox în 
felul următor: 

„Aş putea deci spune şi stilou în loc de biroui - La modul abstract, sigur că da, însă 
la modul concret, nu, pentru că eu, cel care vorbesc, am o istorie în spatele meu sau, 
mai exact, în mine, şi sunt această istorie: şi din această cauză eu sunt cineva care 
spune şi trebuie să spună birou - şi nu altfel." 22 

Prin acest exemplu se ilustrează problema ridicată de Aristotel. 

- în schema prezentată mai sus au fost distinse două relaţii: (a) între 
TiâQy\[La (conţinutul cuvântului) şi cf>covvj (forma cuvântului) şi (b) între 
ovopa (cuvânt) ca întreg şi Ttpâyţta (obiect). Această distincţie poate fi 
fundamentată şi prin apelul la alte pasaje din Aristotel: 

22. „E allora invece di tavolino potrei dir penna! - In astratto, certamente, ma 
in concreto no, perche io che parlo ho una storia dietro a me, o meglio dentro di me, 
e sono questa storia: e pero son tale che dico e devo dire tavolino e non altrimenti", 
Gentile 1954, 65. Cf. şi Coseriu ( 3 1978), 70, nota 2. 

a) Imediat după prezentarea raportului dintre cjjcovtj şi 7ra07|para T'/jţ 

(Peri hermeneias 16a, 3 cf. suprd), se spune că7ra0^paTa („reprezentă¬ 
rile") sunt opoicopara („copii") ale lucrurilor (7ipaypara) ( ibid. 7). 

b) După cum am văzut, în Poetica „semnificaţia" este rezervată doar pen¬ 
tru ovopara şi papara - nu şi pentru cuvintele gramaticale, conjunc¬ 
ţia (a’UvSso'poţ) şi articolul (apGpov). Când vorbeşte de „semnificaţie", 
Aristotel se referă mereu la „semnificaţia lexicală", se raportează deci 
la relaţia (b) din schema noastră, cea care se stabileşte între nume şi 
obiect. De altfel, şi verbul a7]pai'vsiv este folosit la Aristotel doar cu sen¬ 
sul „a însemna ceva din afara limbii" (Peri hermeneias 16b, 20 şi urm.). 

c) Intr-un pasaj din Metafizica se vorbeşte despre faptul că gândirea 
nu ar fi posibilă în cazul în care cuvintele nu ar avea o semnificaţie 
unitară. în acest context, filozoful grec subliniază explicit ideea că 
numele sunt conferite obiectelor: 

oîiăeyâp âvSe^erai voeiv pj voouvt a ir ei S’lvS^erai, reGeir] âvâvofrarouTWTW 
7rpâyfr<m ev. ( Metafizica T 1006b, 10 şi urm.) 

„Căci este imposibil să gândim ceva fără a gândi acest ceva ca pe un întreg; şi 
chiar dacă aşa ceva ar fi posibil, atunci ar trebui totuşi să putem da un nume 
acestui lucru."* 

d) în Peri hermeneias (17a, 39 şi urm.) nu se mai vorbeşte de „cuvinte", 
ci doar de „lucruri": 

’ETrei S’eoTi ră pv kolOoXov twv TrpayftâTwv ră Se icaG’ ibcaorov... 

„Căci lucrurile sunt parţial universale, parţial individuale."** 

Interpretarea dată de tukasiewicz acestui pasaj 23 nu se referă deloc 
la trecerea de la cuvinte la lucruri, ci doar la lucrurile însele, care sunt 
desemnate ca subiecte şi predicate; numele doar le substituie pe acestea. 

* Pentru comparaţie, oferim şi versiunea românească a lui Şt. Bezdechi, în: 
Aristotel, Metafizica. Traducere de Şt. Bezdechi, studiu introductiv şi note de Dan 
Bădărău, Editura Academiei, Bucureşti, 1965, p. 137: „...e peste putinţă să gîndeşti 
dacă nu te gîndeşti la un anumit lucru. Pentru ca aceasta să fie posibil, trebuie ca 
fiecărui lucru anumit să i se dea un nume anumit" (n. tr.). 

** Pentru comparaţie, oferim şi versiunea românească a lui Mircea Florian, 
în: Aristotel, Organon , I, Categoriile. Despre interpretare. Traducere, studiu intro¬ 
ductiv, introduceri şi note de Mircea Florian, Editura Ştiinţifică, Bucureşti, 1957, 
p. 216: „Unele lucruri sînt universale, altele individuale" (n. tr.). 

23. [„A definition of the universal and the singular terms is given only in the De 
interpretatione...“-, Lukasiewicz 2 1958 (sublinierile redactorului, J. A.)] 

e) în Sophistici elenchi (165a, 6 şi urm.) se observă clar că în vorbire 
numele reprezintă lucrurile: 

âirsi yâp ouk icrnv aura ra 7rpây [tara SiaLtyto'Gai <j>gp ovraţ, alia roiţ ovoţiacriv 
âvTi twv îtpayftâTcov ^pwfttGa «ţ crugfJdXoiţ... 

„Când discutăm (în dialog) nu putem să luăm lucrurile însele, ci folosim în 
locul lor numele (cuvintele) ca simboluri (semne) pentru acestea."* 

Formele cuvintelor (semnificanţii) sunt deci simboluri ale reprezentărilor 
Tyjţ fivyfiţ), iar cuvintele ca întreg sunt, la rândul lor, simboluri 
ale lucrurilor. Aşadar, lucrurile sunt «extralingvistice» întrucât ele se situ¬ 
ează în afara relaţiei pur lingvistice. însă acest lucru nu înseamnă că ele se 
găsesc «în afara gândirii», ci dimpotrivă. Aristotel subliniază explicit fap¬ 
tul că nu este obligatoriu ca lucrurile să existe la modul obiectiv, poate fi 
vorba foarte bine şi despre lucruri imaginate; limbajul nu face nici o dife¬ 
renţă între lucrurile «imaginate» şi cele «reale». Pentru a demonstra acest 
lucru, filozoful construieşte cuvântul rpaysXacJjoţ „ţapo-cerb“ şi dă asigu¬ 
rări că acest cuvânt semnifică ceva la fel de bine ca oricare altul, dar, la fel 
ca orice alt cuvânt, nici acesta nu spune dacă obiectul avut în vedere există 
în realitate sau nu ( Peri hermeneias 16a, 17 şi urm.). Nici cuvintele care nu 
desemnează fiinţe fabuloase, ci lucruri de a căror existenţă nu ne îndoim nu 
conţin postulate ale existenţei. Astfel, cuvântul ăydpcoTzoc; înseamnă „om“, 
dar nu spune dacă oamenii există sau nu: 

leyw Ss, oiov âvGp«7roţ crv]fta(v£i g£v ti, aXX ovy ou ier tiv v] oîik iomv... (Peri her¬ 
meneias 16b, 28 şi urm.) 

„Vreau să spun, de exemplu, că om înseamnă ceva, dar nu că acesta există sau nu.“** 

Limbajul - în măsura în care nu este „logos afirmativ" - ne pune mereu 
faţă în faţă cu obiecte şi stări de fapt gândite, intenţionate, nu cu lucruri 
«reale», situate în afara gândirii. 

* Pentru comparaţie, oferim şi versiunea românească a lui Mircea Florian, în: 
Aristotel, Organon, IV, Topia. Respingerile sofistice. Traducere şi note la Respingerile 
sofistice de Mircea Florian, Editura Ştiinţifică, Bucureşti, 1963, p. 269: „Intr-o dis¬ 
cuţie nu este posibil să aducem lucrurile înseşi, ci trebuie să ne folosim, în locul lor, 
de cuvintele care le simbolizează" (n. tr.). 

** Pentru comparaţie, oferim şi versiunea românească a lui Mircea Florian, în: Aris¬ 
totel, Organon, I, Categoriile. Despre interpretare. Traducere, studiu introductiv, intro¬ 
duceri şi note de Mircea Florian, Editura Ştiinţifică, Bucureşti, 1957, p. 212: „Să mă 
explic. Cuvîntul «uman» are un înţeles, dar nu înseamnă că este sau nu este" (n. tr.). 

6.2.4. Aoyoş â7ro<j>avTiK6ţ ca formă specială a lui \6yoc, o-vjgavTiicoi; 
Până acum am vorbit mai ales de relaţiile (a) şi (b) din schema noastră: 

(a) <pcovij - 7ra0rj [tara Tvjţ J/u jţvjţ - relaţie intenţională, liberă la nivel ideal 

(b) ovopa - Trpâyţia - relaţie necesară; totuşi, doar sub aspect 

istoric, nu şi ontologic sau logic 

Judecăţile „adevărat 1 sau „fals“ nu sunt aplicabile cu privire la nici una dintre 
aceste relaţii. 


6.2.4.1. Atatpscrtq şi trvvSsmq ca premise pentru atribuirea 
valorilor de adevăr 

în ceea ce priveşte statutul logic al primelor două relaţii, nu este clar dacă 
Aristotel îl neagă doar pentru relaţia (a) sau în cazul ambelor. în orice caz, 
din perspectivă logică cele două relaţii sunt contrapuse unei a treia, relaţia 
(c) din schema noastră, pe care, pentru a ne-o reaminti, o reproducem încă 
o dată într-o formă sumară: 


„subiect" 


(a) 

(b) 


este 

(c) 


„predicat" 


După Aristotel, cuvintele nu sunt nici „adevărate", nici „false", pentru că ele 
nu conţin nici o Siaipeaic, „separare, analiză" şi nici o <7uv0s<7iţ „îmbinare, 
sinteză" a obiectelor pe care le desemnează. Numele, cuvântul (ovoga) repre¬ 
zintă pur şi simplu obiectul (7tpâyga); o „analiză" are loc abia în enunţul 
afirmativ, în care subiectul este asociat cu obiectul pe care expresia lingvis¬ 
tică îl înlocuieşte în propoziţie: subiectul „este" predicatul. Abia la nivelul 
propoziţiilor de acest tip putem vorbi despre „adevărat" sau „fals"; cuvintele 
ca atare nu admit astfel de judecăţi: 

sari Se, wcnrep ev rvj ore p.ev voiţpa ăvev tov ălvjdeveiv rj J/suSecrGai ore Se rj5r] 
4> âvâyKYj tovtuv vndp^eiv ddrepov, ovru îcai ev rrj <j>wvrj Trepi yâp crvvQemv îcai 
Siaîpeaîv âa~n to J/euSoţ re îcai to i&XvjQeţ. ră \iev oiv ovopara aura îcai t ă pijgara 
£oiks tw ăvev crvvBecreuc, îcai Siaipecreuq vorjpau, oiov to âvGpwTtoţ rj rb\evxov, 
orav gr] 7rpoaTsGrj xr (Peri hermeneias 16a, 10 şi urm.) 

„După cum în suflet (în conştiinţă) se găsesc când gânduri lipsite de adevăr sau 
de falsitate, când unele la care adevărul sau falsitatea sunt prezente în mod nece¬ 
sar, tot aşa este şi cu limba. Căci falsitatea şi adevărul sunt legate (presupun) de 

îmbinare (sinteză) şi de separare (analiză). Numele şi verbele în sine echivalează 
gândul (conceptul) fără îmbinare şi separare, ca de exemplu «om» sau «alb», 
atunci când nu se adaugă nimic altceva.”* 

6.2.4.2. Caducitatea problemei despre „dreapta potrivire 
a numelor“ 

în lumina acestei descoperiri a lui Aristotel, care fusese deja anunţată la 
Platon {cf. supra 5.5.2), vechea problemă a „dreptei potriviri a numelor” devine 
definitiv caducă; căci cuvintele, ca şi obiectele şi conceptele corespunzătoare 
acestora, precedă stabilirea „adevărului” sau a „falsităţii”. Fie că este vorba de 
desemnarea unei fiinţe fabuloase, ca rpaysXatpoţ „ţapo-cerb”, sau a unei fiinţe 
pe care o considerăm reală, precum av0pco7toţ „om” - numele (ovopara) nu 
spun nimic despre existenţa acestora, atâta timp cât nu apar intr-un enunţ 
afirmativ sau negativ (îcarâ^acrit; r\ caiotyamc;). Acelaşi lucru este valabil şi pen¬ 
tru p7|[i«x« (verbe), care, considerate ca atare, semnifică o crvvQzmq (legătură; 
aici, „predicaţie”), dar se supun la fel de puţin ca şi ovopctra judecăţii „adevăr” 
sau „fals”, dacă nu li se atribuie sau nu li se retrage un subiect: 

...ra pvjftaTa ovoftara eon icai crrjgaîvEi ti [...] âll’ sl lonv îj grj, oii mo cry]fia(v£ i. 
(Peri hermeneias 16b, 20 şi urm.) 

„...verbele sunt nume şi semnifică ceva [...] ele nu arată însă dacă acest ceva există 
sau nu.“** 

Considerate izolat, verbele sunt doar semne pentru ceva ce poate fi spus des¬ 
pre altceva: 

Kai âsi [...] twv ica0’ £T£poul£yoft£vcov 07]ft£Îov [sonv] (Peri hermeneias 16b, 7). 
„şi semnifică întotdeauna ceva care este valabil pentru altceva...”*** 

în lipsa acestui altceva (subiectul), nici verbele nu conţin adevăr sau falsitate. 

* Pentru comparaţie, oferim şi versiunea românească a lui Mircea Florian, ed. 
cit., p. 207: „Şi după cum în suflet există gînduri care nu sînt nici adevărate, nici false, 
ori alăturea de acelea care trebuie să fie ori adevărate, ori false, tot aşa este şi în vorbire. 
Căci atît adevărul, cit şi eroarea implică numaidecît unire şi separaţie. Numele şi ver¬ 
bele, dacă nu li se adaugă nimic, sînt ca nişte gînduri nici unite, nici separate; astfel 
«om» şi «alb», ca termeni izolaţi, nu sînt nici adevăraţi, nici falşi” (n. tr.). 

** Pentru comparaţie, oferim şi versiunea românească a lui Mircea Florian, ed. 
cit., p. 210: „Verbele, în sine şi pentru sine înseşi, sînt nume şi au înţelesul acestora; 
[...] dar aşa singure, ele nu arată dacă lucrul există sau nu există” (n. tr.). 

*** Pentru comparaţie, oferim întregul pasaj şi în versiunea românească a lui Mir¬ 
cea Florian, ed. cit., p. 211: „Un verb este totdeauna un semn a ceva spus despre alt¬ 
ceva, adică ceva care aparţine unui subiect sau este conţinut intr-un subiect” (n. tr.). 

La fel de inutilă este, după Aristotel, descompunerea cuvintelor cu sco¬ 
pul aflării adevărului (cf. supra, discuţia respectivă din Kratylos ). Cuvintele 
sunt deja unităţi minimale purtătoare de semnificaţie, iar părţile lor com¬ 
ponente nu reprezintă altceva decât simple sunete (c|>wvrj) lipsite de semnifi¬ 
caţie (cf. Peri hermeneias 16a, 20 şi urm., 16b, 6 şi urm., 30 şi urm.). 

Semnificaţia etimologică a cuvintelor care nu funcţionează ca adevărate 
compuse nu este recunoscută ca semnificaţie actuală (adică valabilă în uzul 
actual al limbii). Acest lucru este valabil, de exemplu, pentru componentele 
Î7T7toţ „cal“ sau Swpov „dar“ din numele proprii Kt£XXnr7roţ şi ©soScopoţ. 24 
Aristotel afirmă explicit că numele propriu K«£XXnnroţ nu trebuie echiva¬ 
lat cu sintagma xaXbq iTnzoq „cal frumos“. 25 La compusele veritabile, fiecă¬ 
rei părţi componente i se recunoaşte o semnificaţie proprie; însă aceasta nu 
este autonomă şi nu se suprapune semnificaţiei pe care elementul respectiv 
o are atunci când este folosit separat. Intr-un compus, nici chiar atunci când 
acesta este „transparent 1 , nu sunt prezentate în mod explicit analiza şi sin¬ 
teza, care pentru Aristotel reprezintă condiţia pentru atribuirea valorii de 
adevăr (cf. Peri hermeneias 16a, 24 şi urm.; Poetica 1457a, 30 şi urm.). 

6.2.43. “Ovapa şipijpa înţelese ca „subiect"şi „predicat“ 

în schema noastră, relaţia (c) corespunde raportului dintre subiect şi pre¬ 
dicat la nivelul propoziţiei; aceasta conţine „separarea" (analiza) şi „îmbina¬ 
rea" (sinteza), care la Aristotel constituie o condiţie pentru a putea vorbi de 
„adevărat" sau „fals". Adevărul şi falsitatea sunt deci proprietăţi ale propo¬ 
ziţiilor, nu ale cuvintelor. Dar cuvintele ţin totuşi locul obiectelor. Deci, în 
sens strict, este valabilă afirmaţia că Aristotel nu diferenţiază între expresiile 
individuale şi cele generale (termeni-individ şi termeni-clasă, cf. supra 6.1.1); 
el vorbeşte, mai exact, despre „obiecte" individuale sau generale. 

6.2.43.1. Trei clase de „obiecte"predicabile 

Aristotel stabileşte clar că unele „obiecte" (7tpay[tara) sunt generale, iar 
altele, dimpotrivă, individuale: 

’Ettsi sori toc g£v icocGoLou twv TrpaygcCTWv toc Se kocG’ ekocotov, [...] - avâyicy] 

S’ cc7ro<j>ocîv£cr0oci wţ urafcpjţsi ti rj pj, ote psv tuv xaOoXov tivi', ote Se tcov kocG’ 

ekocotov. (Peri hermeneias 17a, 39 şi urm.) 

24. [Cf. Theodor-, cf. de asemenea Philippe, un nume propriu «tradus» în secolul 
al XVIII-lea în germană ca Markhold, „cel care iubeşte caii".] 

25. Cf. Peri hermeneias 16a, 22 şi urm., şi Poetica 1457a, 13 şi urm. Cf. de aseme¬ 
nea supra, discuţia din Kratylos despre „dreapta potrivire" a numelui Hermogenes 
„din stirpea lui Hermes". 

„întrucât lucrurile sunt unele generale, altele individuale [...], trebuie deci ca ceea 
ce se spune să se refere sau să nu se refere la ceva general sau la ceva individual.' 1 * 

General este ceea ce poate fi spus în legătură cu multe lucruri - ca de exem¬ 
plu ăv0pco7toţ „om“ particular (individual) este ceea ce nu poate fi spus 
despre multe lucruri - ca de exemplu Ka/./daţ. 

în Analytica Priora (Avalurncâ nporzp a, 43a, 20 şi urm.), Aristotel 
împarte obiectele în trei clase: 

a) Obiecte care nu pot fi afirmate la modul general despre altele, ca de 
exemplu Kleon, Kallias şi alte asemenea lucruri sau fiinţe individuale; 

b) Obiecte care pot fi afirmate despre altele, despre care nu se poate afirma 
însă nimic altceva (Aristotel nu dă nici un exemplu în acest sens, dar are 
desigur în vedere ceea ce se poate situa la punctul cel mai înalt al pirami¬ 
dei abstractizării, aşadar to ov, „ceea ce fiinţează"); 

c) Obiecte care pot fi afirmate despre altele în general şi care, la rândul 
lor, pot fi atribuite altor obiecte. Astfel, ăv0pco7roţ, de exemplu, poate fi 
afirmat despre KaXXiaţ - „Kallias este un om“; pe de altă parte, despre 
av0pco7roţ poate fi spus altceva - ca de exemplu Coiov -: „Omul este o 
vieţuitoare". Astfel, apare evident faptul că la Aristotel expresiile pentru 
subiect şi predicat reprezintă substitute pentru obiecte. 

6.2.43.2. Critica lui Lukasiewicz 

în prezentarea, de altfel admirabilă, pe care logicianul polonez Jan Luka¬ 
siewicz o face silogisticii lui Aristotel, el aduce câteva observaţii critice care, 
la rândul lor, trebuie amendate: 

a) în legătură cu prima clasă de obiecte din clasificarea lui Aristotel, el 
observă că filozoful grec pare să fi uitat 

that a non-universal term need not to be singular, for it may be empty, like the 
term ‘goat-stag’ cited by himself a few chapters before. 26 ’** 

Trebuie să reamintim în acest punct ce am spus despre sensul exemplului 
TpaysXdcf>oţ („goat-stag"): distincţia între termenii „lipsiţi de conţinut" şi 
cei „ne-lipsiţi de conţinut" este pentru filozoful grec lipsită de sens, întrucât 

* Pentru comparaţie, oferim şi versiunea românească a lui Mircea Florian, ed. 
cit., pp. 216-217: „Unele lucruri sînt universale, altele individuale. [...] Propoziţiile 
noastre enunţă în mod necesar că ceva aparţine sau nu aparţine, fie unui subiect 
universal, fie unuia individual" (n. tr.). 

26. Lukasiewicz 2 1958,4. 

** „Că un termen non-universal nu trebuie să fie individual, căci acesta poate fi golit 
de conţinut, precum termenul «ţapo-cerb» citat de el câteva capitole mai înainte" (n. tr.). 

pentru acesta obiectele sunt, fără distincţie, intenţionate, „reprezentate", 
b) Apoi, în legătură cu a doua clasă, Lukasiewicz observă că ar fi 

not correct to say that individual or singular terms, like ‘Callias’, cannot be 
truly predicated of anything else. Aristotle himself gives examples of true pro- 
positions with a singular predicate, as ‘That white object is Socrates’ or ‘That 
which approaches is Callias...’ 27 ’* 

Lukasiewicz nu a observat că Aristotel nu vorbeşte despre orice predica- 
ţie, ci doar despre cea universală. Aceasta are forma „Toate A-urile sunt 
B-uri“, respectiv „Dacă toate A-urile sunt B-uri“ şi semnifică o incluzi¬ 
une într-o clasă: „Toate A-urile aparţin clasei B-urilor.“ In cazul celor¬ 
lalte exemple citate de Lukasiewicz, „acest obiect alb este Socrate" sau 
„cel care vine încoace este Callias" - propoziţii care pot fi adevărate doar 
ocazional, adică în funcţie de anumite circumstanţe -, este vorba despre 
un alt tip de predicaţie, şi anume despre identificare. Faptul că o identifi¬ 
care poate fi fundamentată istoric - întâmplarea face că Sofroniscos era 
tatăl lui Socrate - nu înseamnă că aceasta este general valabilă. 

Mai departe, Lukasiewicz crede de cuviinţă să-l corecteze pe Aristo¬ 
tel pentru faptul că vorbeşte mereu despre „lucruri", deşi vrea să spună, 
evident, „expresii", „termeni": 

It is not correct to say that a thing may be predicated of another thing. Things 
cannot be predicated, because a predicate is a part of a proposition and a pro- 
position is a series of spoken or written words having a certain meaning. 28 ** 

Această a doua obiecţie este şi mai puţin acceptabilă decât prima. Logica 
lui Aristotel nu se referă la expresiile întâlnite în vorbire, ci chiar la lucruri. 
Fireşte, predicaţia are loc prin intermediul expresiilor limbii, însă ea are în 
vedere «realitatea». Astfel, „adevărul" şi „falsul" există doar în raport cu 
obiectele; obiectele sunt cele care sunt „separate" şi „din nou îmbinate". 

27. Ibid., 6. 

* „Incorect să spunem că termenii individuali sau singulari, precum «Cal¬ 
lias», nu pot fi cu adevărat predicaţi despre ceva. Aristotel însuşi dă exemple de pro¬ 
poziţii adevărate cu un predicat singular, precum «Acest obiect alb este Socrate». 
Sau «Cel care se apropie este Callias»" (n. tr.). 

28. Ibid. 

** „Nu este corect să spunem că un obiect poate fi predicat despre un alt obiect. 
Lucrurile nu pot fi predicate, deoarece un predicat este o parte a propoziţiei, iar o 
propoziţie este o serie de cuvinte rostite sau scrise, având un anumit înţeles" (n. tr.). 

6. 2.4.4. Ce înseamnă âTVOfavrtxâg'f Sensul predicaţiei 

Prin Siaipsau; („separare", „analiză") trebuie să înţelegem o operaţiune 
care, fără a fi pur lingvistică, se desfăşoară în mediul limbii, operaţiune prin 
care o proprietate a obiectului - ca de exemplu proprietatea „verde" a obiec¬ 
tului „copac" - este separată formal şi apoi contrapusă acestuia. Sinteza 
(<7uv0s<7iţ, „îmbinarea") este operaţiunea prin intermediul căreia proprie¬ 
tatea separată formal de obiect este din nou atribuită acestuia, cu ajutorul 
copulei „este": 

Copacul este verde 

în această operaţiune există posibilitatea unei duble erori: Unui lucru i se 
poate stabili o proprietate care nu există, sau i se poate atribui o însuşire care 
nu i se potriveşte. Acest lucru este valabil atât pentru enunţurile afirma¬ 
tive (KaTdcfjaa'iţ), cât şi pentru cele negative (uTtofyacnţ). Tipul deloyoţ care 
conţine analiză (Siaipetriţ) şi sinteză (<7uv0s<7iţ) se numeşte â7rocj>avTiK6ţ. 
Numai un \6goq catotyavTiKOc; („enunţ apofantic") pune în evidenţă exis¬ 
tenţa sau non-existenţa lucrurilor. 

în mod obişnuit, sensul expresiei \oyoc, ccnotyavriKOC, este redat prin „vor¬ 
bire afirmativă", ceea ce nu este fals, dar nici nu exprimă exact ce vrea să 
spună Aristotel, adică logos-u 1 „care manifestă", care face să fie patent ceea ce 
în subiect există în mod latent , 29 

„Adevărul" şi „falsul" nu sunt deci trăsături ale „cuvintelor", ci ale vor¬ 
birii. în Sofistul , Platon ajunsese la această concluzie, fără a o argumenta 
mai precis (cf. supra 5.5.2). Această argumentare este oferită pentru prima 
dată de către Aristotel, cu ajutorul conceptelor Siaîpsc tic, şi <Tuv0£<7iţ. Dar 
el merge şi mai departe pe calea pe care a deschis-o. Pornind de la cele 
spuse până acum, s-ar putea crea impresia că, sub aspectul posibilităţii de 
a admite o valoare de adevăr, Aristotel ar contura o opoziţie globală între 
„limba" (neactualizată) şi „vorbirea" (actualizată). Acest lucru nu este 
deloc adevărat. Aristotel pare să fi observat că nu orice tip de „vorbire" 
oferă premisa pentru atribuirea valorii de adevăr. în Peri hermeneias (17a 
şi urm.) se spune: 

"Ecrn Se loyoţ certac, yiv crv]fravTiic6<; [...] â7ro<j>avTiic6<; Se ov nâg, aXK î cî> to 

aly]0£i>£iv tj A|/£uS£cr0ai iurâp^ei. 

29. [Hennigfeld (1994, 90) parafrazează: „a aduce la lumină".] 

„Orice vorbire prezintă semnificaţie (este semantică) [...]. Dimpotrivă, nu orice 
vorbire afirmă ceva (este apofantică), ci doar acea vorbire în care există «adevăr» 
sau «falsitate».”* 

Urmează o precizare legată de această idee: cele spuse sunt valabile atât pen¬ 
tru enunţurile afirmative, cât şi pentru cele negative. Imediat după aceasta, 
Aristotel exemplifică faptul că nu orice enunţ este „apofantic“ în sensul defi¬ 
nit mai înainte: 

ovk âv ăîratn Ss virâp%£i, olov r] svjr\ Loyoţ gev, aXK om ctXr)9r|ţ oii re Aj/suSyjţ. ( Peri 
hermeneias 17a, 3 şi urm.) 

„Aceasta nu se întâmplă cu toate (stil.: nu în toate felurile de vorbire există ade¬ 
văr sau falsitate). Aşa de exemplu eiijţv] («rugăminte, rugăciune, făgăduinţă») este 
Loyoţ («vorbire»), care nu este nici adevărată, nici falsă.”** 

Această concluzie a avut consecinţe importante asupra dezvoltării de mai 
târziu a filozofiei limbajului ( cf. infra 6.3.8.2). 

Cercetarea limbajului, în sens strict, se opreşte aici. Aristotel declară 
că celelalte enunţuri non-apofantice ţin de retorică şi de poetică; totuşi, în 
textele rămase de la filozoful grec nu se găseşte nimic despre acest subiect 
{cf. infra 6.3.2). 

6.3. Contribuţia lui Aristotel la filozofia limbajului: 
retrospectivă 

In subcapitolul anterior am oferit o privire sistematică asupra acelor 
pasaje din scrierile lui Aristotel care pot fi considerate contribuţia acestuia 
în domeniul filozofiei limbajului, deşi filozoful a fost interesat de problema¬ 
tica limbajului numai în măsura în care studiul acesteia îi era necesar pentru 
cercetarea realităţii «de dincolo de limbaj». Acum vom recapitula încă o 
dată, pe scurt, soluţiile propuse de Aristotel la problemele clasice ale filozo¬ 
fiei limbajului şi le vom comenta din perspectiva consecinţelor lor posibile 
şi a celor reale. La sfârşitul capitolului vom schiţa şi o istorie a receptării 
acestor idei. 

* Pentru comparaţie, oferim şi versiunea românească a lui Mircea Florian, ed. cit., 
p. 213: „Orice vorbire are un înţeles [...]. Totuşi, nu orice vorbire este un enunţ, ci 
numai aceea care este adevărată sau falsă” (n. tr.). 

** Pentru comparaţie, oferim şi versiunea românească a lui Mircea Florian, ed. cit.: 
„Astfel, o rugăminte este o vorbire, dar ea nu este nici adevărată, nici falsă” (n. tr.). 

6.3.1. Din nou despre raportul dintre cuvânt (limbaj) 
şi obiect (realitate extralingvistică) 

Problema raportului dintre limbaj şi realitate, disputată încă de preso¬ 
cratici, primeşte la Aristotel un nou sens. El vede aici nu o relaţie simplă, ci 
una complexă, pe mai multe niveluri. Există mai întâi relaţia intralingvis- 
tică dintre forma cuvântului (c|>a>vyj) şi conţinutul acestuia (rai0v]fxa ryjţ 
Ajmpîţ), relaţie constitutivă a semnului lingvistic (a). Semnul lingvistic ca 
întreg este implicat intr-un al doilea raport, necesar din punct de vedere 
istoric, cu obiectul (upăypa) pe care îl poate desemna (b). Până aici este 
vorba despre o relaţie nedeterminată sub aspect logic, care pune la dispozi¬ 
ţie elementele necesare gândirii şi care precedă problema „adevărului" sau 
a „justeţii" gândirii. Această problemă apare abia atunci când este atins un 
nou nivel de complexitate: semnul lingvistic ca întreg, în calitate de sub¬ 
stitut al „lucrului" pe care îl exprimă, poate constitui obiectul unui enunţ 
„apofantic", prin care o proprietate existentă latent în el este separată for¬ 
mal şi apoi reatribuită lui prin actul predicaţiei (c). Aşadar, o unitate com¬ 
plexă este contrapusă mai întâi unui relatum simplu. La nivelul următor, 
acest relatum simplu se deschide către o unitate şi mai complexă, care, la 
rândul ei, este contrapusă unei noi unităţi. în felul acesta, unităţile simple 
se îndepărtează de limbaj şi se apropie de gândire şi de perceperea realită¬ 
ţii. Acest proces poate fi reprezentat schematic astfel (cf., de asemenea, şi 
schema mai puţin abstractă de la 6.2.1): 


(c) 


Componentele implicate în mod nemijlocit în această structură sunt indi¬ 
cate prin minuscule greceşti: a = 7râ0y]pa; (3 = <j>covrj; y = 7rpăyga; § = prjpa. 

Ca şi în schema precedentă, relaţiile sunt indicate prin minuscule latine 
între paranteze: (a) = sunet-semnificaţie (raport intralingvistic); (b) = cu- 
vânt-obiect (raport logic nedeterminat); (c) = subiect-predicat (raport „apo¬ 
fantic", determinat sub aspect logic). 

Unităţile complexe constituite pe baza acestor relaţii sunt indicate prin 
majuscule latine: C = cuvânt (ovopa); S = subiect; P = predicat. 30 'Pvjpa (5) 
reprezintă predicatul, unitate situată la un nivel superior. 

Vorbirea „apofantică" nu trebuie confundată cu vorbirea pur şi simplu; 
ea este o formă a limbii actualizate, printre altele. De aici se poate deduce 
că pentru Aristotel limbajul nu este produsul gândirii logice, ci această gân¬ 
dire se foloseşte de limbaj, în măsura în care acesta îi împrumută o anumită 
formă. Limbajul ca ansamblu, chiar şi forma actualizată a acestuia, vorbirea, 
se poate situa şi în afara gândirii raţionale. 


6.3.2. Modalităţi de actualizare a luiTioyoi; <rv]ţtavrucoţ 

Oricât de importantă ar fi definirea lui Aoyoţ UTiofyavTiKOţ ca acea moda¬ 
litate a vorbirii care poate fi „adevărată" sau „falsă", nu trebuie să uităm că, 
cel puţin tangenţial, Aristotel vorbeşte despre faptul că există şi alte forme 
ale limbii actualizate care nu pot avea «valoare de adevăr», cu toate că şi 
în cazul lor este vorba de forme ale enunţului semantic (Xoyoţ crvjfxavTncoţ) 
văzut in actu, de modalităţi de utilizare a limbii: 


moduri de actualizare posibile 

Loyoţ âTro 9 avTiKO<; („apofantic") 

enunţ, judecată; poate fi „adevărat" sau „fals" 

’XdyoţcrrjgavTiKoţ - ’Xdyoţ 7rpaygaTiK0ţ („pragmatic") 

uzul limbii ca formă de acţiune 

Loyoţ îronţTiKoţ („poetic") 

uzul limbii ca expresie a imaginaţiei 


Aristotel vorbeşte explicit doar despre prima dintre posibilităţile de 
modalizare prezentate aici. 

Vom vedea că ulterior, în istoria filozofiei limbajului şi în teoria limbajului, 
înregistrăm eforturi orientate spre o reducere a limbajului la una dintre aceste 
posibile modalităţi de actualizare a luiloyoţ OTjţiavTiKoţ (cf infra 63.8.2). 


6.3.3. „Dreapta potrivire a numelor" şi problema definiţiei 

Gândirea lui Aristotel este dominată de încercarea de a respinge ca lip¬ 
sită de sens vechea problemă a „potrivirii numelor" şi de a arăta că doar o 


30. [în alte pasaje din scrierile sale, Aristotel foloseşte expresii proprii pentru 
a desemna aceste unităţi, şi anume inroKei'pevov (lat. subiectuni) şi icariţyopouţitvov 
(lat. praedicamenturn)] 

anumită formă a vorbirii poate fi „adevărată” sau „falsă”. Despre relaţiile 
care precedă raportul instituit între subiect şi predicat, filozoful grec vor¬ 
beşte mai puţin. Acest lucru este valabil mai ales pentru relaţia intralingvis- 
tică dintre sunet şi semnificaţie (a), definită de fapt doar ex negativa-, ea este 
„liberă la modul ideal” în sensul că nu se întemeiază pe o necesitate logică şi 
nu este subordonată unei intenţii (jzsrâ cjjavTaoaaţ rivoţ). 31 Dar cum poate 
fi această relaţie caracterizată sub aspect pozitiv? Asupra acestui fapt găsim 
la Aristotel doar observaţii izolate: 

în cartea Z din Metafizica, Aristotel se ocupă de problema definiţiei şi, indi¬ 
rect, ajunge să vorbească şi despre nume. Acolo se spune că un tip autonom de 
existenţă (un „a-fi-aşa”) poate fi atribuit doar entităţilor al căror concept poate 
constitui obiectul unei definiţii. Ceea ce nu este valabil pentru toate concep¬ 
tele: garai yâp ovopa orwouvZoycp „căci atunci pentru fiecare concept ar trebui 
să existe un nume analog (adecvat)” (Z 1030a, 8 şi urm.). într-o altă variantă se 
vorbeşte chiar despre Zoyco tuvtov „a echivala un nume cu conceptul”. 

Numele (înţeles aici ca forma cuvântului) este deci adecvat conceptu¬ 
lui, însă asta nu înseamnă că el este o definiţie (opto'poţ). O definiţie este 
o propoziţie care afirmă ceea ce numele doar semnifică. Pentru a clarifica 
aceasta, Aristotel dă exemple de propoziţii ale căror predicate afirmă ceva 
corespunzător, care nu constituie însă definiţii. „Acest om este alb” se potri¬ 
veşte atunci când se afirmă asta despre un om alb, însă nu exprimă „ce-ul“, 
tipul de existenţă propriu subiectului „om”, ci îi atribuie ceva. (Nu vom lua 
în considerare alte condiţii pentru existenţa unei definiţii; astfel, Aristotel 
face o diferenţă între simpla clarificare a conceptului - definiţia nominală - 
şi definiţia sensu stricto - „definiţia esenţei”.) 32 

O definiţie adevărată, adică o afirmaţie în care subiectul corespunde 
predicatului şi în care predicatul nu afirmă nimic din ceea ce nu corespunde 
esenţei subiectului, este, după Aristotel, 6 tou ti' vp avaiZoyoţ, enunţarea a 
ceea ce este subiectul în mod necesar, adică prin natura sa. 33 Astfel, definiţia 
reprezintă dezvoltarea a ceea ce se schiţează deja la nivelul numelui fără a fi 
încă afirmat explicit. Numele însele nu sunt definiţii, ele conţin totuşi acel 
„ceva”, adică esenţa lucrurilor; ele nu afirmă această esenţă, dar o reprezintă. 
Tocmai aceasta înseamnă oTpai'mv „a semnifica”. 

Aristotel a arătat şi în alte locuri, mai mult sau mai puţin clar, că numele 
reprezintă „esenţa” obiectelor pe care le desemnează. Astfel, în Fizica (1,184b), 

31. De anima, 420b. 

32. Cf. Metafizica, Z 1030a, 14 şi urm. 

33. Cf. ibid., 1 şi urm. 

se spune: [râ ovopara] okovya.p n icai âSiopi'oTwţ crr]|zarv£i „căci [numele] sem¬ 
nifică un întreg intr-un mod nedeterminat (nediferenţiat)“. Diferenţierea aces¬ 
tui întreg se produce abia prin definiţie, care, în măsura în care afirmă ceva, 
este unloyoţ â7rocf>avTiK6ţ care include analiza (Smpsmţ) şi sinteza (<7uv0£<7iţ). 

6.3.4. ’ Ovojza ca nomen commune: semnificaţie vs desemnare 

Am spus mereu până acum că numele ţin locul obiectelor pe care le desem¬ 
nează. în unele pasaje, Aristotel vorbeşte ceva mai precis despre cea de-a doua 
relaţie «prelogică» (b), despre raportul dintre ovopa şi 7tpây[ta. De aici apare 
în discuţie un aspect important al limbii, despre care nu a fost vorba până 
acum. Imediat după pasajul din Sopbistici elenchi în care apare ideea că numele 
sunt folosite de oameni în discuţii deoarece lucrurile pe care acestea le repre¬ 
zintă nu ne stau mereu la dispoziţie (cf. supra 6.2.33), se spune: 

tu jAv yap bvopuTU 'nempuvTuy icai to twv loywv 7rlrj0o<;, tu Se Ttpuyp.UTU tov 
apiGftov âiteipu eaTiv âvayicaiov oîv ttIei'w tov avrov loyov icai Toiivofta to ev 
GY\\LU\.ve\v. {Sopbistici elenchi 165a, 11 şi urm.) 

„Căci numele şi conceptele corespunzătoare sunt limitate la număr, pe când 
numărul lucrurilor este nelimitat. De aceea, unul şi acelaşi cuvânt trebuie în mod 
necesar să desemneze o mulţime de lucruri."* 

Aşadar, deşi numele are o semnificaţie unitară, el trebuie ca atunci când 
este actualizat în vorbire să poată fi folosit pentru a desemna un număr neli¬ 
mitat de obiecte: 


nume (cu semnificaţie unitară) 
actualizarea numelui în vorbire 



G. G k G r .. obiecte care pot fi desemnate 

Trebuie deci să spunem că semnificaţia pe care cuvântul o are în limbaj nu 
coincide cu desemnarea unui obiect prin utilizarea acelui cuvânt în vorbire. 

în cartea I a Metafizicii, Aristotel a arătat şi mai clar ce înţelege el prin „uni¬ 
tatea semnificaţiei". Aceasta nu înseamnă că un nume poate avea o singură 


* Pentru comparaţie, oferim şi versiunea românească a lui Mircea Florian, ed. cit., 
p. 270: „Căci cuvintele sînt în număr finit, ca şi mulţimea noţiunilor, în timp ce 
lucrurile sînt nenumărate. De aceea, aceeaşi noţiune şi acelaşi cuvînt trebuie să 
desemneze mai multe lucruri" (n. tr.). 

semnificaţie - el poate avea mai multe ci că semnificaţia adusă în discuţie 
într-un anumit context trebuie să fie unitară. Prin semnificaţia pe care o are 
într-o anumită împrejurare, numele se poate raporta numai la un anumit tip de 
existenţă, dar nu simultan şi la modul de existenţă opus. Mai departe: 

ei to ăvGpwTroţ orbeam ev ecrao touto to £«ov Si'ttouv (keyw Ss to ev cnjpai'veiv 
tovto' ei tovt io'Tiv ăv0pco7roţ, &v V] ti ăvOpunoi;, tout scrrai to âv0pw7rw elvou). 
(Metafizica T 1006a, 29 şi urm.) 

„...dacă cuvântul «om» semnifică ceva, acest ceva poate fi de exemplu «fiinţă 
bipedă». Prin «a semnifica ceva» înţeleg următoarele: dacă om înseamnă aceasta, 
atunci, în cazul că ceva este un om, esenţa sa, faptul de a fi om, constă tocmai în 
acest lucru.“ 34 ’* 

Semnificaţia unitară a cuvântului „om“ nu substituie, aşadar, pur şi simplu 
clasa oamenilor, ci „faptul-de-a-fi-om“. Ea reprezintă o condiţie pentru pre- 
dicaţie şi deci şi pentru includerea în această clasă: dacă unui X i se potri¬ 
veşte „faptul-de-a-fi-om“, atunci trebuie să considerăm că X aparţine clasei 
„om“. Numele semnifică deci esenţa, o desemnează, dar nu o dezvoltă. El 
corespunde, astfel, recunoaşterii unui mod de a fi unitar, care este propriu 
unui număr infinit de obiecte (,,fiinduri“). 

6.3-5. Twv ăSiaipsrwv vov]<riş (indivisibilium intelligentia ): 
unitatea semnificaţiei în cadrul intuiţiei fiinţei 

De ce tip este însă această cunoaştere a modului de fiinţare a lucruri¬ 
lor? Pentru a răspunde la această întrebare, trebuie să cităm un alt text al 
lui Aristotel, care până acum a fost menţionat doar într-o notă de subsol: 
De anima (Elspi ^u^yjţ). Walter Brocker, un discipol al lui Heidegger, în 
prezentarea pe care o face filozofiei lui Aristotel, a atras atenţia asupra unui 
scurt pasaj care merită realmente atenţie. Aristotel vorbeşte acolo despre o 

34. \Cfi Coseriu 1979, 433, c, unde se citează (în nota 3) o traducere în latină 
cam obscură, dar fidelă textului, pe care Wilhelm von Moerbeke (cca 1215-1286) 
a făcut-o la cererea lui Thomas de Aquino: „[Amplius] si liomo significat unum, sit 
hoc animal bipes. Dico autem significare hoc, si hic est homo, si sit aliquid liomo, 
hoc est hominem esse.“] 

* Pentru comparaţie, oferim şi versiunea românească a lui Şt. Bezdechi, 
Aristotel, Metafizica, ed. cit., p. 136: „Tot aşa stau lucrurile şi dacă cuvîntul om 
înseamnă un lucru. Să zicem de pildă că înseamnă animal biped. Cînd zic un lucru 
prin aceasta înţeleg că, dacă cuvîntul om are acest sens, atunci orice om trebuie să 
corespundă acestui sens“ (n. tr.). 


ARISTOTEL 129 


operaţie spirituală pe care o numeşte „percepere a ceea ce este indivizibil" 
(rwv âSiaiptrcov v6y]<7iţ). 35 Această expresie va fi redată mai târziu, de către 
scolastici, prin apprebensio simplex sau indivisibilium intelligentia. Concep¬ 
tul avut în vedere este intuiţia, o cunoaştere nemijlocită, bazată pe contem¬ 
plarea pură. Pasajul sună astfel: 

'H [t£v oiv twv âăiaipsTcov vov]criţ âv toutoi ţ tte pi â ouk 'ian to t|r£ti8oţ, âv oîţ Se tcai 
to\|/£î)So<; jcoiito alr]0£<;, cruv0£cn'ţ nţ rjSr) voy]ft<frcov... {Deanima 430a, 26 şi urm.) 

„Această indivisibilium intelligentia se află în acele [gânduri] care nu pot fi 
false; căci falsitatea şi adevărul includ deja o legătură (sinteză) a gândurilor (o 
presupun)."* 

Aristotel vorbeşte aici mai întâi doar despre „fals" şi face astfel aluzie ex 
negativo la conceptul corelativ de adevăr. Imediat după aceea, el contra- 
pune apprebensio simplex , intuiţia indivizibilului, unui alt tip de gândire, 
care poate fi cu totul falsă (sau, în caz contrar, adevărată). 36 Perceperea celor 
indivizibile {indivisibilium intelligentia) are, astfel, exact aceleaşi caracteris¬ 
tici ca limba, caloyoţ-ul crrjţiarrncoţ. Putem deci să presupunem că pentru 
Aristotel limba, ca organizare preliminară a gândirii raţionale, corespunde 
acestei operaţii a spiritului, indivisibilium intelligentia. 

6.3.5.1. O nouă perspectivă asupra lâyoc-ului lui Heraclit 
Dacă această interpretare este corectă, atunci ea poate pune într-o lumină 
nouă punctul de plecare al acestui traiect din tradiţia filozofiei limbajului, 
cel al intuirii de către Heraclit a unităţii dintre limbaj şi fiinţă. Fiinţa este 
prezentă în limbaj, dar numai ca fiinţă dată în mod intuitiv, fără diferenţiere, 
fără dezvoltare şi, prin aceasta, şi fără „adevăr"; căci adevărul este o proprie¬ 
tate a logos-ului afirmativ, care presupune analiză şi sinteză. Pe această bază, 
fragmentul Bl al lui Heraclit {cf. supra 4.1) îşi poate afla o nouă interpretare: 

35. Cf. Brocker 2 1957, 169, nota 3. 

* Pentru comparaţie, oferim şi versiunea românească a lui N.I. Ştefănescu, în 
Aristotel, Despre suflet, traducere şi note de N.I. Ştefănescu, Editura Aion, Oradea, 
1996, p. 73: „Aşadar, gândirea celor indivizibile poartă asupra lucrărilor în care nu 
încape eroare. Dar în acelea în care pot sta laolaltă neadevărul şi adevărul, are loc 
dinainte o sinteză a noţiunilor..." (n. tr.) 

36. [Cf. Coseriu 1987, 182. Acolo se atrage atenţia asupra uneia dintre cele mai 
importante consecinţe ale lui apprebensio simplex-. Vocabularul primar al unei limbi 
nu reprezintă denumirea unei realităţi deja clasificate, el este clasificare a realităţii. 
Cf, de asemenea, Coseriu 1988, 94.] 

oamenii înţeleg fiinţa nu în acelaşi moment în care o percep sub formă de 
cuvânt şi de simplu fapt; căci înţelegerea presupune ceva care o premerge: 
momentul reflecţiei, al meditaţiei asupra fiinţei date în limbaj. 

6.3.6. Dimensiunile „obiectivă“ şi „intersubiectivă“ ale limbajului 
la Aristotel 

Dacă, aşa cum o facem aici, pornim de la ideea existenţei unei anumite 
continuităţi în evoluţia filozofiei limbajului, atunci putem afirma că Aristo¬ 
tel a făcut mari progrese pe drumul schiţat de predecesorii săi. Acest lucru 
este valabil, totuşi, doar pentru dimensiunea obiectivă a limbii, pentru 
raportul subiect-limbaj-obiect (fiinţă). 3 Pentru Aristotel, limbajul este 
momentul subiectiv al fiinţei, al fiinţei percepute de oameni şi delimitate 
(deci clasificate) în formele de manifestare caracteristice unui anume tip. 

însă, după cum am văzut în al doilea capitol, limbajul are şi o dimensi¬ 
une intersubiectivă, care corespunde caracterului său istorico-social. Limbajul 
apare şi funcţionează în dialogul cu celălalt; el presupune că celălalt este recu¬ 
noscut ca subiect. Această dimensiune intersubiectivă a limbajului nu este mai 
puţin importantă decât cea obiectivă, care se situează în centrul gândirii aris¬ 
totelice. Aristotel nu a rezolvat problemele ridicate de dimensiunea intersu¬ 
biectivă a limbajului, deşi nu o dată a formulat întrebările necesare pe această 
temă. Ca pe toţi filozofii greci, şi pe el îl preocupă aproape exclusiv raportul 
dintre limbaj şi fiinţă - iar fiinţa nu este pentru el ceva istoric. în privinţa 
dimensiunii intersubiective a limbajului, Aristotel se mulţumeşte cu consta¬ 
tarea faptului că limbajul este dat xara <tuv0>jkv]v, adică el vine în întâmpina¬ 
rea noastră, aşa cum îl găsim deja, graţie unei tradiţii istorice. Filozoful grec 
nu-şi pune problema cauzelor acestui proces. Abia mult mai târziu, gânditori 
ca Hegel, Dewey sau Heidegger ne vor oferi o fundamentare filozofică a carac¬ 
terului istorico-social al limbii. 

6.3.7. Descoperirea incompletă de către Aristotel a caracterului 
istoric al limbii: limitarea la semnificând 

A rămas deocamdată nerezolvată întrebarea referitoare la ce e „tradiţio¬ 
nal” în limbă, care dintre componentele limbajului sunt legate de anumite 
comunităţi istorice şi, deci, nu sunt universal valabile. Dacă raportul dintre 
ovopa şi Trpâypa este într-adevăr icara (7 uv0ijkv]v, atunci putem presupune că 


37. Cf. schema de la 2.3.1 şi nota 6, p. 43. 

nu doar formele cuvintelor (semnificanţii), ci nici conţinuturile cuvintelor 
(semnificaţii) nu sunt universal valabile şi diferă de la o limbă la alta. Aris- 
totel pare însă să accepte acest lucru doar în privinţa componentei materi¬ 
ale a cuvintelor. 38 Semnificanţii (cţjcovai; lat. voces) sunt diferiţi în diversele 
comunităţi, întocmai ca literele prin care sunt fixaţi în scris. Lucrurile însele 
sunt aceleaşi peste tot; evident, nu doar ele, ci şi conţinuturile de conştiinţă, 
„afectele sufleteşti" (iiaQr\}j.ara r vjţ 

icai wa7T£p ov$eypă[L[ionu 7râtn t â avrâ, ouSe <ţ>wvai ai aiiraî: d>v g£v toi raura c rr\ jxe ia 
TTpwrwv, javra năai 7ta0vjfraTa fvjţ icai d>v ravra oftoicoftara upâ^ftara t)8t] 

ravrâ. (Peri hermeneias 16a, 6 şi urm.) 

„Şi după cum nu toţi deţin aceleaşi litere, tot aşa nici sunetele (formele cuvintelor) 
nu sunt la toţi aceleaşi. Ceea ce desemnează însă amândouă în primul rând, lucru¬ 
rile şi copiile acestora, conţinuturile de conştiinţă, sunt la toţi aceleaşi." 

După Aristotel, există deci o izomorfie între obiecte şi stări de fapt, pe de o 
parte, şi reprezentarea acestora în conştiinţa umană, pe de altă parte, izo¬ 
morfie care se reflectă în toate limbile. Prin urmare, limbile individuale ar 
fi nişte inventare de cuvinte care lipesc, pe o realitate segmentată uniform 
în obiecte şi stări de lucruri, «etichetele cu nume», care sună diferit şi arată 
diferit de la o limbă la alta. Această opinie este răspândită până astăzi. însă 
faptul că obiectele (sau, mai bine zis, stările de lucruri, pentru că adesea nu este 
vorba de „obiecte" în sensul obişnuit al cuvântului) sunt, sub aspect obiectiv, 
aceleaşi pentru toţi nu înseamnă nicidecum că structurarea lingvistică a 
lumii ar trebui să fie aceeaşi peste tot. 

Aristotel nu a observat caracterul condiţionat istoric al semnificaţiei şi, 
prin aceasta, specific fiecărei limbi individuale. Lucrul acesta l-a făcut abia 
Wilhelm von Humboldt. Pentru a denumi acest fenomen, Humboldt a 
creat termenul formă internă , termen înţeles adesea greşit şi mai târziu chiar 
încărcat cu anumite semnificaţii ideologice. Cei care s-au apropiat destul de 

38. [Cf în volumul de faţă Observaţiile preliminare aleluijiirgen Trabant, pp. 8-9. 
Concordanţa dintre modul în care îl interpretează acesta pe Aristotel şi interpretarea 
profesorului său este chiar mai mare decât spune Trabant; ca unitate autonomă speci¬ 
fică unei limbi, onoma se opune lucrurilor doar în mod condiţionat.] 

* Pentru comparaţie, oferim şi versiunea românească a lui Mircea Florian, ed. 
cit., p. 206: „Şi apoi, cum nu toţi oamenii au aceeaşi scriere, tot aşa nu toţi oamenii 
au aceleaşi sunete ale vorbirii, pe cînd stările sufleteşti, pe care sunetele le simboli¬ 
zează direct, sînt aceleaşi pentru toţi, după cum, la rândul lor, sînt şi lucrurile ale 
căror imagini sînt reprezentările noastre" (n. tr.). 


132 ISTORIA FILOZOFIEI LIMBAJULUI 


mult de descoperirea faptului că semnificaţia are un caracter specific fiecărei 
limbi individuale au fost stoicii. Ei fac o distincţie, care la Aristotel nu apare, 
între vor]pa „conţinut al conştiinţei" şi asktov „conţinut al cuvântului" {cf. 
infra 7.2.3). Această distincţie, operată de stoici, a fost mult timp uitată în 
istoria ulterioară a filozofiei limbajului. 39 

6.3.8. Receptare şi consecinţe 

în cele ce urmează, vom evalua felul în care a fost receptată, de-a lun¬ 
gul istoriei filozofiei, contribuţia adusă de Aristotel, într-o anumită măsură 
indirect, în domeniul filozofiei limbajului. Cum au fost receptate ideile sale? 
Ce a fost înţeles greşit sau ce a fost răstălmăcit intenţionat? Care dintre teo¬ 
riile sale au avut consecinţe? Ce a rămas nevalorificat pentru multă vreme 
sau, probabil, până astăzi? 

6.3.8.1. Recunoaşterea caracteruluiprelogic al limbii 

Cel puţin în privinţa cuvintelor, în istoria filozofiei limbajului a fost 
menţinută ideea că limbajul nu este nici „logic", nici „ilogic", ci „prelo¬ 
gic". începând din acest moment, problema „dreptei potriviri a numelor" 
{6pQ6rr\q ovoparcov) nu a mai fost discutată, sau cel puţin nu a mai apărut 
în cercetările serioase. Chiar şi în filozofia etimologizantă - ca de exemplu 
în secolul al Vll-lea, în lucrarea Etymologiae a episcopului Isidor de Sevilla 
- problema ridicată este alta. Discuţia nu mai are în centru „potrivirea" 
numelui, ci acel aspect al obiectului denumit care a putut să-l inspire pe cel 
care a dat numele, în timpul actului denominaţiei. Astfel, dacă am vrea să 
urmărim acest tip de argumentare, la cuvintele care desemnează „arta", în 
diferite limbi, în prim-plan apare un alt aspect: la gr. riyyy] este vorba despre 
iscusinţa fabricării, la lat. ars - despre aspectul articulat, despre perfecţiunea 
construcţiei, la germ. Kunst - despre simpla capacitate de a face ceva. Gre¬ 
cescul aX^Geia poate fi interpretat ca „neascundere", lat. veritas, ca derivat 
de la verus, ca „verosimilitate", germ. Wabrheit, ca „ceea ce durează şi se con¬ 
firmă". Cuvintele compuse sau derivatele transparente lasă loc aceluiaşi tip 
de speculaţii. Este uşor de imaginat că cei care au creat denumirile în cazul 
germ. Schublade ‘sertar’ şi al corespondentului său din limba franceză, tiroir, 
s-au gândit la aspecte opuse ale mânuirii obiectului respectiv. 

39. [Dumarsais, teoretician francez al limbii, atrage atenţia în secolul al XVIII-lea 
asupra faptului că tropii lexicalizaţi („semnificaţiile transferate") diferă de la o limbă 
la alta, mai ales atunci când apar în frazeologisme; cf. Albrecht 1981.] 

Despre o motivare de tip cf>u<7Ei a limbajului s-a vorbit în filozofia limba¬ 
jului de mai târziu doar în sens glotogonic. Trebuie să distingem două tipuri 
de motivaţie: una cauzală şi una finală. Despre primul tip tocmai am discu¬ 
tat; el priveşte motivele pe care le-a putut avea cel care a denumit un obiect 
ca să făurească un anumit nume, şi nu altul; este vorba despre un fel de eti¬ 
mologie psihologizantă. Dacă, de exemplu, gr. vf\cro<; „insula 1 poate fi pus 
în relaţie cu lat. nasus, asta nu vrea să spună că insula este un nas, ci că este 
văzută astfel. Este în joc, aşadar, un „ca şi cum“, intuiţia plastică implicată în 
atribuirea numelor, capacitatea metaforică internă a unei limbi. In ceea ce 
priveşte al doilea tip de motivaţie, motivaţia finală, aceasta se referă la între¬ 
barea dacă forma unui cuvânt este potrivită pentru a imita sau cel puţin 
pentru a simboliza obiectul desemnat. Astfel, s-ar putea susţine că termenul 
francez sornbre se potriveşte mult mai bine trăsăturii pe care o desemnează 
decât echivalentul său german finster, care are o sonoritate mult prea lumi¬ 
noasă. în cazul fr. nuit şi jour, poetul Stephane Mallarme găsea nepotrivit 
faptul că timbrul sonor al acestor cuvinte ar fi «inversat»; jour sună întu¬ 
necat, iar nuit, dimpotrivă, are un timbru luminos {cf. supra 5.4.23 şi nota 
35, p. 88). în această a doua privinţă, şi anume aceea a funcţiei icastice a 
semnului lingvistic, este absolut utilă reluarea discuţiei începute în Kratylos. 


63.8.2. Reducerea ulterioară a lui loyog cr/jpuvrixâc 
la una dintre modalităţile sale 

Am văzut că Aristotel intuieşte existenţa diverselor modalităţi de actua¬ 
lizare a enunţului semantic — /.oyoţ oypavTiKoţ {cf. supra 6.3.2): 


loyoţ cry]ftavTiic6<; 



loyoţ dnro<j>avTiKoţ 
loyoţ TtpaygariKoţ 
loyoţ ttoiv]tik6<; 


Dintre aceste modalităţi, doar prima este discutată în amănunt, celelalte 
două fiind enunţate doar în treacăt. Vom încerca să aflăm acum dacă, 
anume când şi în ce măsură s-a încercat, în istoria filozofiei limbajului de 
după Aristotel, reducerea limbajului ca ansamblu la una dintre modalităţile 
lui de realizare menţionate. 

O reducere a limbajului la loyoţ âirocjxnmicoţ nu a fost întreprinsă - cel 
puţin nu în ceea ce priveşte domeniul strict al filozofiei. Există însă două 
discipline ştiinţifice în care aceste tendinţe pot fi puse în evidenţă, 
a) în teoria gramaticală se afirmă tendinţa de a explica funcţiile limbajului 

prin categorii logice. Astfel, pentru caracterizarea tipurilor de cuvinte şi 

a unor funcţii gramaticale elementare se face apel la categorii care îşi au 
originea în teoria categoriilor de la Aristotel: substantivul a substanţă; 
adjectivul a calitate; prepoziţia a relaţie; verbul a timp {cf. germ. Zeit- 
wort ); activ şi pasiv ( genus verbi, vox) a activitate (, actio ) şi pasivitate ( pas - 
sio) etc. Funcţiile specifice cazurilor, ca de exemplu cele ale genitivului 
latinesc, au fost încă de timpuriu croite potrivit unor situaţii concrete de 
utilizare. în acest scop, desemnarea cazului se face cu ajutorul unui ter¬ 
men adăugat: invidia Caesaris are valoare de Genitivus subiectivus dacă 
din context reiese că Caesar este invidios pe altcineva, dar de Genitivus 
obiectivus atunci când este evident că altcineva îl invidiază pe Caesar; 
nihili esse „a nu avea nici o valoare" contează ca un Genitivuspretii etc. 
Tot genitivul este util ca auxiliar în traducere, atunci când adevărata 
funcţie din limbă este greu de precizat. Acest procedeu nu cunoaşte, de 
altfel, limitări naturale; întotdeauna se poate descoperi un caz concret 
în care genitivul desemnează o relaţie pentru care încă nu există o denu¬ 
mire potrivită. 

b) în precizările pozitiviste ale logicii se ajunge, de asemenea, la o reducere 
(de cele mai multe ori operată tacit) a limbajului la „logos- ul afirmativ". 
Această reducere apare mai ales sub forma argumentelor ex negativo. 
Limbajul natural, se spune, este prea nedeterminat şi incoerent pentru 
a-şi îndeplini adevărata sa misiune, iar „insuficienţele" sale trebuie des¬ 
coperite şi corectate. Primele semne ale acestui tip de reducţie, care apare 
mai ales sub forma „criticii limbii", se găsesc deja la un gânditor deloc 
pozitivist, Gottfried Wilhelm Leibniz (1646-1716), în eforturile sale 
de a construi o limbă logică universală. Mai târziu, acest tip de reduc¬ 
ţie apare, într-o formă mult mai pronunţată, la gânditori ca Gottlob 
Frege (1848-1925), Bertrand Russell (1872-1970), Hans Reichenbach 
(1891-1953) şi Rudolf Carnap (1891-1970). 
în istoria filozofiei limbajului, această formă de reducţie apare doar la autori 
de rangul al doilea, ca de exemplu Fritz Mauthner (1849-1923). Ceea ce el 
numeşte „critică a limbii" 40 este la fel de inadecvat ca şi propunerea unui 
istoric care ar deplânge falsificarea faptelor istorice într-un roman de aven¬ 
turi captivant. 

Toate aceste forme de critică a limbajului întemeiate pe o reducţie, ope¬ 
rată tacit, a enunţului semantic (/.oyoţ cnjţtavrocoţ) la enunţul afirmativ 
(Xoyoţ âTtocfjavTiKOţ) sunt interesante pentru istoria filozofiei limbajului 


40. Cf. Mauthner 1923. 

doar sub aspect negativ: ele arată că limbile „naturale" nu sunt tocmai ceea 
ce spun că ar fi autorii menţionaţi, adică limbi artificiale construite logic. 

In lingvistică, aceeaşi problemă apare atunci când, în analiza limbilor 
naturale, sunt implicate asemenea limbi-model, artificial construite. Mode¬ 
lele de acest tip sunt, desigur, utile, atunci când sunt construite cu un scop 
corect, şi anume pentru organizarea limbilor naturale astfel încât acestea să 
corespundă necesităţilor logicii. De cele mai multe ori însă, limbile-model nu 
sunt antrenate în atingerea acestui scop practic, ci în scopul teoretic opus: să 
contribuie la dezvăluirea structurilor «reale», „de profunzime", ale limbilor 
naturale. Modul de operare judicios şi, respectiv, cel lipsit de sens vor fi ilus¬ 
trate în acest domeniu prin analiza funcţiilor prepoziţiei germane mit „cu". 


mit 

„cu" 



mit einem Stock schlagen 
„a bate cu un băţ" 

mit Mehl backen 
„a coace cu faină" 

mit Peter spazierengehen 
„a se plimba cu Peter" 

mit Freude arbeiten 
„a munci cu bucurie" 


„instrument" 


„materie" 


„asociere" 


„împrejurare a asocierii" 


forme de utilizare 


forme de asociere 


O asemenea analiză este judicioasă numai dacă, pornind de la funcţia ling¬ 
vistică, duce la tipuri de utilizare particulare, dar este lipsită de sens atunci 
când se consideră, invers, că tipurile particulare de utilizare stau la baza func¬ 
ţiei lingvistice. Aşadar, corect nu este să spunem «semnificaţia lui mit din 
structura de suprafaţă reprezintă semnificaţii diverse în structura de adân¬ 
cime, ca de exemplu „instrument", „substanţă", „asociere", „circumstanţă"», 
ci, invers, «semnificaţia lui mit cunoaşte diverse precizări, în funcţie de 
context». „Structura de adâncime" - dacă vrem neapărat să folosim acest 
termen - este funcţia lingvistică a prepoziţiei, nu relaţiile care rezultă din 
contextele specifice în care aceasta este utilizată. Adesea nu este uşor să para¬ 
frazezi corespunzător semnificaţia lingvistică întemeiată pe diversele cazuri 
concrete de utilizare a unui cuvânt. în cazul germ. mit, ne-am putea gândi la 
„und X ist dabei" („şi X este prezent"): Icb schlage, ich backe, icbgehe spazie- 
ren, icb arbeite und X (= ein Stock, Mebl, Peter, Freude) ist dabei - lovesc, coc, 
mă plimb, lucrez şiX (= un băţ, făină, Petru, bucurie) este prezent -. Relaţiile 
desemnate în mod concret rezultă din cunoaşterea lucrurilor. Pot lovi sau mă 
pot plimba cu un băţ, la nevoie pot chiar munci cu un băţ, însă nu pot coace 

cu el. Desigur, pot bate pe cineva cu Peter, în cazul în care bastonul meu se 
numeşte aşa, sau pot bate cu bucurie , în cazul în care caracterul meu lasă 
de dorit. 41 Felul în care trebuie interpretată semnificaţia generală „şi X este 
prezent' depinde de circumstanţele utilizării lui mit. 

Abia în urma analizei, semnificaţia lingvistică - care, având în vedere 
actul concret al desemnării unei stări de lucruri, reprezintă doar o posibili¬ 
tate - poate fi proiectată asupra realităţii extralingvistice. Apoi, prin com¬ 
paraţie cu alte limbi, vom constata că «domeniile de utilizare» ale semnifi¬ 
caţiilor din limbile individuale se suprapun doar rareori. Semnificaţia germ. 
mit nu corespunde în latină vreunei intuiţii unitare, unei apprehensio sim¬ 
plex. Este adevărat că „formele asocierii" sunt acoperite în latină prin cum\ 
cum uxore redire „a se întoarce cu nevasta", summa cum laude-, cum tempore 
etc. însă „formele utilizării" se situează doar parţial în domeniul de utili¬ 
zare al lui cum-, mai frecvent, acestea cad în sfera ablativului: fundis, sagittis 
reliquisque telispugnare „a lupta cu praştiile, cu săgeţile şi cu celelalte arme 
de aruncat"; navem militibus complere „a echipa o navă cu soldaţi" etc. Pe de 
altă parte, funcţiile prepoziţiei cum 42 şi ale ablativului latinesc depăşesc cu 
mult domeniul de utilizare al germ. mit. 

Corespondenţe de acest tip se pot găsi şi în interiorul uneia şi aceleiaşi 
limbi; în loc de cu un băţ, cu făină, cu Petru, cu bucurie putem spune cu ajuto¬ 
rul unui băţ, utilizând făină, împreună cu Petru, cuprins de bucurie sau chiar 
bucuros. Asta nu înseamnă că toate aceste semnificaţii ar coincide cu cele ale 
prepoziţiei „cu", ci că fiecare limbă îşi poate fi propriul metalimbaj. Funcţiile 
din orice limbă pot fi analizate chiar cu ajutorul limbii respective. în afară 
de aceasta, exemplele mai arată că în paradigma prepoziţiilor - sau într-un 
anumit punct al acestei paradigme - o limbă poate cunoaşte diferenţieri pe 
care nu le regăseşte în alte paradigme. Sintagma cu X nu porneşte de la ace¬ 
eaşi semnificaţie de bază ca parafraza sa „prin utilizarea lui X ca instrument". 
Cele două expresii corespund unor intuiţii diferite ale realităţii. Doar dacă 
realitatea lingvistică desemnată este considerată semnificaţie de bază (sau, cu 
un termen mai tehnic, „structură de adâncime") putem spune că un termen 
şi toate parafrazele sale au ca punct de plecare o semnificaţie comună, dar în 
felul acesta conceptele „semnificaţie de bază" sau „structură de adâncime" îşi 
pierd orice relevanţă din punctul de vedere al ştiinţei şi al filozofiei limbajului. 

41. Cf. Coseriu 1970, 14 şi urm. 

42. \Cum în calitate de conjuncţie nu a fost luat aici în considerare, lucru care nu 
este de la sine înţeles, ci ar trebui justificat.] 

Cea de-a doua reducţie constă în faptul că adevărata esenţă a limbajului este 
văzută în enunţul pragmatic (Xoyoţ TrpaypariKoţ). Această formă de reducţie 
trebuie considerată o abatere de la curentul principal de opinie din istoria filozo¬ 
fiei limbajului. Ea începe cu Francis Bacon {cf. infra 6), este continuată de empi¬ 
riştii John Locke (1632-1704), George Berkeley (1685-1753), David Hume 
(1711-1776) şi alţii şi apare apoi, intr-un alt context din istoria spirituală a uma¬ 
nităţii, la Henri Bergson (1859-1941) şi Guido Calogero (1904-1986) - la cel 
din urmă, ca reacţie nemijlocită faţă de Croce {cf. infra). Acest tip de reducţie 
se bazează pe intuiţia, corectă de altfel, a ceea ce a fost desemnat aici prin ter¬ 
menul „alteritate“ {cf. supra 2.3.1); este vorba de comunicarea cu celălalt („a se 
comunica cuiva“), ceea ce nu trebuie confundat cu sensul obişnuit al termenului 
comunicare („a împărtăşi ceva cuiva“) - această formă banală de comunicare 
ţine de sfera praxisului şi nu are nimic de a face cu esenţa limbii. Comunicarea 
cu celălalt se fundamentează nemijlocit pe funcţia intersubiectivă a limbajului şi 
îi este deci constitutivă. Acolo unde acest „a-se-comunica-celuilalt“ lipseşte avem 
de a face probabil cu „artă“, însă nu cu „limbaj". 4 ’ Bazele înţelegerii acestui tip 
de „comunicare" au fost puse de Hegel, care caracterizează limbajul drept „exis¬ 
tenţă a sinelui pur ca sine"; în el, „ singularitatea carefiinţează pentru sine a con¬ 
ştiinţei de sine ca atare trece în existenţă, aşa încât ea fiinţează pentru celălalt". 44 
Vom reveni asupra acestui punct mult mai târziu. 

A treia reducţie constă în considerarea enunţului poetic (/.oyoţ 7toiv]Tnc6<;) 
ca manifestare a esenţei limbajului. Această concepţie rezultă, în linii mari, 
din identificarea limbajului cu poezia sau cu arta în general, identificare ce 
se conturează în scrierile lui Giambattista Vico (1668-1744), filozof al lim¬ 
bajului napolitan, poate fi apoi identificată în scrierile despre limbaj ale lui 
Herder, Hegel şi Heidegger şi apare expressis verbis la Benedetto Croce {cf 
supra 2.3.2 şi nota 10, p. 45). Vom vedea mai târziu dacă acest al treilea tip 
de reducţie este sau nu comparabil cu celelalte două. 

S-au păstrat deci, până astăzi, patru modalităţi de determinare a esenţei 
limbajului - care în unele puncte se exclud, iar în altele se suprapun - în 
direcţia schiţată de Aristotel: 

a) limbajul ca instanţă „nedeterminată", care precedă gândirea şi care oferă 

baza pentru toate activităţile spiritului; 

b) limbajul ca produs al gândirii raţionale; 

c) limbajul ca produs al spiritului practic, ca instrument de acţiune; 

d) limbajul ca poezie, ca artă. 

43. Cf. Coseriu 1994, 82 şi urm. 

44. Phdnomenologie des Geistes, cap. VI, B. I. a.; cf. Hegel 1807/1970, 376. 

6.3.8.3. Expresie şi conţinut în semnul lingvistic 

Aristotel vorbeşte explicit despre existenţa unui raport între forma cuvân¬ 
tului (cfjcovvj) şi conţinutul său ( 7 rdGrjpa rvjţ Jm^yjţ), dar fără să ofere indicaţii 
mai precise. Filozoful grec abordează această problemă atât de tangenţial şi 
de sporadic, încât, dacă dorim să primim o explicaţie satisfăcătoare, trebuie 
să o «citim printre rânduri». In istoria ulterioară a filozofiei limbajului, suc¬ 
cintele afirmaţii ale lui Aristotel despre acest subiect rămân multă vreme fără 
consecinţe şi fără ecou. Discuţia este reluată abia mult mai târziu, în contex¬ 
tul încercării de determinare a dimensiunii obiective a limbii. Toate explica¬ 
ţiile pe marginea acestui raport au rămas insuficiente până astăzi, în sensul că 
nu justifică în egală măsură cele două dimensiuni ale limbii, raportul „om- 
limbaj-fiinţă“, pe de o parte, şi raportul „om-limbaj-om“, de cealaltă parte. 

6.3.8.4. Statutul conţinuturilor semnelor lingvistice 
(rm^TjficiTci TYjq ipvgijq) 

Odată cu succintele observaţii ale lui Aristotel pe marginea raportului 
dintre sunet şi semnificaţie, este dat uitării aproape în totalitate şi statutul pe 
care el l-a atribuit conţinuturilor lingvistice. In termeni moderni, am putea 
spune că Aristotel susţine o concepţie „psihologizantă"; pentru el, semnifi¬ 
caţiile sunt „afecte ale sufletului", conţinuturi ale conştiinţei. Denumirea 
pentru conţinutul semnului lingvistic este păstrată, după cum vom vedea, 
sub diverse forme echivalente, până după perioada scolastică. La Sfântul 
Augustin dicibile apare ca „ceva ce simte sufletul şi care este păstrat în suflet"; 
Thomas de Aquino vorbeşte, în legătură cu semnele pe care le folosesc oame¬ 
nii, despre conceptiones intellectus, şi chiar filozoful empirist John Locke ne 
asigură că cuvintele (= formele cuvintelor) sunt semne ale ideilor: 45 

... it was further necessary that he [man] should be able to use the sounds as signs 

of internai conceptions, and to make them stand as marks for the ideas within his 

own mind... 46 ’* 

45. Cf. infra, capitolele despre Sfântul Augustin, despre filozofia limbajului în 
Evul Mediu şi despre filozofii empirişti. 

46. An Essay ConcerningHuman Understanding, Book Three, chap. 1,2 (= Locke 
1690/1975). 

* „...mai era necesar ca omul să fie în stare să folosească aceste sunete drept 

semne ale concepţiilor sale lăuntrice şi să facă din ele semne ale ideilor din mintea 
sa...“, versiune românească de Teodor Voiculescu, în John Locke, Eseu asupra inte¬ 
lectului omenesc , II, Editura Ştiinţifică, Bucureşti, 1961, p. 7 (n. tr.). 

însă, cum afectele sufleteşti (TtaGvjpaTa) trebuie să corespundă în mod 
nemijlocit lucrurilor, Locke consideră, în consecinţă, că formele cuvinte¬ 
lor constituie semne pentru obiecte şi stări de lucruri. Antoine Arnauld şi 
Pierre Nicole, autorii Logicii de la Port-Royal, par să facă un pas în direcţia 
ideii de autonomie a semnului lingvistic ca întreg în raport cu obiectele din 
realitatea extralingvistică, atunci când afirmă: „Ainsi le signe enferme deux 
idees, l’une de la chose qui represente, l’autre de la chose representee." 4 ' Abia 
la Hegel semnificaţia primeşte statut autonom. 

în lingvistică, afirmarea cea mai categorică a faptului că nu doar formele 
cuvintelor, ci şi conţinuturile acestora au un caracter specific fiecărei limbi 
în parte o găsim la Wilhelm von Humboldt, care afirmă cu obstinaţie că 
limbile se deosebesc între ele nu doar sub aspectul „formei externe", ci şi sub 
cel al „formei interne" şi subliniază faptul că filozofii antici nu au observat 
aceste diferenţe ale „formei interne": 

Sie [scil. opinia că între limbi ar exista doar o „diversitate sonoră"] war ver- 
mutlich, wird sie auch nirgends ausdriicklich ausgesprochen, bei den Alten die 
vorherrschende. Sonst wiirden aus der Tiefe ihrer Philosophie andere Ideen 
iiber die Natur der Sprache, nicht bloss iiber die logische und grammatische 
Form der Rede, hervorgegangen seyn, ihre Wissbegierde wiirde mehr fremden 
Sprachstoff zusammengetragen, und ihr bewunderungswiirdiger Scharfsinn 
ihn bearbeitet haben. 48 

„Ea [opinia că între limbi ar exista doar o «diversitate sonoră»] a fost probabil 
la cei vechi dominantă, chiar dacă nu a fost niciodată exprimată explicit. Altfel, 
din profunzimea filozofiei lor ar fi izvorât alte idei despre natura limbajului, şi 
nu doar despre forma logică şi gramaticală a vorbirii, dorinţa lor de cunoaştere 
ar fi adunat mai multă substanţă din alte limbi, iar admirabila lor ingeniozitate 
ar fi supus-o prelucrării." 

Modele ale semnului lingvistic în care semnificaţia apare ca o componentă 
de sine stătătoare au conceput - inspiraţi probabil de Hegel - lingviştii ruşi 
Filipp Fedorovic Fortunatov (1848-1914), Viktor Karlovic Pozezinskij 
(pol. Porzezinski; 1870-1929) şi indo-europenistul genovez Ferdinand de 
Saussure (1857-1913). 

47. [Această frază apare abia în ediţia a doua, din 1685; în prima ediţie lipseşte 
întreg capitolul din care face parte; cf. Coseriu 1967, 94 şi urm. Cf., de asemenea, 
Saussure (1916/1971), 98: „Le signe linguistique unit non une chose et un nom, 
mais un concept et une image accoustique."] 

48. Uber die Verschiedenheit des menschlichen Sprachbaus, Erster Abschnitt, 7 
(= Humboldt 1829/1963,153). 

6.3.8.5. Interpretări ulterioare ale sintagmei xară, crvvSijxTjv 
Istoria interpretării expresiei aristotelice KCtrâ <7uv0yjicr]v reprezintă un 
«capitol în sine», în sensul obişnuit al cuvântului. De aceea, subcapitolul de 
faţă va fi şi el destul de întins şi va cuprinde mai multe părţi. 

Interpretarea acestei expresii a fost deplasată repede în direcţia unei pro¬ 
blematici glotogonice; curând după moartea lui Aristotel, expresia xarct 
<7uv0yjKy]v a fost raportată la apariţia limbajului, respectiv a cuvintelor - lim¬ 
bajul şi-ar avea originea într-un fel de convenţie explicită. Se pierde în mare 
măsură înţelegerea istoricităţii inerente a limbajului; aceasta nu mai este inter¬ 
pretată, ca la Aristotel, ca o caracteristică esenţială a limbii, ci ca un factum 
care intervine în momentul apariţiei unui cuvânt. Crearea limbii, chiar dacă 
se petrece mereu în mod spontan în actul vorbirii prin transformarea a ceea ce 
există deja, este totuşi legată de societăţile umane, care o preiau şi o transmit 
mai departe; în asta constă istoricitatea limbii, şi nu e nevoie de nici o con¬ 
venţie explicită. înţelegerea corectă a sensului expresiei aristotelice apare doar 
sporadic în lunga istorie a interpretării, ca de exemplu la Thomas de Aquino. 

6.3.8.5.1. Thomas de Aquino 

în comentariul său In libros Peri Hermeneias et Posteriorum Analytico- 
rum Expositio , Thomas de Aquino (1225-1274), cel mai important teolog 
şi filozof din Evul Mediu, spune explicit că rădăcinile limbajului se află 
în natura socială a oamenilor sau, mai exact, că limbajul e acelaşi lucru cu 
natura socială a omului: 

Et si quidem homo esset naturaliter animal solitarium, sufiîcerent sibi animae 
passiones, quibus ipsis rebus conformaretur, ut earum notitiam in se haberet; sed 
quia homo est animal nztmzlitei politicum et sociale , necesse fuit quod conceptio- 
nes unius hominis innotescerent aliis, quod fit per vocem; et ideo necesse fuit esse 
voces significativas, ad hoc quod homines ad invicem conviverent. 49 

„Dacă totuşi omul ar fi prin natura sa o fiinţă solitară [nesociabilă], i-ar fi de ajuns 
impresiile sufleteşti, prin intermediul cărora el este influenţat de lucruri pentru a 
primi în sine cunoştinţe despre acestea; însă, fiindcă omul este o fiinţă politică şi 
socială , a fost nevoie ca ideile unuia să fie făcute cunoscute şi celorlalţi oameni, iar 
acest lucru s-a realizat cu ajutorul vocii; şi de aceea a fost nevoie ca sunetele să fie 
înzestrate cu semnificaţie, pentru ca oamenii să poată trăi împreună." 

Expresia secundam placitum, care după Boethius reprezintă traducerea 
comună pentru xarâ <7uv0yjicy]v, nu este interpretată de Thomas de Aquino 

49. Liber I; Cap. I; Lectio II; Paragraphus 2 (= Tomas de Aquino 1955, 10). 

în sensul de „prin acord“; el parafrazează expresia respectivă mai degrabă 
în felul următor: secundum institutionem humanam a beneplacito hominis 
procedentem , 50 „conform unei instituţii omeneşti provenite din bunul-plac 
al oamenilor". Şi continuă: 

Et per hoc differt nomen a vocibus significantibus naturaliter, sicut sunt gemitus 
infirmorum et voces brutorum animalium. 51 

„Şi prin aceasta se deosebeşte numele de sunetele care exprimă ceva prin natura 
lor, precum gemetele bolnavilor sau urletele animalelor lipsite de raţiune." 

Ceva mai târziu, filozoful se întoarce, intr-un alt context argumentativ, la 
secundum placitum : 

...nomen significat secundum placitum, quia nullum nomen est naturaliter. Ex 
hoc enim est nomen, quod significat: non autem significat naturaliter, sed ex 
institutione. Et hoc est quod subdit [...]: Sed quando fit nota [â/.X brav yivryzai 
crufr{2oXov], 52 id est quando imponitur ad significandum. 53 

„Numele semnifică ceva pe baza unei instituţii omeneşti, fiindcă nici un nume 
nu este dat de la natură. Numele există tocmai pentru că semnifică ceva; însă nu 
semnifică prin natura sa, ci conform unei instituţii. Şi asta adaugă el [Aristotel] ca 
explicaţie: Dar abia atunci când devine semn [simbol], adică atunci când este făcut 
să semnifice [să exprime o semnificaţie]." 

în comentariul său, Thomas de Aquino exprimă clar ideea că are în vedere 
intenţionalitatea, nu convenţia. în afară de asta, să mai amintim încă o dată 
că naturaliter „prin natură" se referă nu la natura lucrurilor, ci la natura 
semnelor (voces). 

Interpretarea lui Thomas de Aquino merge dincolo de ceea ce putem 
citi la Aristotel, dar se menţine strict în câmpul conceptelor aristotelice şi 
surprinde corect sensul pasajului comentat. 

însă nu aceasta este regula în lunga istorie a receptării lui Aristotel. Mult 
mai des, problema este deviată spre chestiunea glotogonică. Expresia xara 
<7uv0yj>cy]v nu este înţeleasă în sensul că limbajul funcţionează pe baza unei 
instituţii istorice, în măsura în care este legat de o societate omenească, ci 
este pusă în legătură cu apariţia limbajului. Acest lucru - mutatis mutan- 
dis - conduce la o revenire la vechea teză vopw, aşa cum se vede la Ammo- 
nios, primul comentator al lucrării TUpi spppa'aţ. 

50. Ibid., Lectio IV, Paragraphus 6. 

51 .Ibid. 

52. rupi âpgrjveîaţ, 16a, 27; cf supra 6.2.2.1. 

53 .Ibid., Paragraphus 11. 

63.8.5.2. Ammonios (Ammonius) 

în comentariul său la Peri hermeneias, apărut în Alexandria pe la sfârşi¬ 
tul secolului al V-lea d.Hr. - este vorba, probabil, despre notiţe de curs ale 
discipolilor săi -, Ammonios subliniază mai întâi caracterul intenţional al 
semnului lingvistic; după el, ar exista o diferenţă între imitaţie, care se înte¬ 
meiază pe asemănarea cu lucrul însuşi, şi folosirea unui semn sau simbol: 

to Se yâp aug(3olov rjroi oqgtîov (âg<ţ>OT£p«ţ yctp auro 6 <j>ilocrocţ>o<; ovogâ^ti) to 

olov £(ţ>’ t]gîv £J(£l, «T£ Kal £K ftOVV]ţ l)cj)lcrTâ[r£VOV TVjţ r]g£T£pap ETUVOiaţ. 54 

„Dimpotrivă, semnul sau simbolul (căci filozoful foloseşte ambele expresii pentru 

aceasta) se află în întregime în noi, căci este exclusiv un produs al invenţiei noastre."* 

După câteva pagini, pe parcursul comentariului detaliat la Peri hermeneias 
16a, 19-20, Ammonius echivalează sintagma xarâ <7uv0yjKy]v cu vechiul 
termen Qecrsi „prin acord“: „to Kctrâ (ruvGrjiajv raurov cnjgalvov rw Gecrei“ 55 
şi vorbeşte chiar despre un acord al grecilor de a da anumite nume anumitor 
lucruri: 

cruv£0£TO yâp îrpop âllijlouţ "E’XXrjvtţ gev roicrSt roiţ ovogaai râ Trpâygara 

Ka/.£Îv. 

„Astfel grecii s-au înţeles să denumească lucrurile cu aceleaşi nume."** 

6.3.8.53. De la Boethius la scolastica târzie 

O concepţie asemănătoare ilustrează, într-o epocă târzie, filozoful roman 
Anicius Manlius Severinus Boethius (cca 480-525), care a devenit celebru 
prin scrierea De consolationephilosophiae, compusă în închisoare. Traduce¬ 
rea sa comentată la Peri hermeneias are la bază alte comentarii anterioare, nu 
în ultimul rând pe cel al lui Ammonius. Boethius redă k axa. <tuv0>jkv]v prin 
secundam placitum şi explică această sintagmă astfel: 

54. Cap. 1, B 20 {cf. Ammonius 1961; textul grecesc după Scarpat 1950,84 şi urm.). 

* Spre comparaţie, oferim şi versiunea românească existentă: „...pe când sim¬ 
bolul sau semnul (căci filozoful numeşte un acelaşi lucru prin ambele) ne revine în 
întregime ca subzistând prin simpla noastră cugetare", în Ammonius, Stephanus, 
Comentarii la tratatul Despre interpretare al lui Aristotel, însoţit de textul comentat , 
traducere, cuvânt înainte, note şi comentariu de Constantin Noica, Editura Acade¬ 
miei, Bucureşti, 1971, p. 53 (n. tr.). 

55. Ibid., B 30; cf. Ammonius 1961, 59: „«secundum confictionem», idem sig- 
nificans ei quod positione." 

** Spre comparaţie, oferim şi versiunea românească a lui Constantin Noica, ed. 
cit.,p. 65: „...Elinii s-au învoit între ei să denumească lucrurile cu aceste nume" (n. tr.). 

secundum placitum vero adiunctum est, quoniam nullum nomen natura signifi- 
cat, sed secundum placitum ponentis constituentisque voluntatem. 

„«secundumplacitum» s-a adăugat deoarece nici un nume nu semnifică prin natura 
lui, ci potrivit bunului-plac al celui ce dă numele şi voinţei celui ce îl creează." 

Şi ceva mai încolo: 

secundum placitum vero est, quod secundum quandam positionem placitumque 
ponentis aptatur. 56 

„«secundum placitum » înseamnă într-adevăr că [numele] este adaptat potrivit 
poziţiei şi bunului plac al celui ce dă numele." 

Adaosul secundum placitum ar trebui deci să exprime ideea că un nume 
semnifică nu potrivit naturii sale, ci potrivit deciziei libere şi bunului-plac al 
„dătătorului de nume". Boethius nu aplică, aşadar, această expresie la tradi¬ 
ţia care face ca numele să fie transmise din generaţie în generaţie, ci la actul 
atribuirii numelor. 

Această interpretare caracteristică perioadei romane târzii şi celei creş¬ 
tine timpurii se regăseşte - cu excepţia lui Thomas de Aquino - şi în Sco¬ 
lastică. Deşi scolasticii întrebuinţează diverse expresii echivalente pentru 
icara crjv07|K7]v (Abelard foloseşte institutio, Petrus Hispanus - ad placi¬ 
tum, Guilelmus de Moerbeke, în versiunea pe care a dat-o la lucrarea lui 
Ammonios, utilizează secundum confictionem ), interpretarea nu se schimbă 
aproape deloc. Johannes a Sancto Thoma (Joâo de Sâo Tomâs, 1589-1644), 
portughez cu descendenţă parţial flamandă şi unul dintre ultimii reprezen¬ 
tanţi semnificativi ai scolasticii, urmează, în încercarea sa de a explica terme¬ 
nul respectiv, tot interpretarea lui Boethius: 

Signum ad placitum, quod repraesentat aliud ex impositione voluntatis. 57 ’* 

Şi în alt pasaj: 

...voces significant ex conceptu imponentis, ut a quo suspiciunt significationem et 

58 ** 

împositionem... 

56. Citat după Pagliaro 1957, 274 şi urm. 

57. Citat după Herculano de Carvalho 1961, 168 (= Prima Pars Artis Logicae, 
Caput II, pp. 9b-10a). 

* „Signum ad placitum, deoarece reprezintă altceva prin impunerea voinţei." 

58. Citat după ibid., 169 (= Ibid., Questiones disputandae, p. 107a) (n. tr.). 

** „...cuvintele semnifică prin intermediul gândului celui care dă nume, aşa 
încât ele primesc de la acesta semnificaţie şi convenţie" (n. tr.). 

Şi aici se vorbeşte exclusiv despre actul „instituirii" numelui, care depinde 
de voinţa liberă a celui care atribuie numele. 

63.8.5.4. Leibnizşi Wolff 

Şi primii reprezentanţi ai Iluminismului german, Gottfried Wilhelm 
Leibniz (cf. infra 6.3.8.2) şi Christian Wolff (1679-1754), continuă această 
tradiţie exegetică, de care însă se şi desprind parţial. Astfel, în scrierea lui 
Leibniz Nouveaux essais sur l’entendement humain , care reprezintă un fel 
de replică la lucrarea Essay concerning Human Understanding (1690) a lui 
John Locke, într-un pasaj în care Philalete, unul dintre cei doi protagonişti 
ai dialogului, se referă pe scurt la opinia lui Locke: 

Maintenant, Ies mots etant employes par Ies liommes pour etre signes de leurs 
idees, on peut demander d’abord comment ces mots y ont ete determines; et l’on 
convient que cest [...] par une institution arbitraire en vertu de laquelle un tel mot 
a ete volontairement le signe dune telle idee. 59 ’* 

La aceasta Theophile, care reprezintă în dialogpoziţia lui Leibniz, răspunde: 

Je sais qu’on a coutume de dire dans Ies ecoles et partout ailleurs que Ies signifi- 
cations des mots sont arbitraires ( ex instituto) et il est vrai qu’elles ne sont point 
determinees par une necessite naturelle. 60. 

Principiul arbitrarităţii este prezentat aici drept o concepţie veche, curentă 
în mediul şcolar, şi se aminteşte, în acelaşi timp, că determinarea cu adevă¬ 
rat importantă a semnului lingvistic este de natură negativă; acesta nu este 
„natural", deci nu este determinat cauzal. 

Acelaşi lucru este susţinut de Christian Wolff; în scrierea Vernunfftige[n] 
Gedancken von Gott, der Welt und der Seele des Menschen, auch allen Dingen 
iiberbaupt (1719), el diferenţiază - ca mulţi înaintea lui - semnele „naturale" 
de cele „nemotivate" şi subliniază caracterul arbitrar al celor din urmă: 

59. Nouveaux essais, livre III, chap. II; cf. Leibniz 1765/1966, 239. 

* „Cuvintele fiind folosite de către oameni pentru a fi semne ideilor lor, se 
poate pune în primă instanţă întrebarea legată de modul în care au fost determi¬ 
nate aceste cuvinte; şi se acceptă faptul că [...] printr-o instituire arbitrară, în virtu¬ 
tea căreia un anume cuvânt a fost în mod deliberat semnul unei anumite idei", în 
G.W. Leibniz, Noi eseuri asupra intelectului omenesc, traducere de Marius Tianu, 
control ştiinţific şi note de Adrian Niţă, studiu introductiv de Mircea Flonta, Edi¬ 
tura AII, Bucureşti, 2003, p. 193 (n. tr.). 

60. Ibid.-, cf., de asemenea, Coseriu 1967, 99 şi urm. 

** „Ştiu că se obişnuieşte să se spună în şcoli şi peste tot că semnificaţiile cuvin¬ 
telor sunt arbitrare (ex instituto) şi este adevărat că nu sunt determinate de o necesi¬ 
tate naturală.", ibidem, p. 193 (n. tr.). 

Die Worter gehoren unter die willkiihrliche Zeichen [...]; denn dai? ein Wort 
und ein Begrif mit einander zugleich zugegen sind, oder eines von beyden auf das 
andere erfolget, beruhet auf unserem Willkiihr. 61 * 

Imediat după aceasta însă, este scos în evidenţă aspectul negativ, şi anume 
caracterul non-necesar al raportului dintre „lucruri“ şi „nume“: 

Nehmlich diejenigen, welche die Worter erst erdacht, haben nach ihrem Gefallen 
denen Arten und Geschlechtern der fiir sich und durch andere bestehenden Dinge 
Nahmen aufgeleget. Denn ob sie gleich einigen Grund dazu miissen gehabt haben 
[...]; so ist derselbe doch nicht nothwendig gewesen, welches zur Geniige daraus 
erhellet, dai? die Worter [...] in verschiedenen Sprachen unterschieden sind. 62 ’** 

Mult mai pe larg ajunge Wolff să vorbească despre teoria semnelor într-o 
altă lucrare importantă a sa, în care revine plin de căinţă la limba latină. In 
Pbilosopbia prima sive ontologia (1730), el distinge încă o dată între signa 
naturalia „necesare" şi signa artificialia „arbitrare": 

Talia signa artificialia sunt vocabula, quibus rerum notiones, tum res ipsae iis res- 
pondentes significantur... (§ 958)*** 

După ce a arătat că ideea de fiinţă desăvârşită este exprimată în latină prin 
Deus , în germană prin Gott, în polonă prin Bog, Wolff continuă: 

Quoniam vis significandi signorum artificialium pendet ab arbitrario entis cujus- 
dam intelligentis [...], ideo aliam rationem praeter arbitrium entis cujusdam intel- 
ligentis non agnoscit [...], consequenter signa artificialiaprorsus arbitraria sunt, ac 
ideo perse indifferentia sunt ad quemlibet signficatmn... (§ 959)**** 

61. Vernunfftige Gedancken, § 295; cf. Wolff 1729/1983,161. 

* „Cuvintele fac parte din categoria semnelor arbitrare [...]; căci ţine de bunul 
nostru plac dacă un cuvânt şi un concept sunt prezente simultan sau unul dintre ele 
urmează după celălalt" (n. tr.). 

62.1bid., § 296. 

** „Anume aceia care au născocit pentru prima dată cuvintele au pus după 
bunul lor plac nume lucrurilor existente pentru ei şi prin ceilalţi, potrivit speciilor 
şi genurilor acestora. Căci dacă ei trebuie să fi avut numaidecât un motiv pentru 
aceasta [...]; acesta nu a fost totuşi necesar ca de aici să rezulte îndeajuns faptul că în 
diferite limbi cuvintele sunt diferite" (n. tr.). 

*** „Asemenea semne artificiale sunt cuvintele prin care sunt semnificate con¬ 
ceptele lucrurilor, şi prin aceasta lucrurile însele care corespund acestora" (n. tr.). 

****„Deoarece puterea de semnificare a semnelor artificiale depinde de voinţa 
unei fiinţe inteligente oarecare [...], şi de aceea nu cunoaşte alt motiv decât voinţa 
liberă a unei fiinţe inteligente oarecare [...], rezultă că semnele artificiale sunt com¬ 
plet arbitrare şi de aceea indiferente prin sine în raport cu orice semnificat^ (n. tr.). 

Şi aici, lipsa unei motivaţii naturale este evidenţiată ca un corolar al „arbi- 
trarităţii“. în afară de decizia liberă a unei fiinţe inteligente [ens intelligens), 
nu există alt motiv pentru asocierea între cuvânt şi obiect şi, prin urmare, 
semnele artificiale (signa artificialia ) sunt cu totul indiferente în raport cu 
o semnificaţie oarecare. Lipsa motivaţiei este şi mai puternic accentuată în 
paragraful următor: 

Ex notione signi artificialis nihil colligere licet, quod signato conveniat; sed idem 

signatum aliunde notum tantum, modo in memoriam revocat, ubi ante edocti 

fuerimus, cujusnam sit signum. (§ 960) 

Acest signum artificialis nu ne furnizează aşadar nici o impresie despre 
obiectul desemnat printr-o relaţie de asemănare, mai curând el ne readuce 
în memorie doar ceea ce am aflat deja pe alte căi despre obiectul respectiv. 63 

Istoria expresiei icara cruvQyjiajv poate fi continuată până în zilele noastre, 
dar nu acesta este locul în care o vom face. 64 Vom schiţa, în cele ce urmează, 
doar direcţiile în receptarea sa de mai târziu. 

63.8.5.5. Alte etape din istoria lui xctToc (rvv5rjxr]v 

în continuare, vom schiţa cele mai importante etape din istoria expresiei 
icaia <7uv0vjKy]v, atât sub aspect material, cât şi sub aspectul conţinutului. 

Mai întâi sub aspect material. Prin ce termeni sau sintagme este desem¬ 
nat raportul dintre cuvânt şi obiect după Aristotel? în tradiţia acestui con¬ 
cept trebuie să distingem o direcţie principală şi una secundară; cea secun¬ 
dară a devenit decisivă pentru uzul curent al limbii încă de la începutul 
epocii moderne. 

Direcţia principală: Expresia aristotelică Kctrâ cruvQyjiajv nu îşi găseşte 
în filozofia greacă nici o continuare; utilizat în general şi în mod obişnuit 
rămâne termenul mai vechi Gscrsi. în traducerea sa comentată la Peri berme- 
neias, Boethius foloseşte ech ivalentu 1 secundumplacitum, care a fost preluat, 
printre alţii, de Thomas de Aquino. Pe lângă aceasta, se mai folosesc o mul¬ 
ţime de alte expresii: adplacitum , ex instituto, ex institutione, secundum posi- 
tionem sau expositione (şi enumerarea ar putea continua). La configurarea 

* „Din noţiunea semnului artificial nu se poate reţine nimic care să se potri¬ 
vească [lucrului] desemnat; dar acel [lucru] desemnat, îndeajuns de cunoscut pe alte 
căi, îl recheamă în memoria noastră, în care fuseserăm dinainte instruiţi pentru ce 
este semn" (n. tr.). 

63. Toate citatele (§§ 958-960), după Wolff 1730/1962. 

64. Cf. Coseriu 1967, 99 şi urm. 

ultimei expresii s-a pornit mai degrabă de la 0s<7si decât de la xara <7UV0qKV]V. 
Sintagma secundum confictionem (în traducere literală: „potrivit liberei ima¬ 
ginaţii”; cf. supra 6.3.8.5.2), folosită de Wilhelm von Moerbeke, pare să fi 
rămas un simplu episod. 

Direcţia secundară: Sintagma ex arbitrio „după bunul-plac“ pare să fi 
constituit în cele din urmă direcţia câştigătoare. în culegerea de antichităţi 
Noctes Atticae a lui Aulus Gellius, redactată în jurul anului 170 d.Hr., apare 
adjectivul arbitrarius în legătură cu vechea dihotomie <j>u<7si vs Gecrei. Un 
anume P. Nigidus ar fi argumentat că cuvintele trebuie considerate a fi mai 
degrabă motivate în mod natural decât arbitrare: 

In eam rem multa argumenta dicit, cur videri possint verba esse naturalia magis 
quam arbitraria. 65 

„In această discuţie aduce multe argumente, din care se poate vedea că cuvintele 
sunt mai degrabă naturale decât arbitrare." 

în celebra sa lucrare Etymologiae {cf. supra 6.3.8.1), Isidor de Sevilla inter¬ 
pretează expresia secundum placitum în sensul de consecinţă a unei decizii 
umane libere: 

Non autem omnia nomina a veteribus secundum naturam inposita sunt, sed 
quaedam et secundum placitum, sicut et nos servis et possessionibus interdum 
secundum quod placet voluntati nomina damus. Hinc est quod omnium nomi- 
num etymologiae non reperiuntur, quia quaedam non secundum qualitatem, qua 
genita sunt, sed iuxta arbitrium humanae voluntatis vocabula acceperunt. 66 ’** 

începând cu perioada Renaşterii, arbitrarius se impune tot mai puternic la 
autorii englezi şi romanici, după cum arată citatele următoare: 

în cartea Liber de diferenţia vulgarium linguarum et Gallici sermo- 
nis varietate {Despre deosebirea dintre limbile populare şi despre varietatea 

65. Gellius 170/1903, voi. 1,345. 

* Pentru comparaţie, cităm şi versiunea românească existentă: „El demon¬ 
strează prin multe argumente de ce cuvintele i se par mai degrabă naturale decât 
arbitrare", în Aulus Gellius, Nopţile atice, traducere de David Popescu, introducere 
şi note de I. Fischer, Editura Academiei, Bucureşti, 1965, p. 248 (n. tr.). 

66. Liber I, caput 29; cf. Isidor 1911/1989. 

** „Nu toate numele au fost însă impuse de către cei vechi potrivit naturii, ci 
unele dintre ele şi potrivit bunului-plac, aşa cum şi noi atribuim uneori sclavilor şi 
proprietăţilor noastre numele potrivit propriei voinţe. Aşa se explică de ce nu găsim 
etimologiile tuturor numelor, deoarece unele şi-au primit cuvintele nu potrivit unei 
calităţi cu care s-au născut, ci potrivit bunului-plac al voinţei omeneşti" (n. tr.). 

limbilor vorbite în Franţa), apărută în 1533, Charles de Bouvelles (Carolus 
Bovillus; 1479-1567) scrie: 

[...] impensumque illi [scil. homini] hune honorem, ut singulas mundi substan- 
tias, propter hominem factas, arbitrariis nominibus [indueret]. 67 

„[...] că acestuia [adică: omului] i s-a acordat cinstea de a înzestra cu nume, după 
bunul lui plac, diversele substanţe ale lumii, care au fost create pentru el.“ 

în gramatica De causis linguae latinae a umanistului francez de origine 
italiană Iulius Caesar Scaliger (1484-1558), apărută postum în 1584, un 
capitol este intitulat Utrum dictiones a natura sunt, an arbitrario inventoris 
(„Dacă cuvintele sunt aşa de la natură sau după bunul-plac al celui care le-a 
inventat ). 

Noua terminologie se impune şi în rândul scriitorilor. Chiar la începu¬ 
tul celebrului său tratat La deffence et illustration de la Langue Francoyse 
(1549), poetul Ioachim Du Bellay (1522-1560) ne asigură că: 

Donques Ies langues ne sont nees d elles memes en faşon d’Herbes, Racines et Arbres 
[...] mais touteleur vertu est nee au monde du vouloir, et arbitredesmortelz... 69 ’* 

Franqois Rabelais (1494-1553), creatorul lui Gargantua şi Pantagruel, două 
personaje ce întruchipează „spiritul galic“ ( esprit gaulois), afirmă şi el în 
TiersLivre (1546): 

Cest abus, dire que ayons languaige naturel: Ies languaiges sont par institutions 
arbitraires et convenences des peuples... 70 ’** 

în secolul al XVII-lea, dezvoltarea acestei direcţii este aproape încheiată; ex 
arbitrio, arbitrarius şi echivalentele acestora din limbile populare au deve¬ 
nit termeni obişnuiţi şi au înlocuit aproape complet sintagmele mai vechi 
secundum placitum, adplacitum. 

Acum, câteva observaţii care privesc istoria tradiţiei acestui concept 
sub aspectul conţinutului. în general, se poate constata că sensul „istoric 

67. Bovillus 1533, caput LII. 

68. Scaliger 1584,142. 

69. [Du Bellay 1549/1892, 50. Este vorba de o parafrază a pasajelor corespunză¬ 
toare din Dialogo delle lingue al lui Sperone Speroni.] 

* „Limbile nu se nasc, aşadar, din ele însele precum ierburile, rădăcinile şi arborii 
[...], ci întreaga lor tărie provine din lumea voinţei şi a bunului-plac al muritorilor 1 (n. tr.). 

70. Rabelais 1546/1941,417. 

** „Este un abuz să spunem că avem o limbă naturală: limbile sunt [născute] 
prin decizii arbitrare şi convenţii ale popoarelor..." (n. tr.). 


ARISTOTEL 149 


motivat 1 al conceptului aristotelic a fost răstălmăcit către „inventat sau 
stabilit cu o anumită intenţie“. In această privinţă, se pot distinge patru 
tipuri de reinterpretare conceptuală a precizării „nu cţjuuei ( non natura ), ci 
ad ( secundam) placitum 1 \ 

a) Din punct de vedere conceptual, teza tradiţională se păstrează, însă ad 
placitum este înlocuit de arbitrarius-, acest lucru apare deja la Schottel 
1663; 71 în afară de acesta, în Eseul lui John Locke, pe care l-am citat deja 
de mai multe ori, la Wolff (prima semnificaţie a lui arbitrarius] şi la alţi 
teoreticieni ai limbajului despre care vom vorbi în volumul al doilea al 
acestei istorii. 

b) Teza tradiţională se păstrează, însă non natura este înlocuit de „arbitrar", 
iar precizarea adplacitum este numită altfel, ca, din nou, la Wolff (a doua 
semnificaţie a lui arbitrarius) şi la alţi teoreticieni precum Condillac, 
Harris, Jouffroy şi Whitney, de care ne vom ocupa mai târziu. 

c) Se renunţă explicit la precizarea non natura , iar atributul „arbitrar" este 
transferat asupra actului atribuirii numelor, ca la Nicole, unul dintre 
autorii Logicii de la Port-Royal, şi, mai târziu, cel mai clar la Fichte. 

d) Determinarea non natura este păstrată, fiind desemnată prin termenul 
arbitrarius , însă precizarea ad placitum nu mai apare sau este chiar res¬ 
pinsă explicit, mai ales cu privire la actul atribuirii de nume, ca la Leib- 
niz, Turgot, Hermann Paul şi mulţi alţii.' 2 

In încheiere trebuie să spunem că problema, formulată de Aristotel, a rapor¬ 
tului dintre cuvânt şi obiect a rămas actuală până astăzi, iar soluţia propusă 
de filozoful grec nu trebuie în nici un caz considerată «perimată». 

6.4. Indicaţii bibliografice 

Bibliografia despre Aristotel este aproape imposibil de cuprins în tota¬ 
litate; aici mă voi opri doar asupra unei liste restrânse de lucrări adecvate 
pentru o adâncire a problemelor. 

Pentru Aristotel în general ne putem încă raporta cu folos la capitolul 
dedicat acestuia din Prelegeri de istoria filozofiei' 3 de Hegel. Recomanda¬ 
bile sunt prezentările generale în limba germană ale lui Brentano (1911), 

71. Schottel 1663/1967. Ausfuhrliche Arbeit von der Teutschen HaubtSprache... 
Un capitol este intitulat: An Verba ex natura ipsa aut ex arbitrio? 

72. Explicaţii mai precise la Coseriu 1967, 105 şi urm. 

73. Hegel 1826/1989, 59-99. 

Jâger (1923/ 2 1955), o lucrare foarte influentă şi controversată; Brocker 
(1935/ 2 1957, 3 1967); Diiring (1966); Hoffe (1996) şi Buchheim (1999). De 
o importanţă specială pentru interpretarea modernă a lui Aristotel sunt o 
serie de lucrări în limba engleză, dintre care o parte ne stau la dispoziţie şi 
în traducere germană: Taylor ( 2 1919); Ross (1923/ 5 1949); Ackrill (1981) şi 
Barnes (1982) (cu o traducere în germană sub forma unui mic volum din 
colecţia ,,Reklam“). De asemenea, în ceea ce priveşte critica izvoarelor şi 
consecinţele filozofiei lui Aristotel importante sunt scrierile lui Moraux 
(1962) şi Moraux (ed. 1968). 

Mai ales în ceea ce priveşte filozofia limbajului, ar mai fi de menţionat 
(din nou, printre multe altele): capitolul respectiv din Steinthal (1890) 74 ; 
o serie de prezentări în limba italiană, ca de exemplu Rostagni ( 2 1945); 
Scarpat (1950) şi Pagliaro (1956a). In ultimii ani au apărut în germană un 
număr de scurte prezentări generale ale filozofiei limbajului la Aristotel care 
conţin şi numeroase trimiteri bibliografice: Ax (1992); capitolul respectiv 
de la Hennigfeld 5 şi Graeser (1996). 

în sfârşit, în legătură cu prelucrarea logicii lui Aristotel de către repre¬ 
zentanţi mai recenţi ai logicii formale, ar trebui să trimitem la: tukasiewicz 
( 2 1958); Bochenski (1957), capitolul al IlI-lea; Bochenski (1995), capitolul 
al Il-lea, şi Lee (1984). 


74. 

75. 


Steinthal 1890, 183-271. 
Hennigfeld 1994, 71-103. 

Necesitatea de agrupa filozofii în diverse „şcoli“ nu este o caracteristică 
a istoriei moderne a filozofiei, ci se conturează clar încă din Antichitatea 
târzie. Denumirea şcolii stoice vine de la clădirea pe care Zenon din 
Kition (probabil 333/332-262 î.Hr.), întemeietorul ei, a închiriat-o 
pentru a preda la Atena: în partea de nord-est a Forumului (Ayopa) 
se găsea Sroâ noncfXv] („porticul pictat“), spaţiu în care se desfăşura 
procesul educativ în anul 301/300. 1 Zenon provenea din Cipru, dintr-o 
regiune colonizată de greci, cu o puternică comunitate semitică; era de 
origine feniciană; chiar Cicero, prin intermediul profesorului său de 
filozofie, l-a cunoscut sub numele „Punicul* 1 . 2 Urmaşul său la conducerea 
şcolii, luptătorul Kleanthes din Assos, avea ca limbă maternă greaca, în 
timp ce al treilea conducător al şcolii, Chrysippos din Soloi, în Asia Mică, 
vorbea, ca şi Zenon, un dialect semitic şi, probabil, a folosit toată viaţa lui 
o greacă plină de greşeli. El a fost cel care a asigurat continuitatea şcolii 
într-o perioadă de criză, creând astfel premisele influenţei exercitate de 
stoici până în epoca creştină. Faptul că unii stoici vorbeau mai multe 
limbi nu este, poate, după cum vom vedea, lipsit de importanţă pentru 
teoria lor asupra limbii. 

în general, şcoala stoică reprezintă o direcţie derivată din aşa-numita 
Şcoală din Megara; Zenon a fost şi discipolul lui Krates din Teba, care este 
considerat un filozof cinic. Schema următoare indică, cel puţin în linii mari, 
filiaţiile existente în filozofia epocii 3 : 

1. Steinthal 1890, 183-271. 

2. [Pohlenz 4 1970, 22.] 

3. [Referitor la această schemă, cf. şi Bochenski 1956, 121 şi urm.; Pohlenz 
4 1970, 22-30; Long/Sedley 1987, voi. I, 1-6; Rod 1994, 91 şi urm.; 202 şi 

urm.] 


152 ISTORIA FILOZOFIEI LIMBAJULUI 


Şcoala din Kyrene 
(Libia de astăzi) 

Aristippos 
(cca 435-366 î.Hr.) 


Epicur 

(341-271 î.Hr.) 


Socrate 


Antistene Cinicul Platon 

(cca 455-360 î.Hr.) 


filozofii platonici Aristotel 

(Academia) (filozofii aristotelici) 

Diogene din Sinope 
(Diogene „din butoi") 

323 î.Hr. 

Krates din Teba 


Şcoala din Megara 
(între Corint şi Atena) 
Şcoala megarică 
fondată în 380 î.Hr. 


Euclid din Megara 

I I 

Eubulides din Milet Ichthyas 

(contemporan cu Aristotel) (prima jumătate a sec. al IV-lea î.Hr.) 

Stilpon 

(cca 380-300 Î.Hr.) 

Zenon din Kition (Cipru) 

(cca 333/332-262 Î.Hr.) 

Kleanthes din Assos 

Chrysippos din Soloi (Cilicia) 
(cca 280-205 î.Hr.) 


Faptul căîncă şi astăzi adjectivele cinic şi stoic - care există, cu mici modificări, 
în multe limbi moderne - amintesc de cele două şcoli arată că principiile 
etice şi teoriile membrilor acestora au avut efecte durabile. Domeniile de 
activitate ale Şcolii Stoice despre care vom vorbi aici au avut însă ecou doar 
în cercul restrâns al învăţaţilor. 

Deşi scrierile stoicilor s-au pierdut aproape în întregime, există totuşi 
un mare număr de mărturii indirecte despre activitatea lor. Unul dintre 
izvoarele principale, ca şi în cazul altor şcoli, este culegerea de prezentări 
ale vieţii şi operelor celor mai cunoscuţi filozofi, culegere care îi aparţine lui 

Diogene Laertios {cf. supra 4). Apoi, ar mai fi de amintit, printre alţii, Plutarh, 
Galen, Alexandru din Aphrodisias, Seneca, Filon din Alexandria, Cicero şi 
Arius Didymus, în ale căror scrieri se găsesc fragmente din textele stoice. 4 
Concepţiile stoice sunt prezentate întru câtva ex negativo în voluminoasa 
lucrare Elpoţ gaGyjgariKouţ (Adversus mathematicotf a scepticului Sextos 
Empeirikos (Sextus Empiricus); în concepţia acestuia, stoicii, împreună cu 
reprezentanţi ai altor şcoli, făceau parte din categoria „matematicienilor 1 6 , 
adică a celor care îşi expuneau cu mare convingere dogma şi afirmau lucruri 
pe care nu le puteau demonstra. 

7.1. Importanţa stoicilor în dezvoltarea 
logicii şi a gramaticii 

In logică, stoicii s-au afirmat mai ales în domeniul silogisticii; una dintre 
principalele lor preocupări era descoperirea concluziilor false la care se 
ajunge pe baza unor argumente înşelătoare (koyoi ^suSopsvoi). De regulă, ei 
asociau cercetarea legităţilor logice cu analiza formei lingvistice a expresiei, 
astfel încât la ei adesea pare că logica şi teoria limbajului se suprapun. 

în ceea ce priveşte domeniul gramaticii, stoicii pot fi consideraţi înteme¬ 
ietorii cercetării tehnico-ştiinţifice a limbajului în spaţiul cultural occidental; 
de la ei provine o parte însemnată a terminologiei gramaticale pe care o 
utilizăm şi astăzi. împrejurarea că vechii stoici erau vorbitori de limbi semitice 
le-a permis acestora să aibă o perspectivă „din afară“ asupra limbii greceşti, 

tipologic diferită, ceea ce a reclamat o abordare implicit contrastivă şi le-a 

6 

Stoicii sunt cei care iniţiază teoria aspectului verbal. Ei împart timpurile 
verbale în „determinate" (cbpurpsvoi) şi „nedeterminate" (âopicrroi), în funcţie 
de felul acţiunii pe care o desemnează, dacă aceasta este percepută ca una 
continuă, neterminată ('Trcipccrcn'iKOţ) sau terminată, împlinită ((TUVTskiKOi;). 7 

4. Cf. şi Arnim 1905/1964, IX şi urm.; Long/Sedley 1987, voi. II, 163-431. 

5. După o altă tradiţie, părţile 7-11 din Adversus mathematicos ar reprezenta o 
operă de sine stătătoare, intitulată Ilpoţ Aoy ftariicouţ „împotriva dogmaticilor"; cf. 
Sextus Empiricus 1914, Praefatio. 

6. [V., printre alţii, Pohlenz 1939/1965,45; Hennigfeld 1994,103 şi urm.; Hiil- 
ser (1996, 52) se declară împotriva acestei afirmaţii.] 

7. [Cf. Pohlenz 1939/1965, 64 şi urm. Termenul aorist , preluat de la Dionysios 
Thrax şi folosit încă şi astăzi, înseamnă „nedeterminat din punctul de vedere al 
opoziţiei «perfectiv vs imperfectiv»".] 

In afară de aceasta, stoicii s-au afirmat în domeniul dezvoltării morfologiei 
şi a sintaxei - termenul cnAraciţ este preluat de la ei. Aceştia introduc conceptul 
„caz“ (jrTWcriţ), pe care Aristotel îl utilizase pentru a desemna orice tip de flexiune, 
inclusiv pentru formarea cuvintelor. Cele cinci cazuri (jirojcraţ) distinse de stoici 
au primit denumiri dintre care o parte au fost preluate apoi de romani sub forme 
latineşti, o parte au fost reinterpretate, iar altele au fost înţelese greşit. Astfel, 
din op0y] 7rTwaiţ ( casus rectus) provine „cazul care numeşte 1 ( nominativus ), iar 
redarea gr. airiariKij prin lat. accusativus porneşte de la o mare confuzie: ceea ce 
grecii aveau în vedere nu era „cazul acuzării", ci „cazul cauzei". 8 

Şi denumirile categoriilor morfologice pe care le folosim astăzi se găsesc 
deja la stoici; o noutate faţă de vechea tradiţie o constituie termenul âpGpov 
„articol şi pronume". Se pare că primul care a diferenţiat numele propriu 
(ovopa xupiov) de apelativ (ovopa 7rpoa7]yopiK6v) a fost Chrysippos; mai 
târziu, ovopa ajunge să desemneze doar „adevăratele nume", adică numele 
proprii. 9 în domeniul sintaxei enunţului, au fost diferenţiate mai multe 
tipuri de enunţ (mai exact, mai multe „tipuri de enunţare"; cf. infra 7.2.3). 

în sfârşit, stoicii sunt interesaţi şi de etimologie, practicând modalitatea 
dusă la absurd în Kratylos ( cf. infra 7.2.1). 

în domeniul gramaticii, o contribuţie importantă a stoicilor constă în 
relevarea „anomaliilor" (âvopaXfai), prin care ei înţeleg nu atât neregularităţile 
din domeniul flexiunii şi din cel al formării cuvintelor pe care le vor evidenţia 
mai târziu reprezentanţii şcolii filologice ( cf. 7.1.1), cât erorile care rezultă în 
general din paralelismul între categoriile logice şi cele formal-gramaticale. 
Printre aceste erori se numără fenomenele complementare „omonimie" şi 
„sinonimie" („polinomie"), printre care şi cazul extrem de omonimie, cercetat 
mai ales de Chrysippos, al „amfiboliei" (omonimia unor sintagme întregi). 10 în 
afară de aceasta, ei se mai ocupă şi de anomalii lexicale, ca de exemplu redarea 
unui conţinut pozitiv, ca âGavaoîa („nemurire"), printr-o formă privativă (o 
negaţie) sau redarea unui conţinut negativ, precum „sărac" sau rucpioţ 
„orb", prin forme pozitive; pentru desemnarea unui oraş, Teba, este folosită 
o formă de plural (©yjfâcti), ca şi cum ar fi mai multe, iar genul gramatical nu 
coincide adesea cu cel natural. 11 

8. [Cf. ibid., 55 şi urm.] 

9. Cf, de asemenea, Schmidt/Hiilser 1979, 66 şi urm.; Pohlenz 1939/1965, 51. 

10. După Diogene Laertios, Chrysippos ar fi scris mai multe studii dedicate 
acestui fenomen: ITEepi âfr<ţ>i(2oliwv şi altele; cf. Long/Sedley 1987, voi. II, 223 şi 
urm.; Schmidt/Hiilser 1979, 73. 

11. Cf.şi Pohlenz 4 1970, 42. 

7.1.1. Cercetarea limbajului la vechii stoici ca factor declanşator 
al controversei dintre „analogişti“ şi „anomalişti“ 

Stoicii nu s-au preocupat de cercetarea limbajului ca scop în sine, ci din 
perspectiva problematicii filozofice, mai exact, prin raport cu o subdisciplină 
a logicii lor, pe care au numit-o „dialectică”; astfel, ei au dat un nou impuls nu 
doar în teoria limbajului şi în semiotică (domeniu în care s-a remarcat mai ales 
Sfântul Augustin), ci şi în filologie. Ei au declanşat o dispută filologică ce a durat 
300 de ani, controversa dintre „analogişti” şi „anomalişti”. Poziţia „analogistă” 
a fost adoptată în mare parte de reprezentanţii Şcolii din Alexandria, 12 care au 
contribuit în cea mai mare măsură la constituirea paradigmelor morfologice, 
ceea ce, desigur, i-a făcut să supraaprecieze caracterul regulat (gykXicru;) al 
limbii. Poziţia contrară, cea „anomalistă”, a fost susţinută de reprezentanţii 
Şcolii din Pergam; de pildă, Krates din Mallos (secolul al Il-lea î.Hr.), adept 
deopotrivă al Şcolii Stoice şi al Şcolii din Pergam, s-a încăpăţânat să evidenţieze 
neregularităţile din flexiune (ca de exemplu Biaţ, Bi'avroţ sau Auoîctţ, Auoîou). 
în De Analogia , Iulius Caesar a îmbrăţişat poziţia alexandrinilor, pe când 
gramaticianul roman Marcus Terentius Varro, în lucrarea De lingua latina , 
păstrată doar parţial, argumentează ambele poziţii pe baza exemplelor. 

7.2. Importanţa Şcolii Stoice pentru filozofia limbajului 

în ultimii ani, contribuţia stoicilor în domeniul filozofiei limbajului, al 
teoriei limbajului şi al teoriei semnelor a făcut obiectul a numeroase cercetări - 
un «consens didactic» unitar asupra acestei şcoli nu a fost încă stabilit. în 
general, această contribuţie este mai apreciată astăzi decât în secolul al XlX-lea, 
când Cari von Prantl, istoric al logicii, şi filologul Heymann Steinthal au 
exprimat păreri negative asupra valorii stoicilor. 13 în această privinţă, trebuie 
precizate trei complexe de idei de mare importanţă pentru dezvoltarea de mai 
târziu a filozofiei limbajului: 1. separarea problematicii originii limbajului de 
cea a funcţiilor acestuia; 2. diferenţierea consecventă între o tratare logică şi de 
conţinut şi una formal-gramaticală; 3. teoria semnelor la stoici, în interiorul 

12. [în sens larg, o asemenea şcoală a existat din secolul al III-lea î.Hr. până în 
secolul al IV-lea d.Hr. Cei mai importanţi gramaticieni ai acestei şcoli au fost Dio- 
nysios Thrax (secolul al II-lea î.Hr.) şi Apollonios Dyskolos (secolul al II-lea d.Hr.).] 
Purtătorul de cuvânt al părţii „analogiste" a fost Aristarchos din Samotrake, seco¬ 
lul al II-lea î.Hr. Cf. şi Ax 1991. 

13. [ Cf. şi Steinthal 1890, 274 şi urm.; Hennigfeld 1994, 117.] 

căreia cercetarea conţinuturilor limbii, a părţii semnificative a acesteia, merită 
toată atenţia noastră. 

7.2.1. Diferenţierea între originea şi funcţia limbajului 

Ca şi precursorii lor, stoicii au luat poziţie în problema originii limbajului - 
mai exact, a cuvintelor; însă, spre deosebire de filozofii care i-au precedat, stoicii 
nu amestecă punctul de vedere genetic cu cel funcţional. Funcţia unui cuvânt, 
care poate fi constatată în uz, nu trebuie neapărat să corespundă originii 
acestuia. în ceea ce priveşte această origine, stoicii sunt, în general, adepţii tezei 
cfjucrti în sens larg; în postularea raportului de asemănare ei nu se sprijină în 
mod sistematic pe natura (cfiutriţ) lucrului. Epicur, a cărui şcoală, aşa-numita 
„grădina", se găsea în imediata vecinătate a „porticului pictat" al stoicilor, 
susţinea, de asemenea, teza cf>u<7£i, însă punea la baza acesteia natura popoarelor, 
condiţionată de diversele circumstanţe ale existenţei acestora, natură pusă în 
evidenţă de limbile corespunzătoare; astfel, lui Epicur nu i-a fost greu să ajungă 
la o conciliere între ipoteza cf>u<7£i şi diversitatea faptică a limbilor individuale. 
Stoicii au preluat elemente ale acestei concepţii, însă au acordat o mai mare 
importanţă diverselor aspecte ale unui obiect, care ar fi putut stimula imaginaţia 
senzorială în procesul de imitare a obiectului prin intermediul limbii. Mai 
departe, stoicii au presupus că, în procesul de transmitere a cuvântului, forma 
acestuia este supusă unor multiple transformări. 14 Cuvintele, după opinia 
stoicilor, sunt <j>u<7iKC0ţ, adică apărute în mod spontan, natural; dar acest lucru 
este valabil numai pentru upcorai cj>wvcd, pentru „cuvintele primare"". 15 La 
acestea, există o relaţie nemijlocită între imaginea fonetică şi capacitatea de 
reprezentare, în primul rând, fireşte, în privinţa sonorităţii cuvântului, dar 
apoi şi în direcţia relaţiilor sinestezice dintre impresia sonoră şi receptivitatea 
celorlalte simţuri. Mai târziu, Sfântul Augustin, în lucrarea sa de tinereţe De 
dialectica, care cuprinde în linii mari repertoriul ideilor stoice, 16 susţine că 
„numele"" mei „miere"" este blând pentru simţul auzului, după cum şi lucrul 
desemnat, mierea, este dulce la gust {cf. cap. 8). 

în privinţa reprezentărilor sonore, 17 stoicii le deosebesc pe cele comune 
tuturor fiinţelor vii de cele disponibile doar fiinţelor înzestrate cu raţiune; 

14. Cf. Sclimidt/Hiilser 1979, 51 şi urm. 

15. Sfântul Augustin le numeşte cunabula verborum, „leagăne ale cuvintelor". 

16. Cf. Barwick 1957, 8. 

17. în măsura în care sunt „reprezentări ale sunetelor", acestea corespund afectelor 
sufleteşti, 7ra0vjftaTa rvjţ de Aristotel, care sunt „reprezentări ale lucrului". 

acestea din urmă sunt numite de stoici cfxrvGaoicu loyiKai, respectiv ă’Xoyoi 
sau vo^usiţ. Ele pot fi sau ai< 70 y]TiKcu „de natură senzorială”, sau ouk 
ai< 70 y]TiKai' „de natură non-senzorială“, adică Siâ ryjţ Siavoi'aţ, stabilite „prin 
intermediul gândirii”: 


ya.Yra.a'la.i'kor/VK.a.l (sau ăloyoi) 
(vo^creiţ) 


aicr0v]TiKai' 
(vovjcrsiţ ano «.Lo'Grjcrscoi;) 


Trpwrai <p«vaî 


ouk aicr0r]TiKa( 
(Siâ rfjţ Siavoîaţ) 


-»• aici intervin următoarele procedee: 
similitudo (6goioTT]ţ) 
contrarium (âvavTi'cocnţ) 
compositio (cuvGecnţ) 


Doar Trpwrai cţicovai' „cuvintele primare” sunt, deci, condiţionate natural, 
icastice în adevăratul sens. „Cuvintele secundare” iau naştere din fondul 
de cuvinte primare prin diverse operaţii, precum „transpunerea lucrurilor 
asemănătoare”, „negarea contrariului” sau „compunerea”, aşadar nu pe baza 
experienţei senzoriale directe, ci prin intervenţia gândirii. 

în capitolul al şaselea din De dialectica (cf. cap. 8), Augustin se raportează 
clar la doctrina stoică şi încearcă să explice procesele de transformare la care 
sunt supuse „cuvintele primare” pe baza a trei principii, pe care - depărtân- 
du-se puţin de stoici - le numeşte similitudo , vicinitas şi contrarium-. 

- Principiul numit similitudo este explicat cu ajutorul exemplelor lat. crux 
„cruce” şi crus „tibie”: sonoritatea cuvântului crux este pentru auz la fel de 
aspră ca şi stâlpul crucii pentru pielea celui crucificat. La fel se întâmplă 
şi în cazul lui crura „fluierele picioarelor”, pentru că există o asemănare 
între acestea şi o cruce. 

- Principiul vicinitas este explicat cu ajutorul cuvintelor orbis „cerc; 
suprafaţa pământului” şi urbs „oraş”, pe care le receptăm ca pe o unitate 
atunci când papa se adresează urbi et orbi „oraşului (Roma) şi lumii”. 
Avem de-a face, de fapt, cu un fel de sinecdocă, o relaţie pars-pro-toto. 
Urbs provine din orbis, căci întemeietorii unui oraş obişnuiau să traseze 
un cerc pe terenul pe care acesta urma să fie construit. 

- Principiul contrarium se bazează pe negarea termenului opus corespun¬ 
zător (xar av'ricţjaarv, progressio in contrarium). Aşa se explică bellum 
„război”, quod res bella non sit „căci nu este vorba despre lucruri frumoase”, 



158 ISTORIA FILOZOFIEI LIMBAJULUI 


şi lucus „pădurice, dumbravă", quod minime luceat „pentru că luminează 
foarte puţin". Etimologia lucus a non lucendo se găseşte şi în Etymologiae 
a lui Isidor de Sevilla, lucrare pe care am amintit-o deja. Parcae, „parcele", 
se explică, după părerea lui Aelius Donatus, gramatician roman de mai 
târziu, prin quia nuliiparcunt, „fiindcă nu iartă pe nimeni", 
în concepţia stoicilor, cuvântul este la apariţia sa „adevărat" nu sub aspect 
ontologic, ci sub aspect psihologic, şi din această cauză sarcina cercetărilor 
etimologice este aceea de a urmări adevărul psihologic al cuvintelor. Dimpo¬ 
trivă, Sextus Empiricus şi alţi sceptici au adoptat teza Gecrei (lat. positione, 
positu „prin aşezare"). 

Etimologia stoicilor în sine interesează mai puţin; atrage mai mult 
atenţia faptul că originea unui cuvânt şi funcţia acestuia în limbă nu mai 
corespund la un moment dat; aşadar, semnificaţia „adevărată" din punct de 
vedere psihologic nu trebuie să fie neapărat cea actuală. 

7.2.2. „Logic" vs „gramatical" în cercetarea limbajului la stoici 

De la „Academia" condusă de Xenocrate, stoicii au preluat ideea divizării 
filozofiei în trei mari domenii de activitate: logica, fizica (studiul naturii) şi 
etica; asupra ordinii acestor trei discipline cercetătorii nu au căzut însă de 
acord. Mai departe, în interiorul logicii s-a diferenţiat între „dialectică" şi 
„retorică"; în linii mari, cercetarea limbajului aparţinea sferei de preocupări 
a dialecticii. Deşi limbajul a fost cercetat aproape exclusiv din perspectivă 
logică, i s-a atribuit totuşi o anumită autonomie, în sensul că stoicii, pe 
baza convingerilor lor „anomaliste", ţineau cont de faptul că nu există un 
izomorfism real între expresia lingvistică şi conţinutul logic. La stoici, teza 
cf>ucT£i se potriveşte foarte bine cu ipoteza anomalistă: „adevărul" psihologic 
nu trebuie să fie în concordanţă cu cel logic, iar forma lingvistică a unei 
expresii nu este o reproducere fidelă a conţinutului său logic. Unele dintre 
aceste idei au fost deja exemplificate, ca de exemplu neconcordanţa dintre 
forma lingvistică şi conţinutul logic la concepte precum „sărac", „orb" 18 sau 
„nemuritor" {cf. 7.1.1). De aceea, expresia lingvistică trebuie cercetată separat 
de conţinutul logic, iar examinarea trebuie să ţină cont de congruenţe sau 
discrepanţe. Astfel, este prefigurată calea gramaticii ca disciplină autonomă, 
cale pe care, din păcate, stoicii nu au urmărit-o; acest lucru l-au făcut 
reprezentanţii şcolii filologice, de care am amintit mai sus. 

18. In schimb, termenul francez aveugle corespunde concepţiei analogiste; eti¬ 
monul său este ab oculis „lipsit de ochi". 

7.2.3. Teoria semnelor la stoici 

In măsura în care acest lucru poate fi reconstruit cu o anumită siguranţă, 
se poate spune că teoria semnelor a fost elaborată mai întâi de Diogene din 
Babilon, discipol al lui Chrysippos, 19 şi a avut - probabil prin intermediul 
lui Varro, gramatician roman - o mare influenţă mai ales asupra Sfântului 
Augustin, de a cărui teorie a semnelor ne vom ocupa în capitolul următor. 
Diogene împarte sunetele emise de oameni în c()covy] avapGpoţ „sunet nearti- 
culat“ şi tjicovy] svapGpoţ „sunet articulat"; cele din urmă alcătuiesc cuvântul 
(Xs|i<;), unitatea lingvistică propriu-zisă. întrucât este articulat, acest lexis 
este şi analizabil: cţ>covy] svapGpoţ ical âyypapparoţ (vox articulata et quae 
litteris comprehendipotest „un sunet articulat care poate fi perceput în acelaşi 
timp sub forma unor litere (foneme)"). Deoarece poate fi analizat, cuvântul 
este numit „care poate fi rostit literă cu literă" sau „care poate fi însemnat 
în scris". Elementele sale (ret emulsia Tvjţ’Xei'eiţ) sunt ypappara „literele". 20 
Cuvântul (Xs|iţ) este în general purtător de semnificaţie (a7][zavTiicvj), dar nu 
întotdeauna, spre deosebire deloyoţ, care este oTjpavriKOţ prin definiţie. Mai 
exact, o succesiune de foneme poate fi şi lipsită de sens (/iciţ Sk kcu âcrrjpavToţ, 
d>ţ r] ,p)dTupi’, Gioyoţ Sk ouSapcoţ ); 21 dacă însă lexis are semnificaţie, el este 
considerat loyoţ. în cazul acestuia (Xoyoţ) trebuie diferenţiate două laturi, şi 
anume expresia (oTjţtcuwv, cfjwvyj) şi conţinutul (ffy]parv6p£vov,lgKTov): 


fără semnificaţie (cuvinte absurde) 
cu semnificaţie loyoţ 


~keK tov (crvjţiaivoţitvov) 
<p«vr| (crr|paîvov) 


Conceptul/. 2 KT 0 V este deosebit de important şi cercetarea lui a suscitat con¬ 
troverse până în ziua de astăzi. 22 El nu este 7raGy][ta „afect sufletesc, conţinut 
al conştiinţei" şi nici v6'c\\xa „concept". Norjpara rămân la nivelul sufletului, 
reprezintă o proprietate a conştiinţei care nu pătrunde în limbă şi iau naştere 
şi fără ajutorul limbii. Animalele dispun de vorjpara, însă nu şi de \exrA 
„semnificaţii lingvistice". Noyjpara apar numai în fiinţele gânditoare care 


19. Cf. Baratin 1991; Hiilser 1996, 55. 

20. Cf. Schmidt/Hiilser 1979, 49 şi nota 32. Aici se găsesc şi alte trimiteri 
bibliografice. 

21. Cf. ibidem, nota 35, şi Hiilser 1996, 55. Cuvinte lipsite de sens ca blityri apar 
şi la autori de mai târziu ca exemple standard. 

22. Cf. şi Bochenski 1956,126 şi urm.; Schmidt/Hiilser 1979,77 şi urm.; Brekle 
1985, 53; Hennigfeld 1994, 116 şi urm.; Hiilser 1996, 57 şi urm. 

sunt legate la reprezentări sonore; este vorba în acest caz de iţ, numite 
şi tjjavTaoaai koyucaf {cf. supra). 

Componenta formală a limbajului (o7]fxaîvov, c|>covrj) este, ca şi obiectele 
desemnate, de natură materială, spre deosebire de latura de conţinut (Xsktov), 
care este noncorporal, aparţine domeniului ideilor - este vooupsvov 7tpây pa, 
un obiect perceput în esenţa lui. Prin aceasta nu trebuie să ne imaginăm ceva 
care ţine de psihic, de conştiinţă - pentru stoici, psihicul era ceva material -, 
ci sensul expresiei, ceea ce este avut în vedere în mod obiectiv, ceea ce avem 
în vedere atunci când vorbim cu sens. De asemenea, nu trebuie confundat 
cu „gândul“, care pentru stoici ţine tot de sfera materialului. Lekton este, aşa 
cum a spus-o Bochenski: 

Kein Gedankending, kein conceptus subjectivus in scholastischer Terminologie. Es 
ist, um mit Frege zu sprechen, der Sinn des Ausdruckes, scholastisch der conceptus 
objectivus , dar objektiv Gemeinte. 23 ’* 

Aşadar, conceptul asktov corespunde, mutatis mutandis, intensiunii din 
teoriile semantice mai noi (conţinut al conceptului, comprehension în Logica 
de la Port-Royal, conotaţie în logica mai veche 24 ). Astfel se explică de ce 
stoicii pot afirma că adevărul, atât cel al situaţiilor, cât şi cel al convingerilor 
umane, este ceva material; dimpotrivă, valoarea de adevăr, proprietatea de a fi 
„adevărat 1 sau „fals“ sunt imateriale, ţin de sfera ideilor. Această proprietate 
caracterizează doar un tip de „ lekton complet", afirmaţia (ă'Ho)[J.a). 

Semnului lingvistic i se contrapune obiectul desemnat, ro 7rpdypa, respec¬ 
tiv, atunci când este vorba în mod special de un obiect perceput, ro zvyyâvov. 
Acest tyncbanon este, spre deosebire de lekton , un cnjpaivopsvov 7tpâypa „obiect 
desemnat" şi are, deci, natură corporală. La Sextus Empiricus se spune: 

toutcov Ss Suo psv slvai crcoftara, ica0â7r£p tv]v <j>wvf]v îcai to ruyyâvov, ev Se 
âcrcoftarov, woTrsp ro crv]ftaiv6[tsvov Trpăypa, icai Lsktov, OTrsp cDcvfic, te yîvErai rj 
■^EiiSoţ (citat după Long/Sedley 1987, voi. 2,197). 

„Acesta cuprinde două părţi, expresia şi obiectul perceput, însă una este noncor- 
porală, conţinutul desemnat şi exprimabil, care este adevărat sau fals."" 

23. Bochenski 1956, 127. 

* „Nu un lucru gândit, nu un conceptus subjectivus din terminologia scolas¬ 
tică. El reprezintă, ca să adoptăm terminologia lui Frege, sensul expresiei conceptus 
objectivus în termeni scolastici, lucrul la care ne referim în mod obiectiv"" (n. tr.). 

24. [Conceptul „conotaţie"" din glosematică şi cel preluat de aici şi aproape bana¬ 
lizat în semantica lingvistică modernă nu trebuie confundate cu conceptul „cono- 
taţie“ din logică; cf. diferenţierea la Bufimann 1992 s.v. conotaţie.] 

"Tvyycwox este SKTOţ u7TOKei'[tsvov, „situat în afară“, adică el rămâne în afara 
actului semnificării, în afara receptării prin intermediul semnificaţiei. 

Askto ţin de partea de conţinut, imaterială, a limbajului şi pot fi auto¬ 
nome (avToxikiq) sau incomplete (iXkiiriq); dacă sunt autonome, ele pot fi 
adevărate sau false, însă nu întotdeauna. în timp ce statutul conceptelor 
imateriale incomplete este controversat (în diverse etape ale filozofiei stoice 
s-a considerat că semnificau fenomene diferite), putem afirma că, în linii 
mari, „conceptul imaterial complet" corespunde grosso modo conceptului 
modern de „propoziţie", iar afirmaţia (aserţiunea) este doar o formă a sa. 
Aceste idei pot fi reprezentate schematic astfel: 25 


’Xsk tov 


lipsit de autonomie 
âllutEţ 


autonom 

auTOTeXiţ 


ovofta pvjfta 

(cuvânt) (parte de 
propoziţie) 

7rpoo7]yopia ovoga icupiov 

apelativ nume propriu 


âŞiwga alte tipuri 

(afirmaţie) âpcorv] [ta - întrebare 

7nj<7|ta - informaţie 
7rpocrraicTiic6v - poruncă 
opKiov - jurământ 
thpariicov - dorinţă 
U7TO0ET1K ov - presupunere 
TtpocrayopevTDcâv - adresare 


Afirmaţia (â^i'cofta) este, într-o anumită măsură, «prototipul» lekton- ului 
complet: Isktov aur orikec, âuotyavTov ocrov âaurw „un lekton care este 
autonom şi poate fi afirmat, în măsura în care aceasta stă în sine însuşi", 
spune Diogene Laertios. 26 Iar ceva mai departe citim (este vorba despre un 
citat din Chrysippos): 

ct^i'co[ta sori to a7ro<j>avTov tj KonafyavTov ocrov â<j>’ âauTW, otov r][t£pa âom', Aîcov 
- 27 

7T£pi7raT£l. 

„O afirmaţie este ceea ce în sine poate fi negat sau afirmat, ca de exemplu «E zi», 

«Dion se plimbă»." 


25. [Cf. schemele de la Bochenski 1956, 128, şi Hennigfeld 1994, 121, care, la 
rândul lor, reproduc, într-o formă uşor modificată, schema de la Mates ( 2 1961). Cf., 
de asemenea, critica schemei reproduse aici la Schmidt/Hiilser 1979, 187.] 

26. Cf. Long/Sedley 1987, voi. II, 204, exemplul A. 

27. Ibid. 

7.3. Teoria limbajului la Aristotel şi la stoici - comparaţie 

Este limpede că stoicii nu se îndepărtează prea mult de teoria limbajului 
de la Aristotel, însă nu preiau şi psihologismul acestuia. Deşi conceptul 
imaterial ( lekton ) poate fi privit, într-un sens foarte larg, ca ceva «gândit», 
el nu este văzut ca o impresie fizică sau ca un conţinut al conştiinţei, ci ca 
ceva „exprimabil", ca o „pură semnificaţie". 

Semnificaţiei i se atribuie o existenţă sui generis-, ea apare ca ceva dat în 
mod obiectiv în vorbire, ca acel ceva pe care vorbitorul îl are în minte de fiecare 
dată. în Metafizica (r 1006a), Aristotel indică ceva analog. 28 Semnificaţiile 
existente obiectiv, «semnificaţiile pure», apar mai târziu abia la Theodore 
Jouffroy (1796-1842) şi la Edmund Husserl (1859-1938). Ceva analog se gă¬ 
seşte şi în Cours de linguistiquegenerale al lui Ferdinand de Saussure. Concep¬ 
tul de valeur doar schiţat acolo, pe care cei doi redactori ai notelor de curs l-au 
reconstruit incomplet, se apropie cel mai mult de „semnificaţia pură", chiar 
dacă este definit cu totul altfel. 

7.4. Indicaţii bibliografice 

Mai întâi antologiile de texte: încă indispensabile rămân (deşi din mai mul¬ 
te puncte de vedere nesatisfăcătoare) fragmentele stoicilor, adunate, prelucrate 
şi publicate de Johannes von Arnim sub titlul Stoicorum Veterum Fragmen¬ 
ta, 4 volume, Leipzig 1905 şi urm., reeditate la Stuttgart în 1964; între timp 
au apărut Fragmente zur Dialektik der Stoiker, alcătuite de Karlheinz Hiilser 
după criterii sistematice (4 volume, Stuttgart-Bad Cannstatt 1987 şi urm.). Tot 
pe criterii sistematice este alcătuită şi culegerea lui A.A. Long şi D.N. Sedley, 
Fhe Flellenistic Philosopbers, în care un capitol cuprinzător este dedicat stoici¬ 
lor; volumul I conţine traduceri în engleză şi comentarii, iar volumul al Il-lea, 
cu aceeaşi structură, cuprinde textele originale în limbile greacă şi latină. 

Printre prezentările generale ale filozofiei stoice, ar mai fi de amintit: 
Barth 1908 şi Pohlenz 1948, 4 1970, ca şi capitolul corespunzător de la 
Rod 1994. 

Despre logica stoică ar fi de menţionat: Mates 2 1961 (prima ediţie în 
1953); Bochenski 1956 şi 1957; Frede 1974. 

în ultimul timp au apărut numeroase texte despre teoria limbajului şi 
despre gramatică; pot fi amintite aici doar unele dintre acestea. De interes 


28. Cf supra 6.23.3. 

pentru istoria ştiinţei este mai ales Steinthal ( 2 1890); informaţii temeinice 
şi detaliate oferă Pohlenz 1939/1965 şi Barwick 1957. Lucrarea Stoicorum 
grammatica a profesorului de liceu Rudolf T. Schmidt ne stă între timp la 
dispoziţie în limba germană, într-o traducere comentată (Schmidt/Hiilser 
1979). în lucrarea sa Einfiibrung in die Gescbichte der Spracbwissenscbaft 
(Brekle 1985), H. Brekle dedică un întreg capitol stoicilor. Pinborg (1962), 
Eco (1984), Baratin (1991) şi Borsche 1994 evidenţiază mai ales relaţiile 
dintre stoici şi Sfântul Augustin. Hennigfeld (1994, 104-124) şi Hiilser 
(1996) compun o imagine de ansamblu concisă, cu numeroase trimiteri la 
literatura de specialitate mai recentă. 

Din perspectivă semiotică, stoicii sunt prezentaţi mai ales, printre alţii, de 
Borgeaud/Brocker/Lohmann (1942 şi urm.) şi, în contextul unei prezentări 
istorice generale a teoriei semnelor, sunt discutaţi de Trabant (1989). 


8 

SFÂNTUL AUGUSTIN 


Aurelius Augustinus (354-430), mai întâi retor, apoi filozof şi teolog 
mereu implicat în dispute şi, în cele din urmă, părinte al Bisericii, cunos¬ 
cut sub numele de „Sfântul Augustin“, este socotit unul dintre cei mai 
importanţi „părinţi ai Occidentului creştin 1 . Tocmai din această cauză 
nu este lipsit de însemnătate să spunem că a fost un „roman din Africa", 
născut la Tagaste (scris şi Thagaste), un mic oraş din provincia Numi- 
dia (Algeria de astăzi); filozoful avea, probabil, descendenţă berberă. A 
dus o viaţă extraordinar de agitată, atât ca traseu al devenirii interioare, cât 
şi din punctul de vedere al mediului istorico-politic în care această deve¬ 
nire s-a desfăşurat. Existenţa sa agitată a dat naştere mereu unor exagerări 
pline de culoare din partea biografilor şi a istoricilor filozofiei. 1 O mărturie 
stilizată asupra propriei dezvoltări personale o reprezintă „confesiunile" 

1. [După cum se recunoaşte îndeobşte, Augustin este un autor care nu poate 
«lăsa rece» pe nimeni: „Jeder kann Augustin mifeerstehen, auch wenn er ihn 
vierzig Jahre liest. [...] Man kann Augustin sogar maltrătieren, wobei noch nicht 
ausgemacht ist, was schlimmer ist: die salbungsvolle Verlangweiligung des Kir- 
chendenkers oder die pietătlose Schădung des Ubervaters. Aber eines kann man 
mit Augustin nicht: Man kann ihn nicht, um mit Lessings Worten iiber Spinoza 
zu reden, «behandeln wie einen toten Hund». Starre Unbeteiligtheit lăfe er nicht 
zu; diplomatische Neutralităt stofe er von sich ab. Der heilige Rhetor beherrscht bis 
heute seine Kunst und verwickelt uns in seine Ideen“ (Flasch 2 1994, 476 şi urm.).] 
„Oricine poate să-l înţeleagă greşit pe Sfântul Augustin, chiar dacă îl citeşte timp de 
patruzeci de ani. [...] II putem chiar maltrata pe Augustin, şi în privinţa aceasta încă 
nu e clar ce este mai rău: zăbava mieroasă în faţa gânditorului Bisericii sau profana¬ 
rea lipsită de respect a Părintelui. Dar un singur lucru nu-i putem face lui Augustin: 
nu putem, ca să preluăm cuvintele lui Lessing despre Spinoza, «să îl tratăm ca pe un 
câine mort». El nu permite încremenirea rigidă şi respinge de la sine neutralitatea 
diplomatică. Retorul devenit sfânt îşi stăpâneşte până astăzi arta şi ne implică şi pe 
noi în ideile sale." 

(Confessiones , compuse între 397 şi 398), una dintre cele mai cunoscute 
opere ale sale, care au pus bazele unui adevărat gen literar. Evenimentele 
istorice tulburi pe care le-a trăit - chiar în pragul morţii sale, vandalii se 
aflau la porţile cetăţii Hippo Regio, oraşul al cărui episcop era, iar căde¬ 
rea Imperiului Roman de Apus era pecetluită, dacă nu de iure, cel puţin 
de facto - au fost expuse într-o altă operă importantă, Despre cetatea lui 
Dumnezeu {De civitate Dei, compusă între 413 şi 426). 

Ca filozof al limbajului (sau, mai precis, ca gânditor care a avut o mare 
influenţă, printre altele, şi asupra filozofiei limbajului), Augustin a rămas 
multă vreme puţin remarcat. 2 In primele prezentări succinte ale teoriei limbii, 
redactate de Laurenz Lersch şi Heymann Steinthal, Sfântul Augustin apare la 
fel de sporadic ca şi în istoria logicii a lui Bocheriski 3 4 , deşi ar fi meritat amin¬ 
tit măcar ca precursor al teoriei scolastice despre suppositiones (cf. cap. 9). 
Există o bibliografie vastă pe marginea dialogului De magistro, însă aceasta 
se referă aproape exclusiv la concepţia lui Augustin asupra pedagogiei, con¬ 
cepţie identificată de obicei cu teoria susţinută de Platon în dialogul Menon. 
Este trecută cu vederea partea dialogului care se ocupă de teoria semnelor; 
şi totuşi, în dialogul acesta nu se vorbeşte despre învăţătură pur şi simplu, 
ci se pune problema dacă este posibil să-i facem pe oameni să înţeleagă ceva 
cu ajutorul cuvintelor. Augustin poate fi considerat al treilea mare filozof al 
limbajului din perioada antică. 

[Situaţia s-a schimbat de la apariţia celei de-a doua ediţii a lucrării de faţă 
şi până în prezent. Istoricii filozofiei limbajului şi ai teoriei limbajului l-au 
integrat pe Sfântul Augustin în canonul autorilor care trebuie discutaţi; 
cf. infra, 8.5, indicaţii bibliografice.] 

Despre probleme teoretice de filozofia limbajului s-a pronunţat Augus¬ 
tin mai ales în două lucrări: în scrierea de tinereţe De dialectica (sau Prin¬ 
cipia dialecticaef, care a apărut probabil cu puţin înainte ca filozoful să 
fie botezat, deci în anul 386 sau 387 d.Hr., şi în dialogul De magistro 

2. [Contribuţia sa la dezvoltarea filozofiei limbajului este considerată neînsem¬ 
nată chiar şi în zilele noastre, ca, de exemplu, la Kurt Flasch ( 2 1994, 121-126).] 

3. [Lersch 1838-1841; Steinthal 2 1890, Bochenski 1956. Lersch şi Steinthal 
cunoşteau scrierea De dialectica, însă nu i-au atribuit-o lui Augustin {cf. Kuypers 
1934,’ 13; Pinborg 1962, 148).] 

4. Şi astăzi, la Flasch 2 1994, 468. Duchrow (1956, 42, nota 47) este de părere, 
împreună cu alţii, că titlul Principia dialecticae a rezultat în urma unei erori a călu¬ 
gărilor benedictini de la Saint-Maur, cărora li se datorează prima ediţie a operelor 
lui Augustin. 

(„Despre învăţător 1 ) din 389 d.Hr. în afară de acestea, Sfântul Augustin 
a mai abordat problema limbajului şi în alte scrieri de mai târziu, precum 
De doctrina christiana (396/397 d.Hr.) şi De trinitate (399-419 d.Hr.). 5 

8.1. Teoria limbajului şi a semnelor 
în posteritatea stoicilor 

Scrierea De dialectica datează din perioada în care Augustin, înainte de 
convertirea sa la creştinism, era profesor de retorică la Milano. Autenticitatea 
scrierii a fost multă vreme pusă la îndoială; chiar şi cei care erau convinşi de 
autenticitatea ei au socotit-o o lucrare neterminată, o compilaţie de idei stoice 
preluate de la Cicero şi Varro 6 şi sistematizate cu scop didactic. în orice 
caz, terminologia folosită de Augustin merită tot interesul nostru, întrucât 
chiar transpunerea în latină a termenilor greceşti ai stoicilor reprezintă o 
realizare proprie, importantă pentru dezvoltarea acestei discipline, chiar dacă, 
probabil, Augustin s-a putut inspira de la precursorii săi de limbă latină. 

în primul capitol al micului tratat, Augustin dă o serie de defini¬ 
ţii conexe. Pentru el, verbum (atât în sensul de „cuvânt“, cât şi în cel de 
,,vorbire“) reprezintă un semn. Această idee, pe care precursorii săi nu o 
exprimaseră clar şi care a fost universal recunoscută abia mai târziu, a con¬ 
tribuit la integrarea teoriei limbajului într-o teorie generală a semnelor. 
Mai întâi, Augustin diferenţiază între verb a simplicia, quae unum quid- 
dam significant („cuvinte simple, care semnifică un lucru individual") şi 
verba coniuncta [...] quae sibi connexa res plures significant şi în anumite 
circumstanţe sententiam comprehendunt („cuvinte compuse, care împre¬ 
ună semnifică mai multe lucruri şi [...] alcătuiesc o propoziţie"). Această 
distincţie corespunde exact celei făcute de stoici între ASicra sXXi7tvj şi 
~k&KTct âuTOTgXvj ( cf. supra 7.2.3). Doar verba coniuncta pot fi adevărate sau 
false {cf. â^icopara de la stoici): 

Aut enim sic sententia comprehenditur, ut vero aut falso teneatur obnoxia, ut est 

«omnis homo ambulat»; aut «omnis homo non ambulat». 7 

5. Cf. infra 8.5 şi secţiunea Izvoare din Bibliografie. 

6. Duchrow (1965, 42 şi urm.), ferm convins de autenticitatea scrierii, îi apreci¬ 
ază foarte mult valoarea. Cf. şi Barwick 1957, cap. 1, 2; Pinborg 1962,148 şi urm. 

7. [De dialectica 6, 4. Trimiterile exacte se referă la paginile şi rândurile din 
ediţia Crecelius (1857), indicate, de asemenea, în paranteză şi în ediţia Pinborg/ 
Jackson (1975).] 

„[Pe de o parte,] judecata este exprimată în aşa fel, încât este susceptibilă de a fi 
afirmată sau negată, de exemplu: omnis homo ambulat ‘orice om merge’ sau omnis 
homo non ambulat ‘nu orice om merge’." 8 * 

Propoziţiile [quae] afirmări tamen negarive non [possint] („care nu pot fi 
nici afirmate, nici negate") corespund şi ele clasificării stoicilor (cf infra , 
schema de la 7.2.3). 

în legătură cu verb a simplicia, Augustin distinge între verbum, res şi 
signum, pe care le defineşte astfel: 

- Verbum est uniuscuiusque rei signum, quod ab audiente possit intellegi, 
a loquente prolatum. 

„Cuvântul este semnul unui anumit lucru, pentru că, emis de un vorbitor, el poate 
fi înţeles de un ascultător." 

- Res est quidquid vel sentitur vel intellegitur vel latet. 

„Lucrul (despre care se vorbeşte) este tot ceea ce poate fi înţeles, perceput sau 
ascuns." 

- Signum est et quod se ipsum sensui, et praeter se aliquid animo ostendit. 9 

„Semnul este ceva ce se arată pe sine simţului şi, în afară de sine, mai arată raţiunii 
şi altceva." 

Din aceste definiţii rezultă că prin verbum Augustin înţelege ceea ce stoicii 
exprimau atât prin \ oyoţ, cât şi prin iţ, iar res corespunde evident lui 
Tvyypivov. De asemenea, cele două laturi ale semnului, conţinutul şi expresia, 
aşa cum apar ele la Augustin, sunt în concordanţă cu tradiţia grecească. 


signum (ostendit) 
semnul (indică) 



se ipsum sensui 

pe sine însuşi, simţurilor 

(= 07]gaîvov) 


praeter se aliquid animo 
ceva aflat în afara sa, raţiunii 
(= crqpaivoptvov) 


8. [Nu putem intra aici în detalii în ceea ce priveşte polisemantismul lui omnis 
homo non ambulat .] 

* Aici şi în continuare, cităm după versiunea românească: Sf. Augustin, De dialec- 
tica/Despre dialectică. Traducere, introducere, note, comentarii şi bibliografie de Eugen 
Munteanu, ediţia a Il-a, revizuită, Humanitas, Bucureşti, 2003, pp. 41 şi urm. (n. tr.). 

9. De dialectica 7, 6 şi urm. (= Cap. V). 


168 ISTORIA FILOZOFIEI LIMBAJULUI 


Definiţia vorbirii este legată nemijlocit de aceste precizări conceptuale 
preliminare: 

Loqui est articulata voce signum dare; articulatam autem dico quae comprehendi 
litteris potest. 10 

„A vorbi înseamnă a emite un semn cu ajutorul unui sunet articulat; numesc 
«sunet articulat» ceea ce poate fi reprezentat prin litere." 

Aici, articulatus corespunde termenului svapGpoţ, iar quae litteris com¬ 
prehendi potest este o parafrază pentru âyypappaToţ {cf. supra 7.23). Littera 
este definită ca pars minima vocis articulatae („cea mai mică parte a rostirii 
articulate"); o anumită similitudine cu definiţia modernă a fonemului nu 
trebuie trecută cu vederea. 11 

Un pas următor face Augustin către un model al semnului lingvistic 
(e drept, doar schiţat): în locul lui signum (semnul în general) apare acum 
dictio (semnul lingvistic), iar verbum desemnează doar o componentă a 
acestuia, pe cea fonetică: 

- verbum ab oreţrocedit („cuvântul porneşte din gură"); acesta corespunde astfel lui 
cjjcovvj şi - la modul general - lui aqgaîvov de la stoici. 

Latura semnului lingvistic ce ţine de conţinut este desemnată prin termenul 
dicibile, în care putem vedea un corespondent al stoicului Isktov; 12 totuşi, 
această ipoteză evidentă a fost criticată: 13 

- [dicibile\ quidquid autem ex verbo non auris sed animus sentit et ipso animo tenetur 
inclusum, dicibile vocatur [...] quod dixi dicibile, verbum est; nec tamen verbum, sed 
quod in verbo intellegitur et animo continetur, significat. 14 

„Ceea ce percepe din cuvânt spiritul, şi nu urechea, şi [totodată] este păstrat în 
spirit se numeşte dicibile «ceea ce se poate spune» [...] ceea ce am numit dicibile 
este cuvânt, dar nu desemnează un ‘cuvânt’, ci desemnează ceea ce este inteligibil 
în cuvânt şi se păstrează în spirit." 

- [dictio] cum vero verbum procedit non propter se, sed propter aliud aliquod signi- 
ficandum, dictio vocatur [...] quod dixi dictionem verbum est, sed tale quo iam illa 
duo simul, 15 id est ipsum verbum, et quod fit in animo per verbum, significantur. 16 

10. Ibid. 

11. Cf. Abercrombie, 1949/1950. 

12. Cf. Barwick 1957, 12. 

13. Cf. Ruef 1981,108 şi urm.; Hennigfeld 1994, 129. 

14. De dialectica 8, 4 şi urm.; 8, 9 şi urm. 

15. Altă lecţiune: sed quod iam. 

16. Ibid., 8, 6 şi urm.; 8, 8. 

„Când cuvântul porneşte nu pentru sine însuşi, ci pentru a semnifica altceva anume, 
atunci se numeşte dictio «exprimare » [...]. Şi ceea ce am numit dictio este cuvânt, dar 
un cuvânt care desemnează două [lucruri] simultan: se desemnează şi pe sine însuşi 
în calitate de cuvânt, dar şi ceea ce se petrece în spirit prin intermediul cuvântului." 

Dacă dictiones se referă atât la „cuvânt", cât şi la „discurs", atunci acest 
termen corespunde ţ şi lui Aoyoţ din terminologia stoică. 

Res autem ipsa, quae iam verbum non est, neque verbi in mente conceptio, sive 
habeat verbum quo iam significari possit, sive non habeat, nihil aliud quam res 
vocatur proprio iam nomine. 

„Cât priveşte lucrul în sine, care nu este nici cuvânt, nici concepere în minte 
a cuvântului, fie că deţine un cuvânt prin care să poată fi semnificat, fie că nu 
deţine, 18 el nu poate fi numit prin nimic altceva decât prin propriul său nume." 

Din explicaţiile acestea se poate deduce modelul semnului lingvistic la 
Augustin 19 : 


dictio 


verbum 

dicibile 


res 


în capitolele următoare ale acestei lucrări rămase neterminate, Augustin 
se reîntoarce la verba din unghiuri de vedere strict lingvistice. Mai întâi se 
vorbeşte despre „leagăne ale cuvintelor" (cunabula verborum), despre etimo¬ 
logie în sens diacronic, care este tratată foarte critic, din cauza caracterului 
ei incomplet. în ultimele capitole ale fragmentului vine la rând aspectul 
sincronic al etimologiei, teoria despre vis verbi sau verborum. Conceptul vis 
verbi este definit astfel: 

- Vis verbi est, qua cognoscitur quantum valeat. Valet autem tantum quantum 
movere audientem potest. 20 

„Vis verbi «puterea (de semnificare a) cuvântului» este ceva prin care ne dăm 
seama de valoarea cuvântului; această valoare se măsoară după impresia produsă 
asupra celui care aude cuvântul." 


17. Ibid., 8,7. 

18. [Cf. supra, prima definiţie; res vel sentitur vel intellegitur vel latet. El {res) 
poate rămâne necunoscut şi deci lipsit de desemnare.] 

19. Analogia cu modelul „binar" al semnului, propus de Saussure, nu poate fi 
trecută cu vederea: signe, signijîant/signijie // chose. Acest model este „binar" doar 
pentru că res (lucrul) rămâne în afara modelului însuşi. 

20. De dialectica, 12, 12. 

Acest lucru se întâmplă numai aut secundum se, aut secundum id quod 
significat, aut ex utroque communiter 21 („ori prin sine (prin expresia fonetică), 
ori pe baza a ceea ce semnifică, ori pe ambele căi“). în ceea ce priveşte efec¬ 
tul „ secundum se“, acesta este, la rândul său, diferenţiat: aut solum sensum 
pertinet, aut adartern, aut ad utrumque („aceasta ţine sau numai de simţul 
auzului, sau de regulile ştiinţei [gramaticale] 22 , sau de amândouă"). Dimpo¬ 
trivă, simţul auzului aut natura movetur aut consuetudine („este impresionat 
fie de caracterul [sunetelor], fie de familiarizarea [cu ele]“). 

Prin aceasta am ajuns din nou, într-o anumită privinţă, la problema 
„dreptei potriviri a numelor". Nu mai este însă vorba acum despre „adevăr" 
în sens glotogonic, ci despre capacitatea psihică de a fi reprodus în gând 
(cf. supra 7.2.1). Pentru a-1 impresiona spontan ( natura ) pe cel care aude, 
cuvintele trebuie ita sonare ut ipsae quae his verbis significantur „să sune 
chiar ca lucrurile care sunt desemnate prin aceste cuvinte". însă acest lucru 
nu este posibil întotdeauna, întrucât există multe lucruri care nu produc 
sunete: sunt res quae non sonant. în aceste cazuri apare o corespondenţă 
între auz şi pipăit ( similitudo tactus ): în măsura în care lucrurile ne apar moi, 
plăcute la atingere, sau dimpotrivă, tari, neplăcute, moliciunea sau asprimea 
sunetelor din care sunt formate numele lor ne impresionează auzul ( lenitas 
velasperitas litterarum [...] tangit auditum). Augustin dă apoi nişte exemple 
de cuvinte cu efecte sonore simbolice asupra ascultătorului: 

Lene est auribus cum dicimus voluptas, asperum est, cum dicimus crux. 

„Este plăcut pentru auz când rostim voluptas «plăcere», dar este neplăcut când 
spunem crux « cruce».“ 

Mei , quam suaviter res ipsa gustum, tam leniter nomine tangit auditum; acre in 
utroque asperum est. 

„Să ne gândim la miere; pe cât de plăcut ne impresionează simţul gustului lucrul 
însuşi, tot atât de plăcut ne impresionează auzul şi cuvântul mei «miere»; acre 
«acru» este aspru şi ca lucru, şi ca denumire." 

21. [Toate citatele scurte care urmează sunt din De dialectica, capitolele al Vl-lea şi 
al VH-lea. In capitolul al Vl-lea este vorba de origo, în capitolul al Vll-lea, de vis verbi. 
O serie de aspecte pe care Augustin, cu referire la stoici, le pune pe seama originii 
(etimologiei) sunt discutate aici în relaţie cu vis verbi, căci este vorba de simbolistica 
sonoră care acţionează sincronic, şi nu despre „etimologie" în sens tradiţional. De ase¬ 
menea, argumentele apar aici în altă succesiune decât în scrierea originală.] 

22. [Rămâne neclar ce se înţelege aici prin ars. Kuypers (1934, 15 şi urm.) vor¬ 
beşte de o „rein technischen Rubrizierung an dem Wort"; Duchrow 1965, 59 şi 
urm., îl înţelege în sensul de „accesibil doar receptorului cu pregătire ştiinţifică".] 

Efectul celorlalte cuvinte, care nu dispun de nici o putere de evocare icastică, 
se întemeiază pe consuetudo, pe uzul limbii, care îi este adânc înrădăcinat în 
auz omului încă din copilărie. 

Dacă facem abstracţie de faptul că Augustin respinge cu hotărâre orice 
speculaţie etimologică, putem spune că el se mişcă, în cea mai mare parte, în 
orizontul conceptual al stoicilor. Totuşi, calea indicată de el reprezintă o nou¬ 
tate în două privinţe: pe de o parte, el defineşte cuvântul ca semn, în timp ce 
predecesorii săi au presupus, în cel mai bun caz, doar implicit că cuvintele sunt 
semne; pe de altă parte, el şi-a dat seama că anumite cuvinte semnifică chiar 
ceea ce sunt: quoddixi verbum, et verbum estet verbum significatf „ceea ce am 
numit verbum este şi cuvânt, dar şi semnifică un «cuvânt»". Cu această idee 
este deschisă, pe de o parte, calea pentru includerea teoriei limbajului în teoria 
semnelor, semiotica, şi apoi, pe de altă parte, pentru o diferenţiere sistematică 
între limbaj ca obiect şi metalimbaj. 

8.2. A învăţa, a instrui şi limbaj: dialogul De magistro 

In Retractiones (literal: „revizuiri, îmbunătăţiri"), lucrare pe care a con¬ 
ceput-o în ultimii ani de viaţă, Augustin face doar nişte aluzii vagi la textul dis¬ 
cutat mai sus, De dialectica , astfel încât paternitatea sa asupra acestui text a fost 
multă vreme pusă la îndoială. Dimpotrivă, despre dialogul De magistro auto¬ 
rul ajunge să vorbească pe larg în Confessiones (IX, 6). în acest dialog, spune 
Augustin în Confesiuni, ca partener de discuţie apare fiul său, Adeodatus: 

Est liber noster, qui inscribitur „de Magistro”: ipse ibi mecum loquitur. Tu scis 
illius esse sensa omnia, quae inseruntur ibi ex persona conlocutoris mei, cum esset 
in annis sedecim. 

„Există o carte a mea intitulată Despre învăţător, acolo Adeodatus discută cu 
mine. Tu ştii, Doamne, că toate gândurile pe care eu le însemnez ca din partea 
interlocutorului meu îi aparţin chiar lui, cu toate că avea doar şaisprezece ani.“ 24 * 

Augustin trăise timp de 15 ani în concubinaj cu o femeie al cărei nume 
nu s-a păstrat. Pentru cetăţeanul roman care fusese odinioară, acest lucru 
nu avea nimic ofensator, dar pentru creştinul care devenise mai târziu era 
un păcat de neiertat. Copil maturizat prea devreme, Adeodatus a murit la 

23. De dialectica, 8, 9. 

24. [Cu mici modificări, după traducerea lui Kurt Flascii şi Burkhard Mojosich], 
* Echivalenţele româneşti au fost preluate după: Sfântul Augustin, Confessi- 

ones/Confesiuni. Ediţie bilingvă, traducere din limba latină, introducere şi note de 
Eugen Munteanu, ediţia a Il-a, revizuită, Nemira, Bucureşti, 2006, p. 189 (n. tr.). 

câţiva ani după compunerea dialogului, la Cartagina. După cum vom vedea, 
De magistro nu este un tratat arid, ci o scriere foarte personală. 

Dialogul acesta este important pentru dezvoltarea teoriei limbajului şi a 
filozofiei limbajului în trei privinţe. în primul rând, el conţine cea mai deta¬ 
liată teorie a semnelor din Antichitate; în al doilea rând, se schiţează aici o 
diferenţiere între limbaj ca obiect de cercetare şi metalimbaj; în al treilea rând, 
în acest dialog se pune problema valorii epistemologice a limbajului sub un 
nou aspect, şi anume în relaţie cu actul învăţării şi cu cel al instruirii. Chiar în 
aceasta constă deosebirea esenţială faţă de dialogul Menon al lui Platon, care a 
fost şi încă mai este considerat pe nedrept un model pentru De magistro. 

8.2.1. Teoria semnelor 

Problema semnului în general şi a semnului lingvistic în special a consti¬ 
tuit o preocupare constantă pentru Sfântul Augustin, şi nu doar în De 
dialectica, scrierea de tinereţe despre care am vorbit mai sus; definiţii ale 
semnului se găsesc şi în lucrări de mai târziu, mai importante. De exemplu, 
în De doctrina christiana (II, 1, 1), apărută în 396, se spune: 

Signum est enim res, praeter speciem quam ingerit sensibus, aliud aliquid ex se 
faciens in cogitationem venire. 

„Un semn este de fapt ceva care, în afară de forma care se adresează percepţiei 
senzoriale, trezeşte în minte şi altceva, situat în afara sa.“* 

Sau în De Trinitate (VIII, 8, 12), scriere apărută mai târziu: 

Sicut enim verbum indicat aliquid, indicat etiam se ipsum, sed non se verbum 
indicat, nisi se aliquid indicare indicet. 

„Aşa cum un cuvânt indică ceva, el se indică şi pe sine, dar nu se indică pe sine în 
calitate de cuvânt decât dacă indică faptul că indică [şi] altceva." 25 

în De magistro, teoria semnelor este discutată mult mai pe larg decât în De 
dialectica. Pentru că este vorba despre un dialog, argumentaţia urmăreşte 
o traiectorie mai puţin strictă - nu fără salturi argumentative, datorate în 

* Pentru comparaţie, reproducem pasajul respectiv şi în versiunea românească a 
lui Marian Ciucă: „Intr-adevăr, semnul este un lucru care, în afara impresiei pe care 
o transmite simţurilor, cheamă în minte altceva din sine“, în Sfântul Augustin, De 
doctrina christiana. Introducere în exegeza biblică, ediţie bilingvă, stabilirea textu¬ 
lui latin, trad., notă asupra ediţiei şi indice de Marian Ciucă, introducere, note şi 
bibliogr. de Lucia Wald, Humanitas, Bucureşti, 2002, p. 111 (n. tr.). 

25. Parafrazând: Cuvânt este doar ceea ce arată că nu se reprezintă doar pe sine 
însuşi, ci se referă şi la altceva. 

primul rând formei literare a situaţiei de comunicare. 

După un schimb introductiv de idei în legătură cu semnificaţia terme¬ 
nilor a instrui şi a învăţa (docere şi discere), cei doi parteneri de dialog cad 
repede de acord asupra faptului că cuvintele sunt semne {De magistro II, 3): 

Augustinus: Constat ergo inter nos verba signa esse. 

„Rămâne prin urmare stabilit faptul că cuvintele sunt semne.“ 

Adeodatus: Constat. 

„Rămâne stabilit." 26 ’* 

Cu ajutorul unui vers din Vergiliu, format din opt cuvinte {Aeneis II, 659): 

Si nihil ex tanta superis placet urbe relinqui 

„Dacă zeii au vrut să nu rămână nimic dintr-o atât de mare cetate" 

este explicată funcţia semiotică a cuvintelor. După cum era de aşteptat, în cazul 
lui nihil apar dificultăţi considerabile, care însă sunt eliminate din perspectiva 
adevăratului scop al conversaţiei. Este scos în evidenţă faptul că există lucruri pe 
care le putem indica cu degetul {digito ostendere), ca de exemplu paries „perete". 
Sonorităţile sau nuanţele gustative pot fi reprezentate pantomimic prin gesturi 
sau mişcări. în anumite cazuri se pare că oamenii ar putea renunţa la semne. 
Acţiunile sau fenomenele pot fi la nevoie imitate; totuşi, nu este întotdeauna 
clar dacă se urmăreşte desemnarea acţiunii ca atare sau executarea ei. însă, 
dacă vrem să explicăm altcuiva ce stare de lucruri reprezintă o prepoziţie, ca de 
exemplu ex, adesea nu ne rămâne altceva decât să apelăm la ajutorul altui semn, 
ca de exemplu vocabula de. Totul ne arată, aşadar, că fără semne nu ne putem 
înţelege cu ceilalţi în legătură cu obiectele şi stările de lucruri. 

în continuarea unei discuţii din ce în ce mai alerte, în De magistro sunt iden¬ 
tificate şi explicate o serie de clase de semne care pot fi reprezentate schematic în 
felul următor (desigur că această schemă nu se găseşte la Augustin ) 11 \ 

26. [Toate traducerile date aici se sprijină îndeaproape pe cele ale lui Burchard 
Mojsisch (= De magistro 1998).] 

* Echivalenţele româneşti au fost preluate după: Sfântul Augustin, De Magistro/ 
Despre învăţător. Ediţie bilingvă, traducere, introducere, comentarii, note şi bibliografie 
de Eugen Munteanu, Editura Institutului European, Iaşi, 1995 (n. tr.). 

** Pentru comparaţie, oferim şi versiunea existentă în limba română a lui Nicolae 
Ionel: „Dacă nimic dintr-o mare, zei vreau, cetate-a rămâne", în Vergilius, Opere, Eneida, 
traducere de Nicolae Ionel, Editura Institutului European, Iaşi, 1997, p. 93 (n. tr). 

27. [Augustin porneşte în argumentarea sa de la ideea primatului limbii vorbite 
asupra celei scrise; pentru el, literele sunt doar semne ale adevăratelor semne lingvis¬ 
tice, sunetele: „Omne verbum sonat. Cum enim est in scripto, non verbum, sed 

Signa 

Semne 



deictice („care indică") 


care desemnează 



non-verbale ( litterae, signa militaria ) 


verba 

cuvinte 



cuvinte care trimit la semne 


cuvinte care trimit la obiecte 


Categoria semnelor deictice este exemplificată prin intentio digiti („indi¬ 
carea cu degetul"); aceasta nu se referă la obiectul indicat, ci la actul însuşi al 
indicării, la deixis, lucru valabil şi pentru cuvintele deictice 28 : 

Sed de intentione digiti non nimis curo, quia ipsius demonstrationis signum mihi 
videtur potius quam rerum aliquarum, quae demonstrantur, sicut adverbium, 
quod „ecce“ dicimus; nam et cum hoc adverbio digitum solemus intendere, ne 
unum demonstrandi signum non sit satis {De magistro X, 34). 

„Orientarea degetului nu mă prea preocupă, deoarece ea mi se pare a fi mai 
degrabă semnul indicării ca atare, şi nu semn al lucrurilor indicate; aşa se întâmplă 
cu adverbul ecce ,iata. Căci, dacă avem obiceiul de a întinde şi degetul când rostim 
acest adverb, o facem din temerea că semnul verbal singur n-ar fi de ajuns spre a 
indica ceva." 

Semnele care desemnează ceva pot fi clasificate în verbale şi non-verbale. 
Despre cele din urmă, Augustin observă: 

...dicimus enim et signa universaliter omnia, quae significant aliquid, ubi etiam 
verba esse invenimus. Dicimus item signa militaria, quae iam proprie signa nomi- 
nantur, quo verba non pertinent {De magistro IV, 9). 

„...numim signa ,semne’ tot ceea ce în mod universal semnifică ceva, şi am văzut că 
şi cuvintele sunt semne. La fel, spunem signa militaria ,însemne militare’; acestea 
se numesc aşa într-o accepţiune specială, care nu este valabilă şi pentru cuvinte." 

între semnele lingvistice {verba) trebuie distinse două tipuri. Mai întâi, 
există cuvinte care trimit la alte semne: 

Videtur ergo mihi loquendo nos aut verba ipsa signare verbis aut alia signa, velut 
cum gestum dicimus aut litteram - nam his duobus verbis quae significantur, 
nihilominus signa sunt - ... 


verbi signum est" {De dialectica, cap. V).] 

28. [Mojsisch pare să admită acest lucru pentru toate semnele lingvistice, nu 
doar pentru cele deictice. El redă termenul significatio de la Augustin în mod con¬ 
secvent prin „funcţia de desemnare", nu prin „semnificaţie" {cf. şi De magistro 1998, 
nota 73 şi postfaţa, p. 152).] 

„Mi se pare deci că, atunci când vorbim, noi semnalăm prin cuvinte fie chiar alte 
cuvinte, fie alte semne, ca atunci când spunem gest sau literă , căci ceea ce se semni¬ 
fică prin aceste două modalităţi sunt în egală măsură nişte semne. 

Dar, desigur, există şi cuvinte ce trimit la obiecte care nu sunt semne: 

...aut aliquid aliud, quod signum non sit, velut cum dicimus „lapis“ (De 
magistro IV, 7) 

„... [prin cuvinte] se pot semnifica şi alte lucruri care nu sunt semne, precum atunci 
când pronunţăm cuvântul lapis «piatră».“ 

Şi ceva mai târziu, Augustin propune ca ceea ce poate fi desemnat prin 
semn, dar nu este el însuşi semn să fie denumi x. significabile (,,semnificabil“): 

Placetne appellemus significabilia ea, quae signis signifiari possunt et signa non 
sunt... 

„N-ai vrea să numim semnificabile acele lucruri care nu sunt semne, dar pot fi 
semnificate../* 

Adeodatus este de acord cu această propunere. în diverse pasaje ale dialogu¬ 
lui, conţinutul semnului este delimitat clar de obiectul pe care-1 poate repre¬ 
zenta semnul. Semnificaţia (significatio) nu se confundă cu lucrul, ci este mai 
degrabă cognitio rei „cunoaşterea lucrului**, scientia, quae per signum evenit, 
„cunoaşterea care provine din semn*. De altfel, cuvintele există pentru a sem¬ 
nifica, nu invers: 

Non enim ob aliud ista cognitio signo, de quo agimus, antelata est, nisi quia illud 
propter hanc, non haec propter illud esse convincitur (De magistro IX, 26). 

„Cunoaşterea unui lucru este preferabilă semnului cu ajutorul căruia o efectuăm, 
deoarece se ştie că nu cunoaşterea a fost dată pentru semn, ci semnul a fost insti¬ 
tuit în scopul cunoaşterii/* 

8.2.2. Schiţă a unei distincţii între limbaj ca obiect şi metalimbaj 

Distincţia de care ne ocupăm aici este intens discutată la Augustin; totuşi, 
subtilele sale reflecţii nu pot fi considerate mai mult decât nişte „schiţe**, întru¬ 
cât el amestecă două feluri ale „vorbirii despre limbaj “, care trebuie neapărat 
disociate: 

Este mai întâi vorba de faptul că limbajul însuşi, în toate formele sale de 
manifestare, aparţine realităţii. El poate, astfel, constitui obiect al vorbirii, 
la fel ca toate celelalte obiecte sau stări de lucruri. Cuvintele folosite în acest 
scop au semnificaţii «din sfera limbajului»; este vorba de termeni ca lingua, 
locutio, verbum, nomen, respectiv limbaj, vorbire, cuvânt, nume etc. Astfel de 

cuvinte au o semnificaţie «metalingvistică» inerentă, care nu ţine de un 
mod de utilizare ( suppositio ) anumit. Vorbim în acest caz de „metalimbajul 
limbii“. 

în al doilea rând, există un număr (cu mult mai mare) de cuvinte care 
nu au o semnificaţie metalingvistică inerentă, cuvinte precum flumen, 
arbor, domus, respectiv râu, arbore, casă etc. Totuşi, aceste cuvinte pot 
fi oricând folosite astfel încât să se raporteze nu la ceea ce semnifică ele 
în mod obişnuit, ci doar la ele însele. Pentru a clarifica asemenea situaţii, 
ne folosim în general de un termen cu valoare primară metalingvistică: 
cuvântul „copac“. în latină, în această situaţie se foloseşte genitivul ca 
marcă a utilizării metalingvistice: vox arboris. Este vorba aici de o moda¬ 
litate specială de folosire a cuvintelor, pe care scolasticii o vor numi mai 
târziu suppositio materialis ( cf. capitolul 9). Această modalitate specială de 
întrebuinţare a cuvintelor se poate realiza şi cu ajutorul unei expresii cu 
valoare primară metalingvistică: „Copac este alcătuit din cinci litere." în 
limba scrisă se recurge, de regulă, la modalităţi tipografice pentru a indica 
această formă specială de utilizare. Acest al doilea tip de metalimbaj îl 
vom numi „metalimbajul vorbirii". Desigur, şi cuvinte care ţin de „meta¬ 
limbajul limbii" pot fi utilizate în sensul „metalimbajului vorbirii": cf. „nu 
cunosc această limbă" vs „nu cunosc cuvântul limbă“. 

Pentru Augustin, această distincţie nu este clară, el amestecă frecvent 
cele două categorii. 

8.2.2.1. „Metalimbajul limbii“ 

Punctul de interes major al lui Augustin îl constituie termenii cu 
valoare metalingvistică inerentă, cuvintele care semnifică „tipuri de 
existenţă a semnelor", care clasifică deci semnele şi nu se au în vedere 
pe ele însele în primul rând, ci doar în măsura în care pot ocupa un 
loc în această clasificare; astfel, de exemplu, în terminologia Sfântului 
Augustin, cuvântul nomen desemnează o clasă vastă de cuvinte, din care 
face parte şi el însuşi. Dacă, dimpotrivă, nomen este folosit în sensul de 
suppositio materialis, ca vox nominis „cuvântul nomen , atunci el nu mai 
desemnează o clasă, ci un singur obiect, şi anume pe sine însuşi. în funcţie 
de cine constituie obiectul clasificării - expresiile care semnifică „tipuri 
de existenţă a semnelor" (desemnate în schema noastră prin linii pline, 
caractere cursive), sau ceea ce semnifică ele (linii întrerupte, ghilimele) - 
rezultă un statut diferit al termenului respectiv şi, în total, o reţea com¬ 
plicată de relaţii: 

„signa“ 



Mai întâi, nişte explicaţii pe marginea acestei scheme; imediat apoi vom 
cita, pentru exemplificare, nişte pasaje din De magistw. 

- signum ţine de clasa nomina ; acestea, de clasa verba, şi cele din urmă, 
la rândul lor, de clasa signa-, semnificaţia lui signum corespunde acestei 
clase, care include toate celelalte semne. 

- verbum aparţine clasei nomina , acestea - clasei verba-, semnificaţia lui 
verbum corespunde acestei clase. 

- nomen este un signum sui significativum-, el ţine de clasa nomina, iar 
semnificaţia sa corespunde acestei clase. 

- gestus, littera etc. ţin de clasa nomina-, semnificaţia lor nu corespunde 
clasei nomina, ci celei a „altor semne“. 

Legătura dintre toate aceste cuvinte şi significabilia, „semnificabilele", este 
doar indirectă: semnificatul lor ( signifie ) este un semn {signum), iar acest 
semnificat poate (nu e obligatoriu) să fie semnificam pentru un no n-semn; ceea 
ce semnifică o conjuncţie ( coniunctio ) sau un gest [gestus ) este „semnificabil“, 
însă nu este semn. Dimpotrivă, semnificatul lui nomen, verbum, signum este 
el însuşi semn. în aceste cazuri rezultă relaţii bilaterale [signa, quae se invicem 
significant, cf. De magistro V, 11) la diferite nivele: 

- nomen este nume şi semnifică în acelaşi timp „nume“; 

- verbum este verb şi semnifică „verb“; 

- signum este semn şi semnifică „semn". 

Acest lucru este valabil, fireşte, doar în sens general, adică făcând abstracţie 
de faptul că - în calitate de semnificând - nu doar nomina, ci şi verba şi 
signa sunt nomina. La acest nivel, o relaţie reciprocă se stabileşte deci doar 
în cazul numelui, căci: 

- verbum este nume şi verb, însă semnifică mai mult decât „nume", întrucât 
semnificaţia „verbum" o include pe cea de „nomen"; 

- signum este nume şi în acelaşi timp semn, însă semnifică mai mult, 
deoarece semnificaţia „signum" include semnificaţia „verbum" şi deci şi 
semnificaţia „nomen". 

Lui Adeodatus nu îi este uşor să se orienteze în acest păienjeniş de relaţii 
fără ajutorul tatălui şi profesorului său: 

Adeodatus: Inter illud quidem, quod dicimus nomen, et haec quattuor, quae 
significationi eius subiecimus [fusese vorba de Romulus, Roma,fluvius şi virtus ], 
hoc distare video, quod illud audibile signum est signorum audibilium, haec vero 
audibilia quidem signa sunt, non tamen signorum, sed rerum partim visibilium, 
sicut est Romulus, Roma, fluvius, partim intelligibilium, sicut est virtus {De 
magistro IV, 8). 

„Intre ceea ce am considerat nume şi cele patru lucruri pe care le-am subordonat 
semnificării prin acest termen eu văd următoarea diferenţă: nume este un semn 
audibil pentru alte semne audibile, pe când aceste audibile sunt şi ele semne, dar 
nu ale altor semne, ci fie ale unor lucruri vizibile (cum sunt Romulus, Roma, flu¬ 
viul), fie ale unor lucruri inteligibile, precum este virtutea." 

în timpul dialogului, cei doi parteneri de discuţie stabilesc detalii care nu 
sunt uşor de înţeles: 

Augustinus: [...] cum verbum signum sit nominis et nomen signum sit fluminis 
et flumen signum sit rei [...] inter hanc rem et flumen, id est signum eius, et inter 
hoc signum et nomen, quod huius signi signum est [...] quid interesse arbitraris 
[...]? {De magistro IV, 9) 

„[...] întrucât cuvânt este semn pentru nume, nume este semn pentru fluviu, iar 
fluviu este semn pentru lucru [...] între acel lucru vizibil şi fluviu, adică între lucrul 
semnificat şi semnul respectiv [...], care crezi că este diferenţa [...] ?“ 

Adeodatus: Hoc distare intellego, quod ea, quae significantur nomine, etiam 
verbo significantur [...] quae autem verbo significantur, non omnia significantur 
et nomine. [...] Quamobrem cum omnia nomina verba sint, non autem omnia 
verba nomina sint [...] {ibid.) 

„După părerea mea, diferenţa dintre aceste două semne este următoarea: tot ceea 
ce desemnăm prin nume desemnăm deopotrivă şi prin cuvânt [...], dar nu tot ce 
desemnăm prin cuvânt st poate desemna şi prin nume. [...] Iată de ce, de vreme ce 
toate numele sunt cuvinte, dar nu şi toate cuvintele sunt nume [...].“ 

Augustinus: [...] si tibi dicerem: ut omnis equus animal, non autem omne animal 
equus, ita omne verbum signum, non autem omne signum verbum est, nihil ut 
opinor, dubitares. 

„După cum ţi-aş spune că orice cal este un animal, dar nu orice animal este un cal, 
tot aşa îţi spun că orice cuvânt este un semn, dar nu şi orice semn este un cuvânt. 
Cred că nu mai ai acum de ce să te îndoieşti de justeţea celor afirmate mai sus.“ 


Adeodatus: Non sane; nam cum dicimus signum, non solum signa cetera, quae- 
cumque sunt, sed etiam se ipsum significat (De magistro IV, 10). 

„Nu chiar întocmai, fiindcă, atunci când spunem semn, acest cuvânt desemnează 
nu doar celelalte semne, oricare ar fi ele, ci se desemnează şi pe sine însuşi.” 

Această «autoreferenţialitate» este valabilă pentru nomen şi verbum-, altul 
este cazul lui coniunctio. La întrebarea lui Augustin dacă această autore¬ 
ferenţialitate este valabilă pentru toate semnele, de exemplu şi pentru cuvântul 
coniunctio, Adeodatus răspunde: 

Nullo modo; nam ea, quae significat, non sunt nomina, hoc autem nomen est {De 
magistro V, 11). 

„In nici un caz! Căci lucrurile desemnate de semnul conjuncţie nu sunt nume. In 
schimb, acest semn ca atare este un nume.“ 

Doar o parte dintre semne prezintă această autoreferenţialitate în sens re¬ 
strâns [signa sui significativd)-, celelalte se desemnează reciproc {sese invicem 
significant), însă nu se produce o simetrie totală. Sfântul Augustin deosebeşte 
trei tipuri ale acestor signa mutua, fără a mai distinge între cele două tipuri de 
metalimbaj (cf. De magistro VII, 20): 

a) signa quae non tantum significant („nu la fel de mult“): Toate cuvintele 
(i verba ) sunt signa, dar numai unele signa sunt verb a-, 

b) signa quae tantundem significant („la fel de mult“): întrucât orice cuvânt 
poate fi propriul său nume, atunci se poate afirma că de exemplu toate 
cuvintele {verba) sunt nume {nomina). 

Aici argumentarea trece dintr-odată la nivelul celuilalt tip de metalimbaj. 
Echivalenţa verbum = nomen apare numai dacă verbum este folosit în suppo- 
sitio materialis. într-un alt pasaj, Sfântul Augustin subliniază că în acest caz 
aria de semnificare (extensiunea) nu se suprapune conţinutului semantic (in- 
tensiunii) cuvântului. Augustin se bazează nu pe diversele semnificaţii ale 
cuvintelor în uzul limbii ca obiect (în acest caz, ar fi rezultat în mod obligatoriu 
şi o diferenţiere a extensiunii), ci pe etimologia acceptată prin tradiţie: verbum 
ar veni de la verberare (,aures ) „a izbi (urechile)", nomen însă, de la noscere „a cu¬ 
noaşte"; astfel, cuvintele {verba) sunt legate de obiecte şi stări de lucruri fizice, iar 
numele {nomina), de obiecte şi stări de lucruri spirituale {cf. De magistro V, 13). 

c) signa quae idem valent („acelaşi lucru“): în acest caz sunt avuţi în vedere 
termeni echivalenţi ca semnificaţie în două limbi diferite: nomen = 
ovopa. Apoi, „echivalenţa semnificaţiilor" este acceptată şi pentru 
„semne" şi „semne ale acestor semne" (sunete şi litere), 
în ceea ce priveşte primul caz, Augustin pare să fie convins de suprapunerea 
perfectă a semnificaţiilor echivalenţilor lexicali din două limbi; diferenţele 
dintre acestea ar exista, după părerea lui, doar sub aspectul expresiei ( signa 
quae [...] nihilpraeter sonum inter se \differunt\, cf. De magistro VII, 19). 
Cel de-al doilea caz ţine, în schimb, de o cu totul altă categorie. Este vorba 
despre reprezentarea semnelor prin intermediul altor semne - am putea 
vorbi şi aici de o „substituire". 

8.2.2.2. „Metalimbajul vorbirii“ 

Atunci când folosim un cuvânt, putem să ne referim nu doar la obiectul 
sau starea de fapt pe care acesta le desemnează, ci şi la cuvântul însuşi {cf. supra, 
categoria b.). Augustin se străduieşte să-i explice acest lucru fiului şi elevului 
său şi nu se sfieşte să recurgă în acest scop la exemple destul de neobişnuite: 

[...] cum ait Paulus apostolus: „Non erat in Christo est et non, sed est in illo erat“ 29 ; 
non opinor putandum esse tres istas litteras, quas enuntiamus, cum dicimus „est“, 
fuisse in Christo [...] {De magistro V, 14) 

„[...] când apostolul Pavel spune: ,Nueraîn Hristos da, şi nu, citit a fost inel’, cred 
că nu trebuie să considerăm că aceste două litere pe care le pronunţăm când zicem 
da chiar au fost în Hristos [...].“ 

Adeodatus trebuie să admită că enunţuri ca „Da era în el", ca şi „Virtute era 
în el" sunt moduri prescurtate de a spune „ceea ce înseamnă «da» sau «vir¬ 
tute»" sau „ceea ce se numeşte «da» sau «virtute» era în el“ şi nu poate 
nega că da este nume, chiar dacă nu în sens gramatical: 

Augustinus: Vides ergo „est“ nomen esse, siquid illud, quod erat in Christo „est“ 
nominatur. 

Adeodatus: Negare non possum {De magistro V, 15). 

într-un alt pasaj, Augustin vorbeşte pe larg şi despre echivalentele interling- 
vistice pe care le-am amintit deja, la care recurgem când traducem: 

Quis enim non videat, si quaeram, quid Graeci nominent, quod nos nominamus 
„quis“, responderi mihi -nţ quid Graeci nominent, quod nos nominamus „volo“, 
responderi mihi QeXu, quid Graeci nominent, quod nos nominamus „bene“, res¬ 
ponderi icalwţ [...] {De magistro V, 16). 

29. Păstrând sensul, după 2 Corinteni 1, 19. 

„Cine nu ştie că dacă aş întreba cum numesc grecii ceea ce noi numim quis «cine» 
mi se va răspunde Ticeea ce noi numim volo «vreau» ei numesc 0 sku>, ceea ce noi 
numim bene «bine» ei numesc k aXwţ 

Intr-un alt exemplu se pune problema utilizării metalingvistice a conjunc¬ 
ţiilor. Sunt comparate două concluzii logice: Quia bomo est, animal est şi 
Si bomo est, animal est. 0 0 Primul enunţ, „Fiindcă este om, este vieţuitoare", 
este, evident, absurd, în schimb al doilea, „Dacă este om, este vieţuitoare", 
este corect. Deci, din perspectiva celei de-a doua propoziţii, am putea spune 
„placet mihi «si»“ („îmi convine «dacă»"), însă din perspectiva celei de-a 
doua am putea spune „displicet «quia»" 31 („nu-mi convine «fiindcă»"). 

Din discuţia care urmează, foarte complicată şi pe care nu o putem reda 
în întregime, rezultă, în sfârşit, o idee de mare importanţă pentru evoluţia 
teoriei supoziţiilor: dacă o expresie este folosită astfel încât să se refere la 
ea însăşi ( suppositio materialis), ea trebuie considerată substantiv în această 
întrebuinţare - indiferent cărei categorii morfologice îi aparţine «în mod 
normal» (adică în suppositio formalis). 

Cele două modalităţi de utilizare stabilesc, de asemenea, şi dacă o afir¬ 
maţie trebuie socotită „adevărată" sau „falsă". La întrebarea: Esne bomo? 
(„Eşti om?") 32 se poate răspunde prin „da" sau „nu", în funcţie de interpre¬ 
tarea adoptată: 

Quamobrem, cum homo et nomen et animal esse inveniatur, illud dicitur ex ea 
parte, qua signum est, hoc ex parte rei, quae significatur. Qui ergo quaerit, utrum 
homo nomen sit, nihil ei aliud quam esse respondeam; satis enim significat ex ea 
parte se velle audire, qua signum est. Si autem quaerit, utrum animal sit, multo 
proclivius adnuam [...] {De magistro VIII, 24). 

„Astfel, am ajuns la constatarea că «om» este şi nume, şi vieţuitoare, nume în 
măsura în care este un semn şi vieţuitoare în măsura în care este lucrul desemnat. 
Aşadar, celui care mă va întreba dacă om este un nume îi voi răspunde că-i întot¬ 
deauna un nume - se vede clar că aici ne referim la un semn. Iar când mă va întreba 
cineva dacă omul este o vieţuitoare voi aproba cu uşurinţă." 

Prin această observaţie, Augustin admite că utilizarea limbajului ca obiect 
este cea normală. Ceva mai târziu, el confirmă clar această idee: Dacă ne 
lăsăm seduşi de un sofism întrucât în concluzie înţelegem obiectiv-lingvistic 

30. De magistro V, 16. 

31. Ibid. 

32. [In germană, în suppositio formalis apare articolul nehotărât, ceea ce elimină 
ambiguitatea.] 

o expresie care în premise a fost folosită metalingvistic, acest lucru se petrece 
conform acelei reguli 

quae naturaliter plurimum valet, ut auditis signis ad res significatas feratur inten- 
tio ( ibidem) 

„care este valabilă de la natură în cele mai multe cazuri şi care spune că, atunci 
când auzim semne, atenţia ni se orientează către obiectele desemnate." 

8.2.3. Instruirea cu ajutorul cuvintelor: 

valoarea epistemologică a limbajului 

Adevăratul scop urmărit de Augustin în dialogul De magistro este acela 
de a pune în discuţie valoarea limbajului ca instrument de cunoaştere. Ceea 
ce se spune mai întâi în legătură cu uzul obiectiv-lingvistic sau metalingvis¬ 
tic al cuvintelor reprezintă un exerciţiu de gândire şi de rafinare a atenţiei 
noastre în vederea discutării problemelor pe care le pune raportul dintre 
percepţie, gândire şi limbaj. Aici nu mai este vorba, ca la gânditorii anteriori, 
de o cunoaştere nemijlocită, ci de un demers cognitiv intermediat de un pro¬ 
fesor, de un „învăţător 1 . încă de la începutul dialogului, instrucţia {docere) 
este indicată drept adevăratul scop al discuţiei. La obiecţia lui Adeodatus, 
care arată că vorbirea ar servi şi învăţăturii {discere), Augustin răspunde că 
întrebarea elevului are rolul de a-1 informa pe profesor că cineva ar vrea să 
afle ceva. 33 în ultima parte a scrierii, acolo unde dialogul s-a transformat 
de fapt într-un monolog al lui Augustin, limbajului i se atribuie doar un 
rol extrem de modest în raport cu procesul de intermediere a cunoaşterii. 
Ne vin mereu în minte forme moderne de critică a limbajului. Prin cogni- 
tio verbi (respectiv nominis) nu putem ajunge cu adevărat la cognitio rei, ni 
se spune mereu sub alte forme. Este adevărat că teoria e posibilă doar prin 
intermediul semnelor, însă se înşală cel care crede că prin semne are loc un 
veritabil transfer de cunoştinţe. Cuvintele servesc doar pentru a ne con¬ 
vinge de lucruri pe care deja le cunoaştem: 

Quid? quod si diligentius consideremus, fortasse nihil invenies, quod per sua 
signa discatur. Cum enim mihi signum datur, si nescientem me invenerit, cuius 
rei signum sit, docere me nihil potest, si vero scientem, quid disco per signum? {De 
magistro X, 33) 

„Ce? Dacă ai fi mai cu luare aminte, n-ai găsi poate nimic în lume care să poată fi 
cunoscut prin propriile sale semne. Fireşte, când mi se transmite un semn, dacă 


33 .Cf. De magistro 1,1. 

n-aş şti nimic despre lucrul pe care îl reprezintă, n-ar fi posibil ca acesta să mă 
instruiască nimic despre sine; iar dacă îl cunosc deja, ce-aş mai putea afla prin 
intermediul semnului?" 

Augustin ne atrage mereu atenţia că învăţăm semnele datorită lucrurilor, 
şi nu invers, lucrurile cu ajutorul semnelor. Astfel, de exemplu, caput este o 
formă sonoră care devine semn doar atunci când stabilim că ea se raportează 
la un obiect: 

Etenim cum primum istae duae syllabae, cum dicimus „caput", aures meas impu- 
lerunt, tam nescivi, quid significarent, quam cum primo audirem legeremve sara- 
baras. 34 Sed cum saepe diceretur „caput", notans atque animadvertens, quando 
diceretur, repperi vocabulum esse rei, quae mihi iam erat videndo notissima. 
Quod priusquam repperissem, tantum mihi sonus erat hoc verbum; signum vero 
esse didici, quando, cuius rei signum esset, inveni, quam quidem, ut dixi, non sig- 
nificatu, sed aspectu didiceram. Ita magis signum re cognita quam signo dato ipsa 
res discitur. (De magistro X, 33) 

„Când cele două silabe caput «cap» mi-au izbit pentru prima oară urechile, ştiam 
tot atât de puţin ce desemnează ele ca şi atunci când aş fi auzit sau aş fi citit pentru 
prima dată cuvântul sarabarae. Dar, în măsura în care cuvântul caput s-a repetat 
mereu, eu am observat şi am luat aminte la apariţia cărui lucru se rosteşte şi am 
descoperit în cele din urmă că este vorba despre vocabula unui lucru care îmi era 
deja foarte cunoscut prin intermediul văzului. înainte de a fi descoperit aceasta, 
cuvântul respectiv era pentru mine doar o simplă sonoritate; am constatat că este 
într-adevăr un semn doar când mi-am dat seama pentru ce lucru este semn, iar 
această constatare am făcut-o - după cum am spus - nu prin intermediul semni¬ 
ficaţiei, ci prin contactul direct, prin vedere. Aşadar, mai degrabă învăţăm ceva 
despre semn ca urmare a cunoaşterii lucrului desemnat decât despre lucrul ca atare 
în urma emiterii semnului său." 

Lui Adeodatus i se cere în mod imperativ să îşi însuşească ideea că nu ajun¬ 
gem să cunoaştem obiectele prin intermediul semnelor, ci prin contactul 
nemijlocit cu obiectele ajungem la cunoaşterea semnelor care le reprezintă: 

Et id maxime tibi nitor persuadere, si potero, per ea signa, quae verba appellantur, 
nos nihil discere; potius enim, ut dixi, vim verbi, id est significationem, quae latet 
in sono, re ipsa, quae significatur, cognita discimus, quam illam tali significatione 
percipimus. (De magistro X, 34) 

34. [Obiect vestimentar menţionat în Daniel 3 în contextul istoriei celor trei 
tineri aruncaţi în cuptorul cu foc. Atât Luther, cât şi Buber/Rosenzweig îl traduc 
prin Mantei „manta"; pentru Augustin pare să însemne mai degrabă un acoperă¬ 
mânt pentru cap.] 

„Un lucru mă străduiesc eu să te conving dacă aş putea, şi anume că prin acele 
semne pe care le numim cuvinte nu învăţăm nimic. Căci, după cum am mai spus, 
adevărul e mai degrabă acela că aflăm ceva despre puterea cuvântului - adică des¬ 
pre semnificaţia care se ascunde în sunet - prin intermediul cunoaşterii directe a 
realităţii desemnate, şi nu e adevărat că ne însuşim o cunoştinţă despre realitate cu 
ajutorul unei astfel de semnificaţii." 

Imediat după aceasta, Augustin arată care crede el că este adevărata funcţie 
a cuvintelor: 

[verba] admonent tantum, ut quaeramus res, non exhibent, ut no(ve)rimus. [...] 
Rebus ergo cognitis verborum quoque cognitio perficitur; verbis vero auditis nec 
verba discuntur [...] (De magistro XI, 36). 

„[cuvintele] nu sunt totuşi capabile decât să ne avertizeze spre a cerceta lucrurile, 
dar nu sunt capabile să ni le şi dezvăluie în scopul de a le cunoaşte. [...] Prin inter¬ 
mediul cunoaşterii lucrurilor se realizează pe deplin şi cunoaşterea cuvintelor; 
numai aşa ajungem să cunoaştem cuvintele, şi nu pur şi simplu auzindu-le.“ 

Ori ştim care este semnificaţia cuvintelor, ori nu ştim. Dacă ştim, atunci 
când citim sau auzim cuvântul respectiv ne amintim de o cunoaştere pe care 
am dobândit-o pe altă cale. Este însă acest lucru valabil şi pentru cuvintele 
îmbinate care alcătuiesc împreună un text? Pentru a lămuri această pro¬ 
blemă, Sfântul Augustin face apel la exemplul istoriei celor trei tineri arun¬ 
caţi în cuptorul cu foc. 35 în acest caz, totul pare să arate că obiectele despre 
care se vorbeşte ne sunt cunoscute din propria experienţă, însă nu şi poves¬ 
tea în sine, pe care n-am trăit-o şi pe care o cunoaştem doar prin intermediul 
semnelor lingvistice. însă Augustin respinge şi această posibilă obiecţie: 

Respondebo cuncta, quae illis verbis significata sunt, in nostra notitia iam fuisse. 
Nam quid sint tres pueri, quid fornax, quid ignis, quid rex, quid denique illaesi 
ab igne ceteraque omnia, iam tenebam, quae verba illa significant. Ananias vero 
et Azarias et Misahel tam mihi ignoti sunt quam illae sarabarae, nec ad eos cog- 
noscendos haec me nomina quicquam adiuverunt aut adiuvare iam poterunt. (De 
magistro XI, 37) 

„Iţi voi răspunde că tot ceea ce este semnificat prin aceste cuvinte există deja în 
mintea noastră. Căci eu ştiam dinainte ce sunt ,trei copii’, ce este un ,cuptor’ şi 
,un rege’, ce înseamnă ,a fi nevătămat de foc’ şi celelalte lucruri pe care cuvintele 
respective le semnifică; cât priveşte pe Ananias, Azarias şi Misael, ei îmi sunt tot 
atât de necunoscuţi ca şi amintitele « sarabarae », iar cele trei nume ale lor nu m-au 
ajutat cu nimic să-i cunosc şi nici n-ar fi putut să mă ajute." 


35. Daniel 3, cf. supra. 

Scurta aluzie la numele proprii este interesantă din perspectiva teoriei lim¬ 
bii; putem vedea aici o anticipare a teoriei numelor proprii elaborate mai 
târziu mai ales de John Stuart Mill (1806-1873), conform căreia numele 
proprii sunt simple indicii lipsite de semnificaţie. 36 

în ceea ce priveşte însă acţiunea, pe care cititorul sau ascultătorul poves¬ 
tirii celor trei tineri aruncaţi în cuptor o cunoaşte doar prin mijlocirea lim¬ 
bii, Augustin recunoaşte, cel puţin implicit, că aceasta reprezintă mai mult 
decât o simplă listă de cuvinte şi că relaţia dintre aceste cuvinte nu ne este 
cunoscută din propria experienţă, ci prin intermediul semnelor lingvistice, 
însă informaţia oferită de această povestire nu constituie propriu-zis „şti¬ 
inţa 1 în sens strict, este vorba mai degrabă despre nişte conţinuturi care tre¬ 
buie „crezute": 

Haec autem omnia, quae in illa leguntur historia, ita illo tempore facta esse, ut 

conscripta sunt, credere me potius quam scire confiteor. (De magistro XI, 37) 

„Când recunosc că faptele cuprinse în această povestire s-au petrecut în vremea 

aceea întocmai cum au fost scrise, eu mai degrabă cred decât ştiu că aşa a fost.“ 

Aşadar, din istorii de acest fel nu putem învăţa nimic cu adevărat, căci aces¬ 
tea ar include o cunoaştere sigură (scire). Cuvintelor le putem sau nu acorda 
încredere, însă nu putem învăţa nimic de la ele. Dacă vrem să vorbim cu 
oarecare pretenţii de veridicitate, putem face asta doar raportându-ne la 
lucrurile pe care le-am trăit noi înşine. Pentru asta trebuie să ne bazăm pe 
reprezentările întipărite în noi şi încredinţate memoriei noastre (non iam 
res ipsas, sed imagines ab eis impressas memoriaeque mandatas il ). Un inter¬ 
locutor care vrea să ne împărtăşească ceva trebuie să procedeze la fel; dacă 
vorbeşte despre lucruri pe care nu le cunoaştem, trebuie să-l credem, însă 
prin aceasta nu dobândim nici un fel de cunoaştere. 

Acelaşi lucru este valabil şi pentru „adevărul interior". Dacă este vorba de 
stări de lucruri pe care le sesizăm cu mintea, 38 atunci „vorbim despre realită¬ 
ţile prezente în noi, pe care le întrezărim prin mijlocirea acelei lumini interi¬ 
oare a adevărului, de care se bucură şi prin care se luminează însuşi acela pe 
care îl numim omul lăuntric" (loquimur, quae praesentia contuemur in illa 

36. [„Proper names are not connotative: they denote the individuals who are 
called by them; but they do not indicate or imply any attributes as belonging to 
those individuals." John Stuart Mill: A System of Logic Ratiocinative and Inductive 
(1843); cf. Aschenberg 1991, 9 şi urm.] 

37. De magistro XII, 39. 

38. [Cum grano salis: „le cunoaştem apriori“l\ 

interiore luce veritatis, qua ipse, qui dicitur homo interior, illustratur..), dar 
şi atunci „interlocutorul meu înţelege ceea ce spun datorită propriei con¬ 
templaţii, şi nu datorită cuvintelor mele“ ( sed tum quoque noster auditor [...] 
novit, quod dico, sua contemplatione, non verbis meis ). 39 

Cu privire la poziţia sa faţă de adevărul din spusele cuiva, interlocutorul 
are trei posibilităţi: 

a) nu ştie dacă ceea ce se spune este adevărat; 

b) ştie că ceea ce se spune este fals; 

c) ştie că ceea ce se spune este adevărat. 

în primul caz, interlocutorul poate crede eventual spusele celuilalt, dar se 
poate şi îndoi de adevărul lor; în al doilea caz, îl va contrazice pe vorbitor, 
iar în al treilea, va fi de acord cu el - însă în nici un caz nu va învăţa ceva 
din spusele lui; deci în toate cele trei cazuri interlocutorul se bizuie la urma 
urmelor pe propria experienţă şi pe propria cunoaştere: 

[...] omnia scilicet, quae loquimur, aut ignorare auditorem, utrum vera sint, aut 
falsa esse non ignorare aut scire vera esse. Horum trium in primo aut credere 
aut opinari aut dubitare, in secundo adversari atque renuere, in tertio attestari, 
nusquam igitur discere, quia et iile, qui post verba nostra rem nescit, et qui se falsa 
novit audisse, et qui posset interrogatus eadem respondere, quae dicta sunt, nihil 
verbis didicisse convincitur. (De magistro XII, 40) 

„Cât priveşte toate aceste lucruri care sunt în discuţie, există desigur trei posibi¬ 
lităţi: ori ascultătorul nu-şi dă seama dacă sunt adevărate sau nu, ori ştie că sunt 
false, ori ştie că sunt adevărate. In cadrul primei dintre aceste ipoteze, ascultă¬ 
torul crede, îşi spune părerea sau se îndoieşte; în al doilea caz se împotriveşte şi 
dezaprobă, iar în al treilea caz confirmă un adevăr; aşadar, în nici una din aceste 
trei împrejurări el nu învaţă propriu-zis ceva; astfel, nici acela care, după emiterea 
cuvintelor mele, nu recunoaşte obiectul numit, nici acela care îşi dă seama că a 
auzit neadevăruri, şi, de asemenea, nici acela care, fiind întrebat, ar putea răspunde 
repetând aceleaşi lucruri afirmate de mine, nici unul deci nu este convins că a învă¬ 
ţat ceva cu ajutorul cuvintelor mele.“ 

După ce a auzit cuvintele mele, primul ştie tot atât cât ştia şi înainte; cel care 
a auzit ceva fals nu a aflat nimic adevărat din cuvintele mele, iar cel care a 
aflat lucruri adevărate cunoştea deja adevărul întregii situaţii. 

Cuvintele nu pot oferi informaţii veridice nici despre ceea ce cunoaşte 
celălalt, din următoarele motive: 

39. [De magistro XII, 40. In mod implicit, prin aceasta se exprimă şi o anumită 
încredere în relaţionarea intersubiectivă a „adevărului interior".] 

a) Nu e sigur dacă ceea ce spune cineva corespunde cu ceea ce ştie el de fapt, 
vorbitorul ar putea doar să pretindă asta: 

Quare iam ne hoc quidem relinquitur verbis, ut his saltem loquentis animus indice- 
tur, si quidem incertum est, utrum ea, quae loquitur, sciat. (De magistro XIII, 42) 

„Din această cauză, cuvintelor nu le rămâne nici măcar menirea de a exprima gân¬ 
direa vorbitorului, dat fiind că nu-i sigur dacă acesta cunoaşte el însuşi conţinutul 
cuvintelor sale.“ 

b) Tot cu ajutorul cuvintelor putem minţi şi înşela, ceea ce înseamnă că 
limbajul poate servi la disimularea adevăratelor noastre gânduri: 

Adde mentientes atque fallentes, per quos facile intellegas non modo non aperiri, 
verum etiam occultari animum verbis ( ibid .). 

„Mai pune-i la socoteală şi pe cei care mint sau pe înşelători şi atunci vei ajunge 
uşor la convingerea că prin cuvinte nu numai că nu ne dezvăluim gândul, dar chiar 
îl şi disimulăm în spatele cuvintelor." 

c) Putem, de asemenea, să spunem ceva şi să ne gândim în acelaşi timp la 
cu totul altceva, cam ca atunci când cântăm mecanic un imn fără a fi 
atenţi la conţinutul său, sau ca atunci când greşim involuntar - ceea ce 
nu înseamnă că minţim sau înşelăm: 

Quamquam saepe experţi fuerimus et in nobis et in alii non earum rerum, quae 
cogitantur, verba proferri, quod duobus modis posse accidere video, cum aut 
sermo memoriae mandatus et saepe decursus alia cogitantis ore funditur, quod 
nobis, cum hymnum canimus saepe contingit, aut cum alia pro aliis verba praeter 
voluntatem nostram linguae ipsius errore prosiliunt... (ibid) 

„De altminteri, am verificat adesea acest fapt, prin experienţa proprie sau prin 
experienţa celorlalţi, convingându-ne că lucrurile pe care le cugetăm nu pot fi rele¬ 
vate prin cuvinte. Neputinţa de a exprima gândurile prin vorbire se manifestă, 
cred, în două moduri: mai întâi, când un enunţ întipărit în memorie şi deseori 
chiar formulat scapă din gura noastră în timp ce noi cugetăm la altceva (aceasta 
se întâmplă frecvent şi când cântăm imnuri); un al doilea caz îl avem atunci când 
limba, din propria ei greşeală şi împotriva voinţei noastre, emite unele cuvinte în 
locul altora." 

d) Se întâmplă foarte des ca un vorbitor să folosească un cuvânt cu o anu¬ 
mită semnificaţie, iar interlocutorul să îi atribuie altă semnificaţie. Dacă 
cineva afirmă cumva că animalele îi întrec pe oameni în virtus, suntem 
poate indignaţi, deoarece prin virtus am înţeles „virtute, trăsătură de spi¬ 
rit şi de caracter foarte importantă”. însă este posibil ca vorbitorul să se fi 
referit la vires corporis, adică la virtus în sensul de „forţă fizică”. O eroare 

de acest tip ar putea fi remediată prin definiţii (huic errori definitiones 
mederi posse dicuntur ), însă cine poate da definiţii bune (quotusquisque 
bonus definitor inveniri potestfi 0 ? 

e) înţelegem greşit pentru că nu am auzit bine cuvântul; se întâmplă adesea 
să auzim greşit, iar de aici se nasc controverse ( multa non bene audimus 
et quasi de auditis diu multumque contendimus ...). 41 
Dar, chiar şi atunci când cineva poate fi sigur că celălalt spune exact ceea ce 
gândeşte, acesta nu află ceea ce există, ci doar ce gândeşte celălalt. înseamnă 
cumva acest lucru a învăţa? 

Nam quis tam stulte curiosus est, qui filium suum mittat in scholam, ut, quid 
magister cogitet, discat? (De magistro XIV, 45) 

„Dacă ar fi aşa, cine ar avea curiozitatea prostească să-şi trimită fiul la şcoală ca să 
înveţe ce gândeşte învăţătorul?" 

Profesorii predau diverse materii; asta însă nu-1 scuteşte pe discipol de efor¬ 
tul de a decide singur dacă conţinuturile care îi sunt comunicate sunt ade¬ 
vărate. 

...tum illi, qui discipuli vocantur, utrum vera dicta sint, apud semeţ ipsos conside¬ 
ram interiorem scilicet illam veritatem pro viribus intuentes ( ibid .). 

„...atunci cei numiţi discipoli examinează ei înşişi dacă cele spuse sunt adevărate, 
intuind, fără îndoială, după puterile fiecăruia, un adevăr lăuntric." 

Chiar la sfârşit, Adeodatus ia din nou cuvântul. El a aflat acum că prin 
cuvinte omul este doar stimulat să înveţe, însă actul autentic al instruirii 
se poate realiza doar prin propria experienţă exterioară şi interioară. Pentru 
asta avem nevoie de un învăţător care, deşi vorbeşte în afară, locuieşte în 
lăuntrul nostru: 

...utrum autem [didici] vera dicantur, eum docere solum, qui se intus habitare, 
cum foris loqueretur... (De magistro XIV, 46) 

Este avut în vedere Hristos, „învăţătorul interior 1 , despre care fusese vorba 
ceva mai devreme: 

Iile autem, qui consulitur, docet, qui in interiore homine habitare dictus est Chris- 
tus, id est incommutabilis dei virtus atque sempiterna sapientia... (De magistro 
XI, 38) 

40. De magistro XIII, 43. 

41. De magistro XIII, 44. 

„Acest adevăr, prin a cărui consultare ajungem să aflăm ceva şi care locuieşte în 
omul lăuntric, a fost numit Hristos, adică neschimbătoarea şi eterna înţelepciune 
a lui Dumnezeu..." 


8.3. Observaţii critice asupra teoriei lingvistice 
a lui Augustin 

Dialogul De magistro nu este un tratat filozofic arid, ci un document 
literar în care sunt expuse cu pasiune nu doar observaţii perspicace asupra 
limbii, ci şi convingeri. Modul de expunere este uneori sofistic, atât în pri¬ 
vinţa problematizării, cât şi a formulării concluziilor. Acest lucru este evi¬ 
dent, printre altele, datorită numeroaselor paralogisme prezente în desfăşu¬ 
rarea argumentării. Cele mai importante vor fi prezentate pe scurt în cele 
ce urmează. 

a) Un prim paralogism se găseşte în teza pe care se întemeiază între¬ 
gul dialog, mai exact în presupunerea că scopul propriu-zis al vorbirii ar fi 
„instruirea". Dacă până şi întrebarea este văzută ca o atenţionare adresată 
celui întrebat în legătură cu necesitatea de a se informa a celui care întreabă 
{cf. supra 8.2.3), atunci este clar că Augustin foloseşte verbul docere intr-un 
sens foarte larg, mai exact în acela de „a-şi exprima cu hotărâre opinia”. însă, 
atunci când cursul argumentării o cere, filozoful foloseşte totuşi acelaşi verb 
cu alte semnificaţii ( cf. mai jos, punctele f. şi g.). 

b) Augustin porneşte de la o observaţie corectă: cunoaşterea semnelor 
se dobândeşte de către individ în primul rând prin sesizarea obiectelor şi a 
stărilor de lucruri desemnate, iar cunoaşterea nu ar fi posibilă fără un bagaj 
de experienţe nemijlocite. Este, totuşi, inadmisibil faptul că el transferă 
această observaţie de la etapa de început a studiului asupra unei etape ulte¬ 
rioare, în care discipolul are deja la îndemână un sistem conceptual diferen¬ 
ţiat; căci este tăgăduită astfel performanţa proprie a limbii. Orice studiu 
începe cu obiectele şi conduce la semne. De la un anumit stadiu însă, acest 
proces se inversează, cel puţin în anumite cazuri, şi conduce înapoi, de la 
semne către obiecte. Acest lucru nu ar fi posibil dacă semnificaţiile cuvin¬ 
telor ar fi învăţate, chiar şi intr-un stadiu avansat al procesului de învăţare, 
ca unităţi neanalizabile. Eficienţa limbii constă însă tocmai în faptul că ea 
pune la dispoziţie, în vederea construirii unui enunţ, componente de sem¬ 
nificaţie «atomare», care pot fi combinate mai mult sau mai puţin liber şi 
pot fi angrenate în reprezentarea obiectelor şi a stărilor de lucruri, care sunt 
astfel «înţelese» fără a mai constitui obiectul unei experienţe nemijlocite 

anterioare. în asta constă diferenţa dintre „nume“ şi „descriere", căreia 
Bertrand Russell i-a acordat atâta importanţă în cartea Tbeory ofDescrip- 
tion (1905). Şi în filozofia indiană a limbajului „cunoaşterea prin cuvinte" 
(.anubhava ) este considerată drept una dintre cele patru forme de cunoaş¬ 
tere posibile (cf supra, 3). Numele unui obiect nu serveşte de fapt la cunoaş¬ 
terea obiectului, ci pune la dispoziţie un conţinut al gândirii. Dacă toate 
cuvintele ar purta doar semnificaţii globale (Augustin nu este singurul care 
pare să presupună acest lucru), atunci învăţarea unor semnificaţii cu ajuto¬ 
rul altor semnificaţii ar fi imposibilă. 

Desigur că în acest domeniu există încă multe probleme nerezolvate: 
Care semnificaţii pot fi însuşite numai prin experienţă, şi nu cu ajutorul altor 
semnificaţii? Ştim că din această categorie fac parte semnificaţiile numelor 
de culori; semnificaţii ca „roşu", „albastru" sau „galben" nu pot fi obţinute 
prin combinarea unor trăsături distinctive deja cunoscute. Există cumva un 
inventar de trăsături semantice universale disponibile în toate limbile? O 
asemenea presupunere nu este absolut obligatorie, întrucât aceste trăsături 
pot rezulta şi la nivelul fiecărei limbi, din combinaţii logice de universalii. 
Lumea poate fi cunoscută în ansamblul ei prin orice formă de experienţă - 
dar de cea mai mare parte a ei luăm cunoştinţă doar în mod indirect. 

c) Când vorbeşte despre faptul că la cunoaşterea lucrurilor (res) nu putem 
ajunge cu ajutorul cuvintelor, Augustin are în vedere nu toate cuvintele, ci 
doar desemnările lucrurilor despre care se vorbeşte ( earum verbd). în lumina 
celor spuse la b), acesta este un truism. Desigur, cuvântul elefant singur 
nu-mi spune nimic despre animalul denumit astfel; el trasează doar un loc 
gol, care trebuie încă umplut cu un conţinut. Măcar provizoriu (adică până 
fac cunoştinţă cu un elefant) pot să-mi fac totuşi o imagine despre acesta cu 
ajutorul altor cuvinte care-mi sunt deja cunoscute, pentru că le-am întâlnit 
în descrierile animalului, iar această imagine poate fi la nevoie completată şi 
modificată. 

d) Conform definiţiei ( cf. a doua schemă de la 8.1), prin verbum se înţe¬ 
lege simplul purtător de semnificaţie. Nici o cunoaştere nu poate fi trans¬ 
misă prin semnificând puri, ci doar prin semne complete ( signa ), pe care 
Augustin, în De dialectica, referindu-se la limbaj, le denumeşte dictiones. 
Din această perspectivă, folosirea lui verbum în De magistro trebuie reexa¬ 
minată critic. 

e) Augustin nu face nici o diferenţă între semnificaţia unui enunţ sau 
sensul unui text, pe de o parte, şi elementele din care sunt alcătuite enunţul 
sau textul respectiv, pe de altă parte. însă vorbirea nu reprezintă un simplu 

inventar de cuvinte. Conţinutul povestirii celor trei tineri aruncaţi în cup¬ 
tor nu poate fi dedus doar din cunoaşterea semnificaţiilor „trei“, „tânăr“, 
„bărbat", „foc“, „cuptor" etc. înţelegerea cuvintelor - chiar dacă nu a tuturor 
cuvintelor - este o condiţie doar necesară, nu însă şi suficientă pentru înţe¬ 
legerea unui text. Eficacitatea limbajului constă tocmai în faptul că el poate 
exprima, cu ajutorul unor cuvinte cunoscute, ceva încă necunoscut. 

f) Acolo unde se ocupă de ştiinţa complexă pe care o transmit textele, 
Augustin este însă conştient de această diferenţă. Ca să nu se abată de la 
teza sa şi ca să arate că prin ascultarea poveştii celor trei tineri aruncaţi în 
cuptor nu suntem efectiv «instruiţi», el foloseşte verbul docere într-un alt 
sens şi nu mai are aici în vedere „exprimarea propriei opinii", ci „medierea 
unei cunoaşteri directe a lucrurilor". Această semnificaţie este în opoziţie 
cu ideea de mediere indirectă a unor asemenea cunoştinţe prin cuvintele 
unui „învăţător", mediere care nu poate conduce la o cunoaştere sigură, ci 
doar la „conţinuturi de credinţă". Această rezervă se referă însă doar la tipul 
de cunoaştere şi la gradul de siguranţă de care dispunem, nu la procesul de 
transmitere în sine. Se întâmplă aici un lucru care va fi reluat mereu după 
aceea de critica limbii, sub diverse forme: una dintre marile performanţe ale 
limbajului în spaţiul culturii este desconsiderată drept „insuficienţă". însă 
tocmai în această insuficienţă rezidă un câştig inestimabil: datorită simplu¬ 
lui fapt că dispune de limbaj, un individ nu este nevoit să reconstruiască 
mereu de la capăt întreaga cultură. El poate porni de la cunoştinţele păstrate 
de la predecesorii săi, care la nevoie pot fi dezvoltate şi modificate. Toate 
domeniile tradiţionale ale cunoaşterii au la bază posibilitatea de a valorifica 
ştiinţa păstrată în texte - în cazul de faţă, printr-o analiză comparativ-cri- 
tică a diferitelor texte - pentru a reconstitui evenimente pe care cercetătorul 
nu le-a trăit el însuşi. Dacă lucrurile nu ar sta aşa, cine ar mai îndrăzni astăzi 
să vorbească, de pildă, despre bătălia de la Salamina? 42 

g) Diversele „insuficienţe" care caracterizează procesul de cunoaştere 
intermediat de limbaj ţin, de fapt, de un alt nivel filozofic decât cel la care se 
situează Augustin în De magistro. Dacă învinuim limbajul pentru faptul că 
intermediază transmiterea gândurilor celuilalt fără a avertiza dacă acestea 
corespund cunoaşterii reale şi dacă această gândire este exprimată sincer, 
atunci trebuie să admitem şi că, în condiţii favorabile, se poate ajunge la 
cunoaşterea «adevărată» şi pe cale intermediară, mai exact, atunci când 
celălalt prezintă cu sinceritate simplul adevăr al faptelor. în acest context, 


42. \Cf. Coseriu 1994, 183 şi urm.] 

Augustin foloseşte iarăşi verbul docere cu o altă semnificaţie, şi anume cu 
sensul de „transmitere a adevărului". Insă „a instrui" înseamnă şi „transmite 
cunoaştere", iar acest proces are loc chiar şi atunci când „elevul" nu poate fi 
sigur de gradul de adevăr al cunoştinţelor transmise. 

h) La o examinare mai atentă, constatăm că Sfântul Augustin pretinde 
de la limbaj încă şi mai mult: vorbirea, înţeleasă ca „instruire", ar trebui nu 
doar să comunice exclusiv ceea ce este adevărat, ci, în afară de aceasta, să arate 
şi criteriile în funcţie de care va fi judecat „adevărul" stărilor de lucruri. în 
principiu, acest lucru este posibil doar pentru criteriile obţinute prin deduc¬ 
ţie logică, nu şi pentru principiile elementare, care nu pot fi demonstrate. 
Astfel, Augustin susţine ceva contradictoriu: căci aceste criterii logice, care 
decid ce este „fals" şi ce este „adevărat", constituie o cunoaştere care nu 
poate fi obţinută nemijlocit şi care, drept urmare, după Augustin, poate fi 
doar „crezută". 

i) Dacă pretindem că instruirea trebuie să însemne transmiterea unei 
cunoaşteri sigure şi, pe de altă parte, ne îndoim că un profesor dispune 
întotdeauna de o astfel de cunoaştere sigură, atunci - cel puţin implicit - 
înseamnă că în procesul de instruire vedem o transmitere către elevi a stadiu¬ 
lui de cunoaştere deţinut de profesor. „A instrui" ar trebui totuşi să însemne 
şi a pune la dispoziţia discipolului modalităţile de a dobândi el însuşi cunoş¬ 
tinţe care eventual pot să le contrazică pe cele transmise de profesor. 

j) Prin invocarea neaşteptată a lui Hristos ca „învăţător interior" - care 
are în acest context aproximativ aceeaşi funcţie atribuită de Platon lui 
âvapvy]<7iţ în dialogul Menon - Augustin face un salt argumentativ ce nu va 
fi obligatoriu urmat de cei care citesc textul în mod critic, chiar dacă aceşti 
cititori se numără printre admiratorii autorului. 

8.4. Aspecte inovatoare în contribuţia lui Augustin 
la teoria limbajului 

Cu toate insuficienţele pe care tocmai le-am constatat în ideile Sfântu¬ 
lui Augustin în legătură cu problema limbajului, nu trebuie totuşi ignorate 
aspectele pozitive ale contribuţiei sale, care au avut influenţă asupra dezvol¬ 
tării ulterioare a filozofiei limbajului. 

Pentru Augustin, învăţarea întrebuinţării semnelor - „semn" în sensul 
de dictio, înţeleasă ca unitate alcătuită din verbum şi dicibile - are la bază 
intuirea semnificaţiei generale a semnelor, adică a acelei semnificaţii care 
nu depinde de context. Simptomatică, în acest caz, este observaţia lui 

Adeodatus potrivit căreia semnificaţia verbului ambulare «a merge» nu 
poate fi demonstrată complet prin executarea acţiunii respective; ambulare 
înseamnă mai mult decât a face cei câţiva paşi care ar fi necesari pentru o 
astfel de demonstraţie. 43 însuşirea semnificaţiei unui semn depăşeşte, în 
măsura în care se bazează pe intuiţie, datele contextuale imediate. 

Mai departe, Augustin atinge în treacăt un punct care mult mai târziu 
a condus, mai ales la filozofii pozitivişti, la un scepticism radical faţă de cer¬ 
cetarea laturii semnificative a limbajului. Fiecare vorbitor actualizează în 
vorbire propriile semnificaţii şi, astfel, nimeni nu poate fi sigur dacă conţi¬ 
nuturile avute de el în vedere sunt actualizate şi de ceilalţi în aceeaşi măsură. 
Este o trăsătură esenţială a limbajului faptul că vorbirea se întemeiază pe 
presupunerea neîntemeiată raţional că interlocutorul înţelege ce spunem. 
Această presupunere este confirmată - chiar dacă nu totdeauna - mai ales 
din perspectiva vieţii de zi cu zi, totuşi ea nu poate fi demonstrată integral. 
Le atribuim celorlalţi capacitatea de a ne înţelege, însă nu dispunem de nici 
un mijloc prin care să ne convingem de justeţea acestei presupuneri; căci nu 
avem acces la conţinuturile conştiinţei celorlalţi. 

în fine, Augustin îi recunoaşte învăţării o particularitate pe care i-o 
neagă - din nou, doar implicit - procesului de instruire. Pentru el, învăţarea 
este un proces creator în care cel care învaţă nu are deloc un simplu rol pasiv, 
nu este ca un vas care ar trebui umplut cu cunoaştere; el verifică cunoaşte¬ 
rea care i se transmite, pentru a vedea dacă este compatibilă cu criteriile de 
adevăr pe care le posedă deja. învăţarea se caracterizează prin apelul la o 
intuiţie pe care Augustin o numeşte „învăţătorul interior 1 , o instanţă care 
corespunde conceptului de âvapvy]<7iţ din Menon - şi în privinţa aceasta 
este îndreptăţită comparaţia adesea exagerată cu dialogul lui Platon. Trans¬ 
miterea cunoaşterii este posibilă doar atunci când în discipol sunt deja con¬ 
turate bazele acestui proces. 

8.5. Indicaţii bibliografice 

Cele două texte discutate în acest capitol sunt astăzi mai accesibile decât 
atunci când a apărut prima ediţie a prezentei Introduceri. Prima ediţie cri¬ 
tică a operei De dialectica îi aparţine lui W. Crecelius (1857); ediţia din 1975 
a lui Pinborg şi Jackson preia organizarea textuală a ediţiei de la 1857. Cât 
de mult a crescut interesul faţă de opera lui Augustin o dovedeşte şi faptul 


43. De magistro X, 29. 

că o versiune a tratatului poate fi găsită şi pe Internet. Dialogul De magistro 
este cel mai uşor accesibil în ediţia bilingvă îngrijită de Burkard Mojsisch 
în colecţia Reclam (1998), cu comentariu şi numeroase indicaţii bibliogra¬ 
fice. Alte indicaţii bibliografice se găsesc în secţiunea Izvoare bibliografice şi 
lucrări informative din Bibliografie. 

Dintre numeroasele lucrări care privesc personalitatea Sfântului Augus- 
tin în general pot fi amintite aici doar câteva: Gilson ( 3 1969), foarte siste¬ 
matic, din perspectivă neoscolastică; Marrou (1956); Brown (1967, trad. 
germ. 1973), detaliat deopotrivă în chestiuni biografice, şi, în sfârşit, Flasch 
( 2 1994), dedicat mai mult gândirii lui Augustin decât biografiei sale şi încer¬ 
când o sistematizare istorică a acestei gândiri. 

Cu trimitere specială la felul în care Sfântul Augustin abordează proble¬ 
mele de filozofie a limbajului, ar fi de amintit (printre multe altele) următoa¬ 
rele: Ott (1898, 2 1908), greu de găsit; Kuypers (1934), care rămâne o lucrare 
de referinţă; Barwick (1957), cap. 1,2; Pinborg (1962); Duchrow (1965), Ruef 
(1981) şi (1995), Borsche (1986), Hennigfeld (1994,125-167) se ocupă foarte 
amănunţit şi de De trinitate , şi, în sfârşit, Mojsisch (1996). 

Deşi filozofia Evului Mediu este, în general, destul de studiată - chiar şi 
numai datorită legăturii ei cu teologia -, cercetarea filozofiei limbajului din 
această perioadă ridică dificultăţi considerabile. Cercetările individuale pe 
această temă nu lipsesc; ne lipsesc însă în continuare ample prezentări de 
ansamblu, care să pună în evidenţă relaţiile dintre diversele tendinţe carac¬ 
teristice acestei perioade şi care să includă şi să prezinte complet şi sistema¬ 
tic cele mai importante texte. Fondul bogat al izvoarelor primare nu este 
nici pe departe complet accesibil; pentru multe texte importante nu există 
încă ediţii sau, încă şi mai puţin, ediţii critice. Multe dintre aceste texte sunt 
cunoscute unui public mai larg doar fragmentar, sub forma unor comentarii 
presărate cu citate, care servesc mai puţin la înţelegerea autorilor citaţi şi 
mai mult la susţinerea unei presupuse paralele cu noile teorii de filozofie a 
limbajului. Astfel, în lucrarea sa Ancient and Medieval Grammatical Tbeory 
in Europe 1 , R.H. Robins citează un pasaj din Summa modorum significandi 
a lui Siger de Courtrai, text compus între 1310 şi 1320: 2 

...quia modi significandi activi sunt quidam conceptus ipsius intellectus; nune 
conceptus intellectus manent in intellectu et sunt in eo et non transeunt extra, 
tamen voces denominant et per eas invicem construuntur sicut universale existens 
in intellectu denominat rem extra... 3 

„...căci modi significandi activi sunt, ca să spunem aşa, concepte ale gândirii înseşi; 
conceptele gândirii rămân însă în gândire şi nu ies în afara acesteia, cu toate că ele 
sunt denumite prin cuvinte [ca semnificând] , iar cuvintele şi conceptele se repre¬ 
zintă reciproc, tot aşa cum universalul existent în gândire denumeşte obiectul din 
afara sa.“ 

1. Robins 1951. 

2. Lat. Sigerus de Cortraco, flamand. Siger von Kortrijk, mort în 1341. 

3. Siger de Courtrai 1913, 94 şi urm. 

* Adaosul explicativ din paranteze aparţine autorului (n. tr.). 

Prin acest citat, Robins vrea să argumenteze ideea că prin noţiunea de concep- 
tus intellectus este prefigurat semnificatul (. signifie) lui Saussure; 4 el pare să 
nu observe că în conceptus intellectus avem o reminiscenţă a acelor voyjpara 
ale stoicilor, care rămân în gândire şi nu pătrund în limbă ( cf. 7.2.3): T a 
vorjpara SKcfjopucâ xavxa yâp tKcţjspopev Sia rcov cfjcovcov. 5 

Rezultă de aici că concepţia medievală despre statutul creaţiilor intelectu¬ 
ale şi artistice îl pune pe istoricul modern în faţa unei probleme de principiu. 
Cultura Evului Mediu are o orientare universală. Ştiinţa şi cultura sunt în 
perioada medievală bunuri ale tuturor, creatorii operelor nu caută să se evi¬ 
denţieze ca individualităţi. Vorbim despre „maestrul din Naumburg" şi avem 
convingerea că ştim că acesta a contribuit şi la ridicarea domului din Meifien, 
deşi nu-i cunoaştem numele. Thomas de Erfurt, despre care vom discuta 
imediat, îşi datorează numele, foarte probabil, faptului că a predat mulţi ani 
în respectivul oraş turingian, care aparţinea de episcopia din Mainz; dar 
despre originea sau despre viaţa sa nu ştim mai nimic. Aşa încât nu este de 
mirare că tratatul său de modi significandi a fost multă vreme atribuit altor 
autori {cf. mai jos). Cunoaşterea şi competenţa aveau în epoca medievală o 
valoare obiectivă. în centrul interesului se afla nu contribuţia personală la 
transmiterea cunoaşterii sau opinia individuală, ci ceea ce se avea în vedere 
şi se reprezenta în mod obiectiv. De aceea, în urma unor cercetări istorice 
anevoioase, putem lega o serie de nume de nişte direcţii generale de gândire - 
cum este, de pildă, teoria „modurilor semnificării" {modi significandi ), care 
îşi are începuturile în discuţiile despre proprietates significationum din gra¬ 
matica Antichităţii târzii -, însă nu putem evalua cu precizie contribuţia fie¬ 
cărui gânditor în parte la dezvoltarea acestei teorii. Acelaşi lucru este valabil 
şi pentru teoria supoziţiilor (. suppositiones ) sau pentru teoria medievală a sem¬ 
nelor. înainte de a trece la discutarea acestor direcţii colective de gândire în 
capitole speciale, vom prezenta o serie de aspecte în relaţie cu opera unui om 
care se detaşează din marea masă a gânditorilor medievali, mai mult sau mai 
puţin anonimi, ca o personalitate individuală: Thomas de Aquino. 

9.1. Thomas de Aquino (1224/1225-1274) 

Thomas de Aquino, supranumit Doctor Angelicus, s-a născut la Rocca- 
secca (la nord de Napoli), în castelul familiei sale; era fiu al contelui Landulf de 
Aquino şi al soţiei acestuia, Theodora, nobili napolitani dintr-o veche familie 

4. Robins 1951, 82 şi urm., nota 1. 

5. Ammonius, citat după Hiilser 1987, voi. 2, 790 = fragmentul 681. 


FILOZOFIA LIMBAJULUI ÎN EVUL MEDIU 197 


normandă. Datorită originii sale, existenţa lui nu s-a consumat în anonimat, 
ca cea a unui cleric obişnuit din perioada medievală; era destinat prin ori¬ 
gine să devină prinţ al bisericii, nu savant. In schimb, este tipic «medieval» 
parcursul internaţional al carierei sale. După studiile iniţiale la Napoli, se 
îndreaptă, în ciuda împotrivirii părinţilor, către Paris, unde este elevul lui 
Albertus Magnus; este hirotonisit la Koln, de unde se întoarce la Paris, mai 
târziu predă în diverse oraşe din Italia, pentru ca în cele din urmă, ca un «ita¬ 
lian» autentic, să revină în oraşul natal. Moare în mănăstirea Fossanova, în 
drum spre Conciliul din Lyon, probabil din cauza unui accident de călătorie. 

Chiar din timpul studiilor, Thomas lua parte la dezbaterile spirituale 
aprinse care, în perioada aceea, aveau loc aproape exclusiv în mediul eclezias¬ 
tic. Scrierile lui Aristotel, care cunoşteau în acei ani o largă circulaţie, au exer¬ 
citat o influenţă profundă asupra sa încă din tinereţe. Moştenirea spirituală 
lăsată de Sfântul Augustin şi filozofia lui Aristotel au fuzionat la Thomas de 
Aquino, dând naştere unei arhitecturi ideatice teologico-filozofice în care, 
pe lângă credinţă, un loc important este rezervat cunoaşterii. Ideile de filo¬ 
zofia limbajului şi le-a dezvoltat mai ales în comentariul la Tlspi sppyjvsi'aţ: In 
librosperi hermeneias expositio ( cf. 63.8.5.1), conceput în ultimii ani de viaţă 
şi rămas neterminat. Comentariile lui Thomas de Aquino la diverse scrieri 
aristotelice constituie exegeze ( expositiones ) în adevăratul sens al cuvântului: 
mult mai întinse decât sursa aristotelică - adesea, o sintagmă a filozofului 
grec este comentată într-un întreg capitol -, ele respectă strict sursa din punc¬ 
tul de vedere al conţinutului, iar acolo unde merg dincolo de conţinutul ori¬ 
ginal, aceste comentarii dezvoltă ceea ce Aristotel însuşi ar fi putut spune de 
fapt în cursurile sale, din care s-au păstrat doar note. 6 7 

9.1.1. Aristotel din perspectiva lui Thomas de Aquino: trei 

operaţiuni ale intelectului şi reflectarea acestora în Organon 

în prefaţa comentariului său la Tlspi sppjvsi'aţ, lucrare pe care a cunos- 
cut-o în traducerea în limba latină a lui Wilhelm von Moerbeke,' Thomas 
de Aquino indică modurile de operare ale raţiunii ( operationes ), pe care 
spune că le-a diferenţiat Aristotel şi trimite, în acest sens, la cartea a treia din 
De anima. Cele trei operaţiuni ar fi fost descrise pe rând de către filozoful 
grec în Organon. 

6. Asupra comentariilor la Aristotel, cf. şi Grabmann 1926, voi. I, 226-313; 
Hennigfeld 1994, 228-235. 

7. Cf. supra 6.3.4, nota 34, p. 128. 

Prima operaţiune este perceperea nemijlocită a esenţei lucrurilor: 

operatio intellectus [...] quae dicitur indivisibilium intelligentia, per quam scilicet 
intellectus apprehendit essentiam uniuscuius rei in seipsa. 

„o operaţie a intelectului [...] care este numită «înţelegere a ceea ce este indivizi¬ 
bil» şi prin care raţiunea percepe esenţa fiecărui lucru în sine.“ 

Această primă operaţiune ar fi fost discutată de Aristotel în scrierea Catego- 
riae vel Praedicamenta. 

A doua operaţiune este afirmaţia: operatio intellectus scilicet componentis 
et dividentis, adică „activitatea intelectuală a sintezei şi analizei", şi este dis¬ 
cutată în Peri bermeneias (De interpretatione). 

A treia operaţiune a intelectului este deducţia ( ratiocinium ): 

...additur autem et tertia operatio, scilicet ratiocinandi, secundum quod ratio pro- 
cedit a notis ad inquisitionem ignotorum. 

„...se adaugă şi o a treia activitate, adică deducţia, care permite raţiunii ca de la 
datele cunoscute să ajungă la cercetarea celor necunoscute." 

Despre această a treia operaţiune se spune că a vorbit Aristotel în Analytica 
priora şi posteriora . 8 9 

Interpretarea lui Aristotel de către Thomas de Aquino este foarte exactă 
şi corectă, după cum am arătat deja în cazul sintagmei xara cruv0yjKr]v 
(secundumplacitumf. Acolo unde acest lucru i se pare necesar, el apelează şi 
la cele mai importante scrieri despre Aristotel care circulau în epocă, adică 
la comentariile lui Boethius, Porphyrius, Ammonius şi altele. 10 Şi conceptul 
7td0v][ta „afect" este interpretat corect: 

Nam passio est ex impressione alicuius agentis; et sic passiones animae originem 
habent ab ipsis rebus. (I, 1, 2, 2) 

„Căci afectul se produce sub influenţa oricărui agent; şi astfel «afectele sufle¬ 
teşti» îşi au originea în lucrurile însele." 

Mai departe, Thomas de Aquino observă cu justeţe că determinarea „non-cfjuo'si" 
de la Aristotel nu se referă la raportul dintre obiect şi forma cuvântului, ci 
la faptul că semnificaţia nu este dată „prin natură". El face diferenţa între o 

8. Proomium, cap. 1 şi 2; titlul original în limba greacă şi corespondentele sale 
obişnuite în limba germană au fost prezentate la 6.1.2. 

9. Cf. 6.3.8.5.1. 

10. Cf. Grabmann 1926, 290. 


FILOZOFIA LIMBAJULUI IN EVUL MEDIU 199 


semnificaţie etimologică şi una actualizată realmente în actul vorbirii, adu¬ 
când astfel la acelaşi numitor opinia lui Platon (mai exact, a lui Kratylos) cu 
cea a lui Aristotel. Motivarea «naturală», care stă la baza etimologiei, nu 
indică nimic despre semnificaţia activă în vorbire la un moment dat: 

Aliud autem est id a quo imponitur nomen ad significandum, ab eo quod nomen 
significat; sicut hoc nomen lapis imponitur a laesione pedis, 11 quam non signifi- 
cat: quod tamen imponitur ad significandum conceptum cuiusdam rei. (I, 1,4, 9) 

„Insă este diferit ceea ce determină numele să semnifice ceva de ceea ce el semni¬ 
fică de fapt; astfel, numele lapis «piatră» provine de la laesiopedis «rănire a picio¬ 
rului», ceea ce el nu semnifică de fapt; şi totuşi el este pus să desemneze conceptul 
obiectului respectiv." 

Pe de altă parte, diversele nume ale unuia şi aceluiaşi obiect pot fi totuşi 
motivate «natural» sub aspect etimologic: 

Nec obstat quod una res multis nominibus significatur: quia unius rei possunt 
esse multae similitudines; et similiter ex diversis proprietatibus possunt uni rei 
multa diversa nomina imponi. (1,1, 4, 12) 

„Şi nimic nu se opune ca un obiect să poată fi desemnat prin mai multe nume, căci 
pot exista diverse corespondenţe faţă de unul şi acelaşi obiect; şi astfel, unui obiect 
i se pot atribui mai multe nume diferite în funcţie de diversele sale proprietăţi." 

Se observă mereu că Thomas de Aquino se mişcă strict în cadrele gândirii 
aristotelice, dezvoltând însă până la cel mai mic detaliu ceea ce din scrierile 
lui Aristotel poate fi doar dedus. Astfel, el subliniază mereu, mult mai clar 
decât Aristotel însuşi, că voces „cuvintele" reprezintă „concepte simple ale 
raţiunii" {simplices intellectu conceptiones ), şi asta pe baza „înţelegerii a ceea 
ce este indivizibil, a ceea ce este dat unitar" (indivisibilium intelligentia ). 12 
Thomas de Aquino explică acest lucru în felul următor: 

In quantum scilicet intellectus intelligit absolute cuiusque rei quidditatem sive 
essentiam per seipsam, pută quid est homo vel quid album vel quid aliud huius- 
modi. (1,1, 3, 3) 

„Adică în măsura în care raţiunea înţelege nemijlocit cviditatea sau esenţa în sine 
a unui lucru oarecare, de exemplu ce este un om sau ce este albul sau orice altceva 
de acest fel." 

11.0 „etimologie" de tipul celor din Kratylos şi al celor obişnuite până la Isidor 
de Sevilla era: laesio pedis > lapis. 

12. Cf. de exemplu I, 1, 2, 10. 

Prin aceasta, se afirmă pentru prima dată că cuvintele nu reprezintă lucru¬ 
rile, ci cvidităţile acestora, modul lor de a fi, prin care acestea sunt recunoscute 
drept lucrurile respective. Un cuvânt ca homo semnifică lucrul la care se referă 
întrebarea „Ce este omul?“. 13 

9.1.2. Trei tipuri de adevăr 

Intr-un pasaj mai puţin cunoscut din comentariul său, în care se vorbeşte 
despre „adevărat 1 şi „fals“ ca trăsături ale enunţului, Thomas de Aquino 
distinge, oarecum în treacăt, trei tipuri de „adevăr“: 

- adevărul conceptului, care este dat atunci când ens et verum convertun- 
tur „fiinţa şi adevărul se contopesc”; unde videtur quod etiam simplex 
conceptio intellectus [...] non careat veritate et falsitate „de unde se observă 
că nici conceptul simplu nu este lipsit de adevăr sau de falsitate (poate fi 
supus categoriilor de «adevărat» şi «fals»)“; 

- adevărul lucrului însuşi: quia etiam res dicitur vera velfalsa, sicut dicimus 
aurum verum velfalsum „căci şi lucrul însuşi este numit «adevărat» sau 
«fals», ca de exemplu atunci când vorbim despre aur adevărat (veritabil) 
sau fals“; 

- adevărul ca relaţie între ceea ce fiinţează şi ceea ce este spus sau este cunos¬ 
cut. După Aristotel, acest al treilea tip de adevăr ar fi veritas [...] in dicente vel 
cognoscente verum „adevăr [...] al celui care spune sau cunoaşte adevărul” 14 . 

9.1.3. Dimensiunea intersubiectivă a limbii 

Aristotel atrage atenţia mai clar şi mai categoric decât predecesorii lui 
asupra caracterului social al limbii, în care îşi are rădăcinile dimensiunea 
intersubiectivă a acesteia. După cum am arătat deja în capitolul dedicat filo¬ 
zofului grec, 15 Thomas de Aquino vede în caracterul social al omului ade¬ 
vărata motivaţie a vorbirii: 

...quia homo est animal naturaliterpoliticum et sociale, necesse fuit quod concep- 
tus unius hominis innotescerent aliis... 

„... fiindcă omul este prin natura sa o vieţuitoare politică şi socială, a fost necesar ca 
ideile unui om să fie comunicate şi celorlalţi..." 11 

13. Cf. supra 1.3.2. 

14 . gri, 1 , 3 , 5-6. 

15 . Cf. 6.3.6. 

16. Citatul întreg se aflăla 6.3.8.5.1. 

9.1.4. Limbajul ca posibilitate de ane emancipa de imediatul 
{hic et nune ) experienţei 

Imediat după pasajul discutat mai sus, Thomas de Aquino trece de la 
fundamentele antropologice ale vorbirii la posibilităţile pe care această 
capacitate le oferă oamenilor: 

...si homo uteretur sola cognitione sensitiva, quae respicit solum ad hic et nune, 
sufficeret sibi ad convivendum aliis voxsignificativa, sicut et caeteris animalibus... 

„...dacă omul ar face uz doar de cunoaşterea prin simţuri, orientată doar spre aici şi 
acum, atunci pentru a trăi împreună cu ceilalţi i-ar fi de ajuns vocea ca să exprime 
semnificaţii, aşa cum se întâmplă cu celelalte vieţuitoare." 

însă omul nu se mulţumeşte cu atât: 

...sed quia homo utitur etiam intellectuali cognitione, quae abstrahit ab hic et 
nune; consequitur ipsum sollicitudo non solum de praesentibus secundum locum 
et tempus, sed etiam de his quae distant loco et futura sunt tempore... (1,1,2,2) 

„...însă, cum omul face uz şi de cunoaşterea intelectuală, care face abstracţie de 
aici şi acum, rezultă că el se preocupă nu doar de datele spaţiale şi temporale pre¬ 
zente, ci şi de cele ce sunt îndepărtate în spaţiu şi viitoare..." 

Limbajul îi permite omului să urmărească cu mintea lucruri care nu sunt 
accesibile experienţei imediate şi nu doar să reacţioneze la evenimente pre¬ 
zente, ci să se gândească şi la cele viitoare. 

în mod straniu, Thomas de Aquino foloseşte acest argument pentru argu¬ 
mentarea necesităţii scrierii , 17 nu pentru a diferenţia între sunetele emise de 
animale şi limbajul oamenilor; acest lucru îl face mai târziu şi îl justifică în alt 
mod. Passiones în sensul obişnuit al termenului ar fi appetitus sensibilis affec- 
tiones „înclinaţiile spre dorinţele senzoriale", deci lucruri precum im „furie" 
sau gaudium „bucurie". Aceste stări sufleteşti ar putea fi transmise prin voces 
significantes naturaliter, „sunete care transmit semnificaţii prin natura lor", 
în Peri hermeneias însă, prin passiones se înţelege altceva, şi anume intellectus 
conceptiones, „concepte ale intelectului", iar acestea ar fi desemnate prin voces 
significantes ex institutione humana „sunete care semnifică graţie unei insti¬ 
tuiri omeneşti". De aceea, cuvintele nu ar fi expresia directă a senzaţiilor, ci 
conţinuturi conceptual-abstracte: 

Sed nune sermo est de vocibus significativis ex institutione humana; et ideo opor- 
tet passiones animae hic intelligere intellectus conceptiones, quas nomina et verba 
et orationes significant immediate [...]. Non enim potest esse quod significent 

17. Necessariusfiuit usus scripturae-, I, 1, 2, 2. 

immediate ipsas res, ut ex ipso modo significandi apparet: significat enim hoc 
nomen homo naturam humanam in abstractione a singularibus. Unde non potest 
esse quod significet immediate hominem singularem; unde Platonici posuerunt 
quod significaret ipsam ideam hominis separatam. (I, 1, 2, 5) 

„Dar acum vorbim de sunetele înzestrate cu semnificaţie pe baza unei instituiri 
umane, şi de aceea afectele sufleteşti trebuie înţelese aici în sensul de concepte ale 
intelectului, (concepte) desemnate direct de nomina , verba şi de propoziţii [...]. Aşa 
cum rezultă chiar din modul lor de semnificare ( modus significandi), ele nu pot 
semnifica (direct) lucrurile însele. Numele homo semnifică natura omului în gene¬ 
ral, făcând abstracţie de cazurile particulare; de aici rezultă că homo nu poate sem¬ 
nifica direct individul uman ca atare; pornind de aici, filozofii platonici au ajuns 
la teza conform căreia homo ar semnifica ideea de om separată (de omul concret)/' 

Depăşirea imediatului {hic et nune) experienţei reprezintă deci premisa pen¬ 
tru apariţia noţiunilor generale, a universaliilor. 

9.1.5. Limbajul ca obiect şi metalimbajul 

La fel ca şi Augustin, Thomas de Aquino distinge între limbajul ca 
obiect şi metalimbaj. împotriva părerii comune că verbele sunt destinate să 
ocupe poziţia predicatului într-o propoziţie, Thomas de Aquino crede că 
s-ar putea obiecta că verbele pot apărea şi în poziţia de subiect; acest lucru ar 
fi posibil totuşi doar în condiţii foarte specifice: 

[...] ut cum dicitur, curro est verbum. Sed dicendum est quod in tali locutione, hoc 
verbum curro, non sumitur formaliter, secundum quod eius significatio refertur 
ad rem, sed secundum quod materialiter significat ipsam vocem, quae accipitur ut 
res quaedam. Et ideo tam verba, quam omnes orationis partes, quando ponuntur 
materialiter, sumuntur in vi nominum. (I, 1, 5, 6) 

„[...] ca atunci, de exemplu, când spunem curro ,a alerga este un verb. Trebuie să 
spunem că într-o asemenea afirmaţie verbul curro nu este folosit în supoziţie for¬ 
mală, deci nu sub aspectul procesului pe care îl desemnează, ci în supoziţie mate¬ 
rială, cu privire la cuvântul însuşi, care este conceput ca obiect. Şi astfel verbele, ca 
şi celelalte tipuri de cuvinte, apar cu funcţia de nume, atunci când sunt folosite în 
supoziţie materială." 

Şi acest lucru fusese deja observat de Sfântul Augustin {cf. supra 8.2.2.2). 

9.1.6. Alte aspecte ale interpretării lui Aristotel 
de către Thomas de Aquino 

Thomas de Aquino rămâne îndatorat gândirii lui Aristotel chiar şi în 
sens negativ; el nu depăşeşte poziţiile conturate de filozoful grec nici chiar 
acolo unde interpreţii de mai târziu s-ar fi aşteptat probabil ca el să facă acest 

lucru. Acest fapt se explică, poate, prin atitudinea foarte rezervată pe care 
Thomas de Aquino o adoptă în comentariile sale la Aristotel şi prin priori¬ 
tatea pe care a acordat-o purei exegeze faţă de critică sau faţă de dezvoltările 
ideatice autonome. 18 

9.1.6.1. Trecerea de la cuvinte la enunţuri non-afirmative 

Cum putem ajunge de la cuvinte la propoziţii, fără ca prin aceasta să 
depăşim pragul «capacităţii de a avea o valoare de adevăr»? La Thomas de 
Aquino, răspunsul la această întrebare este încă şi mai puţin satisfăcător decât 
la Aristotel. Motivarea pozitivă prin apprebensio simplex se referă explicit şi 
exclusiv la cuvinte. Doar acestea corespund unei intuiţii nemijlocite a ceea ce 
este dat ca unitar (; indivisibilium intelligentia ) şi stau, astfel, doar la baza ade¬ 
vărului noţiunii, nu şi la baza adevărului enunţului sau al cunoaşterii (cf. supra 
9.1.2). Dimpotrivă, descompunerea negativă în elemente care pot fi judecate 
după criteriile „adevărat" sau „fals" şi în alte elemente care nu pot fi judecate 
astfel priveşte enunţurile sau chiar textele. Pe baza diverselor criterii aplicate 
în definirea cuvintelor lipsite de valoare de adevăr şi în definirea enunţurilor 
care pot avea valoare de adevăr, enunţurile lipsite de valoare de adevăr rămân 
într-o zonă de mijloc, neprecizată clar din punct de vedere conceptual. 

9.1.6.2. Ignorarea caracterului istoric al semnificaţiilor proprii 
limbilor individuale 

Thomas de Aquino nu depăşeşte gândirea aristotelică nici în privinţa 
ipotezei că semnificaţiile cuvintelor sunt în mod necesar aceleaşi în toate lim¬ 
bile (cf. 63.7). El nu observă caracterul creator al limbii. Pentru Thomas de 
Aquino, în toate limbile se reflectă o realitate clasificată în mod unitar, ale cărei 
forme de manifestare sunt prevăzute doar cu diverse nume-etichete în diversele 
limbi. El nu ia în calcul posibilitatea ca realitatea să fie, până la un anumit grad, 
clasificată diferit în fiecare limbă. Ce-i drept, formele cuvintelor (voces) sunt 
date ex institutione şi deci nu sunt universale; totuşi, afectele sufleteşti ( passio - 
nes), ca similitudines rerum, exprimă lucrurile direct, în mod natural: 

In passionibus autem animae opportet attendi rationem similitudinis ad expri- 
mendas res, quia naturaliter eas designant, non ex institutione. (1,1,2,9) 

„Insă în ceea ce priveşte afectele sufleteşti ( passiones ), este de datoria sufletului să se 
lase condus de legea similitudinii cu lucrurile care trebuie exprimate, căci afectele 
sufleteşti desemnează lucrurile în mod natural, şi nu pe baza unei instituiri umane." 


18. Cf. Grabmann 1926, voi. I, 297 şi urm. 

E drept că Thomas de Aquino se întreabă dacă nu cumva afectele sufleteşti, 
înţelese ca conceptiones intellectus, pot diferi de la caz la caz, însă neagă această 
posibilitate, bazându-se în această privinţă pe comentariul lui Boethius. 19 

9.1.63. Aiaipecnq şi crvv$ecng 

Conceptele Staipstriţ şi uuvSea'K; sunt înţelese la Thomas de Aquino altfel 
decât au fost interpretate în lucrarea de faţă ( cf. 6.2.4.1), aşadar nu ca izolare 
a unei trăsături a unui obiect (de exemplu, verde - culoarea unui copac), care 
poate fi imediat reatribuită acestuia prin actul predicaţiei („Copacul este 
verde“). Ambele operaţii sunt discutate de Thomas în relaţie cu afirmaţia 
(ajfirmatio ) şi cu negaţia ( negatio ). Sinteza {compositio) rezultă din îmbina¬ 
rea semnificaţiilor legate între ele (şi astfel şi a „lucrurilor 11 corespunzătoare) 
prin actul afirmaţiei, ca de exemplu în: „Omul este o vieţuitoare." Divisio 
(analiza) se produce prin negarea unei relaţii între „lucruri" care nu sunt 
conexe, ca de exemplu în „Omul nu este Dumnezeu". Poate că Thomas de 
Aquino a înţeles aici corect; pasajul din Peri hermeneias pe care se bazează 
nu este deloc clar. 20 

9.2. Teoria despre mo di significandi în Evul Mediu 

Teoria despre modi significandi reprezintă o abatere de la reflecţiile aris¬ 
totelice asupra limbii, însă o abatere ale cărei premise apar, într-o anumită 
măsură, deja la Aristotel. Ea se dezvoltă, pe de o parte, din gramaticile Anti¬ 
chităţii târzii şi, pe de altă parte, din comentariile la scrierile despre limbaj 
ale lui Aristotel. Astfel, în comentariul lui Boethius la Peri hermeneias , de 
care am mai amintit, se spune: 

Res enim ab intellectu concipitur, vox vero conceptiones animi intellectusque sig- 
nificat; ipsi vero intellectus et concipiunt subiectas res et significantur a vocibus. 1 

„De fapt, obiectul este perceput de intelect, însă cuvântul desemnează noţiunile 
spiritului şi ale intelectului; conţinuturile intelectului, pe de o parte, percep obiec¬ 
tele care stau la baza existenţei lor şi, pe de altă parte, sunt semnificate de cuvinte." 

Seria conceptuală res , conceptiones , voces, care va fi determinantă pentru teoria 
medievală a modurilor semnificării, apare, aşadar, deja în secolul al Vl-lea. 
Fundamentele acestei teorii trebuie căutate în gramatica Antichităţii târzii. 


19. Cf.\, 1,2,10. 

20. Cf. 1,1,1,7. 

21. Boethius 1877, II, 20. 

în cântul al doisprezecelea al Paradisului, printre spiritele fericite pe care 
Dante le întâlneşte în strania sa călătorie, apare şi cel al gramaticianului 
Donatus din perioada romană târzie, despre care am pomenit deja în capi¬ 
tolul dedicat stoicilor: 

...equel Donato 

ch’alla prim’arte degno porre mano 22 ’* 

Apariţia lui Aelius Donatus într-una dintre operele esenţiale ale literatu¬ 
rii medievale târzii depune mărturie pentru importanţa acordată în Evul 
Mediu gramaticii ca prima ars, ca deprindere fundamentală, premisă pentru 
toate celelalte studii. Desăvârşirea construcţiei gramaticii Antichităţii târzii 
şi totodată un fundament important pentru teoria despre mo di significandi 
trebuie să le vedem în lucrarea Institutiones grammaticae a lui Priscianus, 
compusă în Bizanţ în secolul al VI-lea. 23 

Gramatica medievală a preluat ca atare moştenirea Antichităţii, fără a o 
reinterpreta; scrierea Doctrinale a gramaticianului normand Alexander de 
Villa Dei (Alexandre de Villedieu, cca 1170-1250), redactată relativ târziu, 
în hexametri, în scopuri didactice, se mulţumeşte cu descrierea funcţiilor 
gramaticale. Totuşi, chiar înainte de apariţia acestei scrieri, se conturase deja 
o deplasare a centrului de interes al învăţaţilor de la categoriile pur lingvis¬ 
tice spre cele logice; întregul aparat literar ilustrativ din lucrarea lui Pris¬ 
cianus a fost perceput de „modişti“ ( modistae ) drept un balast inutil. Din 
gramatica filologică s-a dezvoltat o gramatică logică (mai bine spus, «logi- 
cistă»), ce a lăsat urme până aproape de zilele noastre atât în gramaticile 
şcolare mai noi, cât şi în anumite tipare ale gramaticii generative (mai puţin 
în structuralism). Apare astfel o grammatica speculativa, care va fi mai târ¬ 
ziu numită şi grammatica universalis, în care se pune în evidenţă valabilita¬ 
tea a ceea ce depăşeşte specificul fiecărei limbi în parte. Regulile generale 
ale vorbirii au fost văzute ca expresie nemijlocită a legilor gândirii. Multă 
vreme, aceste probleme au fost discutate pornindu-se de la limba latină, sin¬ 
gura limbă europeană considerată «capabilă de a avea o gramatică». Abia 

22. „...acel Donato, care a contribuit la dezvoltarea celei dintâi arte“, Paradisul 
XII, 137 şi urm. 

* Pentru comparaţie, oferim şi versiunea românească a lui George Coşbuc: „.. .ş-acel 
Donat / ce demn maestru-a fost al primei arte“, în Dante, Divina comedie. Paradisul, 
traducere de G. Coşbuc, Editura Cartea Românească, Bucureşti, 1932, p. 106 (n. tr.). 

23. Despre receptarea acestei lucrări în contextul gramaticii medievale, <f. Kneep- 
kens 1995. 

în secolul al XVII-lea, Antoine Arnauld şi Claude Lancelot au îndrăznit 
să prezinte regulile generale ale limbajului şi ale gândirii pe baza limbii lor 
materne, în Grammairegenerale et raisonnee (Grammaire de Port-Royal). 

Printre numeroşii precursori ai teoriei despre modi significandi (terme¬ 
nul modişti - modistae - apare relativ târziu) ar trebui amintiţi francezul 
Petrus Helias (sau Heliae, cca 1135-1160), portughezul Petrus Hispanus 
(cca 1200-1270) şi mai ales danezul Martinus de Dacia (a doua jumătate 
a secolului al XlII-lea). Alţi autori de mai târziu vor fi discutaţi separat în 
paginile următoare. 

Ce înseamnă, de fapt, teoria modurilor semnificării ( modi significandi )? 
In linii mari, este vorba despre ceea ce am numi astăzi „semnificaţie gra¬ 
maticala 1 . Orice formă verbală transmite, pe lângă semnificaţia sa lexicală 
(.signficatio ), şi o semnificaţie «adăugată» ( con-signficatio ) care provine, pe 
de o parte, din „categoriile" {cf. gol, a goli, goliciune) exprimate de părţile 
de vorbire ( partes orationis) şi, pe de altă parte, din funcţiile morfemelor 
gramaticale (număr, caz, timp, persoană, diateză etc.). La aceasta se adaugă 
un „tip de semnificaţie" special, care serveşte exclusiv pentru a se referi la un 
conţinut al gândirii care tocmai a fost numit sau la unul lipsit de substanţă 
şi de calitate şi care este exprimat prin pronume. 24 După cum vom arăta 
imediat mai precis, teoria modurilor de semnificare depăşeşte cadrele gra¬ 
maticii descriptive, în sensul că are un fundament logico-ontologic, adică 
porneşte de la „modurile înţelegerii" ( modi intelligendi ), care la rândul lor se 
bazează pe „modurile fiinţării" {modi essendi). 

9.2.1. Albertus Magnus şi Siger de Courtrai 

Albertus Magnus (Albert cel Mare, ante 1200-1280) provine dintr-un 
neam de conţi din sudul Germaniei; a fost profesorul lui Thomas de 
Aquino la Paris şi a îndeplinit diverse funcţii la Koln şi Regensburg; a fost 
unul dintre cei mai remarcabili comentatori ai tratatului aristotelic Orga¬ 
non din epoca de apogeu a Evului Mediu. în scrierile sale, mai ales în trata¬ 
tul De divinis nominibus, teoria despre modi significandi apare deja în forma 
sa «prototipică». Albertus Magnus distinge între res signficata (echiva¬ 
lare aproximativă: „semnificaţie lexicală") şi modus significandi (uneori şi 
dicendi ). „Modurile semnificării" îşi au originea în „modurile înţelegerii" 
{modi intelligendi) - felurile în care spiritul percepe realitatea -, iar acestea, 
la rândul lor, reflectă „modurile fiinţării" {modi essendi)-. 


24. Cf. şi Stefanini 1973; Rosier 1995; Kobusch 1996. 

modi essendi intelligendi significandi 

î î î 

res intellectus voces 

Se impune, aşadar, o izomorfie integrală între fiinţare, gândire şi expresia 
lingvistică. Categoriile de conţinut ale modurilor semnificării - nu şi expre¬ 
sia lor materială - sunt considerate identice în toate limbile ( secundam sub- 
stantiam ), idee pe care o vor susţine cu şi mai mare claritate comentatori de 
mai târziu, ca de exemplu Roger Bacon. 

Cu aproximativ două generaţii mai târziu, prin lucrarea sa Summa modo- 
rum significandi , de care am amintit la începutul acestui capitol, Siger de 
Courtrai 25 aduce o contribuţie foarte elaborată la această problematică, situ¬ 
ată în centrul teoriei lingvistice medievale. El urmăreşte schema de mai sus, 
face o discuţie deosebit de detaliată şi temeinică a categoriilor gramaticale 
propriu-zise, prin referire la Donatus şi Priscianus; se deosebeşte de Albertus 
Magnus în privinţa fundamentului logico-ontologic, în sensul că între modi 
intelligendi şi modi significandi Siger de Courtrai introduce o categorie supli¬ 
mentară, aceea de modi signandi: 

Modum autem intelligendi sequitur modus seu ratio signandi quia prius intelli- 
gitur res et etiam concipitur antequam per vocem signetur. [...] Modum autem 
signandi sequitur modus significandi sicut rem sequitur modus rei... 26 

„După modus intelligendi urmează modus sau ratio signandi} 1 deoarece obiectul 
este mai întâi perceput şi înţeles la modul abstract şi apoi este desemnat printr-un 
cuvânt. [...] Lui modus signandi îi urmează însă modus significandi, aşa cum felul 
obiectului urmează obiectului însuşi...” 

9.2.2. Thomas de Erfurt (alias Duns Scotus) 

Lucrarea reprezentativă pentru gramatica speculativă, cea mai completă 
şi mai cunoscută din vremea sa, este tratatul De modis significandi, sive 

25. Cf. supra, cap. 9, nota 3. 

26. Siger de Courtrai 1913, în special p. 94. 

27. [Diferenţierii pe care o găsim aici între signare „a înzestra cu semne” şi signi- 
ficare „a semnifica, a desemna” i se acordă puţină importanţă în bibliografia parcursă 
de redactorul [german] al lucrării de faţă. Gabler (1987, 48, nota de subsol 63) nu 
exclude posibilitatea ca signandi să fie de fapt o greşeală datorată copistului, în loc de 
significandi. Un argument împotriva acestei opinii îl reprezintă tocmai citatul repro¬ 
dus mai sus.] 

Grammatica speculativa 28 al lui Thomas de Erfurt. Se ştiu puţine lucruri 
despre autor. Există unele indicii că ar fi fost originar din Anglia; supranu¬ 
mele şi-l datorează îndelungatei activităţi de profesor şi cercetător la Erfurt. 
Scrierea despre care vorbim aici a fost păstrată în numeroase copii. în opi¬ 
nia lui Jan Pinborg, istoric al filozofiei danez, opera a fost concepută între 
1300 şi 1310 29 ; un argument în acest sens îl reprezintă faptul că înainte de 
1330 par să circule deja primele comentarii şi replici de la adversarii „modiş- 
tilor" (aşa-numiţii ,,terminişti“). Mai târziu, tratatul a fost pus pe seama a 
diverşi învăţaţi scolastici, printre care şi Thomas de Aquino. în jurul anului 
1500 a fost publicat la Veneţia, fiind atribuit călugărului franciscan scoţian 
Johannes Duns Scotus („Doctor subtilis“), paternitate consolidată prin 
includerea tratatului, de către Luca Wadding, în prima parte a ediţiei ope¬ 
relor complete ale lui Duns Scotus. 30 Când şi-a publicat, în 1916, teza de 
habilitare Die Kategorien- und Bedeutungslebre des Duns Scotus 31 , Martin 
Heidegger nu putea şti că s-a ocupat cu lucrarea unui alt învăţat, cu o scriere 
care a apărut probabil chiar la scurtă vreme după moartea presupusului ei 
autor. Interpretarea lui Heidegger a avut de suferit în anumite locuri din 
cauza atribuirii eronate. Abia în 1922 Martin Grabman, călugăr şi istoric al 
filozofiei, a reuşit să dovedească faptul că această scriere atât de comentată îi 
aparţine puţin cunoscutului învăţat Thomas de Erfurt. 52 

Ca şi ceilalţi „modişti“, şi Thomas de Erfurt a propus o teorie semantică a 
părţilor de vorbire şi a categoriilor morfosintactice elementare. în legătură cu 
această abordare nu este nimic de obiectat, căci părţile de vorbire şi categori¬ 
ile gramaticale precum numărul, cazul, timpul etc. au, evident, o dimensiune 
semantică. Problematică în ceea ce priveşte modalitatea în care „modiştii“ 
tratează tema în discuţie nu este deci evaluarea semantică în sine (o abordare 
consecvent asemantică, pur formală, aşa cum cere implicit Robins 33 , nu este 
în nici un caz realizabilă), ci lipsa unei semantici a limbii în sens strict. Punc¬ 
tul de referinţă nu este reprezentat de funcţia lingvistică virtuală, ci de starea 
de lucruri avută în vedere într-un act concret de desemnare. Ca şi în cazul 

28. Această lucrare este citată şi sub alte titluri, ca de exemplu Grammatica spe¬ 
culativa sive de modis significandi sau Novi modi significandi. 

29. Pinborg 1967, 318. 

30. Lyon 1639. 

31. Heidegger 1916/1972. 

32. Cf. şi Grabmann 1922; Grabmann 1926, voi. I, 4; şi Gabler 1987, 9-14; 
Grotz 1998, vii-xv. 

33. Robins 1951, 91 şi urm. 

diverselor orientări moderne ale gramaticii «logistice», diferenţele dintre 
limbi sunt obnubilate în mod necesar prin chiar modalitatea de abordare 
aleasă. Comparaţia făcută de Robins între modi significandi şi Principes de 
grammairegenerale de Louis Hjelmslev este neîntemeiată, întrucât cadrul 
conceptual al gramaticii universale elaborate de Hjelmslev lasă destul loc 
diferenţelor dintre limbi. 34 

Ideea de bază a gramaticii lui Thomas de Erfurt este în concordanţă 
cu celelalte tratate „modiste": modurile de semnificare sau modurile de 
exprimare {modi significandi) se întemeiază pe modurile înţelegerii {modi 
intelligendi ), iar acestea, la rândul lor, pe modurile fiinţării {modi essendi ), 
pe modurile de existenţă ale realităţii, care trebuie concepută lingvistic şi 
raţional. Thomas de Erfurt se diferenţiază de predecesorii săi în primul 
rând printr-o conştientizare mai pregnantă a problemei abordate. In remar¬ 
cile preliminare din gramatica sa, el formulează nişte întrebări orientative 
strâns legate între ele, la care răspunde în capitolele următoare. 

încă din primul capitol se face o diferenţiere suplimentară între modus 
significandi passivus şi activus. Modul pasiv înseamnă pur şi simplu „fiinţa 
semnificată", trăsăturile obiectului ( proprietas rei) aşa cum sunt acestea sur¬ 
prinse de limbaj. Modul activ reprezintă semnificaţia categorială care capătă 
expresie în limbaj {proprietas vocis). O distincţie analoagă este efectuată în 
legătură cu modi intelligendi-. modul pasiv al înţelegerii reprezintă simpla 
recunoaştere a lucrului de către intelect, iar modul activ - operaţia efectuată 
de intelect pentru înţelegerea semnificaţiei categoriale. 35 

Diferenţierea modurilor semnificării şi a celor ale înţelegerii în active şi 
pasive a fost văzută ca o consecinţă a adaptării conceptului grecesc „logos" 
la situaţia din limba latină: înţeles ca ratio, logos- ul stă la baza logicii în sens 
restrâns, a acelei logica speculativa-, înţeles ca sermo, logos- ul reprezintă fun¬ 
damentul altui tip de logică, logica sermonicalis sau logica loquendi, adică 
reprezintă fundamentul exprimării prin limbaj a gândirii logice şi deci, dacă 
vrem, al logicii în sensul comun al termenului. 36 Modus significandi activus 
reprezintă, evident, locul din cadrul sistemului în care categoriile gramati¬ 
cale pot fi considerate într-o anumită autonomie (chiar dacă limitată) faţă 
de cele logice. Cele mai importante etape pe drumul de trecere de la propri¬ 
etăţile obiectelor la categoriile gramaticale sunt următoarele: 


34. Cf. Hjelmslev 1928; Robins 1951, 79, nota 1. 

35. Cf. Thomas de Erfurt 1998, cap. I—II; Gabler 1987,46 şi urm. 

36. [ Cf. Grotz 1998, xii şi urm.] 

modi essendi ->■ modi intelligendi passivi->• modi significandi activi 

în timp ce categoriile active şi pasive ale modurilor sunt materialiter diferite, 
dar formaliter identice, lucrurile stau exact invers în cazul seriei modi signifi¬ 
candi passivi a modi intelligendi passivi a modi essendi (modurile fiinţării nu 
mai sunt diferenţiate); componentele acestei serii sunt materialiter identice în 
raport cu realitatea, dar formaliter diferite între ele. 37 Izomorfia amintită mai 
sus dintre fiinţare, gândire şi limbaj este deci asigurată. De aici se poate deduce 
existenţa la nivel ideal a unei unităţi a următoarelor trei discipline: 

modi essendi -»• metafizică (ontologie) 

modi intelligendi -»- logică 

modi significandi -► gramatică. 

Şi în Grammatica speculativa a lui Thomas de Erfurt, părţile de vorbire şi 
configurările lor gramaticale sunt descrise şi comentate pornindu-se de la 
modi essendid'' Numele este definit ca modus entis, adică partea de vorbire care 
prezintă lucrul ce trebuie exprimat ca pe un ceva fiinţând autonom. Pornind 
de la Donatus, Thomas de Erfurt diferenţiază şi el numele comun - nomen 
commune (desemnare care se potriveşte mai multor obiecte „în comun", ca 
de exemplu urbs „oraş“ sau flumen ,,râu“) - şi numele propriu - nomen pro- 
prium. Acesta din urmă corespunde modului individualizării ( modus indi- 
viduationis ) şi desemnează entităţi individuale situate într-un anumit timp 
şi spaţiu, ca de exemplu Roma sau Tibru , 39 Următoarea distincţie este aceea 
dintre substantiv ( nomen substantivum) şi adjectiv ( nomen adiectivum). Sub¬ 
stantivele desemnează „substanţe", care sunt concepute sub aspectul unei 
„esenţe determinate" ( essentia determinata ), independent de proprietăţile 
lor, ca de exemplu lapis „piatră" sau albedo „albeaţă". Adjectivele desemnează 
„proprietăţi inerente" ale unei substanţe, ca de exemplu albuş „alb" sau lapi- 
deus „de piatră". Prin exemplele alese (pe de o parte, lapis şi albedo, pe de alta, 
lapideus şi albuş) se indică, printre altele, o anumită independenţă a catego¬ 
riilor limbii faţă de realitatea obiectelor şi a stărilor de lucruri. Piatra {lapis), 
«prototip» al unui obiect, poate apărea în limbă şi sub forma unei propri¬ 
etăţi atribuite altor obiecte, lapideus „de piatră"; culoarea „alb", «prototip» 
al unei proprietăţi, poate fi considerată de limbaj ca o entitate cu existenţă 
autonomă, albedo „albeaţă". Astfel, Thomas de Erfurt corijează definiţia 


37. Ibidem, cap. IV şi V. 

38 .Ibidem, cap.Vlil-XX. 
39. Ibidem, cap. IX. 

«naivă» a lui Priscianus, „nomen significat substantiam“, în „nomen signifi- 
cat per modum substantiae". 40 

Cu ajutorul unor criterii care par destul de eterogene, substantivele sunt 
împărţite în cinci clase: denumiri de genuri, desemnări pentru specii, desem¬ 
nări patronimice (de exemplu Priamides „fiul lui Priam“), diminutive (de 
exemplu flosculus „floricică", lapillus „pietricică") şi nume colective, precum 
populus „popor “,gens „neam, familie", turba „mulţime (de oameni)". 1 * 1 In cate¬ 
goria adjectivului sunt distinse nu mai puţin de douăzeci şi patru de clase, care 
nu pot fi toate enumerate aici; 42 să amintim doar că şi în cazul proprietăţilor se 
întâlneşte un fel de distincţie de tipul gen/specie: numelor de culoare pure din 
prima clasă albuş „alb", niger „negru", croceus „galben" li se opune conceptul 
general coloratus „colorat" din a doua clasă. 43 In mod schematic, clasificarea 
operată în capitolele VIII-XII poate fi reprezentată astfel: 


nomen (modus entis) 



proprium commune 

(modus individuationis hic et nune) 

nomen substantivum nomen adiectivum 

(5 clase) (24 de clase) 



în clasificarea şi caracterizarea claselor se practică atât un demers onomasiolo- 
gic, dinspre obiecte şi stări de lucruri spre denumirile lor, cât şi unul semasiolo- 
gic, dinspre denumiri spre obiecte şi stări de lucruri. Este întreprinsă încerca¬ 
rea de a concilia cele două tipuri de demers. Pe ambele căi, Thomas de Erfurt 
încearcă să elimine inconsecvenţele dintre modus essendi şi modussignificandi. 
Astfel, el foloseşte argumente onomasiologice pentru a ne asigura de aparte¬ 
nenţa la clasa substantivului a unor termeni precum corporeum „trupesc", 
animatum „însufleţit", sensibile „care ţine de simţuri", raţionale „înzestrat cu 
raţiune". Mai precis, acestea s-ar comporta din punct de vedere sintactic ca 
nişte adjective, însă nu desemnează nimic ce ar fi inerent altei substanţe. Prin 
urmare, sintagme ca corpus animatum „corp însufleţit" sau animal raţionale 
„vieţuitoare raţională" ar trebui clasate în categoria apoziţiilor „incongruente 


40. „Numele desemnează substanţa." -» „Numele semnifică (desemnează) în 
modul substanţei"; cf. Grotz 1998, xxviii. 

41. Cf. Thomas de Erfurt 1998, cap. X-XII. 

42. O listă sintetică se găseşte la Gabler 1987,72. 

43. Thomas de Erfurt 1998, XII, 1-2. 

din punct de vedere sintactic”, dar „permise din punct de vedere gramatical”, 
şi nu considerate îmbinări de tipul substantiv + adjectiv. 44 întrucât doar adjec¬ 
tivele pot desemna relaţii, cuvintele de tipul pater „tată” sau filius „fiu” tre¬ 
buie considerate adjective, căci acestea nu semnifică per modum substantiae, 
ci desemnează relaţii de tipul „tatăl/fiul lui...”. 45 Cealaltă direcţie argumen- 
tativă, direcţia semasiologică, este adoptată cu privire la forme de limbaj care 
exprimă „lipsa” ( privatio ), precum caecitas „orbire” 46 , sau „stări de lucruri fic¬ 
tive” (Jigmentd), precum Chimaeraf în aceste cazuri, se emite ipoteza că, pe 
calea unui transfer {transpositio), la nivelul intelectului se construiesc conţinu¬ 
turi pozitive prin analogie cu datele existenţei reale. Acest lucru este explicat 
cu ajutorul categoriei genului: pentru „modişti”, genul masculin este la modul 
activ ( modus agentis), iar genul feminin, la modul pasiv ( moduspatientis). Res 
significata (aproximativ „semnificaţie lexicală”) se situează în afara acestei teo¬ 
rii. Exemplul lapis (masculin) şi petra (feminin) - ambele cuvinte însemnând 
„piatră” - este, începând cu Abelard (Petrus Abaelardus), mereu invocat. 48 în 
acest context, probleme ridică o formă precum deitas „divinitate”. Ca feminin, 
această formă se află la modul pasiv, ceea ce pare să contrazică însă conţinutul 
său lexical. Această aparentă contradicţie poate fi totuşi înlăturată dacă accep¬ 
tăm ideea că termenul în cauză desemnează reprezentarea pe care o avem noi 
despre Dumnezeu, aşa cum ne primeşte el rugăciunile. 49 

9.2.3. Modelul mo di significandi în teoria gramaticală de mai târziu 

Identificarea implicită a categoriilor lingvistice cu trăsături ale realită¬ 
ţii desemnate de acestea rămâne determinantă pentru gramatica teoretică 
până la apariţia structuralismului, şi a căpătat uneori forme foarte diferite. 
De această tradiţie [modistă] amintesc în mod izbitor diverşi termeni din 
limba germană care desemnează părţi de vorbire, precum Hauptivorf 0 „sub¬ 
stantiv” (literal: „cuvânt principal”), Tdtigkeitswort ( Ţunwort ) „verb” (lite- 

44. Ibidem, X, 7-8. 

45 .Ibidem, XII, 19. 

46. Exemplul apare deja la stoici; cf. supra 7.2.2. 

47. [In mitologie, o creatură uriaşă care vărsa flăcări, cu partea anterioară a cor¬ 
pului de leu, mijlocul de capră şi partea posterioară de balaur; cf. termenul uzual 
Schimdre „himeră, nălucă”.] 

48. [Cf. şi Gabler 1987, 39; Rosier 1995,140.] 

49. Cf. Thomas de Erfurt 1998, II, 8-9; VIII, 9. 

50. [„Hauptwort”, deoarece „substanţei”, prima dintre categoriile aristotelice, i 
s-a atribuit o deosebită importanţă.] 

ral: „cuvânt care indică activitatea' 1 ) = sau Eigenschaftswort „adjectiv" (literal: 
„cuvânt pentru proprietate"). Doar puţini autori s-au desprins de această tra¬ 
diţie, ca de exemplu Andres Bello în Gramatica de la lengua castellana, des- 
tinada aluso de los americanos din 1847 sau Otto Jespersen (1860-1943), în 
diverse contribuţii de teoria limbajului şi de teoria gramaticii. Structuraliştii 
s-au distanţat parţial destul de categoric de tradiţia modistă, în sensul că au 
negat sau cel puţin au privit cu scepticism posibilitatea şi justificarea unei gra¬ 
matici universale. Aceştia au recurs mai degrabă la structuri formale, pe care 
credeau că le pot deduce pornind chiar de la limba pe care o descriau. Interesul 
teoretic pentru gramatica speculativă medievală a renăscut odată cu întoarce¬ 
rea generativiştilor la o gramatică teoretică cu pretenţii de universalitate, în 
cadrul căreia „structura de adâncime" este echivalată, într-o mai mare sau mai 
mică măsură, chiar cu stările de lucruri desemnate prin enunţuri. 51 în „versiu¬ 
nea standard" (astăzi de mult depăşită) a gramaticii generative se mergea până 
la includerea în mecanismul de producere a frazelor a unor restricţii semantice 
(„limitări de selecţie"), care ar fi trebuit să împiedice producerea („generarea") 
unor propoziţii corecte gramatical, dar pretins absurde ca the boy may frighten 
sincerity sau the boy was abundant (în loc de sincerity may frighten the boy, the 
harvest was abundant)} 2 

9.3. Doctrina despre suppositiones 

în scurta sa prezentare a logicii formale, Bochenski spune despre teoria 
supoziţiilor că este „una dintre creaţiile cele mai originale ale scolasticii" şi 
ne dă asigurări că aceasta nu ar fi fost cunoscută în logica antică sau în cea 
modernă. 53 în ceea ce priveşte perioada Antichităţii, această afirmaţie este 
corectă doar sub aspect terminologic. Am văzut că Sfântul Augustin - pe 
care Bochenski nu îl ia în seamă - s-a ocupat temeinic de problema meta¬ 
limbajului în dialogul De magistro. Desigur, între teoria medievală a supo¬ 
ziţiilor şi termenii moderni limbaj-obiect şi metalimbaj nu trebuie pus chiar 
fără reţineri semnul egalităţii. 

Conceptul de „supoziţie" se referă la diversele posibilităţi de utilizare ale 
semnului lingvistic. Este vorba despre întrebarea în ce condiţii sau pe temeiul 
cărei ipoteze sunt întrebuinţate semnele care denumesc ceva (substantive sau 


51. Cf. şi Marmo 1995; Kobusch 1996, 92 şi urm. 

52. Chomsky 1965, II, § 2.3.1. 

53. Bochenski 1956, 186. 

pronume). Cei doi termeni tehnici esenţiali în acest context, suppositio for- 
malis şi suppositio materialis, au fost prezentaţi în capitolele dedicate Sfântu¬ 
lui Augustin şi lui Thomas de Aquino. Redarea lor prin termenii moderni 
limbaj-obiect şi metalimbaj nu este neapărat greşită, ci doar aproximativă şi 
inexactă. La teoreticienii medievali nu este vorba de „limbi“ diferite, ci de 
moduri diferite de utilizare a cuvintelor uneia şi aceleiaşi limbi. Chiar şi utili¬ 
zarea obişnuită a cuvintelor pentru desemnarea unor obiecte şi stări de lucruri 
reprezintă una dintre multele supoziţii posibile, suppositio formalis. De altfel, 
diferenţierile medievale în acest domeniu sunt mai subtile decât cele moderne; 
astfel, în cazul ambelor suppositiones sunt distinse o serie de subtipuri. 

Bochenski urmăreşte originea doctrinei supoziţiilor până către sfârşitul 
secolului al Xll-lea. Profesorul de la Paris al lui Petrus Hispanus, Wilhelm 
din Shyreswood, 54 mort în 1249 la Lincoln, a vorbit deja sistematic despre 
această problemă. Explicarea distincţiei fundamentale din cadrul teoriei 
supoziţiilor sună la el în felul următor: 

„Supoziţia este când materială, când formală. Ea este numită materială atunci 
când expresia {dictio) corespunde fie formei sonore izolate (vox), fie expresiei 
alcătuite din forma sonoră şi semnificaţia (acesteia), ca de exemplu atunci când 
spunem: homo este format din două silabe, homo este un nume. (Supoziţia) este 
formală atunci când expresia corespunde cu ceea ce desemnează ea însăşi.” 55 

Ca orice om de ştiinţă autentic, Wilhelm din Shyreswood preîntâmpină 
eventualele obiecţii: „Dubitatur de prima divisione suppositionis.“ 56 Oare 
cele două moduri de utilizare nu înseamnă, pur şi simplu, semnificaţii dife¬ 
rite, adică termenul, în supoziţia materială, nu se semnifică pe sine însuşi? 
Wilhelm din Shyreswood respinge această obiecţie cu următoarea justifi¬ 
care: în toate supoziţiile, cuvintele îşi păstrează semnificaţia; faptul că în 
anumite enunţuri sunt folosite astfel încât să se semnifice pe ele însele este o 
consecinţă a predicatului împreună cu care sunt construite. 5 

Intr-o anumită măsură, summa teoriei supoziţiilor este reprezentată 
de Tractatus de suppositionibus al predicatorului catalan Vincent Ferrer 

54. [Uneori şi Sherwood (ca de exemplu la Pinborg 1972 ,passim); cancelar al 
universităţii din Oxford, el este probabil cel care a inventat cuvintele mnemoteh¬ 
nice pentru silogisme, Barbara, celarent etc.] 

55. Citat după Bochenski 1956, 188. 

56. „Asupra primei categorii de suppositiones se ridică o întrebare”, cf. Pinborg 
1972, 64. 

57. Ibidem. 

(cca 1350-1419). Şi acesta respinge opinia, evident foarte răspândită în epocă, 
potrivit căreia supoziţiile ar reprezenta variante de semnificaţie ale unui 
cuvânt. Mai mult, el crede că definiţia corectă a supoziţiilor ar suna astfel: 

Suppositio est proprietas subiecţi ad predicatum in propositione comparaţi. 

„Supoziţia este o proprietate a subiectului care se opune predicatului său în pro¬ 
poziţie." 

în această privinţă, supoziţia nu trebuie confundată cu semnificaţia terme¬ 
nului: 

Unde ex hoc suppositio distinguitur a significatione, que [quae] competit subiecto 
non ut comparatur ad predicatum sed magis convenit termino absolute considerato. 

„Prin aceasta se deosebeşte supoziţia de semnificaţie, care nu corespunde subiec¬ 
tului aflat în relaţie cu predicatul său, ci mai degrabă se potriveşte termenului con¬ 
siderat independent (de construcţia sintactică)." 

în cele trei propoziţii: homo est animal „omul este o vieţuitoare"; homo est 
species „bomo este o specie" şi bomo est bisyllabum „homo este alcătuit din 
două silabe", cuvântul bomo, în virtutea a ceea ce se spune despre el, se află 
în supoziţii diferite; în ceea ce priveşte, însă, semnificaţia cuvântului, nu se 
schimbă nimic. 58 

Tipul de predicat este decisiv în privinţa «sferei de aplicabilitate» a ter¬ 
menului care se află în poziţia de subiect. Acest lucru este valabil în primul 
rând pentru supoziţia formală (. suppositio formalis), pe care nu o vom mai 
urmări aici. Trebuie să observăm că diferenţieri analoage se întâlnesc şi în 
domeniul supoziţiei materiale ( suppositio materialis)-. „Et dividitur supposi¬ 
tio materialis sicut etiam suppositio formalis..." 59 

înainte de a prezenta totul într-o formă schematică, trebuie să amintim 
că un termen aflat în supoziţie materială se poate referi, în funcţie de tipul 
predicatului, la forma sa, scrisă sau vorbită, sau la întregul semn (expresie + 
conţinut): Sânge sună sumbru; Sânge este alcătuit din cinci litere; Sânge este 
un cuvânt neobişnuit. 60 

58. Toate citatele directe sau indirecte, după Vincent Ferrer 1977, 93. 

59. „Iar suppositio materialis este împărţită exact în acelaşi fel ca şi suppositio 
formalis.ibidem, 164. 

60. [Exemplele îi aparţin editorului german. Pentru a elimina probleme de tra¬ 
ducere suplimentare, şi în cele ce urmează s-a operat în general cu exemple constru¬ 
ite. Spre deosebire de notaţiile convenţionale folosite în logica formală, supoziţia 
materială a fost marcată aici prin caractere cursive.] 


216 ISTORIA FILOZOFIEI LIMBAJULUI 


Acum să spunem câte ceva despre celelalte diferenţieri: 61 


suppositio materialis 



discreta (de tip singular) 


communis (de tip general) 



naturalis 

simplex 

personalis 


Subiectul se află într-o supoziţie materială de tip singular atunci când este 
vorba exclusiv de exemplarul concret ifoken) al semnului despre care se dis¬ 
cută. Acesta este cazul, de exemplu, în răspunsul la o întrebare pusă în vede¬ 
rea înţelegerii unui mesaj: „Ce ai spus?“ „Merge, am spus.“ 

Subiectul se află în supoziţie materială de tip general atunci când semnul 
despre care se discută reprezintă o clasă de posibilităţi de utilizare {type), ca 
în exemplul: „Merge poate fi interpretat în diverse moduri.“ 

După Bochenski, distincţia între numele unui simbol individual {sup¬ 
positio materialis discreta) şi numele unei clase de simboluri care au aceeaşi 
formă ( suppositio materialis communis) a fost introdusă în logica formală 
abia după 1940. 62 

Să dăm acum câteva lămuriri şi despre alte distincţii din domeniul supo¬ 
ziţiei materiale generale, care privesc diversele posibilităţi de interpretare a 
lui communis-. 

în sintagma suppositio materialis communis naturalis, termenul communis 
este întrebuinţat în aşa fel încât poate să se refere atât la clasă (type), cât şi la un 
membru unic al clasei; propoziţii precum homo est bisyllabum sau homo est 
nomen pot fi interpretate ca arătând, pe de o parte, faptul că termenul homo 
aparţine clasei cuvintelor bisilabice sau clasei numelor, dar şi, pe de altă parte, 
ca o simplă caracterizare a unei prezenţe concrete a cuvântului homo - acest 
cuvânt, aşa cum se prezintă el, este bisilabic şi este un nume. 

în schimb, prin suppositio materialis communis simplex se poate înţelege 
doar clasa, ca de exemplu în homo est species vocis „homo este o parte de vor¬ 
bire". Predicatul exclude orice referire la o prezenţă concretă a cuvântului. 

Prin suppositio materialis communis personalis sunt aduse în discuţie, 
dimpotrivă, doar cazuri concrete de actualizare a termenului: homo audi- 
tur, homo scribitur, homo respondetur, „se aude homo\ „se scrie homo\ 


61. în privinţa schemei de aici, cf. Bochenski 1956, 191 şi urm, Vincent Ferrer 
1977,163 şi urm. 

62. Cf. Bochenski 1956, 190. 

„se răspunde homo\ 63 Aici sunt incluse toate celelalte cazuri de utilizare a 
cuvântului homo. 

In dezvoltarea ingenioaselor sale distincţii conceptuale, Vincent Ferrer 
se sprijină întotdeauna pe două autorităţi în materie de filozofia limbajului, 
Aristotel şi Thomas de Aquino. 

9.4. Câteva observaţii despre teoria semnelor 

în Evul Mediu şi despre noul început al semioticii 
în secolul al XVII-lea 

O prezentare completă a filozofiei limbajului din perioada medievală ar 
trebui, de fapt, să aibă în vedere şi teoria semnelor. Reflecţii din sfera semi¬ 
oticii apar adesea în scrieri în care expressis verbis se tratează despre cu totul 
alte probleme, ca de exemplu în Quaestiones disputatae de veritate de Tho¬ 
mas de Aquino, lucrare compusă la Paris între anii 1256 şi 1259. 64 Operaţia 
de identificare a acestor reflecţii nu poate fi întreprinsă acum, deoarece ar 
lărgi prea mult cadrul lucrării de faţă; trebuie însă măcar să amintim un 
important teoretician al semnelor, pe care l-am prezentat deja succint în 
contextul discuţiei despre istoria sintagmei Kctrâ auvGyjicqv: Joâo de Sâo 
Tomâs (Johannes a Sancto Thomas, 1589-1644). 65 După cum ne arată 
datele sale biografice, el nu aparţine propriu-zis, din punct de vedere cro¬ 
nologic, Evului Mediu, însă spiritul său este profund medieval, căci a fost 
unul dintre continuatorii târzii ai filozofiei tomiste. Acest învăţat aproape 
uitat a fost readus în memoria publică de către filozoful neotomist francez 
Jacques Maritain (1882-1973). Cel de-al doilea eseu din seria Quatre essais 
sur l’esprit dans sa condition charnelle - chiar titlul subliniază punctul de 
vedere al autorului - este consacrat teoriei semnelor şi în esenţă celei a lui 
Joâo de Sâo Tomâs, care a fost cea mai pătrunzătoare şi mai elaborată şi care 
a pus în lumină scolastica cu amprentă tomistă. 66 

Intr-un scurt omagiu adus învăţatului pe care îl preţuia atât de mult, 
Maritain se lasă purtat de o songerie historique, cum o numeşte el, care tre¬ 
buie să-i fi şocat pe mulţi dintre cititorii săi. El atrage atenţia că Joâo de Sâo 

63. Cf. Vincent Ferrer 1977, 164 şi urm. 

64. Cf. Hennigfeld 1994, 190-209. 

65. Cf. supra 6.3.8.5.3. 

66. Maritain 1988a, 97-158. Pentru Maritain, filozoful scolastic portughez are, 
în mod semnificativ, origine franceză, şi nu flamandă, aşa cum consideră alţi autori. 


218 ISTORIA FILOZOFIEI LIMBAJULUI 


Tomâs a trăit în aproximativ acelaşi timp cu Rene Descartes (1596-1650); 
după părerea sa, există motive să presupunem că lumea ar fi astăzi mai puţin 
nefericită dacă gândirea modernă ar fi urmat drumul schiţat de filozoful 
portughez, în loc să urmeze calea indicată de cel considerat reformatorul 
filozofiei apusene. 67 

Ceea ce putem reţine din această speculaţie a lui Maritain este faptul că 
ea ne dă ocazia să ne amintim că Descartes a avut o importanţă deosebită 
pentru istoria filozofiei - şi nu în ultimul rând pentru istoria filozofiei lim¬ 
bajului - nu doar sub aspect pozitiv, ci şi sub aspect negativ. Ca gânditor 
care a vrut să aşeze filozofia pe un fundament cu totul nou, Descartes a fost 
deopotrivă şi unul dintre principalii responsabili pentru ruperea bruscă de 
o tradiţie filozofică veche de sute de ani. Filozofia mai veche nu a fost doar 
«depăşită», ci a fost pur şi simplu acoperită de uitare. în acest fel, ea a lăsat 
loc unui nou început, unei gândiri care nu mai voia să se sprijine pe autorita¬ 
tea citatului. La sfârşitul secolului al XVII-lea, John Locke a putut concepe 
deja o semiotică, cu convingerea că propune ceva cu totul nou. în ultimul 
capitol din lucrarea sa Essays Concerning Human Understanding, unde se 
vorbeşte despre clasificarea ştiinţelor, Locke prevede pentru semiotică locul 
unei a treia discipline: 

Thirdly SvjgsiWTUcyj. Thirdly, the third branch may be called 2b]gsi«Tiicvj, or the 

doctrine ofsigns; the most usual whereofbeingwords... 68 

„Al treilea S^geicoTiKvj. A treia ramură poate fi numită 2b]ft£i«Tudj sau „învăţă¬ 
tura semnelor", între care cele mai uzuale sunt cuvintele..."* 

Mult mai târziu, în secolul al XlX-lea, Theodore Jouffroy (1796-1842), 
în tradiţia filozofilor scoţieni Thomas Reid (1710-1796) şi Dugald Stew- 
art (1753-1828), consideră semiotica o disciplină care încă trebuie înte- 

w 69 

meiata. 

De la apariţia primei ediţii a lucrării de faţă, istoria ştiinţelor a cunos¬ 
cut un mare avânt. Astăzi ne este mult mai uşor să găsim informaţii des¬ 
pre istoria semioticii decât cu treizeci de ani în urmă. Totuşi, o comparaţie 
sistematică între teoria medievală a semnelor, aşa cum este aceasta expusă 
în lucrarea «întârziată» a lui Joâo de Sâo Tomâs, şi studiile mai noi ale lui 

67. Cf. Maritain 1988b, mai ales 1017 şi urm. 

68. Locke 1690/1975, BooklII, chap.21. 

* Versiunea românească de Teodor Voiculescu în: John Locke, Eseu asupra 
intelectului omenesc , voi. II, Editura Ştiinţifică, Bucureşti, 1961, p. 330 (n. tr.). 

69. Cf. Coseriu 1967, 96 şi urm. 

John Locke, Christian Wolff, 0 , Theodore Jouffroy, Charles Sa(u)nders 
Peirce (1839-1914), Ferdinand de Saussure şi Charles W. Morris 71 (1901— 
1979) rămâne încă un deziderat. 

9.5. Indicaţii bibliografice 

Ediţiile de texte originale valorificate în capitolul de faţă pot fi găsite în 
bibliografia finală, la secţiunea Izvoare şi lucrări de referinţă. Introducerile 
şi comentariile la acestea sunt menţionate separat în secţiunea Literatură de 
specialitate. 

Lucrarea de referinţă pe tema filozofiei Evului Mediu în general rămâne 
La pbilosophie au Moyen Age (1922/1976) de Etienne Gilson, care se ocupă 
de perioada de la Părinţii Bisericii greci până la umanismul timpuriu. Alte 
două prezentări generale pe această temă, mai succinte, aparţin lui Flasch 
(1987, 4994) şi Scherer (1993); în toate aceste trei texte, filozofia limbajului 
este discutată doar marginal. 

In 1869, filozoful francez cu preocupări de teoria limbajului Jean-Fran- 
<ţois Thurot a editat o antologie de texte comentate ale gramaticienilor 
medievali, citată încă în lucrările moderne. Printre prezentările mai vechi 
care urmăresc filozofia limbajului la Părinţii Bisericii şi la scolastici ar 
trebui amintită cea a lui Rotta (1909). De o mare preţuire s-a bucurat şi 
se bucură încă prezentarea istorică a contextualistului britanic Robert 
H. Robins (1951), care este însă tributară unui State of Arts, dominant 
în epocă, al unei anumite forme a lingvisticii. Grabmann (1922) demon¬ 
strează paternitatea reală a lui Thomas de Erfurt asupra scrierii despre 
modi significandi, atribuită până la el lui Duns Scotus; acelaşi Grabmann 
a publicat şi o lucrare despre viaţa spirituală medievală ( Mittelalteris - 
ches Geistesleben, 1926), bogată în informaţii despre teoria limbajului şi a 
gramaticii. „Istorice" în cel mai bun sens al cuvântului (fiindcă nu aplică 
pentru o anumită perioadă criterii străine de aceasta) sunt lucrările lui Pin- 
borg (1967 şi 1972). Istoria logicii a lui Bochenski, pe care am amintit-o 
deja în alt context, este utilă mai ales pentru teoria supoziţiilor. Albert Kel- 
ler (1974) a alcătuit o bibliografie comentată, cuprinzând în mod special 
lucrările care se ocupă de filozofia limbajului la Thomas de Aquino. Dintre 
autorii de lucrări despre Grammatica speculativa sunt de menţionat printre 


70. Cf.supra 6.3.8.5.4. 

71. Cf. infra, cap. 12. 

alţii Bursill-Hall (1971), Stefanini (1973), Rosier (1995) şi Kobusch (1996). 
Gabler (1987), discipol al lui Bochenski, s-a ocupat pe larg de Thomas de 
Erfurt; Stephan Grotz (1998), care s-a încăpăţânat să traducă tratatul lui 
Thomas de Aquino folosind o terminologie arbitrară, şi-a însoţit tradu¬ 
cerea de un comentariu detaliat şi plin de informaţii. Marmo (1995) vor¬ 
beşte despre redeşteptarea interesului lingviştilor moderni faţă de teoria 
despre modi significandi. 


10 


JUAN LUIS VIVES 

ŞI FILOZOFIA LIMBAJULUI ÎN EPOCA RENAŞTERII 


Juan Luis Vives s-a născut la Valencia în 1492, an în care a luat sfârşit 
Reconquista, prin cucerirea provinciei Granada. Provenea dintr-o familie de 
evrei, pe care trecerea la creştinism nu i-a ferit de represaliile Inchiziţiei. La 17 
ani Vives părăseşte Spania pentru a-şi continua studiile la Paris; nu se va mai 
întoarce niciodată în ţara sa natală. în 1512 sau ceva mai târziu se stabileşte la 
Bruges, ca profesor particular; apoi, timp de câţiva ani, este profesor univer¬ 
sitar la Oxford. Căzut în dizgraţia lui Henric VIII, se reîntoarce la Bruges, 
care îi devenise o a doua patrie; moare aici la nici 50 de ani, în 1540. Ca şi 
renumiţii săi prieteni Erasmus din Rotterdam (1466/1467-1536), Thomas 
Morus (cca 1478-1535), Thomas Linacre (cca 1460-1524) şi Guillaume 
Bude (1467-1540), Juan Luis Vives se considera un învăţat universal {eru- 
ditus, doctus vir)\ în acea vreme, termenul humanista nu era încă utilizat în 
afara Italiei. Deşi învăţaţii umanişti de tipul lui Vives se simţeau mai legaţi 
de Antichitate decât de Evul Mediu creştin, ei erau totuşi, cu unele excepţii, 
buni creştini, şi nu liber-cugetători, aşa cum au fost prezentaţi mai târziu de 
Contrareformă. 1 

Juan Luis Vives a lăsat o operă vastă. în lumea erudiţilor europeni se bucu¬ 
rase de un mare prestigiu; scrierile sale fuseseră citite pretutindeni şi o parte 
dintre ele fuseseră traduse în diverse limbi europene, printre altele şi în ger¬ 
mană, încă din timpul vieţii autorului. 2 Cu toate că şi-a spus părerea despre 
problemele limbajului în multe dintre studiile sale, este până astăzi mai cunos¬ 
cut ca pedagog şi psiholog decât ca filolog şi teoretician al limbii. Numărul 
mare al scrierilor sale face imposibilă enumerarea tuturor în contextul de faţă; 
ne vom opri doar asupra unor texte în care eruditul spaniol şi-a formulat păre¬ 
rile despre limbaj, despre teoria Umbajului şi despre filozofia limbajului: 

1. Cf. Buck 1982; Brekle 1985, 91 şi urm. 

2. Cf. Briesemeister 1982. 

- In pseudo-dialecticos (1519), o scriere de tinereţe, în care autorul polemi¬ 
zează foarte critic cu logica şi teoria gramaticală din Evul Mediu. 

- De disciplinis (1532): prima parte, De causis corruptarum artium , tra¬ 
tează critic activitatea ştiinţifică tradiţională, iar partea a doua, De tra- 
dendis disciplinis , este închinată limbii, ca cel mai important mijloc de 
transmitere a ştiinţei. Lucrările De censura veri (cu cele două părţi ale 
sale, De censura veri in enuntiatione şi De censura veri in argumentatione ) 
şi De instrumento probabilitatis sunt considerate de unii autonome, iar 
de alţii, părţi din De disciplinis. 

- De ratione dicendi (1532), scriere în care Vives îşi dezvoltă propria teo¬ 
rie despre limbaj şi literatură; capitolul Versiones seu interpretationes se 
ocupă de problema traducerii. 3 

- De anima et vita (1538), a doua operă importantă a lui Vives, care i-a 
adus supranumele de „părintele psihologiei moderne"; este vorba despre 
o sinteză, rod al lecturilor sale umaniste şi al observaţiilor sale precise de 
profesor şi cunoscător al fiinţei umane. Din perspectiva filozofiei limba¬ 
jului, cel mai important este capitolul De sermone , 4 

în lucrarea de faţă, Juan Luis Vives este discutat în raport cu filozofia lim¬ 
bajului din perioada Renaşterii. De altfel, el trebuie considerat un reprezen¬ 
tant cât se poate de caracteristic al acestei perioade, pentru că, deşi în unele 
chestiuni de teoria limbajului el rămâne legat de concepţia medievală, în 
multe altele ia poziţie în mod conştient împotriva susţinătorilor gramaticii 
universale. 


10.1. O nouă cale de acces spre limbaj 
în perioada Renaşterii 

Ultimul capitol din La pbilosopbie au Moyen Age de Etienne Gilson se 
intitulează „Le retour des belles-lettres et le bilan du Moyen Âge“, formulă care 
caracterizează just perioada Umanismului timpuriu. Un cerc restrâns de învă¬ 
ţaţi din vremea respectivă susţinea reîntoarcerea la cele mai importante texte 
ale Antichităţii şi, prin aceasta, la latina epocii clasice, cu bogăţia sa expresivă, 
în acest context, gândirea medievală şi deci şi limbajul în care era articulată 
au căzut în dizgraţie. în analiza problemelor limbajului, învăţaţii voiau să 

3. Cf. Coseriu 1971b; Vega (ed. 1994), 115-118. 

4. Cf. enumerarea acestora la Coseriu 1971a, 235 şi urm.; Brekle 1985, 94, şi 
infra, 10.3. 

construiască fraze ca cele pe care le scrisese Cicero şi să nu mai opereze cu exem¬ 
ple sumare de tipul curro est verbum sau homo scribitur. Limbajul era văzut din 
ce în ce mai mult ca obiect al filologiei şi tot mai puţin ca modalitate de expresie 
a logicii şi, prin urmare, era considerat mai degrabă o instituţie cu caracter isto- 
rico-social, şi nu atât de mult un mijloc de cunoaştere şi de exprimare a gândirii, 
ca până atunci. A sporit interesul faţă de dimensiunea intersubiectivă a limba¬ 
jului, în timp ce preocuparea teoretică faţă de dimensiunea sa obiectivă a trecut, 
în epoca de care ne ocupăm, pe planul al doilea. 5 

Astfel, atenţia învăţaţilor s-a deplasat de la limbajul considerat la modul 
general asupra limbajului în diversele sale manifestări istorice. In spaţiul 
României, lumea a început să se intereseze de raportul dintre latină şi „limbile 
populare” provenite din aceasta, aşa-numitele limbi „vulgare”. In 1435, Flavio 
Biondo şi Leonardo Bruni, secretari ai cancelariei papale, aflată atunci la Flo¬ 
renţa, se întrebau deja, în anticamera papei, dacă romanii nu vorbeau cumva o 
limbă populară ( volgare ), ca urmaşii lor, şi nu limba latină «gramaticală», aşa 
cum a fost aceasta păstrată în scris. Prin lucrarea Regale della linguaflorentina, 
concepută probabil pe la 1440, arhitectul Leon Battista Alberti (1404-1472) 
întreprinsese acţiunea temerară de a redacta gramatica unui dialect considerat 
până atunci drept «inapt de a avea o gramatică», fără să mai fie tributar cate¬ 
goriilor lui Donatus. Odată cu interesul crescând faţă de limbile populare, au 
fost în mod necesar aduse în atenţie şi fenomene precum schimbările în limbă 
şi existenţa varietăţilor lingvistice, fenomene faţă de care gândirea medievală, 
predominant statică, fusese mai degrabă străină. 

Această modificare a poziţionării faţă de limbă şi faţă de formele ei de 
manifestare s-a petrecut mai întâi cu precădere în domeniul filologiei, în cel 
mai bun caz în cel al unei lingvistici ante litteram, şi mai puţin la nivelul teo¬ 
riei limbajului şi al filozofiei limbajului. Vives a fost unul dintre cei care au 
reflectat la nivel teoretic reorientarea lumii lor înconjurătoare în raport cu 
limbajul şi s-au opus, parţial conştient, gândirii lingvistice a Evului Mediu. 

10.2. Juan Luis Vives, continuator şi înnoitor 
al vechii filozofii a limbajului 

Nimeni, nici măcar cel mai hotărât critic al preluărilor, nu se poate des¬ 
prinde complet de tradiţia care îl precedă. în ceea ce-1 priveşte pe Juan Luis 
Vives, acest lucru este valabil mai ales în domeniul cercetării limbii, în care, 


5. Cf. supra 2.3.1. 

până la un anumit punct, învăţatul spaniol înaintează în mod implicit pe 
calea trasată de modişti. întotdeauna, acolo unde ia poziţie la nivel teoretic 
faţă de problemele limbii, Vives manifestă tendinţa de a se distanţa de tradiţia 
scolastică în filozofia limbajului. 


10.2.1. Teorie a semnelor, gramatică, stilistică şi semantică lexicală 

In cele două cărţi din De censura veri, Vives îşi exprimă părerea în ches¬ 
tiuni de teorie a semnelor şi, mai mult încă, de semantică lexicală, discuţie care 
aminteşte mult de tradiţia antică şi medievală, chiar şi numai pentru faptul 
că sunt invocate exemple arhicunoscute: chimaera, sintagma animal raţionale 
sau semnificaţia relaţională a lui pateri în privinţa teoriei semnelor, Vives se 
deosebeşte de predecesorii lui în măsura în care atrage atenţia mai puternic 
decât aceştia asupra faptului că semnele sunt valabile de fiecare dată doar pen¬ 
tru un anumit grup de oameni cărora le sunt adresate: 


significare vero non simpliciter sumendum est, aut universaliter, sed semper res- 
pectu et ratione alicujus... 6 7 


„Faptul de a semnifica nu trebuie însă înţeles ca ceva izolat sau universal, ci mereu 
cu referire la şi în relaţie cu cineva anume...“ 


Mai original se dovedeşte Vives atunci când critică logica medievală a lim¬ 
bajului de pe poziţia filologului renascentist. El respinge echivalări pe baze 
exclusiv logice de tipul disputat = est disputans, deoarece la multe verbe 
această echivalare nu se poate susţine din cauza unor diferenţe legate de 
aspect. Astfel, hic docetfilios meos „acesta îi învaţă pe copiii mei“ exprimă 
o acţiune obişnuită; în schimb, est docens poate semnifica doar o acţiune 
desfăşurată în momentul vorbirii. 

Şi în ceea ce priveşte respectabila problemă a „dreptei potriviri a numelor” 8 
Vives este un deschizător de drumuri. Corespondenţa, mereu reluată, dintre 
forma fonetică şi starea de lucruri desemnată nu mai este de data aceasta inter¬ 
pretată dintr-o perspectivă etimologică, ci dintr-una stilistică, şi în felul acesta 
direcţia determinării este inversată. Sunetul r (Vives are, desigur, în vedere 
r-ul lingual latinesc), se spune în capitolul Sonus etSyllaba al scrierii De ratione 
dicendi, aminteşte de respiraţia cuiva care face un mare efort şi simbolizează, 
deci, depăşirea unui obstacol. Acest lucru, crede Vives, a fost valorificat de 


6. Cf. Coseriu 1971a, 247 şi urm.; Brekle 1985,107 şi urm. 

7. De censura veri , 142 şi urm., cf. Coseriu 1971a, 247. 

8. Cf.supra 4.1.3; 5.2.2.2; 6.2.2.I. 

Vergilius, care, acolo unde a vrut să arate prin ce mare efort au crescut Etruria 
şi Roma, a folosit foarte frecvent sunetul r: 

Hanc Remus et frater: sic fortis Etruria crevit 
Scilicet, et rerum facta est pulcherrima Roma... 9 

„Astfel şi Romul şi Rem şi-aşa se-ntăriră etrurii, 

Şi-astfel măreaţa colină crescu şi-o doamn-a pământului, Roma...“ 

10.2.2. Gramatica descriptivă în locul gramaticii prescriptive 

Ca mulţi specialişti în didactica limbii din epoca modernă, Vives este împo¬ 
triva studiului abstract al limbii. In loc de a încerca să folosim limba respectând 
nişte reguli abstracte, ar trebui, mai degrabă, să adoptăm calea inversă, adică să 
ne străduim ca, prin observarea şi imitarea uzului limbii (care s-ar produce prin 
studiul textelor), să descoperim regulile care stau la baza acestuia: 

...nam prius fuit sermo latinus, prius graecus, deinde in his formulae gramaticae, 
formulae rhetoricae, formulae dialectices 10 observatae sunt. 11 

„...căci întâi au existat limba latină şi limba greacă şi abia după aceea au fost fixate 
regulile gramaticii, ale retoricii şi ale dialecticii.” 

...quum ex usu observata et nata sit grammatica, sicut dialectica, sicut rhetorica, 
nonexiis usus. 12 

„...căci gramatica, la fel ca şi dialectica şi retorica au luat naştere prin observarea 
uzului limbii, şi nu uzul limbii a luat naştere din acestea.” 

Pentru a preîntâmpina eventualele neînţelegeri, trebuie să adăugăm că Vives 
nu este nicidecum de părere că ne-am putea, în general, dispensa de gramatică. 

10.2.3. Primatul caracterului istoric asupra caracterului universal 

Dacă gramaticile sunt deduse din uzul limbii, rezultă că acest demers este 
valabil numai pornind de la fiecare limbă în parte. Din această cauză, obiectivul 
realizării unei Grammatica universalis i se pare lui Vives în mare măsură ratat. 

9. Vergilius, Georgica II, 533 şi urm., traducere în limba germană de Johannes şi 
Maria Gotte: cf. Coseriu 1971a, 249; Coseriu 1994, 115 şi urm. 

* Versiunea românească în Vergiliu, Bucolice , traducere, prezentări şi note de 
Teodor Naum, Georgice , traducere în versuri de George Coşbuc, note şi prefaţă de 
Ion Acsan, Editura Mondero, Bucureşti, 2008, p. 105 (n. tr.). 

10. A se citi dialecticae în loc de dialectices ; imitaţie a genitivului grecesc în -rjţ. 

11. In pseudo-dialecticos, 41; cf. Coseriu 1971a, 242. 

12. De causis corruptarum artium, 79; cf. ibidem. 

Există doar o gramatică latină, una grecească, una spaniolă. Formula duplex 
negatio est affi.rma.tio este valabilă pentru latină, însă nu şi pentru greacă, spani¬ 
olă, franceză şi alte limbi în care o dublă negaţie nu trebuie interpretată în nici 
un caz întotdeauna ca o afirmaţie . 13 Fiecare limbă are regulile sale specifice: 

Est in unaquaque lingua sua loquendi proprietas, quod a Graecis iăi'cofta dicitur; 

sunt et vocibus sua significata, suae vires. 14 

Fiecare limbă dispune de particularităţile sale de expresie, ceea ce grecii numesc 

iăi'coţia; cuvintele au şi ele semnificaţii specifice şi un conţinut propriu." 

în această privinţă, Vives depăşeşte cumva măsura, întrucât el neagă atât posi¬ 
bilitatea unei retorici universale, independentă de o limbă anume (ceea ce este 
totuşi admisibil, cel puţin până la un anumit grad), cât şi posibilitatea unei 
dialectici universale. Prin aceasta, filozoful spaniol acordă prea mare impor¬ 
tanţă principiului individualităţii fiecărei limbi. 

De accentuarea principiului individualităţii limbilor sunt legate şi alte 
caracteristici ale activităţii de cercetare a marelui învăţat: preocuparea faţă de 
problema traducerii, atenţia pe care o acordă limbilor populare şi importanţa 
pe care o atribuie limbii materne în transmiterea cunoaşterii la vârste fragede. 

10.2.4. Respingerea generalizării prin analogie 
a regulilor gramaticale 

Principiul conform căruia regulile gramaticale trebuie să fie derivate întot¬ 
deauna din uzul limbii interzice extinderea mecanică şi analogică a sferei de 
aplicabilitate a regulilor gramaticale {Jbrmulae artis) în domenii în care aces¬ 
tea nu sunt valabile în mod obişnuit. în felul acesta, consideră Vives, s-a încer¬ 
cat o canalizare a curentului de necuprins al uzului lingvistic prin anumite 
îngrădiri ( inciles ). Prin aceasta, limbajul a fost nu doar slăbit şi distrus, ci şi 
deteriorat printr-o exprimare plină de greşeli. Omul a adoptat orice fel de linii 
directoare, nu însă şi uzul, care la urma urmei este domnul şi stăpânul limbii 15 : 
„ bene ad canones, non bene ad consuetudinem, quae est domina et magistra ser- 
monis“ Regulile nu pot cuprinde uzul limbii în totalitate, deoarece acesta este 
divers şi nu respectă analogia: „[ars] totum usum non potuit comprehendere, 
propterea quod et varius est, nec analogiam sequitur 16 

13. Cf. ibidem, 252. 

14. Inţseudo-dialecticos, 48; cf. ibidem, 240. 

15. [în Poetica sa (71 şi urm.), Horaţiu vorbeşte despre usus ca ius et norma 
loquendi-, sub diverse forme, acest pasaj revine mereu în discuţiile despre normele 
limbilor europene până la Vaugelas şi Manzoni; cf. Albrecht 1987.] 

16. De causis corruptarum artium, 79; cf. Coseriu 1971a, 243. 

10.2.5. Primatul dimensiunii intersubiective 
asupra dimensiunii obiective a limbii 

Deplasarea punctului de interes de la dimensiunea obiectivă a limbii la 
cea intersubiectivă, proces despre care am vorbit mai sus, este foarte bine 
conturată la Vives; în acest sens, el este un reprezentant tipic al epocii sale. 
Pentru Vives, limba este în primul rând un mod şi un mijloc al convieţuirii 
umane: 

...est etiam sermo societatis humanae instrumentum, neque enim aliter retegi 
posset animus tot involucris et tanta densitate corporis occultus. 17 

„Limba este însă şi un mijloc de existenţă socială a omului şi în alt mod (decât prin 
limbă) nu ar putea fi dezvăluit spiritul, care se ascunde sub o atât de mare opacitate 
a trupului." 

10.2.6. Respingerea logicismului 

In diferite pasaje din textele sale, Vives se pronunţă împotriva logicismu¬ 
lui; în primul rând sub aspect pozitiv, cu argumentul că limba nu este doar 
forma prin care se exprimă gândirea, ci în limbă se dezvăluie omul ca întreg: 

„La om, cuvintele sunt semne pentru întregul suflet, pentru fantezie, afectivitate, 
. . . „ « * 
raţiune şi voinţa... 

Sub aspect negativ, Vives merge prea departe în separarea pe care o face între 
logică şi limbaj, în sensul că el critică folosirea logică a limbajului chiar şi acolo 
unde aceasta este pe deplin justificată. Limbajul în sine, desigur, are o exis¬ 
tenţă pre-logică; omul însă se poate folosi de el în mod mai mult sau mai puţin 
logic. Avem uneori impresia că Vives nu este departe de a atribui limbajului o 
valoare autonomă, independentă de aspectul logic. 

10.2.7. «Raţiunea» împotriva antinomiilor sofistice 

Subtilităţile logice, atât de apreciate nu doar de scolastici, ci şi, cu mult îna¬ 
intea lor, de sofişti, constituie pentru Vives un motiv de indignare, o dovadă a 
gândirii sterile care contravine lui sensus communis, gândirii sănătoase. 

în substanţă, nu este nouă rezolvarea propusă de Vives la sofismul grămezii 
(. sorites ), mult discutat în Antichitate: Dacă dintr-o grămadă mare de cereale 
putem lua un bob de grâu, fără să periclităm în acest fel existenţa grămezii, şi 

17. De tradendis disciplinis, 298; cf. ibidem, 237. 

* Nu se indică în original coordonatele pasajului citat (n. tr.). 

dacă acest lucru este valabil pentru toate boabele ( omnes , adică „fiecare bob în 
parte“), atunci nu trebuie să presupunem că grămada există independent de 
boabele de grâu din care este alcătuită? împotriva acestei concluzii false Vives 
aduce argumente lingvistice. Pentru cuantificări nedeterminate numeric de 
tipul multum, paucum, magnum,parvum nu trebuie să presupunem delimitări 
punctuale. în cazul grămezii de boabe, aceasta înseamnă: per modios tritici est 
agendum, „trebuie să operăm cu întreaga cantitate de grâu“ 18 . în sensul avut 
în vedere tacit de cel care a inventat acest sofism, „toate boabele" nu înseamnă 
„fiecare bob în parte", ci „toate boabele considerate laolaltă" ( cunctîf > . 

Mai original se dovedeşte Vives atunci când respinge sofismul mincinosu¬ 
lui fysuSopsvoţ): Dacă Epimenide cretanul afirmă că toţi cretanii sunt minci¬ 
noşi, interpretarea acestei propoziţii dă naştere unei contradicţii aparent inso¬ 
lubile. Dacă această propoziţie i se potriveşte şi lui Epimenide însuşi, atunci ea 
este o minciună, deci o afirmaţie falsă; dacă afirmaţia ar fi adevărată, ea s-ar 
dovedi de fapt falsă tocmai pentru că Epimenide, unul dintre cretani, nu ar 
minţi. în rezolvarea acestei probleme, Juan Luis Vives ia ca martori doi armu¬ 
rieri, pe Petrus Mantuanus şi pe Andreas Limosus. Propoziţiile sunt instru¬ 
mente cu ajutorul cărora sunt exprimate stări de lucruri şi nu se pot referi la ele 
însele. Cuţitul există pentru a tăia, ciocanul există pentru a ciocăni metalul; 
cuţitul nu se taie pe sine însuşi şi nici ciocanul nu se bate pe sine însuşi. Atunci 
când cineva spune „eu mint", el se referă la toate celelalte propoziţii pe care le 
spune, însă nu şi la aceasta. 

Câteva secole mai târziu, această problemă reapare pe neaşteptate într- 
o nouă haină, aşa-numita „antinomie russelliană", în paradoxul mulţi¬ 
milor: „Mulţimea tuturor mulţimilor care nu se conţin pe ele însele ca 
elemente se conţine pe sine ca element, sau nu?" într-o formulare mai con¬ 
cretă: „Un bărbier care îi bărbiereşte pe toţi bărbaţii din satul său care nu 
se bărbieresc singuri, se bărbiereşte şi pe sine, sau nu?" în 1908, Bertrand 
Russell (1872-1970) a încercat să elimine antinomiile de acest fel prin com¬ 
plicata sa „teorie a tipurilor", prin care încerca să corijeze „naiva teorie a mulţi¬ 
milor" a lui Georg Cantor (1845-1918). în acest scop, el a elaborat următoarea 
axiomă: „Nici o totalitate nu poate cuprinde membri care să fie definiţi prin 

18. De disputatione, 72; cf. Coseriu 1971a, 252 şi urm. 

19. [Cf. Coseriu 3 1978, 35. I se reproşează aici lui Emile Durkheim, întemeie¬ 
torul sociologiei, că opinia sa conform căreia le fait social ar exista independent de 
indivizii din care este alcătuită societatea are la origine sofismul clasic al grămezii.] 

termeni pe care ea însăşi îi cuprinde.” 20 Nu toţi matematicienii au acceptat 
această axiomă fără rezerve. Russell nu ştia probabil că, mai devreme cu câteva 
secole, cineva propusese o soluţie foarte asemănătoare ca substanţă, chiar dacă 
pe o cale mai puţin riguroasă, la problema pe care el a formulat-o din nou 21 . 

10.3. Indicaţii bibliografice 

Cea mai completă ediţie a operelor lui Vives este cea realizată de Mayans 
y Siscar, retipărită în 1964 şi deci relativ uşor accesibilă (Vives 1872/1964), 
din care am extras şi noi citatele de aici. Felul în care textele individuale sunt 
împărţite şi ordonate aici nu este acceptat astăzi de toţi specialiştii. Apel (1963) 
s-a ocupat temeinic şi detaliat de reflecţia asupra problemelor limbajului din 
epoca umanismului timpuriu şi până la începutul epocii moderne. Informaţii 
despre filologia renascentistă în ansamblu (nu neapărat din perspectiva filo¬ 
zofiei limbajului) găsim la Kukenheim (1932) şi Percival (1975). în special de 
Juan Luis Vives s-a ocupat Verburg (1951,149-162, şi 1952); textele sale, scrise 
în olandeză, nu s-au bucurat, din păcate, de o receptare largă, aşa cum ar fi 
meritat. Studiul lui Brekle (1985) datorează foarte mult celor două lucrări ale 
autorului, pe care se bazează şi capitolul de faţă. Scurta contribuţie a lui Vives 
la teoria traducerii, care nu este cu nimic mai prejos decât textul Sendbriefvom 
Dolmetscben, elaborat de Luther în aceeaşi perioadă, a fost inclusă de Vega 
(ed. 1994, 115-118), în traducere spaniolă, în antologia sa de texte clasice 
asupra teoriei traducerii. Volumul dedicat lui Juan Luis Vives în cadrul seriei 
Wolfenbiitteler Abhandlungen, care cuprinde cercetări pe tema Renaşterii, se 
ocupă doar tangenţial de probleme de filozofia limbajului (Buck, ed. 1982). 


20. Cf. Coseriu 1971a, 253 şi urm.; Bochenski 1956,456. 

21. [Foarte amănunţit este tratată discuţia în jurul sofismului cretanilor minci¬ 
noşi, de la Aristotel până la Ordinary Language Philosophy,\z Geier (1989,63-109).] 

RENE DESCARTES SI IDEEA LIMBII UNIVERSALE 

Rene Descartes (filozoful nu-şi folosea de obicei forma latină a numelui, 
Renatus Cartesius, atât de potrivită însă pentru formarea adjectivului carte¬ 
zian) este una dintre figurile universal cunoscute ale istoriei spirituale a uma¬ 
nităţii. Există nenumărate surse de informaţii despre viaţa şi opera sa filozo¬ 
fică; şi în zilele noastre apar mereu lucrări noi care au drept subiect personali¬ 
tatea şi gândirea sa 1 . în cele ce urmează, vor fi expuse doar o serie de date foarte 
importante, mai ales fapte adecvate pentru apune în lumină puţinele remarci 
pe care Descartes le-a făcut în legătură cu problema limbii. 

Descartes s-a născut în 1596, intr-un mic sat din regiunea Touraine. Educa¬ 
ţia şi-a primit-o în renumitul colegiu iezuit din La Fleche, pe care regele Henric 
IV, recent convertit la catolicism, îl dotase cu generozitate. Cel puţin în dome¬ 
niul matematicii şi al ştiinţelor naturii, se putea învăţa la Colegiul din La Fleche 
mai bine decât la Sorbona; de cel mai înalt nivel era şi calitatea educaţiei ling- 
vistico-filologice. Descartes a învăţat latină având, printre altele, drept suport 
textele Sfântului Augustin, care şi-au pus amprenta, probabil, asupra formulă¬ 
rii cunoscutului său cogito. La 16 ani a părăsit colegiul din La Fleche, rămânând 
legat de locul formării sale doar prin Marin Mersenne (1588-1648), pe care îl 
cunoscuse aici şi de care avea să rămână apropiat toată viaţa prin preocupările 
ştiinţifice comune. Restul vieţii sale este, în linii mari, atât de bine cunoscut, 
încât cele câteva «pete albe» par cu atât mai neobişnuite. După o scurtă şedere 
la Paris, se hotărăşte să călătorească. îl găsim în Olanda, Danemarca, Polonia şi 
Germania, implicat în Războiul de Treizeci de Ani mai degrabă ca observator, 
atât de partea catolică, cât şi de cea protestantă, decât în calitate de comba¬ 
tant activ. Descartes povesteşte că în tabăra militară de la Ulm a avut un fel 
de revelaţie. îndeplinirea unei făgăduinţe făcute odinioară îi poartă paşii un 
timp în Italia. Preocupările sale constante de matematică, ştiinţele naturii şi 


1. Cf, de ex., Schultz 2001. 

filozofie nu erau întrerupte nici măcar în timpul călătoriilor. începând cu anul 
1628, a locuit, în cea mai mare parte a timpului, în diverse oraşe din Olanda, 
a întreprins însă din când în când călătorii în Franţa, pentru probleme fami¬ 
liale. Se născuse într-o familie nobilă şi, în ciuda faptului că ducea o viaţă de 
intelectual, era perfect conştient de privilegiile pe care le avea, dar şi de obli¬ 
gaţiile implicite. Dacă a publicat relativ puţin, acest lucru s-a întâmplat, nu în 
ultimul rând, pentru că un nobil, în vremea sa, trebuia să trăiască din venitu¬ 
rile proprietăţilor sale, nu din munca sa. în 1649 a acceptat invitaţia reginei 
Christina a Suediei, fiica lui Gustav Adolfi care se străduia să reunească la cur¬ 
tea sa importanţi oameni de ştiinţă europeni. Descartes a murit în februarie 
1650, la câteva luni după sosirea la Stockholm. 

Filozoful francez este cunoscut unui public mai larg în special pentru 
renumitul său cogito, precum şi pentru ipoteza că epifiza ar fi sediul spiritului 
uman, două idei ştiinţifice între care se poate stabili o legătură. Acel cogito a 
fost formulat mai întâi în limba franceză, în Discours sur la methode, apărută în 
1637: jepense, donc je suisr Forma în limba latină, ego cogito, ergo sum\ cel mai 
adesea citată inexact, apare pentru prima dată abia în Principia philosophiae, 
publicată în 1644. în traducerea în limba franceză a acestei lucrări (1647), 
efectuată de Franqois Picot şi revizuită de Descartes, este folosită formula ori¬ 
ginală. 2 3 4 în forma citată în mod obişnuit, această cugetare are caracterul unui 
silogism incomplet, din care ar rezulta că subiectul se experimentează pe sine 
prin gândire drept existenţă situată dincolo de orice îndoială. Tot restul filo¬ 
zofiei poate fi construit doar pe baza acestei conştiinţe de sine a subiectului. în 
a doua Medita tio de prima pbilosopbia, din anul 1641, această conştiinţă a fost 
echivalată explicit cu „punctul lui Arhimede“. 5 Tot aici se cercetează mai exact 
semnificaţia lui ego sum, ego exista-. 

Ego sum, ego existo; certum est. Quandiu autem? Nempe quandiu cogito... 6 

„Sunt, exist, acest lucru este cert. Dar cât timp? Atâta timp cât cuget..."* 

2. Discours sur la methode IV; cf. Descartes 1970, 89. 

3. Principiaephilosophiae 1,7; cf. Descartes 1905, 7. 

4 . Lesprincipes de laphilosophie 1,7; cf. Descartes 1953, 573. 

5. Descartes 1978, 24. 

6. Ibidem, 27. 

* Pentru comparaţie, oferim şi traducerea românească a lui Constantin Noica: 
„Eu sunt, exist; e lucru sigur. Cât timp însă? Atâta timp cât cuget...", în Rene Des¬ 
cartes, Reguli de îndrumare a minţii. Meditaţii despre filozofia primă, traducere din 
latină şi monografia Viaţa şifilozofia lui Rene Descartes de Constantin Noica, Edi¬ 
tura Humanitas, Bucureşti, 1994, p. 269 (n. tr.). 

Şi ceva mai încolo se spune: 

Sum autem res vera, & vere existens; sed qualis res? Dixi, cogitans. 7 

„Eu sunt deci ceva adevărat şi care există în realitate; dar ce? Am spus-o, res cogi¬ 
tans, ceva ce gândeşte."* 

în cea de-a şasea meditaţie, această recunoaştere apare într-o formă intensi¬ 
ficată: din faptul că sunt res cogitans, 

...recte concludo meam essentiam in hoc uno consistere, quod sim res cogitans. Et 
quamvis fortasse [...] habeam corpus, quod mihi valde arcte conjunctum est, quia 
tamen ex una parte claram & distinctam habeo ideam mei ipsius, quatenus sum 
tantum res cogitans, non extensa, & ex alia parte distinctam ideam corporis... 8 

„...conchid pe bună dreptate că esenţa mea constă doar în acest fapt, că sunt res 
cogitans, ceva care gândeşte. Şi cu toate că poate [...] am un trup care este foarte 
legat de mine, pe de o parte am o reprezentare clară şi distinctă a mea ca ceva care 
gândeşte, nu ca ceva aflat în expansiune, iar pe de altă parte am o reprezentare a 
trupului meu diferită de aceasta."** 

Consecinţele acestei distincţii nu pot fi explicate aici şi nici nu pot fi analizate 
acum posibilele obiecţii. Atragem doar atenţia asupra faptului că mulţimea 
nivelurilor ordonate ierarhic ale fiinţei din filozofia medievală este redusă aici 
la distincţia dihotomică res cogitans „suflet, spirif '-res extensa „corp, materie". 
Chiar termenii aleşi arată că lui res cogitans i se neagă expansiunea spaţială. 
Avem motive să presupunem că Descartes, care era foarte interesat de anato¬ 
mie şi a participat la disecţii pe cadavre, a presupus că sediul spiritului uman 
este un organ deosebit de mic, fără vreo funcţie aparentă, ca să ni-1 putem 
reprezenta la modul ideal ca pe un punct, epifiza. 

S-a atras adesea atenţia asupra faptului că cogito- ul lui Descartes este prefi¬ 
gurat sub mai multe forme la Sfântul Augustin, însă acolo aceste forme apar 
în alt context argumentativ. 9 

7. Ibidem, 28. 

* Pentru comparaţie, oferim şi traducerea românească a lui Constantin Noica: 
„Sunt un lucru adevărat şi fiinţând cu adevărat. Dar ce lucru anume? Am mai 
spus-o, unul cugetător.", ed. cit., p. 269 (n. tr.). 

8. Ibidem, 76. 

** Pentru comparaţie, oferim şi traducerea românească a lui Constantin Noica: 
„...închei pe drept că esenţa mea constă în aceea, doar, că sunt fiinţă cugetătoare. Şi 
deşi e cu putinţă [...] să am un corp, care să-mi fie foarte strâns legat - totuşi fiindcă 
pe de o parte am o idee limpede şi distinctă a mea însumi ca fiinţă cugetătoare doar, 
neîntinsă, iar pe de altă parte o idee distinctă a corpului...", ed. cit., p. 310 (n. tr.). 

9. Cf., printre alţii, Gilson 1929,49 şi urm. 

In ciuda circumstanţelor uneori agitate ale vieţii sale, din cauza cărora a fost 
expus unor felurite pericole, putem spune că Descartes a fost un om prudent. 
Maxima sa călăuzitoare a fost probabil un vers din Ovidiu, citat sub diverse 
forme: bene vixit, qui bene latuit, „a trăit bine cel care a ştiut să se ascundă bine“. 
Numeroase interpretări au descifrat la baza operelor sale un comportament ate¬ 
ist, în ciuda dovezii aduse de autor în favoarea existenţei lui Dumnezeu. Pentru 
asta nu a fost nevoie de cine ştie ce acrobaţii exegetice. Deşi avea legături de pri¬ 
etenie cu unii „eretici", Descartes nu s-a distanţat niciodată făţiş de biserica sa, 
în ciuda criticii, şi în afară de aceasta a evitat cu grijă orice idee care ar fi putut 
sfida autorităţile bisericeşti. Cu puţin timp înainte de moarte a primit oncţiunea 
finală. în 1663, scrierile sale au fost trecute în Index librorumprohibitorum. 

Descartes a vorbit doar tangenţial despre limbaj, lucru pe care îl recunoaşte 
şi Chomsky la începutul lucrării sale, Cartesian Linguistics. în operele lui, se 
întâmplă să dăm uneori peste afirmaţii de critică a limbii care amintesc, într-o 
oarecare măsură, de critica lingvistică din secolul alXIX-lea şi începutul seco¬ 
lului XX. De exemplu, în meditaţia a doua, Descartes scrie: 

...nam quamvis haec apud me tacitus & sine vocem considerem, haereo tamen in 

verbis ipsis, & fere decipior ab ipsu usu loquendi. 10 

„...chiar în timp ce chibzuiesc în tăcere la aceasta în sinea mea, rămân totuşi ataşat 

de cuvintele însele şi mă las aproape înşelat de uzul obişnuit al limbii." 

Singur, un asemenea pasaj nu ar justifica includerea autorului într-o prezentare 
concisă de istorie a filozofiei limbajului. Dacă discutăm aici mai amănunţit des¬ 
pre Descartes, o facem din două motive. Pe de o parte, alţi autori i-au atribuit lui 
Descartes o influenţă importantă asupra istoriei filozofiei limbajului şi trebuie 
să luăm poziţie faţă de această evaluare. Pe de altă parte, el a contribuit, printr-o 
serie de propuneri, la un proiect iniţiat cu mult timp înaintea lui şi continuat 
multă vreme după moartea sa: proiectul construcţiei unei limbi universale. 

11.1. Există o lingvistică «carteziană»? 

în mod surprinzător, unii autori i-au acordat o mare importanţă lui Des¬ 
cartes nu doar pentru istoria filozofiei în general, ci şi pentru istoria filozofiei 
limbajului, deşi în scrierile sale problema limbajului joacă un rol marginal. 

10. Descartes 1978, 32. 

* Pentru comparaţie, oferim şi traducerea românească a lui Constantin Noica: 
„...deşi cercetez acestea în mine, liniştit şi fără de glas, mă încurc totuşi în vorbe şi 
aproape că sunt înşelat de către însuşi felul obişnuit de a vorbi", ed. cit., p. 273 (n. tr.). 

Acelaşi lucru îl recunoaşte şi Ernst Cassirer în schiţa de istorie a filozofiei lim¬ 
bajului cu care începe Filozofia formelor simbolice-} 1 

In der Lehre Descartes’, die dem neuen Wissensideal der Renaissance die universelle 
philosophische Begriindung gibt, riickt daher auch die Theorie der Sprache in ein 
neues Licht. Descartes selbst hat in seinen systematischen Hauptschriften die Spra¬ 
che nicht zum Gegenstand selbstandiger philosophischer Reflexionen gemacht... 12 

„Descartes, care a oferit fundamentarea filozofică universală pentru idealul renas¬ 
centist al cunoaşterii, a văzut teoria limbajului într-o nouă lumină. In principalele 
sale opere sistematice, Descartes nu ne oferă un studiu filozofic independent al 
limbii. ..“* 

Mai departe, Cassirer face trimitere la contribuţia sa la proiectul limbii uni¬ 
versale din cunoscuta scrisoare pe care Descartes i-a adresat-o prietenului său 
Mersenne, de care ne vom ocupa mai târziu. 13 

O filozofie carteziană a limbii, în sensul strict al cuvântului, nu a existat 
niciodată. Proiectul unei limbi filozofice universale reprezintă, după cum vom 
mai arăta, o cale greşită în filozofia limbajului. Totuşi, chiar şi aşa, această cale 
greşită trebuie cel puţin succint analizată în orice istorie a acestei discipline, iar 
acest lucru îl vom face şi noi în finalul capitolului de faţă. 

Mai întâi, trebuie să ne referim la importanţa lui Descartes pentru alte 
domenii ale cercetării limbii. Dacă ar fi să ne luăm după titlul unei cărţi care 
a suscitat discuţii aprinse în ultimele decenii, scrisă de Ungvistul american 
Noam Chomsky, a existat oricum un fel de „Ungvistică carteziană". Chom- 
sky şi discipolii săi pretind că aportul lor este mai mare decât al lingvisticii 
pozitiviste. Ei îşi consideră propriile lucrări nu doar contribuţii în lingvistică, 
ci şi contribuţii la Philosopby ofLanguage. Chiar subtitlul lucrării Cartesian 
Linguistics a lui Chomsky ne indică acest fapt: A Cbapter in the History of 
raţionalist ThougbtP 

Prima frază din primul capitol aminteşte de afirmaţia lui Cassirer citată 
mai sus: 

11. „Das Sprachproblem in der Geschichte der Philosophie“, Cassirer 1923/ 
2001, 55-123. 

12. Ibidem, 67 şi urm. 

* Versiune românească de Adriana Cînţa, în Ernst Cassirer, Filozofiaformelor 
simbolice , voi. I. Limbajul , traducere din limba germană de Adriana Cînţa, Editura 
Paralela 45, Piteşti, 2008, p. 78 (n. tr.). 

13. Cf. infra, 11.3. 

14. Chomsky 1966/71. 

Chiar dacă Descartes se referă doar rareori la limbaj în scrierile sale, anumite 
observaţii asupra naturii limbajului au un rol semnificativ în formularea gândirii 
sale generale. 15 

în restul cărţii se vorbeşte, în mod semnificativ, mai puţin despre Descartes 
şi mai mult despre un mare număr de cercetători al limbajului încadraţi intr- 
un „cartezianism" care nu este nicăieri clar explicat. De fapt, liniile de legă¬ 
tură dintre aceştia şi Descartes nu sunt nicăieri demonstrate convingător. în 
afară de autorii Gramaticii de la Port-Royal, un rol important i se atribuie lui 
Dumarsais, teoretician al limbajului care a fost mai degrabă un adept al lui 
John Locke decât al lui Descartes. O trăsătură comună a presupusului „car¬ 
tezianism" pare să fie un „raţionalism" oricum nedefinit cu exactitate, care se 
manifestă în „teoria ideilor înnăscute" {ideae innatae). La aceasta se adaugă 
un anumit universalism în teoria limbajului. în consecinţă, „cartezian" ar fi 
orice lingvist care neagă că învăţarea limbii materne de către copil se produce 
în primul rând prin imitarea şi generalizarea a ceea ce aude şi care încearcă să 
minimalizeze diferenţele dintre limbile individuale sub aspectul conţinutului 
lor semantic. în mod surprinzător, Chomsky îi numără în rândul „cartezieni¬ 
lor" şi pe Johann Gottfried Herder şi pe Wilhelm von Humboldt. 

Adversarii lui Descartes - printre care şi filozoful şi matematicianul Blaise 
Pascal (1623-1662), doar cu câţiva ani mai tânăr ca Descartes, cu care, de altfel, 
a avut şi dispute publice - au reacţionat cu o nervozitate destul de nefilozofică 
faţă de acesta, mai ales pentru că autorul Discursului asupra metodei , care voia 
să elibereze filozofia de credinţa oarbă în autoritatea legitimată de şcoală, a 
devenit repede, el însuşi, o autoritate legitimată prin şcoală. Astfel, adjectivul 
„cartezian" s-a transformat repede intr-un concept cu contururi estompate 
total „necarteziene". Chomsky însuşi pare, la sfârşitul cărţii, cuprins de îndo¬ 
ieli în legătură cu valabilitatea argumentelor sale. El spune că schiţa sa istorică 
este „fragmentară şi din această cauză, în multe privinţe, derutantă", „mai 
degrabă o retrospecţie asupra unor idei care astăzi trezesc interes [...] decât 
o prezentare sistematică a cadrului în care aceste idei au apărut şi şi-au găsit 
locul". 16 Hans Aarsleff, istoric al ştiinţelor, a criticat nimicitor într-o recenzie 
cartea lui Chomsky, reproşându-i acestuia manipularea diletantă a surselor 
primare şi a bibliografiei. 17 

15. Ibidem, 5. 

16. Ibidem, 95 şi urm. 

17. Cf. Aarsleff 1970, în special 584: „...no genuine history, but only a succession 
of enthusiastic and ignorant variations on false themes." 

Un istoric ar fi fost foarte afectat de un asemenea reproş, nu însă şi 
Chomsky, teoretician puţin interesat, în fond, de raportările istorice. Ca şi 
alţii care practică un asemenea stil de argumentare, el îşi păstrează o «por¬ 
tiţă de scăpare» prin care să se poată strecura dacă cineva îi demonstrează 
că prezintă faptele în mod eronat: «Nu am luat totul chiar atât de în serios. 
Fundamentul istoric îmi serveşte doar la evidenţierea a ceea ce este de fapt 
important pentru mine, propriile mele teze.» Asupra acestora nu ne vom 
pronunţa aici. Din perspectivă istorică, ne vedem totuşi nevoiţi să respin¬ 
gem ideea unei „lingvistici carteziene”; aceasta a existat tot atât de puţin ca 
şi o filozofie carteziană a limbajului. 

11.2. Limbajul ca trăsătură distinctivă a omului 

Am văzut mai devreme că, pentru Descartes, omul poate fi realmente con¬ 
siderat ca atare doar în calitatea sa de res cogitans-, corpul, res externa, constituie 
trăsătura pe care o are în comun cu animalele. Corpurile animalelor - pe care 
Descartes le examinase foarte amănunţit în abatoare - seamănă cu nişte „auto¬ 
mate”, cu nişte „maşinării”, pentru că nu sunt conduse de un res cogitans. în cea 
de-a cincea parte din Discours de la metbode se sugerează că nu am putea deo¬ 
sebi atât de uşor un corp animal fabricat de unul natural, ceea ce în cazul oame¬ 
nilor putem face cu uşurinţă. Pentru a susţine această idee, Descartes aduce 
două argumente, dintre care aici ne interesează doar primul. 18 Maşinile nu ar 
putea niciodată să folosească cuvinte sau alte semne şi să le organizeze aşa cum 
facem noi când vrem să le împărtăşim celorlalţi propriile noastre gânduri. 19 

Semnele purtătoare de semnificaţie, emise intenţionat cu scopul de a trans¬ 
mite altora gânduri - între acestea pe primul loc sunt semnele lingvistice -, 
constituie, după Descartes, una dintre trăsăturile prin care omul se deosebeşte 
de maşini sau de animale. 

Aceeaşi idee apare într-o scrisoare adresată de filozoful francez marchizu¬ 
lui de Newcastle, pe 23 noiembrie 1646: nu există nici o acţiune care să poată 
fi observată din exterior şi care să nu-i convingă pe cei care o observă de faptul 
că trupul nostru este mai mult decât o simplă maşină care se mişcă de la sine 
şi că există în el un suflet care gândeşte, în afara cuvintelor sau a altor semne 

18. [Intr-o anumită privinţă, cel de-al doilea argument se aseamănă cu criteriile 
propuse astăzi în „cercetarea inteligenţei artificiale" pentru a deosebi reacţia umană 
de cea a unui computer; cf. Descartes 1970, 121 şi urm.] 

19. Ibidem. 

emise cu privire la ceva care se află în faţa sa, fără a se afla într-o relaţie nemij¬ 
locită cu un sentiment sau cu un impuls. 20 Prin cele spuse aici, Descartes are 
evident în vedere şi limbajul surdomuţilor. 

Descartes explică apoi detaliat şi ceea ce înţelege el prin „passiones“. Nu 
este vorba despre ceva corespunzător lui 7ra0f|paTa de la Aristotel, ci despre 
instincte. Manifestările exterioare emise instinctiv, cum sunt sunetele scoase 
de animale, nu sunt luate în calcul; semnul trebuie să fie legat de o intenţie de 
exprimare provenind din raţiune. 

Astfel, este clar că Descartes nu are în vedere în primul rând limbajul 
(despre funcţia limbajului nu se vorbeşte deloc în cele două texte), ci inten¬ 
ţionalitatea şi intelectul ( raison ), pentru a căror prezenţă folosirea semne¬ 
lor reprezintă un indiciu. Această idee este exprimată clar în Discours de la 
methode : „...raţiunea este un instrument universal care poate servi în tot felul 
de împrejurări." 21 * Şi ceva mai departe Descartes continuă: „Acest lucru nu ne 
arată numai că vitele au mai puţină raţiune decât oamenii, ci arată mai mult că 
nu au deloc raţiune." 22 ** 

Presupunerea că limbajul ar fi singura trăsătură prin care omul se deose¬ 
beşte de alte vieţuitoare este, evident, falsă. Omul se diferenţiază de animale şi 
prin alte trăsături: prin muncă sensu stricto (adică nu înţeleasă ca satisfacerea 
unor necesităţi elementare sau ca activitate efectuată prin constrângere), prin 
artă, prin cercetare, pe scurt, prin întregul domeniu al intenţionalităţii pen¬ 
tru care limbajul - acest lucru l-a observat corect Descartes - constituie un 
indiciu exterior. Astfel, o reducţie din raţiuni metodice a limbajului la schema 
stimulus şi response - care a fost practicată de behaviorişti în prima jumătate 
a secolului XX - atinge şi obiectul „limbaj". (Nu trebuie să considerăm din 

20. „Enfin, il n’y a aucune de nos actions exterieures, qui puisse assurer ceux qui 
Ies examinent, que nostre cors n’est pas seulement une machine qui se remue de soy- 
mesme, mais qu’il y a aussi en luy une ame qui a des pensees, exceptes Ies paroles, ou 
autres signes faits â propos des sujets qui se presentent, sans se rapporter â aucune 
passion", Descartes 1901, 574. 

21. „... la raison est un instrument universel, qui peut servir en toutes sortes de 
rencontres...", Descartes 1970, 121. 

* Versiune românească de George I. Ghidu, în Rene Descartes, Discurs asupra 
metodei de a călăuzi bine raţiunea şi de a căuta adevărul în ştiinţe , traducere şi pre¬ 
faţă de George I. Ghidu, Editura Mondero, Bucureşti, 1999, p. 60 (n. tr.). 

22. „Et ceci ne temoigne pas seulement que Ies betes ont moins de raison que Ies 
hommes, mais qu’elles n’ont point du tout“, Descartes 1970, 122 şi urm. [Această 
remarcă este îndreptată clar împotriva lui Montaigne.] 

** Ed. cit., p. 61 (n. tr.). 

această cauză că Descartes a fost un behaviorist ante litteram-, a fost orice, 
numai asta nu). 

Ideea lui Descartes că cuvintele ( paroles ) ar fi indicii ale intenţionalităţii 
este foarte corectă, însă nu şi nouă. Thomas de Aquino diferenţia deja între 
appetitus sensibilis affectiones, sicut ira, gaudium et alia huius modi „excitări 
ale simţurilor, precum furia, bucuria şi altele de acest fel“, care sunt exprimate 
prin „sunete naturale", şi intellectus conceptiones „concepte ale raţiunii", care se 
exprimă prin limbaj 23 . Această distincţie o găsim şi mai târziu la Vives: voces 
sunt la animale (in belluis) signa [...] tantum modo affectionum, quemadmo- 
dum in nobis [...] interjectiones „semne pentru stările afective, aşa cum sunt 
pentru noi interjecţiile" şi, întrucât animalele nu dispun de raţiune imens), 
ele nu au nici limbaj: ...idcirco bestiae omnessicut mente ita etsermone carentr 4 

11.3. Ideea de limbă universală la Descartes 

Pe 20 noiembrie 1629, Descartes răspunde la o scrisoare de la prietenul 
său, preotul minorit Marin Mersenne, pe care îl cunoscuse la Colegiul din La 
Fleche. Presupunem că Mersenne îl rugase în scrisoarea sa pe Descartes să-şi 
spună părerea despre proiectul unei limbi universale care-i fusese prezentat de 
altcineva (probabil un anume des Valees). Lui Descartes, proiectul i se pare 
realizabil în principiu; cu toate acestea, vorbeşte cu destul scepticism despre 
el, mai ales din motive practice. 

Mai întâi, Descartes discută cu bunăvoinţă proiectul care îi fusese pre¬ 
zentat. Este vorba despre un fel de limbă universală a posteriori, adică despre 
propuneri de simplificare şi «îmbunătăţire» a limbilor deja existente: sim¬ 
plificarea radicală a flexiunii, suprimarea tuturor neregularităţilor strecurate 
în limbă din cauza uzului îndelungat ( toutes choses venues de la corruption 
de l’usage). Atât substantivele ( nomina ), cât şi verbele ar trebui prevăzute cu 
afixe antepuse sau postpuse ale căror funcţii să fie înregistrate într-un dicţio¬ 
nar. Descartes întrevede o serie de dificultăţi la nivelul pronunţiei, pentru că 
diferitele popoare deţin habitudini de articulare diferite. Ceea ce pare pentru 
francezi uşor şi plăcut pentru germani ar fi probabil aspru şi insuportabil. 25 
Gramatica unei asemenea limbi ar putea fi învăţată în şase ore, însă pentru 
vocabular ar fi nevoie de considerabil mai mult timp. 

23. Cf. Tomas de Aquino 1955,1,1,2, 5. 

2A.De tradendis disciplinis, 298; cf. Coseriu 1971a, 237. 

25. „...ce qui est facile & agreable â nostre langue, est rude & insupportable aux 
Allemans...", Descartes 1897, 79. 

In continuare, Descartes trece la o propunere care îi aparţine. El concepe 
o limbă „filozofică", pe care am putea-o numi limbă universală a priori, în 
măsura în care este vorba despre o limbă ideală, care trebuie construită şi care 
depăşeşte modelul limbilor deja existente. Proiectul are în vedere mai ales 
lexicul şi sistemul conceptual care se manifestă prin lexic. Filozoful lasă să se 
înţeleagă că vocabularul unei limbi ar fi mult mai uşor de învăţat dacă semni¬ 
ficaţiile ar fi ordonate sistematic. Toate gândurile care îi vin în minte omului 
ar trebui ordonate după modelul numerelor. 26 

Aşa cum e nevoie de o zi pentru a învăţa numerele până la infinit („tous 
Ies nombres jusques â l’infiny"), pentru a învăţa o asemenea limbă ar fi nevoie 
de numai cinci sau şase zile. Pentru a realiza acest lucru, toate ideile ar tre¬ 
bui reduse la componentele lor cele mai simple, care nu pot fi analizate mai 
departe. Inventarea unei asemenea limbi depinde totuşi de „filozofia ade¬ 
vărata 1 , căci fără aceasta nu ar fi posibil ca toate gândurile oamenilor să fie 
numărate, ordonate şi reduse la cele mai simple componente ale lor. 2 ' 

în acest mod, pe aceeaşi treaptă cu Mathesis universalis ar putea fi pusă 
o Lingua universalis analog construită. Descartes nu se îndoieşte deloc de 
posibilitatea existenţei unei asemenea limbi; totuşi, el nu crede că aceasta s-ar 
putea realiza: 

Or ie tiens que cette langue est possible, qu’on peut trouver la Science de qui elle 
depend, par le moyen de laquelle Ies paysans pourroient mieux juger de la verite 
des choses, que ne font maintenant Ies philosophes. Mais n’esperez pas de la voir 
iamais en usage; cela presupose de grans changemens en l’ordre des choses, & il 
faudroit que tout le monde ne fust qu’un paradis terrestre, ce qui n’est bon â pro- 
poser que dans le pays des romans. 

„Or, eu susţin că această limbă este posibilă, că poate fi găsită ştiinţa pe care aceasta 
se întemeiază şi prin intermediul căreia simplii ţărani ar putea judeca adevărul 
lucrurilor mai bine chiar decât o fac astăzi filozofii. Dar să nu speraţi să vedeţi 
vreodată această ştiinţă pusă în practică; aceasta ar presupune mari schimbări în 
ordinea lucrurilor şi ar trebui ca toată lumea să fie un paradis terestru, ceea ce nu 
se poate închipui decât în lumea romanelor. 11 

26. „...etablissant un ordre entre toutes Ies pensees qui peuvent entrer dans 
l’esprit humain, de mesme qu’il y en a un naturellement etably entre Ies nombres... 11 , 
ibidem, 80. 

27. „...l’invention de cette langue depend de la vraye Philosophie; car il est 
impossible autrement de denombrer toutes Ies pensees des hommes, & de Ies mettre 
par ordre, ny seulement de Ies distinguer, en sorte qu’elles soient claires & simples... 11 , 
ibidem 81. Cf, de asemenea, Eco 1994, 224 şi urm. 

28. Descartes 1897, 81 şi urm. 

O asemenea limbă şi ştiinţa pe care se întemeiază aceasta le-ar permite simpli¬ 
lor ţărani să judece adevărul stărilor de lucruri mai bine decât o fac astăzi filo¬ 
zofii; însă pentru a fi pusă în practică foarte multe lucruri ar trebui schimbate. 
Lumea ar deveni un paradis terestru şi deci întregul proiect este de domeniul 
literaturii. 

Cele două tipuri de limbă universală schiţate de Descartes nu sunt de 
natură filozofică, ci pur tehnică. Pentru cel care acceptă ideea unei asemenea 
limbi, elaborarea sa devine o misiune de ordin tehnic. Ce sens ar avea elabo¬ 
rarea unei asemenea limbi? In momentul în care ar exista, ar trebui ea consi¬ 
derată într-adevăr drept „limbă“? Acestea sunt întrebări filozofice; în conse¬ 
cinţă, Descartes nu le-a formulat. 

11.4. Proiectul unei limbi universale 

de la Raimundus Lullus la Leibniz: 
o cale greşită în filozofia limbajului 

Cu ideea limbii universale ne aflăm pe o stranie cale greşită în filozofia 
limbajului şi, în acelaşi timp, în gnoseologie. Această idee a apărut la poetul 
şi gânditorul catalan Ramon Llull (1235-1316) şi a fost continuată până 
aproape de zilele noastre. întreaga sa istorie încâlcită poate fi redată aici doar 
în linii mari. 29 Ca şi în capitolul precedent, vom distinge între limbi universale 
a posteriori («limbi perfecte», limbi auxiliare internaţionale) şi limbi univer¬ 
sale apriori (limbi «filozofice»), 

11.4.1. Limbi universale a posteriori (limbi auxiliare internaţionale) 

Ideea unei limbi universale cu o structură regulată şi deci uşor de însuşit, 
care ar permite tuturor popoarelor să se înţeleagă între ele fără a mai fi nevoite 
să înveţe limba unui popor străin, are la bază două presupuneri arbitrare. Pe 
de o parte, se porneşte de la ideea că limba este doar un mijloc de comuni¬ 
care ce serveşte la transmiterea unui conţinut stabilit o dată pentru totdeauna, 
anterior existenţei oricărei limbi. în realitate, sistemele de semne practice sau 
codurile explicit stabilite fac acest lucru, însă o pot face doar pe baza uneia sau 
mai multor limbi deja existente. Pe de altă parte, se presupune că, din punctul 
de vedere al conţinutului lor, categoriile gramaticale ar fi în esenţă aceleaşi în 
toate limbile, doar că apar sub forme total diferite. De exemplu, prepoziţia de 
dintr-o limbă corespunde cazului „genitiv" din altă limbă. 

29. Cf., printre alţii, Couturat/Leau (1903); Eco 1994. 

Ambele ipoteze sunt false. In privinţa primei, cei mai mulţi susţinători 
ai ideii limbii universale recunosc că tind doar spre un instrument auxiliar, 
spre o „limbă artificială internaţională”. Faţă de acest lucru nu avem nimic 
de obiectat. întrebarea este doar dacă o asemenea limbă auxiliară se poate 
impune practic. Chiar Descartes avusese îndoieli în privinţa aceasta. O ase¬ 
menea limbă nu ar putea substitui pur şi simplu limbile existente, ci doar func¬ 
ţia lor de sisteme de comunicare. însă, în realitate, limbile sunt mai mult decât 
atât: ele creează posibilitatea producerii unor semnificaţii noi, şi nu doar prin 
noi combinaţii ale semnificaţiilor elementare vechi. Asupra acestui lucru vom 
reveni în capitolul următor. 

în privinţa celei de-a doua ipoteze, cei mai mulţi adepţi ai limbilor auxi¬ 
liare internaţionale se lasă purtaţi de o iluzie periculoasă. Ei consideră că difi¬ 
cultăţile «inutile» ale gramaticii sunt doar de natură materială. Dacă ar fi 
fost suprimate de la bun început formele «neregulate», principalele dificul¬ 
tăţi ar fi fost înlăturate. O aşa-numită gramatică «simplă» este însă doar o 
gramatică posibilă, nu singura. Acelaşi lucru este valabil şi în cazul vocabula¬ 
rului. O simplificare în sfera expresiei materiale duce doar la uşurarea neesen¬ 
ţială a procesului de însuşire a limbii. Din punctul de vedere al conţinutului, 
o asemenea limbă, simplă doar sub aspect exterior, trebuie învăţată cu toate 
trăsăturile sale caracteristice. Şi în acestea constă de fapt dificultatea limbii, 
nu într-o «dificultate» particularizată, ci în tranziţia către «celălalt», atât în 
domeniul conţinutului, cât şi în cel al expresiei. Fonemele /h/ şi /ch/ ale limbii 
esperanto nu sunt grele «în sine», dar sunt dificile pentru italieni. La fel se 
întâmplă în cazul grecilor cu /c/, în cazul arabilor cu /p/ sau în cazul japo¬ 
nezilor cu o secvenţă consonantică complexă. Este imposibil de găsit o serie 
mai lungă de foneme a căror rostire să fie la fel de «uşoară» pentru vorbitorii 
tuturor limbilor. Descartes observase foarte just acest lucru. 

Mai complicate sunt problemele în privinţa conţinutului lingvistic. Cele 
şase participii ale limbii esperanto (trei participii active şi trei pasive) nu sunt 
greu de însuşit, din punct de vedere material şi conceptual. Funcţiile lor în 
ansamblul limbii sunt însă greu de stăpânit de către mulţi vorbitori ai altor 
limbi. Acest lucru este valabil, desigur, şi pentru cei ale căror limbi materne 
sunt de origine romanică, dar într-o măsură mult mai mare pentru vorbitorii 
acelor limbi care nu prezintă diateze (de exemplu, activă şi pasivă) sau tim¬ 
puri verbale. Conceptele «greu» şi «uşor» sunt relative şi sunt valabile din 
perspectiva diferenţei dintre limba proprie şi limba pe care trebuie să ne-o 
însuşim. Ipoteza unei gramatici „simple” în sens absolut nu poate fi susţinută. 

11.4.2. Limba universală a priori (limba filozofiei) 

Aşa-numita limbă filozofică se bazează pe ipoteza arbitrară şi falsă con¬ 
form căreia ar exista o mulţime limitată, cuantificabilă de idei simple. în plus, 
se mai bazează şi pe presupunerea arbitrară că obiectele posibile ale ştiinţei 
sunt date o dată pentru totdeauna şi trebuie doar «epuizate» odată cu trece¬ 
rea timpului. Lucrurile nu stau aşa. Gândirea şi ştiinţa se caracterizează prin 
libertate şi creativitate; ele lasă să apară mereu obiecte noi, imprevizibile, şi 
nu doar prin combinaţii infinite ale celor mai simple elemente deja existente. 
Chiar şi în cazul limbilor «filozofice» perfect construite, ideile ar fi „simple“ 
doar din perspectiva a ceea ce este deja dat într-o anumită cultură la un anu¬ 
mit moment dat. Comparaţia pe care o face Descartes cu şirul numerelor nu 
este de prea mare folos, căci ideea unităţii şi a înşiruirii (adunării) unităţilor, 
1; 1+1; 1+1+1 ... ş.a.m.d., văzută ca principiu ordonator, nu duce la rezultate 
satisfăcătoare atunci când e vorba de concepte. 

în realitate, poetul şi filozoful catalan Ramon Llull (Raimundus Lullus), 
cu care se consideră în general că începe istoria limbii universale, nu avusese 
în intenţie construirea unei asemenea limbi. în romanul său Blanquerna, el 
se referă chiar la problema limbii universale şi propune latina în acest sens. 
Lucrarea sa Arsgeneralis ultima din 1303, cunoscută mai ales sub titlul Ars 
magna , deoarece ediţia de la Strassbourg din 1598, care se bazează pe o tradi¬ 
ţie textuală mai târzie, poartă titlul Ars magna et ultimi, nu a fost concepută 
ca „limbă", ci ca un ingenios sistem conceptual cu ajutorul căruia să fie posibilă 
construirea, pe baza unei serii de concepte elementare şi printr-o combinato- 
rică desăvârşită, a tuturor conceptelor şi enunţurilor, care să cuprindă întreaga 
cunoaştere ( omnem rem scibilem). Şi invers, acest sistem trebuia să facă posi¬ 
bilă reducerea întregii cunoaşteri posibile la un număr mic de concepte şi de 
relaţii elementare. Scopul întregului sistem era convertirea necredincioşilor. 

Ars magna este alcătuită din trei părţi. Prima parte cuprinde 54 de con¬ 
cepte fundamentale (6 clase a câte 6 concepte); partea a doua se ocupă de 
regulile după care trebuie combinate aceste concepte, iar în cea de-a treia este 
prezentat sistemul de notaţii pentru concepte şi relaţii, cu ajutorul căruia este 
posibil un «calcul» comod. 

Cele şase clase sunt următoarele: Quaestiones-, Principia absoluta ; Prin¬ 
cipia respectiva (sau relativa ); Subjecta-, Virtutes-, Vitia (virtuţile şi viciile sunt 
incluse aici pentru a putea fi discutate şi probleme de filozofie a moralei). în 
clasa Quaestiones apar printre altele utrum „dacă“; quid „ce“; quare „de ce“; din 


30. Cf Eco 1994, 68. 

cea a principiilor absolute ( Principia absoluta) fac parte bonitas „bunătatea 1 ; 
magnitudo „mărimea 1 ; duratio „durată 1 ; la Principia respectiva avem differen- 
tia „deosebirea"; concordantia „concordanţă 1 ; contrarietas „opoziţia"; în clasa 
Subjecta sunt incluse dens „Dumnezeu 11 ; angelus „înger“; caelum „cer“; în clasa 
Virtutes apar justiţia „dreptatea 11 ; prudentia „înţelepciunea 11 ; fortitudo „curajul 11 ; 
în clasa Vitia sunt date avaritia „zgârcenia 11 ; gula „îmbuibarea 11 ; luxuria „des¬ 
frâul 11 (au fost prezentate aici doar primele trei dintre cele nouă concepte pe 
care le cuprinde fiecare din cele trei clase). 31 între cele nouă concepte ale fiecărei 
clase există, pentru a calcula în cel mai simplu mod, pe care evident l-a folosit 
şi Llull, 9 6 = 531 441 de posibile combinaţii. Dacă mai adăugăm şi repetarea 
noţiunilor, se ajunge la numere mult mai mari; pe de altă parte, numărul aces¬ 
tora se reduce dacă admitem că anumite combinaţii, teoretic posibile, trebuie 
excluse în practică din motive obiective. Este deci vorba despre un fel de seman¬ 
tică universală care se bazează pe ipoteza că ar exista o mulţime numărabilă 
de conţinuturi elementare. Aparenta creativitate a «sistemului de producere 
a conceptelor» are la bază exclusiv numărul aproape infinit al posibilităţilor 
combinatorii. Este vorba, deci, despre un fel de yXwrra iToiyja. 

La început, sistemul conceput de Ramon Llull nu a avut succes. Ars magna 
şi celelalte lucrări ale sale au fost chiar interzise de Sorbona. Abia mult mai târ¬ 
ziu, în secolele al XVI-lea şi al XVII-lea, operele sale au cunoscut o largă răs¬ 
pândire, mai ales Ars magna. Acest fapt se datorează mai cu seamă eforturilor 
catalanului Bernardo Lavinheta, care a făcut cunoscută în Franţa „arta llu- 
lică“. Agrippa von Nettesheim (1486-1535) şi Giordano Bruno (1548-1600) 
s-au preocupat în Germania şi, respectiv, Italia de răspândirea scrierilor sale. 
Pe la 1530 se înregistrează deja cincisprezece ediţii diferite din Ars magna. 
Mai târziu, printre cei mai înflăcăraţi adepţi ai lui Lull s-au numărat spani¬ 
olul Sebastiân Izquierdo, germanii Athanasius Kircher (1602-1680) şi J.H. 
Alsted, ca şi Johann Amos Comenius (1592-1670) din Boemia. Descartes a 
criticat destul de aspru Ars magna , nu în ceea ce priveşte ideea de bază, ci doar 
pentru lipsa unei formalizări mai riguroase. 32 

în secolul al XVII-lea, în Anglia au apărut - probabil nu cu totul indepen¬ 
dent de Ars magna a lui Llull - diverse proiecte de limbi universale sau limbi 
«filozofice». Cele mai cunoscute sunt Arssignorum, a profesorului de origine 

31. O prezentare schematică succintă găsim la Hjelmslev 1957/1974, 107. Mult 
mai detaliată este prezentarea la Eco 1994, 65-83,69. Cele două scheme generale se 
deosebesc, de altfel, în multe puncte. 

32. Cf. Discours de la methode, IP pârtie, Descartes 1970, 67. 

scoţiană George Dalgarno (cca 1616-1687), şi Essay towards a real character, 
and apbilosophical language a episcopului englez John Wilkins (1614-1672). 33 

Stimulat de ideile lui Llull, Descartes, Dalgarno şi Wilkins, Leibniz a con¬ 
struit şi el un proiect de limbă universală. „Din păcate", am putea spune împre¬ 
ună cu Hegel, deoarece, aşa cum vom mai arăta, acest «păcat de tinereţe» se 
află într-o anumită contradicţie cu celelalte opinii ale sale despre limbaj, pe care 
le vom prezenta şi comenta, cel puţin parţial, intr-un capitol viitor. 34 Leibniz a 
citit Ars magna a lui Raimundus Lullus la 18 ani, iar în 1666, la 20 de ani, a 
publ icat Dissertatio de Arte combinatoria , în care îşi depăşeşte modelul. 35 Cum 
se obişnuia în general în epoca barocă, titlul lucrării sale conţine informaţii des¬ 
pre conţinutul textului: Despre arta combinării, unde, pe baza aritmeticii, teoria 
combinărilor şi a reorganizărilor estefundamentată pe reguli noi, iar uzul ambe¬ 
lor este evidenţiat în întregul univers al ştiinţelor; în care, în afară de aceasta, sunt 
împrăştiate seminţele pentru o nouă artă a gândirii sau logică a inventivităţii . 36 

Promisiunile făcute în titlu sunt respectate în text: Leibniz aşază Ars 
magna pe fundamentul matematic pe care Descartes nu îl găsise la Llull. 

Leibniz dezvoltă un fel de algebră logică ce trebuie să se poată aplica la toate 
obiectele gândirii şi, în afară de aceasta, să poată funcţiona ca limbă univer¬ 
sală. Principiul de bază, ca şi în cazul celorlalte proiecte de acest tip, consta în 
descompunerea conceptelor complexe în cele mai simple elemente de conţinut, 
neanalizabile. Această analiză este operată analog descompunerii numerelor 
naturale în factori primi. Invers, asamblările ( complexiones ) de concepte pot fi 
imaginate ca reprezentarea numerelor naturale sub formă de produs al factori¬ 
lor primi: 2x2 = 4;2x3 = 6;2x2x2=8 etc. Rezultatul multiplicării 2 x 2 ar 
fi o combinaţie, cel al multiplicării 2 x 2 x 2 - o con/trnaţie etc. 37 In acest fel, 
afirmaţiile şi concluziile pot fi exprimate prin regulile stricte ale unui calcul. 38 

33. Dalgarno (1661/1968); Wilkins (1668/1969). 

34. Cf. infra citatul din Hegel, Logica, şi capitolul 13. 

35. Leibniz (1875-1890, Bd. IV). 

36. De Arte Combinatoria. In qua ex Arithmeticae fundamentis Complicatio- 
num ac Transpositionum Doctrina novis praeceptis exstruitur, et usus ambarum per 
universum scientiarum orbem ostenditur; nova etiam Artis Meditandi seu Logicae 
Inventionis semina sparguntur. 

37. [La baza acestor termeni se află numeralele multiplicative latineşti bis, ter, 
quater etc.] 

38. [Dascal (1978, 213) lasă să se înţeleagă că nu este tocmai potrivită compara¬ 
ţia cu un calcul formal sensu stricto. Numerele sau literele folosite de Leibniz tocmai 
au cunoscut anterior o interpretare; ele nu fac deci parte dintr-un systemeformei, ci 
dintr-un systeme de signesformalisel\ 

Ars combinatoria nu reprezintă încă o limbă. Pentru Leibniz, „limbă“ 
înseamnă ceva ce poate fi citit şi rostit. In lucrarea Lingua generalis^, conce¬ 
pută în 1678, Leibniz dezvoltă ideea transformării artei sale combinatorii 
(Aîs combinatoria) într-o limbă universală. în acest caz, numerele din calculul 
său ar fi înlocuite prin litere, din care se pot construi «silabe» şi «cuvinte». 
Cifrele de la 1 la 9 sunt reprezentate de consoanele b, c, d,f,g, h, /, m, n, iar 
zecimalele, prin vocale: unu = a, zece - e, sută = i, mie = o, zece mii = u. 
Numărul 81374 ar fi aşadar reprezentat de «cuvântul» Mubodilefa. Totuşi, 
întrucât vocala indică în fiecare caz zecimala cifrei precedente, succesiunea 
«silabelor» este indiferentă; 81374 ar putea fi scris şi Bodifalema. în această 
comutativitate principială a silabelor, Leibniz vede mari avantaje. în poezie, ea 
ar permite crearea de variaţii ale efectului sonor, fără ca sensul să se modifice, 
iar tehnica rimelor s-ar perfecţiona. Leibniz a avut chiar în vedere o transpu¬ 
nere a acestui principiu în domeniul muzicii. 40 

în ceea ce priveşte acum fundamentele acestei limbi universale, Ars combi¬ 
natoria şi Characteristica universalis aflate la baza ei, Leibniz nu a împărtăşit 
punctul de vedere al lui Descartes, după care perfecţionarea lor ar trebui să 
aştepte până la realizarea „adevăratei filozofii”. La fel cum există o infinitate 
de numere prime, care în principiu pot fi aflate, însă dintre care multe nu sunt 
identificate de nimeni, tot aşa se întâmplă şi cu ideile simple încă necunos¬ 
cute; acestea pot fi descoperite cu ajutorul combinatoricii. Aşadar, Leibniz 
nu reduce cunoaşterea posibilă la suma combinaţiilor posibile ale datelor deja 
cunoscute, aşa cum făcuseră Lullus şi Descartes înaintea sa. Propunerea sa de 
a construi o Lingua universaliste, baza acestui calcul este totuşi inacceptabilă 
din mai multe motive. Vom vedea imediat că în practică există posibilităţi de 
aplicare pe deplin judicioase. 

Chiar şi Louis Couturat, care se simte foarte atras de ideea limbii uni¬ 
versale, consideră că Lingua generalis construită de Leibniz este nepractică şi 
complicată şi vrea, în mod evident, să facă un pas înapoi în direcţia unei limbi 
universale a posteriori. El nu crede că putem reduce combinaţiile de idei şi deci 
gândirea la o operaţie atât de uniformă ca multiplicarea numerelor prime. 
Nici sensul anumitor combinaţii posibile („virtute” + „verde”?) nu i se pare 

39. Ca în cazul majorităţii scrierilor sale, şi aceasta a fost publicată mult mai 
târziu. Este reprodusă în Couturat 1903, 277-279. 

40. [Multe dintre ideile doar schiţate aici se găsesc într-o serie de lucrări pregăti¬ 
toare pentru proiectul, pe care Leibniz nu l-a mai pus niciodată în practică, al unei 
Characteristica universalis , reprodus parţial în Leibniz 1875-1890, voi. VII.] 

evident. în Ars magna, Llull voise să excludă categoric asemenea combinaţii, 
în afară de aceasta, Couturat se îndoieşte de sensul formalizării în general: De 
ce o idee pe care o are cineva la un moment dat trebuie reprezentată printr-un 
număr? Cum facem ca să avem la dispoziţie o idee «singură», fără a o mai 
reprezenta? (Aici s-a gândit, evident, la o separare între expresie şi conţinut, 
care este în principiu imposibilă.) 41 

în critica sa, Couturat trece cu vederea o obiecţie care i se impune imediat 
cuiva care citeşte cu ochi critic: Oare ideile simple chiar sunt cu adevărat mai 
uşor de înţeles de spiritul uman decât cele mai complexe? Experienţa ne arată 
că în anumite cazuri lucrurile stau tocmai pe dos. Una dintre cele mai preţioase 
realizări ale limbii constă tocmai în faptul că ea sintetizează noţiunile complexe 
în unităţi cu care vorbitorii şi ascultătorii operează ca şi cum ar fi unităţi ele¬ 
mentare. O altă analiză este posibilă în principiu, însă în comunicarea cotidiană 
ea nu este simţită drept „simplă“, ci ca dificilă. Cine înţelege spontan ce vrea să 
spună următoarea comunicare: „Fiica fratelui tatălui meu şi unicul fiu al fratelui 
unchiului meu vor să o viziteze pe soţia tatălui meu.“? Formularea «normală» 
a acestei informaţii: „Verişoara mea şi cu mine vrem să o vizităm pe mama mea“ 
este mai puţin analitică, dar tocmai de aceea mai uşor de înţeles. 42 

în sfârşit, ar mai fi de pus o întrebare critică în legătură cu Ars combinatoria , 
poate cea mai importantă: Conceptele examinate izolat rămân în cel mai strict 
sens „aceleaşi" atunci când sunt combinate între ele? Cea mai justă critică for¬ 
mulată în literatura de specialitate faţă de această presupunere acceptată tacit 
de Feibniz şi predecesorii săi vine de la Hegel, care scrie în Ştiinţa logicii-. 

„Această aplicare de către Leibniz a calculului combinatorie asupra concluziei şi 
asupra legăturii cu celelalte concepte nu se deosebeşte cu nimic de hulita artă lul- 
liană, în afară de faptul că era mai metodică în privinţa numărului, în rest o egala 
în absurditate. De aceasta se leagă una din ideile preferate ale lui Leibniz, pe care 
a conceput-o în tinereţe şi pe care nu a abandonat-o nici mai târziu, în ciuda ima- 
turităţii şi a platitudinii ei, ideea unei caracteristici generale a conceptelor - a unei 
limbi scrise în care fiecare concept ar fi reprezentat ca şi cum ar fi o relaţie a altor 
concepte sau s-ar raporta el însuşi la alte concepte -, ca şi cum în relaţia raţională, 
care este fundamental dialectică, un conţinut păstrează aceleaşi determinări pe 
care le are atunci când este fixat pentru sine însuşi. 1 * 43 

41. Cf. Couturat/Leau 1903, 27; Couturat 1901, Conclusion. 

42. [Transcrierea analitică a deicticului eu, foarte des utilizat în practică, ridică 
dificultăţi speciale: Dacă „eu“ aş fi avut un frate, ar trebui cu totul altfel parafrazat.] 

43. Wissenschaft der Logik, partea a doua: Die subjektive Logik, secţiunea 1, 
capitolul al treilea = Hegel 1969, Bd. 6, 378 şi urm. 

Această critică priveşte mai ales nivelul teoriei limbii. Ea nu exclude ideea că 
în domeniul ştiinţelor aplicate se poate foarte bine opera cu o combinatorică 
a celor mai simple elemente de conţinut. Acest lucru este valabil, de exemplu, 
pentru traducerea automată. Intr-un sens foarte strict, ea are la bază ipoteza 
nefondată potrivit căreia limbile ar fi „coduri“ care transportă conţinuturi 
identice în ambalaje diferite, conţinuturi care ar fi total desprinse de intenţia 
de exprimare a producătorului unui text şi de toate celelalte circumstanţe pe 
care trebuie să le transmită în mod clar şi „obiectiv". Desigur, această ipoteză 
este neîntemeiată doar prin raportare la vorbirea ideală, care produce texte ce 
exprimă ceva nou stricto sensu. Prin asemenea texte, este afectată în mod nece¬ 
sar şi limba în care acestea au fost create. Pentru nenumăratele texte convenţi¬ 
onale, în care ceea ce este bine cunoscut este doar exprimat într-o nouă ordine, 
rezerva exprimată este valabilă numai într-o măsură limitată. Aici, descompu¬ 
nerea semnificaţiilor în concepte elementare se dovedeşte eficientă. Pentru a 
putea decide când termenul german «simplu» Himmel trebuie tradus prin 
sky şi când prin heaven , trebuie să cunoaştem respectivele componente de con¬ 
ţinut ale termenilor din limba engleză. La fel stau lucrurile cu fr. ne ... que sau 
seulement faţă de germ. nur („limitat din perspectiva unei norme generale") şi 
erst („limitat din perspectiva unei norme temporale"). 44 In practică, rezolvarea 
unor astfel de probleme se dovedeşte a fi mult mai dificilă decât au prezentat-o 
inventatorii „limbilor filozofice". 

Ideea artei combinării ( 'Ars combinatoria) a fost de mult transpusă în prac¬ 
tică într-un alt domeniu al ştiinţelor aplicate, în lexicografic şi terminografie. 
în Eseul amintit mai sus al episcopului John Wilkins îşi are originea unul din¬ 
tre cele mai de succes dicţionare ale secolului al XlX-lea: Thesaurus ofEnglish 
Words andPbrases de Peter Mark Roget (apărut pentru prima dată în 1852). 
Acest lexicon onomasiologic poate fi găsit şi astăzi în comerţ în mai multe ver¬ 
siuni. După acelaşi model au compilat şi Hugo Wehrle şi Hans Eggers cunos¬ 
cutul lor Deutsche Wortschatz. Chiar şi dicţionarele-tezaur realizate pentru 
a răspunde nevoilor terminografiei, care permit ca termenii specifici ai unui 
anumit glosar să fie distribuiţi unuia sau mai multor „descriptori" care indică 
apartenenţa la anumite domenii de specialitate, provin, în cele din urmă, din 
proiectele limbilor filozofice. 

11.4.3. Leibniz şi Lingua rationalis 

La sfârşitul capitolului, să ne întoarcem încă o dată la limbile universale a 
posteriori. Leibniz a făcut câteva propuneri şi în acest domeniu. Mai importante 

44. \Cf. „Er wiegt nur 30 Kilo" vs „Er ist erst 11 Jahre alt".] 


248 ISTORIA FILOZOFIEI LIMBAJULUI 


decât contribuţiile sale pozitive la construirea unei asemenea limbi sunt anali¬ 
zele lingvistice care le-au precedat. Leibniz doreşte să simplifice limba latină în 
asemenea măsură, încât aceasta să poată servi drept stadiu preliminar în pro¬ 
ducerea unei limbi universale. Acest lucru i s-a părut cel mai uşor de realizat, 
întrucât în timpul său latina era încă limba comună a ştiinţei europene."* 5 
El s-a gândit la o latină care să aibă doar o conjugare şi o declinare, fără 
diferenţieri în funcţie de gen. Categoria persoanei trebuia exprimată nu prin 
terminaţii verbale, ci doar prin pronume personale, iar cea a numărului, prin 
determinanţi ai frazei nominale (articol, pronume demonstrativ, pronume 
nehotărât, numeral etc.). Pentru adjectiv nu era prevăzută nici o flexiune; desi¬ 
nenţa substantivului determinat este de ajuns pentru exprimarea funcţiei sin¬ 
tactice. O mare parte dintre raporturile exprimate în latina clasică prin termi¬ 
naţiile de caz sunt încredinţate de Leibniz prepoziţiilor. In mod analog, modu¬ 
rile verbale nu sunt desemnate prin forme ale verbului, ci prin conjuncţii. Leib¬ 
niz vrea deci să susţină în mod artificial trecerea către o limbă mai analitică, 
ceea ce se observă de fapt în procesul de evoluţie naturală a limbilor romanice 
din latina arhaică. Ideile sale de unificare a limbii se aseamănă cu cele propuse 
înainte de el şi multă vreme după moartea sa, până aproape de zilele noastre. 

O atenţie deosebită merită acordată unor observaţii asupra teoriei grama¬ 
ticale. Acestea au fost doar schiţate en passant-, Leibniz nu a găsit niciodată 
timpul necesar pentru a-şi prelucra ideile despre o Lingua universalis,generalis 
şi rationalis. Couturat este cel care a triat numeroasele fragmente, iar pe unele 
dintre ele le-a şi tipărit:"* 6 

- Timpurile sunt exprimate nu doar la verb, ci şi la substantiv, adjectiv şi 
adverb, cel puţin în noua limbă pe care o proiectează Leibniz: ridiculurus 
„unul care va fi ridicol”; ridiculure „în mod ridicol în viitor” 47 ; amavitio 
„dragoste trecută”; amaturitio „dragoste viitoare”. 

- Grade de comparaţie se pot imagina şi la pronume sau verbe: ipsissimus 
„cu totul şi cu totul el însuşi”; currissimare = summe currere „a alerga în 
cel mai înalt grad.” 48 

45. Nam cum Latina sit hodie lingua scientiarum in Europa, sufficit ex Latina 
lingua aliquid in Linguam rationalem transferriposse. - „întrucât latina este astăzi 
limba ştiinţelor în Europa, este de ajuns să putem transfera ceva din limba latină în 
limba raţională.” Leibniz 1875-1890, VII, 28. 

46. Couturat 1903. 

47. „...id est quod non statim ridiculum est, sed aliquando fiet ridiculum...”; cf 
(şi pentru celelalte exemple) Couturat 1903, 289. 

48. Cf. ibidem, 281. 

- Leibniz dorea să mai păstreze doar părţile de vorbire corespunzătoare 
elementelor autosemantice (substantivele, adjectivele, adverbele şi ver¬ 
bele); cele sinsemantice (articolul, pronumele, conjuncţia, prepoziţia) nu 
au conţinut lexical, deci nu aparţin vocabularului şi de aceea nu consti¬ 
tuie „părţi de vorbire". 49 Această propunere, pe deplin plauzibilă, a fost 
foarte puţin cunoscută de teoreticienii gramaticii de mai târziu. 

- In afară de cele spuse până acum, Leibniz face o serie de reflecţii asupra 
relaţiei noţionale dintre părţile de vorbire, care în definitiv au drept scop 
alte reducţii: 

[Adverbia sunt quasi adjectiva verborum.] 

Verba possunt resolvi in nomina. Petrus scribit, id est est scribens. 50 Unde omnia 
verba reducentur ad solum verbum substantivum. 

„Adverbele sunt oarecum adjective ale verbelor. 

Verbele pot fi transformate în nume. «Petrus scribit» înseamnă «Petrus est scri¬ 
bens.» Rezultă de aici că toate verbele pot fi reduse la verbum substantivum .“ 

In analiza categoriilor lexicale şi a relaţiilor dintre ele, Leibniz se dovedeşte 
un teoretician al gramaticii pătrunzător; în interpretarea acestor categorii ca 
posibilităţi ale limbii, se manifestă ca un filozof al limbajului. 

Imediat după discuţia despre Locke, într-un capitol ulterior, vom reveni 
asupra lui Leibniz; lucrarea lui Nouveaux essaissur l’entendement humain este 
răspunsul pe care l-a dat la Essays on Human Understanding dc Locke. 

11.5. Indicaţii bibliografice 

In acest capitol, am discutat despre Descartes în primul rând în raport cu 
ideea limbii universale. De aceea, indicaţiile noastre bibliografice nu vor tri¬ 
mite la lucrări despre filozofia lui Descartes în general. Câteva lucrări folosite 
aici pot fi găsite la Bibliografie şi nu trebuie considerate reprezentative. Mai 
importante sunt sursele primare utilizate: ediţia de opere şi scrisori îngrijită 
de Charles Adam şi Paul Tannery, Paris, 1897-1913; pentru a ne fi mai uşor, 
acestea au fost citate pe volume, cu anul apariţiei fiecărui volum. în afară de 
aceasta, am mai utilizat ediţia de opere îngrijită de A. Bridoux în Bibliotheque 
de la Pleiade (= Descartes 1953). Am citat şi ediţii separate, accesibile, bine 
întocmite, pentru Discours de la methode şiMeditationes de prima philosophia 

49. Cf. ibidem, 286 şi urm. 

50. Cf. ibidem, 281; Vives a criticat această echivalare; cf. supra 10.2.1. 

(= Descartes 1970 şi 1978). în legătură cu aria problematică în care Descartes 
se înscrie ca filozof al limbajului şi ca lingvist, cele mai importante texte sunt 
Cassirer (1923/2001), Chomsky (1966/1971) - traducerea în limba germană 
pe care am utilizat-o nu ne-a convins întotdeauna - şi AarslefF(1970). Pentru 
Leibniz am utilizat ediţia C.F. Gerhardt (= Leibniz 1875-1890) şi antologia 
de mici texte comentate editată de Couturat (1903); ambele lucrări sunt uşor 
accesibile ca reeditări. Ca lucrare de referinţă pentru istoria limbilor univer¬ 
sale a priori şi a posteriori rămâne cartea lui Couturat şi Leau, de asemenea 
reeditată; de altfel, şi noua prezentare făcută de Eco (ediţia germană din 1994) 
datorează mult acestei lucrări. Ambele conţin informaţii detaliate despre 
limbi auxiliare internaţionale precum esperanto. 


12 

JOHN LOCKE 


John Locke, considerat de mulţi istorici fondatorul Iluminismului euro¬ 
pean, s-a născut în 1632 într-o mică localitate din sud-vestul Angliei, în 
apropiere de Bristol. A crescut în condiţii modeste, intr-un mediu foarte 
puritan. Datorită talentului său recunoscut de timpuriu, precum şi unor 
condiţii favorabile, Locke a primit o educaţie excelentă la Westminster 
School din Londra, unde, pe lângă greacă şi latină, a învăţat ebraică şi arabă. 
Şi-a continuat apoi studiile la Christ Cburch College din Oxford. în acea 
epocă era de neconceput studiul fără o bază filozofică; filozofia «oficială» 
predată la Oxford era încă cea a scolasticilor. Ca şi Descartes, Locke a reac¬ 
ţionat cu nemulţumire la părerile filozofice pronunţate ex cathedra-, mai 
târziu s-a ridicat şi împotriva cartezianismului, în care vedea o continuare, 
cu alte metode, a scolasticii. De la filozoful francez Pierre Gassendi (1592- 
1653), critic ferm al filozofiei carteziene, Locke a preluat un bagaj de idei 
empiriste (înainte de toate teoria atomistă a lui Democrit). O încadrare a lui 
în empirismul clasic sau chiar în senzualism ar fi, totuşi, eronată. Polemica 
sa împotriva ipotezei „ideilor înnăscute" {innate Principiei in theMind ) nu 
este de ajuns pentru a justifica acest lucru. Mai exact, filozoful englez respin¬ 
gea o încredere prea mare acordată principiilor ancorate în raţiunea umană; 
însă nici nu era adeptul unei cunoaşteri întemeiate exclusiv pe experienţă. 
Cu toate acestea, pentru el experienţa joacă un rol important. Chiar înainte 
de a-1 cunoaşte pe Isaac Newton, era interesat de ştiinţele experimentale ale 
naturii şi a practicat o perioadă meseria de medic, deşi nu a dus studiul decât 
până la bacalaureatul în medicină. 

în curând, începe să se intereseze şi de politică, deşi a evitat să ocupe pozi¬ 
ţii proeminente care i-au fost oferite. De la un conservatorism autoritar, care 
vedea în puterea statului un bun ce trebuie apărat cu orice preţ, a trecut repede 
la un liberalism moderat, devenind susţinător al partidei Whigs; a fost consi¬ 
derat periculos de adversarii acestora din partida Tories. 

Prima sa călătorie mai lungă în străinătate Locke a întreprins-o nu din 
motive politice, ci din motive de sănătate: era bolnav de astm. între 1675 şi 1679 
locuieşte în Franţa, mai ales la Paris şi la Montpellier. La întoarcerea în Anglia, 
găseşte condiţii politice nefavorabile pentru el. După perioada guvernării lui 
Oliver Cromwell (1650-1660), odată cu reinstaurarea monarhiei, cercurile con¬ 
servatoare şi cele catolice căpătaseră din ce în ce mai multă influenţă. Locke, care 
între timp devenise cunoscut ca liberal şi era bănuit de deism, dacă nu chiar de 
ateism, a considerat că este mai bine să-şi părăsească ţara. Ca şi Vives şi Descartes 
înaintea lui, găseşte azil în Olanda, care se afla atunci în război cu Anglia. Abia 
după debarcarea în Anglia a lui Wilhelm de Orania, care a constituit cauza aşa- 
numitei GloriousRevolution (1688), s-au creat condiţiile întoarcerii lui Locke în 
Anglia, în anul 1689. Deşi implicat în politică din acest moment până aproape 
de momentul morţii (a murit în 1704, pe domeniul unei familii prietene unde 
se retrăsese în ultimii ani de viaţă) - implicat mereu ca sfătuitor din umbră, nici¬ 
odată ca actor pe scena politică -, i-a rămas timp suficient pentru activitatea şti¬ 
inţifică. A activat în diferite domenii, printre altele, în cele ale eticii, pedagogiei, 
filozofiei politice, filozofiei religiei şi exegezei biblice. 

An Essay concerningHuman Understanding este considerată opera sa capi¬ 
tală. Prima ediţie în limba engleză a fost publicată în 1690, după ce, în 1688, 
apăruse o versiune prescurtată în franceză. Textul a fost continuu revizuit de 
autor până la moartea sa: mai ales în ediţia a doua din 1694 şi în cea postumă 
din 1706 apar adăugiri şi modificări. în 1734, cartea a fost trecută la Index. 

După cum indică şi titlul, Essay concerning Human Understanding se 
ocupă de probleme de gnoseologie şi epistemologie. Locke mărturiseşte că a 
observat destul de târziu că în realizarea proiectului său nu putea să nu abor¬ 
deze problema limbii: 

I must confess then, that when I first began this Discourse of the Understanding, 

and a good while after, I had not the least Thought, that any Consideration of 

Words was at all necessary to it. 1 ’* 

Partea a treia a Eseului, care numără mult peste 100 de pagini, a dedicat-o 
în cele din urmă limbii. Filozofia limbajului la Locke s-a constituit în mare 
măsură «în subsidiar». 

1. Essay III, 9,21. 

* Pentru comparaţie oferim versiunea românească a lui Teodor Voiculescu: „Tre¬ 
buie să mărturisesc deci că atunci când am început această argumentare asupra inte¬ 
lectului şi multă vreme după aceea, nu am avut nici cea mai mică idee că era câtuşi 
de puţin necesară o examinare a cuvintelor", în John Locke, Eseu asupra intelectului 
omenesc, voi. II, Editura Ştiinţifică, Bucureşti, 1961, p. 94 (n. tr.). 

în subcapitolele următoare ne vom ocupa de prezentarea generală a acestei 
filozofii a limbajului la Locke, într-o formă destul de succintă, pentru că nu 
este neapărat originală. Totuşi, ea nu poate fi tratată separat de problemele de 
teoria cunoaşterii. Ne vom opri mai mult asupra semanticii lexicale la Locke. 
Chiar dacă respingem premisele gnoseologice ale acestei semantici, descope¬ 
rim totuşi în ea, în perspectivă strict teoretico-lingvistică, impulsuri fructu¬ 
oase şi deschizătoare de drumuri. 

12.1. Filozofia generală a limbajului la Locke 

Influenţa majoră pe care a exercitat-o gândirea lui John Locke asupra Ilu¬ 
minismului european, aflat atunci în perioada sa de început, este legată nu în 
ultimul rând de ruperea cu tradiţia filozofică produsă de Descartes, fenomen 
despre care tocmai am vorbit mai sus. 2 3 Eseul lui Locke a găsit un public căruia 
filozofia medievală nu-i mai era cunoscută şi care a crezut că toate ideile sale 
sunt noi, chiar şi acelea pe care filozoful englez le-a preluat de la predecesorii 
săi, poate fără să fie conştient de aceasta. 

12.1.1. Funcţia limbii 

Pentru Locke, principala finalitate a limbajului este comunicarea’, dar nu 
doar în sensul unui banal schimb de idei. Comunicarea este, pentru el, mai 
ales un moment fondator al comunităţii, legătura care menţine coerenţa soci¬ 
etăţii. 4 Raportul dintre word şi idea este arbitrar - în acest punct Locke preia 
filozofia scolastică a limbajului - şi în principiu liber. Caracterul obligatoriu al 
intersubiectivităţii survine abia prin uzul comun al limbii. 

Limba este înţeleasă în primul rând ca instrument; la fel ca, anterior, la 
Francis Bacon şi Thomas Hobbes şi, ulterior, la George Berkeley şi David 
Hume, în acest fel este pus în evidenţă caracterul practic al limbii. Această idee 
pare un semn distinctiv al filozofiei limbajului din Anglia, dacă facem abs¬ 
tracţie de unele excepţii importante, precum James Harris (1709-1780) sau 
Robin George Collingwood (1889-1943). Şi prin importanţa acordată func¬ 
ţie comunitar-fondatoare a limbii, Focke subliniază punctul de vedere exterior, 
practic. Este vorba la el mai puţin despre „a se comunica pe sine celuilalt", cât 
mai degrabă despre „a comunica ceva altcuiva". în funcţia sa de instrument, 

2. Cf.supra 9.4. 

3. Cf. Essay, III, 5, 7: „...Communication, which is the chief end of Language". 

4. Cf. ibidem, III, 1,1: „the great Instrument, and common Tye of Society". 


254 ISTORIA FILOZOFIEI LIMBAJULUI 


limba este pentru Locke imperfectă 5 , uneori chiar periculoasă, deoarece per¬ 
fecţiunea ei mecanică simulează rezultate care nu se produc în realitate. 6 In 
două întinse capitole ale Eseului , autorul atrage atenţia asupra imperfecţiunii 
cuvintelor şi a pericolului pe care îl implică abuzul de cuvinte. Imediat apoi 
sunt oferite sfaturi pentru remedierea acestor neajunsuri, adică pentru o utili¬ 
zare mai precisă a limbajului din perspectivă instrumentală. 7 

Alături de funcţia subiectivă, nici funcţia obiectivă a limbajului nu este 
total neglijată de Locke, însă şi în această privinţă este accentuat un aspect 
cu prioritate practic: cuvintele îi servesc fiecărui om la fixarea propriilor idei. 
Oamenii folosesc semnele în primul rând „to record their own Thoughts for 
the Assistance of their own Memory...”. 8 

12.1.2. Statutul semnului lingvistic 

Pentru Locke, sunetele articulate sunt semne (; marks ) ale „ideilor” care se 
găsesc în spiritul omului ( mind ). Aşa cum rezultă din definiţia pe care filozo¬ 
ful o dă „ideii”, el se gândeşte mereu la r.oEfaw. ryjţ ''\fv~fj\c, ale lui Aristotel: 9 
„Whatsoever the Mind perceives in it seif, or is the immediate object of Per- 
ception, Thought, or Understanding, that I caii Idea...“ 10 * Atâta vreme cât 
sunetele articulate nu sunt altceva decât semne ale ideilor individuale (Signs of 
Internai Conceptions), ele pot îndeplini doar intr-un mod limitat o funcţie de 
comunicare. Ele trebuie să fie organizate în aşa fel, încât să reprezinte în ace¬ 
laşi timp mai multe lucruri individuale, „as to comprehend several particular 
Things”. Trebuie deci disociate trei nivele ale limbii: 

- sunetele articulate („articulate sounds”) 

- semne pentru idei individuale („signs of internai conceptions”) 

- semne pentru idei generale („names... which are made to stand for gene¬ 
ral Ideas”). 11 

5. Cf. ibidem, III, 9: „Of the Imperfection of Words”. 

6. Cf. ibide?n , III, 10: „Of the Abuse of Words”. 

7. Cf. ibidem, III, 11: „Of the Remedies of the foregoing Imperfections and 
Abuses”. 

8. Ibidem, III, 2, 2. 

9. Cf. supra 6.3.8.4. 

10 . Essay, II, 8.8. 

* „Numesc «idee» orice percepe mintea în ea însăşi sau ceea ce este obiect 
nemijlocit al percepţiei, gândirii sau intelectului...”, în John Locke, Eseu asupra inte¬ 
lectului omenesc, ed. cit., voi. I, p. 111 (n. tr.). 

11 .Essay, III, 1, 1-3. 

Semnele sunt, în primul rând, expresii pentru idei pozitive. Acolo unde pare să 
se întâmple exact contrariul, ca în cazul lat. nihil sau al engl. ignorance, semnele 
sunt de fapt expresii pentru lipsa ideilor pozitive. 12 Trecerea de la semnele pentru 
idei individuale la cele pentru idei generale se petrece din motive practice. Ar fi 
lipsit de sens şi aproape imposibil să creăm şi să ţinem minte un nou cuvânt pen¬ 
tru fiecare situaţie particulară. Doar semnele pentru idei generale au o funcţie 
socială. In cazul celor mai multe cuvinte s-a petrecut o evoluţie de la individual 
la general: individ -> specie ( şpecies , sort) gen ( genus ). Leibniz a respins această 
teză, lucru asupra căruia ne vom întoarce în capitolul următor. Unele cuvinte, 
numele proprii, rămân, după Locke, la stadiul individual din evoluţia lor. 13 

In Dissertation on the Origin oflanguages, apărută în 1767, Adam Smith a 
preluat şi a aprofundat ideea că apelativele s-au dezvoltat din nomina propria. 
Această ipoteză, care îşi are originea, în definitiv, în filozofia lui Locke, a fost 
supusă unei critici zdrobitoare, valabilă şi astăzi, de către filozoful şi teologul 
italian Antonio Rosmini-Serbati (1798-1855). 14 

Locke îşi exemplifică opinia despre existenţa unui proces de abstractizare 
progresivă de la individual la general prin observarea dezvoltării limbajului la 
copil. De la „ideile" personale în cel mai înalt grad pe care copilul le primeşte 
despre câteva persoane din preajma sa rezultă, prin eliminarea progresivă a 
trăsăturilor particulare, un concept general precum „om“: 

Wherein they make nothing new, but only leave out the complex Idea they had of 

Peter and James, Mary and Jane, that is peculiar to each, and retain only what is 

common to them all. 15- * 

Locke nu recunoaşte existenţa unei intuiţii pur lingvistice. Pentru el, „ideile" 
sunt prezente întotdeauna primele, şi după aceea sunt forjate cuvintele. După 
cum vom vedea imediat, acest lucru este valabil şi pentru „ideile mixte“. Acest 
proces poate fi reprezentat prin următoarea schemă: 

12. Cf ibidem, III, 1, 4: „...they reiate to positive Ideas, and signify their 
absence.“ 

13. Cf. ibidem III, 3,4 şi urm. 

14. [Cf. Nuovo saggio sull’origine delle idee (1839), ca şi Coseriu 1970a, 16. Cri¬ 
tica lui Rosmini la teoria lui Smith este publicată în traducere în limba germană 
ca anexă la ediţia Disertaţiei lui Adam Smith îngrijită de Gunter Narr; cf. Smith 
1767/1970, 61-104.] 

15 . Essay, III, 3,7. 

* „...în care ei nu pun nimic nou, ci numai îndepărtează de ideea complexă 

despre Peter şi James, Maria şi Ioana ceea ce este particular fiecăruia şi reţin numai 
ceea ce este comun tuturor", ed. cit., voi. II, p. 16 (n. tr.). 

idee generală 

(what is common to them all) 


idei individuale 

(that which is peculiar to each) 



cuvânt (general) 
(general name) 


cuvinte (individuale) 
(names... confined to 
... individuals) 


Locke nu explică felul în care, pornind de la o impresie particulară, din care 
nu se poate «compune» ideea de individ, ajungem totuşi la această idee, 
după cum la fel de puţin explică şi felul în care ajungem de la individ la spe¬ 
cie (. species ) prin procesul de abstractizare. De asemenea, rămâne dator cu o 
explicaţie şi pentru faptul că abstractizarea prin limbaj caracterizează nu doar 
domeniul experienţei (ceea ce este general-empiric), ci şi pe cel al posibilităţi¬ 
lor (ceea ce este universal-conceptual). Locke observă, de fapt, foarte bine sta¬ 
rea de lucruri. în legătură cu felul în care tratează numele pentru „substanţe" 
{cf. infra ), Locke aduce în discuţie numele Soarelui şi îl interpretează în mod 
corect nu ca nume propriu, ci ca nume pentru o specie, ca pe un apelativ: 

...for though there be but one Sun existing in the World, yet the Idea of it being 
abstracted, so that more Substances [...] might each agree in it; it is as much a Sort, 
as if there were as many Suns, as there are Stars. 16 ’* 

După Locke, între sunet şi „idee" nu există o legătură de ordin natural, ci una 
arbitrară. Legătura dintre sunetele articulate şi „idei" constă „not by any natu¬ 
ral connexion [...]; but by a voluntary Imposition, whereby such a Word is 
made arbitrarily the Mark of such an Idea." 1 Semnele reprezintă deci exclusiv 
ideile particulare („for nothing but the Ideas in the Mind of him that uses 
them“). 18 Astfel, cuvântul aur reprezintă ceea ce individul cunoaşte despre aur. 
în cazul unuia, este culoarea strălucitoare, în cazul altuia, se adaugă greutatea 
specifică, maleabilitatea şi plasticitatea. 19 Locke observă critic faptul că fiecare 
vorbitor porneşte de la premisa că ascultătorul înţelege cuvântul folosit de el 


16. Essay, III, 6,1. 

* „C ăci deşi nu există decât un soare pe lume, totuşi deoarece ideea despre el este 
abstractizată astfel încât mai multe substanţe ar putea să se acorde cu ea [...], este însă 
o specie ca şi când ar exista tot atâţia sori câte stele sunt", ed. cit., p. 44 (n. tr.). 

17 . Essay, III, 2, 1. 

18 .Ibidem, 111,2,2. 

19 .Ibidem, 2, 4. 

exact în acelaşi sens în care el însuşi îl foloseşte. De aceea nu avem niciodată 
o siguranţă deplină, dar, dacă celălalt acceptă felul în care folosim cuvântul 
respectiv, ne declarăm mulţumiţi. Locke este foarte preocupat să arate că spe¬ 
ciile ca atare nu există. Desigur că vorbitorii nu au nici un moment impresia 
că vorbesc despre propriile reprezentări asupra lucrurilor; ei cred că vorbesc 
direct despre lucruri, „therefore they often suppose their Words to stand also 
for the reality of Things“ 20 . 

Ceea ce Locke, ca un «filozof» autentic, prezintă aici drept autoiluzionare 
a vorbitorului reprezintă de fapt o trăsătură constitutivă a limbii. Critica pe 
care filozoful englez o aduce limbajului îşi pierde din vedere obiectul, ca şi cea 
a Sfântului Augustin. 21 El nu vede că cuvântul reprezintă întotdeauna lucrul 
avut în vedere. Desigur că folosim cuvintele împreună cu cunoaşterea pe care 
o avem despre lucruri, dar avem în gând lucrurile însele, şi nu cunoştinţele 
limitate pe care le avem despre ele. 

In cazul „substanţelor" (aproximativ: „lucruri individuale existente auto¬ 
nom"), nominal essence (esenţa nominală, adică semnificaţia dată în limbă) şi 
real essence (structura reală) nu se suprapun: 

First, Essence may be taken for the very being of any thing, whereby it is, what 

it is. [...] The Word Essence has almost lost its primary signification; and instead 

of the real Constitution of things, has been almost wholly aplied to the artificial 

Constitution of Genus and Species. 22 * 

în toate ţările, cuvintele au apărut cu mult înainte de cristalizarea ştiinţelor. 
Avem deci mereu de a face în primul rând cu nominal essences-, rolul ştiinţei 
este acela de a determina configuraţia reală a lucrurilor, în măsura în care aşa 
ceva este posibil. în acest context, Locke identifică în mod clar semnificaţia 
(nominal essence) cu cunoaşterea individuală pe care vorbitorul o are despre 
obiectul avut în vedere, aşa cum am văzut în cazul cuvântului aur - un exem¬ 
plu pe care filozoful englez îl invocă mereu. 2 ' 1 în alt loc, el scrie totuşi explicit 

20. Ibidem III, 2, 5. 

21. Cf. supra 8.2.3. 

22 .Essay, III, 3, 15. Cf, de asemenea, Lowe 1995,78-83. 

* „întâi. Esenţa poate fi luată ca fiind existenţa oricărui lucru prin care el este 
ceea ce este. [...] Cuvântul «esenţă» aproape că a pierdut prima sa semnificaţie şi în 
loc să fie aplicat alcătuirii reale a lucrurilor, a fost aproape totdeauna aplicat alcătu¬ 
irii superficiale a lui genus şi species“, ed. cit., p. 22 (n. tr.). 

23. Essay, 6,25, şi ibidem, 19. [Hilary Putnam, întemeietoarea aşa-numitei „seman¬ 
tici a stereotipurilor", preia exemplul lui Locke cu aurul şi elaborează în legătură cu 
acesta teza „diviziunii muncii în limbă": Vorbitorul obişnuit ar avea doar reprezentări 

că numele exprimă doar delimitarea unei specii de alta, că „ideile abstracte" 
aflate în legătură cu cuvintele arată unde se termină o specie - concept pur 
lingvistic - şi unde începe următoarea: 

The measure and boundary of each Sort, or Species , whereby it is constituted that 
particular Sort, and distinguished from others, is that we caii its Essence, which is 
nothing but that abstract Idea to which the Name is annexed ... 24 ’* 

Locke pare să nu fi observat că aceste două ipoteze asupra semnificaţiei nu pot 
fi aduse la un numitor comun. în realitate, limbajul este un principiu clasifica¬ 
tor. Cuvântul este, după cum zicea Platon, un SiaicpiTncdv rrjţ ouoîaţ, o „deli¬ 
mitare a esenţei". 25 Astfel, conţinutul cuvântului nu poate fi ceea ce unul sau 
altul cunosc despre obiectul pe care cuvântul în cauză îl desemnează. Orice 
cercetare serioasă asupra limbajului trebuie să ţină cont de această funcţie 
„diacritică" pe care limbajul o are în raport cu realitatea extralingvistică. Asta 
a vrut şi Saussure să spună prin afirmaţia că în limbă există doar diferenţe, fără 
elemente pozitive: 

...dans la langue il n’y a que des differences. Bien plus: une difference suppose en 
general des termes positifs entre lesquels elle s’etablit; mais dans la langue il n’y a 
que des differences sans termes positifs} 6 

„...în limbă nu există decât diferenţe. Mai mult încă: o diferenţă presupune, în 
general, nişte termeni pozitivi între care ea se stabileşte; dar în limbă nu există 
decât diferenţe fără termeni pozitivi."** 

întrucât, aşa cum spune Locke, numele semnifică ideile „mele", actul denumi¬ 
rii este liber în sine. El sesizează însă clar faptul că limitele acestei libertăţi sunt 
trasate de uzul comun al cuvintelor şi de tradiţia colectivă legată de acesta: 

stereotipe a ceea ce este aurul, iar cunoaşterea „adevăratei constituţii" a aurului ar 
lăsa-o pe seama experţilor. „Semnificaţia" este pentru Putnam extensiunea intersu- 
biectivă obligatorie, ea nu „există în capul oamenilor". Cf. Putnam 1975, 90.] 

24. Essay, III, 6, 2; cf. şi III, 6, 5: „...our abstract Ideas, which have names 
annexed to them, are the Boundaries of Species..." 

* „Măsura şi limita fiecărui fel sau fiecărei specii din care este alcătuit acel fel par¬ 
ticular şi prin care se deosebeşte de celelalte, este ceea ce numim noi «esenţa» sa, care 
nu este alteva decât ideea abstractă la care este alipită denumirea...", ed. cit., p. 44 (n. tr.). 

25. Cfsupra 5.4.3. 

26. Saussure 1916/1971,166. 

** Versiunea românească în Ferdinand de Saussure, Curs de lingvistică generală. 
Publicat de Charles Bally şi Albert Sechechaye în colaborare cu Albert Riedlinger. 
Ediţie critică de Tullio de Mauro, traducere şi cuvânt înainte de Irina Izverva Tara- 
bac, Editura Polirom, Iaşi, 1998, p. 133 (n. tr.). 

And every Man has so inviolable a Liberty, to make Words stand for what Ideas 
he pleases, that no one hath the Power to make others have the same Ideas in their 
Minds, that he has, when they use the same Words, that he does. And therefore the 
great Augustus himself [...] acknowledged, he could not make a new Latin Word: 
which was as much as to say, that he could not arbitrarily appoint, what Idea any 
Sound should be a Sign of, in the Mouths and common Language of his Subjects. 27 * 


12.2. Concepţia lui Locke despre semantica lexicală 

Dacă facem abstracţie de unele implicaţii gnoseologice şi teoretico-ling- 
vistice problematice, ideile lui Locke despre „cuvinte" se dovedesc originale 
şi fructuoase. în măsura în care el interpretează semnificaţiile cuvintelor 
drept structuri formate din trăsături distinctive, Locke poate fi considerat 
precursorul semanticii structurale moderne. într-o anumită privinţă, el duce 
mai departe teoria despre mo di significandi-, şi la el este vorba de triada obiect- 
concept-cuvânt. Elementele comune se opresc însă în acest punct, căci Locke 
contestă existenţa unei corespondenţe directe între obiecte şi semnificaţii şi 
ajunge la o analiză autonomă a conţinuturilor lingvistice {ideas, conceptions, 
uneori şi notions 2S ). în afară de „particule", pe care le discută separat, Locke 
distinge trei tipuri de „nume" (dă exemple doar de substantive şi adjective, însă 
explicaţiile sale pot fi aplicate şi la verbe şi adverbe): 

a) Nume pentru „idei simple" {simple ideas): acestea sunt date în mod 
direct prin experienţă, nu pot fi analizate şi, de aceea, nici definite. Pro¬ 
cedee precum analiza şi definirea presupun că „ideea" în discuţie este 
compusă din elemente simple. Ca exemple de „idei simple" Locke indică, 
între altele: motion „mişcare", light, red,yellow. 2C> 

b) Nume pentru „moduri mixte" {mixed modes ): este vorba de combina¬ 
ţii de idei care iau naştere în mintea omenească, fără ca realitatea extra¬ 
lingvistică să fi impus o necesitate de a denumi. Acestea apar cu scopul 
precis de a satisface anumite necesităţi de expresie şi de aceea sunt, de 

27. Essay, III, 2, 8. 

* „ Fiecare om are puterea inviolabilă de a face ca cuvintele să reprezinte orice idee 

vrea, dar nici un om nu are puterea să facă pe alţi oameni să aibă în mintea lor aceleaşi 
idei ca ale lui atunci când ei se folosesc de aceleaşi cuvinte. Şi de aceea însuşi marele 
August [...] recunoştea că el nu poate crea un nou cuvânt latin. Ceea ce înseamnă că 
el nu putea hotărî în chip arbitrar ce anume idee urma să fie semnificată de un anumit 
sunet în gura şi în limba vorbită de către propriii lui supuşi", ed. cit., p. 13 (n. tr.). 

28. Cf ibidem II, 22,2. 

29 . Essay, III, 4. 

fapt, noţiuni ( notions ). Pot apărea prin definiţii, fără ca realitatea extra¬ 
lingvistică să prevadă în mod obligatoriu chiar aceste combinaţii. Odată 
ce numele există, atunci combinaţia de idei de care este legat pare cât 
se poate de plauzibilă; în acest caz, lucrul avut în vedere «există». în 
cazul modurilor mixte , numele este un fel de nod care leagă împreună 
un mănunchi de idei. 30 Ca exemple, Locke indică, printre altele: adultery 
„adulter", incest „incest", parricide „paricid", 31 justice „dreptate", grati- 
tude „recunoştinţă". în acest domeniu al „modurilor mixte", diferenţele 
semantice dintre limbi sunt surprinzătoare; mereu dăm peste cuvinte 
pentru care nu există corespondent în alte limbi. 32 
c) Nume pentru „substanţe" ( substances ): este vorba despre «lucruri reale», 
de continuum- uri spaţio-temporale aparţinând realităţii extralingvistice. 
Ca şi în cazul modurilor mixte ( mixted mo des), astfel de cuvinte corespund 
unor idei complexe, cu diferenţa că în aceste cazuri realitatea extralingvis¬ 
tică premerge combinaţiilor respective. Exemple de „substanţe": oo/r/„aur", 
iron „fier", man „om", sheep „oaie", horse „cal", lum „leu", rose „trandafir". 33 
în discutarea acestor diferite tipuri de nume, Locke se opreşte mai ales asupra 
a trei probleme: 

- mai întâi, asupra modului de a fi al obiectelor şi stărilor de lucruri repre¬ 
zentate prin „idei"; 

- apoi, asupra raportului dintre nominal essence („semnificaţia dată în 
limbă") şi real essence („configuraţia reală"); 

- în sfârşit, asupra posibilităţii de a defini diversele tipuri de idei. 

în ceea ce priveşte prima problemă, Locke vrea să arate că numele reprezintă 
„moduri complexe" şi genuri şi specii de situaţii care nu «există în realitate», 
în cazul „modurilor complexe", acest lucru este aproape de la sine înţeles: Este 
vorba de combinaţii care nu sunt realizate la întâmplare ( atrandom 3<i ), ci după 
criterii mai degrabă practice, adesea neţinându-se cont de principiul analogiei: 
parricide „paricid" se referă doar la predecesori de sex masculin, incest „incest", 
dimpotrivă, la membri de sex feminin ai familiei (din perspectiva bărbatului), 
din generaţia precedentă, din generaţia următoare sau din aceeaşi generaţie. 
Astfel se explică faptul că în acest domeniu există mari diferenţe între limbi. 

30. Ibidem, III, 5,10: „...the knot, that ties them fast together." 

31. Nu există un cuvânt special care să denumească uciderea fiului sau a vecinului, 
evident din cauză că aceasta nu reprezintă o crimă la fel de odioasă ca uciderea tatălui. 

32 . Essay, III, 5; cf. şi infra 12.3. 

33. Ibidem, III, 6. 

34. Ibidem, III, 5,7. 

Asupra acestei idei vom reveni imediat. In cazul „substanţelor”, delimitările 
sunt mai puţin arbitrare, întrucât în acest caz „ideile” trebuie să existe şi în 
realitate sub formă de trăsături care intră în aceeaşi combinaţie: 

No body joins the Voice of a Sheep, with the Shape of a Horse; nor the Colour of 

Lead, with the Weight and Fixedness of Gold, to be the complex Ideas of any real 

substances... 35 ’* 

însă şi aici ar fi posibile, dintr-o anumită perspectivă, delimitări arbitrare. 
Diferenţieri care să corespundă unei analogii stricte nu se întâlnesc mereu nici 
în cazul speciilor. O distincţie precum cea dintre apă şi gheaţă nu se face în 
cazul substanţei aur, ci vorbim despre aur solid şi aur topit. Invers, un englez 
născut în Jamaica, confruntat cu fenomenul îngheţării apei pentru prima dată 
într-o călătorie în insulele britanice, ar vorbi nu despre „gheaţă”, ci despre „apă 
întărită” {harden’d Water)? 6 O specie nu este altceva decât o idee abstractă 
pentru care există un nume. Englezii fac distincţie între un ceas care bate ora 
exactă, clock, şi unul pe care se poate doar citi momentul zilei, watch. Acolo 
unde aceste două nume diferite nu există, nu se poate face nici o diferenţă 
între speciile corespunzătoare. 37 

în ceea ce priveşte a doua problemă, se poate spune că nominal essence şi 
real essence coincid doar în cazul ideilor simple ( simple ideas): „The Names 
of simple Ideas and Modes, signify always the real, as well as the nominal 
essence of their Species.” 38 în cazul modurilor mixte însă, combinaţia ca 
atare nu corespunde „configuraţiei reale”, dar corespunde totuşi componen¬ 
telor individuale: 

To understand this aright, we must consider wherein this making ofthese complex 

Ideas consists; and that is not in the making any new Idea, but putting together 

those which the Mind had before.' 19 ’** 

35. Ibidem, III, 6, 28. 

* „Nimeni nu împreunează vocea unei oi cu forma unui cal, nici culoarea 
plumbului cu greutatea şi stabilitatea aurului, pentru a întocmi ideea complexă a 
vreunei substanţe reale...”, ed. cit., p. 6 (n. tr.). 

3 G.Essay, 6,12. 

37. Ibidem, III, 6, 39. 

38. Ibidem, III, 4, 3. 

39. Ibidem, 5,4. 

** „Ca să înţelegem aceasta în mod just, trebuie să examinăm în ce constă ela¬ 
borarea acestor idei complexe, căci aceasta nu înseamnă crearea de idei noi, ci împre¬ 
unarea ideilor pe care mintea le avea mai înainte”, ed. cit., p. 35 (n. tr.). 

Numele pentru „moduri complexe" indică ceea ce în limbaj colocvial numim 
„noţiuni abstracte": „libertate", „dreptate", „recunoştinţă" etc. Aceste cuvinte 
sunt complete doar în „funcţia lor obiectivă", adică atunci când servesc la fixa¬ 
rea în propria memorie a „ideilor complexe" ale celui care le-a modelat. Dar, 
când creatorul lor foloseşte numele corespunzătoare pentru a le transmite 
aceste idei şi celorlalţi, se strecoară aproape inevitabil neclarităţi şi abateri. 40 în 
cazul „substanţelor" nu există un acord între esenţa aflată în relaţie cu numele 
(nominal essence, „semnificaţie") şi „configuraţia reală" a unui obiect {real 
essence). Indivizii sunt grupaţi în specii în virtutea esenţei nominale {nominal 
essence ), adică prin faptul că sunt numiţi cu un apelativ. Aceste specii nu există 
în mod real; există în realitate copacul individual, însă nu şi specia „tei". Ceea 
ce exprimă numele corespunde cu ceea ce credem noi că ştim despre specia 
respectivă, nu cu „configuraţia reală" a acesteia. Atunci când vorbitorii folo¬ 
sesc „nume de substanţe", ei includ aici o serie de trăsături, care nu sunt nea¬ 
părat cele distinctive 41 . 

în privinţa celei de-a treia probleme, „ideile simple" nu pot fi definite toc¬ 
mai din motivele enunţate mai sus. Numele generale pentru idei simple nu 
reprezintă o abstracţiune în sensul obişnuit al termenului. Combinarea de 
categorii cuprinzătoare {roşu, albastru , galben sunt culori) reuşeşte datorită 
unei perspective exterioare, nu pe calea suprimării treptate a trăsăturilor. 42 
„Modurile complexe" sunt uşor de definit; pentru aceasta, trebuie doar să le 
reconstruim «croiala». Din contră, „numele de substanţe" nu pot fi deloc 
definite. Locke regretă lipsa criteriilor după care să decidă în privinţa valorii 
intersubiective care dintre mărcile acesteia trebuie considerate „esenţiale". 43 

12.2.1. Critica [ideilor lui Locke] 

Multe dintre ideile lui Locke sunt uşor de combătut. Dacă se îndoieşte de 
existenţa speciilor {species), el poate să facă acest lucru numai în măsura în care, 
în mod tacit, acceptă de fapt ceea ce vrea să nege. Locke lasă de înţeles că dis¬ 
tincţii ca acelea dintre water şi ice sau dintre watch şi clock sunt proiectate din¬ 
spre cuvinte spre realitate. Astfel, el acceptă în mod indirect că «dincolo de 
limbă» ar putea exista totuşi specii «reale», instrumente de măsurare a tim¬ 
pului sau combinaţia dintre hidrogen şi oxigen în formula H, O, indiferent de 

40. Cf. Essay, III, 9, 2 şi urm. 

41. Cf. ibidem, III, 6 in toto. 

42. Cf. infra 12.3. 

43. Cf. Essay, III, 6, 4 şi urm. 

starea de agregare a acesteia. Atunci când Locke urmăreşte să arate că „spe¬ 
ciile 1 sunt artefacte ale limbii, el speculează pe ascuns asupra ideii că există 
de fapt un fel de specii «reale», iar atunci când ne asigură că realitatea «de 
dincolo de limbă» arată cu totul altfel decât cea pe care ne-o oglindeşte limba, 
este silit să se sprijine tot pe limbă. 

Nu este tocmai corectă nici ideea că nominal essence şi real essence se con¬ 
fundă în cazul „ideilor simple 11 şi în cazul componentelor „modurilor com¬ 
plexe 11 . Justificarea obiectivă internă a culorii roşu este «dată» în cuvântul 
roşu tot atât de puţin ca şi «configuraţia reală» a unui anumit metal nobil 
în cuvântul aur. Iar cunoaşterea triunghiului şi a caracteristicilor acestuia nu 
coincide nici ea cu semnificaţia în limbă (definiţia) a cuvântului triunghi 44 . 
Diverşii vorbitori care folosesc acest cuvânt cunosc lucruri foarte diferite des¬ 
pre obiectul pe care cuvântul îl desemnează. 

12.3. Cele mai importante rezultate din cercetările 
lui Locke asupra limbajului 

In efortul său de a determina rolul limbajului în medierea între realitate 
şi spiritul uman, ca şi în stabilirea unei legături între membrii unei comu¬ 
nităţi umane, Locke ajunge la unele concluzii importante, uneori pe căi 
ocolite, întrucât aceste probleme nu corespund întotdeauna intereselor sale 
ştiinţifice. 

Nimeni înaintea lui Locke nu a arătat cu atâta claritate şi perseverenţă că 
cuvintele din diferite limbi se deosebesc între ele nu doar prin sonoritate, ci şi 
prin semnificaţia lor. După părerea sa, acest lucru este valabil mai ales pentru 
„modurile mixte“. Prin faptul că anumite combinaţii de idei specifice unei 
limbi sunt construite cu un anume scop, iar elementul de coeziune îl repre¬ 
zintă numele combinaţiei respective, se explică „how it comes topass that there 
are in every Language many particular words, which cannot be rendred by any 
one single word of another^*. In cartea a treia a Eseului său, Locke schiţează 
chiar un fel de teză conform căreia semnificaţiile din limbă depind de cultura 
în care se produc. Oricine dispune de oarecare cunoştinţe de limbi străine ştie, 

44. [Cf., între altele, şi Essay, IV, 7, 9. Acolo este vorba şi despre dificultăţile 
logice pe care le implică ideea unui triunghi «fără trăsături deosebite».] 

45. Essay, II, 22, 6; cu caractere cursive în text. 

* „De ce într-o limbă se află cuvinte care nu au corespondent în alta“, ed. cit., 
voi. I, p. 270 (n. tr.). 

spune Locke, că există în fiecare limbă multe cuvinte care nu au echivalent 
(.answer ) în alta. De aici se vede limpede, crede el, 

that those of one Country, by their customs and manner of Life, have found occa- 
sion to make several complex Ideas, and give names to them, which others never 
collected into specifick Ideas l* 6 * 

In ciuda punctelor slabe ale argumentării sale, despre care am vorbit mai sus, 
distingerea a trei tipuri de semnificaţii lexematice este deosebit de originală şi 
a constituit un impuls decisiv pentru studii ulterioare din domeniul semanti¬ 
cii lexicale. Locke diferenţiază între: 

- semnificaţii elementare, aşa-numitele „idei simple"; 

- semnificaţii construite în scopuri practice, numite „moduri mixte"; 

- semnificaţii obiective (chiar dacă nu universale), numele „substanţelor" 
organizate în genuri şi specii. 

Ne putem îndoi de faptul că exemplele de simple ideas ale lui Locke sunt toate 
cele potrivite, că nu apar uneori şi paralogisme: ceva este simplu pentru că nu 
poate fi definit şi nu poate fi definit pentru că este simplu. Este însă sigur că 
astfel de lexeme există. Se întâmplă deci ca lexemul să coincidă cu o trăsătură 
distinctivă. în aceste cazuri, conceptele genurilor nu pot fi construite prin 
eliminarea de trăsături - aşa-numitele differentiae specificae. Ce ar fi culoarea 
roşu fără trăsătura „roşu"? La conceptul generic „culoare" se ajunge dintr-o 
perspectivă exterioară; el nu cuprinde - ca „arbore" vs „mesteacăn", „tei", 
„brad" - tot ceea ce este comun speciilor, ci se referă la o anumită categorie de 
percepţii. Acelaşi lucru este valabil, comparativ, pentru cuvinte precum rece, 
cald,fierbinte. Elementul variabil „temperatură", ale cărui valori pot fi distinse 
prin semnificaţiile exprimate de cuvintele amintite, nu este un „gen proxim" 
în sensul obişnuit al cuvântului; el este dedus nu din conţinutul ca atare al 
lexemelor, ci din gradaţia pe care o exprimă acestea. 

Prin ale sale mixed modes, Locke a identificat semnificaţii în care obiectele 
şi stările de lucruri desemnate sunt conţinute în manieră obiectivă, raţional 
necesară. Astfel, aceste semnificaţii pot fi clar analizate şi definite. Acest lucru 
este valabil, de exemplu, pentru denumirile legăturilor de rudenie. Cuvinte 
ca părinte sau frate pot, din perspectivă subiectivă, să conţină mai mult decât 
relaţiile precise pe care le desemnează [cf. adjectivele corespunzătoare părintesc 

46. Essay, III, 5,8. 

* „...că oamenii dintr-o ţară, prin obiceiurile şi felul lor de viaţă, au avut pri¬ 

lejul să facă diferite idei complexe şi să le dea nume pe care alţi oameni din altă ţară 
nu le-au strâns niciodată în idei specifice", ed. cit., voi. II, p. 38 (n. tr.). 

şi fratern), dar în mod obiectiv ele nu conţin asemenea trăsături. Nu există o 
clasă de trăsături date obiectiv care să constituie noţiunea „frate“. 

La Locke, numele de substanţe ( names of substances) dispun de semnifi¬ 
caţii care corespund unei selecţii (non-necesară din punct de vedere raţional) 
de trăsături obiective. Obiectele sau stările de lucruri desemnate conţin mai 
multe trăsături decât semnificaţiile asociate lor. Din această cauză, o separare 
între caracteristicile semnificaţiilor date în limbă şi proprietăţile obiectelor 
reale, pe care credem că le cunoaştem, este foarte greu de făcut. în faţa unor 
semnificaţii precum „om“, „cal“, „aur“, trebuie să ne întrebăm care sunt, în 
cazurile date, trăsăturile esenţiale care definesc „faptul-de-a-fi-om“, „faptul- 
de-a-fi-cal“, „faptul-de-a-fi-aur“. 

în sfârşit, Locke constată că oamenii consideră „specie" categoria pentru 
care în limbă există un cuvânt; dacă din limbă lipseşte cuvântul „gheaţă", 
atunci apa îngheţată nu este percepută ca o specie autonomă de „substanţă", 
ci doar ca o modalitate de existenţă a „apei". Configurarea prin limbă a lumii 
condiţionează deci configuraţia «lumii în sine». Această idee răzbate şi mai 
târziu sub diverse forme; adesea, ca la Locke, sub forma unui paralogism: Cine 
vrea să arate că limba reorganizează lumea aflată «dincolo de ea» ar trebui să 
nu se sprijine în această demonstraţie pe exemple din limbă. 

12.4. Sistemul ştiinţelor la Locke 

> j 

în ultimul capitol din cea de-a patra carte a Eseului, Locke distinge trei 
domenii a ceea ce este dat în mod obiectiv, domenii care pot fi discutate ca 
obiecte a trei discipline filozofico-ştiinţifice. Limba se înscrie în această clasi¬ 
ficare ca o parte importantă din cel de-al treilea domeniu: 

- domeniul „lucrurilor" ca atare ( things ), căruia îi corespunde cf>u<7iKrj, filo¬ 
zofia naturii [naturalPhilosophy)-, 

- domeniul comportamentului uman, a ceea ce omul trebuie să facă sau 
să nu facă, căruia îi corespunde 7tpaKTnoj „the Skill of Right applying 
our own Powers and Actions, for the Attainment of Things good and 
useful". Etica este doar o parte a acestui domeniu; 

- domeniul cunoaşterii umane, problema felului în care cunoaşterea 
poate fi obţinută şi transmisă celorlalţi, căruia îi corespunde aTjpsiwTiKvj, 
ştiinţa semnelor [doctrine of signs). Logica constituie o parte a acestui 
domeniu. 4 


47. Essay, IV, 21. 

12.5. Importanţa lui Locke pentru dezvoltarea ulterioară 
a filozofiei limbajului 

în anul 1700, Pierre Coste a publicat traducerea în limba franceză a tex¬ 
tului lui Locke, Essay concerningHuman Understanding. Astfel, ideile filozo¬ 
fului englez s-au răspândit în Franţa şi de aici în toată Europa; în acea vreme, 
învăţaţii nu prea citeau în limba engleză. Şi Leibniz a folosit traducerea lui 
Coste; probabil citise şi versiunea prescurtată a Eseului, publicată în 1688, 
în colecţia Bibliotbeque universelle, de către Jean Le Clerc. Filozoful francez 
Etienne Bonnot de Condillac (1715-1780) arată, î n Essai suri 'origine des con- 
naissances humaines (1746), că Locke a fost primul care a scris despre cuvinte 
„ca un adevărat filozof 1 . 48 Ideile lui Locke au fost continuate în Marea Bri- 
tanie parţial mai întâi în Dissertation on the Origin of Languages de Adam 
Smith, despre care am amintit mai sus, şi mai târziu de către reprezentanţii 
aşa-numitei „şcoli scoţiene”, mai ales de Dugald Stewart. 49 Direcţia iniţiată 
de Locke a fost urmată mai târziu şi de Bertrand Russell. Essay concerning 
Human Understanding a fost una dintre cele mai de succes cărţi de filozofie 
din Marea Britanie, fiind retipărită constant până în 1830. 

în Franţa, mai ales Theodore Jouffroy s-a lăsat influenţat de Locke prin 
intermediul şcolii scoţiene. Filozoful american Charles Sa(u)nders Peirce 
(1839-1914) a preluat şi a reorganizat ideile lui Locke într-o manieră foarte 
originală. 50 Prin intermediul lui Peirce, filozofia lui Locke a fost preluată şi 
de Charles W. Morris (1901-1970) şi, într-o versiune behavioristă prescur¬ 
tată, fructificată sub forma unei noi ramuri a lingvisticii moderne, aşa-numita 
pragmatică lingvistică. 51 

în schema următoare, influenţele directe sunt reprezentate prin linii pline, 
iar cele indirecte, prin linii punctate: 

Locke-> şcoala scoţiană > Russell 



Condillac Jouffroy Peirce Morris 

48. La sfârşitul introducerii/prefeţei; cf. Coseriu 1967, 95. 

49. Cf. Elements of the Philosophy of the Mind (1792); Outlines of the Moral Phi- 
losophy (1793). 

50. The Collected Papers of Charles Saunders Peirce (1966). Peirce, unul dintre 
fondatorii semioticii moderne, scrie încă semeiotic, pornind de la etimonul grecesc. 

51. Signs, Language, and Behavior (1946). 

12.6. Indicaţii bibliografice 

Orice istorie a filozofiei cuprinde informaţii despre Locke şi oferă bogate 
indicaţii bibliografice. Acest lucru este valabil şi pentru prefaţa la ediţia Eseului 
pe care am folosit-o aici, îngrijită de Peter H. Nidditch (= Locke 1690/1975). 
Monografiile lui Specht (1989) şi Thiel (1990) sunt potrivite mai ales pen¬ 
tru cititorii fără vaste cunoştinţe de filozofie. Cartea lui E.J. Lowe Guidebook 
la Eseul lui Locke a fost gândită ca un auxiliar pentru lectura textului origi¬ 
nal; unele lucruri sunt prezentate puţin unilateral, din perspectiva filozofiei 
moderne a limbajului din spaţiul anglo-saxon (= Lowe 1995). Scurta prezen¬ 
tare a lui Brandt/Klemme (1996) se concentrează exclusiv asupra filozofiei 
limbajului la Locke. 


13 

GOTTFRIED WILHELM LEIBNIZ: 

Nouveaux essais sur l’entendement humain 


După cum indică şi titlul, nu vom discuta în acest capitol despre întreaga 
activitate a lui Leibniz, nici măcar despre toate ideile sale de cercetător, teoreti¬ 
cian şi filozof al limbajului. Contribuţia sa la proiectul limbii universale a fost 
deja prezentată mai sus, în capitolul 11. Numeroasele sale lucrări mai mici des¬ 
pre cercetarea şi cultivarea limbii, ca şi ideile de teorie a semnelor vor fi avute 
în vedere numai în măsura în care au jucat un rol în polemica dintre Leibniz 
şi Locke. De altfel, toate au fost deja discutate amănunţit de alţi autori. 1 Ne 
va interesa aici doar răspunsul dat de Leibniz la Eseul lui Locke. înainte de 
aceasta, se cuvine să prezentăm cele mai importante date ale vieţii lui Leibniz, 
„ultimul spirit universal”, care, deşi născut în perioada barocă, este considerat 
întemeietorul Iluminismului german. 

Leibniz s-a născut în 1646 la Leipzig, ca vlăstar al unei familii de intelectu¬ 
ali. Modalitatea de ortografiere a numelui său de familie a cunoscut fluctuaţii; 
membrii ramurii nobile a familiei îşi scriau numele Leubnitz sau Leibniitz; 
el însuşi începe să folosească regulat forma care ne-a fost transmisă abia din 
1671. După perioada de studii la Leipzig, Jena şi în orăşelul franconian Alt- 
dorf i s-a oferit o carieră universitară, pe care a refuzat-o. După o scurtă şedere 
la Frankfurt am Main, a acceptat un post de jurist pe lângă arhiepiscopatul 
Mainz. Deşi a rămas toată viaţa credincios confesiunii sale protestante, nu a 
avut nici o ezitare să intervină în favoarea intereselor catolice. De la Mainz a 
călătorit la Paris, cu o misiune politică. Alte călătorii l-au purtat în Anglia şi în 
Olanda, unde a găsit prilejul să stea de vorbă cu Spinoza. în 1676 a fost chemat 
la Hanovra, ca bibliotecar şi consilier. Aici îşi va petrece - cu numeroase între¬ 
ruperi - tot restul vieţii, adică patruzeci de ani. Din 1685, funcţia sa oficială 
la curtea de la Hanovra a fost cea de istoriograf al casei princiare a Welfilor. 

1. Cf., printre alţii, Dascal 1978; von der Schulenburg 1973; Dutz 1983; Poser 
1996, 156 şi urm. 


GOTTFRIED WILHELM LEIBNIZ 269 


în ciuda numeroaselor călătorii pe care le-a întreprins pentru a-şi îndeplini 
sarcina, nu a ajuns să termine de redactat această istorie. Graţie bunei relaţii 
cu fiica familiei domnitoare a Hanovrei, prinţesa Sophie Charlotte, i s-au des¬ 
chis perspective de acţiune la curtea brandenburgică din Berlin. în 1700, efor¬ 
turile sale înverşunate în vederea fondării unei Academii de Ştiinţe - prima 
dintr-un stat german - cunosc un succes destul de precar. Deja de mult timp 
membru în Royal Society şi ales de curând membru extern în Academie des 
Sciences din Paris, Leibniz a fost numit primul preşedinte al noii Sozietăt der 
Wissenschaften din Berlin, instituţie care va căpăta însă o importanţă reală 
abia mult mai târziu, sub Friedrich cel Mare. 

Leibniz făcea tot timpul «naveta» între Hanovra şi Berlin, spre supărarea 
patronului său, principele de Hanovra, care, în ciuda acestui fapt, nu l-a con¬ 
cediat. în ultimii săi ani din viaţă a zăbovit, de asemenea, o lungă perioadă de 
timp la Viena, unde a preluat diverse misiuni la curtea imperială. A murit în 
1716 la Hanovra, după o scurtă perioadă de boală. 

Doar câteva dintre numeroasele scrieri ale lui Leibniz au fost publicate 
în timpul vieţii sale. Din motive politice, întreaga operă i-a fost confiscată 
imediat după moarte şi acest fapt a făcut ca ea să se păstreze integral. Totuşi, 
o ediţie completă a scrierilor lui Leibniz nu a fost realizată nici până astăzi. 
Reputaţia lui s-a întemeiat mai ales pe corespondenţa sa erudită, cu un volum 
greu de imaginat în zilele noastre. S-au păstrat în jur de douăzeci de mii de 
scrisori trimise sau primite de el. La fel ca Pascal, Descartes sau Locke înain¬ 
tea lui, Leibniz a contribuit la dezvoltarea majorităţii disciplinelor ştiinţifice 
din vremea sa. în domeniul matematicii a fost rivalul lui Newton; polemica 
asupra priorităţii în dezvoltarea calculului infinitezimal (calcul diferenţial) a 
fost soluţionată în favoarea lui Newton. Conform devizei theoria cum praxi, 
Leibniz a avut mereu în vedere aplicaţiile tehnice ale ideilor sale. încercarea sa 
de a drena o mină în Munţii Harz cu ajutorul unor roţi eoliene a eşuat, la fel 
ca şi planurile foarte avansate de construire a unei maşini de calcul. 

De un public mai larg Leibniz este cunoscut în primul rând ca iniţiator al 
teoriei „armoniei prestabilite", unde „monadele lipsite de ferestre" joacă un rol 
care nici pentru filozofii de profesie nu este uşor de explicat. însă pentru pre¬ 
zentarea polemicii dintre Leibniz şi Locke discutarea „monadologiei" sale nu 
este neapărat necesară. Acelaşi lucru este valabil şi pentru la fel de vestita Teodi- 
cee publicată la Amsterdam în 1710. în romanul Candide, Voltaire a ridiculizat 
cu ingeniozitate ideea de „cea mai bună dintre lumile posibile", pe care filozoful 
german o dezvoltase în cartea amintită. Că această idee s-a ivit nu dintr-un naiv 

optimism religios, ci strict din necesităţi conceptuale, Voltaire nu a vrut să mai 
recunoască; recunoaşterea acestui fapt i-ar fi stricat poanta. 

Cele mai importante scrieri Leibniz şi le-a conceput în latină sau în fran¬ 
ceză. în ciuda acestui fapt, el a susţinut cu energie că germana este aptă de a 
fi considerată o limbă a ştiinţei, aşa cum arată, nu în ultimul rând, scrierea sa 
Unvorgreiffliche[n] Gedanken, betreffend die Ausubung und Verbesserung der 
Teutscben Sprache. 1 Receptarea ideilor lui Leibniz a fost prejudiciată până în 
secolul al XlX-lea de faptul că filozofia sa a fost identificată cu cea vulgari- 
zantă a discipolului său Christian Wolff, chestiune criticată chiar de Lessing, 
care scrie într-unul dintre textele sale postume: 

...weil Wolf einige Leibnizens Ideen, manchmal ein wenig verkehrt, in sein Sys¬ 
tem verwebt hat, das ganz gewii? nicht Leibnizens System gewesen wăre; so mul? 
der Meister ewig seines Schiilers wegen Strafe leiden. 2 3 ’* 


13.1. Controversa dintre Leibniz şi Locke 

în ultimul deceniu al secolului al XVII-lea, Leibniz a fost intens preocupat 
de studiul Eseului lui Locke, însă nu a reuşit să intre cu filozoful englez într-un 
schimb epistolar de idei. Neputându-se realiza în mod direct, controversa a fost 
purtată în mod indirect, prin înlocuitori convenţionali, în scrierea lui Leibniz 
Nouveaux essaissur l’entendement humain. Redactată în perioada 1703-1705, 
scrierea se prezintă sub forma unui dialog de tip «platonic», în care personajul 
Theophile susţine ideile lui Leibniz, iar Philalete, pe cele ale lui Locke. Aces¬ 
tuia din urmă Leibniz i-a rezervat un rol ingrat, condamnându-1 să expună tex¬ 
tul uşor modificat al Eseului în traducerea lui Pierre Coste. După moartea lui 
Locke în 1704, Leibniz nu a mai vrut să-şi publice lucrarea - partenerul său de 
polemică nu se mai putea apăra. Nouveaux essais a apărut abia în 1765, în ediţia 
CEuvres de feuM. de Leibniz îngrijită de R.E. Raspe. 4 

Noile eseuri ale lui Leibniz respectă cu stricteţe schema eseului lui Locke, cu 
excepţia unor paragrafe eliminate. în cartea a doua este desfăşurată o polemică 

2. Concepută în 1697, publicată pentru prima dată în 1717. 

3. G.E. Lessing: „Uber eine zeitige Aufgabe“, în Werke, ediţie îngrijită de 
H.G. Gopfert etalii, Miinchen, 1979, voi. VIII, 555. 

* „...deoarece Wolf a împletit în sistemul lui unele idei leibniziene mai puţin 
răspândite, asta nu înseamnă că aşa ar fi arătat sistemul lui Leibniz; astfel, magistrul 
trebuie să fie mereu penalizat din cauza discipolului'* (n. tr.). 

4. CEuvresphilosophiques latines etfranţaises de feuMr. De Leibniz, Amsterdam 
şiGottingen, 1765. 

de mare importanţă pentru perioada respectivă, aceea dintre empirism şi raţi¬ 
onalism. Locke - care nu este un empirist radical, aşa cum a fost prezentat 
mai târziu - afirmă acolo că spiritul primeşte „all the materials of Reason and 
Knowledge from Experience". 5- * La care Theophile-Leibniz răspunde: „Nihil 
est in intellectu, quod non fuerit in sensu, excipe: nisi ipse intellectus." 5 6 7 

Cărţii a treia din Essay îi corespunde Livre III din Nouveaux essais, intitu¬ 
lată - mai succint decât modelul său - Des mots. Leibniz este lingvist în mult 
mai mare măsură decât Locke; el cunoaşte mai multe despre diversele limbi, 
despre istoria lor, despre înrudirile dintre ele şi, de asemenea, despre principi¬ 
ile cercetării etimologice. Astfel, în Nouveaux essais întâlnim ample excursuri 
lingvistice care nu au corespondent în Essay7 

Leibniz dispune de o capacitate remarcabilă de a interpreta faptele de 
limbă dintr-o perspectivă pur lingvistică. Un exemplu în acest sens îl con¬ 
stituie interpretarea pe care o dă conjuncţiei but din limba engleză, pentru 
care Locke identificase diverse semnificaţii în funcţie de contextele sintactice 
în care apare. 8 Cu această ocazie, Leibniz formulează un principiu care şi-a 
păstrat valoarea metodologică până astăzi: Atunci când ne punem întrebarea 
dacă pentru o anumită formă lingvistică putem accepta sau nu o semnifica¬ 
ţie unitară, trebuie să verificăm dacă putem găsi o parafrază care să substituie 
forma respectivă în toate contextele. Acest lucru îl face el însuşi în cazul exem¬ 
plelor lui Locke: 

- but to say no more; 

- I saw but two planets; 

- You pray, but it is not that God would bring you to the true religion; 

- All animals have sense, but a dog is an animal. 9 

în toate exemplele de mai sus, but ar putea fi înlocuit prin et non pas davan- 
tage „şi nu mai mult“. Apoi, Theophile îşi copleşeşte partenerul de dialog cu 

5. Locke, Essay, II, 1, 2. 

* „...toate elementele raţiunii şi ale cunoaşterii [...] din experienţă", ed. cit., 
voi. I, p. 81 (n. tr.). 

6. „Nimic nu există în raţiune care să nu fi fost mai înainte în simţuri, cu excep¬ 
ţia raţiunii înseşi", Nouveaux essais, II, 1, 2. 

7. Cf., de exemplu, III, 2, 1. 

8. Essay, III, 7, 5. 

9. [In ediţia Eseului utilizată aici este dat încă un exemplu, care constituie urma¬ 
rea celui de-al treilea: „(You pray, but it is not that God would bring you to the true 
religion), but that he would confirm you in your own." Această a doua propoziţie, care 
probabil nu exista în ediţia folosită de Leibniz a Eseului, lipseşte din Nouveaux essais.] 

cunoştinţe suplimentare: particula germană aliem ar putea în toate contextele 
să îl înlocuiască pe but-, în schimb, franţuzescul mais nu este potrivit pentru al 
doilea context. Etimologia magis pentru mais este indicată corect. 10 

In mod implicit, Leibniz foloseşte aici un principiu care nu este recunos¬ 
cut de mulţi reprezentanţi ai lingvisticii moderne. Intr-o formulare modernă, 
acest principiu ar putea suna astfel: La baza diverselor semnificaţii actualizate 
în vorbire şi condiţionate de context se află o semnificaţie unitară la nivelul 
limbii. Adevărata misiune a lingvisticii este de a determina această semnifi¬ 
caţie unitară. 

semnificaţie lingvistică unitară 


tipuri de semnificaţii actualizate în vorbire 

Cine inversează această misiune şi vrea să considere drept bază semnificaţiile 
actualizate în vorbire şi condiţionate de obiectele desemnate neglijează adevă¬ 
rata performanţă a limbii şi ajunge la un număr de „structuri de adâncime 1 
greu de evaluat. 11 

13.2. Limbaj, cunoaştere, «realitate» şi ştiinţă 
la Locke si la Leibniz 

5 

Din dialogul dintre Philalete-Locke şi Theophile-Leibniz, care atinge 
cele mai diverse probleme mai ales datorită numeroaselor excursuri ale celui 
din urmă, putem aduce în discuţia noastră patru complexe tematice. 

13.2.1. Abstracţiune şi limbaj 

După cum am văzut în capitolul precedent, Locke presupune că procesul 
de dezvoltare a semnificaţiilor lingvistice merge de la individual la general. în 
acest punct, Leibniz îl contrazice cu hotărâre. Nu se poate ca semnificaţiile 

10. [în cazul ultimului exemplu, semnificaţia „nun aber“ este, cel puţin pentru 
fr. mais, învechită. în sens strict, regula de substituţie dată mai sus poate fi folosită 
doar în interiorul uneia şi aceleiaşi limbi; but ar trebui deci substituit printr-o para¬ 
frază în limba engleză. Argumentul lui Leibniz se sprijină pe limba franceză; totuşi, 
în linii mari, analiza sa este acceptabilă.] 

11. Cf. supra, analiza lui mit-. 6. 3.8.2. 

generale să apară pentru prima dată într-o limbă într-un stadiu avansat al dez¬ 
voltării acesteia, căci fără ele limbile pur şi simplu nu ar fi posibile. Dezvoltarea 
istorică nu se desfăşoară deci dinspre numele propriu către apelativ, ci invers: 
La origine, Brutus înseamnă „cel prost” Caesar - „cel venit pe lume printr-o 
tăietură” 12 ; Brenner, trecătoarea dintre Italia şi Germania, a fost la origine 
brennus „înălţime” ş.a.m.d. 13 . împotriva curentului principal de gândire din 
filozofia limbajului în spaţiul anglo-saxon, James Harris susţine în cartea sa, 
Hermes or a Pbilosophical Inquiry Concerning Universal Grammar, aceeaşi 
teză: Cuvintele reprezintă în primul rând simboluri ale ideilor generale şi abia 
în al doilea rând indică reprezentări individuale. 14 

Leibniz nu neagă la modul general faptul că procesul de abstractizare s-ar 
oglindi în limbaj. El acceptă ideea că genurile ( genera ) sunt obţinute din specii 
prin abstractizare, însă neagă că acest lucru ar fi posibil şi în cazul indivizilor. 
Nu putem ajunge la o cunoaştere completă a individului. Individuum est inef- 
fabile-, caracteristicile sale de conţinut sunt nenumărate şi din această cauză o 
noţiune individuală nu poate fi nici cunoscută în mod direct, nici comunicată 
[altcuiva]. în această sferă, procesul spiritual se desfăşoară în direcţie inversă: 
de la general la individual, prin procesul de individualizare pe baza unui prin- 
cipium individuationis . 15 

Suntem îndreptăţiţi să presupunem că Leibniz plasează intuiţia lingvis¬ 
tică nemijlocită a universalului la nivelul speciei. Atât la nivelul «superior», al 
genurilor, cât şi la nivelul «inferior», al indivizilor, se ajunge prin operaţiuni 
complementare ale spiritului care pornesc, ambele, de la nivelul «de mijloc». 
Cele două ipoteze, a lui Locke şi a lui Leibniz, pot fi confruntate schematic în 
felul următor: 


gen 

A 


Locke: specie abstractizare 

A 


individ 


gen 

A 

abstractizare 

Leibniz: specie 

individualizare 

V 

individ 


12. Cf. „Kaiserschnitt” [= „operaţie cezariană”]. 

13 . Nouveaux essais, III, 3, 5. 

14. Harris 1786/1996, Book the Third, chapter IV; cf. infra, capitolul 15.3. 

15. Cf. Nouveaux essais III, 3, 6, şi supra 12.1.1. 

13.2.2. «Esenţă» şi definiţie 

Leibniz este de acord cu Locke că esenţa (essence) şi definiţia se află în 
strânsă legătură. Totuşi, după el, esenţa nu trebuie identificată cu date căpătate 
prin experienţă sau presupuse în mod arbitrar. Distincţia între definiţia nomi¬ 
nală şi cea reală este justificată, însă nu şi cea între esenţa din limbă ( nominal 
essence) şi cea reală (real essence). O definiţie este „nominală" atunci când nu 
include posibilitatea entităţii definite, întrucât în acest caz ea are nevoie de 
experienţa a posteriori pentru a constata dacă corespunde într-adevăr unui 
lucru real. Definiţia este „reală" atunci când include această posibilitate, şi 
anume independent de toate experienţele trecute şi viitoare, adică indepen¬ 
dent de orice experienţă. Nimeni nu are libertatea de a combina idei după 
bunul-plac; aceste combinaţii trebuie să poată fi sancţionate de raţiune sau de 
lucrurile experimentate în mod real; căci ceea ce se dovedeşte real în practică 
este, desigur, şi posibil. 16 

Disocierea dintre definiţia lingvistică şi cea reală se referă la „substanţe"; 
ce-i drept, în loc de „definiţie reală" ar trebui, mai degrabă, să vorbim de „defi¬ 
niţie cauzală". Definiţia nominală cuprinde doar particularităţi care pot fi 
experimentate în mod direct, ca de exemplu, în cazul aurului, „culoare", „gre¬ 
utate specifică", „maleabilitate" etc. în schimb, definiţia cauzală oferă funda¬ 
mente pentru trăsături experimentabile, fundamente care pot fi descoperite 
doar prin cercetarea ştiinţifică. Astfel, definiţia nominală se dovedeşte, în cele 
din urmă, reală, nu a priori, ci a posteriori, atunci când este justificată de fun¬ 
damentarea oferită de definiţia cauzală. 1 

în cazul „ideilor simple", definiţia nominală este imposibilă, însă cele reale, 
şi mai ales în sensul dat de Locke, sunt posibile. Ne-am putea întreba care sunt 
cauzele pentru senzaţii precum „fierbinte", „rece", „galben" sau „verde", pe care 
nu le mai putem analiza mai departe. Astfel, „verde" poate fi desigur definit 
„real" sau, mai degrabă, „cauzal", şi anume ca „amestec de albastru şi galben". 18 

De altfel, nu toate ideile considerate „simple" de Locke sunt chiar simple. 
De exemplu, noţiunea de „mişcare" ar fi complexă şi deci definibilă. în contex¬ 
tul discuţiei despre „ideile simple", Locke a ironizat definiţia dată de Aristotel 
conceptului „mişcare"; el are ca punct de plecare versiunea în limba latină din 
comentariul lui Thomas de Aquino la Fizica filozofului grec: Adus entis in 
potentia quatenus in potentia : 


16. Nouveaux essais III, 3, 15. 
17 .Ibidem, III, 3,18. 

18. Ibidem, III, 4, 4-7. 

What more exquisite Jargon could the Wit of Man invent, than this Definition, 
The act of a being in Power, as far forth as in Power... 19 * 

Theophile-Leibniz consideră această ironie neîntemeiată. Termenul grecesc 
Ki'vy]<7iţ, pe care Aristotel îl defineşte în acest pasaj, nu înseamnă „mouvement“ 
(mişcare), ci „changement“ (schimbare). Ceea ce înţelegem noi prin „mişcare” 
la Aristotel se numeşte cf>opa (lat. latio ) şi este un concept subordonat, una 
dintre speciile lui Kivyjcriţ. Definiţia conceptului „mişcare” ar fi deci „schim¬ 
bare de loc”. Definiţia aristotelică a noţiunii „schimbare” trebuie să recurgă 
în mod obligatoriu la un gen proxim cu un grad mai înalt de abstractizare; ea 
sună astfel: „Trecerea fundului de la potenţă la act {adus entis in potentid), în 
măsura în care fundul există ca potenţă, înseamnă Kby]<7iţ.“ 20 Schimbarea este 
deci dezvoltarea fundului în cadrul potenţei fiinţei: 


posibilitate q 

.-f 

la modul general —- 

V 

realitate o->- O 


printr-un 

exemplu 


bătrân 




¥ 

tânăr - *■ bătrân 


„modificare” 


„Esenţa” lucrurilor este mereu percepută ca posibilitate, indiferent dacă a avut 
loc sau nu o experienţă reală. „Paricid” este o crimă posibilă, chiar dacă nu a 
fost gândită de nimeni. „Ideile” sunt mereu prezente, independent de faptul că 
dispunem de ele sau nu, sunt eterne. 21 

Intr-o formulare modernă, am spune că fiinţarea fundului este chiar fundul 
însuşi în posibilitatea sa nelimitată sau, mai scurt, „fiinţarea” înseamnă tocmai 
această posibilitate. Astfel, de exemplu, „faptul-de-a-fi-copac“ cuprinde copa¬ 
cii ca fiinţând şi ca posibili. în acest sens trebuie interpretate de fapt „ideile” 
lui Platon: ca forme ale fiinţei, ele nu coincid cu fiindurile determinate prin 
ele. Matematicianul şi filozoful englez Alfred North Whitehead (1861-1947), 
coautor, alături de Bertrand Russell, al lucrării Principia mathematica, vorbeşte 


19. Locke, Essay, III, 4, 8. 

* „Ce limbă mai desăvârşit neinteligibilă poate să născocească spiritul omului 
decât această definiţie a mişcării? «Activitatea unei entităţi în putere, în măsura în 
care este în putere»”, ed. cit., voi. II, p. 26 (n. tr.). 

20. ,,...v] t ou Suvâpti ovroţ âvre \vfg\a., V] toioutov, icivvjcnc; âcrnv;” Fizica, cartea 
a Iii-a, 1 = 201a. 

21. Nouveaux essais, III, 5, 17. 

în acest context de eternal objects, „obiecte atemporale", „pure potente pentru 
determinări specifice ale faptelor, sau forme ale delimitării" 22 . Lingvistul Viggo 
Brondal face o mare greşeală atunci când plasează speciile, „sub aspectul eter¬ 
nităţii" {aupoint de vue de l’etemite), pe aceeaşi treaptă cu numele proprii . 23 

Pentru Locke, „posibilitate" înseamnă întotdeauna „posibilitatea de actu¬ 
alizare a ceva deja gândit". De exemplu, atunci când, în cadrul discuţiei despre 
„modurile complexe", vorbeşte de faptul că în acest domeniu ideile pot fi pre¬ 
existente lucrurilor, cum ar fi ideea de „înviere": 

...I think nobody can deny, but that the Resurrection was a Species of mixed 

Modes in the Mind, before it really existed, 24 ’* 

el are în vedere ideea actualizată şi existenţa efectivă ca posibilitate a actuali¬ 
zării acesteia. Altfel stau lucrurile cu posibilităţile la Leibniz: ele există înainte 
şi după ideile efective sau înainte şi după orice experienţă. Acest lucru este 
valabil, după Leibniz, şi pentru ideile de „substanţe", în cazul cărora „esenţa" 
înseamnă posibilitate, exact ca şi în celelalte cazuri. Existenţa reală a esenţelor 
non-necesare ţine de tărâmul faptelor reale sau istorice. Recunoaşterea posi¬ 
bilităţilor şi a necesităţilor ar fi altceva, ceva independent de existenţa reală: 
necesar este acel ceva al cărui contrariu nu este nicidecum posibil. 1 "’ 

Leibniz a considerat, aşadar, şi intuiţia obiectelor matematice nu ca pe o 
„invenţie", ci ca pe o „descoperire" a unei entităţi deja plasate în câmpul posi¬ 
bilului şi al necesarului. Prin urmare, „triunghiul" sau „cercul", cu proprietă¬ 
ţile lor necesare, există deja înainte de înţelegerea lor efectivă, iar pentru Leib¬ 
niz aceasta corespunde aproximativ experienţei „substanţelor", a „obiectului 
individual real". 

13.2.3. Speciile ( species ) şi numele lor 

După cum am văzut, Locke constatase că în anumite limbi există cuvinte 
pentru specii, cuvinte care lipsesc din altele . 26 Aceasta - crede Theophile-Leibniz 

22. Whitehead 1929/79, 63 (= Process and Reality , ediţia germană). Cf. şi dis¬ 
cuţia despre eternal objects de la Whitehead în legătură cu teoria lui Locke la Kann 
2001, 196 şi urm. 

23. Cf Brondal 1928, 10. 

24. Locke, Essay, III, 5, 5. 

* „Şi cred că nimeni nu poate să nege că învierea a fost o specie de mod mixt ce 
s-a aflat în minte înainte să fi existat în mod real", ed. cit., voi. II, p. 35 (n. tr.). 

25. „...necessaire est dont l’oppose n’est point possible“-, Nouveaux essais III, 5, 2 
şi urm. 

26. Cf. Essay, III, 5, 8, şi supra 12.3. 

- este o observaţie justă în cazul cuvintelor, al obiceiurilor şi tradiţiilor popoa¬ 
relor, însă nu este valabilă şi pentru specii şi idei. Speciile există indiferent dacă 
sunt înzestrate cu nume sau nu. La o examinare raţională a problemei, este puţin 
important dacă diversele popoare au dat nume sau nu la ceva posibil sau necesar. 

In acest context, Leibniz schiţează ideea unei Grammatica universalis, în 
care ceea ce este raţional-necesar {essence) trebuie comparat cu ceea ce este rea¬ 
lizat istoric {existence)\ 

...il est vrai que celui qui ecrirait une grammaire universelle ferait bien de passer 
de l’essence des langues â leur existence et de comparer Ies grammaires de plusieurs 
langues... 


13.2.4. Limbaj şi ştiinţă 


Pentru Locke, nominal essence, semnificaţia cuvântului care desemnează o 
specie, este decisivă pentru delimitarea speciei respective. Real essence , „configu¬ 
raţia reală", nu se răsfrânge asupra structurii speciei date în limbaj. De exemplu, 
configuraţia reală a metalului nobil aur, ; care trebuie stabilită de specialişti în 
ştiinţele naturii, nu influenţează cu nimic semnificaţia cuvântului aur ? 1 

Leibniz acceptă distincţia dintre nominal essence şi real essence doar ca pe 
o presupoziţie. Mai exact, cuvintele furnizează o primă clasificare, spontană, 
a realiilor, ceea ce nu înseamnă totuşi că nu putem pătrunde dincolo de ele, 
până la „tipurile reale". Este misiunea filozofiei şi a ştiinţei să pună în evidenţă 
şi, pe cât posibil, să depăşească diferenţa dintre determinarea reală şi cea dată 
prin limbaj: 


„obiect" + 



determinare lingvistică 
cercetare ştiinţifică 
determinare reală 


în ceea ce priveşte modul de fiinţare a speciilor - şi, în strânsă legătură cu 
acesta, numărul lor -, Leibniz distinge existenţa logică de cea dată prin lim¬ 
baj şi de cea fizică, pentru care criteriile de adecvare sunt decisive. Din punct 
de vedere logic, orice trăsătură distinctivă care poate fi gândită este de ajuns 
pentru ca o nouă specie să ia naştere; din punct de vedere fizic, trebuie impli¬ 
cate în operaţia de disociere trăsături reale, care sunt esenţiale pentru obiectele 
însele. Speciile date în limbă se situează între aceste două domenii. în măsura 


* „...e adevărat că acela care s-ar apuca să scrie o gramatică universală ar face 

bine să treacă de la esenţa limbilor la existenţa lor şi să compare gramaticile mai 
multor limbi...", ed. cit., p. 212 (n. tr.). 

27. Cf.Essay, III, 6, 50. 

în care sunt legate de comunităţi cu existenţă istorică, ele reprezintă o selecţie 
istoric-contingentă dintre trăsăturile posibile din punct de vedere logic şi din 
punct de vedere fizic. Leibniz vorbeşte despre differences specifiques civiles, care 
sunt constitutive pentru delimitarea speciilor nominale (especes nominales ), a 
speciilor condiţionate prin limbă. Aceste specii nominale (especes nominales) 
nu trebuie confundate cu definiţiile nominale (definitions nominales). „Speci¬ 
ile date prin limbă“ (nominale) se formează într-o anumită comunitate isto- 
ric-culturală prin uz lingvistic sau chiar prin convenţie explicită. Conceptul 
pubertate ( puberte ) a fost stabilit explicit în dreptul roman: pubertatea înce¬ 
pea imediat după împlinirea vârstei de 14 ani 28 . 

Pentru explicarea distincţiilor dintre diferenţele specifice ( differentiae 
specificae ) 29 logice, fizice şi istoric-culturale (adică, de fapt, date prin limbă), 
adăugăm două exemple care nu se găsesc la Leibniz în această formă: 


„apă“ 

logic: Toate modalităţile [de existenţă] diferenţiate după starea de agregare, culoare, 

temperatură ş.a.m.d.; de exemplu, „apă rece de izvor" ar putea primi, ca spe¬ 
cie, un nume de sine stătător. 

în limbă: Specii diferenţiate în mod obişnuit într-o anumită comunitate: „apă“, 
„gheaţă", „zăpadă" ş.a.m.d. 

fizic: H.,0. 


„cal" 

logic: Toate speciile posibile în funcţie de culoare, conformaţia corpului, mers 

ş.a.m.d.; de exemplu, caii care merg la pas ar putea avea propriul nume, ca 
specie ( cf. fr. cheval ambleur). 

în limbă: Specii delimitate în mod obişnuit ca „roib", „murg", „bălan", „cal de tracţi¬ 
une", fr. „destrier". 30 

fizic: equus caballus. 


13.3. Contribuţia lui Leibniz în domeniul 
filozofiei limbajului: privire generală 
asupra celor mai importante teorii 

în încheierea capitolului, ne propunem să recapitulăm în câteva cuvinte 
teoriile cele mai importante ale lui Leibniz din domeniul filozofiei limbajului, 
care au influenţat decisiv dezvoltarea acestui domeniu. Printre ele se numără: 

28. Ibidem, III, 6,39. 

29. Leibniz vorbeşte de differences specifiques logiques,physiques şi civiles. 

30. [în franceza veche, cal de luptă condus de scutieri în bătălie cu mâna dreaptă.] 

- teza despre caracterul primar al universalului în limbaj. Accesul la «lume» 
prin intermediul limbajului are, de la bun început, un caracter clasificator; 
conceptele individuale nu sunt primare. Aceste idei - după cum am pome¬ 
nit dejaparţial - au fost preluate şi dezvoltate, printre alţii, de Harris, Hegel, 
Rosmini, Rudolph Hermann Lotze (1817-1881) şi Antonino Pagliaro. 

- înţelegerea speciilor drept „posibilităţi' 1 . Limbajul nu pune la dispoziţie un 
inventar de denumiri pentru situaţii delimitate o dată pentru totdeauna. Nu 
toate speciile au nume, dar le pot primi. Limbajul concepe nu „fiinţa limbii", 
ci „fiinţa ca posibilitate". în acest punct, Leibniz se contrazice: characteristica 
universalis ar avea sens doar în cazul în care cel puţin componentele elemen¬ 
tare ale semnificaţiei, „ideile simple", ar fi universal valabile. Că nu este aşa o 
arată numele de culori, delimitate în mod diferit în diversele limbi. 

- recunoaşterea condiţionării istorico-sociale a „speciilor date prin limbă", 
adică a existenţei unui specific al structurării vocabularului pentru fiecare 
limbă în parte. O limbă operează o selecţie «contingent-istorică» dintre 
caracteristicile logic posibile. 

- teza despre caracterul primar al delimitărilor lingvistice în raport cu cele 
stabilite pe cale ştiinţifică. Aici, Leibniz preia ideea de bază de la Locke, 
însă nu rămâne la «defetismul» acestuia. Aceste idei vor fi reluate mai târ¬ 
ziu de Hegel, Lotze, Ernst Cassirer, Benedetto Croce şi Martin Heidegger. 

13.4. Indicaţii bibliografice 

Pentru acest capitol am utilizat ediţia lucrării Nouveaux essais îngrijită de 
Jacques Brunschwig (Leibniz 1765/1966), care cuprinde, cu excepţia unor 
mici corecturi şi a ortografiei modernizate, textul ediţiei îngrijite de Gerhardt, 
pe care am folosit-o pentru capitolul al unsprezecelea. Leibniz nu a autorizat 
această formă a textului şi avea intenţia să-şi roage prietenii de origine hughe- 
notă să-l revizuiască sub aspect stilistic. Monografia pe care am folosit-o aici, 
a lui Finster şi van der Heuvel (1990), este foarte potrivită pentru o primă 
abordare a vieţii şi activităţii filozofului. Bibliografia mai importantă asupra 
lui Leibniz, văzut în relaţie cu proiectul limbii universale, a fost deja amin¬ 
tită în capitolul al unsprezecelea. Contribuţiile lui Leibniz la acest proiect au 
fost preluate de lingvistica formală şi cea computaţională, în faza iniţială a 
acestora, într-o manieră pe cât de entuziastă, pe atât de lipsită de spirit critic 
{cfi, de exemplu, Schnelle 1962). Unele titluri importante despre contribuţi¬ 
ile lingvistice ale lui Leibniz au fost amintite în notele de subsol; informaţiile 
complete se găsesc la capitolul Bibliografie. în legătură cu tema propriu-zisă a 
acestui capitol, adică polemica dintre Locke şi Leibniz, ar fi de amintit: Aars- 
leff (1964), Gensini (1993), Heinekamp (1992) şi Poser (1996). 

CONTINUITATE ŞI DISCONTINUITATE 
ÎN ISTORIA FILOZOFIEI LIMBAJULUI 


Odată cu discutarea ideilor lui Leibniz, am ajuns, în incursiunea 
noastră prin istoria filozofiei limbajului, intr-un punct în care ni se pare 
nimerit să facem un prim bilanţ. Felul în care subiectul a fost prezentat în 
capitolele anterioare a avut ca punct de plecare ipoteza tacită a dezvoltării 
continue, în linii mari, a filozofiei limbajului, chiar dacă această teză nu a 
fost enunţată până acum expressis verbis. Trebuie să ne punem întrebarea 
dacă ipoteza este justificată în raport cu partea din această istorie prezen¬ 
tată până acum şi dacă poate fi valabilă şi pentru autorii pe care trebuie 
să-i discutăm încă. 

14.1. Filozofia limbajului în epoca sa mai veche: 
continuitate, ramificaţii şi căi greşite 

Prezentarea filozofiei limbajului de la începuturi până la Leibniz, aşa cum 
a fost concepută aici, a fost călăuzită de o idee încă neexprimată cu claritate: 
în filozofia limbajului există o anumită continuitate, o direcţie în dezvolta¬ 
rea sa care se întinde - dacă facem abstracţie de cea indiană - de la Heraclit, 
trecând prin filozofia lui Platon, a lui Aristotel şi a stoicilor, până la Thomas 
de Aquino. Anumite derivaţii ale acestei direcţii principale conduc spre căi 
secundare, unele importante, ca teoria semnelor de la Sfântul Augustin, cea 
mai însemnată a Antichităţii, altele mai puţin importante, care nu au dus 
nicăieri, aşa cum este cea pe care a mers Boethius. 

în ce anume constă această continuitate? Ea poate fi caracterizată în pri¬ 
mul rând ex negativa-. în întreaga filozofie a limbajului din epoca sa mai veche, 
limbajul ca atare nu reprezintă tema principală a discuţiei. Limbajul ajunge 
în vizorul filozofilor doar prin raport cu altceva şi este tratat de aceştia ca un 
moment de tranziţie necesar în discuţia despre altceva. Din această perspec¬ 
tivă, este foarte elocventă mărturisirea lui Locke, care spune că şi-a dat seama 


CONTINUITATE ŞI DISCONTINUITATE 281 


abia târziu de necesitatea de a introduce şi problema limbajului în contextul 
cercetărilor sale de gnoseologie. 1 

Sub aspect pozitiv, continuitatea constă în faptul că un gânditor preia pro¬ 
blema rămasă nerezolvată de la predecesorul lui, încearcă să găsească un răspuns 
la acestea şi lasă urmaşilor problemele rezultate de aici. Avem în vedere acum 
aproape exclusiv problema dimensiunii obiective a limbii 2 , raportul dintre lim¬ 
baj, cunoaştere şi realitate. Atunci când afirmăm că aceste trei domenii se con¬ 
fundă în conceptul de „logos“ de la Heraclit, nu trebuie să pierdem din vedere 
faptul că noţiunile „identitate", „echivalenţă" şi „analogie" nu sunt încă dife¬ 
renţiate în „logica arhaică" 3 . Am văzut că raportul dintre „nume" şi „obiect" a 
fost interpretat în moduri foarte diferite şi că din aceste încercări de explicare se 
nasc noi probleme: problema „dreptei potriviri a numelor", care vizează de fapt 
valoarea gnoseologică a limbii, este reinterpretată mai târziu de cele mai multe 
ori în contextul problemei originii cuvintelor. Platon, care pare să încline spre 
teza cfjucrti, nu o poate totuşi accepta cu sensul ei iniţial; căci limbajul trebuie 
deja considerat insuficient sub aspect gnoseologic atunci când această teză nu se 
potriveşte chiar pentru o mică parte dintre cuvinte. Astfel, Platon are tendinţa 
de a considera că această teză este valabilă cel puţin sub aspectul originii cuvinte¬ 
lor. întrebarea dacă semnul lingvistic este motivat sau arbitrar îşi are originea în 
problema „dreptei potriviri a numelor", dar se rezolvă mai târziu prin invocarea 
motivaţiei gnoseologice originare a acestora şi se autonomizează apoi ca o pro¬ 
blemă din domeniul teoriei semnelor. în teoria medievală despre rnodi signifi- 
candi este continuată discuţia despre raportul dintre limbaj, gândire şi realitate; 
de acum înainte, discuţia nu mai porneşte de la obiecte şi stări de lucruri, ci de 
la „modul de fiinţare" al acestora, ca şi de la conceperea acestora prin gândire şi 
de la exprimarea lor sub formă de categorii date în limbaj. Teoria supoziţiilor 
( suppositiones ) conduce spre un drum secundar. 

Trebuie să mai amintim şi de alte două chestiuni de amănunt de care ne-am 
lovit în parcursul nostru prin perioada veche a filozofiei limbajului. Mai întâi, 
întrebarea, bizară din perspectivă modernă: Cum se poate exprima cu ajutorul 
limbajului ceva neadevărat şi deci „non-existent"? Platon se apropiase în Sofiş¬ 
tii de o rezolvare, pusă apoi la punct de Aristotel prin distincţia dintre Aoyoţ 
OTjpavTiKOţ şi Aoyoţ cntoqavTiKOţ. Cea de-a doua chestiune, aflată în corelaţie 
cu prima, priveşte statutul semnificaţiei date în limbaj şi nu este clar formulată 

1. Cf. supra 12. 

2. Cf. supra 2.3.1. 

3. Cf. supra 4.1.1. 

la Platon. Atunci când acesta afirmă că vorbirea exprimă ceea ce este şi ceea ce 
nu este, nu face nici un fel de diferenţă între „a fi“ şi „a exista“, între „fiinţare" 
şi „existenţă". Abia Aristotel ne asigură că cuvintele nu afirmă nimic despre 
existenţa lucrurilor, căci ea este afirmată sau negată doar la nivelul vorbirii, prin 
„logosul care afirmă sau neagă" fXoyoţ &7to<pavriK<5ţ). Intr-o formulare modernă, 
acest lucru înseamnă că cuvintele nu conţin nici un postulat al existenţei. 

Şi la problema strâns legată de cele spuse mai sus, a tipului de fiinţare pe 
care îl exprimă „numele", s-a răspuns multă vreme doar ezitant şi confuz. 
Cărei acţiuni a spiritului îi corespunde actul denumirii? Pentru Platon, acest 
act vizează fiinţarea a ceea ce fiinţează sau, mai bine spus, fiinţarea ca fiind. In 
acest context, el defineşte semnul drept SiaicpmKov Trjţ ou<n'aţ, ca „delimitare 
a esenţei" 4 . Nici Aristotel nu merge mai departe în rezolvarea acestei probleme. 
Conform concepţiei lui, pe baza unei indivisibilium intelligentia, cuvintele 
semnifică ceva unitar, 5 iar aceste entităţi „indivizibile" sunt v:aQy\\Laxa rvjţ 
’f/uyrjţ, passiones, care reprezintă obiectele şi stările de lucruri însele. însă în ce 
sens sunt aceste naQ^ara întruchipări ale lucrurilor şi dacă acest lucru este 
valabil în acelaşi fel pentru toate Aristotel nu ne mai spune. Defi¬ 

niţia dată de el semnificaţiei, ca posibilitate nelimitată de desemnare 6 , a rămas 
încă cea mai bună, dar doar din perspectivă formală. Pe această definiţie se 
vor baza mai târziu „pragmatiştii" şi „pragmaticiştii" din şcoala lui Peirce şi un 
behaviorist ca Charles W. Morris - deşi într-un cadru teoretic cu totul diferit 
- atunci când definesc semnificaţia ( significatum ) ca pe totalitatea condiţiilor 
pe care trebuie să le îndeplinească un obiect sau o stare de lucruri pentru a 
constitui denotatul {denotatum) expresiei respective 7 . 

Până în perioada târzie a Evului Mediu, limbajul a fost identificat - cu 
câteva excepţii punctuale - cu logica sau, mai exact, expresia lingvistică a 
fost identificată cu cea logică. Abia la Vives se schiţează o separare între lim¬ 
baj şi logică. Pentru Vives, limbajul este expresia întregului suflet, a puterii 
de imaginaţie, a sentimentelor, a capacităţii de a înţelege şi a voinţei. 8 Prin 

4. Cf. supra 5.4.3. 

5. Cf. supra 6.3.5. 

6. Cf. supra 6.3.4. 

7. Cf. Apel 1973, 19 şi urm. 

8. „Voces in homine signa sunt animi universi, et phantasiae, et affectuum, et intel- 
ligentiae, et voluntatis...", De tradendis disciplinis, cf. Coseriu 1971a, 237. [„Cuvintele 
sunt la om semne ale spiritului în ansamblul său, şi ale fanteziei, şi ale sentimentelor, 
şi ale înţelegerii, şi ale voinţei."] 

aceasta, în prim-plan este adusă dimensiunea intersubiectivă a limbajului. 
Problema caracterului intersubiectiv şi, deci, istoric al limbajului este adusă 
în discuţie doar treptat şi fără prea mare interes. Thomas de Aquino se mul¬ 
ţumise cu constatarea lapidară a faptului că omul, conform naturii sale, 
este o fiinţă socială şi, astfel, este necesar ca ideile unuia să le fie împărtă¬ 
şite şi celorlalţi oameni. 9 Teoreticienii Renaşterii au început apoi să urmă¬ 
rească consecinţele acestei constatări. In primul rând, este vorba de aspecte 
externe, ca de exemplu faptul că fenomenul „limbaj “ se manifestă în princi¬ 
piu sub forma unor limbi individuale diferite care nu sunt date anterior în 
mod invariabil, ci sunt supuse unui proces de dezvoltare istorică. Abia mult 
mai târziu - ca o chestiune secundară, încă de la Locke şi Leibniz -, a fost în 
sfârşit remarcat şi caracterul istoric al structurii limbajului însuşi. Treptat, 
se impune recunoaşterea ideii că diferenţele dintre limbi reprezintă mult 
mai mult decât „o simplă diversitate de sunete“ 10 . La Locke găsim pentru 
prima dată o fenomenologie a semnificaţiilor nu doar pur formală. La acest 
filozof, semnificaţiile „inventate" cu anume scopuri şi deci diferite de la o 
limbă la alta sunt prevăzute cel puţin în una dintre cele trei clase de semni¬ 
ficaţii, cea a „modurilor complexe". Leibniz îl depăşeşte mult pe Locke în 
concepţia sa critică, însă nu pare să fi observat că prin aceasta - mai ales din 
cauză că neagă caracterul universal al „ideilor simple" - distruge fundamen¬ 
tul acelei characteristica universalis, care îl interesa atât de mult. Proiectul 
unei „limbi universale" este continuat şi de Leibniz, însă în epoca romantică 
este demonstrat definitiv caracterul său absurd. 

Odată cu separarea dintre logică şi limbaj, Vives se apropie de posibilita¬ 
tea de a demonstra caracterul autonom al limbii, de a descoperi în aceasta o 
valoare de sine stătătoare, independentă de logică. Totuşi, nici el nu merge atât 
de departe. în acelaşi timp, prin această separare, Vives deschide un nou drum 
în critica limbajului, care nu se mai referă, ca la greci, la îndoiala în legătură cu 
acordul dintre cuvânt şi obiect, ci la neclaritatea şi caracterul arbitrar al semni¬ 
ficaţiilor. De acum înainte, cercetarea critică a limbajului poate fi considerată 
o condiţie incontestabilă pentru studiul logicii. 

Spre începutul secolului al XVIII-lea pare aşadar demonstrată ideea auto¬ 
nomiei limbajului ca obiect al cercetării filozofice. Rămân neclarificate sensul 
acestei autonomii şi relaţia limbajului cu celelalte activităţi umane. 


9. Cf supra 9.1.3. 

10. Cf. Humboldt 1829/1963,153. 

14.2. Noua filozofie a limbajului în Epoca Luminilor: 
scindarea în direcţii de cercetare diferite 

j 

După Locke şi Leibniz, dezvoltarea filozofiei limbajului nu mai urmează 
o linie unitară, ci se poate observa o scindare în mai multe direcţii. Tradiţia 
empiristă în filozofia limbajului se raportează la Locke, ceea ce nu înseamnă că 
părintele întemeietor a fost scutit de critici din partea reprezentanţilor acestei 
direcţii, printre care se numără George Berkeley şi - în măsura în care se poate 
vorbi de o contribuţie a acestuia în domeniul filozofiei limbajului - David 
Hume. Parcursul ulterior al acestei tradiţii empiriste, trecând prin Adam 
Smith şi „şcoala scoţiană", cu principalii ei reprezentanţi Dugald Stewart şi 
Thomas Reid, şi până la gânditori originali ca Denis Diderot şi Pierre Louis 
Moreau de Maupertuis - preşedinte, o vreme, al Academiei de Ştiinţe din 
Berlin -, a fost deja parţial prezentat. 11 

In Anglia, teoreticianul James Harris se opune, ca un fel de bloc eratic, 
direcţiei empiriste atât de bine conturate în filozofia limbajului. El este legat 
de şcoala «platonică» de la Cambridge din jurul lui Anthony Ashley Coo- 
per, Earl of Shaftesbury (1671-1713). Dezvoltarea ulterioară a acestei direcţii 
nu urmează o linie dreaptă, după cum vom vedea mai detaliat. 

Giambattista Vico, originar din Napoli, pune bazele unei direcţii cu totul 
noi în filozofia limbajului. Odată cu el se poate considera că începe filozofia 
«directă» a limbajului, care consideră limbajul drept obiect al cercetării în sine, 
şi nu prin relaţie cu altceva 12 . Anumite aspecte ale acestui tip de filozofie a limba¬ 
jului - mai ales în ceea ce priveşte problema originii limbajului - au fost preluate 
de Rousseau; însă adevărata continuare a acesteia se produce odată cu Hamann, 
Herder şi romanticii germani, prin care ea se contopeşte cu tradiţia leibniziană. 

Dezvoltarea ulterioară a filozofiei limbajului în Germania în Epoca Lumi¬ 
nilor, care în volumul de faţă va fi discutată cel puţin în subsidiar, porneşte de 
la Leibniz. Christian Wolff, filozoful Iluminismului german, matematicianul 
şi astronomul Johann Heinrich Lambert, gramaticianul Johann Werner Mei- 
ner, pastorul şi istoricul Johann Peter Sii&nilch, profesorul privat şi învăţatul 
liber-profesionist Dietrich Tiedemann din Bremen - toţi au preluat ideile lui 
Leibniz, accentuând însă puncte de interes foarte diferite, astfel încât cineva 
care observă aceste lucruri dintr-o perspectivă ulterioară nu are deloc impresia 
unei continuităţi. 

11. Cf. supra 12.5. 

12. Cf. supra 2.3.1. 

Diversele direcţii nu pot fi discutate aici decât foarte succint. Capitolele 
rămase din această privire generală au fost organizate după criteriul ariilor 
lingvistice. Procedând în acest mod, nu vrem în nici un caz să sugerăm că 
odată cu secolul al XVIII-lea s-ar fi cristalizat în mod predominant filozofii 
«naţionale» ale limbajului. Prezentarea separată după arii lingvistice ni s-a 
impus din raţiuni practice. Caracterul unitar al culturii occidentale, în cadrul 
căreia învăţaţii îşi puteau transmite ideile în latină, iar din secolul al XVII-lea 
şi în franceză, începe să se destrame. Atunci când Locke a auzit de la Thomas 
Burnett, episcopul de Salisbury, de dorinţa lui Leibniz de a coresponda cu el în 
legătură cu ideile cuprinse în Essay, se spune că ar fi comentat astfel pretenţia 
filozofului german: „Trăim în bună pace şi vecinătate cu domnii din Germa¬ 
nia, căci ei nu cunosc cărţile noastre, iar noi nu le citim pe ale lorT 3 

14.3. Indicaţii bibliografice 

Karl-Otto Apel şi-a numit prezentarea „ideii de limbaj [...] de la Dante 
la Vico“ „contribuţie la o istorie încă nescrisă a filozofiei limbajului în epoca 
modernă“ l4 . Acest deziderat rămâne până astăzi în picioare. Nu ducem lipsă 
nici de cercetări individuale asupra filozofiei limbajului, nici de prezentări sis¬ 
tematice asupra unor domenii parţiale. Ne lipseşte însă în continuare o pre¬ 
zentare istorică completă, care să cuprindă cercetarea aprofundată şi prezenta¬ 
rea cât mai largă a direcţiilor tradiţionale ale acestei ştiinţe. Nici prezentarea 
de faţă nu poate fi considerată mai mult decât un studiu preliminar. Istoric 
în sensul strict al cuvântului este capitolul introductiv la problema limbaju¬ 
lui din Filozofia formelor simbolice 15 de Cassirer; totuşi, încă din prima notă 
de subsol a acestei lucrări se indică faptul că o prezentare completă a istoriei 
filozofiei limbajului rămâne un deziderat. Manualul sistematic de filozofie a 
limbajului editat de Marcelo Dascal şi alţii 16 nu conţine nici un capitol dedicat 
problemei continuităţii în filozofia limbajului. In istoria filozofiei limbajului 
pe care a publicat-o, Jochem Hennigfeld a ridicat cel puţin problema continu¬ 
ităţii la rangul de „problemă directoare 11 : „în ce sens există o continuitate în 
discuţia filozofică asupra limbajului? Ce probleme specifice fiecărei epoci se 
pot dezvălui? 111, 

13. Cf. Brunschwig 1966, 14. 

14. Apel 1963,17. 

15. Cassirer 1923/2001, 55-123. 

16. Dascal etalii (ed.) 1992 şi urm. 

17. Hennigfeld 1994, 2. 

SECOLUL AL XVIII-LEA ÎN MAREA BRITANIE: 
FILOZOFIA LIMBAJULUI ÎNTRE EMPIRISM, 
PLATONISM SI PSIHOLOGISM 

5 


Perioada de timp de care ne vom ocupa în cele ce urmează cuprinde aproape 
un secol. Aceasta se întinde de la primele menţiuni pe care George Berkeley 
le înregistrează în „caietul de notiţe" (Commonplace Book) în anul 1708 până 
la Cuvintele înaripate (’Eto a 7rrep6evra) de John Horne Tooke, carte a cărei 
parte a doua a apărut în 1805. Ca şi în cazul lui Locke, nici pentru Berke¬ 
ley şi Hume limbajul nu a constituit obiect de cercetare propriu-zis, ci mai 
degrabă un potenţial factor perturbator, căruia a trebuit să i se acorde atenţie 
în contextul teoriei cunoaşterii. Dimpotrivă, Harris este interesat realmente 
de limbaj în primul rând, însă cu un substrat filozofic ce nu este doar în mod 
tacit presupus: Autorul lui Hermes se opune categoric curentului empirist 
dominant în filozofia ţării sale. Ceilalţi învăţaţi despre care vom discuta în 
capitolul de faţă au fost mai degrabă lingvişti decât filozofi ai limbajului; cei 
mai mulţi dintre ei s-au ocupat, de altfel, doar în trecere de problema limbii. 
Adam Smith, Joseph Priestley şi John Horne Tooke au continuat, chiar dacă 
cu accente proprii, tradiţia empiristă dominantă în Marea Britanie. Scoţianul 
James Burnet(t), lord Monboddo din 1767, este, ca şi prietenul său James Har¬ 
ris, un reprezentant al „platonismului englez". 

15.1. George Berkeley (1685-1753) 

George Berkeley s-a născut în 1685, ca fiu al unui perceptor şi moşier de ori¬ 
gine engleză din sudul Irlandei. Deşi, ca reprezentant al minorităţii anglicane, 
era inevitabil orientat spre Anglia, Berkeley se simţea irlandez. Instrucţia şco¬ 
lară iniţială a primit-o la Kilkeny College, considerat în epoca respectivă drept 
un „Eton al Irlandei". La vârsta de 15 ani şi-a început studiile la Trinity College 
din Dublin, oraş care, după înfrângerea definitivă a lui Iacob II, redevenise un 
bastion al minorităţii protestante. După dobândirea gradului de magistru, a 
intrat cu prima ocazie care i s-a oferit în rândurile corpului didactic ca fellow. 

Ca şi în cazul lui Locke şi al lui Leibniz, atenţia sa nu s-a îndreptat asupra 
unui singur domeniu al cunoaşterii; a fost matematician, pedagog, psiholog, 
filozof, jurnalist, economist, medic şi episcop 1 . în 1713, părăseşte Irlanda 
pentru a pleca la Londra - cel de-al doilea centru ca mărime al vieţii spiritu¬ 
ale din Europa, după Paris. A întreprins o scurtă călătorie în nordul Italiei, 
urmată apoi de o călătorie mai lungă în această ţară, în timpul căreia, printre 
altele, ajunge în Sicilia şi la Napoli, unde a fost martor al unei erupţii a vulca¬ 
nului Vezuviu. După întoarcerea la Londra, Berkeley se străduieşte, fără prea 
mult succes, să obţină un post în cadrul clerului din ţara sa natală. în 1728 
începe cel mai aventuros episod al vieţii sale. Proaspăt căsătorit, se îmbarcă 
pe un vapor cu destinaţia America. Scopul propriu-zis al călătoriei era acela 
de a fonda un colegiu în Insulele Bermude, care pe vremea aceea erau colonie 
englezească. însă, spre nemulţumirea protectorilor şi a sponsorilor săi, el se 
îndreaptă mai întâi spre Noua Anglie, unde stabileşte legături trainice cu trei 
instituţii de învăţământ din care au luat naştere mai târziu Columbia Univer- 
sity din New York, Yale University din New Haven şi Harvard University din 
Cambridge, Massachusetts, legături care s-au păstrat şi după plecarea sa din 
America. După eşecul definitiv al „proiectului Bermude", s-a întors în Anglia, 
în 1734, în ciuda unor diverse împotriviri, a fost numit episcop al diocezei 
Cloyne, în Irlanda de Sud. Timp de aproape 20 de ani, a dus o viaţă de patri¬ 
arh în sediul episcopal; a avut şapte copii, dintre care doar trei au ajuns la vâr¬ 
sta maturităţii. A murit în 1753 la Oxford, unde îl însoţise pe cel de-al doilea 
fiu al lui pentru a-i fi de ajutor în perioada de început a vieţii sale de student. 

în privinţa teoriei cunoaşterii - am spune, mai degrabă, a «tehnicii cunoaş¬ 
terii» - Berkeley are o orientare empiristă mult mai consecventă decât cea a lui 
Locke, de al cărui Eseu se delimitase deja din anii de studiu. „Esse est percipi 
vel percipere" - „A fi înseamnă a fi perceput sau a percepe", astfel suna mottoul 
său, pe care şi-l însemnase încă din tinereţe în caietul de notiţe, fiinţa obiecte¬ 
lor cunoaşterii constă doar în faptul că sunt percepute, iar cea a subiecţilor care 
cunosc, în însuşi actul perceperii. în acest context, prin „percepere" trebuie să 
înţelegem „percepere senzorială". Generalul, care şi pentru Berkeley constituie 
adevăratul obiect al ştiinţei, nu este rezultatul unui proces de abstractizare: 
Generalitatea se realizează prin aceea că un anumit individ concret îl repre¬ 
zintă pe orice individ concret al unei comunităţi, fără a deveni prin aceasta un 
obiect «abstract» 2 . în introducerea la Principles afHuman Knowledge, despre 


1. Cf Breidert 1989,17. 

2. Ibidem, 23. 

care vom discuta imediat mai pe larg, Berkeley se referă doar fragmentar la 
problema universalului: 

...universality, so far as I can comprehend, [does not consist] in the absolute, posi- 
tive nature or conception of any thing, but in the relation it bears to the particu¬ 
lare signified or represented by it: by virtue whereof it is that things, names, or 
notions, being in their own nature particular, are rendered universal'?* 

Berkeley le reproşează predecesorilor săi, mai ales lui Locke, faptul că, pentru 
a-şi putea susţine teza despre „ideile abstracte", au trebuit să recurgă la ipo¬ 
teza conform căreia ar exista un fel de „substanţă (materială)" ca substrat a 
tot ceea ce fiinţează. însă percepţia ne oferă informaţii doar despre prezenţa 
obiectelor individuale, nu despre acel substrat pe care îl numim „substanţă" 
sau „materie". Nu ar fi înţelept să presupunem existenţa unei entităţi pe care 
nu o putem percepe. Teza „materialismului", rezultată din această reflec¬ 
ţie, a fost ironizată şi, în cea mai mare parte, greşit înţeleasă, într-o manieră 
naivă, de către partenerii de discuţie ai lui Berkeley - printre care se numără 
şi personalităţi cunoscute precum Alexander Pope, Jonathan Swift, Samuel 
Johnson sau Voltaire. Pentru a putea argumenta în ce constă diferenţa dintre 
fenomenele percepute şi cele imaginate sau visate, filozoful englez trebuie să 
recurgă la un spiritualism metafizic extrem. Percepţia umană este un proces 
pasiv; adevăratul principiu activ al percepţiei este Dumnezeu. Regulile după 
care acesta comunică spiritelor limitate „ideile" obiectelor constituie limbajul 
lui Dumnezeu. Atunci când Dumnezeu ne face cunoscut ceva prin interme¬ 
diul imaginaţiei sau al viselor noastre, el se abate - cu scopuri precise - de la 
«regulile obişnuite ale limbii». 

Nucleul filozofiei limbajului la Berkeley - după cum am spus, este vorba 
doar de o observaţie critică făcută în contextul teoriei cunoaşterii - se găseşte 
în introducerea la cea mai importantă operă de tinereţe a sa, Treatise Concer- 
ning the Principles ofHuman Knoivledge A , publicată în 1710. în schiţa sa de 
istorie a filozofiei limbajului, Ernst Cassirer observă just că „de la Locke la 

3. Introduction § 15 = Berkeley 1998, 96. 

* „... după cum pot judeca, universalitatea nu constă în natura absolută, pozitivă, a 
unui lucru sau în noţiunea sa, ci în raportul pe care acesta îl stabileşte cu obiectele indi¬ 
viduale pe care le semnifică şi le reprezintă; şi datorită acestui raport obiectele, numele 
sau noţiunile, care în natura lor proprie sunt particulare, devin universale' , traducere în 
limba română de S. Căteanu, în George Berkeley, Principiile cunoaşterii omeneşti , ediţie 
îngrijită de lect. univ. dr. Nicolae Râmbu, Editura Agora, Iaşi, 1995, p. 30 (n. tr.). 

4. In lucrarea de faţă, vom cita după ediţia lui Jonathan Dancy = Berkeley 1998. 


SECOLUL AL XVIII-LEA IN MAREA BRITANIE 289 


Berkeley [...] are loc o schimbare reală în poziţia empiristă faţă de problema 
limbii" 5 ’*. Până la un anumit punct, putem prelua interpretarea lui Cassirer 
pentru a servi scopurilor pe care le avem în vedere aici. Am văzut deja că în 
limbaj Locke găseşte confirmarea propriei teorii a cunoaşterii. Spiritul uman 
ajunge de la reprezentări individuale la ideile generale pe calea abstractizării. 
Acest proces de abstractizare se oglindeşte în limbă; cuvintele sunt reprezen¬ 
tanţii ideilor abstracte. Berkeley polemizează cu această interpretare şi în acest 
scop el citează pe larg din eseul lui Locke 6 7 . Faţă de legătura dintre Berkeley şi 
predecesorul său, Cassirer observă că „funcţia reală şi esenţială a cuvântului 
nu ocupă nici un loc în sistemul senzualist". „In cazul în care acceptăm acest 
sistem", spune Cassirer, „nu ne rămâne altceva de făcut decât a tăgădui şi a 
abandona această funcţie"**. Pentru Berkeley, limba pare să modeleze exact 
opusul structurii cunoaşterii, ea reprezintă sursa tuturor erorilor. La prima 
vedere, această interpretare este îndreptăţită. La sfârşitul introducerii la Prin- 
ciples ofHuman Knowledge, Berkeley scrie: 

Unless we take care to clear the first principles of knowledge, from the embarras 

and delusion of words, we may make infinite reasonings upon them to no pur- 

pose; we may drawconsequences from consequences, and be never the wiser. 8 *** 

Deşi acest pasaj pare să confirme opinia lui Cassirer, interpretarea sa nu 
poate fi totuşi acceptată deplin, din nişte motive asupra cărora vom reveni 
imediat. Vom vedea că Cassirer înţelege problematica discutată la Berkeley 
doar în litera sa şi ţine seama doar de aspectul formal al acesteia. 

5. Cassirer 1923/2001, 78. 

* Pentru comparaţie, oferim şi versiunea românească existentă: „De la Locke la 
Berkeley s-a realizat o turnură caracteristică a poziţiei empirismului faţă de problema 
limbii", în Ernst Cassirer, Filozofia formelor simbolice, voi. I. Limbajul, traducere din 
limba germană de Adriana Cînţa, Editura Paralela 45, Piteşti, p. 89 (n. tr.). 

6. Cfi, de exemplu, Introduction, § 11 = Berkeley 1998, 93. 

7. Cassirer 1923/2001, 78. 

** Pentru comparaţie, oferim şi versiunea românească existentă: „funcţia distinctă 
şi esenţială a cuvântului nu are nici un loc în cadrul sistemului senzualist. Acest sistem 
ar putea fi susţinut doar prin negarea şi excluderea acestei funcţii", ed. cit. (n. tr.). 

8. Introduction § 25 = Berkeley 1998, 102. 

*** „Dacă nu ne străduim a scăpa primele principii ale cunoaşterii de masa inu¬ 
tilă a cuvintelor, atunci toate meditaţiile noastre vor fi fără rost; noi vom putea trage 
concluzii după concluzii şi totuşi nu vom deveni mai înţelepţi", traducere în limba 
română de S. Căteanu, în George Berkeley, Principiile cunoaşterii omeneşti, ed. cit., 
p. 38 (n. tr.). 

In Introducere, Berkeley se pronunţă mai ales împotriva „principiului fals al 
ideilor abstracte”. El spune că originea ideii conform căreia ar exista asemenea 
idei universale trebuie căutată în limbă: „...if there had been no such things as 
speech or universal signs, there never had been any thought of abstraction.” 9 * 
Critica lui Berkeley se întemeiază în principal pe două argumente: 
a) Este falsă ipoteza că fiecare nume are o semnificaţie unică şi stabilă; 
această presupunere este total greşită: 

Whereas, in truth, there is no such thing as one precise and definite signification 
anexed to any general name, they all signifying indifferently a great number of 
particular ideas. 10 ’** 

După cum vedem, nu este vorba despre instabilitatea sau caracterul vag 
al semnificaţiei date în limbă, ca la alţi critici ai limbii; este pur şi simplu 
negată existenţa fenomenului „semnificaţie”: 


(general) name 



„particular ideas” 


„Idee” înseamnă aici, ca şi în majoritatea celorlalte pasaje din Treatise, „repre¬ 
zentarea plastică a unui obiect în conştiinţa umană”. (Vom vedea imediat că, 
ocazional, Berkeley foloseşte termenul „idee” şi în alt sens, mai degrabă «pla¬ 
tonic».) Relaţia nu se stabileşte, aşadar, între „nume” şi „ideea abstractă” sau 
între „semnificaţie” şi „ideea individuală ( particular )“, ci în mod nemijlocit 
între „nume” şi „ideile particulare”. Cum de este posibil aşa ceva, Berkeley nu 
mai explică. 

b) „Numele” nu reprezintă determinările reale, concrete ale „ideii”. S-ar 
putea obiecta, scrie Berkeley, că „numele”, care dispun de o definiţie, sunt limi¬ 
tate în acelaşi timp la o anumită semnificaţie. Un triunghi este definit ca „o 
suprafaţă plană mărginită de trei linii drepte”, şi astfel termenul „triunghi” nu 
poate desemna, evident, decât această idee, fără alte precizări. însă definiţia 
triunghiului nu spune dacă este vorba de o suprafaţă mare sau mică, neagră 
sau albă, dacă laturile sunt lungi sau scurte, dacă sunt sau nu egale, şi nici ce 


9. Introduction, § 18 = Berkeley 1998, 98. 

* „...dacă n-ar fi existat limbajul sau semnele universale, atunci nici vorbă n-ar 
fi despre abstracţie”, ed. cit., p. 33 (n. tr.). 

10. Ibidem. 

** „De fapt, nu există ceea ce ar fi o singură semnificaţie precisă şi determinată, 
legată de respectivul nume general, fiindcă orice nume se referă la un mare număr 
de idei particulare fără deosebire”, ibidem (n. tr.). 

unghi formează. Aceste lucruri nu pot fi imaginate, deci nu există o „idee“ 
care să corespundă cuvântului „triunghi“. Nu este acelaşi lucru, crede Berke- 
ley, să asociezi în mod constant un cuvânt cu definiţia sa („to keep a name con- 
stantly to the same definition“) sau să consideri că reprezintă invariabil aceeaşi 
idee („to make it stand every where for the same idea“). Primul caz reprezintă 
o situaţie necesară, însă al doilea este inutil şi imposibil de pus în practică. 11 

Ce vrea Berkeley să spună cu aceste explicaţii? Ele par să încline, de fapt, 
spre o respingere a limbajului. Pentru el, limbajul nu este un obiect care tre¬ 
buie avut în vedere în contextul problemei „ideilor", întrucât cuvintele nu 
reprezintă ceea ce filozofia empiristă înţelege prin „idei". 

Tezele de la care porneşte critica limbajului la Berkeley sunt, fără îndoială, 
acceptabile. Atunci când afirmă că „numele" ţin locul unui număr mare de 
reprezentări particulare, se poate interpreta că el recunoaşte că semnifica¬ 
ţia nu corespunde vreunei reprezentări şi că nu există reprezentări „univer¬ 
sale". în realitate, un „triunghi universal" se poate defini, însă nu ne putem 
reprezenta în mod concret, de fiecare dată, decât un triunghi cu anumite 
caracteristici. Ciudate sunt doar consecinţele pe care Berkeley le deduce din 
observaţiile sale particulare, de altfel cât se poate de nimerite. Atribuie lim¬ 
bajului o «mistificare» căreia îi cade pradă el însuşi. Limbajul ne îndeamnă 
să acceptăm existenţa «ideilor abstracte»; însă ele nu au cum să existe. Prin 
această idee, se presupune în subsidiar că apelativele au pretenţia de fi înlo¬ 
cuitori ai unor reprezentări individuale generalizate. Dacă apare o asemenea 
impresie, «greşeala» nu se află în limbaj, ci este a aceluia care îşi face o ima¬ 
gine falsă despre limbaj. 

Critica pe care Berkeley pare s-o exercite direct asupra limbajului se 
îndreaptă, de fapt, împotriva opiniei lui Locke despre limbaj. Acesta ar fi aver¬ 
tizat asupra pericolelor care se pot ivi în relaţiile cu cuvintele şi i-ar fi sfătuit 
pe ceilalţi să se ocupe doar de ideile exprimate şi să nu se încurce cu cuvintele. 
Acest sfat nu a fost însă respectat chiar de Locke însuşi. Mai mult decât atât, 
Locke a admis că singura funcţie a cuvintelor este aceea de a exprima idei, iar 
semnificaţia oricărui nume general este o anumită idee abstractă. însă aseme¬ 
nea idei nu există - şi în aceasta constă teza principală a lui Berkeley. El nu 
observă că nu foloseşte termenul „idee" cu acelaşi înţeles ca la Locke. 

Berkeley recunoaşte o întrebuinţare potrivită pentru cuvinte, aceea 
de a face posibil accesul unui individ la toate realizările istorice ale unei 
comunităţi: 


11. Ibidem, 98 şi urm. 

It cannot be denied that words are of excedent use, in that by their means all that 
stock of knowledge which has been purchased by the joint labours of inquisitive 
men in all ages and nations, may be drawn into the view and made the possession 
of one single person. 12 ’* 

în acelaşi timp, spune Berkeley, trebuie să fim conştienţi şi de pericolele care 
însoţesc un asemenea proces: 

But at the same time it must be owned that most parts of knowledge have been 
strangely perplexed and darkened by the abuse of words... 13 ’** 

Limbajul modifică de-a dreptul contemplarea directă a adevărului: 

...in vain do we consult the writings of learned men, and trace the dark footsteps 
of antiquity; we need only draw the curtain of words, to behold the fairest tree of 
knowledge, whose fruit is excedent, and within the reach of hand. 14 *** 

Berkeley îşi propune să urmeze sfatul lui Locke şi să separe clar cuvintele de 
idei. îşi asumă şi o serie de avantaje ale acestei atitudini: în primul rând, ar fi 
cruţat de implicarea în orice dispute pur verbale; în afară de aceasta, ar evita 
ispitele la care este supus spiritul uman din partea „ideilor abstracte' 1 şi, în 
sfârşit, nu ar mai cădea victimă iluziei că are la dispoziţie idei care nu există 
de fapt în realitate. 15 Cel căruia îi este clar faptul că posedă doar reprezen¬ 
tări individuale ( particular ideas) nu s-ar mai chinui zadarnic să descopere 
în sine ideile abstracte care sunt legate de fiecare cuvânt. 16 

După cum am mai spus, până aici toate ideile lui Berkeley sunt clare şi 
acceptabile, cu condiţia ca termenul idee să fie interpretat corect, adică în sens 
empirist. Totuşi, critica limbajului dedusă din aceste idei îşi pierde din vedere 

12. Introduction § 21 = Berkeley 1998,100. 

* „Nu se poate nega că vorbele sunt de un folos însemnat, fiindcă prin ajutorul 
lor cunoştinţele, care au fost dobândite prin munca unită a savanţilor din toate vea¬ 
curile şi naţiunile, pot fi supuse vederii şi pot deveni posesiunea oricărei persoane", 
ed. cit., pp. 35 şi urm. (n. tr.). 

13. Ibidem. 

** „Dar în acelaşi timp trebuie recunoscut că prin întrebuinţarea nepotrivită a cuvin¬ 
telor [...] multe dintre ramurile ştiinţei au fost încurcate şi confundate", ibidem (n. tr.). 

14. Introduction , § 24 = 101. 

*** „...în zadar consultăm scrierile oamenilor învăţaţi şi urmăm paşii obscuri ai 
Antichităţii: trebuie numai să dăm la o parte cortina cuvintelor ca să contemplăm 
pomul cel mai frumos al cunoaşterii, ale cărui fructe sunt excelente şi pe care le 
putem strânge cu mâna noastră", ed. cit., p. 38 (n. tr.). 

15. Introduction, § 22 = 100 şi urm. 

16. Ibidem, § 24 = 101. 

obiectul iniţial. Mai precis, gândirea este legată de limbaj ca element inter¬ 
mediar - până aici putem fi de acord cu Berkeley însă obiectul gândirii (în 
acest caz, „ideile") are o natură non-lingvistică. Berkeley afirmă acest lucru 
şi în alt pasaj din introducere; acolo, limbajului i se neagă tocmai funcţia de 
a reprezenta „idei". Berkeley scrie că adesea cuvintele sunt folosite cu aceeaşi 
funcţie ca literele în algebră: ca înlocuitori pentru reprezentările cu care se 
operează, fără ca acestea să mai fie actualizate: 

...a little attention will discover, that it is not necessary [...] significant names which 
stand for ideas should, every time they are used, excite in the understanding the ideas 
they are made to stand for: in reading and discoursing, names being for the most part 
used as letters are in algebra , in which though a particular quantity be marked by each 
letter, yet to proceed right it is not requisite that in every step each letter suggest to 
your thoughts, that particular quantity it was appointed to stand for. 17 ’* 

După Cassirer, teoria lui Berkeley este diametral opusă celei a lui Thomas 
Hobbes (1588-1679), reprezentant al filozofiei statului din Anglia, pentru 
care „adevărul" şi „falsitatea" sunt atribute ale limbii, nu ale lucrurilor: 18 

Wenn Berkeley den Wahrheits- und Erkenntnisgehalt der Sprache aufzuheben 
strebt, wenn er in ihr den Grund allen Irrtums und aller Selbsttăuschung des 
menschlichen Geistes sieht, so war bei Hobbes der Sprache nicht nur Wahrheit, 
sondern - alle Wahrheit zugesprochen worden. Hobbes’ Wahrheitsbegriff gipfelt 
in der These, dai? Wahrheit nicht in den Dingen, sondern einzig und allein in den 
Worten und im Gebrauch der Worte liege: veritas in dicto, non in re constitit . 19 ’** 

17. Ibidem, § 19 = 99. 

* „...prin puţină atenţie se va constata că nici nu e necesar [...] ca denumiri precis 
determinate, care reprezintă idei, să determine în intelect totdeauna, când sunt între¬ 
buinţate, acele idei pentru care ele sunt făcute să le reprezinte. Căci, atât în citire, cât şi 
în graiul viu, numele sunt întrebuinţate în cea mai mare parte la fel ca şi literele în alge¬ 
bră, unde prin fiecare literă e marcată o cantitate particulară, şi totuşi pentru a proceda 
corect, nu e nevoie ca la fiecare pas fiecare literă să sugereze acea cantitate particulară 
pentru care litera respectivă e aplicată spre reprezentare", ed. cit., pp. 33 şi urm. (n. tr.). 

18. Cf. Kodalle 1996,112. 

19. Cassirer 1923/2001,79. Ibidem se citează: Hobbes, De corpore, P. I.: Compu- 
tatio sive Logica, cap. III, § 7. 

** „Pe de o parte, Berkeley tinde să anuleze conţinutul de adevăr şi conţinutul 
cognitiv al limbii, pe care o consideră sursa oricărei erori şi autoamăgiri a spiritului 
uman; pe de altă parte, Hobbes i-a atribuit limbii nu doar adevărul, ci orice adevăr. 
Conceptul de adevăr al lui Hobbes atinge punctul culminant în teza că adevărul nu 
s-ar afla în lucruri, ci doar în cuvinte şi în utilizarea cuvintelor: veritas in dicto, non 
in re consistif, în Ernst Cassirer, Filozofia formelor simbolice, voi. I. Limbajul, ed. cit., 
pp. 89 şi urm. (n. tr.). 

După Cassirer, limbajul era pentru Hobbes 

nur insofern eine Quelle des Irrtums, als sie zugleich, gemăfi seiner nominalis- 
tischen Grundansicht, die Bedingung der begrifflichen Erkenntnis iiberhaupt, 
somit die Quelle aller Allgemeingiiltigkeit und aller Wahrheit ist. 20 ’* 

Dimpotrivă, la Berkeley limbajul şi-a pierdut cu totul această funcţie, nu mai 
este luat în discuţie ca instanţă la care putem face apel în remiterea unor jude¬ 
căţi generale. In mod straniu, în scrierile de mai târziu ale lui Berkeley se pro¬ 
duce „încă o dată o schimbare ciudată de opinie". în metafizica acestuia, „orice 
realitate, atât spirituală, cât şi senzorială, se transformă în limbaj": 

Denn jetzt hat sich die sinnliche Weltansicht selbst mehr und mehr in eine rein 
symbolische umgestaltet. Was wir als die Wirklichkeit der Wahrnehmungen und 
als die Korpers bezeichnen - das ist, tiefer erfafit und verstanden, nichts anderes 
als die sinnliche Zeichensprache, in der sich ein allumfassender unendlicher Geist 
unserem endlichen Geiste mitteilt. 21 ’** 

Totuşi, această explicaţie a lui Cassirer nu poate fi acceptată fără nişte preci¬ 
zări prealabile. In scrierile de mai târziu ale lui Berkeley citate de Cassirer - 
mai ales în On Siris and its Ennemies (1744) - nu mai este abordată problema 
discutată mai înainte, adică întrebarea dacă limbajul reflectă sau nu reprezen¬ 
tările noastre individuale. Nu se mai vorbeşte deloc despre limbajul omului. 
Atunci când Berkeley, în „metafizica" sa, discută despre „limbă", se referă la 
limbajul lui Dumnezeu. Lumea însăşi este înţeleasă ca o limbă simbolică sau, 
mai bine spus, ca un discurs simbolic al lui Dumnezeu. 

în primele sale scrieri, Berkeley a criticat limbajul pentru că acesta ar simula 
existenţa „ideilor abstracte". în sens literal, critica sa trebuie considerată ero¬ 
nată, însă ceea ce el prezintă drept negativ poate fi interpretat şi într-un sens 
pozitiv, mai exact ca determinare a semnificaţiei din limbă. în critica sa, Berke¬ 
ley defineşte semnificaţia într-o anumită măsură ex negativa-, aceasta nu constă 
în reprezentările plastice individuale, ci este mai degrabă ceva conceptual. 

Anumite aspecte ale criticii exercitate de Berkeley asupra limbajului tre¬ 
buie totuşi evaluate în mod pozitiv. Astfel, de exemplu, el se exprimă categoric 

20. Ibidem, 79f. 

* Ibidem, p. 90: „o sursă a erorii doar în măsura în care ea este şi condiţia cunoaşte¬ 
rii conceptuale în genere, sursa oricărei valabilităţi universale şi a oricărui adevăr" (n. tr.). 

21. Ibidem, p. 80. 

** Ibidem, p. 91: „...căci acum, concepţia senzualistă despre lume s-a transformat 
tot mai mult într-o concepţie pur simbolică. Ceea ce desemnăm drept realitatea per¬ 
cepţiilor şi a corpurilor nu este decât limbajul sensibil al semnelor prin care un spirit 
infinit atotcuprinzător se comunică spiritului nostru finit" (n. tr.). 

împotriva ideii că unicul şi veritabilul scop al limbajului ar fi transmiterea ide¬ 
ilor; enumera o serie de alte funcţii ale limbajului şi concepe un fel de cadru 
teoretic şi practic pentru ordonarea acestora: 

Besides, the communicating of ideas marked by words is not the chief and only 
end of language, as it is commonly supposed. There are other ends, as the raising 
of some passion, the exciting to, or deterring from an action, the putting the mind 
in some particular disposition... 22 * 

In toate acestea, „ideile“ joacă un rol secundar. Adesea, limbajul are rolul de a 
provoca anumite sentimente, fără ca în context să se manifeste vreo idee (aici, 
Berkeley foloseşte cuvântul „idee“ în sens «raţionalist»!): 

...if doth [...] happen either in hearing or reading a discourse, that the passions 
of fear, Iove, hatred, admiration, disdain, and the like arise, immediately in his 
[. scil . of the reader] mind upon the perception of certain words, without any ideas 
coming between. 23 ’** 

La început, spune Berkeley, cuvintele care provoacă aceste sentimente au 
putut evoca ideile corespunzătoare, însă puterea lor de evocare a slăbit prin 
utilizarea lor continuă: 

...it will be found that when language is once grown familiar, the hearing of the 
sounds or sight of the characters is oft immediately attended with those passions, 
which at first wont to be produced by the intervention of ideas, that are now quite 
omitted. May we not, for example, be affected with the promise of agood thing, 
though we have not an idea of what it is? Or is not the being threatened with dan- 
ger sufficient to excite a dread, though we think not of any particular evil likely to 
befall us, nor yet frame to our selves an idea of danger in abstract? 24 ’*** 

22. Introduction § 20 = Berkeley 1998, 99. 

* „Mai mult, comunicarea ideilor însemnate prin cuvinte nu este singurul 
şi principalul scop al limbii, precum se presupune în general. Sunt şi alte scopuri 
şi anume evocarea anumitor sentimente, îndemnarea la o acţiune oarecare sau 
împiedicarea ei, punerea sufletului într-o dispoziţie oarecare...", traducere în limba 
română de S. Căteanu, în George Berkeley, Principiile cunoaşterii omeneşti, ed. cit., 
p. 34 (n. tr.). 

23. Ibidem. 

** „...dacă la ascultarea sau citirea unui discurs nu se întâmplă adeseori că senti¬ 
mentele de frică, iubire, ură, admiraţie, dispreţ, şi altele asemănătoare răsar în sufletul 
lui imediat sau după perceperea câtorva cuvinte, fără să devină idei", ibidem (n. tr.). 

24. Ibidem. 

*** „...se va constata că, odată ce limba devine familiară, auzul sunetelor sau 
vederea literelor este adeseori imediat urmată de acele pasiuni care la început s-au 
produs cu ajutorul ideilor, ce acum sunt omise. Nu putem fi, spre exemplu, cuprinşi 

Nici numele proprii nu sunt întotdeauna folosite cu scopul de a evoca în faţa 
vorbitorului sau a interlocutorului imaginea indivizilor pe care îi desemnează. 
Atunci când un scolastic face trimitere la Aristotel, el vrea doar să-şi impre¬ 
sioneze partenerul de dialog: „AII I conceive he means by it, is to dispose me 
to embrace his opinion with the deference and submission which custom has 
annexed to that name." 25 * 

în final, vom rezuma încă o dată sintetic atât critica limbajului la Berke- 
ley, cât şi propria noastră «critică a criticii» şi comentariile legate de aceste 
chestiuni: 

Berkeley critică limba pentru faptul că aceasta ne îndeamnă să acceptăm 
existenţa „ideilor generale", care nu există în realitate. Fiecare cuvânt, spune 
Berkeley, reprezintă un mare număr de reprezentări particulare; numele uni¬ 
tar sugerează însă că el ar trebui să reprezinte o idee unitară. 

în măsura în care această critică vizează limba, ea îşi ratează ţinta. Obiecţia 
ar fi îndreptăţită în cazul în care cuvintele ar trimite realmente la reprezen¬ 
tări generale sau dacă, indiferent din ce motiv, le-ar fi contestată orice valoare 
gnoseologică. însă, întrucât cuvintele nu trimit la reprezentări generale, după 
cum Berkeley subliniază mereu, înseamnă că eroarea nu aparţine limbii, ci 
este a celui care interpretează greşit funcţia limbii. Berkeley îl are, de fapt, în 
vedere pe Locke atunci când pretinde că ar critica limba. Decizia sa de a nu 
face apel la limbă în cercetarea reprezentărilor individuale (particular ideas) 
este pe deplin justificată. Totuşi, felul în care el îşi motivează această opţiune 
este absurd. Atunci când cineva vrea să justifice de ce nu scrie cu ajutorul unui 
cuţit, trebuie să se mulţumească cu explicaţia că, în ciuda presupunerii sale ini¬ 
ţiale, şi-a dat seama că acest instrument nu este destinat scrisului; nu e nevoie 
să se şi laude că a evitat astfel să confunde tăiatul cu scrisul. 

S-a încercat să se explice că critica pe care Berkeley o face limbajului poate 
fi interpretată în sens pozitiv, dacă în ceea ce el contestă limbajului vedem de 
fapt definiţia acestuia. „Numele" nu se referă la o reprezentare generală, ci mai 
degrabă la o definiţie care, la rândul ei, poate suscita nenumărate reprezentări 

de plăcere la făgăduiala unui lucru bun, deşi nu avem nici o idee despre acel lucru? 
Sau simpla ameninţare a unui pericol nu e suficientă pentru a ne trezi frică, deşi 
nu ne gândim la un anumit rău particular care ar putea să ni se întâmple, şi nu ne 
formăm o idee oarecare abstractă despre pericol?", ibidem, pp. 34 şi urm. (n. tr.). 

25. Ibidem, p. 100. 

* „...tot ceea ce concep că el intenţionează nu e altceva decât să mă îndemne 

la adoptarea opiniei sale, urmată de acel respect şi devotament pe care o deprindere 
lungă le-a anexat acelui nume", ibidem, p. 35 (n. tr.). 

individuale. Definiţia constă în delimitarea unei cunoaşteri generale care, în 
interiorul acestor delimitări, poate fi umplută cu nenumărate reprezentări 
particulare: 


nume 


cunoaştere 



reprezentări individuale 


în contextul acestei încercări de a da o interpretare pozitivă criticii pe care 
Berkeley o face la adresa limbajului, se ridică încă o serie de întrebări: 

Prima întrebare este de natură pur filozofică: Oare Berkeley a dat o inter¬ 
pretare corectă atunci când afirmă că la Locke numele ţine locul unor „repre¬ 
zentări generale“ - acestea, atenţie, înţelese în sens senzorial? 

A doua întrebare priveşte raportul nemijlocit postulat de Berkeley între 
„nume" şi „un mare număr de reprezentări particulare 11 . Poate fi, oare, gândită 
o asemenea relaţie? 

A treia întrebare se referă la intenţia lui Berkeley de a renunţa sub toate 
aspectele la limbaj în gnoseologia sa. Putem renunţa de tot la acea cunoaştere 
generală pe care o reprezintă numele, atunci când vrem să ajungem la «lucru¬ 
rile în sine»? 

A patra întrebare are în vedere caracterul obligatoriu intersubiectiv al 
reprezentărilor individuale. Oare o asemenea reprezentare poate fi într-adevăr 
comunicabilă, iar această comunicare - presupunând că este posibilă - ar fi 
într-adevăr utilă din punct de vedere istoric şi social? 

La toate cele patru întrebări trebuie să răspundem aici negativ. în pri¬ 
mul rând, toate indiciile arată că felul în care Berkeley a interpretat ideile 
lui Locke nu este corect. „Ideile generale 11 („general ideas“) ale lui Locke nu 
trebuie interpretate în sensul a ceea ce Berkeley însuşi înţelege prin „idei“, ci 
mai degrabă în sensul de „conţinuturi date în limba 1 . în al doilea rând, un 
cuvânt nu se poate referi în mod direct la diferite reprezentări particulare. 
Un anumit tip de legătură unificatoare trebuie presupusă ca fiind dată deja în 
semnificaţia cuvântului, altfel nu am avea cum să explicăm de ce un cuvânt 
poate evoca o mulţime de reprezentări precis determinate şi le exclude pe 
toate celelalte. Cuvântul trebuie să corespundă unei delimitări care, la rândul 
ei, nu este o reprezentare. în acest punct, argumentarea lui Berkeley este con¬ 
tradictorie. în al treilea rând, nici o gnoseologie nu poate să facă abstracţie 
de acea cunoaştere generală «preliminară», pe care cuvântul o reprezintă, 
căci fără această mediere nu este posibil accesul la «lucrurile în sine», şi, în 
al patrulea rând, reprezentările particulare nu sunt comunicabile. A vrea să 

împărtăşesc celuilalt felul în care văd eu culoarea roşie este o îndrăzneală 
absurdă; este de ajuns faptul că amândoi desemnăm prin cuvântul roşu apro¬ 
ximativ aceleaşi forme de manifestare. 

15.2. David Hume (1711-1776) 

în multe lucrări de istorie a filozofiei, David Hume este prezentat drept 
„cel mai important filozof englez“, prin care filozofia empiristă din Marea Bri- 
tanie, fondată de Locke şi continuată consecvent de Berkeley, a atins punctul 
său maxim de dezvoltare şi în acelaşi timp a fost pusă sub semnul întrebării. în 
lucrarea de faţă, ne vom ocupa doar pe scurt de David Hume, întrucât contri¬ 
buţiile sale în domeniul filozofiei limbajului sunt sensu stricto aproape inexis¬ 
tente. De fapt, Hume nu era englez, ci provenea dintr-o familie de nobili scoţi¬ 
eni rurali, iar în Anglia a avut mereu de suferit din cauza resentimentelor anti- 
scoţiene. A locuit în Franţa în perioada 1734-1737; în La Fleche, nu departe 
de colegiul iezuit unde se formase Descartes, a redactat cea mai mare parte din 
Treatise ofHuman Nature. 16 Insuccesul acestei opere l-a determinat pe Hume 
să selecteze din tratat cele mai importante idei, pe care să le prezinte din nou 
publicului, într-o formă mai accesibilă, mai uşor de citit. Rezultatul acestor 
eforturi este Enquiry into the Human Understanding, apărut în 1748. „He 
shortened the Treatise by leaving out the best parts and most of the reasons 
for his conclusions“ - „Şi-a scurtat Tratatul, lăsând deoparte părţile cele mai 
bune şi cea mai mare parte a argumentelor în favoarea concluziilor", observă 
sarcastic Bertrand Russell. 2 Hume îşi dobândeşte independenţa totală din 
punct de vedere financiar odată cu apariţia, în 1755, a celei mai cunoscute 
şi mai pline de succes scrieri ale sale, History ofEngland, pe care o elaborase 
în timpul în care lucrase ca bibliotecar în Edinburgh. Sceptic, refuză orice 
formă de zel dogmatic şi, din această cauză, pentru prietenii săi scoţieni, care 
aveau o orientare deistă, era prea «ateu», iar pentru francezii radicali ( esprits 
forts ), dimpotrivă, nu era suficient de ateu. Prin critica noţiunii de cauzalitate, 
Hume a avut o influenţă decisivă asupra filozofiei germane, fără să ştie sau 
chiar fără să fi vrut acest lucru. în prefaţa la lucrarea sa Prolegomena zu einer 
jeden kiinftigen Metaphysik, die als Wissenschaft wird auftreten konnen din 

26. Primele două volume au fost publicate în 1739, iar cel de-al treilea, în 1740. 
In lucrarea de faţă cităm după ediţia realizată de T.H. Green şi T.H. Grose = Hume 
1886. 

27. Russell 1946, 685. 

1783, Immanuel Kant recunoaşte că Hume a fost cel care „zuerst den dog- 
matischen Schlummer unterbrach und [seinen] Untersuchungen im Felde 
der spekulativen Philosophie eine ganz andre Richtung [gegeben habe]“ - „a 
întrerupt pentru prima dată moţăiala dogmatică şi [a dat] o cu totul altă direc¬ 
ţie cercetărilor [sale] în câmpul filozofiei speculative". 28 

Contribuţia lui Hume în domeniul filozofiei limbajului - dacă se poate 
vorbi de aşa ceva - constă în câteva observaţii critice asupra terminologiei filo¬ 
zofice şi într-o reinterpretare - produsă oarecum în subsidiar - a caracterului 
„convenţional" (şi deci „arbitrar") al semnului lingvistic. 

In capitolele al Vll-lea şi al VlII-lea din Enquiry concerning Human 
Understanding se face o distincţie netă între terminologia ştiinţelor formale 
(matematica, geometria) şi cea a „ştiinţelor comportamentale" ( moral Scien¬ 
ces). în cazul primelor, termenii de specialitate servesc exclusiv la identificarea 
obiectelor despre care putem obţine în mod nemijlocit o percepţie clară. în 
schimb, în cazul ştiinţelor morale, nu avem nici o posibilitate de a ne aduce 
nemijlocit în faţa ochilor fenomenul desemnat, adică fără intermedierea lim¬ 
bii; de aceea, inevitabil, în judecăţile noastre se strecoară ambiguităţi: 

...the finer sentiments of the mind, the operations of the understanding, the vari- 
ous agitations of the passions, though really in themselves distinct, easily escape 
us, when surveyed by reflection; nor is it in our power to recal [sic] the original 
object, as often we have the occasion to contemplate it. Ambiguity, by this means, 
is gradually introduced into our reasonnings... 29 ’* 

Ca exemple de concepte problematice de acest tip sunt discutate Necessary 
Connexion „legătură necesară", Liberty „libertate" şi Necessity „necesitate". 
Este vorba, de fapt, nu de polisemia limbilor naturale, ci de potenţiala instabi¬ 
litate a termenilor de specialitate. 

Mai interesantă este ideea pe care o găsim intr-un scurt fragment dintr-o 
lucrare de tinereţe a lui Hume, A Treatise of Human Nature. în capitolul 

28. Citat după Hoffe, 4 1996, 32. 

29. Hume 3 1975, 60. 

* „...stările mai subtile ale spiritului, operaţiile intelectului, diversele agitaţii 
ale pasiunilor, deşi sunt de fapt distincte în ele însele, ne scapă cu uşurinţă, atunci 
când sunt supuse reflecţiei; şi nici că stă în puterea noastră să rechemăm în amintire 
obiectul original, la fel de des cum am avut posibilitatea de a-1 observa. In acest fel 
ambiguitatea se introduce treptat în raţionamentele noastre", în David Hume, Cer¬ 
cetare asupra intelectului omenesc , traducere de Mircea Flonta, Adrian-Paul Iliescu, 
Constanţa Niţă, studiu introductiv de Mircea Flonta, Editura Ştiinţifică şi Enciclo¬ 
pedică, Bucureşti, 1987 (n. tr.). 

intitulat Of the Origin ofjustice 30 , Hume se ocupă de conceptul de „conven- 
ţie“. Pentru aceasta, filozoful aduce în discuţie conceptul de „acord tacit“, un fel 
de colaborare ce are loc nu ca urmare a unei promisiuni explicite [promise). In 
viaţa socială a omului, crede Hume, există multe situaţii în care membrii unei 
comunităţi acţionează împreună în mod spontan, nu pentru că o asemenea 
cooperare ar fi fost stabilită explicit, ci pentru că în acest fel oamenii îşi asigură 
un folos comun. De un „acord“ se poate vorbi şi în cazuri precum următoarele: 

And this may properly enough be call’d a convention or agreement betwixt us, 
tho’ without the interposition of a promise; since the actions of each of us have 
a reference to those of the other, and are perform’d upon the supposition, that 
something is to be perform’d on the other part. 31 ’* 


Iar acum, în acest context, într-un mod oarecum surprinzător, Hume introduce 
în joc şi limbile oamenilor - şi ele au apărut pe baza unui asemenea acord tacit: 


In like manner are languages gradually establish’d by human conventions without 

M ** 

any promise. ’ 


Avem aici una dintre primele argumentări ale ideii potrivit căreia caracterul 
convenţional (arbitrar) al limbilor nu se datorează unei convenţii explicite 
(pentru aşa ceva ar fi trebuit ca mai întâi să existe limbile), ci unui acord tacit 
«dezvoltat istoric». 

Ne vom întoarce asupra unei faze mai târzii a empirismului atunci când 
ne vom ocupa de Adam Smith, un prieten al lui Hume. în cele ce urmează 
va fi vorba însă de un reprezentant important al unei direcţii filozofice cu 
totul diferite. 


15.3.James Harris (1709-1780) 

înainte de a ne îndrepta atenţia spre cel mai important reprezentant al teo¬ 
riei gramaticii universale [Grammatica universalis) din secolul al XVIII-lea, 
trebuie să amintim pe scurt de un alt învăţat, care a avut o influenţă decisivă 

30. Cartea a IlI-a, partea a doua, capitolul 2 = Hume 1886, 258-273. 

31. Hume 1886, voi. II, 263. 

* „Iar aceasta ar putea fi numită pe drept cuvânt o convenţie sau o înţelegere 
între noi, chiar dacă fără intervenţia unei promisiuni; căci acţiunile fiecăruia dintre 
noi au un răsunet în acţiunile altora şi sunt îndeplinite pornind de la supoziţia că 
urmează şi alte acţiuni din partea celorlalţi" (n. tr.). 

32. Ibidem. Cf. şi Coseriu 1967, nota 24. 

** „In acelaşi fel, limbile sunt constituite treptat prin convenţii între oameni, 
în lipsa vreunei promisiuni" (n. tr.). 

asupra lui Harris. Este vorba despre Anthony Ashley Cooper, Earl de Shaf- 
tesbury (1671-1713), nepot al cunoscutului om de stat. în lucrarea sa princi¬ 
pală, Characteristics ofMen, Manners, Opinions, and Times 33 , apărută în anul 
1711, se găsesc puţine consideraţii de filozofie a limbajului; printre acestea se 
numără mai ales o scurtă critică la adresa unei abordări materiale parţiale a 
limbii. Mai importantă este poziţia lui Shaftesbury atunci când respinge toate 
formele de filozofie de orientare logico-matematică, precum şi empirismul 
gnoseologic. El cere o reîntoarcere la spiritul Antichităţii, mai ales la normele 
estetice şi etice pe care le-au stabilit marii gânditori ai acelei epoci. 

Nu este posibil ca James Harris să-l fi cunoscut personal pe Shaftesbury 34 ; 
totuşi, în primele sale eseuri pe probleme de estetică şi de etică, se arată pro¬ 
fund influenţat de acesta. Acelaşi lucru este valabil şi pentru cea mai impor¬ 
tantă lucrare a lui Harris, de care ne vom ocupa imediat mai pe larg. Harris a 
fost nu doar un savant renumit, ci şi un politician de succes. A primit o educa¬ 
ţie excelentă, mai întâi în oraşul natal, Salisbury, apoi la Wadham College, la 
Universitatea din Oxford. în ultimii ani ai carierei didactice, când apăruseră 
deja aproape toate operele sale, a ocupat importante funcţii publice. 

Opera sa fundamentală, Hermes or a Philosopbical Inquiry Concerning 
Universal Grammar, a apărut în 1751 35 şi a avut un foarte mare succes; până 
în 1825 apăruseră opt ediţii. Cartea a fost tradusă în limba germană în anul 
1788 şi a avut o influenţă considerabilă asupra celor mai importanţi reprezen¬ 
tanţi ai filozofiei limbajului din epoca romantismului timpuriu, a lui Johann 
Georg Hamann (1730-1788) şi a lui Johann Gottfried Herder (1744-1803). 

Reorientarea către Antichitate, a cărei necesitate fusese proclamată de 
Shaftesbury, este realizată de Harris cu consecvenţă. El este conştient de 
curentul de opinie al epocii sale, nu tocmai favorabil studiului Antichităţii, şi, 
în introducerea la Hermes, cere scuze pentru faptul că se ocupă atât de detaliat 
de autori pe care nimeni nu-i mai consideră importanţi. Hermes constituie 
o summa a filozofiei limbajului din perioada Antichităţii într-o nouă inter¬ 
pretare, modernă şi originală, şi poate fi considerată o continuare legitimă 
a gândirii antice în problemele limbii. Bazele şi punctul de plecare în teoria 
gramaticii formulată de Harris sunt constituite de textele lui Aristotel De 

33. Shaftesbury 1711/1900. 

34. Atât Cassirer, cât şi Verburg îl consideră nepotul lui Shaftesbury. întrucât 
avea patru ani la moartea unchiului său, nu se poate spune că a fost influenţat per¬ 
sonal de acesta. 

35. Citată aici după o reeditare a ediţiei a patra, Londra 1786 (= Harris 1996). 

interpretatione şi De anima? 6 , ca şi de comentatorii neoplatonici şi peripa¬ 
tetici ai scrierilor lui Aristotel, mai ales Alexandru din Aphrodisias (seco¬ 
lele al II-lea-al III-lea d.Hr.) şi Ammonios 3 '. Harris cunoaşte cea mai mare 
parte a tradiţiei ulterioare a filozofiei antice a limbajului şi face mereu referire 
la numeroşi autori de gramatici greci, bizantini şi latini. 

Interesul lui Harris vizează atât limbajul în general, cât şi diversele limbi 
în manifestările lor istorice concrete, şi mai ales „geniul“ diferitelor limbi 
individuale sau tipuri de limbi. Primele două părţi ale lucrării tratează teoria 
generală a limbajului şi a gramaticii, iar cea de-a treia, caracteristicile limbilor 
individuale (respectiv, ale tipurilor de limbi). Harris se ocupă, de fapt, doar de 
patru limbi, şi anume engleza, latina, greaca şi aşa-numitele „limbi orientale", 
pe care le atribuie „popoarelor estice" (Nations of the East). Exemplele la care 
trimite filozoful englez arată că are în vedere în primul rând limba persană 
din perioada războaielor grecilor cu perşii. Atât în domeniul teoriei generale a 
limbii, cât şi în cel al caracteristicilor limbilor individuale, Harris procedează 
într-o manieră analitică. In primele două cărţi, el descompune limbajul în 
componentele sale funcţionale, operaţie în cadrul căreia porneşte de la propo¬ 
ziţie, considerată cea mai mare unitate care trebuie avută în vedere în cadrul 
teoriei gramaticii. 

In cartea a treia, Harris efectuează o analiză a limbajului în substanţa 
(; matter ) şi în forma lui. Prin formă, el nu înţelege chiar expresia materială, ci 
conţinutul semantic; o apropiere de termenul „formă internă" (innere Form) 
de la Humboldt este evidentă. De fapt, adevărata filozofie a limbajului la Har¬ 
ris, determinarea pe care el o dă funcţiei generale a limbajului, se găseşte mai 
ales în cartea a treia, care este dedicată în cea mai mare parte nu limbajului în 
general, ci limbilor particulare. 

In primele două cărţi, de care ne vom ocupa doar succint, Harris urmă¬ 
reşte o analiză gramaticală de tip descendent. El porneşte de la propoziţie ca 
unitate de nivel superior şi o defineşte ca pe o structură alcătuită din sunete 
înzestrate cu semnificaţie, ale cărei componente deţin, la rândul lor, semnifi¬ 
caţie („a compound Quantity of Sound significant, of which certain Parts are 
themselves also significant") 38 . Pornind de la propoziţie, pe care o consideră 

36. Cfsupra 6.1.2. 

37. Cfsupra 63.8.5.2. 

38. Harris 1996, 19 şi urm. [Harris, teoretician ante litteram al actelor de vor¬ 
bire, disociază între propoziţii asertive, interogative, imperative şi optative; cf. ibi- 
dem, 12 şi urm.] 

unitatea de bază a limbii perceptibilă de toţi [vorbitorii] („that combination 
in Speech, which is obvious to all“), el intenţionează să coboare la nivelul 
unităţilor elementare, „which, however essential, are only obvious to a few." 39 
Trece apoi la o clasificare a părţilor de vorbire ( partes orationis sau, în acest 
caz, mai bine spus, a „părţilor discursului") bazată pe semantica enunţului. 
Astfel, Harris distinge între „cuvinte autosemantice" („words significant by 
themselves"), pe care le numeşte principals, şi „cuvinte care semnifică datorită 
unui raport" („words significant by relation"), pe care le numeşte accessories. 
Această distincţie corespunde vechii distincţii între cuvinte categorematice şi 
sincategorematice (autosemantice vs sinsemantice). în cazul cuvintelor auto- 
semantice ( principals ), Harris distinge între cele care desemnează fenomene 
aparţinând altor lucruri ( attributives ) şi cele care desemnează „substanţe" 
(şubstantives ). La cuvintele-accesorii {accessories), se distinge între cuvinte 
determinative {definitives) şi cuvinte de legătură {connectives). Primele se află 
în relaţie cu un principal, cele din a doua categorie, cu mai multe. Această cla¬ 
sificare poate fi reprezentată schematic astfel: 40 


partes orationis 



principals 

(autosemantice) 


accessories 

(sinsemantice) 



substantives 

(nouns) 



attributives 

(verbs) 



definitives connectives 

(articles) (conjuctions) 


Harris pleacă, evident, de la ideea că clasificarea propusă de el este valabilă 
pentru toate limbile. Ipoteza ar putea fi validă, căci nu este vorba de părţi 
de vorbire stabilite în urma descrierii unei anumite limbi, ci de funcţii de la 
nivelul propoziţiei, necesare din punct de vedere raţional. în această privinţă, 
nici „usual names", aşezate la nivelul inferior al schemei noastre, nu trebuie 
înţelese în sensul lor obişnuit. Din categoria „substantivelor" fac parte şi pro¬ 
numele substantivate, din cea a „verbelor" fac parte şi adjective, participii, 
adverbe şi probabil - din text nu reiese clar - substantive cu funcţie predi¬ 
cativă, aşa-numitele „nume predicative". Conceptul de „verb" de la Harris 
corespunde celui de pyjpa de la Platon, adică predicatului în sensul cel mai 
larg. în categoria definitives, pe lângă articol, Harris include şi pronumele 


39 .Ibidem, 12. 

40. Cf. Book I, chapt. 3. 

adjectivale şi cuantificatorii (inclusiv aşa-numitele limbi „fără articol” dispun 
de definitives). Din categoria connectives fac parte prepoziţiile şi conjuncţiile. 
Toate aceste părţi ale discursului sunt tratate din perspectiva categoriilor gra¬ 
maticale care le pot fi atribuite, precum numărul, genul, persoana, timpul etc. 
(cartea I), sau din perspectiva funcţiilor sintactice şi semantice ale cuvintelor 
sinsemantice (cartea a II-a). La sfârşitul cărţii a Il-a, Harris se opreşte puţin la 
problema interjecţiilor şi constată că ele nu fac propriu-zis parte dintre parts of 
speech, deşi unii autori le consideră astfel. Interjecţiile sunt, după Harris, 

not so properly Parts of Speech, as adventitious Sounds; certain Voices of Nature, 
rather than Voices o (Art, expressing those Passions and natural Emotions, which 
spontaneously arise in the human Soul... 41 ’* 

Dacă facem abstracţie de faptul că interjecţiile nu sunt sunete naturale pure, 
deoarece trebuie să se adapteze condiţiilor fonologice ale limbilor respective, 
interpretarea lui Harris este pe deplin acceptabilă: interjecţiile nu pot fi coor¬ 
donate cu celelalte partes orationis, ci se opun acestora, ca o categorie specială. 

In primele două cărţi întâlnim o mulţime de observaţii de amănunt şi 
remarci pătrunzătoare, cum sunt: 

- interesanta discuţie asupra raportului dintre time şi teme (timpul ca atare 
şi timpul gramatical); 42 

- definirea prezentului ca interval de timp care cuprinde momentul pre¬ 
zent, fără a fi indicate limite exterioare; 43 

- posibilitatea unei determinări mai exacte a fiecărui interval de timp 
desemnat printr-un timp gramatical simplu, cu ajutorul unei categorii pe 
care o numim „faza' 44 (la Harris inceptive : I am going to write-, middle-. 
Iam writing-, completive-. Ihave written etc.); 45 

- caracterizarea persoanei a treia drept non-persoană; 46 

- considerarea articolelor a şi the drept forme ale percepţiei primare şi 
secundare ( primary and secondary perceptionY 7 şi multe altele. 

41. Harris 1996, 290. 

* „Nu părţi de vorbire propriu-zise, ca sunete accidentale; anumite voci ale 
naturii, mai degrabă decât voci ale artei, exprimând acele pasiuni şi emoţii naturale 
ce apar spontan în sufletul uman..." (n. tr.) 

42. Harris 1996, 100 şi urm. 

4d>. Ibidem, 115. 

44. Cf. E. Coseriu: Das romanische Verbalsystem = Coseriu 1976, 103 şi urm. 

45. Harris 1996, 119 şi urm. 

46. Ibidem, 67 şi urm. 

47. Ibidem, 215 şi urm. 

în cea mai mare parte a lor, aceste observaţii privesc mai degrabă ştiinţa limba¬ 
jului decât filozofia limbajului. Ele sunt «filozofice» în măsura în care Harris 
este în mod constant conştient de faptul că interpretările sale nu se referă doar 
la categorii concrete, istoric date, ci şi la categorii posibile care nu trebuie neapă¬ 
rat să se realizeze în toate limbile. Astfel, el consideră clasificarea pe care o face 
timpurilor verbale, prin raportare la latină, greacă şi engleză, o [simplă] ipoteză 
şi spune clar că nu trebuie să ne aşteptăm ca toate cele douăsprezece posibili¬ 
tăţi descoperite de el (trei timpuri „aoristice“, pentru desemnarea timpurilor 
„absolute": I unite-, I wrote\ Ishall write, şi câte trei „faze" complementare pen¬ 
tru fiecare dintre ele: inceptive, middle, completive) să poată fi demonstrate în 
toate limbile. 48 Mai degrabă filozofice decât lingvistice sunt şi consideraţiile 
despre raportul dintre timp şi percepţie: perceperea prezentului se realizează 
prin intermediul simţurilor şi se situează la nivelul inferior; aptitudinile de la 
nivelul imediat superior sunt necesare pentru perceperea trecutului, care presu¬ 
pune capacitatea de a ne aminti; cea mai înaltă formă este perceperea viitorului, 
accesibilă doar celui care posedă capacitatea de a prevedea lucrurile. 49 

Şi în cartea a treia a lucrării Hermes or a Pbilosophical Inquiry Concerning 
Universal Grammar sunt puse în discuţie o serie de probleme care aparţin mai 
degrabă domeniului lingvisticii decât celui al filozofiei limbajului. Această 
observaţie este valabilă pentru capitolul al doilea, care nu este deosebit de ori¬ 
ginal, dedicat laturii materiale a limbii {matter or common subject ofilanguage). 
Intenţia principală a cărţii a treia, aceea de a caracteriza limbile discutate, este 
totuşi de natură pur lingvistică. Demersul lui Harris se întemeiază pe vocabu¬ 
lar şi tipurile de stil ( genera elocutionis ) şi acordă prioritate limbii greceşti, care 
prezintă cele mai variate posibilităţi expresive: 

And thus in the Greek Tongue, from its Propriety and Universality, made for all 

that is great, and all that is beautiful, in every Subject, and under every Form of 

50* 

writing. 

Ca şi în cazul multor altor încercări de a caracteriza sau de a evalua o limbă, 
şi Harris face o confuzie între limba ca atare şi întrebuinţarea ei în literatură. 
Limba greacă este supraapreciată nu datorită trăsăturilor sale intrinseci, ci pe 

48. Ibidem, 119 şi urm. 

49. Ibidem, 105; 113 şi urm. 

50. Ibidem, 423 şi urm. 

* „Şi astfel este limba greacă, datorită proprietăţii şi universalităţii sale, făcută pen¬ 
tru tot ce este măreţ şi tot ce este frumos, în orice subiect şi sub orice formă de scriere" 
(n. tr.). 

baza faptului că dispune de o bogată literatură în cele mai diverse genuri. 51 
Astfel, şi caracterizarea „limbilor orientale" (Harris nu spune care anume 
sunt acestea) se bazează tot pe o apreciere arbitrară şi, pur şi simplu, dile¬ 
tantă a culturii „popoarelor din Est“. Orientul, crede Harris, a fost întot¬ 
deauna dominat de monarhii absolute gigantice, iar problema legitimităţii 
acestor monarhii nu s-a pus niciodată în această zonă geografică. Acolo ar fi 
existat dintotdeauna doar tirani şi sclavi, iar această situaţie social-politică 
s-ar fi reflectat şi în limbă: 

The great Distinction, for ever in their sight, was that of Tyrant and Slave , the 
most unnatural one conceivable, and the most susceptible of pomp, and empty 
exageration. Hence they talked of Kings as Gods, and of themselves, as the mean- 
est and most abject Reptiles. 52 ’* 

în ciuda tuturor punctelor sale slabe, această caracterizare comparativă nu tre¬ 
buie subapreciată: este una dintre cele mai vechi încercări de realizare a unei 
tipologii lingvistice. 

Despre filozofia limbajului în sens restrâns este vorba în capitolele I, 
al IlI-lea şi al IV-lea ale cărţii a treia, mai ales în capitolul al IV-lea, intitulat 
Concerninggeneral or universal Ideas. în aceste capitole dedicate stricto sensu 
filozofiei limbajului sunt expuse câteva idei care merită atenţia noastră: 

a) Semnificaţia este „forma limbii". Harris porneşte de la distincţia între 
„materie" şi „formă", uXv] şi slSoţ. 53 El consideră „materie" substratul comun 
al mai multor obiecte (respectiv specii de obiecte), iar „formă", ceea ce este 
propriu fiecărui obiect, ceea ce îl face să fie aşa cum este, acest fel de a fi care 
îl distinge de toate celelalte obiecte. Sunetul ( sound ) este ceea ce limbajul are 
în comun cu alte lucruri, el este deci „materia" limbajului. Ceea ce caracteri¬ 
zează limbajul şi îl diferenţiază de alte fenomene este semnificaţia ( meaning 
or signification): 

From hence it becomes evident, that Language, taken in the most comprehensive 
view, implies certain Sounds, having certain Meanings-, and that of these two Prin- 
ciples, the Sound is as the Matter, common (like other Matter) to many different 

51. [Cf. Albrecht 2001, capitolul 2.] 

52. Harris 1996, 410. 

* „Marea deosebire pe care au avut-o mereu în vedere a fost cea dintre tiran şi 
sclav , cea mai puţin naturală dintre cele ce pot fi concepute şi cea mai susceptibilă de 
pompă şi de exagerare nejustificată. Prin urmare, ei vorbeau despre regi ca despre nişte 
zei şi de ei înşişi ca despre cele mai umile şi abjecte reptile" (n. tr.). 

53. Harris 1996, 308, nota c. 

things; the meaning is that peculiar and characteristic Form, by which the Nature 
or Essence of Language becomes complete. 54 ’* 

Şi animalele se folosesc de sunete, însă acestea sunt date de la natură. Pro¬ 
priu sunetelor limbii este că acestea nu provin din natură, ci from Compact. 
Intr-o notă de subsol, Harris explică faptul că a redat expresia aristotelică KCtra 
cruvQrjicqv prin „from compact" şi că Boethius a tradus această expresie prin 
secundam placitum , 55 Avem deci de a face cu o distincţie ordonată ierarhic 
între „materie" şi „formă": 


sunete (materie^ 


lipsite de „meaning" 


cu „meaning" (= formap materie,) 


motivate natural „from compact" 

(sunete produse de animale) (= formă 2 ; sunete ale vorbirii) 


în continuare, Harris vorbeşte totuşi pur şi simplu despre semnificaţie ca 
formă a limbii şi înţelege prin aceasta semnificaţia asociată xarct cnn'Gqicqv cu 
sunetele limbii. 

b) Limbajul este un sistem de simboluri-. Deoarece cuvintele se referă la 
lucrurile adevărate, se poate crea impresia că limbajul este o „imagine a lumii" 
(Picture of the Universe). Dar, dacă reflectăm puţin, spune Harris, ajungem 
imediat să ne îndoim de justeţea acestei ipoteze. Există două posibilităţi de 
a-1 face pe interlocutorul nostru conştient de existenţa unui obiect sau a unui 
lucru: reproducerea sa printr-o imagine sau reprezentarea simbolică. Imitaţia 
printr-o imagine constă în reproducerea caracteristicilor naturale ale lucru¬ 
lui; dimpotrivă, reprezentarea simbolică se produce „from Accidents quite 
arbitrary", prin accidente cu totul întâmplătoare. însă, întrucât cuvintele, 
care sunt sunete prin natura lor, se pot referi la toate fenomenele posibile (în 
nici un caz doar la cele sonore), rezultă, ca o consecinţă, „that Words must 
of necessity be symbols, because it appears, that they cannot be Imitations" 


5^-Ibidem, 315. 

* „De aici apare limpede faptul că limba, în accepţia cea mai largă, implică anu¬ 
mite sunete care au anumite semnificaţii ; şi că, dintre aceste două principii, sunetul 
este, în calitate de substanţă, comun (ca orice substanţă) mai multor lucruri diferite; 
semnificaţia este acea formă particulară şi caracteristică prin care natura sau esenţa 
limbii devine desăvârşită" (n. tr.). 

55. Harris 1996, 314, nota d. 

- „cuvintele trebuie în mod necesar să fie simboluri, deoarece este evident că 
nu pot fi imitaţii”. 56 

Harris se întreabă apoi de ce, pentru a schimba idei, oamenii au ales repre¬ 
zentarea simbolică şi au neglijat reprezentarea imitativă. După Harris, moti¬ 
vul se află în natura spiritului uman ( mind ), căruia observaţia directă îi este 
inaccesibilă. Spiritul nostru este înconjurat de învelişul corporal şi, atunci 
când vrem să comunicăm, putem să ne folosim doar de semne materiale, 
pentru că aceste semne pot fi percepute de simţurile noastre. însă simţurile 
noastre sunt limitate la anumite domenii ale perceptibilului: simţul văzului la 
lucrurile vizibile, auzul la cele audibile etc. Aşadar, pentru diversele domenii 
ale percepţiei ar trebui să existe diverse tipuri de imitaţii. Şi nici acest lucru nu 
ar fi de ajuns, pentru că există nenumărate fenomene care nu pot fi imitate 
material. Din acest motiv, omul a ales reprezentarea simbolică; şi, de aceea, nu 
trebuie să ne aşteptăm ca trăsăturile lucrurilor să se reflecte în cuvinte. 

c) Limbajul exprimă în primul rând „idei generale" (general ideas), nu repre¬ 
zentări individuale. După ce s-a arătat că cuvintele sunt simboluri, mai rămâne 
de clarificat o întrebare: Ce simbolizează ele. Simbolizează oare indivizi, 
respectiv obiecte particulare? în acest caz, fiecare cuvânt ar fi de fapt un nume 
propriu, iar după opinia lui Harris acest lucru nu este posibil din mai multe 
motive. în primul rând, numărul obiectelor este infinit, deci o limbă complet 
dezvoltată ar trebui să dispună de un număr nelimitat de cuvinte. în plus, infi¬ 
nitul este de necuprins chiar şi pentru cei mai înţelepţi - în cazul cuvintelor, ar 
fi de neacceptat. în sfârşit, lucrurile individuale sunt efemere; în cazul în care 
ele ar fi înlocuite de cuvinte, atunci aşa-numitele „limbi moarte” n-ar mai putea 
fi înţelese. Astfel, cuvintele nu pot fi decât simboluri ale ideilor noastre: 

If Words are not the Symbols of externai Particulars, it follows of course, they 
must be the Symbols of our Ideas: For this is evident, if they are not Symbols of 
things without , they can only be Symbols of something within . 57 ’* 

Dar dacă ideile ar trebui înţelese ca „sensible Ideas”, adică reprezentări indi¬ 
viduale în sensul dat de empirişti, atunci apar obligatoriu aceleaşi dificultăţi 
ca în cazul obiectelor individuale. Aşadar, cuvintele nu pot fi simboluri decât 
pentru ideile generale: 

56. Ibidem, 332. 

57. Ibidem, 340 şi urm. 

* „Dacă cuvintele nu sunt simboluri pentru lucruri exterioare, rezultă cu siguranţă 
că sunt în mod necesar simboluri pentru ideile noastre. Căci este evident că, dacă nu 
sunt simboluri pentru lucruri din afară, ele nu pot fi decât simboluri pentru ceva i dinlă¬ 
untru" (n. tr.). 

If then Words are neither the Symbols of externai Particulars, nor yet oi particu¬ 
lar Ideas, they can be Symbols of nothing else, except of General Ideas, because 
nothing else, except these, remains. - And what do we mean by General Ideas? - 
We mean such as are common to many Individuals; not only to Individuals which 
exist now, but which existed in ages past, and will exist in ages future; such for 
example, as the Ideas belonging to the Words, Man, Lion, Cedară* 

Harris ajunge deci la aceleaşi concluzii ca Berkeley, însă, spre deosebire de el, 
vede în aceste constatări tocmai partea pozitivă a limbii. Mai mult, pentru 
dânsul noţiunile generale nu sunt himere, ci ceva real. 

Faptul că limba ne pune la dispoziţie în primul rând simboluri pentru 
noţiuni generale nu înseamnă, după Harris, că ea nu poate exprima şi indivi¬ 
dualul. Limba este capabilă să facă şi aşa ceva, însă nu aceasta este funcţia sa 
primară. Există două posibilităţi de a desemna obiectele individuale. în pri¬ 
mul rând, s-ar putea prin numele proprii, însă acestea pot fi cu greu conside¬ 
rate elemente componente integrabile în limbă. Cineva ar putea să vorbească 
fluent o limbă fără a-i cunoaşte numele proprii. A doua metodă, ingenioasă, 
constă în utilizarea articolelor sau a particulelor definitorii („definitives or 
articles“): a-, the-, any, a certain-, this-, that-, such a-, many, a thousand-, every, each-, 
first-, second-, alb, no), prin care ideea generală este particularizată dintr-o anu¬ 
mită perspectivă. 59 De aici rezultă 

that words are the Symbols of Ideas both general and particular; yet of the general, 
primarily, essentially, and immediately; of the particular, only secondarily, acci- 
dentally, and mediately. 60 ’** 

d) Limbajul este tnanifestarea unei activităţi spirituale creatoare care pre¬ 
cedă experienţa senzorială. în capitolul al IV-lea al cărţii a treia, Harris ia 

58. Harris 1996, 341 şi urm. 

* „Deci, dacă cuvintele nu sunt nici simboluri ale lucrurilor exterioare, nici 
simboluri ale ideilor individuale, atunci ele nu pot fi simboluri pentru nimic altceva 
decât pentru idei generale, pentru că nu mai rămâne nimic altceva în afară de aces¬ 
tea. - Şi ce înţelegem prin idei generale? - înţelegem acele idei care sunt comune 
mai multor indivizi; nu doar indivizilor care există acum, ci şi celor care au existat 
în trecut şi celor care vor exista în viitor, aşa cum sunt, de exemplu, ideile asociate 
cuvintelor om, leu, cedru ‘ (n. tr.). 

59. Harris 1996,347. 

60. Ibidem, 348. 

** „Că cuvintele sunt simboluri atât pentru ideile generale, cât şi pentru cele 
particulare; numai că pentru cele generale în mod originar, esenţial şi nemijlocit; 
pentru cele particulare doar în mod secundar, accidental şi mijlocit" (n. tr.). 

poziţie împotriva empirismului, mai ales împotriva posibilităţii de a reduce 
conceptele la experienţa senzorială. Simţurile fac posibilă experimentarea 
lucrurilor percepute in praesentia, ceea ce, prin chiar natura sa, este un 
act provizoriu. Nu poate exista o percepere nemijlocită a celor trecute sau 
a celor viitoare. Dacă sufletul ar dispune doar de capacităţi senzoriale, nu 
şi-ar putea însuşi conceptul de timp. Harris postulează, astfel, existenţa a 
încă alte două capacităţi umane, ca o condiţie ce face posibilă exprimarea 
de către oameni a ideilor generale prin cuvinte: „fantezia" şi „percepţia spi¬ 
rituală". Fantezia (imagination orfancy ), care corespunde conceptului aris¬ 
totelic de cjjavracria, este capacitatea de a reţine sau de a anticipa percepţiile 
senzoriale: 

...from a viewofthe two Powers taken together, we may caii Sense (ifweplease) a 
kind oftransient Imagination-, and Imagination on the contrary a kind of perma¬ 
nent Sense. 61 '* 

Capacitate superioară, percepţia spirituală (Reasoning and Intellect ) nu 
operează în mod nemijlocit cu conţinuturile percepţiei senzoriale, ci cu 
plăsmuirile imaginaţiei. Avantajul acesteia constă în aceea că scoate în 
evidenţă ceea ce diversele lucruri au în comun: „it discerns at once what 
in many is one; what in things dissimilar and different is similar and the 
same." Astfel, percepţia spirituală accede la un tip de obiecte de nivel supe¬ 
rior, şi anume la 

a new Race of Perceptions, more comprehensive that those of Sense; a Race of Per- 
ceptions, each one of which may be found intire and whole in the separate indivi- 
duals of an infinite and fleeting Multitude, without departing from the unity and 

r. 62 ** 

permanence ol tts own nature. 

în acest fel, este foarte bine descris conceptul general, universalul. Cuvintele 
sunt simboluri chiar ale acestor universalii: 

61. Harris 1996, 357. 

* „...din perspectiva celor două capacităţi luate împreună, putem numipercep- 

ţie (dacă dorim) un fel de imaginaţie trecătoare , iar imaginaţia, dimpotrivă, o putem 
numi, un fel de percepţie stabilă* (n. tr.). 

62. Harris 1996, 361 şi urm. 

** „O nouă categorie de percepţii, mai cuprinzătoare decât cele date prin sim¬ 
ţuri; o categorie de percepţii din rândul cărora fiecare poate fi găsită integral în 
indivizii separaţi ai unei mulţimi infinite şi instabile, fără a se depărta de unitatea şi 
stabilitatea propriei naturi" (n. tr.). 

Now it is of these Comprehensive and Permanent Ideas, the Genuine Percep- 
tions of Pure Mind, that Words of all Languages, however different, are the 
Symbols. 63 ’* 

De unde vin oare aceste concepte generale, ce statut au ele? Harris este convins 
de faptul că forma lor trebuie să fie, într-un anumit fel, preexistentă în spiritul 
uman. Pentru a arăta aceasta, el face o ultimă distincţie, între forma „externă" 
(senzorială) şi cea „internă" (inteligibilă): „the Internai Form is devoid of the 
Matter; the Externai is united with it.. ,“. 64 Există o formă inteligibilă care por¬ 
neşte de la experienţa senzorială. Din această perspectivă, credoul empiristic 
„Nil est in Intellectu quod non prius fuit in Sensu" se dovedeşte perfect vala¬ 
bil. Acest lucru este valabil însă doar pentru „contemplator", cel care prin con¬ 
templarea obiectelor ajunge la „forma lor internă". în acest caz, forma senzori¬ 
ală o precedă, într-adevăr, pe cea inteligibilă. Există însă şi alte cazuri, în care 
lucrurile se petrec invers, ca atunci când un artist creează ceva pe baza propriei 
intuiţii. în acest caz, forma internă o precedă pe cea externă. Ca obiect al per¬ 
cepţiei, obiectul creat poate ulterior să-i evoce celui care contemplă o formă 
inteligibilă. 

To make these Forms by different names more easy to be understood; thefirst may 
be called the Marker’s Form; the second , that of the Subject [obiect] and the third, 
that of the Contemplator. 65 ’** 

Aşadar, credoul empirist ridicat la rangul de axiomă este valabil doar pentru 
cel care contemplă, nu şi pentru „creator" şi, cu siguranţă, nu pentru «creato¬ 
rul par excellence». Dumnezeu. 

Poate fi, acum, omul mai mult decât un simplu contemplatori Harris recu¬ 
noaşte că mottoul empirist pare să i se potrivească omului, însă nu crede că 
este general valabil. Totuşi, nu reuşeşte să găsească argumente convingătoare 
pentru a-şi susţine îndoiala. El se poate raporta doar vag la conceptul neopla¬ 
tonician de „participare" (psGs^iţ): 

63. Harris 1996, 372. 

* „Cuvintele tuturor limbilor, oricât de diferite, sunt simboluri pentru aceste 
idei stabile şi cuprinzătoare, percepţii originare ale spiritului pur" (n. tr.). 

64. Ibidem, 375. 

65. Ibidem, 377. 

** „Pentru a face această formă mai uşor de înţeles prin diferite nume: mai 
întâi, putem vorbi de forma creatorului; în al doilea rând, de forma obiectului şi, în 
al treilea rând, de forma celui care contemplă" (n. tr.). 

In short all Minds, that are, are Similar and Congenial; and so too are theirldeas, 

or intelligible Forms. Were it otherwise, there could be no intercourse between 

Man and Man, or (what is more important) between Man and God. 66 ’* 

Harris este, aşadar, foarte aproape de a concepe limbajul drept creaţie umană 
- cam în sensul lui Vico -, însă nu face ultimul pas în această direcţie sau cel 
puţin nu este în stare să-i găsească o fundamentare satisfăcătoare. Trebuie deci 
să încheiem prezentarea filozofiei sale cu o uşoară nuanţă de dezamăgire. 

15.4. Alţi reprezentanţi britanici ai filozofiei limbajului 
din secolul al XVIII-lea 

Pentru a caracteriza filozofia limbajului în spaţiul englez şi scoţian din 
secolul al XVIII-lea, vom prezenta cu titlu de exemplu patru învăţaţi care nu 
au contribuit foarte mult la dezvoltarea acestui domeniu în sens strict, însă 
au avut o puternică influenţă asupra teoriei limbajului nu doar din ţara lor, 
ci şi din Franţa şi mai ales din Germania. Adam Smith, Joseph Priestley şi 
James Burnet (Lord Monboddo) nu au reflectat asupra statutului şi a rolului 
limbajului în ansamblul activităţilor umane; s-ar părea că nici n-au observat 
că ar fi ceva de cercetat în acest domeniu. John Home Tooke îşi pune foarte 
clar această problemă; însă răspunsul pe care îl găseşte, după cum vom încerca 
să dovedim, nu ni se pare satisfăcător. Dacă ar fi să caracterizăm concepţiile 
celor patru autori prin nişte sintagme expresive, am propune pentru Smith 
„teoria psihologică a abstractizării' 1 , pentru Priestley „determinism psihologic 
asociativ", pentru Burnet (Monboddo) „teoria estetică a invenţiei", iar pentru 
Home Tooke, „teoria nominalistă şi senzualistă a reducţiei". După cum vom 
vedea în cele ce urmează, toţi cei patru autori au fost influenţaţi în feluri dife¬ 
rite de gândirea filozofului despre care am vorbit în capitolul precedent. 

15.4.1. Adam Smith (1723-1790) 

Cine caută informaţii despre Adam Smith în una dintre marile enciclope¬ 
dii află că acest scoţian, născut în 1723 în Kirkcaldy, pe malul nordic al estua¬ 
rului Firth of Forth, a fost „economist" şi „filozof al moralei". în istoria filozo¬ 
fiei se vorbeşte despre el mai ales în relaţie cu prietenul său David Hume. Faptul 

66. Ibidem, 395 şi urm. 

* „ Pe scurt, toate spiritele care există sunt asemănătoare şi congeniale; şi la fel sunt 

şi ideile lor sau formele inteligibile. Dacă nu ar fi aşa, atunci nu ar putea exista comunicare 
între un om şi celălalt sau (ceea ce este mai important) între om şi Dumnezeu* (n. tr.). 

că Adam Smith a discutat, fie chiar şi ocazional, despre problema limbajului 
şi a limbilor a fost multă vreme cunoscut doar de câţiva specialişti. Cele mai 
multe istorii mai vechi ale lingvisticii nici măcar nu-i înregistrează numele, 
după cum constată Gunter Narr în introducerea la ediţia comentată şi îngrijită 
de el a lucrării lui Smith, Dissertation on the Origin ofLanguages. 67 Intre timp, 
această situaţie s-a schimbat puţin: numele lui Adam Smith este amintit mai 
des; Bertil Malmberg îi dedică un scurt capitol din istoria lingvisticii pe care 
o redactează, 68 iar Lexicon Grammaticorum oferă informaţii relativ detaliate 
despre el. 69 Poate că la aceasta a contribuit şi articolul nostru „Adam Smith und 
die Anfănge der Sprachtypologie“, 70 precum şi prima ediţie a lucrării de faţă. 

învăţatul scoţian a ocupat pentru scurt timp un post de profesor de logică, 
iar mai apoi şi de filozofie morală la Universitatea din Glasgow, şi a locuit o 
bucată de vreme în Franţa, unde i-a întâlnit pe Turgot, d Alembert, Helvetius 
şi alţi importanţi învăţaţi francezi. S-a făcut cunoscut prin lucrarea Inquiry 
into theNature and Causes of the Wealth ofNations, apărută în 1776. Scurtul 
tratat despre care vom vorbi aici este citat de obicei cu titlul A Dissertation on 
the Origin of Languages, însă titlul exact este Considerations concerning the 
First Formation ofLanguages and the Different Genius of Original and Com- 
pounded Languages. Tratatul a fost publicat pentru prima dată ca anexă la 
lucrarea lui Smith The Theory of Moral Sentiments, apărută în 1759. 71 

Micul tratat al lui Smith este conceput ca o anexă, însă constă, aşa cum 
arată şi titlul detaliat, în două părţi aflate în strânsă legătură, dar care tratează 
obiecte distincte. în prima parte Smith propune o ipoteză în legătură cu ori¬ 
ginea şi dezvoltarea limbii; în a doua parte se ocupă de „spiritul“ {genius) mai 
multor limbi, vechi şi noi, bazându-se în primul rând pe criterii morfosintac- 
tice. El porneşte, aşadar, de la chestiunea glotogoniei şi trece apoi la probleme 
de tipologie a limbilor. 

Cele două texte pot fi judecate şi evaluate separat. Astfel, Antonio Rosmini 
Serbaţi a adus o critică zdrobitoare «teoriei abstractizării» din prima parte. 2 

67. Narr, în Smith 1767/1970, 3. 

68. Malmberg 1991, 244 şi urm. 

69. Schreyer 1996. 

70. Apărut pentru prima dată în 1968 în Festschrift Marchand şi mai târziu în 
Smith 1767/1970, 15-25 (= Coseriu 1970a). 

71. [Nu se găseşte, aşa cum s-a presupus multă vreme, în ediţia princeps. G. Narr 
crede că a fost tipărit în ediţia a doua. Schreyer (1996, 869) indică în acest sens ediţia 
a treia, din 1767.] 

72. Cf. supra 12.1.2 şi nota 14, p. 255. 

Autorul acestor rânduri, care împărtăşeşte fără rezerve opiniile lui Rosmini 
în privinţa chestiunii glotogonice, s-a străduit, în articolul mai sus amintit, să 
reţină părţile pozitive ale celei de-a doua părţi, cea de tipologie lingvistică, cel 
puţin din perspectivă istorică. în legătură cu aceasta, nu trebuie uitat faptul că 
cele două părţi - atât conform intenţiei lui Smith, cât şi privite în lumina unei 
exegeze critice - se află în strânsă legătură. Pentru Smith însuşi, partea a doua 
a tratatului său reprezintă justificarea exemplelor date în prima parte. Proce¬ 
sul de abstractizare progresivă la care este redusă faza primară din dezvoltarea 
limbajului poate fi urmărit ulterior în lumina istoriei; căci, după Smith, pe 
parcursul dezvoltării de la limbile primare „neamestecate“ {uncompounded) 
spre limbile progresiv „amestecate" {compounded), se manifestă o continuare 
a acestui proces. în lumina unei exegeze critice, raporturile se prezintă de fapt 
invers. Bazele ipotezei din prima parte sunt constituite de observaţiile ling¬ 
vistice concrete prezentate în partea a doua, care sunt apoi reproiectate asupra 
fazei iniţiale pur ipotetice, pentru care nu a fost adus nici un argument. Preis¬ 
toria este dedusă din istoria cunoscută şi comentată intr-un anumit fel. 

Smith pune problema originii limbilor din perspectivă predominant teh¬ 
nică. El nu problematizează motivaţia care ar fi putut duce la apariţia limbajului 
şi nici nu se străduieşte să afle dacă limba trebuie considerată creaţie a oameni¬ 
lor sau a lui Dumnezeu. Pe el îl interesează mai ales felul în care „inventatorul" 
limbajului (Smith vorbeşte aproape mereu de invention) a procedat pas cu pas 
pentru a-şi perfecţiona creaţia. La început, crede Smith, au existat doar substan¬ 
tive şi verbe. Toate celelalte categorii de cuvinte, adjective, prepoziţii, pronume 
personale, substantive obţinute prin conversiune ca nomina qualitatis sau actio- 
nis, pe scurt, toate cele pe care le numeşte „general names" au apărut mai târziu, 
iar apariţia lor certifică procesul de abstractizare continuat fără întrerupere de-a 
lungul dezvoltării limbii. La început, substantivele nu au fost apelative adevă¬ 
rate, ci modalităţi prin care erau desemnate obiectele famibare vorbitorului: 

Those objects only which were most familiar to diem [scil. to the savages], and which 
they had most frequent occasion to mention, would have particular names assigned 
to them. The particular cave whose covering sheltered them from the weather, the 
particular tree whose fruit relieved their hunger, the particular fountain whose water 
allayed their thirst, would first be denominated by the words cave, tree,fountain.. 7 3 ’* 

73. Smith 1767/1970, 507 (=39). 

* „Doar acele obiecte care le erau mai familiare [oamenilor sălbatici] şi pe care 
aveau prilejul să le menţioneze mai des ar fi putut avea nume specifice atribuite lor. 
Peştera concretă a cărei boltă îi adăpostea de vreme rea, copacul concret al cărui fruct 
le potolea foamea, izvorul concret a cărui apă le astâmpăra setea au trebuit să fie pri¬ 
mele numite prin cuvintele peşteră, copac, izvor ‘ (n. tr.). 


SECOLUL AL XVIII-LEA ÎN MAREA BRITANIE 315 


Mai târziu, aceste nume au fost transferate şi asupra unor „obiecte similare' 1 
(similar ohjects ), şi astfel au apărut, în cele din urmă, common names sau gene¬ 
ral names. Chiar şi verbele, pe care Smith le consideră încă şi mai primitive 
decât substantivele, s-au dezvoltat în aceeaşi manieră. La început, crede filo¬ 
zoful englez, ele au fost nepersonale şi desemnau în mod global evenimente 
complexe; separarea în acţiune, agent, obiect şi circumstanţele acţiunii a fost 
rezultatul analizei şi al gândirii abstractizante: 

Impersonal verbs, which express in one word a complete event, which preserve in 
the expression that perfect simplicity and unity which there always is in the object 
and in the idea, and which suppose no abstraction or metaphysical division of the 
event into its several constituent members of subject and attribute, would, in all 
probability, be the species of verbs first invented. 74 * 

La început, verbele au desemnat a complete event, witbout the existence of any 
other, la apropierea unui leu, oamenii îşi strigau unul altuia că se petrece acel 
ceva; expresia primitivă corespunzătoare nu trebuie interpretată nici în sensul 
de „se petrece ceva în general", nici în acela de „vine leul". 5 

Smith încearcă, evident, să stabilească o ierarhie a părţilor discursului din 
perspectiva gradului lor de abstractizare. Din punct de vedere raţional, această 
gradare este, cel puţin parţial, acceptabilă: mai întâi, substantive primare care 
desemnează lucruri, apoi adjective care arată trăsăturile ce pot fi constatate la 
diverse lucruri, apoi substantive provenite de la adjective, ca goodness (nomen 
qualitatis) sau superiority (nomen relationis) ş.a.m.d. Această ordonare nu prea 
are de a face însă cu esenţa şi originea limbii. 

Cele mai multe probleme le ridică - după cum s-a subliniat deja de mai 
multe ori - trecerea de la numele proprii la apelative. Numele proprii nu for¬ 
mează o „parte de vorbire" printre celelalte; ele constituie o clasă aparte, în interi¬ 
orul căreia sunt diferenţiate aceleaşi categorii ca şi la apelative: Italia (substantiv), 
italiano (adjectiv), italianizzare (verb), italianamente sau all’italiana (adverb). 

In afară de aceasta, numele proprii sunt secundare în limbă nu doar 
din punct de vedere istoric, ci şi din punct de vedere raţional. Ele apar prin 

74 .Ibidem 524 (=46). 

* „Verbele impersonale, care exprimă printr-un singur cuvânt o stare de lucruri 
completă, care conservă în expresia lor acea simplitate şi unitate care au existat întot¬ 
deauna în obiect şi în idee, şi care nu presupun nici o abstractizare sau o analiză meta¬ 
fizică a stării de lucruri în membrii săi constituenţi, subiectul şi obiectul, pare să fi fost, 
după toate probabilităţile, prima clasă de verbe inventată" (n. tr.). 

75. Cf. ibidem 525 (=47). 

particularizarea a ceva universal, şi nu invers, prin generalizarea a ceva parti¬ 
cular. Acest lucru a fost arătat deja în contextul criticii pe care Leibniz o aduce 
concepţiei lui Locke.' 6 

Numele proprii nu dispun de conţinuturi care să se poată generaliza, întru¬ 
cât ele desemnează indivizi sensu stricto. Acest lucru l-a arătat clar Rosmini: 

„...numele propriu [...] indică şi distinge individul nu printr-o calitate care i se 
potriveşte, ci denumeşte întocmai şi explicit individul însuşi şi, ca să spunem aşa, 
individualitatea acestuia. Insă individualitatea nu poate fi transmisă de la un indi¬ 
vid la altul; căci prin cuvântul individ se exprimă tocmai ceea ce este intr-atât de 
evident propriu unei fiinţe, încât arată că acesta este el însuşi, şi nu altceva." 77 

Trecerea din categoria numelor proprii în cea a apelativelor se produce nu 
prin „generalizare", ci prin „dezindividualizare". Atunci când cineva este 
denumit „al doilea Platon“ sau atunci când conceptul de „iubire platonică" 78 
este construit pornindu-se de la concepţia, reală sau presupusă, a lui Platon 
despre iubire, generalizarea este precedată de o «tipizare»; expresiile respec¬ 
tive nu se mai referă la individul Platon, ci la o trăsătură care îi este atribu¬ 
ită acestuia şi considerată caracteristică pentru el. Apelativele provenite din 
numele proprii au caracter terţiar; 

Appellativunij - *■ Nomen proprium -> Appellativum, 

Ca şi alţi autori de dinaintea lui sau de după el, Smith presupune, în mod evi¬ 
dent, că pentru perceperea şi desemnarea individului nu este nevoie de o gân¬ 
dire abstractizantă. Ceea ce poate fi conceput şi desemnat raţional pe baza unei 
percepţii senzoriale instantanee este un individ, ca de exemplu un copac indi¬ 
vidual. In realitate însă, o asemenea reprezentare individuală nu corespunde 
deloc unui copac individual, ci unui anumit copac, intr-un anumit moment şi 
în anumite circumstanţe. Ceea ce Smith consideră că sunt „nume proprii" ar 
fi trebuit să desemneze asemenea reprezentări individuale, şi nu indivizi care 
rămân constanţi dincolo de timp şi de circumstanţe. Presupunând că ar fi posi¬ 
bil să surprindem prin limbaj şi să transmitem o asemenea reprezentare indivi¬ 
duală - tocmai am arătat că aşa ceva nu ar fi nici posibil, nici util 9 -, am ajunge 

76. Cf. suţra 13.2.1. 

77. Rosmini, în Smith 1767/1970, 75. [Traducerea în germană îi aparţine lui 
Reinhard Meisterfeld]. 

78. [în acest caz, scris cu minuscule, pentru că nu este nume propriu; cf., dimpo¬ 
trivă, Platonische Schriften .] 

79. Cf. supra 15.1, la sfârşitul capitolului despre Berkeley. 

din nou la dificultatea de a explica cum de este posibilă trecerea de la o repre¬ 
zentare individuală, care nu poate fi la fel ca celelalte, la un individ care nu este 
limitat la un anumit moment şi la o anumită situaţie. Mai târziu, Henri Berg- 
son (1859-1941) îi va reproşa limbajului tocmai faptul că nu poate exprima 
reprezentări individuale, că nu poate rosti „această piatră în acest moment“. 80 
în povestirea Funes el memorioso a scriitorului argentinian Jorge Luis Borges 
(1899-1986), protagonistul, Ireneo Funes, «suferă» din cauza capacităţii sale 
de a păstra în memorie timp îndelungat nenumărate reprezentări individuale. 
Din cauza lor, personajul nu poate dispune de conceptele de „universalii" şi de 
„indivizi": 81 

„Nu numai că îi era greu să înţeleagă faptul că simbolul generic câine cuprinde 
toţi indivizii extrem de diferiţi, de felurite mărimi şi forme; îl deranja faptul că un 
câine de la trei şi paisprezece minute (văzut dintr-o parte) ar fi putut avea acelaşi 
nume cu câinele de la trei şi un sfert (văzut din faţă).“* 

în ultimele pagini ale tratatului, Smith ajunge să vorbească despre un obiect 
care mai târziu va fi desemnat prin sintagma „tipologie lingvistică". El com¬ 
pară procedeele prin care sunt exprimate categorii gramaticale precum tim¬ 
pul sau cazul în limbi vechi sau noi şi se dovedeşte, astfel, a fi un precursor al 
tipologiei lingvistice clasice, bazată pe criterii morfosintactice. în locul terme¬ 
nilor analitic vs sintetic , folosiţi în mod obişnuit mai târziu, Smith utilizează 
sintagmele compounded şi uncompounded languages , 82 El consideră flexiunea 
un procedeu în care se manifestă gândirea concretă şi căruia i se opun con¬ 
strucţii analitice concurente, văzute ca procedee „abstracte". Smith compară 
sintagmele din limba latină fructus arboris şi sacerHerculi cu echivalentele din 
limba engleză thefruit of the tree şi sacred to Hercules şi consideră că modul de 
construcţie al sintagmei din limba latină corespunde unei percepţii spontan 
unitare a două obiecte aflate în relaţie unul cu celălalt, în timp ce în engleză 
relaţia însăşi este declanşată printr-un morfem propriu: 

80. Cf. şiLapensee etle mouvant = Bergson 1938/99, 84 şi urm. 

81. [Citat după traducerea germană „Das unerbittliche Gedăchtnis" a lui K. A. Horst 
şi G. Haefs. In povestire se face de altfel o trimitere explicită la teoria limbajului a 
lui Locke.] 

* Versiunea românească în Jorge Luis Borges, Proză completă , 1. Evaristo Carriego. 
Istoria universală a infamiei. Istoria eternităţii. Ficţiuni, traducere şi note de Irina 
Dogaru, Cristina Hăulică şi Andrei Ionescu, cuvânt înainte, tabel cronologic, prezen¬ 
tări şi ediţie îngrijită de Andrei Ionescu, Editura Polirom, Iaşi, 2006, p. 457 (n. tr.). 

82. Cf. Coseriu 1970a, 15 şi urm. 

To express relation in this manner, did not require any effort of generalization. 
The words arboris and Herculi, while they involve in tlieir signification the same 
relation expressed by the English prepositions o/and to, are not, like those prepo- 
sitions, general words, which can be applied, to express the same relation between 
whatever other objects it might be observed to subsist. 83 * 

Principiul general pe care Smith îşi fundamentează clasificarea limbilor 
sună în felul următor: cu cât mai puţină flexiune, cu atât mai multă compo- 
sition (sintaxă). El explică tendinţa de formare a unor procedee din ce în ce 
mai abstracte, tendinţă observată de el la limbile noi, printr-o cauză istorică 
externă, şi anume un „amestec de limbi“ progresiv (din perspectivă actu¬ 
ală, putem vorbi de un fel de „creolizare"). Limbile mai pure au o flexiune 
bogată; odată cu „amestecul de limbi“ din ce în ce mai accentuat, această 
flexiune a fost suprimată şi înlocuită prin procedee sintactice concurente. 
Astfel se explică reducerea puternică pe care a suferit-o flexiunea în limba 
engleză; această limbă este rezultatul unui amestec de gradul al treilea. La 
început a fost greaca (pe care Smith o consideră aproape pură şi „originară"), 
apoi a apărut latina, un amestec de greacă şi etruscă, de aici apare franceza, 
din latina formată deja prin amestec în combinaţie cu limba francilor, şi în 
sfârşit engleza, un mixtum compositum de franceză şi saxonă. 

Nu mai detaliem aici această caracterizare; pe de o parte, pentru că am 
făcut acest lucru în alt loc, 84 iar pe de altă parte, pentru că ne-am îndepărta 
prea mult de adevăratul obiect al lucrării de faţă. Să amintim doar că Smith 
- urmând aici o tradiţie franceză - este de părere că, dacă limbile noi au avut 
de câştigat în ceea ce priveşte capacitatea de abstractizare şi claritatea analitică, 
ele au pierdut, faţă de cele vechi, sub aspect estetic. Ele sunt, pe de o parte, 
„more prolix, several words having become necessary to express what could 
have been expressed by a single word before" - „mai prolixe, devenind nece¬ 
sare mai multe cuvinte pentru a exprima ceea ce odinioară se putuse exprima 
printr-un singur cuvânt". Pe de altă parte, limbile noi sunt „less agreable to the 
ear" şi, în fine, ne obligă la o ordonare liniară a elementelor, care în anumite 
circumstanţe vine în contradicţie cu necesităţile noastre expresive: 

83. Smith 1767/1970, 517 şi urm. (= 49 şi urm.). 

* „A exprima relaţia în acest fel nu reclamă nici un efort de generalizare. Cuvin¬ 
tele arboris şi Herculi, întrucât conţin în semnificaţia lor aceeaşi relaţie exprimată prin 
prepoziţiile englezeşti of şi to, nu sunt, ca aceste prepoziţii, cuvinte generale care pot fi 
aplicate spre a exprima aceeaşi relaţie între oricare alte obiecte apte de a o stabili" (n. tr.). 

84. Cf. Coseriu 1970a. 

This simplification [...] restrains us from disposing sucii sounds as we have, in the 

manner that might be most agreable. It ties down many words to a particular situ- 

ation, thougli they might often be placed in another with much more beauty. 85 * 

Ideile lui Adam Smith privitoare la tipologia lingvistică şi la evaluarea estetică 
a limbajului vor fi preluate şi continuate ulterior de August Wilhelm Schlegel 
în lucrarea Observations sur la Langue et la Litterature Provenţales . 86 

15.4.2. Joseph Priestley (1733-1804) 

Joseph Priestley, predicator dintr-un grup de disidenţi care nu voiau să se 
supună Bisericii Anglicane**, a scris destul de mult despre limbaj. Cunoscut 
a devenit însă prin aceea că a fost unul dintre primii savanţi care au demon¬ 
strat existenţa oxigenului. In secolul al XVIII-lea, oamenii de ştiinţă preocu¬ 
paţi de problemele limbajului aveau încă preocupări multilaterale. In cele ce 
urmează, ne vom ocupa exclusiv de lucrarea sa Course ofLectures on the The- 
ory ofLanguage and Universal Grammar*'\ apărută în 1762. Este vorba de o 
serie de prelegeri despre diverse probleme ale limbii; doar opt prelegeri {ţec- 
tures) sunt dedicate gramaticii teoretice (a IV-a-a Xl-a). După cum observă 
şi Funke, lucrarea - mai ales în capitolele de tipologie lingvistică şi glotogo- 
nie - trădează influenţa lui Adam Smith şi a gramaticianului francez Charles 
de Brosses (1709-1777). 88 O discuţie amănunţită a prelegerilor, în succesiu¬ 
nea lor, ar depăşi cadrele fixate în lucrarea de faţă, astfel încât vom alege doar 
câteva idei caracteristice pentru concepţia lui Priestley asupra limbii: 

- Clasificarea părţilor de vorbire este întreprinsă şi fundamentată din per¬ 
spectivă onomasiologică. Felul de a pune problema de la care pleacă Priestley 
este original, chiar dacă nu acceptabil, după cum vom vedea; prin el se dez¬ 
văluie concepţia de bază a învăţatului englez asupra funcţiei limbii. în rea¬ 
litatea extralingvistică el vede o acumulare de obiecte şi stări de lucruri deja 
identificate, care trebuie denumite. Caracteristicile a ceea ce trebuie denumit 

85. Toate citatele sunt din Smith 1767/1970, 536 (= 56). 

* „Această simplificare [...] ne împiedică să dispunem de sunetele pe care le avem 
în maniera care ar putea fi cea mai plăcută. Ea leagă multe cuvinte de o anumită situaţie, 
deşi acestea ar putea fi adesea puse în relaţie cu alta, cu mult mai frumoasă" (n. tr.). 

86. Cf. Schlegel 1818/1971. 

** Sub numele generic de «Dissenters» sunt cunoscute diferite grupări şi deno¬ 
minaţii creştine protestante, desprinse din Biserica Anglicană începând cu secolul 
al XVI-lea (n. tr.). 

87. Priestley 1762/1970. 

88. Ibidem, Lecture IV, 66. 


320 ISTORIA FILOZOFIEI LIMBAJULUI 


de fiecare dată sunt date dinainte; ele determină clasificarea categoriilor de 
cuvinte angrenate în desemnarea lor. In această formă de a fundamenta clasi¬ 
ficarea categoriilor de cuvinte constă partea cu adevărat «filozofică» a con¬ 
cepţiei lui Priestley; clasificarea în sine este o problemă pur lingvistică. Priest- 
ley porneşte de la două tipuri de forme de manifestare a realului care trebuie 
desemnate: pe de o parte, obiectele non-relaţionale şi caracteristicile acestora, 
pe de altă parte, relaţiile: 

AII the words of which the languages of men consist are either the names of things 
and qualities (the idea of which exist in the mind) or words adapted to denote the 
relations they bear to one another; or lastly, a compendium for other words, with 
or without their relations. 89 ’* 

De o parte, prin urmare, se află substantivele, adjectivele şi înlocuitorii aces¬ 
tora, pronumele; de cealaltă parte, desemnările pentru relaţii, precum prepo¬ 
ziţiile şi conjuncţiile. După Priestley, verbele exprimă „agreement or coinci- 
dence of two ideas“. 90 El se gândeşte în primul rând la verbum substantivam, 
ca substrat al tuturor celorlalte verbe. Din text nu reiese clar dacă verbele sunt 
incluse în categoria desemnărilor pentru relaţii sau nu. Le vom considera drept 
o a treia clasă şi astfel putem rezuma clasificarea claselor de cuvinte făcută de 
Priestley în felul următor: 


clase de cuvinte 



non-relaţionale verbe relaţionale: 

substantive; adjective; prepoziţii; conjuncţii 

eventual reprezentate prin pronume 

Conform concepţiei lui Priestley, adverbele rămân în afara acestei clasificări. 
Ele sunt „contracted forms of speech, which may be analized into words 
belonging to other classes“ 91 **. în aşa-numita „teorie reducţionistă“ a lui John 
Home Tooke, pe care o vom discuta ceva mai târziu, vom da peste o idee 

89. Ibidem, 65 şi urm. 

* „Toate cuvintele din care sunt alcătuite limbile oamenilor sunt fie nume de 
lucruri şi de calităţi (a căror idee există în spirit), fie cuvinte adaptate spre a denota rela¬ 
ţiile stabilite între ele, fie, în fine, o combinare pentru alte cuvinte, cu sau fără relaţiile 
dintre ele“ (n. tr.). 

90. Ibidem, 56. 

91. Ibidetn, 66. 

** „Forme condensate de vorbire, care pot fi analizate în cuvinte aparţinând 
altor clase" (n. tr.). 

asemănătoare. Concepţia conform căreia adverbele nu constituie o clasă de 
cuvinte autonomă îşi are rădăcinile în opiniile episcopului John Wilkins, cu 
care am făcut cunoştinţă în contextul discuţiei despre problema limbii univer¬ 
sale. 92 în opera sa Essay towards areal character, and aphilosophicallanguage, el 
include adverbele care modifică predicate, de tipul quickly, în clasa adjectivelor, 
adverbele-propoziţii precum perhaps sau truly, în clasa pronumelor ( pronouns ), 
iar adverbele de relaţie, precum rather sau than, în cea a conjuncţiilor. 93 

Din perspectiva filozofiei limbajului , i se poate reproşa concepţiei lui 
Priestley faptul că porneşte de la ideea unei realităţi deja clasificate înainte de 
apariţia tuturor limbilor, pe care limbajul doar o denumeşte. Dar concepţia 
sa nu este deloc acceptabilă nici sub aspect lingvistic , întrucât postulează exis¬ 
tenţa unui paralelism strict între formele de manifestare ale realului şi clasele 
de cuvinte. Un asemenea paralelism nu există. însuşirile «reale» nu sunt 
desemnate în principiu prin adjective, ci şi prin adverbe; la exprimarea relaţi¬ 
ilor nu servesc doar prepoziţiile şi conjuncţiile, ci şi desinenţele flexionare sau 
adjectivele relaţionale precum „mare“ sau „mic“. 

- Cursul dezvoltării unei limbi este mai mult sau mai puţin predeterminat. 
Priestley împărtăşeşte o concepţie deterministă asupra dezvoltării limbilor, şi 
se referă mai puţin la limbaj în general şi mai mult la limbile individuale. In 
ciuda convingerii sale fundamental-materialiste, el are tendinţa ca în chestiu¬ 
nea originii limbajului să susţină teza originii sale divine. în ceea ce priveşte 
dezvoltarea limbilor individuale, Priestley porneşte de la un paralelism între 
evoluţia limbajului şi evoluţia culturală. Cultura produsă de o comunitate 
istorică şi limba ca purtătoare a acestei culturi parcurg un proces de dezvoltare 
asemănător cu cel al unei vieţuitoare. Ambele ajung la un punct culminant 
comun şi apoi decad treptat. Priestley ilustrează «biografia» limbilor şi a cul¬ 
turilor prin exemplul limbii ebraice, al limbii greceşti, al latinei şi al unor limbi 
noi ca engleza, franceza sau italiana. Filozoful consideră că engleza se află pe 
punctul de a atinge stadiul culminant al existenţei sale: „.. .English seems to be 
as near to its meridian as possible.“ 94 De altfel, el recunoaşte că şi italiana sau 
franceza sunt aproape de a atinge punctul culminant al dezvoltării lor prede¬ 
terminate. Acest lucru se petrece dintr-o anume necesitate, ca o lege a naturii, 
iar intervenţiile vizând cultivarea limbii nu pot schimba cu nimic acest proces 
dinainte stabilit: 


92. Cfi supra 11.4.2. 

93. Cf. Funke 1934, 33, nota 3. 

94. Priestley 1762/1970, Lecture XVIII, 284. 

The general prevailing custom, where ever it happen to be, can be the only stan¬ 
dard for the time that it prevails. And in a case that admits of no authority to 
controul a man’s actions, it is in vain to pretend that any person may not attempt 
to introduce whatever he thinks to be an improvement. * 

Avem de a face în cazul lui Priestley cu un precursor al concepţiei ce vede în 
limbi „organisme naturale" care, aşa cum va spune mai târziu August Schlei- 
cher (1821-1868), cel mai radical reprezentant al acestei teze, 

ohne vom Willen des Menschen bestimmbar zu sein, entstunden, nach bestimmten 
Gesetzen wuchsen und sich entwickelten und wiederum altern und absterben... 96 

„fără să poată fi determinate de către voinţa omului, au apărut, au crescut după anu¬ 
mite legi şi s-au dezvoltat şi apoi, la rândul lor, îmbătrânesc şi mor...“ 

- Concepţia deterministă asupra dezvoltării limbii pune bazele unei carac¬ 
terizări şi ale unei evaluări utilitariste şi in acelaşi timp estetizante a limbii. 
Pentru caracterizarea şi evaluarea limbilor individuale, Priestley foloseşte mai 
multe criterii diferite în acelaşi timp. Unul dintre acestea constă în gradul de 
dezvoltare deja atins în cadrul traiectoriei prestabilite. La acesta se adaugă cri¬ 
terii practice şi estetice: Cum se prezintă armonia limbii respective sub aspect 
articulator şi acustic? Ce realizează limba prin îndeplinirea misiunii sale, care 
constă în desemnarea obiectelor preexistente? Priestley aplică apoi aceste cri¬ 
terii unor limbi diferite. Ebraica nu iese prea bine, cel puţin în ceea ce priveşte 
structura sa („in some things superfluous, and in others defective"). 97 Greaca 
lasă o impresie contradictorie. In bogăţia de forme flexionare, construcţii sin¬ 
tactice şi cuvinte cu semnificaţii asemănătoare, Priestley vede o tendinţă spre 
redundanţă; pe de altă parte însă, apreciază pozitiv bogăţia vocabularului aces¬ 
tei limbi, deoarece permite o fină nuanţare şi precizie a expresiei: 

In consequence of the prodigious variety of words in this language [...] it admits of 
the outmost precision, and the most minute distinctions in our conceptions may 
be expressed in it. 98 ** 

95. Ibidem, Lecture XII, 184. 

* „Obiceiul care predomină în general, oriunde ar fi, poate fi singurul standard 
pentru perioada în care acesta predomină. Iar în cazul în care nu există vreo autoritate 
care să poată controla acţiunile umane, este zadarnică pretenţia ca nici o persoană să 
nu încerce să introducă orice crede că ar putea constitui o îmbunătăţire" (n. tr.). 

96. Schleicher 1863/1977, 88. 

97. Priestley 1762/1970, Lecture XVIII, 269. 

98. Ibidem, 275. 

** „Ca urmare a extraordinarei diversităţi de cuvinte din această limbă, [...] ea per¬ 
mite cea mai mare precizie, şi cele mai fine distincţii din ideile noastre pot fi exprimate 
în ea“ (n. tr.). 

Latina nu vădeşte diversitate dialectală, are, de asemenea, mai puţină „ambi- 
guity and intricacy in its structure“ decât greaca şi, de aceea, crede Priestley, 
este „much better adapted to the general use of mankind“." Limba germană 
se găseşte încă intr-un stadiu timpuriu al dezvoltării: „The German language 
seems to be but little removed from its ancient barbarityT 00 Din cauza sinta¬ 
xei complicate şi a accentului său particular, franceza nu este potrivită pentru 
poezie; dimpotrivă, italiana este cea mai aptă pentru muzică dintre toate lim¬ 
bile moderne. 101 

După cum se poate vedea clar din exemplele citate, tipologia lingvistică pe 
care o face Priestley este cu totul naivă şi impresionistă şi nu poate fi compa¬ 
rată cu tipologia morfosintactică a lui Adam Smith, fundamentată obiectiv. 

- «Eficacitatea» limbii (limbilor) serveşte drept criteriu pentru critica lim¬ 
bii-. La începutul celei de-a şaptesprezecea prelegeri, Priestley enumeră condi¬ 
ţiile pe care trebuie să le îndeplinească o limbă pentru a putea avea rezultatele 
pe care le aşteptăm de la ea: 

In the first place it is necessary there be a sufîîcient copia of words; secondly that 
there be no ambiguities of words or constructions; and, lastly, that the pronoun- 
ciation of it be not grating, but pleasing to the ear. The two former of these crite- 
rions contribute to clear expression, and are therefore the fundamental properties 
of a good language; the latter is a matter of ornament only. 102 * 

Bogăţia de posibilităţi expresive, claritatea şi univocitatea, la care se adaugă 
armonia sonoră, acestea sunt trăsăturile pe care ar trebui să le aibă şi o limbă 
universală. Priestley se raportează pozitiv la ideea unei asemenea limbi, însă nu 
vede vreun dezavantaj, pe de altă parte, nici în diversitatea limbilor. încă nu 
e timpul, spune el, pentru o limbă universală. înainte de toate, ar trebui mai 
degrabă să ne folosim de această diversitate a limbilor. Comparaţia între limbi 
şi traducerea - şi aici Priestley exprimă o idee într-adevăr originală - ar putea 
contribui chiar la clarificarea propriilor noastre gânduri: 

We see that persons who have no knowledge of more than one language are 
perpetually confounding the ideas of words with the ideas of things; which the 

99. Ibidem, 280 şi urm. 

100. Ibidem, 283. 

101. Ibidem, 284 şi urm. 

102. Ibidem, Lecture XVII, 250. 

* „In primul rând, este necesar să existe o cantitate suficientă de cuvinte; în al 
doilea rând, să nu existe ambiguităţi ale cuvintelor sau ale construcţiilor; şi, în sfârşit, 
trebuie ca pronunţia cuvintelor să nu fie supărătoare, ci plăcută urechii. Primele două 
criterii contribuie la claritatea expresiei şi, prin urmare, reprezintă trăsăturile funda¬ 
mentale ale unei limbi bune; ultimul reprezintă doar o chestiune de ornament' 1 (n. tr.). 

comparison of languages, and frequent rendering from one into another, helps 

to make us distinguish. [...] The comparison of different languages must be of 

infinite service to us in helping us to disentangle and distinguish our ideas. 103 ’* 

Cu aceasta am terminat de prezentat cele mai importante idei despre limbaj 
ale lui Priestley. După părerea lui Funke, „din punctul de vedere al filozofiei 
engleze a limbajului”, prin Priestley „gândirea raţionalistă a atins apogeul” 104 . 
Nu putem fi de acord cu această opinie. Chiar dacă am avea ca termen de com¬ 
paraţie doar filozofia limbajului din spaţiul britanic, tot am ajunge la conclu¬ 
zia că beneficiul realmente filozofic al eforturilor lui Priestley în problematica 
limbajului trebuie apreciat ca fiind destul de neînsemnat. 

15.4.3. James Burnet, Lord Monboddo (1714-1799) 

James Burnet (sau Burnett) provine din nobilimea rurală scoţiană. Aprimit 
o educaţie potrivită rangului, la şcoli renumite din ţara sa. Mai târziu, conform 
unei vechi tradiţii scoţiene, a urmat studii juridice în oraşul olandez Gronin- 
gen. Ca mulţi alţi filozofi britanici, a petrecut o perioadă mai mare de timp în 
Franţa. La Paris, a intrat în contact cu scrierile lui Rousseau, ale lui Buffon şi 
nu în ultimul rând cu Trăite de laformation mecanique des langues de Charles 
de Brosses 105 , faţă de care a avut o atitudine dezaprobatoare. în anii următori 
a ocupat diverse funcţii importante. Titlul de Lord Monboddo l-a primit în 
1767, când a fost numit judecător la Court of Session, cel mai înalt for juridic 
civil din Scoţia. S-a numărat printre cele mai marcante figuri ale aşa-numitului 
„Iluminism scoţian”. La intervale regulate de timp obişnuia să călătorească la 
Londra, unde se întâlnea mai ales cu prietenul său James Harris şi cu cercul 
acestuia. Deşi el însuşi îl invocă adesea pe Aristotel, ideile Şcolii «platonice» 
din Cambridge au lăsat în scrierile sale urme imposibil de ignorat. 

Cu problema limbajului Burnet s-a confruntat în monumentala sa lucrare 
Ofthe Origin and Progress ofLanguage . 106 Opera este alcătuită din trei părţi. 

103. Ibidem, Lecture XIX, 293 şi urm. 

* „Vedem că persoane care nu cunosc decât o limbă confundă mereu ideile 
cuvintelor cu ideile lucrurilor, pe care comparaţia între limbi şi trecerea frecventă de 
la o limbă la alta ne ajută să le disociem. [...] Comparaţia între diverse limbi ne ajută 
enorm să ne descâlcim şi să ne distingem ideile” (n. tr.). 

104. Funke 1934, 37. 

105. Titlul complet: Trăite de la formation mecanique des langues ou Principes 
physiques de Tetymologie (1765), cf. infra 18.1. 

106. Şase volume, Edinburgh, 1773-1793. Citatele din lucrarea de faţă sunt 
reproduse după ediţia Hildesheim/New York, 1974 = Burnet 1773/1974. 

Prima parte (voi. I) cuprinde ideile lui Burnet despre limbaj în general, despre 
originea şi premisele antropologice ale acestuia. Partea a doua (voi. al Il-lea şi 
al IlI-lea) tratează teoria gramaticii generale şi - la sfârşitul volumului al IlI-lea - 
caracteristicile limbii. Partea a treia (voi. al IV-lea-al Vl-lea) se ocupă cu stilis¬ 
tica, retorica şi istoria generală a culturii; astfel, autorul se îndepărtează din ce 
în ce mai mult de teoria şi de ştiinţa limbajului în sensul strict al termenilor. 

In Marea Britanie, opera sa a fost primită cu destulă răceală. Influenţa 
ei s-a exercitat pe o cale ocolită, prin intermediul culturii franceze şi al celei 
germane. Herder a publicat o traducere în limba germană a primelor trei 
volume, cu o prefaţă în care salută cu bucurie opera în ansamblu, însă critică 
cu hotărâre faptul că autorul englez pune pe acelaşi plan omul primitiv şi 
primatele. 107 Herder s-a ocupat de filozofia limbajului la James Burnet mai 
întâi în Fragmenten iiber die neuere deutscbe Literatur (1767) 108 şi mai târ¬ 
ziu în Ideen zur Pbilosophie der Gescbicbte der Menscbbeit (1784-1791). Aici 
dăm peste o serie de concepţii ale filozofului scoţian care vor apărea mereu la 
teoreticienii de mai târziu sub forma unor populare «ideologeme»: afirmaţia 
că în „limbile primitive" ar fi existat doar cuvinte pentru specii, nu şi pentru 
genuri; aprecierea flexiunii drept procedeul cel mai potrivit pentru exprima¬ 
rea raporturilor gramaticale - o opinie susţinută, cu unele variaţii, de Johann 
Christoph Adelung, Friedrich Schlegel, Wilhelm von Humboldt şi August 
Schleicher - şi, în sfârşit, aşa-numita „teorie a rădăcinilor", care va juca un rol 
central în lingvistica comparativ-istorică a secolului alXIX-lea (de exemplu, la 
Franz Bopp şi mai târziu la Schleicher). 

Argumentele lui Burnet/Monboddo se întemeiază pe o vastă documen¬ 
tare asupra celor mai diverse limbi. Fireşte, el trebuie să se bazeze pe informa¬ 
ţii indirecte. în anii petrecuţi la Paris citise tot ce se putea găsi în materie de 
informaţii despre limbile «exotice». în afară de asta, avea cunoştinţe de bază 
despre sanscrită şi limbile semitice. Prin aceasta, Burnet a lărgit considerabil 
orizonturile cercetării lingvistice şi a influenţat importanţi filozofi ai limba¬ 
jului din epoca romantică, precum Friedrich Schlegel şi Wilhelm von Hum¬ 
boldt, care dispuneau şi ei de o privire de ansamblu asupra celor mai cunoscute 
limbi europene. 

Trebuie să renunţăm să facem aici o prezentare amplă a teoriei lingvistice 
a lui Monboddo, care este complexă şi, în parte, nu foarte coerentă. Ne vom 
opri doar asupra a şase puncte de vedere caracteristice ale acesteia. 

107. Des Lord Monboddo Werk von dem Ursprunge und Fortgange der Sprache, 
Riga, 1784-1785; traducere de E.A. Schmidt. 

108. Titlul exact: Uber die neuere deutscbe Literatur. Fragmente. 

15.4.3.1. Problema spiritului (mindj şi a conceptelor generale 
(general ideas,) 

Funke afirmă că Monboddo - mai ales în ceea ce priveşte obiecţiile lui 
la adresa filozofiei predominante a Iluminismului englez - are o „atitudine 
idealistă ". 109 O asemenea atitudine poate fi numită la nevoie „idealistă"; este 
vorba, oricum, de un idealism în sensul curent al cuvântului, un idealism naiv 
întemeiat mai degrabă pe iluzia primatului spiritului asupra materialului decât 
pe o argumentare serioasă şi care, astfel, mai degrabă dăunează decât foloseşte 
prestigiului unui idealism filozofic temeinic argumentat. Nu degeaba vorbeşte 
Funke în acest context de „o profesiune de credinţă metafizică ". 110 

La lectura amplei opere a lui Burnet, dăm peste o mulţime de idei bune, care 
totuşi sunt rareori argumentate şi dezvoltate riguros. Filozoful scoţian are ade¬ 
sea o atitudine polemică, iar această atitudine se îndreaptă mai ales împotriva 
lui John Locke. Acesta a făcut distincţia între „sensations" şi „reflections ", 111 
însă Burnet îi reproşează faptul că nu a reliefat cu destulă hotărâre gândirea 
conceptuală de simpla percepţie senzorială. După Burnet, ultima ar fi - în 
forma sa cea mai elementară - o simplă preluare pasivă, iar prima, dimpotrivă, 
o activitate creatoare a spiritului. Burnet/Monboddo îi atribuie pe nedrept 
lui Locke o gnoseologie consecvent senzualistă şi, pe lângă asta, afirmă că o 
asemenea teorie duce inevitabil la materialism. El îi concede lui Locke că nu a 
avut probabil o asemenea intenţie. In final, îşi afirmă „profesiunea de credinţă 
metafizică" despre care am vorbit mai sus şi doreşte să restituie spiritului şi „ide¬ 
ilor" drepturile legitime care le fuseseră tăgăduite de către empirişti: 

The philosophy I have learned is of a very different kind: it teaches me, That mind 
is the most antient of things; and that, as it alone has activity, and the principie 
ofmotion in itself, it is the efhcient cause of every thing: that therefore there are 
ideas of a much higher order than those which we abstract from matter, being the 
models or archtypes of all materialforms\ that of such ideas the intellectual world is 
composed; oi which. the material is no more than a copy... 112 ’* 

109. Funke 1934, 57. 

110. Ibidem, 58. 

111. Cf. Locke, Essai II, 1,4. 

112. Burnet 1773/1974,1,81. 

* „Filozofia pe care am învăţat-o este foarte diferită: ea mă învaţă că mintea 
este cel mai vechi dintre lucruri; şi că, întrucât doar este activă şi conţine în sine prin¬ 
cipiul mişcării, mintea costituie cauza eficientă a tuturor lucrurilor; că, prin urmare, 
există idei de un rang mult mai înalt decât cele pe care le deducem din materie, idei 
care sunt modelele sau arhetipurile tuturor formelor materiale-, că lumea intelectului 
este constituită din asemenea idei, iar lumea materială nu este decât o copie..." (n. tr.) 

Ca şi Harris, Monboddo se raliază tezei neoplatonice a „participării” 

(psG^iţ): 

I do most firmly believe, that there is a governing mind in the universe, immate- 
rial, eternal, and unchangeable-, that our minds are of a nature congenial to this 
supreme mind; and that there is in us, even at the time our birth [sic], a portion of 
[...] celestialseeds ... 113 ’* 

Prin aceste afirmaţii, Burnet acordă simplei percepţii senzoriale mult mai 
puţină „naturaleţe” decât adversarii săi în ale filozofiei. Partea din percepţia 
senzorială care contribuie la formarea unui concept este produsul unei deprin¬ 
deri însuşite prin învăţare {acquired habit). Vedem lucrurile în felul în care le 
vedem nu «de la natură», ci pe baza judecăţilor întemeiate pe experienţă, care 

A • • ’ 1 14 

îşi pun amprenta asupra percepţiei noastre. 

15.4.3.2. Statutul individului 

Observaţiile care pot fi făcute pe parcursul studiului dezvoltării umanită¬ 
ţii sunt valabile nu doar pentru colectiv, ci şi pentru individ. Monboddo nu 
vrea ca ideea „participării” să fie înţeleasă în sensul unei comuniuni mistice 
între societatea umană şi «lumi superioare»: 

How the intellectual is disclosed to us? To suppose that there is any secret commu- 
nication betwixt our minds and superior minds, by which it is revealed to us, is a 
kind of visionary and enthusiastical philosophy that is now altogether exploded. 
The fact truly is, that every man is the architect of his own ideas, and forms a little 
intellectual world in his own mind. 115 ’** 

Procesul de configurare care duce la construcţia lumii noastre conceptuale 
este văzut aşadar ca proces individual, un proces al cărui subiect îl reprezintă 
fiecare om în parte. 

113 .Ibidem, 129. 

* „Cred cu cea mai mare tărie că există în univers un spirit cârmuitor, imate¬ 
rial, etern şi neschimbător, că spiritele noastre sunt de o natură congenială cu acest 
spirit suprem; şi că în noi există, chiar din momentul naşterii noastre, o părticică 
din seminţele cereşti “ (n. tr.). 

114. Cf. Formigiari 1973, 58. 

115. Burnet 1773/1974,1, 147. 

** „Cum ne este dezvăluit intelectul ? Presupunerea că există o comunicare 
secretă între mintea noastră şi minţi superioare, comunicare prin care acesta ni se 
dezvăluie, reprezintă un tip de filozofie vizionară şi entuziastă, care a explodat în 
ultima vreme. Adevărul este că fiecare om e arhitectul propriilor idei şi-şi constru¬ 
ieşte în propria minte o mică lume a intelectului” (n. tr.). 

15.4.3.3. Viaţa socială ca premisă a apariţiei limbii 

Capacităţile spirituale şi corporale pe care Burnet le consideră condiţii 

necesare pentru apariţia limbajului (acestea pot fi amintite doar în parte) nu 
reprezintă, în acelaşi timp, şi o condiţie suficientă. în afară de ele, o premisă 
pentru apariţia limbajului o constituie atingerea unui anumit nivel de dezvol¬ 
tare socială, şi anume 

a state of society and of political union, carrying on of common consent, and with 

joint labour, some work necessary for defence, or the support of life. 116 * 

La o asemenea situaţie a societăţii se ajunge doar în urma unei perioade mai 
lungi de activitate a omului conştient de scopurile sale. Această idee este, de 
altfel, exprimată doar sub forma unei convingeri şi, în consecinţă, nu este dez¬ 
voltată riguros. Dacă ideea ar fi fost prelucrată până la ultimele sale consecinţe, 
atunci ar fi trebuit să ne aşteptăm la un cu totul alt tip de filozofie a limbajului 
decât cel pe care Burnet îl propune de fapt. 

15.4.3.4. Limbajul ca „invenţie"a omului 
îndreptată spre un anumit scop 

Limbajul este deci, pentru Burnet, un produs al activităţii umane orientate 
conştient spre un scop. El poate să apară doar atunci când s-au configurat anu¬ 
mite aptitudini corporale sau spirituale necesare pentru dominarea materiei 
( matter ), i.e. a materialului sonor, şi a formei {form ), i.e. a semnificaţiei (Bur¬ 
net preia terminologia lui Harris). în afară de acestea, după cum am văzut, este 
nevoie să fie atins un anumit stadiu de maturizare a societăţii. Totuşi, aceste 
condiţii sunt suficiente, în cel mai bun caz, pentru apariţia acelor constructe 
pe care Burnet le numeşte „limbi primitive' 1 (primitive languages). Aşa-numi- 
tele „limbi artificiale"- care pentru Burnet sunt limbile propriu-zise 117 - nu 
apar de la sine, ci sunt inventate prin înţelegerea actului creativ şi în vederea 
unui anume scop predeterminat. în acest sens interpretează el expresia aris¬ 
totelică Kctra <7uv0yjKr]v, pe care Harris, în Hermes, o redă prin by compact. 
Caracterul arbitrar al semnului este considerat deci un indiciu al faptului că 
limbajul reprezintă o „invenţie" umană realizată în vederea unui scop anume. 

Aici apare una dintre inconsecvenţele conceptuale şi terminologice tipice 
pentru Burnet/Monboddo. Prin „limbă" se înţelege, în funcţie de contextul 

116. Ibidem, 300. 

* „Un nivel de societate şi de uniune politică bazate pe consens, la care se adaugă 

efortul comun, muncă necesară pentru apărare sau pentru întreţinerea vieţii" (n. tr.). 

117. Cf. infra, 15.4.3.6. 

argumentării, atât „orice formă de limbă“, cât şi „limbă artificială" (în sensul 
pe care Monboddo îl dă acestui termen, cf. mai jos). 

15.4.3.5. „Originea limbajului “vs „apariţia categoriilor limbajului" 
Monboddo face o distincţie între problema originii limbajului şi problema 
apariţiei categoriilor limbii. In primul caz este vorba despre un «de ce» exte¬ 
rior: anumite aptitudini corporale şi spirituale, un anume stadiu de maturi¬ 
zare a societăţii şi activitatea umană conştientă de scopul său, care rezultă de 
aici, constituie condiţiile necesare şi suficiente pentru apariţia limbajului. în 
al doilea caz, este vorba de un «cum» intern. La Adam Smith nu întâlnim 
o disociere asemănătoare, la el «cum» decurge nemijlocit din «de ce». Răs¬ 
punsul pe care Monboddo îl dă la problema lui «cum» se deosebeşte dintr-o 
dublă perspectivă de soluţiile propuse de Adam Smith şi de alţi autori. Pe de 
o parte, apariţia primelor categorii ale limbajului el nu o pune pe seama gân¬ 
dirii raţionale, nici pe seama unui stadiu primitiv al gândirii, ci exclusiv pe 
seama unor momente emoţionale; pe de altă parte, pentru el primele catego¬ 
rii lingvistice sunt nu „părţi de vorbire", ci expresii cu valoare de propoziţie 
nediferenţiate intern. Acest punct de vedere i-a influenţat mai târziu pe acei 
teoreticieni ai limbajului care au aderat la teza privitoare la caracterul primar 
al propoziţiei, ca de exemplu Wilhelm Wundt (1832-1920). în definitiv, în 
acest punct diferenţa dintre Monboddo şi Adam Smith este doar de termino¬ 
logie: căci verbele impersonale (impersonal verbs) din teoria acestuia din urmă 
pot fi interpretate desigur ca expresii cu valoare propoziţională. Să comparăm 
descrierea „verbelor impersonale" de la Adam Smith, prezentată mai sus, 118 cu 
soluţia lui Monboddo la problema apariţiei părţilor de vorbire: 

It may be asked concerning those primitive languages, What words in them were 
first invented? My answer is, That if by words are meant what are commonly called 
parts of speech, no words at all were first invented; but the first articulate sounds 
that were formed denoted whole sentences; and those sentences expressed some 
appetite, deşire, or inclination, relating either to the individual, or to the common 
business which I suppose must have been carrying on by a herd of savages, before 
language was invented. And in this way I believe language continued, perhaps for 
many ages, before names were invented. 119 ’* 

118.15.4.1. 

119. Burnet 1773/1974, 395fi 

* „In ceea ce priveşte acele limbi primitive, ne putem pune întrebarea: Care 
dintre cuvintele lor au fost inventate mai întâi? Răspunsul meu este că, dacă prin 
cuvinte ne referim la ceea ce în mod obişnuit se înţelege prin părţi de vorbire, atunci 
la început nu au fost deloc inventate cuvinte; iar primele sunete articulate care au fost 

Nici în acest caz nu putem să nu-i reproşăm lui Burnet lipsa de coerenţă ter¬ 
minologică. El continuă să desemneze prin termenul limbă două fenomene 
diferite: limba^ anterioară logicii, care serveşte exprimării nediferenţiate a 
sentimentelor, şi limba,, complet articulată, „inventată” doar de câţiva mem¬ 
bri ai comunităţii, care dispune de nume. 

Şi în ceea ce priveşte diferenţierea internă a acestei limbi,, Monboddo 
împărtăşeşte complet opinia lui Adam Smith. Desigur, acest lucru este valabil 
doar pentru aspectul logic-conceptual, adică pentru crearea apelativelor din 
numele proprii şi pentru paralelismul admis între dezvoltarea capacităţii de 
abstractizare a oamenilor şi dezvoltarea limbii. în afară de aceasta, Monboddo 
consideră că momentul estetic este decisiv pentru caracterizarea şi evaluarea 
unei limbi, într-o măsură mult mai mare decât crede Adam Smith. Pentru 
Burnet, concentrarea expresiei relaţiilor gramaticale reprezintă un avantaj 
mai ales sub aspect estetic. Drept urmare, în volumele al doilea şi al treilea 
din lucrarea sa, el arată că limbile cu o flexiune bogată - şi între acestea, mai 
ales limba greacă - reprezintă un punct culminant al dezvoltării limbilor. în 
trecerea de la limbile cu flexiune bogată, „sintetice”, la cele cu flexiune săracă, 
„analitice”, el vede semnul unei decadenţe. Limba sa maternă, engleza, i se 
pare foarte urâtă în comparaţie cu greaca: 

On the other hand, it appears, that the languages of northern extraction, and par- 
ticularly the English, are composed almost altogether of hard inflexible words, 
monosyllables for the greater part, and crouded with consonants that do not eas- 
ily coalesce in sound, and that these words are unskillfuly tacked together by ill- 
favoured particles constantly recurring, 120 and fatiguing the ear, without either 
melody or rhythm to soften the harshness of so rude an articulation. 121 ’* 

formate reprezentau propoziţii întregi, şi acele propoziţii exprimau o poftă, o dorinţă 
sau o înclinaţie legate fie de necesităţile individuale, fie de cele pe care presupun că 
trebuie să le fi împărtăşit o ceată de sălbatici înainte ca limbajul să fie inventat. Şi cred 
astfel că limbajul a continuat în acest fel, probabil pentru multe veacuri, înainte ca 
numele să fie inventate” (n. tr.). 

120. Cf. monotony la Adam Smith. 

121. Burnet 1773/1974, II (= 1774), 422. 

* „Pe de altă parte, se pare că limbile de origine nordică, şi mai ales limba 
engleză, sunt alcătuite aproape în întregime din cuvinte aspre, inflexibile, în cea mai 
mare parte monosilabice şi pline de consoane, a căror îmbinare sonoră nu este uşoară, 
şi că aceste cuvinte sunt legate unele de altele fără îndemânare, prin nişte particule 
dizgraţioase, care apar mereu şi obosesc auzul, în lipsa oricărei melodii sau a oricărui 
ritm care să îndulcească asprimea unei articulaţii atât de rudimentare” (n. tr.). 


SECOLUL AL XVIII-LEA ÎN MAREA BRITANIE 331 

15.4.3.6. Dubla origine a limbajului 

Pentru Lordul Monboddo, există două tipuri de limbi. Unele au apărut 
natural, altele au fost „inventate" în adevăratul sens al cuvântului. în cazul 
primelor se poate vorbi de o dezvoltare naturală, care are loc în două faze. 
Preistoria umanităţii, crede Monboddo, a fost epoca strigătelor nearticulate, 
a gesturilor violente şi a primelor încercări de onomatopee. în al doilea sta¬ 
diu de dezvoltare au apărut limbile imperfecte, grosiere. Latura expresivă era 
încă foarte apropiată de urletele originare; existau aproape numai vocale şi 
foarte puţine consoane. Latura de conţinut era caracterizată printr-un nivel 
de abstractizare rudimentar. Astfel, existau expresii pentru a desemna „un urs 
mic“ sau „un urs mare", „o colibă mică" sau „o colibă mare", însă nu şi pen¬ 
tru „urs" sau „colibă" pur şi simplu. Burnet crede că trăsăturile caracteristice 
ale acestui tip de limbi pot fi constatate la idiomurile aşa-numitelor „popoare 
primitive"; exemple de astfel de limbi ar fi huronica (o limbă a indienilor din 
America de Nord), „caraibiana" şi limba „eschimoşilor" (inuit). Spre uimirea 
sa, trebuie să constate că unele comunităţi istorice pe care, pe baza stadiului lor 
de dezvoltare, ar dori să le includă în rândul „popoarelor primitive", dispun de 
limbi care nu prezintă trăsăturile postulate pentru „limbile primitive", limbi 
cum ar fi guarani (limbă a indienilor din America de Sud), algonkin (limba 
indienilor din sud-estul Canadei) sau limba gotică. în acest punct, Mon¬ 
boddo cade într-o dilemă: corelarea popoarelor cu un nivel de dezvoltare pre¬ 
supus primitiv cu limbile respective, cărora li se atribuie „structuri primitive" 
într-un mod pur speculativ, nu se potriveşte cu rezultatele analizei lingvistice. 
Prin urmare, Monboddo ajunge să vorbească despre două tipuri de „limbi pri¬ 
mitive", şi anume unele care deţin caracteristicile presupuse de el (de regulă, 
cele despre care Burnet nu are informaţii exacte) şi altele, care sunt vehicule ale 
unei „culturi primitive", însă ca structură sunt asemănătoare „limbilor artifi¬ 
ciale". Pentru limba guarani, Burnet are pregătită o soluţie de urgenţă! Din 
descrierile unui iezuit spaniol şi ale unui francez pe care îl cunoştea personal, 
pe nume la Condamine, el deduce că este vorba despre o limbă cu o structură 
gramaticală cu nimic inferioară limbilor europene. Astfel, pentru Monboddo 
devine clar faptul că nu poate fi vorba de o limbă apărută «natural» la acest 
popor, ci probabil avem de-a face cu un idiom «artificial», pe care indienii 
l-au învăţat de la un alt popor. 122 în cazul «limbilor primitive» nu se poate 
constata nici un fel de artă, ele servesc barbarilor care le vorbesc doar pentru 
satisfacerea unor nevoi elementare: 


122. Ibidem, voi. I, 355. 

And in general, it is in vain to seek for any thing like art in the truly primitive lan- 
guages; which beingproduced by the necessities of life, and used only to serve those 
necessities; had at first no rule or analogy of any kind: so that, whatever we find like 
art or regularity in them, we are sure is an improvement of the original jargon. 123 ’* 

Trecerea de la „limbile primitive' 1 la „limbile artificiale" nu se produce, con¬ 
form opiniei lui Burnet, printr-o dezvoltare treptată. Limbile artificiale con¬ 
stituie „invenţii" în sensul propriu al cuvântului, şi nu invenţii ale unui popor, 
ci ale câtorva indivizi talentaţi, puţini la număr. De o dezvoltare naturală se 
poate vorbi doar de la primul la al doilea nivel al limbilor primitive. Limbile 
aflate în al treilea stadiu, cel al unei limbi artificiale, nu continuă acest proces. 
In categoria limbilor artificiale Burnet include limbile clasice, pe cele semitice 
şi limbile europene moderne, iar exemplul cel mai desăvârşit pentru această 
ultimă categorie îl reprezintă limba greacă. 124 

Pornind de la „teoria rădăcinilor" pe care a emis-o, putem arăta cel mai 
uşor felul în care Burnet îşi imaginează că se produce construcţia intenţionată 
a unei „limbi artificiale", pe baza criteriilor logice şi estetice. Mai întâi, el stabi¬ 
leşte că o serie de cuvinte care, la prima vedere, ne par simple sunt în realitate 
derivate, ca de exemplu multe substantive greceşti: 

cţjo^oţ „frică" < c^opcu „a fugi de cineva, a evita" 

Spopoţ „fugă" < Sptgco „a fugi" 

o'b „privire, chip" < otzt w „a vedea" 125 

Din aceste exemple se vede clar faptul că pentru Burnet „cuvântul-rădăcină" 
par excellence îl reprezintă verbul. Asupra limbii greceşti el elaborează o teză 
extinsă: întreaga limbă ar fi construită pe baza celor cinci diftongi, aco, eco, ico, 

\Tb.Ibidem , 398. 

* „Şi, în general, este zadarnic să căutăm vreun fel de artă în limbile cu ade¬ 
vărat primitive; care, fiind produse doar de necesităţile vieţii şi folosite doar pentru 
a servi acestor necesităţi, la început nu au avut nici un fel de regulă sau analogie, 
astfel încât orice am găsi în ele care să semene a artă sau a regularitate suntem siguri 
că reprezintă o îmbunătăţire a jargonului originar" (n. tr.). 

124. Urme ale acestei concepţii pot fi identificate în filozofia limbajului şi în 
tipologia limbilor din epoca romantismului german, ca de exemplu în expunerile 
lui Friedrich Schlegel şi ale lui Wilhelm von Humboldt asupra raportului dintre 
limbile flexionare şi cele neflexionare; cf şi Coseriu 1972. 

125. Burnet 1773/1974, II, 188 şi urm. [Aici sunt indicate semnificaţiile „metus", 
„cursus" şi „vultus", care nu corespund exact cu informaţiile pe care le oferă dicţiona¬ 
rele mai noi.] 

oco, uco, care, de fapt, reprezintă la origine rădăcini verbale. 126 însă, întrucât 
consideră că rădăcinile sunt produse ale unei creaţii intenţionate, inteligente 
şi artistice, el trebuie să nege faptul că limbile primitive ar dispune şi ele de 
cuvinte-rădăcină: 

The radical words in a formed language may be said, in one sense, to be the first 
words of the language, and accordingly are cAltâ. primitives. But such words are 
far from being the first invented words: for the barbarous languages having no 
composition or derivation, can have no roots; but they belong only to artificial 
languages, and are the invention of the grammatical art, to make the words of a 
language connect and hang together, and to save the too great multiplication of 
them, as shall be afterwards shewn. 127 * 

Diferenţierea strictă operată de Monboddo între „limbile primitive 11 , pe de o 
parte, şi „limbile artificiale 11 , pe de alta, se evidenţiază şi prin faptul că celor 
dintâi Monboddo le atribuie poligeneza, iar celor din urmă, dimpotrivă, 
monogeneza. Limbile primitive apar în diverse locuri în mod spontan, pen¬ 
tru a răspunde unor nevoi elementare. Asemănările structurale dintre ele se 
explică prin condiţiile similare în care aceste limbi iau naştere. Dezvoltarea 
acestor limbi este posibilă doar până la un anumit nivel. Inventarea unei limbi 
artificiale se petrece într-un anumit moment. Modificarea şi despărţirea în 
limbi diferite se produc nu ca urmare a unui proces natural, ci pe calea propa¬ 
gării. Monboddo tratează limba germanică laolaltă cu cea celtică, cu greaca, 
latina şi persana, ca şi cu limbile „orientale 11 precum ebraica, feniciană, siriana, 
caldeeana şi araba, drept unităţi mai mari. „Limbi artificiale 11 sunt deci, după 
părerea sa, limbile semitice şi limbile indo-europene. El crede că este probabil 
ca aceste mari grupuri lingvistice să aibă o origine comună, pe care o presu¬ 
pune în Egiptul antic: 

I think it probable, that all the languages spoken in Europe, all Asia, if you 
will, and some part of Africa, are dialects of one parent-language, which prob- 
ably was invented in Egypt. But I am not warranted to go further, either by the 

126. Ibidem, 11,515. 

127. Ibidem, I, 397 şi urm. 

* „Cuvintele-rădăcină dintr-o limbă constituită se poate spune, într-un sens, 
că sunt primele cuvinte ale limbii şi, prin urmare, sunt numit e. primitive. Insă aseme¬ 
nea cuvinte nu sunt nici pe departe primele inventate: fiindcă limbile barbare, nea- 
vând compunere sau derivare, nu pot avea nici rădăcini; ci aceste cuvinte aparţin doar 
limbilor artificiale şi constituie o invenţie a artei gramaticale, pentru a lega şi a ţine 
împreună cuvintele unei limbi şi pentru a evita o prea mare înmulţire a lor, cum se va 
vedea mai departe" (n. tr.). 

reason of the thing, by historical facts, or by any tliing I can discover in the 

languages themselves. 128 ’* 

Burnet se prezintă aici, aşadar, ca un om de ştiinţă precaut, care nu este pre¬ 
gătit „să meargă mai departe". In realitate, el a mers deja destul de departe, 
mai departe decât îi este permis unui om de ştiinţă riguros. însă demersul său 
nu trebuie apreciat doar negativ, cel puţin din perspectivă istorică. Prin spe¬ 
culaţiile sale temerare, Burnet a contribuit într-o măsură deloc neglijabilă la 
răspândirea ideii de gramatică comparată. în 1786, acelaşi an în care a apărut 
cel de-al treilea volum din opera capitală a lui Burnet, contemporanul său, Sir 
Williamjones (1746-1794), şi-a ţinut conferinţa plină de consecinţe despre 
limba sanscrită, conferinţă considerată de cea mai mare parte a istoriografilor 
drept impulsul care a dus la apariţia lingvisticii comparativ-istorice. Burnet i-a 
premers acestuia. 

în încheiere, vom reprezenta încă o dată, schematic, diferenţa profundă 
dintre limbile „primitive" şi „limbile artificiale", aşa cum reiese ea din concep¬ 
ţia lui Monboddo: 

Limbile primitive Limbile artificiale 

- dezvoltate dintr-un prim stadiu - inventate liber şi într-un anumit scop 

- lipsite de „artificiu", adică de flexiune - prezintă artificiu, adică morfologie 

şi formare a cuvintelor 

- lipsite de rădăcini - dezvoltate de la rădăcini 

- apărute prin poligeneză - apărute prin monogeneză 

La o examinare realistă, această comparaţie este, fireşte, inconsistentă. însă 
din istoria unei discipline ştiinţifice fac parte şi erorile. Tezele lui Monboddo 
au influenţat cursul viitor al filozofiei limbajului, nu în ultimul rând datorită 
faptului că au lăsat urme în filozofia limbajului din perioada romantismului 
german. 

James Burnet, Lord Monboddo, nu a reuşit să realizeze o sinteză reală a 
celor două tendinţe antagoniste din filozofia britanică, pe care şi le-a asumat. 
Din cauza teoriei sale despre limbaj, parţial evoluţionistă, parţial convenţio- 
nalistă, care l-a făcut să presupună existenţa a două tipuri diferite de limbi, 

128. Ibidem, 476 şi urm. 

* „Sunt de părere că, probabil, toate limbile vorbite în Europa, în toată Asia, 
dacă vreţi, şi în unele părţi ale Africii constituie dialecte ale unei limbi-strămoş, care 
a fost inventată probabil în Egipt. Insă nimic nu mă autorizează să merg mai departe, 
nici raţiunea lucrurilor, nici faptele istorice şi nici un fel de lucru pe care îl pot desco¬ 
peri în limbile însele" (n. tr.). 

Burnet nu a avut la dispoziţie un concept unitar despre limbaj, care i-ar fi per¬ 
mis să recunoască unitatea limbajului uman dincolo de diversitatea formelor 
de manifestare ale limbilor istorice. 

15.4.4. John Home Tooke (1736-1812) 

John Home s-a născut în 1736, la Wimbledon, ca fiu al unui negustor de 
păsări din Londra. Cel de-al doilea nume, folosit astăzi în majoritatea dicţio¬ 
narelor la ordonarea alfabetică, şi l-a luat abia în 1782, pentru a marca ataşa¬ 
mentul faţă de binefăcătorul său, William Tooke. Proprietatea lui Tooke era 
situată în Purley-Croydon, la sud de Londra; acest loc este menţionat în titlul 
celei mai importante scrieri a lui Home Tooke: Diversions ofPurley , „Divertis¬ 
mente din Purley“ - desigur, un fel de litotă. Home Tooke a primit o educaţie 
superioară celei obişnuite pentru rangul său, la Eton, după care a studiat la un 
renumit colegiu din Cambridge şi apoi, la presiunea tatălui său, a acceptat să 
devină preot anglican. Convingerile sale filozofice şi politice sunt departe de 
cele la care ne-am aştepta de la un slujitor al bisericii. A fost un simpatizant 
al Revoluţiei Franceze, a susţinut cu vehemenţă partida Whig, a candidat de 
mai multe ori fără succes pentru un loc în Parlament şi a intervenit energic în 
favoarea coloniştilor rebeli din New England. Din cauza implicării sale poli¬ 
tice furtunoase, a stat de mai multe ori în închisoare. 

Tot în închisoare Home Tooke şi-a redactat prima scriere de filozofia lim¬ 
bajului, sub forma unei scrisori deschise adresate unuia dintre prietenii săi. 129 
Aici apar pentru prima dată unele dintre cele mai importante idei ale sale, dez¬ 
voltate mai târziu în opera lui fundamentală, Eizea nrepoevru or the Diversions 
ofPurleyP 0 Titlul principal, "Eizea 7rrsposvTa, „cuvinte înaripate", este preluat 
de la Homer 131 şi are menirea de a trimite la „teoria abrevierii" formulată de 
autor. Subtitlul vrea să creeze impresia că, în această lucrare, probleme filozofice 
importante sunt discutate într-o tonalitate colocvială. în mod ciudat Home, 
adversar sever al oricărui fel de filozofie «platonică», alege dialogul platonic ca 
formă a expunerilor sale. Totuşi, el nu se ascunde în spatele vreunui Socrate, ci 
apare ca partener de discuţie sub numele său adevărat. 

129 . ALetter to Mr. Dunning, Esq.-, prima ediţie în 1778. 

130. Prima parte a apărut în 1786, partea a doua, în 1805. In lucrarea de faţă 
se citează după ediţia de la Londra din 1829, în care este tipărită şi A Letter to Mr. 
Dunning , ca anexă la volumul al doilea. Această ediţie prelucrează şi completările 
manuscrise ale autorului (= Home Tooke 1829/1996). 

131. [învăţatul german Georg Buclimann (1822-1884) a ales acelaşi titlu pen¬ 
tru cunoscuta sa lucrare, publicată în 1864, Zitatenschatz des deutschen Volkes\ 

Opera lui Home Tooke este caracteristică pentru tradiţia gândirii anglo-sa- 
xone într-o măsură mult mai mare decât cea a lui Harris sau a lui Monboddo. 
Nu degeaba cei doi autori reprezintă ţinta preferată a atacurilor sale de-a drep¬ 
tul ostile. Autorul Divertismentelor din Purley se sprijină pe Locke, Hume şi 
Berkeley, a căror gândire o radicalizează şi o critică acolo unde i se pare că nu 
se potriveşte destul cu convingerile sale fundamental-senzualiste, câteodată 
destul de simpliste. Opera sa fundamentală, relativ voluminoasă, dar rămasă 
sub formă de fragmente, nu este în nici un caz o lucrare propriu-zisă de filo¬ 
zofia limbajului. în opiniile uneori ciudate ale lui Home Tooke în materie de 
etimologie se manifestă un pronunţat interes pentru istoria limbii. El invită 
la studiul limbii anglo-saxone şi al limbii gotice şi trebuie, de aceea, conside¬ 
rat un precursor al gramaticii istorice a limbii engleze. 1 - 12 Metoda compara- 
tiv-istorică, pe punctul de a lua naştere pe continent, mai ales în Germania, nu 
i-a mai ajuns la cunoştinţă. Funke are dreptate când observă că eforturile sale 
în acest domeniu aparţin unei „epoci preştiinţifice". 133 Este de ajuns să amin¬ 
tim de teza lui Home Tooke despre invariabilitatea semnificaţiei etimologice, 
în acord cu etimologia cuvântului etimologie , semnificaţia etimologică îi apare 
lui Tooke drept cea „adevărată”, făcând abstracţie de dezvoltarea istorică şi 
de modificările funcţionale pe care le suportă cuvintele. Astfel, el consideră 
că conjuncţia z/ provine de la imperativul verbului gifan „a da“ şi susţine că 
această semnificaţie este încă actuală: „And accordingly our corrupted IF has 
always the signification of the English imperative Give\ and no other." 134 Prin 
aceasta, el se dovedeşte a fi un precursor al aspectelor negative din gramatica 
istorică a secolului al XlX-lea, care amestecă adesea perspectiva diacronică cu 
cea sincronică. 

Având în vedere scopurile lucrării de faţă, filozofia limbajului la Home 
Tooke poate fi redusă la două complexe tematice: un anume tip de critică a 
limbajului şi aşa-numita „teorie a abrevierii". 

15.4.4.1. Critica limbajului la Home Tooke, în relaţie cu problema 
conceptelor generale 

După părerea discipolului său târziu Home Tooke, John Locke nu a mers 
destul de departe în polemica lui împotriva ipotezei existenţei „ideilor gene¬ 
rale" în afara limbii. Ca şi la Berkeley, pentru autorul Cuvintelor înaripate , în 

132. Cf şi Home Tooke 1829/1996,1, Part I, chapt. 8,149-270. 

133. Funke 1934, 89. 

134. Home Tooke 1829/1996,1, 104. 

conştiinţa umană nu este loc decât pentru reprezentări individuale. El este 
adeptul unui senzualism şi al unui nominalism mult mai radicale decât mode¬ 
lul său, Locke, pe care de altfel îl admiră. Tot ceea ce Locke a scris despre com- 
position, abstraction,generalization, complexity ofideas se referă doar la limbaj, 
crede Home Tooke, nu la conştiinţa umană. De aceea, peste tot acolo unde 
la acest „autor nemuritor 1 se vorbeşte de „idei“, cel mai bine este să înţelegem 
„termeni". 135 Partenerul său de dialog Richard Beadon, un prieten din tine¬ 
reţe, afirmă, drept urmare, că 

...we may [...] take it for granted that the greatest part of Mr. Locke’s Essay, that is, 

all which relates to what he calls the composition, abstraction, complexity, genera- 

lization, relation, &c. ofideas, does indeed merelyconcern Language . 136 * 

Aici ne lovim din nou de contradicţiile în care adepţii unor poziţii consecvent 
nominaliste ajung să se încurce: 

Prima contradicţie este de natură pur logică. Cel care afirmă că un anu¬ 
mit lucru nu există trebuie să aibă cel puţin o noţiune generală despre lucrul a 
cărui existenţă doreşte să o nege. Dacă neagă chiar existenţa noţiunilor gene¬ 
rale, argumentaţia sa este privată de orice fundament. 

Cea de-a doua contradicţie este, la origine, de natură conceptuală. Ce vrea 
să spună afirmaţia că o situaţie nu este un fenomen fizic sau spiritual, ci un 
fenomen ce ţine exclusiv de limbaj? Cunoaşterea - orice am vrea să înţelegem 
prin aceasta - este o relaţie între conştiinţa umană, de o parte, şi «realitate», 
de cealaltă parte. Limbajul trebuie să aparţină uneia dintre cele două laturi. El 
nu poate să ţină de «lume» sau de «realitate», pentru că nu este un «lucru» 
care să producă senzaţii sau reprezentări. Deci, limbajul trebuie să ţină de 
domeniul spiritului ( mind ). Felul în care ia naştere această contradicţie se 
explică dacă privim mai îndeaproape expresiile folosite, operations of mind şi 
operations of language. în cazul primei expresii, mintea {mind) este subiectul 
care operează; în cazul celei de-a doua expresii, limbajul ( language ) reprezintă 
determinarea modală a acţiunii - s-ar putea vorbi la fel de bine de linguistic 
operations. Şi în această formă afirmaţia lui Home Tooke poate fi acceptată; 
el nu afirmă că limbajul nu are nimic de a face cu spiritul, ci arată că nu poate 
exista generalizare sau abstractizare fără a fi implicat limbajul. 

135. Ibidem, 37. 

136. Ibidem, 37 şi urm. 

* „...putem recunoaşte ca sigur faptul că cea mai mare parte a Eseului domnului 
Locke, adică tot ce se referă la ceea ce el numeşte compunerea, abstragerea, complexitatea, 
generalizarea, relaţionarea etc. ideilor, priveşte, de fapt, pur şi simplu, limbajul“ (n. tr.). 

Dacă facem abstracţie de aspectul gnoseologic al problemei şi ne raportăm 
doar la cel primar, de lingvistică teoretică, atunci poziţia senzualistă se dove¬ 
deşte a fi de nesusţinut în măsura în care vede în limbaj un sistem de denumiri 
ale unei realităţi deja clasificate. 137 Aşa cum reprezentările individuale, ca acte 
psihice, există independent de limbaj, şi conceptele generale sunt probabil 
preexistente limbajului şi aşteaptă oarecum să primească nume. întrucât nu 
se întâmplă aşa, se poate deduce de aici că aceste concepte generale nu există, 
în realitate, ele există, mai exact cu şi prin limbaj. Formarea unui concept este 
asociată cu desemnarea prin limbă. După cum am arătat deja în contextul 
discuţiei asupra tezelor lui Berkeley, nu este vorba aici despre existenţa sau 
non-existenţa noţiunilor universale, ci despre modalitatea acestei existenţe 
[clas Wie dieser Existenz], care este legată indisolubil de limbaj. Trebuie să 
amintim încă o dată că limbajul nu poate surprinde şi comunica reprezentări 
individuale. Nu acesta este scopul limbajului; reprezentările individuale sunt 
incomunicabile per definitionemP 8 

15.4.4.2. Esenţa limbajului în lumina „teoriei abrevierii “ 
a lui Home Tooke 

în secolul al XVIII-lea încă predomină convingerea că există o izomorfie 
între limbaj, gândire şi realitate, punct de vedere care nu s-a schimbat prea 
mult de la teoria medievală despre modurile de semnificare {modi significandi). 
Home Tooke se străduieşte să schimbe această concepţie. Transmiterea idei¬ 
lor noastre către altcineva ar fi doar unul dintre scopurile limbajului; un altul, 
la fel de important, ar fi „abrevierea” acestei operaţii de transmitere. Pentru 
a-şi ilustra mai bine ideea, el face o comparaţie între limbaj şi stenografie („the 
excedent art of Short-hand-writing“). 139 Multe neînţelegeri provin din faptul 
că filozofii limbajului, spune el, nu au arătat că limbajul este guvernat de prin¬ 
cipii practic-economice şi că, prin urmare, perspectiva din care acesta reflectă 
realitatea este supusă unei operaţii de abreviere: 

The first aim of Language was to communicate our thoughts: the second, to do it 
with dispatch. [...] The difîîculties and disputes concerning Language have arisen 
almost interely from neglecting the consideration of the latter purpose of speech 
[...]. Words have been called winged-. and they will deserve that name, when their 


137. Cfsupra 15.4.2. 

138. Cf. supra 15.1. 

139. Home Tooke 1829/1996,1, 24. 

abbreviations are compared with the progress which speech could make without 

, . 140 * 

these mventions... 

Doar pe baza funcţiei lor de semnificare, cuvintele îi apar lui Home Tooke 
drept „prescurtări* 1 ale unor reprezentări complexe, la acestea adăugându-se 
apoi alte cuvinte, pe care învăţatul englez le consideră „abrevieri de gradul al 
doilea“, adică abrevieri ale cuvintelor deja existente. In acest context, Home 
Tooke face o distincţie între cuvintele raţional necesare ( necessary words) şi 
cuvintele care nu sunt necesare din punct de vedere raţional, pe care le include 
în categoria abbreviations in sorts of words, adică derivate „abreviate" din 
motive practice. Cuvintele necesare sunt substantivele ( notae rerum quaeper¬ 
manent) şi verbele ( notae rerum quaefluunt ). 141 In clasificarea diverselor tipuri 
de „abrevieri" stă chiar sensul etimologizării sale; Home Tooke diferenţiază 
trei tipuri de abbreviations-. 

- in terms 

- in sorts of words 

14 ? 

- in construction. 

Despre prima categorie nu doreşte să dea detalii, pentru că, spune el, s-a 
ocupat destul Locke de această problemă în a sa „teorie a abstractizării". Ce 
vrea să spună prin celelalte două categorii nu este cu totul clar. între prima şi 
a doua ediţie ale lucrării Diversions ofPurley există contradicţii care nu s-ar 
rezolva complet nici dacă interpretarea noastră ar pleca de la ultima ediţie 
revizuită de autor. 14 - 1 La început, Home Tooke prevăzuse în teorie cea de-a 
treia categorie, însă se ocupase, de fapt, doar de a doua. Prin „abbreviations 
in sorts of words" el înţelege în primul rând „derivate abreviate" de morfeme 
gramaticale de la „clase de cuvinte necesare", ca de exemplu since de la seon 
„seing that, seen that". 144 Mai târziu, pare că vrea să includă acest tip de „abre¬ 
vieri" în cea de-a treia categorie. Din a doua categorie ar face parte sintagme de 

140. Ibidem, 26 şi urm. 

* „Primul scop al limbajului a fost acela de a ne comunica, gândurile: cel de-al 
doilea, de a face acest lucru rapid. [...] Dificultăţile şi disputele referitoare la limbaj 
au avut ca punct de plecare, aproape în totalitate, neglijarea celui de-al doilea scop al 
vorbirii. [...] Cuvintele au fost numite înaripate-, şi îşi vor merita acest nume atunci 
când prescurtările lor vor fi comparate cu progresul pe care vorbirea l-ar putea face 
fără aceste invenţii..." (n. tr.) 

141. Ibidem, 19. 

142. Ibidem, 28. 

143. Cf. Funke 1934, 98 şi urm. 

144. Horne Tooke 1829/1996,1, 252 şi urm. 

tipul adjectiv + substantiv. Pe de o parte, el pare să considere adăugarea unui 
adjectiv o metodă pentru „desemnarea abreviată” a unor concepte complexe, 
pe de altă parte, observă că sintagma respectivă poate fi înlocuită şi printr-un 
cuvânt simplu: agoodman (= creare a unei noţiuni complexe, nesubstituibile); 
a holy man -> a saint, substituibil. 145 Din a treia categorie ar face parte doar 
cazuri precum admissible < something to be admitted-, sensible < one wbo can 
feel , sau trecerea de la pronumele that la conjuncţia that . 146 Toate acestea nu 
sunt foarte clare; din perspectivă modernă am putea adesea argumenta invers, 
considerând presupusele baze ale abrevierilor parafrazele acestora: a saint -> a 
holy man. 

Sub aspect pur lingvistic, categoriile a doua şi a treia sunt complet discuta¬ 
bile, dacă lăsăm deoparte detaliile. Nu este întotdeauna clar cărei categorii îi 
aparţine fiecare fenomen. Procedeele descrise nu au nimic de a face cu esenţa 
sau cu funcţia limbajului. E adevărat că prima categorie, abbreviations in 
terms, se referă la funcţia limbajului; însă ea nu poate fi interpretată ca abbre- 
viation, întrucât general terms nu sunt „reprezentări individuale abreviate”. 
Reprezentările individuale sunt infinite, conceptele generale [general terms) 
nu sunt infinite şi nu conţin nici măcar într-o «formă abreviată» momentul 
individual al celor din prima categorie. 

în cazul categoriilor a doua şi a treia este vorba nu de funcţii, care ar fi 
relevante pentru definiţia limbajului, ci de procedee tehnice. Categoria abbre¬ 
viations in sorts of words pune în evidenţă dificultăţi cel puţin în raport cu 
adjectivul: Home Tooke afirmă mereu că noţiunile generale nu au nici un fel 
de substrat în conştiinţa umană, că ar fi vorba despre nişte simple fenomene de 
limbă. Totuşi, în cazul sintagmei agood man, el procedează prin analogie cu 
holy man -> saint, operând cu un complex term pentru care, după cum observă 
şi autorul, nu există un cuvânt în limba engleză. 147 

Cele trei categorii de „abreviere” propuse de Home Tooke nu pot fi coor¬ 
donate, nu au acelaşi statut. în cazul categoriilor a doua şi a treia, a căror func¬ 
ţie reală este caracterizată în mod cu totul inexact prin „abreviere”, este vorba 
de procedee tehnice. Acestea privesc nu ce- ul limbajului, ci cum- ul lui. Dim¬ 
potrivă, prima categorie se referă realmente la ceva constitutiv pentru limbaj. 
Această performanţă a limbajului poate fi descrisă ca abbreviation in terms 

145. Ibidem, II, 436 şi urm. 

146. Ibidem, II, 475 şi urm. [Cf Ich sehe das: Erkommt. -»Ich sehe, dai? erkommt; 
un exemplu pe care, printre alţii, îl va prelua şi Wilhelm Wundt.] 

147. Ibidem, 437. 


SECOLUL AL XVIII-LEA ÎN MAREA BRITANIE 341 


doar dacă s-ar putea demonstra că un cuvânt desemnează în mod condensat 
diferitele reprezentări individuale. „Teoria abreviaţionistă" a lui Home Tooke 
rămâne sau nu în picioare în funcţie de felul în care este interpretată prima 
dintre categorii, şi este clar că nu poate sta în picioare, întrucât conţinuturile 
semnului lingvistic nu pot fi interpretate ca „abrevieri" ale reprezentărilor indi¬ 
viduale. La o privire mai atentă, observăm că lucrurile stau mai degrabă invers. 
Cu ajutorul semnelor lingvistice, aflate la dispoziţia tuturor, individul se poate 
doar oarecum apropia, cu un elan mereu reînnoit, de expresia propriilor repre¬ 
zentări individuale, fără însă a le atinge vreodată. Astfel, expresia din limbă nu 
devine din ce în ce mai scurtă, ci din ce în ce mai complicată. Desigur, Harris 
are dreptate atunci când spune că putem ajunge doar de la universal la parti¬ 
cular şi că trebuie să fim mulţumiţi că exprimăm individualul aproximativ, ca 
pe o combinaţie de concepte generale care se determină reciproc. Nimeni nu 
ne poate împiedica să vedem o „prescurtare" în acest mod de înlocuire a unui 
număr infinit de reprezentări individuale printr-un număr finit de combinaţii 
de concepte - dar ea nu este o abbreviation în sensul lui Home Tooke. 

Rămâne de adăugat că Home Tooke a exercitat o mare influenţă, şi încă 
o mai exercită, asupra conturării filozofiei lingvistico-analitice fondate de 
Bertrand Russell. De exemplu, în Theory ofDescription 148 Russell consideră 
numele propriu drept substitut al unei „descrieri", adică un fel de abbreviation. 

15.5. Indicaţii bibliografice 

De la apariţia primei ediţii a lucrării de faţă şi până astăzi, situaţia surselor 
privind domeniul discutat aici s-a îmbunătăţit considerabil. Aproape toate 
voluminoasele scrieri de care ne-am ocupat au fost retipărite în noi ediţii, 
disponibile de regulă în biblioteci şi deci relativ uşor accesibile. Trebuie să 
amintim mai ales seriile English Linguistics 1500-1800 şi British Linguistics 
in the Eighteen Century 1 ®, unde textele retipărite sunt prevăzute, de regulă, 
cu introduceri informative. 

în literatura de specialitate, autorii amintiţi în capitolul de faţă sunt prezen¬ 
taţi şi discutaţi mai ales sub aspect lingvistic şi mai puţin sub cel filozofic. Otto 
Funke vorbeşte despre Harris, Smith, Priestley, Lord Monboddo şi în special 

148. Cf. supra 8.3. 

149. History of Linguistics: British Linguistics in the Eighteen Century, Londra 
şi Tokio; English Linguistics 1500-1800, ediţie de R.C. Alston, Leeds, 1967-1972. 

despre Horne Tooke din perspectiva filozofiei limbajului. 150 Chiar dacă astăzi 
interpretările pe care le găsim la Funke nu pot fi receptate decât printr-o distan¬ 
ţare critică, prin bogăţia informaţiilor cartea sa rămâne şi astăzi un instrument 
important de lucru. Pieter A. Verburg oferă informaţii destul de amănunţite - 
însă perspectiva sa predominantă este cea lingvistică. 151 La Cassirer şi în anto¬ 
logia îngrijită de Tilmann Borsche, 152 autorii pe care i-am prezentat aici sunt 
discutaţi doar marginal. în partea a treia a listei bibliografice se găsesc datele 
bibliografice complete ale cercetărilor individuale care s-au dovedit foarte utile 
pentru scopul lucrării de faţă (Aarsleff 1982 şi 1983; Breidert 1989; Formigiari 
1973; Narr 1970; Schreyer 1976 şi Swiggers 1994). 


150. Funke 1934. 

151. Verburg 1951/1998, chapt. 10. 

152. Cassirer 1923/2001; Borsche 1996. 

în periplul nostru prin filozofia limbajului în spaţiul britanic din secolul al 
XVIII-lea am ajuns până în pragul secolului al XlX-lea. în această perioadă 
a apărut, în regiunea îndepărtată a Prusiei Orientale, Logica lui Immanuel 
Kant, un fel de transcriere a prelegerilor filozofului, prelucrate de un disci¬ 
pol al lui Kant din Konigsberg, privat-docentul Gottlob Benjamin Jăsche. 1 2 în 
introducerea la această operă se spune că drumul spre câmpul filozofiei (nu în 
sensul didactic al termenului, ci în cel „cosmopolit") poate fi deschis de urmă¬ 
toarele întrebări: 

- Waskann icb wissen? 

- Was kann ich tun? 

- Was darfich boffen? 

- Was ist der Mensch? 1 * 

Ultima întrebare este şi cea mai importantă; Kant arată că primele trei între¬ 
bări pot fi reduse la ultima: 

Die erste Frage beantwortet die Metaphysik, die zweite die Moral, die dritte die 

Religion, und die vierte di t Anthropologie. Im Grunde konnte man alles dieses zur 

Anthropologie rechnen, weil sich die drei ersten Fragen auf die letzte beziehen. 3 * 

1. Kant 1800/1966. 

2. Ibidem, 447 şi urm. 

* „Domeniul filozofiei în acest sens universal poate fi redus la următoarele 
întrebări: 1) Ce pot să ştiu? 2) Ce trebuie să fac? 3) Ce pot spera? 4) Ce este omul?“, 
în Immanuel Kant, Logica generală, ediţie revăzută, traducere, studiu introductiv, 
note şi index de Alexandru Surdu, Editura Trei, Bucureşti, 1996, p. 80 (n. tr.). 

3. Ibidem, 448. 

** „La prima întrebare răspunde metafizica, la a doua morala, la a treia religia, 
iar la a patra antropologia. Dar, în fond, toate acestea s-ar putea reduce la antropolo¬ 
gie, căci primele trei întrebări se raportează la ultima", ibidem (n. tr.). 

Metafizica, ce pune problema condiţiilor şi a limitelor de nedepăşit ale orică¬ 
rui tip de cunoaştere; morala, care se ocupă de problema comportamentului 
adecvat, a „praxisului"; religia, care judecă ţinta ultimă a condiţiei umane, 
toate acestea erau în perioada respectivă discipline de studiu stabil organizate. 
Nu la fel se întâmplă cu antropologia, cel puţin nu ca disciplină filozofică. 
Kant nu putea şti că la începutul secolului al XVIII-lea un proiect al aces¬ 
tei discipline - în acelaşi timp măreţ şi bizar - apăruse deja în îndepărtatul 
Napoli. Fondatorul antropologiei filozofice era în acea perioadă încă în mare 
măsură un necunoscut şi va fi «descoperit» abia în secolul al XlX-lea. Era 
un profesor de retorică de la Universitatea din Napoli, confruntat perpetuu 
cu dificultăţi de ordin financiar, pe nume Giambattista Vico. în concepţia lui 
despre limbaj găsim succesiuni de idei pe care nici un filozof al limbajului nu le 
urmase înaintea sa. Aceste idei vrem să le surprindem la locul şi în momentul 
apariţiei lor. Pentru aceasta, trebuie să ne întoarcem la sfârşitul secolului al 
XVII-lea şi într-un mediu intelectual în care filozofia lui Descartes era încă 
percepută ca o noutate primejdioasă. 

Giovanni Battista Vico - forma prescurtată a numelui, Giambattista , este 
mai comună decât numele de botez oficial - s-a născut la Napoli în 1668, 
fiind al şaselea dintre cei opt copii din familia lui; tatăl său era un librar scă¬ 
pătat. „Tata era o fire veselă, mama, un temperament destul de melancolic; şi 
astfel amândoi au contribuit la felul de a fi al fiului lor“, povesteşte el în autobi¬ 
ografiei* Nu doar deducerea propriului său mod de a fi din temperamentele 
diferite ale părinţilor ne aminteşte de Goethe, ci şi stilizarea propriei vieţi în 
descrierea pe care a făcut-o, la îndemnul unui prieten, între 1725 şi 1728. Ca 
an al naşterii sale Vico indică aici 1670; deja acest detaliu îl pregăteşte pe citi¬ 
torul modern cu ideea că trebuie să se aştepte la „poezie şi adevăr". 

Vico şi-a însuşit fundamentele vastei sale formaţii umaniste în mare măsură 
pe cale autodidactă - nu doar din motive financiare, ci şi din antipatie faţă de 
profesorii săi. Singura limbă străină pe care o stăpânea într-adevăr perfect este 
latina; cât de extinse erau cunoştinţele sale de greacă şi franceză nu se poate 
spune cu certitudine. Definitorie pentru opera lui ulterioară este strânsa 

4. [,,Il padre fu di umore allegro, la madre di tempra assai malincolica; e cosi 
entrambi concorsero alia naturalezza di questo loro figliuolo." Vico 1728/1965, 3.] 

* Versiunea românească în Giambattista Vico, Principiile unei ştiinţe noi cu 
privire la natura comună a naţiunilor precedată de Autobiografie, studiu introduc¬ 
tiv, traducere şi indici de Nina Faşon, note de Fausto Nicolini şi Nina Faşon, Edi¬ 
tura Univers, Bucureşti, 1972, p. 49 (n. tr.). 

împletire a intereselor filozofice, filologice şi - în aceasta constă particularitatea 
sa - a celor juridice, mai ales de istorie a dreptului. Spre deosebire de Descartes, 
Pascal, Spinoza, Locke, Leibniz şi alţi filozofi importanţi, Vico nu a manifestat 
vreun interes deosebit pentru ştiinţele naturii. Faţă de ştiinţele formale, logica 
şi matematica, a avut toată viaţa sentimente contradictorii, care oscilează între 
ură şi dragoste. în 1684 a început să studieze ambele tipuri de drept în oraşul 
său natal şi imediat după aceasta este, timp de câţiva ani, profesor particular. în 
1695 s-a întors la Napoli, unde avea să primească curând un post de profesor 
de retorică, prost plătit, pe care l-a ocupat între 1699 şi 1741. Cum în 1723 a 
pierdut, în faţa unui concurent mediocru, concursul pentru un post de profe¬ 
sor de drept civil mai bine plătit, a fost nevoit tot restul vieţii să-şi suplimenteze 
veniturile scriind poezii omagiale şi alte asemenea lucrări ocazionale, ca să-şi 
poată întreţine familia. Ca şi tatăl său, a avut opt copii. Probabil că raporturile 
neîntrerupte cu aceştia i-au influenţat concepţiile despre educarea capacităţii 
de judecată şi despre binefacerile cunoaşterii, care se deosebesc în mod esenţial 
de ale celor mai importanţi contemporani ai săi. 5 6 7 8 

Primele scrieri ale lui Vico îşi au originea în „discursurile inaugurale" pe 
care trebuia să le ţină, în cadrul îndatoririlor sale universitare. Studiul De 
noştri temporis studiorum ratione 6 publicat în 1708 conţine in nuce cele mai 
importante idei ale operelor sale fundamentale de mai târziu. Imediat după 
aceasta a urmat scrierea De antiquissima italorum sapientia ex linguae latinae 
originibus eruenda , citată în mod obişnuit ca Liber metapbysicus, întrucât - 
dintr-o perspectivă cu totul particulară - se ocupa de primul dintre domeniile 
principale ale filozofiei tradiţionale, cel al metafizicii. Filozoful italian n-a mai 
reuşit să elaboreze celelalte părţi pe care le planificase, în care trebuia să se 
ocupe de filozofia naturii şi de etică. în următoarele două decenii ale secolului 
al XVIII-lea, Vico a publicat o serie de studii juridice pe care el însuşi le citează 
cu titlul colectiv în italiană Diritto universale {Drept universal), deşi fuseseră 
compuse în latină. Prima parte se numeşte De universi iuris uno principio et 
fine uno,' iar cea de-a doua, De constantin iurisprudentisL 

în 1725 a apărut - în limba italiană şi deci inaccesibilă pentru o parte 
a învăţaţilor europeni - prima ediţie a operei capitale a lui Vico, cunoscută 

5. Cf. Hosle 1990, LX. 

6. Vico 1708/1971. 

7. Vico (1914-1941), voi. II, 1. 

8. Vico (1914-1941), voi. II, 2. 

astăzi în general sub titlul Scienza nuova prima 9 . Lucrarea a rămas aproape 
cu totul neobservată. în Nova literaria, revista oficială a Universităţii din 
Leipzig, a fost publicată o scurtă recenzie zdrobitoare, la care Vico a reacţionat 
printr-o scriere de apărare plină de furie. 10 în 1730 a publicat Scienza nuova 
într-o formă revizuită şi adăugită. Ultima ediţie, definitivă, a acestei Scienza 
nouva seconda, prevăzută cu numeroase adnotări şi modificări, apare în 1744, 
cu câteva săptămâni înaintea morţii autorului său. 11 

16.1. Diverse perspective istorice ale înţelegerii lui Vico 
şi determinarea poziţiei propriei noastre interpretări 

în capitolul al Xll-lea al lucrării sale de abilitare dedicate filozofiei limba¬ 
jului în epoca umanismului, Karl Otto Apel vorbeşte despre „trei perspective 
istorice asupra înţelegerii lui Vico“. Opera de o viaţă a filozofului napolitan 
„poate fi descifrată prin adoptarea a trei unghiuri de vedere preliminare" 12 . 

Prima perspectivă este aceea care vede în „accesul la conştiinţa istorică" 
motivul fundamental al gândirii lui Vico, care evidenţiază mai ales felul în 
care acesta fundamentează din punct de vedere filozofic ştiinţele umaniste, şi 
vrea să recunoască în „mişcarea germană" de la Herder până la Hegel conti¬ 
nuarea legitimă a filozofiei lui Vico. Cea mai importantă manifestare a aces¬ 
tei perspective în Italia trebuie considerată cartea lui Benedetto Croce despre 
Vico. 1 " Printre alţi adepţi ai acestei perspective îi putem numi şi pe discipolii 
lui Vico, Andrea Sorrentini şi Fausto Nicolini, cărora le datorăm prima ediţie 
critică a lucrării Scienza nouva. 

Celei de-a doua perspective îi aparţin, după Apel, acei învăţaţi care accen¬ 
tuează mai ales „motivele teologico-filozofice" de la Vico, neglijate de Croce, 
şi care văd în filozoful napolitan un „metafizician baroc" scoţând în evidenţă, 
spre deosebire de Croce, „armonia mistică dintre creaţia umană şi providenţă" 
specifică teologiei istoriei a lui Vico. Cei mai importanţi reprezentanţi ai aces¬ 
tei perspective sunt, după Apel, Erich Auerbach, cercetător din domeniul 

9. Titlul exact: Principi di una scienza nuova intorno alia natura delle nazioni 
per la quale si ritruovano i principi di altro sistema del diritto naturale delle genţi 
(= Vico 1725/1971). 

10. Vico 1729/1971. 

11. Vico 1744/1971; în cele ce urmează, cu sigla SNS. 

12. Apel 1963,318. 

13. Croce 4962. 

ştiinţei literaturii, autor şi al unei traduceri parţiale la Scienza nuova (care 
nu mai corespunde exigenţelor actuale) 14 , şi Vinzenz Riifner, care, în intro¬ 
ducerea pe care o scrie la o traducere în limba germană a autobiografiei lui 
Vico, încearcă să pună în evidenţă latura „catolic-metafizică“ a învăţatului 
napolitan. 15 în sfera acestei a doua perspective îi putem include, printre alţii, 
pe Jules Chaix-Ruy şi Lorenzo Giusso. 16 Cel de-al doilea îl plasează pe Vico 
în cadrul spiritual al cartezianismului şi se străduieşte să stabilească legături 
între acesta şi Nicolas Malebranche (1638-1715), reprezentant al unui carte¬ 
zianism «creştinizat». 

în cadrul celei de-a treia perspective Apel îi include pe interpreţii care vor 
să-l înţeleagă pe Vico în contextul tradiţiei spiritual-istorice specifice Italiei 
şi văd în el un continuator al umanismului italian. Mai exact, ar exista „anu¬ 
mite particularităţi ale filozofiei italiene care nu pot fi evaluate pe de-a-ntregul 
nici prin apel la contextul metafizicii barocului european, nici din perspec¬ 
tiva idealismului şi a istorismului german“. De aici vine „importanţa speci¬ 
fică a limbii“ pentru gândirea lui Vico, o gândire despre care Apel crede că 
este „caracterizată din punct de vedere metodic de permanenta intercorelare 
a punctelor de vedere specifice filozofiei, retoricii, poeticii şi jurisprudenţei". 1 ' 
„Felul transcendental-filologic în care Vico face sinteza istoriei spiritului" nu 
s-a reluat în „mişcarea germană", dacă facem abstracţie de Herder, căruia, pe 
de altă parte, îi lipseşte însă „acuitatea filozofico-transcendentală": 

Die grofie deutsche Transzendentalphilosophie des ‘Bewufitseins’ von Kant bis 

Hegel fand sich mit der grofien Sprachphilosophie Herders un Humboldts bis 

heute nicht wirklich zusammen, und W. Diltheys Wiederholung der Vicoschen 

Grundlegung der‘verstehenden’ Geisteswissenschaften liei? [...] die Sprachphilo¬ 
sophie (und weitgehend auch die Jurisprudenz) aus. 18. 

Cel mai important adept al acestei perspective care prin „reîntoarcerea la 
caracterul particular şi la tradiţia neîntreruptă a umanismului italian [...] ne-a 

14. Vico/Auerbach 1924. Cf. Hosle 1990, CCLXXV. 

15. Riifner 1948. 

16. Chaix-Ruy (ed.) 1946; Giusso 1943. 

17. Asupra celor trei perspective, cf. Apel 1963, 318 şi urm. 

18. Ibidem, 319. 

* „Marea filozofie transcendentală germană a «conştiinţei» de la Kant la 
Hegel nu s-a potrivit cu adevărat nici până astăzi cu marea filozofie a limbii, de 
la Herder şi Humboldt, iar reiterarea de către W. Dilthey a fundamentării găsite 
de Vico pentru ştiinţele umaniste [...] nu include filozofia limbajului (şi în mare 
măsură nici ştiinţele juridice)" (n. tr.). 

oferit o a treia cheie, istorică şi sistematică, pentru înţelegerea lui Vico“ este 
considerat de Apel filozoful german de origine italiană Ernesto Grassi. 19 

La aceste trei perspective vrem să adăugăm o a patra, despre care Apel nu 
a vorbit; este vorba de cea a lui Nicola Abbagnano, care vede în Vico un repre¬ 
zentant al Iluminismului european. 20 A cincea ar putea fi interpretarea exis- 
tenţiabstă a lui Vico aparţinându-i lui Enzo Păci 21 , interpretare deja parţial 
schiţată la Grassi; a şasea perspectivă asupra exegezei lui Vico ar fi interpreta¬ 
rea în contextul semioticii moderne, respectiv al „semasiologiei“ 22 ; şi aceasta 
nu este cea din urmă. Pe bună dreptate, Apel ignoră interpretarea pur catolică 
a lui Vico, a cărui componentă anti-reformă a fost recent resuscitată, 23 ca şi pe 
cea pozitivistă a lui Auguste Gonite. 2 * 

Cele trei perspective de care vorbeşte Apel au fost schiţate aici ca instru¬ 
ment care să ne ajute în determinarea propriei noastre poziţii faţă de interpre¬ 
tarea lui Vico; nu le putem accepta, nici chiar formal, pe de-a-ntregul, ci fiecare 
perspectivă în parte - chiar şi cea adăugată de noi - va fi cercetată critic din 
punctul de vedere al conţinutului său. 

Dacă aplicăm schema lui Apel la propria sa viziune asupra filozofiei lui 
Vico, observăm că aceasta se înscrie, în esenţă, în cea de-a treia perspectivă. 
Lui Apel, filozofia lui Giambattista Vico „îi apare [...] ca înflorirea târzie a 
metafizicii ascunse a «umanismului lingvistic» romano-italian" 25 . El vrea să 
vadă în Vico un continuator consecvent al ideilor umanismului, iar în filozofia 
acestuia, dezvoltarea unei metafizici aflate deja în germene în perioada uma¬ 
nistă. Apel nu respinge ideea unei legături între Vico şi „mişcarea germană", 
însă nu explică această legătură printr-o influenţă directă a filozofului italian 
asupra lui Hamann şi Herder, ci consideră că atât Vico, cât şi învăţaţii germani 
menţionaţi au o sursă comună, şi anume „metafizica creştină şi neoplatonică 
a logosului", ale cărei idei de bază sunt cel mai bine precizate la Nikolaus von 
Kues (Nicolaus Cusanus, 1401-1464). 26 

Propria noastră interpretare corespunde mai degrabă primei perspective 
din schema lui Apel, cu rezerva că nu coincide în toate punctele cu cea a lui 

19. Ibidem. 

20. Cf. Abbagnano 1966. 

21. Cf. Păci 1949 şi 1969. 

22. [Cf. şi Trabant 1994 şi 1996, ca şi Trabant (ed., 1995).] 

23. [Cf. Lilla 1993.] 

24. [Cf. Hosle 1990, CCLXXII.] 

25. Apel 1963,319. 

26. Cf. ibidem, 320; 324 şi urm. 

Croce. Linia Vico-Herder-Hegel va fi aici mult mai accentuată decât la 
Croce (mai ales sub aspectul filozofiei limbajului). 27 

Cea de-a doua perspectivă menţionată de Apel cuprinde tocmai acele ele¬ 
mente pe care suntem nevoiţi să le respingem. Celor care pun excesiv în valoare 
perspectiva catolic-metafizică trebuie să le replicăm că Vico era, fără îndoială, 
un creştin credincios; filozofia sa este aceea a unui creştin, însă acest lucru nu 
înseamnă că avem de-a face cu o filozofie „creştină”. De asemenea, ea poate fi 
şi mai puţin considerată o „teologie a istoriei”. La fel de neîntemeiate ni se par 
tentativele de a-1 apropia pe Vico de cartezianism, şi mai ales de cartezianis¬ 
mul creştin al unui Malebranche. Este suficient de cunoscută hotărârea cu care 
Vico a luat poziţie împotriva lui Descartes. Totodată, filozofia limbajului la 
Vico vorbeşte împotriva apropierii acestuia de cartezianism. Punctele comune 
între Vico şi cartezianism sunt de natură cât se poate de generală: se poate vorbi 
de o înrudire între cele două numai în măsura în care cartezianismul este o filo¬ 
zofie închinată omului şi cartezienii iau adesea poziţie împotriva lui Descartes 
însuşi; însă critica lui Vico merge mai departe decât cea a cartezienilor. 

în privinţa celei de-a treia perspective amintite de Apel, suntem de acord cu 
faptul că Vico este continuatorul unei tradiţii filozofice specific italiene şi că gân¬ 
direa acestuia trebuie privită în strânsă relaţie cu aceea a umanismului italian. 
Acest lucru este însă just doar în măsura în care filozofia lui Vico se intersectează 
cu domeniul de activitate al umaniştilor, împărtăşindu-i oarecum sfera de preo¬ 
cupări. Umaniştii sunt filologi. Ei au descoperit istoricitatea omului şi mai ales 
istoricitatea limbajului datorită activităţii lor. Totuşi, aceasta nu înseamnă că ei 
au ajuns la o filozofie coerentă, şi din această cauză cu greu se poate vorbi de o 
„metafizică secretă” a umanismului, aşa cum o face Apel. Este însă corectă ideea 
că Vico se află parţial în acord cu umanismul platonizant, ceea ce-1 separă cu 
atât mai mult de aristotelismul anumitor umanişti. Interesul lui Vico se concen¬ 
trează asupra creaţiei omului; el nu a dat un Elogium hominis în sensul elogiilor 
pe care le găsim la diferiţi umanişti. De fapt, componenta umanistă a gândirii 
sale poate fi cu greu apropiată, aşa cum face Apel, de cea a lui Nicolaus Cusanus. 
Mai exact, ca şi acesta, Vico porneşte de la ipoteza că, prin inventarea ideii de 
matematică, omul şi-a creat singura posibilitate de a-şi verifica creaţiile după cri¬ 
teriile unice ale adevărului (principiul verum-factum ), însă felul concret în care 
Vico valorifică matematica merge în altă direcţie decât cea a lui Nicolaus Cusa¬ 
nus (acesta merge în direcţia lui Descartes şi a lui Leibniz). 

27. [Acest lucru însă a rămas un deziderat care ar putea fi îndeplinit abia în 
volumul al doilea al lucrării de faţă.] 

Celelalte două perspective adăugate de noi nu pot fi acceptate. Orice s-ar 
spune despre „antimodernismul“ lui Vico, nu putem nega faptul că el s-a pro¬ 
nunţat împotriva filozofiei timpului său şi, din această cauză, nu poate fi numă¬ 
rat printre reprezentanţii Iluminismului. Există, desigur, anumite puncte 
comune între gândirea lui Vico şi empirism, însă acestea nu sunt definitorii 
pentru filozofia sa. Interpretarea existenţialistă a dezvăluit la Vico unele direc¬ 
ţii omise de reprezentanţii celorlalte poziţii, însă asta nu înseamnă că această 
interpretare reprezintă calea regală a înţelegerii lui Vico. Vico scrie clar că, în loc 
de cogito ergo sum, Descartes ar fi trebuit să scrie cogito ergo existo-, în replica la o 
critică adusă scrierii sale De antiquissima italorum, filozoful italian spune aşa: 

„Şi aici nu pot să nu observ că Descartes se exprimă imprecis când meditează: 

«gândesc, deci fiinţez». Ar fi trebuit să spună: «Gândesc, deci exist».” 28 

„A exista" nu înseamnă deci, pentru Vico, doar simplul „a fi prezent”, ca la 
existenţialişti, ci „a lua naştere din ceva“, „a fi undeva”, „a fi întrupat printr-o 
substanţă”. 

în ceea ce priveşte perspectiva „semasiologică”, este încă prea devreme pen¬ 
tru a-i evalua importanţa. 

16.2. Motive ale dificultăţilor pe care le presupune 
interpretarea lui Vico 

Considerabilele diferenţe dintre poziţiile schiţate mai sus cu privire la 
interpretarea lui Vico provin, la urma urmelor, şi de la dificultăţile extraor¬ 
dinare provocate de lectura textelor lui. Aceste dificultăţi pot fi explicate prin 
diverse motive: 

Mai întâi, trebuie să arătăm că la Vico nu există o dezvoltare liniară a unor 
idei centrale la nivelul întregii opere. Avem de a face nu cu o idee unitară, ci 
cu două concepţii diferite asupra unuia şi aceluiaşi obiect, concepţii care sunt 
corelate doar parţial. în autobiografia sa, Vico arată că între conceperea scrierii 
Liber metapbysicus şi cea a textu 1 ui Diritto generale ar fi existat un fel de „des¬ 
coperire” care a determinat o reordonare a gândirii sale. 29 

în afară de aceasta, opera lui Vico seamănă şi sub aspect material acelei 
ingens silva, acelei jungle uriaşe despre care vorbeşte titlul lucrării deja amintite 

28. „E qui non posso non notare che con impropri vocaboli Renato paria, ove 
medita: «Iopenso, dunque sono.» Avrebbe dovuto dire: «Iopenso, dunqueesisto»...“, 
Vico 1711/1971,143. 

29. Cf. Vico 1728/1965,46 şi urm. 

a lui Enzo Păci. 10 Stilul lui Vico este foarte complicat, obscur şi adesea încâl¬ 
cit, lectura textelor sale îl zăpăceşte pe cititorul neexperimentat. Numeroasele 
repetări ale aceleiaşi idei cu variaţii sinonimice, adică lipsite de coerenţă ter¬ 
minologică, îngreunează înţelegerea. Cu toate că şi-a rescris continuu opera 
principală (există trei versiuni complete ale acesteia şi cel puţin trei versiuni 
incomplete, mai puţin cunoscute) 31 , prezentarea nu devine mai clară şi mai 
concisă, aşa cum ne-am aştepta, ci - sub imperiul exuberanţei produse de 
noile idei - din ce în ce mai metaforică şi mai neclară. 

In afară de aceasta, nici obiectul, nici scopul cercetărilor sale nu sunt clar 
delimitate. Scienza nuova se doreşte a fi o filozofie a istoriei, dar este şi o filozo¬ 
fie a activităţilor umane care au o istorie şi, astfel, este în acelaşi timp o lucrare 
de estetică, de filozofie a limbajului, chiar de psihologie şi de retorică - pe 
scurt, o antropologie filozofică. Acest lucru poate fi foarte bine demonstrat cu 
ajutorul tezelor de filozofie a istoriei de care este legat numele său. După cum 
se ştie, Vico distinge trei etape ale istoriei, pe care le numeşte metaforic „vârsta 
zeilor", „vârsta eroilor" şi „vârsta oamenilor". Mai departe, el porneşte de la 
ideea unei desfăşurări ciclice a cursului istoriei; aceste stadii sunt mereu repar- 
curse, în mod ciclic, prin aşa-numitele ricorsi („reîntoarceri") 32 . Sensul filozo¬ 
fic al acestei teze vizează istoria ideală (şi nu timpul calendaristic); Vico subli¬ 
niază acest lucru în diferite pasaje din opera sa. In acelaşi timp însă, schema la 
care ne referim este valabilă şi pentru istoria concretă: grecii, romanii, italienii, 
toate culturile, cu excepţia iudeilor din Vechiul Testament, au parcurs vârstele 
amintite (a zeilor, a eroilor şi a oamenilor). Mai ales la acest nivel concret teza 
ciclicităţii istoriei ridică probleme. în vârsta zeilor, oamenii erau muţi. Vor 
trebui să amuţească din nou atunci când vor ajunge iar la această etapă? De 
altfel, vârstele sunt valabile şi pentru istoria fiecărui individ în parte. în acest 
punct, teoria lui Vico cuprinde o componentă de psihologie a dezvoltării - 
anumite paralele cu ideile lui Hegel nu trebuie ignorate. Primelor două stadii 
le corespund activităţile umane creatoare, poezia şi arta, iar celui de-al treilea 
stadiu, activităţile teoretice: arta cedează locul esteticii, poezia se transformă 
în poetică 33 . 

în sfârşit, argumentarea lui Vico este - mai ales atunci când se dedică 
domeniului filologiei şi cercetării limbajului - extrem de naivă şi, din această 

30. Cf. Păci 1949. 

31. Cf Hosle 1990, LXXXV şi urm. 

32. Cf. SNS, cartea a 5-a, şi Croce 6 1962, cap. XI. 

33. Cf. şi Hosle 1990, CLXXXVI şi urm. 



352 ISTORIA FILOZOFIEI LIMBAJULUI 


cauză, adesea complet arbitrară. Acest lucru se vede cu precădere în argumen¬ 
tele care au la bază etimologii. Trebuie să concedem, totuşi, că pe vremea sa nu 
avea la dispoziţie încă o metodă ştiinţifică în etimologie. Punctul propriu-zis 
slab al argumentării sale constă în tendinţa de a-şi susţine fiecare teză prin 
apelul la autoritate, de a consolida astfel fapte de limbă, chiar şi atunci când 
acest lucru nu era necesar. în contextul criticii la raţionamentul lui Descartes 
{cogito) de care aminteam mai sus, Vico îşi cere chiar scuze pentru că în argu¬ 
mentarea diferenţei dintre esse şi existere nu a pornit de la principiile de bază 
ale limbii latine. 34 

16.3. Un dublu cadru explicativ în interpretarea lui Vico 

Pentru o mai bună înţelegere a filozofiei limbajului la Vico, problematiză¬ 
rile acestuia trebuie prezentate într-un dublu cadru interpretativ: mai întâi ex 
negativo, pe fundalul unei scheme a treptelor cunoaşterii propuse de Leibniz, 
şi apoi în manieră pozitivă, în cadrul propriei gnoseologii a lui Vico. 

Vico avea o părere foarte bună despre Leibniz. Newton şi Leibniz erau 
în ochii lui extraordinarele ingenia ale epocii sale. Totuşi, filozoful italian 
urmează un alt drum decât învăţaţii pe care îi admiră atât de mult. O schemă 
frecvent citată, în care Leibniz a reprezentat treptele care duc la o cunoaştere 
completă, ne va ajuta să relevăm caracterul particular al poziţiei lui Vico în 
opoziţie cu cea a lui Leibniz şi chiar - cum grano salis - a cartezienilor. în 
Meditationes de cognitione, veritate et ideis, publicată în 1684, Leibniz schi- 
tczzlgradus ad cognitionem, de la cel al intuiţiei obscure până la cel al cunoaş¬ 
terii ştiinţifice: 


cognitio 



clara distincta inadaequata clara distincta adaequata 

34. „Confesso in veritâ non averlo dedotto da’ principi della latina favella"; Vico 
1711/1971, 143. 

Cunoaşterea este „întunecata ‘ ( obscura ) atunci când nu poate fi legată de un 
concept şi nu poate fi deci rechemată din memorie; este clară atunci când 
este configurată conceptual. Rămâne clară, dar „confuza 1 ( confusa) dacă nu 
poate fi argumentată. Dacă, dimpotrivă, elemente individuale ale conţinutu¬ 
lui cunoaşterii pot fi izolate şi corelate argumentativ, atunci cunoaşterea este 
clară şi precisă ( distincta ). Acest tip de cunoaştere rămâne inadecvat atâta timp 
cât doar anumite cauze pot fi invocate pentru justificarea sa, cum se întâm¬ 
plă în domeniul tehnicii şi al ştiinţelor aplicate. Cunoaşterea clară şi precisă 
devine „adecvată” doar atunci când pentru justificarea ei pot fi invocate toate 
cauzele şi chiar, în situaţia dată, „cauza cauzelor”. în acest ultim caz se atinge 
cunoaşterea ştiinţifică, cunoaşterea par excellence. Altă distincţie introdusă de 
Leibniz, între cunoaşterea simbolică şi cea intuitivă, nu este relevantă pentru 
discuţia noastră. 35 

Caracteristică pentru Leibniz, ca şi pentru cartezianism, este absoluti¬ 
zarea cunoaşterii ştiinţifice, acea cognitio clara distincta adaequata. Doar 
în cazul acesteia se poate vorbi de cunoaştere «adevărată». Celelalte trepte 
identificate de el Leibniz le consideră stadii provizorii care trebuie depăşite. 
Şi tocmai aici avem diferenţa decisivă între Vico, de o parte, şi Leibniz împre¬ 
ună cu cartezienii, de cealaltă parte. Vico doreşte să întemeieze autonomia 
anumitor domenii ale filozofiei - precum estetica şi filozofia limbajului - 
prin aceea că treptele considerate de Leibniz provizorii şi imperfecte el le 
înţelege cape nişte forme autonome de cunoaştere, care se dovedesc a fi adec¬ 
vate (în alt sens decât la Leibniz), ca activităţi umane bine determinate. Este 
vorba în primul rând de rsjyai, de arte şi meşteşuguri, în cadrul cărora ceea 
ce este cunoscut intuitiv este «exteriorizat» nemijlocit, fără să se mai asoci¬ 
eze reflecţia. Chiar şi în tradiţia filozofiei leibniziene se observă o tendinţă 
de supra-apreciere a acestor forme de cunoaştere schiţate de Leibniz însuşi 
doar provizoriu. Alexander Gottlieb Baumgarten (1714-1762), discipol 
al lui Wolff şi deci «nepot intelectual» al lui Leibniz, porneşte în lucrarea 
Aesthetica (două volume, elaborată în perioada 1750-1758) de la schema de 
mai sus şi interpretează cognitio clara confusa ca pe o formă de cunoaştere 
potrivită pentru domeniul limbajului şi al artei. Certitudinea care însoţeşte 
această formă de cunoaştere nu are nevoie, crede Baumgarten, de nici o moti¬ 
vare. Vico merge chiar ceva mai departe; meritul său constă în eforturile de 
a reclădi şi reorganiza întreaga filozofie pe baza acestor forme de cunoaştere 
desconsiderate de contemporanii săi. 


35. Cf. Leibniz (1875-1890), IV, 422-426. 

Am ajuns, astfel, la cel de-al doilea cadru explicativ care ar trebui să ne ajute 
la înţelegerea filozofiei lui Vico. De data aceasta, nu mai este vorba de o delimi¬ 
tare faţă de alte poziţii, ci de întregul sistem al filozofiei lui Vico, pe care îl vom 
prezenta mai temeinic decât în cazul celor mai mulţi filozofi despre care am 
vorbit până acum, pentru a crea premisele înţelegerii componentelor filozofiei 
limbajului. Căci Vico nu se ocupă de limbaj doar în subsidiar, prin raportare la 
alt obiect de studiu; limbajul reprezintă o temă centrală a filozofiei sale. 

Miezul filozofiei lui Giambattista Vico se întemeiază pe două principii 
gnoseologice: pe de o parte, pe distincţia dintre verum şi certum şi, pe de alta, 
pe echivalenţa dintre verum şi factum. Certum se referă la subiectul cunoaş¬ 
terii, la certitudinea cunoaşterii sale. Acestui certum îi corespunde la Leibniz 
cognitio clara confusa, pe care Baumgarten o considera decisivă pentru dome¬ 
niul artelor şi meşteşugurilor (ts^vcu, artes). Verum priveşte în primul rând 
obiectul cunoaşterii, cunoaşterea obiectului în contextul cauzelor şi al scopu¬ 
rilor fiinţării sale. Dar şi „adevărul" este o trăsătură a cunoaşterii, şi anume a 
acelei cunoaşteri care percepe contextul cauzal al obiectului său. Acesteia îi 
corespunde în schema lui Leibniz cognitio clara distincta adaequata, cunoaş¬ 
terea ştiinţifică complet motivată. Şi pentru Vico, cunoaşterea adevărată este 
o cunoaştere per causas-, însă prin asta el nu înţelege „cauzele eficiente" [cau- 
sae ejjîcientes) din ştiinţele naturale, ci cauzele ultime, cele care dau obiectu¬ 
lui sensul său; este vorba despre «pentru ce»-ul obiectului, despre finalitatea 
acestuia. 36 

Cel de-al doilea principiu gnoseologic a fost întruchipat de Vico în două 
formule adesea citate: verum et factum convertuntur „ceea ce este adevărat şi 
ceea ce este creat coincid" sau il criterio per aver scienza di una cosa e di man- 
darla ad effetto „criteriul pentru a deţine cunoaşterea unui lucru este capacita¬ 
tea de a-1 produce". Acest aşa-numit principiu verum-factum l-a făcut celebru 
pe Vico. Adevărata cunoaştere a unui obiect o poate poseda doar cel care îl 
poate produce. Formaliter, această cunoaştere echivalează cu scientia, cea mai 
înaltă şi mai autentică formă de cunoaştere din schema lui Leibniz. Insă această 
echivalenţă nu este valabilă şi din perspectiva sferei obiectului de referinţă al 
cunoaşterii. Această formă de cunoaştere supremă este posibilă doar atunci 
când subiectul cunoaşterii a produs el însuşi obiectul ei. Acest lucru este valabil 
doar în cazul creaţiilor omului, creaţii care însă nu se numără nici până astăzi 
printre obiectele de studiu privilegiate ale cunoaşterii ştiinţifice. 


10.] 


36. [Pentru diferenţierea tipurilor de „cauze" (arriai) la Aristotel, cf. 6.2.2, nota 

Treptat, într-un mod dificil de urmărit chiar şi pentru cititorul cel mai 
atent, se cristalizează la Vico o distincţie între trei domenii de obiecte ale cer¬ 
cetării, în interiorul cărora cele două principii de gnoseologie ale sale îşi găsesc 
diverse aplicaţii: 

Natura este domeniul care-i corespunde doar lui verum. Aici nu există nici 
un certum pentru cunoaşterea umană, întrucât verum şi factum sunt separate. 
Şi obiectele din natură au adevărul lor, însă oamenii nu-1 pot cunoaşte cu cer¬ 
titudine. 

Matematica este domeniul în care certum şi factum coincid. Obiectele 
matematice sunt create de om şi deci pot fi cunoscute cu certitudine de acesta. 
Este vorba însă de construcţii pur formale, lipsite de adevăr propriu, lipsite de 
«realitate», private de verum. 

Mondo civile , lumea creată de oameni şi deci supusă istoriei, este domeniul în 
care verum şi factum se suprapun şi, în plus, ambele coincid cu certum. Această 
lume este plasată pe o treaptă mai înaltă decât matematica deoarece, privită din¬ 
spre obiectele sale, este „adevărată" {realis). Este vorba de domeniul activităţilor, 
al instituţiilor umane: mit, limbaj, artă şi justiţie. Printre aceste activităţi umane 
Vico nu înscrie expressis verbis refigia şi filozofia, lucru pe care îl vor face abia filo¬ 
zofii germani din epoca romantică. Aşadar, pentru filozoful italian artele (artes) 
sunt adevăratele obiecte ale ştiinţei ( scientia ). Ştiinţele cu adevărat „certe" sunt 
pentru dânsul acelea pe care, mult mai târziu şi într-un alt context argumentativ, 
Wilhelm Dilthey (1833-1911) le va numi „ştiinţe ale spiritului". 

Această formă a filozofiei şi a ştiinţelor „descoperită" de el Vico a numit-o 
cu sfruntare Scienza nuova, „Noua ştiinţă". Cu siguranţă, astfel el nu are în 
vedere cunoaşterea faptelor particulare, ci cunoaşterea fundamentată filozofic 
în relaţie cu principiile pe care fiecare om le găseşte în el însuşi. Este vorba deci 
de o ştiinţă a înţelegerii, de o ştiinţă „care înţelege". Omul poate să cunoască 
foarte mult despre natură, însă nu o poate înţelege cu adevărat, căci nu el este 
cel care a creat-o. Cu totul altfel stau lucrurile cu mondo civile , cu lumea creată 
de om - ca individ şi/sau colectivitate. Nu numai că este posibilă o cunoaştere 
a acestei lumi, ci ea poate fi şi înţeleasă. Pentru a înţelege filozofia limbajului 
la Vico, trebuie să încercăm să determinăm locul pe care îl ocupă limbajul în 
această lume a omului. 

Am arătat deja că Vico a ajuns la concepţiile pe care tocmai le-am expus 
doar treptat şi pe o cale deloc uşor de urmărit. In primele scrieri, artele şi teh¬ 
nicile [artes] sunt privite ca stadii premergătoare ale ştiinţei; abia mai târziu 
acestea vor deveni obiect al ştiinţei. Continuitatea demersului filozofic al lui 
Vico rezidă doar în principiile sale. 

Cele două principii gnoseologice enunţate mai sus sunt deja prezente în 
scrierea De noştri temporis studiorum ratione. De asemenea, aici este evidenţi¬ 
ată semnificaţia domeniilor numite litterae sau humanitates, ştiinţe ale spiri¬ 
tului ante litteram, deşi acestea nu sunt considerate încă obiect real al ştiinţei, 
ca mai târziu în Scienza nuova. 

Vico îşi dezvoltă argumentele pornind de la polemica împotriva criticii aduse 
de Descartes la adresa „umanioarelor“ ( humanae litterae). în Regulae ad direc- 
tionem ingenii citim că ar fi dăunător să petrecem prea mult timp cu studiul 
autorilor vechi, fiindcă dacă facem acest lucru nu dobândim ştiinţă, ci „istorie 
(sau istorii)". 37 Descartes nu pune mare preţ pe studiul ştiinţelor umane ( huma¬ 
nitates ). El vrea ca orice fel de cunoaştere să se obţină cu ajutorul evidenţei raţi¬ 
onale, al raţiunii care demonstrează more geometrico. Vico se revoltă împotriva 
acestei concepţii. în primele scrieri, principala sa preocupare este aceea de a apăra 
demnitatea artelor [artes) împotriva lui Descartes şi a şcolii sale. O argumentaţie 
asemănătoare întâlnim ceva mai târziu la germanul Baumgarten, când încearcă 
să dea un contur esteticii ca domeniu „capabil de abordare ştiinţifică" pe baza 
poeticii şi a retoricii. în controversa cu Descartes, Vico încearcă mai întâi să 
scoată în evidenţă deosebita importanţă şi autonomia lui certum faţă de verum. 
Există, spune el, şi cunoaştere umană mai sigură care nu se poate explica prin 
evidenţa raţională. Domenii fundamentale ale existenţei umane - aici, Vico 
menţionează artes ca retorica, poetica, istoriografia, ca şi prudentia vitae, înţelep¬ 
ciunea vieţii - se întemeiază nu pe adevărul raţional în sensul lui Descartes, ci pe 
probabilitate şi plauzibil ( verisimile ). Conceptului de ratio de la Descartes, care 
supune judecăţii adevărul a ceea ce este deja cunoscut, Vico i-1 opune pe acela de 
ingenium , capacitatea de a descoperi sau inventa ceva absolut nou. Este vorba, 
aşadar, despre creativitate. Acestei ratio carteziene îi corespunde, ca disciplină 
intelectuală, critica. Acesteia, criticii, Vico îi opune disciplina care corespunde 
ingenium-ului, şi anume topica, doctrina despre găsirea unor argumente adec¬ 
vate pentru tratarea logică a diferitelor teme. 38 Ca ratio inveniendi, aceasta are, 
în raport cu ratio iudicandi de la Descartes, un caracter primar: 

37. „Ita enim non scientias videremur didicisse, sed historias", Regulae III, 2 
= Descartes 1973, 16. Cf. şi desconsiderarea pe care Descartes o manifestă faţă 
de humanitates, exprimată în prima parte, cea autobiografică, din Discours de la 
methode, şi de care Vico pare profund ofensat. 

38. \Cf. şi Apel 1963,138 şi urm. La Aristotel, împreună cu Respingerile sofistice, 
Topica, alcătuieşte partea a patra din Organon-, cf. supra 6.1.2. Mai târziu, Kant a 
vorbit despre acest domeniu mai degrabă cu dispreţ; cf. Kritik der reine Vernunft, 
B 324 şi urm.] 

„...căci, după cum în mod natural găsirea argumentelor generale precedă aprecie¬ 
rea validităţii lor, tot aşa, între obiectele de studiu, critica trebuie să fie precedată 
de topică." 39 

în rândul artelor ( artes ), care îşi au originea în fantezie şi în memorie şi deci se 
subordonează topicii, nu criticii, Vico numără disciplinele menţionate mai sus 
şi, în plus, pe lângă prudentia vitae, şi prudentia iuris, jurisprudenţa. Principiul 
verum-factum se găseşte deja în această scriere de tinereţe, însă doar cu referire 
la matematică şi la delimitarea acesteia de fizică: 

...geometrica demonstramus, quia facimus; si physica demonstrare possemus, 
faceremus. In uno Deo Opt. Max. sunt verae rerum formae, quibus earumdem 
est conformată natura. 40 

„...obiectele geometrice le demonstrăm pentru că noi le-am creat; dacă am putea 
demonstra obiectele fizice, ar însemna că noi le-am creat. Doar în Dumnezeu 
Atotputernicul se află adevăratele forme ale lucrurilor, căci natura este configu¬ 
rată după acestea." 

Mos geometricus, metoda geometrică, ar trebui folosită doar pentru obiectele 
formale, căci nu este potrivită deopotrivă nici pentru natură şi nici pentru 
domeniul verosimilului ( verisimile ). Nenumăratelor artes Vico le opune o 
scientia, singura activitate prin care omul se dovedeşte a fi o fiinţă creatoare: 
matematica. 

Această idee nu este nouă. Ea apare la Nicolaus Cusanus, la diverşi repre¬ 
zentanţi ai Umanismului şi în lucrarea De homine 41 a lui Thomas Hobbes. 
După cum a arătat Benedetto Croce, 42 şi ideea că natura nu poate fi cunoscută 
cu adevărat a mai fost exprimată. Astfel, de exemplu, doctorul şi matematici¬ 
anul italian Geronimo Cardano (1501-1576) scrie că, în cazul unui triunghi, 
construcţia obiectului coincide cu cunoaşterea trăsăturilor definitorii ale 
acestuia: trei unghiuri a căror sumă corespunde celei a două unghiuri drepte. 
Criteriul „a-fi-capabil-să-faci“ devine criteriu al adevărului {verum-factum)D 

39. „Nam ut argumentorum inventio prior natura est, quam de eorum veritate 
diiudicatio, ita topica prior critica debet esse doctrina", De noştri temporis III = 
Vico 1708/1971,797. 

40 .Ibidem IV = ibidem, 803. 

41. [Publicată în 1658. Este vorba de partea a doua din Elementa philosophiae) 

42. Cf. Croce 6 1962, 4. 

43. „Scientia vero mentis, quae res facit, est quasi ipsa res, veluti etiam in huma- 
nis scientia trigoni, quod habeat tres angulo [sic] duobus rectis aequales, eadem 
ferme est ipsi veritate", citat după Apel 1963, 323. 



358 ISTORIA FILOZOFIEI LIMBAJULUI 


După cum observă Apel, acest complex de idei apare şi mai clar la Nicolaus 
Cusanus. Şi pentru acesta, matematica este singura ştiinţă sigură a oamenilor. 
Apel citează, în traducere în limba germană sau în original, exclusiv din scri¬ 
erea De possest : 44 

In den mathematischen Gebilden, welche aus unserem Verstand hervorgehen und 
von denen wir durch Erfahrung wissen, dai? sie in uns ihr Prinzip haben, wis- 
sen wir ebenso genau (praecise), d. h. in der Weise einer rationalen Prăzision, um 
unsere bzw. die Verstandesdinge (nostra seu rationis entia), wie die realen Dinge 
durch die gottliche Prăzision, aus der sie ins Sein hervorgingen, gewufit werden. 
[...] Sed opera divina, quae ex divino intellectu procedunt, manent nobis, uti sunt, 
praecise incognita. [...] Unde omniumoperum Dei nullaest praecisacognitio, nisi 
apud eum, qui ipsa operatur. 45 ’* 

Pentru filozoful din Cusa, lucrările lui Dumnezeu, care îşi au originea în 
Duhul lui Dumnezeu, ne rămân nouă, oamenilor, necunoscute. O cunoaş¬ 
tere exactă (praecisa cognitio) a acestor lucrări este accesibilă doar celui care 
le-a creat. Coincidenţa cu Vico este aproape perfectă. Totuşi, multe indicii 
ne arată că Vico a preluat aceste idei nu de la Cusanus, ci de la Hobbes, pe 
care - spre deosebire de primul - îl aminteşte foarte des în scrierile sale. 
Mai important decât problema surselor este faptul că ipoteza matematicii ca 
singurul izvor de cunoaştere certă accesibil oamenilor are pentru Nicolaus 
Cusanus alte consecinţe decât pentru Vico. El ridică matematica la rangul 
de Mathesis universalis. în această calitate, matematica ar trebui să furnizeze 
modelul reprezentării lumii şi astfel, ca să spunem aşa, să imite la modul sim¬ 
bolic creaţia divină. Şi tocmai de aceea Vico se situează în afara liniei Cusa- 
nus-Kepler-Galilei-Leibniz, care ridică ştiinţele „matematic-naturale“ la 
rangul de ştiinţe «autentice». După cum recunoaşte şi Apel, Vico se referă 

44. [în germană „Vom Konnen-Sein“ (Despre a-fi-ca-a-putea) sau, într-o altă tra¬ 
ducere, „Dreiergesprăch iiber das Konnen-Ist“ (Dezbatere în trei despre este-ca-a-fi). 
Asupra bibliografiei despre Nicolaus Cusanus, de care aici ne ocupăm doar în trecere, 
cf. Meier-Oeser 1996, mai ales 467 şi urm.] 

45. Citat după Apel 1963, 324 şi urm., nota 553. 

* „După structurile matematice, care îşi au originea în raţiunea noastră şi despre 
care ştim din experienţă că îşi au principiul în noi, cunoaştem la fel de exact {praecise), 
adică în conformitate cu o precizie raţională, şi lucrurile noastre, respectiv pe ale raţiunii 
{nostra seu rationis entia), la fel cum sunt cunoscute lucrurile reale de precizia divinităţii, 
prin care ele capătă fiinţă. [...] Dar creaţiile divine, care îşi au originea în raţiunea divină, 
rămân pentru noi necunoscute cu precizie. [...] De unde rezultă că o cunoaştere exactă a 
lucrărilor lui Dumnezeu nu există decât la acela care le creează" (n. tr.). 

„în esenţă doar la faptul că la matematician, ca şi la Dumnezeu, creaţia şi 
cunoaşterea sunt unul şi acelaşi lucru“. 46 O aplicare a matematicii în dome¬ 
niul naturii este respinsă de Vico încă din această scriere de tinereţe. Pentru 
domeniul natural, consideră Vico - în acord cu Francis Bacon - mai potri¬ 
vită ar fi metoda experimentală. 47 

Chiar din această fază a gândirii sale, lumea istoriei este separată de cea 
a naturii şi de cea a matematicii. In domeniul istoriei sunt valabile certum, 
certitudinea, prudentia, înţelepciunea practică, sensus communis, bunul-simţ, 
intelectul uman sănătos; pentru exercitarea tuturor acestora este nevoie de o 
ratio inventiva caracteristică pentru ingenium, de inventivitatea individului 
creator. De o „ştiinţă nouă“ acest domeniu încă nu dispune în scrierile de tine¬ 
reţe ale lui Vico. Schematic, the state of the art de la sfârşitul primei etape din 
gândirea lui Vico poate fi reprezentat astfel: 

Matematica - adevărul raţional, scientia, cognitio adaequata 

Natura - experimentul drept criteriu de stabilire a adevărului, 

nici o cognitio per causas 

Istoria - domeniul plauzibilului ( verisimile ), obţinut prin prudentia. 

în mod asemănător, chiar dacă mai radical, se prezintă gnoseologia lui Vico 
în scrierea De antiquissima italorum sapientia. Şi aici, principiul verum-fac- 
tum este folosit drept argument împotriva lui Descartes. Acest argument 
este valabil şi pentru Dumnezeu, şi pentru oameni, în consecinţă, doar 
Dumnezeu poate deţine cunoaşterea naturii în sensul adevărat al cuvân¬ 
tului. Doar El dispune de capacitatea de a înţelege ( intelligere ) şi de ratio 
în sensul strict al termenului. Omului nu-i rămâne decât cogitare, gândirea, 
care nu produce nici un obiect. Doar despre obiectele matematicii omul 
deţine o cunoaştere adevărată, în măsura în care le creează. Este vorba însă 
de obiecte fictive, în timp ce acelea create de Dumnezeu sunt reale. Mate¬ 
matica defineşte doar concepte şi le dă nume, Dumnezeu creează lumea 
prin faptul că o gândeşte. 

Astfel, Vico afirmă că omul nu se poate cunoaşte pe sine însuşi, pentru 
că nu el însuşi s-a creat. De aceea nici nu se poate construi o ştiinţă pe fun¬ 
damentul cogito-xAxu. cartezian. Enunţul cogito, ergo sum produce o certi¬ 
tudine, însă nu fundamentează un adevăr. Omul posedă doar conscientia 

46. Apel 1963, 326. 

47. [Francis Bacon (1561-1626). Autor al lucrării Novum Organum , îndreptată 
împotriva lui Aristotel; este mereu citat în scrierile lui Vico.] 

(„conştiinţă"), nu şi scientia („cunoaşterea") propriei sale fiinţări. Mai 
exact, omul nu ştie de ce el este cineva care se evidenţiază tocmai prin 
capacitatea sa de a gândi [cogitare). Gândirea este doar un indiciu, nu şi 
cauza fiinţării sale. 48 

Cu aceasta am ajuns la punctul extrem al argumentării negative a lui 
Vico, la o formă de scepticism gnoseologic pe care el o reprezintă. Şi tocmai 
în acest punct intervine un lucru pe care Vico îl consideră descoperire a sa, 
transferul principiului verum-factum în domeniul artelor [artes), în lumea 
istoriei. Şi, întrucât obiectele create de om cu ajutorul artelor şi meşteşugu¬ 
rilor nu sunt fictive, ca cele matematice, ci reale, principiul respectiv capătă 
în acest domeniu un rang mai înalt decât în cel al matematicii. Este deci 
vorba nu doar despre descoperirea lumii istoriei; această lume este declarată 
în acelaşi timp drept unicul obiect legitim al ştiinţei umane. 

în prima parte din Dirittogenerale, această nouă cunoaştere este deja 
perfecţionată. Prin ea, Vico se detaşează de o tradiţie care consideră, aşa 
cum face şi el însuşi în primele sale scrieri, că principiul verum-factum 
este valabil doar în domeniul matematicii. Creaţiile umane supuse istoriei 
sunt deja considerate veritabile obiecte ale unei cunoaşteri demne de acest 
nume. Vico ajunge la convingerea că într-un anumit sens omul se creează 
pe sine - în produsele activităţii sale. Această turnură pozitivă a filozofiei 
lui Vico este cu siguranţă legată de Umanism în sensul restrâns al ter¬ 
menului, de acei gânditori ai Renaşterii care, precum Pico della Miran- 
dola (1463-1494), Marsilio Ficino (1433-1494) sau Gianozzo Manetti 
(1396-1459), preamăresc demnitatea umană. Astfel, în lucrarea De dig- 
nitate et excellentia hominis (1451/1452), Manetti scrie că Dumnezeu a 
creat lumea, însă piramidele, cupola Domului din Florenţa proiectată de 
Brunelleschi, ştiinţele şi artele apărute după facerea lumii - toate acestea 
sunt opera omului: 

„Căci tot ce se află în faţa ochilor noştri ne aparţine: toate casele, toate cetăţile, 
toate oraşele, în sfârşit, toate construcţiile de pe pământ. [...] Ale noastre sunt pic¬ 
turile, ale noastre, sculpturile, ale noastre sunt artele şi ştiinţele." 49 

Avem aici de-a face cu simple constatări, care trădează o mândrie naivă pentru 
realizările omului. Vico merge mai departe. Importanţa sa constă în aceea că 

48. Cf. şi Hosle 1990, LXX. 

49. „Nostra namque [...] quae cernuntur: omnes domus, omnia oppida, omnes 
urbes, omnia denique orbis terrarum aedificia. [...] Nostrae sunt picturae, nostrae 
sculpturae, nostrae sunt artes, nostrae scientiae"; citat după Gentile 3 1968,110 şi urm. 

el acordă creaţiilor umane statutul de veritabil obiect al cunoaşterii şi, deci, al 
filozofiei. Intr-un pasaj central din Scienza nouva, citat adesea, se spune: 

Mă, in tal densa notte di tenebre ond’e coverta la prima da noi lontanissima 
antichitâ, apparisce questo lume eterno, che non tramonta [...] che questo 
mondo civile egli certamente e stato fatto dagli uomini, onde se ne possono, 
perche se ne debbono, ritruovare i principi dentro le modificazioni delle nostra 
medesima mente umana. Lo che, a chiunque vi rifletta, dee recar maraviglia 
come tutti i filosofi seriosamente si studiarono di conseguire la scienza di questo 
mondo naturale, del quale, perche Iddio egli il [= lo] fece, esso solo ne ha la 
scienza; e traccurarono di meditare su questo mondo delle nazioni, o sia mondo 
civile, del quale, perche l’avevano fatto gli uomini, ne potevano conseguire la 
scienza gli uomini. 50 

„Dar în întunericul des care învăluie antichitatea cea dintâi şi cea mai îndepăr¬ 
tată de noi, răsare o lumină veşnică, aceea care nu apune niciodată [...] că lumea 
aceasta a civilizaţiei este cu siguranţă opera oamenilor, fapt pentru care noi 
putem, pentru că trebuie, să descoperim principiile ei în posibilităţile de struc¬ 
turare ale propriei noastre minţi omeneşti. Lucru care l-ar uimi cu siguranţă pe 
oricine ar reflecta asupra acestei chestiuni, pentru că toţi filozofii s-au străduit 
cu seriozitate să dobândească ştiinţa acestei lumi a naturii, pe care Dumnezeu 
singur o posedă, întrucât lumea aceasta el a făcut-o; în schimb, ei nu s-au îngrijit 
să mediteze asupra acestei lumi a naţiunilor, adică asupra acestei lumi a civiliza¬ 
ţiei, a cărei ştiinţă oamenii puteau să o dobândească întrucât lumea respectivă 
ei au făcut-o.“ 51 ’* 

în capitolul următor, în care se vorbeşte despre consecinţele metodice care tre¬ 
buie trase din acest principiu, Vico arată că, prin certitudinea pe care o oferă 
metoda sa, această „nouă ştiinţa 1 poate fi comparată cu geometria, însă în ace¬ 
laşi timp ea este altceva: 

„...cunoscând că lumea aceasta a naţiunilor a fost făcută cu siguranţă de oameni 
[...] şi că natura ei se regăseşte, din această cauză, în schimbările succesive 
ale înseşi minţii omeneşti, [...] şi cum atunci când cel care face lucrurile le şi 
povesteşte tot el, înseamnă că istoria nu poate fi decât lucrul cel mai cert cu 
putinţă. Astfel Ştiinţa de faţă procedează întocmai ca geometria, care, pornind 
de la elemente, construieşte sau contemplă lumea mărimilor, şi în acelaşi timp 
o şi creează; dar procedarea ei posedă cu atât mai multă realitate decât aceea a 

50. SNS 331 = Vico 1744/1971,461. 

51. [. Ibidem = Vico 1744/1990, 142 şi urm.] 

* Versiunea românească în Giambattista Vico, Principiile unei ştiinţe noi cu 
privire la natura comună a naţiunilor precedată de Autobiografie, ed. cit., p. 209 
(n. tr.). 

geometriei, cu cât legile care conduc lucrurile omeneşti au ele înseşi mai multă 
realitate decât legile geometriei, ele fiind altceva decât puncte, linii, suprafeţe şi 
forme." 52 * 

16.4. Limbajul la Vico 

Ce loc este rezervat limbajului în gnoseologia lui Vico şi în acel domeniu al 
lumii creat de om pe care el îl «descoperă» şi, spre a-1 deosebi de „natură", îl 
numeşte mondo civile sau mondo delle nazionP. 

Mai întâi, trebuie să arătăm că reflecţia asupra limbajului constituie adevă¬ 
ratul punct de plecare al principiilor sale gnoseologice şi, în acelaşi timp, fun¬ 
damentul poziţiei privilegiate pe care o acordă activităţilor umane în cadrul 
epistemologiei sale. Introducerea la Scienza nouva seconda este intitulată Idea 
dell’ Opera. Chiar din acest pasaj, Vico arată cât de important este limbajul 
pentru întregul său sistem filozofic: 

„Principiul acestor origini, şi al limbilor, şi al literelor, se dovedeşte a fi fost fap¬ 
tul că, printr-o necesitate a naturii, care va fi demonstrată, primele popoare ale 
păgânătăţii au fost popoare-poeţi care au vorbit în caractere 55 poetice; această 
descoperire, cheia principală a Ştiinţei de faţă, noi am făcut-o printr-o stăruitoare 
cercetare de-a lungul aproape a întregii noastre vieţi de scriitor..." 54 ’** 

Astfel, nu mai este de mirare că, în dezvoltarea complicată şi sinuoasă a arhi¬ 
tecturii ideilor lui Vico, limbajul apare din ce în ce mai frecvent şi cu mai mare 

52. Vico 1744/1990, 154 şi urm.: „...essendo questo mondo di nazioni stato cer- 
tamente fatto dagli uomini [...] e percio dovendosene ritruovare la guisa dentro le 
modificazioni della nostra medesima mente umana [...] perche, ove avvenga che chi 
fa le cose esso stesso le narri, ivi non pud essere piu certa l’istoria. Cosi questa Sci¬ 
enza procede appunto come la geometria, che mentre sopra i suoi elementi il constru- 
isce o’l contempla, essa stessa si faccia il mondo delle grandezze; ma con tanto piu di 
realtâ quanta piu ne hanno gli ordini d’intorno alle faccende degli uomini, che non ne 
hanno punţi, linee, superficie e figure.” {SNS 349 = Vico 1744/1971,467). 

* Ed. cit., pp. 217 şi urm. (n. tr.). 

53. Prin „caractere" trebuie să înţelegem pe de o parte „zgârieturile" (gr. ja. pâcrcmv) 
prin care sunt realizate inscripţiile, iar pe de altă parte „impregnarea" în sens metafo¬ 
ric. Cf. Trabant 1994, cap. 2.4. 

54. SNS 34 = Vico 1744/1990, 32. în original: „Principio di tal’origini e di lin- 
gue e di lettere si truova essere stato ch’i primi popoli della gentilitâ, per una dimos- 
trata necessitâ di natura, furon poeţi, i quali parlarono per caratteri poetici; la qual 
discoverta, ch’e la chiave maestra di questa Scienza, ci ha costo la ricerca ostinata di 
quasi tutta la nostra vita letteraria...", Vico 1744/1971, 394. 

** Ed. cit., p. 133 (n. tr.). 

pregnanţă ca mărturie, ca exemplu, ca analogon sau model pentru toate cele¬ 
lalte obiecte, astfel încât în ultima sa fază de dezvoltare „noua ştiinţă" devine 
o ştiinţă a limbajului sau cel puţin a omului ca fiinţă vorbitoare. Acest lucru se 
întâmplă atât la nivel filozofic, cât şi la nivel general-ştiinţific sau la cel istoric. 
Scienza nuova este în acelaşi timp filozofie a limbajului şi filologie, filologie 
care apare în mod covârşitor sub forma unui tip special de etimologie. 

16.4.1. Filozofie a limbajului şi lingvistică 

Cele două aspecte ale cercetării limbajului, cel filozofic şi cel ştiinţific, 
apar la Vico nediferenţiate. Din această cauză, filozoful italian se mişcă în 
mod constant într-un cerc: de la principiile pe care şi le însuşeşte la faptele 
de limbă care ar trebui să demonstreze sau să sprijine şi să clarifice aceste 
principii, şi de la interpretarea faptelor de limbă (mai ales din latină) înapoi 
la principiile generale. O interpretare simpatetică a lui Vico ar avea dato¬ 
ria de a diferenţia cu grijă aceste două aspecte, căci în caz contrar ar exista 
pericolul ca întreaga concepţie a lui Vico să apară ca o construcţie haotică 
şi arbitrară. Concepţia despre limbaj a lui Vico nu ar fi astfel apreciată la 
adevărata ei valoare. Căci, în timp ce în domeniul filozofiei limbajului Vico 
pune bazele unui proiect grandios, cu totul nou, şi dovedeşte o profundă 
cunoaştere a esenţei limbii, în domeniul lingvisticii - şi aici, din nou, mai 
ales în ceea ce priveşte etimologia - concepţiile sale nu sunt doar preştiin- 
ţifice, ci şi necritice şi arbitrare; şi asta se vede chiar dacă aplicăm criteriile 
critice ale epocii sale. Vico inventează etimologii cu totul arbitrare. Astfel, el 
consideră că fatum „soartă" şi dictum „spusă, vorbă" sunt sinonime în latină 
şi pentru a dovedi acest lucru invocă - aşa cum făcuse şi Varro în perioada 
antică - verbul defectiv for, fatus sum,fzri „a vorbi, a anunţa": fatum = dic¬ 
tum. Mai departe, Vico stabileşte şi un alt fel de legătură între dictum şi fac- 
tum : el spune că locuitorii Romei antice ar fi folosit expresia dictum factum 
pentru a exprima ideea că un plan a fi trebuit dus repede la bun sfârşit. Echi¬ 
valentul acestei expresii în limba germană: „gesagt, getan" arată că germanii 
procedează şi astăzi în acest fel. 55 

în evaluarea concepţiei despre limbaj a lui Vico nu trebuie să plecăm de la 
bazele lingvistice ale argumentării sale, aşa cum au făcut unii lingvişti lipsiţi 
de pregătire filozofică. Pare mai oportun să privim demersurile sale de filozo¬ 
fie a limbajului ca pe un proiect îndrăzneţ, întemeiat exclusiv pe intuiţie; căci 
o argumentare efectivă îi lipseşte adesea. Atunci când există - şi acest lucru 

55. Cf. De antiquissbna italorum saţientia VIII, 3 = Vico 1710/1971,129. 

e ceea ce derutează această argumentare este justă. Totuşi, ceea ce e just în 
ea se bazează pe intuiţie şi, întrucât lui Vico îi lipseşte o metodă coerentă, se 
dovedeşte a fi corect mai mult sau mai puţin întâmplător. 

16.4.2. Principalele trăsături ale concepţiei filozofice 
despre limbaj la Vico 

în trăsăturile sale principale, concepţia filozofică despre limbaj a lui Vico 
poate fi relativ uşor schiţată, dacă facem abstracţie de «lingvistica» sa. 

Chiar de la început trebuie să subliniem faptul că, din perspectivă pur 
formală, limbajul apare la Vico drept obiect al reflecţiei şi al cercetării. Prin 
aceasta, concepţia filozofică despre limbaj a lui Vico se deosebeşte de toate 
contribuţiile în acest domeniu pe care le-am discutat până acum. Limbajul 
este discutat pentru prima dată în sine şi pentru sine - „în şi pentru sine“ în 
sensul lui Hegel -, şi nu în relaţie cu un alt obiect de cercetare. în centrul 
interesului se află nu relaţia semiotică dintre cuvânt şi concept, ci cuvântul 
( signum ) însuşi, limbajul ca atare; cuvântul ca atare, ca fenomen tipic uman. 
Vico nu-şi pune întrebarea dacă un cuvânt este „adevărat" sau „fals" sau dacă 
el corespunde în întregime, parţial sau deloc unui model de cunoaştere. între¬ 
bările lui Vico vizează adevărul intrinsec al cuvântului. Este vorba deci de cu 
totul altceva decât la Platon, care am văzut că îşi punea problema îndreptăţirii 
cuvintelor materiale (semnificând) în relaţie cu obiectele pe care le desem¬ 
nează, şi de asemenea de cu totul altceva decât la Aristotel, care avea în vedere 
raportul dintre cuvânt şi concept sau, mai exact, felul în care cuvântul repre¬ 
zintă, în cadrul unui enunţ, un concept şi deci, indirect, un obiect. Problema¬ 
tica abordată de Vico se deosebeşte şi de aceea din filozofia raţionalistă sau din 
cea empiristă. în ambele poziţii - oricât de diferite sub aspect gnoseologic - 
limbajul este prezentat ca ceva diferit de cunoaştere şi interpretat mereu ca un 
instrument. Pentru Descartes, limbajul este un simplu instrument. Limbile 
individuale îi înlesnesc omului accesul la o cunoaştere înregistrată cu ajutorul 
limbajului. învăţăm diverse limbi ca să putem citi anumite texte, ca să aflăm 
ceva despre lume prin intermediul limbii. Dacă ceea ce aflăm nu este impor¬ 
tant, atunci nici învăţarea limbii nu merită efortul; în acest context trebuie 
înţeleasă atitudinea dispreţuitoare a lui Descartes faţă de formaţia umanistă. 56 
Ideea că omul ar putea învăţa diverse limbi ca scop în sine, pentru a cunoaşte 
varietatea fiinţei umane, este cu totul străină de concepţia lui Descartes. Vico 
este primul filozof care nu priveşte limbajul ca pe un instrument. Din scrierile 


56. Cf. supra, 16.3, nota 37. 

sale se poate deduce şi o justificare implicită a unei lingvistici care să nu se înte¬ 
meieze, ca de obicei, pe utilitatea practică a învăţării limbilor, ci pe cercetarea 
limbilor ca scop în sine. 

Dacă Vico îşi pune din perspectivă formală problema limbajului în mod 
autonom, adică nu în relaţie cu altceva, aceasta este doar o consecinţă a aspec¬ 
tului material al concepţiei sale. El vede limbajul ca pe un obiect autonom. Ne 
îndoim că, aşa cum afirmă Grassi şi Apel, o asemenea autonomie a limbajului 
exista deja în epoca umanistă. 5 Fără îndoială că şi la umanişti limbajul este 
considerat un bun cultural de mare valoare, dar mai degrabă ca instrument. 
Pentru ei, limbajul era un instrument de vehiculare a culturii , nu o veritabilă 
formă a culturii. La Vives, care în această privinţă trebuie socotit între uma¬ 
niştii italieni, acest lucru este enunţat expressis verhis : Formarea omului începe 
cu limba, însă aceasta este doar un îndrumător pentru asimilarea culturii 
non-lingvistice, şi din această cauză linguae eruditae sunt mult mai impor¬ 
tante decât celelalte limbi. 58 

16.4.3. Principiile filozofiei limbajului la Vico 
şi consecinţele acestora 

în ceea ce priveşte aspectul material al filozofiei limbajului la Vico, această 
filozofie se poate explica prin apelul la trei principii şi un corolar: 

a) Limbajul nu poate fi opus cunoaşterii; de asemenea, nu poate fi evaluat 
după criteriul unei cunoaşteri independente de limbă - de exemplu, ca instru¬ 
ment al cunoaşterii; el însuşi este o formă de cunoaştere. 

b) Limbajul poate fi considerat tot atât de puţin instrument sau manifes¬ 
tare exterioară a gândirii; el este gândire, o formă prelogică a gândirii. 

c) Limbajul este „premergător logicii” în măsura în care el nu constituie un 
produs al raţiunii ( ratio ), ci o obiectivare a fanteziei şi a intuiţiei. La fel ca poezia 
şi mitul, el apare ca o formă autonomă a umanului, a fanteziei. Mai mult, ca 
origine , limbajul, poezia şi mitul constituie nu trei forme diferite ale cunoaşterii 
intuitive, ci una singură - acest lucru trebuie evidenţiat în mod special. Sintagma 
alle origini („urspriinglich”) este înţeleasă de Vico sub două aspecte, pe care le 
conţine şi sintagma din limba germană: „la început, în momentul apariţiei” şi 
„în adevărata lor esenţă”. Vico accentuează mai ales primul aspect, cel genetic. 
El vede în poezie forma originară a limbajului. Astfel, orice poezie înseamnă 
limbaj, însă nu orice manifestare a limbajului este poezie; mai târziu, limbajul 

57. Cf. „metafizica secretă” a lui Apel, 16.1. 

58. Cf. Coseriu 1971a, 240 şi urm. 

poate deveni şi altceva. „Descoperirea 1 lui Vico constă în identificarea unui 
principiu al esenţei umane care nu stă la baza raţiunii şi totuşi este creator; 
acesta este chiar principiul cu adevărat creator, căci după Vico adevărata crea¬ 
ţie se produce mm intelligendo, în faza dezvoltării umane anterioare logicii şi 
criticii. Nu acela care ştie ceva creează ceva, ci acela care încă nu ştie nimic, care 
încă nu a atins nivelul raţional de dezvoltare spirituală. 

d) în măsura în care este anterior logicii - şi cu asta am ajunge, în fond, la 
un corolar al principiilor prezentate mai sus -, limbajul, la originile sale, nu 
poate urma încă logica raţională, nu poate exprima încă universalii sau con¬ 
cepte apărute în urma reflecţiei (universali ragionati). Ca şi poezia sau mitul, 
şi limbajul are la origine propriile sale universalii care ţin de fantezie şi de intu¬ 
iţie, aşa-numitele universali fantastici-. 

Tali caratteri si trouvano essere stati cerţi generi fantastici (ovvero immagini, per 
lo piu di sostanze animato o di dei o d’eroi, formate dalia loro fantasia), ai quali 
riducevano tutte le spezie o tutti i particolari a ciascun genere appartenenti... 59 

„Caracterele poetice la care ne-am referit au fost anumite concepte fantastice 
(adică imagini, mai ales ale unor existenţe însufleţite, ale unor zei sau eroi, imagini 
formate de fantasia lor) la care ei, primii oameni, reduceau toate speciile sau toţi 
indivizii aparţinând fiecărui gen în parte..." 

Pe baza acestor „universalii” specifice, limbajul îşi deţine propriul adevăr. 

Din principiile expuse mai sus rezultă o serie de consecinţe: 

- Spre deosebire de ceea ce ţine de limbaj şi de poezie, conceptualul nu este 
ceva primar, ci provine din limbaj şi din poezie. Limbajul şi poezia nu conţin 
un adevăr cunoscut la nivel conceptual, care mai târziu să fie exprimat „ale¬ 
goric”. Lucrurile se petrec chiar invers: limbajul şi poezia conţin o cunoaştere 
primară, care mai târziu se poate dezvolta la nivel conceptual-raţional. 

- Poezia, mitul şi cuvintele nu „mint”, aşa cum li s-a reproşat pe nedrept 
încă din Antichitate; ele constituie materializarea unei prime trepte de 
cunoaştere şi sunt, prin aceasta, „adevărate”. Ele nu trebuie măsurate 
după criteriul filozofiei şi al ştiinţei, după cum nici modul spontan de a 
se exprima al copiilor nu trebuie judecat după criteriul limbii adulţilor. 
Copilul care le spune „tată” tuturor bărbaţilor nu se înşală: el îşi urmează 

59. SNS 34 = Vico 1744/1971, 394; Vico 1744/1990, 32. Cf. şi SNS 381, ca şi 
Coseriu 1995 şi Di Cesare 1995. 

* Versiunea românească în: Giambattista Vico, Principiile unei ştiinţe noi cu 
privire la natura comună a naţiunilor precedată de Autobiografie, ed. cit., p. 133 
(n. tr.). 

intuiţia. Cel care îi explică unui copil în ce condiţii se foloseşte cuvântul 
„tată“ în limba adulţilor nu corectează o „eroare", ci îl învaţă pe copil un 
alt fel de a utiliza limba. 

- Aşa-numitele semnificaţii „figurate" ale unui cuvânt nu sunt mai puţin 
«potrivite» acelui cuvânt decât semnificaţiile sale «proprii». Tropii (Vico 
vorbeşte doar de metaforă, metonimie, sinecdocă şi ironie) nu sunt invenţii 
ale scriitorilor pentru a înfrumuseţa vorbirea, ci corespund unei necesităţi de 
expresie. Astfel, semnificaţiile «abstracte» ale verbului supere „a şti" sau ale lui 
intelligere «a înţelege» sunt la fel de «proprii» acestora ca şi cele «concrete», 
şi anume „a gusta" în cazul lui supere, „a alege (fructe şi legume)" pentru intelli¬ 
gere . 60 Semnificaţia «concretă» şi cea «figurată» sunt, de fapt, unul şi acelaşi 
lucru. Universalul va fi recunoscut abia mai târziu şi separat de figurat. 

- Nu logica este primară în raport cu limbajul şi cu poezia, ci invers: lim¬ 
bajul şi poezia precedă logica, ele constituie premise pentru apariţia logicii. 

- Ştiinţa poate reduce mitul, îl poate „depăşi", însă nu-1 poate înlocui sau 
distruge; căci mitul, poezia şi fantezia sunt caracteristice unei faze a dezvoltă¬ 
rii fiinţei umane care are specificul ei şi valoarea ei intrinsecă. 

- Poezia, limbajul îmbinat, este forma originară a vorbirii; ea se află la înce¬ 
putul istoriei oricărui popor, aşa cum arată exemplul lui Homer şi cel al lui 
Dante. 61 Proza apare abia mai târziu. 

- în ceea ce priveşte vechea problemă a „dreptei potriviri a numelor" sau 
a „adevărului cuvintelor", concepţia lui Vico se deosebeşte clar atât de cea a 
lui Aristotel, cât şi de cea a lui Platon. Pentru Aristotel, „adevărul cuvintelor" 
constă în conformitatea acestora faţă de conceptul care trebuie să existe per 
definitionem, atunci când sunetele umane sunt interpretate drept „cuvânt". 62 
Pentru Platon, problema „dreptei potriviri a numelor" priveşte raportul dintre 
cuvânt (semnificam) şi obiect. 63 Filozoful italian caută „adevărul cuvintelor" 
în semnificaţia însăşi, mai bine spus, în motivarea spontană a semnificaţiei în 
raport cu obiectul desemnat. Este vorba la el de imitaţia a ceea ce un cuvânt 
semnifică drept intuiţie poetică, mai exact, independent dacă acest lucru 
corespunde sau nu unui adevăr ontologic, adică existenţei obiective a lucru¬ 
lui desemnat. Pentru Vico, adevărul cuvintelor se află pur şi simplu în trăi¬ 
rea umană exprimată prin cuvântul respectiv. Astfel, el afirmă într-un pasaj 

60. Cf. şi SNS 409; 706, şi Croce 6 1962,49. 

61. Cf. şi SNS 785 şi urm. 

62. Cf. supra 6.2 şi 6.3.3, ca şi Coseriu 1996, 890 şi urm. 

63. Cf. supra 5.2. 

că zeul Jupiter a fost denumit de romani prin imitarea lui Ious, a tunetului. 64 
Adevărul nu stă în relaţia dintre onomatopee şi concept, pentru că în această 
fază de dezvoltare a umanităţii nu se poate încă vorbi de „concept 1 , ci, în cel 
mai bun caz, de o intuiţie plastică. De asemenea, el constă tot atât de puţin 
în potrivirea fonetico-plastică sau fonetico-simbolică dintre cuvânt şi obiectul 
desemnat; această potrivire ar exista eventual în relaţie cu fenomenul natural, 
pe care cuvântul chiar nu-1 desemnează singur. Adevărul stă în trăirea umană 
specială, care capătă expresie prin acest cuvânt, în identificarea lui Jupiter cu 
tunetul. La o privire mai atentă, se observă că nu este vorba propriu-zis de o 
„identificare", ci de o intuiţie unitară, prin care tatăl zeilor şi fenomenul natu¬ 
ral respectiv sunt percepuţi împreună, ca ceva încă nediferenţiat, aşadar: 

Jupiter Jupiter 

nu: JT Identificare ci: Intuiţie C/J (diferenţiere ulterioară) 

Tunet ''' Tunet 

în perceperea a ceea ce este nediferenţiat (a „ceea ce este nedivizat", cf. infra) 
constă pentru Vico tocmai adevărul omenesc al cuvintelor. De aceea, un ase¬ 
menea adevăr nu se poate afla în contradicţie cu adevărurile exprimate de 
cuvintele corespunzătoare din alte limbi. Intuiţia grecilor, care au recunoscut 
numele părintelui zeilor, Zeus, în şuieratul care însoţeşte fulgerul, sau intuiţia 
popoarelor orientale, al căror auz a distins, printre pârâiturile focului, numele 
celui mai important zeu al lor, f/r, sunt la fel de „adevărate" ca şi aceea a romani¬ 
lor. 65 Asupra problematicii acestei concepţii ne vom întoarce ceva mai târziu. 66 

- Şi la Vico există concepţia conform căreia etimologia are misiunea de a 
dezvălui adevărul cuvântului (irupov); însă acest adevăr nu se referă la potri¬ 
virea cuvântului în raport cu obiectul sau starea de lucruri desemnate, ci la 
imitarea «corectă» a intuiţiei căreia cuvântul îi datorează originea, la «ade¬ 
vărul» cuvântului din perspectiva oamenilor. 

- Astfel, teorii pe care la prima vedere înclinăm să le explicăm pe baza 
unor probleme formulate din cele mai vechi timpuri primesc la Vico un sens 
cu totul nou. Acest lucru poate fi ilustrat cel mai bine cu ajutorul a două exem¬ 
ple, care ar putea să i se pară cititorului cunoscute în primă instanţă, pentru 
a-şi da seama mai târziu că este vorba doar de o asemănare superficială: 

64. Cf. SNS 447 = Vico 1744/1971, 503. Această etimologie este la fel de falsă 
din punct de vedere istoric ca şi relaţia ious-ius-iuris-Iovis , indicată de Vico în 
diverse alte locuri. 

65. Cf. supra 6.2 şi 6.3.3, ca şi Coseriu 1996, 890 şi urm. 

66. Cf. infra 16.4.5. 

a) Vico urmăreşte ideea unui „dicţionar spiritual" comun tuturor popoa¬ 
relor mai întâi în Diritto universale, apoi, şi mai hotărât, în Scienza nouva. 
Citim încă din introducere: 

Un tal lessico si truova esser necessario per sapere la lingua con cui paria la storia 
ideal eterna... 67 

„Un asemenea vocabular se dovedeşte a fi necesar pentru a înţelege limba în care 
vorbeşte istoria ideal eternă..." 

In capitolul al doilea din prima carte, Vico reia această idee mai detaliat: 68 

„Trebuie să existe în natura lucrurilor omeneşti, adică în lume, o limbă mentală 
comună tuturor naţiunilor, care să înţeleagă în acelaşi fel substanţa lucrurilor pre¬ 
zente în viaţa socială a oamenilor şi să le exprime în mod tot atât de variat pe cât 
sunt de variate aspectele pe care aceleaşi lucruri pot să le prezinte; după cum se 
întâmplă în cazul proverbelor, maxime ale înţelepciunii populare, aceleaşi în sub¬ 
stanţa lor, dar semnificate la diversele naţiuni din lume, antice şi moderne, atâtea 
câte sunt, în tot atâtea feluri diferite. Cunoaşterea acestei limbi aparţine Ştiinţei 
cuprinse în opera de faţă; iar dacă învăţaţii în domeniul limbilor se vor consacra 
acestei cunoaşteri, ei vor putea alcătui un vocabular mental comun tuturor limbi¬ 
lor articulate, diferite între ele, limbi moarte şi vii...“ 

Din acest lung citat reiese clar că dicţionarul universal avut în vedere de Vico 
nu are nimic de a face cu limba universală, acea Mathesis universalis de la 
Descartes sau Leibniz. Căci, pe de o parte, acest dicţionar universal nu tre¬ 
buie conceput a priori, ci a posteriori, pornind de la limbile istorice, şi, pe de 
altă parte, el nu trebuie să servească pentru a înţelege sistematic şi a transmite 
cunoaşterea despre lumea naturii, ci pentru a ilustra şi a face înţeleasă în mod 
nemijlocit lumea istoriei, a vieţii sociale a oamenilor. Acest dicţionar ar trebui 
să ajute la ilustrarea prin fapte şi la dezvăluirea acelei unităţi a spiritului uman 

67. SNS 35 = Vico 1744/1971,395. 

* Ed. cit., p. 134 (n. tr.). 

68. SNS 161 şi urm. In original: „E necessario che vi sia nella natura delle cose 
umane una lingua mentale comune a tutte le nazioni, la quale uniformemente intenda 
la sostanza delle cose agibili nell’umana vita socievole, e la spieghi con tante diverse 
modificazioni per quanti diverşi aspetti possan aver esse cose; siccome lo sperimen- 
tiamo vero neprobverbi, che sono massime di sapienza volgare, l’istesse in sostanza 
înţese da tutte le nazioni antiche e moderne, quante elleno sono, per tanti diverşi 
aspetti significate. Questa lingua e propria di questa Scienza, col lume della quale se i 
dotti delle lingue v’attenderanno, potranno formar un vocabulario mentale comune 
a tutte le lingue articolate diverse, morte e vivendi...", Vico 1744/1971,437 şi urm. 

** Ed. cit., pp. 178 şi urm. (n. tr.). 

pe care Vico o consideră a fi a priori. Prin aceasta el înţelege nu o cunoaştere 
unitară, ci uniformitatea creaţiilor şi a instituţiilor umane. 

b) Al doilea exemplu se referă la motivarea semnului lingvistic, o problemă 
care ne-a preocupat mereu pe parcursul acestei prezentări istorice. Vico res¬ 
pinge explicit teza despre caracterul arbitrar al semnului lingvistic, aşa cum 
o găseşte în tradiţia aristotelică (icara cruv0yjKr]v; ad placitum), şi face acest 
lucru în mod repetat, în mai multe pasaje din scrierile sale. Pentru el semnul 
lingvistic este motivat sau „natural" şi, prin această concepţie, el crede că se 
plasează de partea lui Platon şi împotriva lui Aristotel. In realitate însă, nu 
este vorba la el, ca la Platon, de o motivare prin cunoaşterea şi analiza lucru¬ 
rilor, ci de o relaţie mult mai directă: pentru Vico, lucrurile sunt la originea 
lor semne pentru ele însele; un obiect este interpretat fără nici un fel de ana¬ 
liză drept «prototipic» şi prin aceasta drept semn pentru obiecte asemănă¬ 
toare. Imaginea copacului este semn pentru „copac". Astfel, Vico presupune 
că limba originară a fost o favella naturale , o limbă caracterizată prin „atti o 
corpi ch’avessero naturali rapporti all’idee che si volevan significare" (gesturi 
sau corpuri aflate în raporturi naturale cu ideile care se voiau desemnate). 69 
Din acest motiv, pe Vico îl deranjează constant pictogramele scrierii hiero¬ 
glifice {ilparlar geroglifico, la scrittura geroglificd), despre care presupune că a 
apărut în acelaşi timp cu limbajul articulat sau chiar că este anterioară acestu¬ 
ia/ 0 în acelaşi sens interpretează Vico şi limbajul gesturilor. După acest limbaj 
al gesturilor a urmat (rămâne de discutat dacă în sens cronologic sau nu) o 
a doua limbă, în cadrul căreia omul se exprima prin „asemănări, compara¬ 
ţii, imagini, metafore, descrieri naturale".' 1 Este limba acelei vârste în care un 
copac {arbor) nu era doar o plantă, ci reprezenta în acelaşi timp şi forma de 
manifestare exterioară a unei zeităţi feminine. Semnele din care era alcătuită 
această limbă nu sunt arbitrare, ci motivate; tipul lor de motivare nu poate fi 
însă imitat în chip raţional. în acest stadiu, după Vico, lucrurile nu erau recu¬ 
noscute ca atare şi din această cauză nu erau reprezentate prin concepte, prin 
universali ragionati. Denumirea unui obiect nu se putea petrece pe baza unei 
analize a obiectului care trebuia denumit. 

69. Cf. SNS 34. [Trabant (1994, 67) atrage atenţia că forma de conjunctiv aves- 
sero este ignorată în mod intenţionat în cercetările operei lui Vico.] 

70. Cf. SNS 33. [Prin comparaţia cu „antifonocentrismul" lui Derrida, cf. Tra¬ 
bant 1994, cap. 5]. 

71. „Somiglianze, comparazioni, immagini, metafore e naturali descrizioni", 
cf. SNS 32. 

în contextul acestei argumentări, Vico ia mereu poziţie împotriva lui 
Aristotel. însă argumentele sale nu se referă la Aristotel însuşi, ci, după cum 
observă Pagliaro, la aristotelismul târziu. La Aristotel nu se punea problema 
originii semnelor, ci exclusiv a funcţiei pe care acestea o îndeplinesc în enunţ 
şi în text. Dacă Vico ar fi cunoscut mai bine scrierile rămase de la Aristotel, 
poate că l-ar fi surprins unele pasaje, care ar fi întrunit acordul său. Cele 
două pasaje se găsesc în De anima (Llspi Pasajul în care se vorbeşte 

despre „sesizarea indivizibilului” (rwv âSiaiptrcov vo^cnţ) 2 nu este în con¬ 
tradicţie cu concepţia lui Vico despre caracterul prelogic al semnificaţiei din 
limbă. într-un alt pasaj, Aristotel spune că semnificaţiile provin din fantezie 
(inspiraţie): 

oi) yâp 7râţ £coou \|/o<j)oţ cţ>covrj [...] aXka. Seî £ţn|/o<j>6v ts elvai to tutttov xai \ieră 
cjxmmriaţ Tivoţ... (Deanima II, 8,420 b 29 şi urm .) 70 

„căci nu orice sunet pe care îl scoate un animal este voce [...], el trebuie să fie un 
impuls spiritual şi să corespundă unei fantezii (inspiraţii).” 

La stoici, conceptul aristotelic ^avrama, devine, după cum am văzut, cf>avraaîai 
loyixai', reprezentările sonore ale fiinţelor înzestrate cu gândire. 4 

Atunci când îl critică pe Aristotel, Vico nu reuşeşte să se plaseze la acelaşi 
nivel cu argumentele care îl scandalizează. Argumentele lui Aristotel se situ¬ 
ează la nivelul funcţionării limbii. Pentru Vico, dimpotrivă, caracteristică este 
gândirea genetică, faptul că el tratează orice lucru în actul apariţiei sale şi por¬ 
nind de la această apariţie. Până în acest punct putem urma interpretarea lui 
Pagliaro. însă în ceea ce priveşte alte interpretări ale conceptului de „genetic” 
se ivesc diferite posibilităţi de explicare. 

în acest context se pune o problemă fundamentală a hermeneuticii: Este cel 
care interpretează obligat a se ţine strict de litera textului interpretat, sau poate 
depăşi textul pentru a încerca să arate ce a voit «de fapt» să spună autorul pe 
care îl interpretează sau ce ar fi putut să spună acesta? Oare cel care întreprinde 
un demers interpretativ trebuie să se comporte ca Xenofon, care - atât cât 
putem aprecia astăzi acest lucru - relatează cu fidelitate ce ştia despre Socrate, 

72. De anima 430 a, 26 şi urm.; cf. supra 6.3.5. 

73. Cf. supra 6.3.3. 

* Pentru comparaţie oferim şi versiunea românească a lui N.I. Ştefănescu: 
„Căci nu este voce orice sunet produs de un vieţuitor [...], ci acela ce loveşte aerul 
trebuie să fie însufleţit ca să aibă o anumită reprezentare”, în Aristotel, Despre suflet, 
traducere şi note de N.I. Ştefănescu, Editura Aion, Oradea, 1996, p. 50 (n. tr.). 

74. Cf. supra, schema de la 7.2.1. 

sau ca Platon, care în dialogurile sale a «gândit mai departe» doctrina lui 
Socrate?' 3 LaXenofon găsim probabil exact ceea ce a spus sau a făcut Socrate - 
redat corect, conform modestelor posibilităţi de înţelegere şi de expresie de care 
dispunea Xenofon. La Platon dăm, dimpotrivă, peste afirmaţii pe care perso¬ 
najul istoric Socrate nu le-a făcut niciodată. Platon încearcă să dezvolte ceea ce 
Socrate, aşa cum îl cunoştea el, voise să spună, chiar dacă nu a spus. Astfel, el 
conferă un anumit sens afirmaţiilor lui Socrate, transmise fragmentar. Care 
Socrate este oare mai «verosimil», cel al lui Xenofon, sau cel al lui Platon? 
Unele lucruri par să indice că cel al lui Platon este preferabil. La Platon sunt 
continuate şi dezvoltate anumite evaluări, într-o direcţie în care se îndreptase 
şi Socrate, fără însă a merge până la capăt. Acest Socrate al lui Platon nu este 
altcineva decât Platon însuşi. Cu aceasta am ajuns la un paradox: adevăratul 
Socrate trebuie căutat în Platon. 

în ceea ce priveşte interpretarea lui Vico, ne aflăm în faţa unei probleme 
asemănătoare. Dacă Vico aduce mereu în prim-plan aspectul genetic, tre¬ 
buie desigur să fim atenţi la ceea ce el spune cu adevărat, iar, pe de altă parte, 
trebuie să încercăm să descoperim ceea ce voia să spună de fapt. A avut 
sau nu, la urma urmelor, o intuiţie pe care nu a mai apucat să o exprime 
adecvat? Se gândeşte el realmente la esenţa limbii, respectiv la o trăsătură 
definitorie a acesteia, sau cumva, mai degrabă, îşi pune problema apariţiei 
şi a istoriei limbii? Pentru Pagliaro, răspunsul la această întrebare pare să fie 
clar. Lingvistul italian consideră că Vico tratează „limbajul în momentul 
apariţiei sale, în momentul în care conştiinţa umană devine un «factum» 
în limbă“.' 6 Mai departe, Pagliaro este de părere că Vico porneşte de la ino¬ 
vaţia lingvistică liberă, îi atribuie acesteia un caracter ,,poetic“[„poetisch“] 
şi o proiectează în cele din urmă în preistoria limbii. Acesta este un bun 
exemplu de interpretare care merge dincolo de textul pe care îl are în vedere. 
Pagliaro presupune că Vico ar fi vrut să spună că poeticul este mereu pre¬ 
zent în limbă, inclusiv în inovaţiile individului, în vorbirea obişnuită. Dacă 
voim să urmăm modalitatea lui Platon de a-şi interpreta maestrul, atunci ne 
putem alătura lui Pagliaro şi-i putem împărtăşi opinia că punctul de plecare 

75. [Xenofon (cca 430-355 î.Hr.) a fost, ca şi Platon, un discipol al lui Socrate. 
Relatările sale reprezintă, după dialogurile platonice, a doua sursă importantă de 
informaţii în legătură cu Socrate.] 

76. „...il Vico guarda alia lingua nel suo momento genetico [...] cioe a quel certo 
momento della coscienza umana che diventa ,fatto’ nella lingua“, Pagliaro 1961,330. 

77. Acest cuvânt [,,poetisch“, n tr.] are o semnificaţie mai cuprinzătoare decât 
germ. „dichterisch 11 ; cf. Trabant 1994, 46. 

al lui Vico l-a constituit inovaţia liberă, observabilă în orice moment; carac¬ 
terul „poetic" al limbajului trebuia observat undeva. Numai că textele nu 
susţin o asemenea interpretare. Nicăieri nu este vorba de poeticitatea vorbi¬ 
rii obişnuite. Spusele lui Vico par să indice o altă direcţie şi, astfel, pare mai 
înţelept să urmăm, în acest caz, o interpretare de genul celei a lui Xenofon. 
Vom respecta deci cu stricteţe litera textului. Vico priveşte totul dintr-o per¬ 
spectivă genetic-istorică. Prin „originar" el nu înţelege ceea ce este genuin, ci 
ceea ce a existat mai întâi, iar ceea ce este „primar" precedă la Vico toate cele¬ 
lalte lucruri nu la modul ideal, ci din punct de vedere cronologic. Poeticul 
reprezintă în primul rând o fază a umanităţii, şi mai puţin o caracteristică a 
esenţei umane, un stadiu de dezvoltare a individului uman, ca şi a comuni¬ 
tăţilor umane. Pentru a-şi susţine argumentele, Vico se raportează mereu la 
dezvoltarea individului: 

„La început, oamenii simt fără să perceapă, apoi percep cu sufletul tulburat şi miş¬ 
cat, în sfârşit, reflectează cu mintea pură." 78 ’* 

Observaţiile făcute în domeniul ontogenezei sunt apoi transferate în cel al filo- 
genezei. Adesea se vorbeşte despre „popoarele aflate încă la vârsta copilăriei" 
(popoli ancora fanciuli)-, după Vico, există o epocă istorică în care predomină 
intuiţia şi fantezia şi în care îşi fac apariţia creaţiile umane. Ideea genezei - 
neapărat sub aspect temporal concret - domină gândirea lui Vico. Pentru el, 
esenţa lucrurilor se află în originea lor: 

„Natura lucrurilor înseamnă apariţia lor intr-un anumit timp şi în anumite 
moduri, iar când acestea rămân neschimbate, lucrurile se nasc şi ele aceleaşi, şi nu 
altele." 79 ’* 

Prin aceasta, el nu vrea să facă o remarcă valabilă într-un prezent atemporal 
(ca „Limbajul se naşte din fantezie"), ci o observaţie istorică: „Limbajul a luat 
naştere, în copilăria popoarelor, din fantezia umană." 

78. SNS 218; în original: „Gli uomini prima sentono senz’ avvertire; dappoi 
avvertiscono con animo perturbato e commosso, finalmente riflettono con mente 
pura"; Vico 1744/1971,445. 

* Versiunea românească în Giambattista Vico, Principiile unei ştiinţe noi cu 
privire la natura comună a naţiunilor precedată de Autobiografie, ed. cit., p. 188 
(n. tr.). 

79. SNS 147; în original: „Natura di cose altro non e che nascimento di esse in 
cerţi tempi e con certe guise, le quali sempre che sono tali, indi tali e non altre nas- 
conle cose"; Vico 1744/1971, 435. 

** Ed. cit., p. 176 (n. tr.). 

16.4.4. Vico în interpretarea lui Antonino Pagliaro 
şi a lui Benedetto Croce 

Doi importanţi învăţaţi italieni, care s-au ocupat intens de filozofia lui 
Vico, înclină către o interpretare «platonică» a ideilor acestuia. întrucât ei 
au avut o mare influenţă asupra cercetării filozofiei lui Vico până în epoca 
noastră, ne vom ocupa de ei ceva mai amănunţit. Vom arăta clar ce ni se pare 
acceptabil în aceste interpretări şi în ce privinţă cei doi savanţi s-au îndepărtat 
prea mult, după părerea noastră, de texul lui Vico. 

Mai întâi, câteva observaţii despre felul în care ideile lui Vico sunt interpre¬ 
tate de lingvistul Antonino Pagliaro (1898-1973). Cineva s-ar putea întreba 
dacă nu ar fi mai bine să începem cu Croce, magistrul unei întregi generaţii de 
învăţaţi italieni şi care, nu în ultimul rând, l-a influenţat puternic şi pe Pagli¬ 
aro. Faptul că ne ocupăm mai întâi de Pagliaro are la bază motive de tehnică 
a prezentării; ni se pare înţelept să înaintăm în discuţia noastră de la un nivel 
mai simplu la unul mai complicat. 

Expresia mondo civile de la Vico este adesea redată în germană prin 
„geschichtlische Welt", lumea istorică . 80 Totuşi, ea nu are a face cu istoria decât 
indirect. Expresia lui Vico ar putea fi echivalată şi prin „Bereich der menschli- 
chen Făhigkeiten“, domeniu al activităţilor umane, „Kultur“, cultură, sau chiar 
„Geist“, spirit-, căci este vorba în esenţă de domeniul care de la Dilthey încoace 
este considerat în spaţiul germanofon obiectul aşa-numitelor „ştiinţe ale spiri¬ 
tului “. Termenul „Geist“ ( spirit ) este uneori folosit nu doar în sensul de „subiect 
al unei activităţi creatoare' 1 , ci şi pentru a desemna obiectivarea acestei activităţi 
creatoare în istorie. în acest caz, „Geist" ( spirit ) este sinonim cu „Kultur" {cul¬ 
tură). Trebuie acum să vedem - şi acest lucru se referă atât la interpretarea lui 
Pagliaro, cât şi la cea a lui Croce - dacă Vico şi-a propus realmente să schiţeze 
o filozofie a spiritului, respectiv a culturii, sau dacă nu cumva el concepe aceste 
fenomene ca pe un eveniment unic, producându-se într-o succesiune concretă, 
şi dacă ar trebui deci considerat mai degrabă un filozof al istoriei. 

în interpretarea lui Vico, Pagliaro porneşte de la limbile istorice individu¬ 
ale. Evoluţia acestora poate fi concepută ca o succesiune de inovaţii, produse 
de anumiţi vorbitori ai acelei limbi şi preluate de alţi vorbitori dacă, indiferent 
din ce motive, găsesc de cuviinţă să facă asta. în acest fel, inovaţiile individuale 
devin parte a „limbii". însă prin „limbă" Vico nu înţelege tehnica vorbirii de 

80. [Hosle şi Jermann au optat pentru sintagma politische Welt, care poate fi 
uşor înţeleasă greşit; pentru alte echivalente în limba germană, precum burgerlisch 
sau kulturell, cf. Trabant 1994, 208 şi urm.] 

care vorbitorul dispune deja şi care constituie fundamentul oricărei inovaţii; 
pentru el, „limba“ constituie mai degrabă intuiţia care stă la baza oricărei ino¬ 
vaţii. 81 Aceasta poate să însemne o nouă semnificaţie a unui cuvânt, o formă 
nouă, o construcţie nouă, pe scurt, diverse tipuri de «greşeli de limbă produc¬ 
tive». Pagliaro afirmă că poeticitatea, pe care Vico o atribuie limbii primare, 
constă în aceste inovaţii care apar de-a lungul procesului de dezvoltare al tutu¬ 
ror limbilor „vii“ şi că, atunci când Vico spune că limbajul este la origine poe¬ 
zie, el se referă la inovaţiile care pătrund în limbă în orice moment. 

începând cu acest punct, nu mai putem fi de acord cu interpretarea lui 
Pagliaro. Un hermeneut are, desigur, dreptul de a depăşi în interpretarea sa 
ceea ce autorul a spus efectiv. Ca să facă aceasta el trebuie să se poată spri¬ 
jini, totuşi, pe afirmaţii care pot fi dezvoltate pornind de la textul însuşi. în 
interpretarea lui Pagliaro, Vico pare să fi avut în vedere nu originea limbii, ci 
originea faptelor de limbă. Trebuie să aducem obiecţii împotriva acestei inter¬ 
pretări. Despre inovaţii nu este vorba nicăieri la Vico. Filozoful nu vorbeşte 
despre un caracter poetic permanent al limbii, ci îl vede doar la începutul lim¬ 
bii. El se referă deci la geneza întregii limbi, nu la faptele de limbă individuale, 
care apar permanent. Vico spune chiar explicit că în perioadele mai târzii a 
existat o trecere de la formele poetice către alte tipuri de forme ale limbii. Mai 
târziu avem de a face cu lingua volgare, respectiv cu lingua delle nazioni. Urme 
ale caracterului poetic originar al limbajului ar mai putea fi identificate doar 
retrospectiv, cu ajutorul cercetării etimologice. La Vico dăm mereu peste for¬ 
mulări din care rezultă că pentru dânsul „poeticitatea" este legată de un stadiu 
timpuriu al limbajului şi că cercetarea pe care el o întreprinde asupra limbaju¬ 
lui este integrată într-un cadru conceput cronologic. 

O interpretare acceptabilă a lui Vico, în sensul lui Pagliaro, ar trebui să 
indice clar punctul din care interpretul începe să gândească dincolo de textul 
de care se ocupă. în acest caz, Pagliaro n-ar fi trebuit să evite să explice că, după 
opinia sa, Vico s-a exprimat într-un mod echivoc sau defectuos; că adevăratul 
caracter creator al limbajului trebuie văzut nu în momentul îndepărtat al naş¬ 
terii acestuia, ci în apariţia continuă a noi fapte de limbă. 

Benedetto Croce ar dori ca nu doar opinia lui Vico despre caracterul crea¬ 
tor al limbii, ci întreaga sa concepţie despre istorie să fie înţeleasă într-un sens 
sistematic, non-cronologic. Numeroasele pasaje în care este vorba despre o sto¬ 
na ideale eterna par să-i dea dreptate. însă această istorie poate fi considerată 
atemporală doar în măsura în care ea reprezintă modelul «etern», urmat de 


81. Cf. supra, 16.4.3, nota 76. 

istoria fiecărei naţiuni în parte, „istoria ideal eternă [...] potrivit căreia se des¬ 
făşoară în timp istoriile tuturor popoarelor 11 . 82 * 

Dacă supunem, la rândul ei, interpretarea lui Vico de către Croce unei alte 
interpretări, vom constata că acesta din urmă se străduieşte să şi-l revendice pe 
Vico, atât cât este posibil, ca validare a propriei filozofii. Pentru ca cititorul să 
recunoască acest lucru, trebuie să schiţăm măcar liniile principale ale filozofiei 
croceene. Croce îşi înţelege propria filozofie ca filozofia dello spirito, „filozofie 
a spiritului 11 . După Croce, spiritul se manifestă sub forma a patru activităţi 
umane diferite, care pot fi reprezentate în cadrul a două dihotomii ce se inter¬ 
sectează: intuitiv vs conceptual şi teoretic vs practic: 



intuitiv 

conceptual 


Estetica 

Logica 

teoretic 

Frumosul ; cunoaşterea 

Adevărul-, cunoaşterea 


individualului 

generalului 


Etica 

Economia 

practic 

Binele ; forma individuală 

Utilul-, forma colectivă 


a ceea ce este de dorit 

a ceea ce este de dorit 


După Croce, limbajul aparţine, împreună cu arta, formei intuitive a spiritului 
teoretic - din principiu, nu doar intr-un anumit stadiu al istoriei limbii - şi, 
dintr-o anumită perspectivă, tot acestei forme a spiritului îi aparţine şi mitul. 
Pe de altă parte, Croce vede în mit „eterna eroare a oamenilor". Ca şi poezia, 
mitul s-ar întemeia, după Croce, pe cunoaşterea individuală, însă are preten¬ 
ţia că reprezintă o cunoaştere a generalului şi că, prin aceasta, ar putea servi 
unei explicaţii raţionale a lumii. Poezia nu are această pretenţie, ea există ca 
scop în sine. Poezia se instituie pe sine ca realitate şi nu serveşte la explica¬ 
rea altor realităţi (ca de exemplu realităţi istorico-sociale). Formei intuitive a 
spiritului practic îi corespunde reglementarea comportamentului individual, 
formei conceptuale îi corespunde reglementarea comportamentului social, al 
cărui scop ar putea fi considerat - Croce nu face acest lucru - utilul . 83 

82. „...la storia ideal eterna, sulla quale corrono in tempo le storie di tutte le 
nazioni... 11 ; SNS 35, cf. 16.4.3, nota 67. 

* Ed. cit., p. 134 (n. tr). 

83. Aici se poate observa o reminiscenţă marxistă în gândirea lui Croce. In tine¬ 
reţea sa, el a fost apropiat de ideologia marxistă şi a tradus în italiană lucrări ale lui 
Marx şi Engels. 

Deosebit de importantă în contextul interpretării lui Vico este teza lui 
Croce despre primatul formelor intuitive ale spiritului asupra celor concep¬ 
tuale. Termenul „primat” trebuie interpretat aici în sensul operatorului logic 
„implicaţie”, adică dintre două fenomene trebuie considerat primar în raport 
cu celălalt acela pe care celălalt nu îl implică. Orice poet este om, însă nu orice 
om este poet; prin urmare, „calitatea de (a fi) om” este primară în raport cu 
„calitatea de (a fi) poet”. Croce aplică această schemă şi la raportul dintre for¬ 
mele intuitive ale spiritului şi cele conceptuale. Intuiţia precedă analiza raţio¬ 
nală, judecata şi concluzia. După Croce, raţionalul se bazează în mod necesar 
pe intuiţie, căci mai întâi trebuie să existe ceva perceput intuitiv, înainte de a 
putea fi analizat sau interpretat conceptual. Astfel, după opinia sa, arta este 
primară faţă de ştiinţă şi filozofie, limbajul este primar faţă de logică. „Pri¬ 
mar” nu înseamnă „precedent, premergător din punct de vedere temporal”; 
cele două forme există sincronic, una alături de cealaltă. Poezia se poate asocia 
cu alte forme ale spiritului; ea poate constitui un medium pentru logică, etică 
sau chiar economie. Insă nu acesta este adevăratul său scop. O poezie didac¬ 
tică poate să fie poezie şi - într-o anumită măsură - să şi instruiască în acelaşi 
timp; în schimb, un text al cărui scop real este de a-1 instrui pe celălalt nu 
constituie o poezie. 

Croce susţine că viziunea lui Vico asupra istoriei trebuie interpretată în 
lumina raportului de determinare unilaterală care se stabileşte între cele două 
forme ale spiritului. Istoria despre care vorbeşte Vico nu este, după Croce, isto¬ 
ria în desfăşurarea ei temporală; în cele din urmă, el o numeşte chiar „istoria 
eternă şi ideală”. Vico nu ar avea în vedere filozofia istoriei şi cu atât mai puţin 
un model al istoriei. Prin „istorie” el vrea să înţeleagă mai degrabă - ne spune 
Croce textual - „filozofia spiritului”. 84 De acest lucru trebuie să ţinem seama 
şi în interpretarea raportului dintre limbaj şi poezie, aşa cum apare acesta în 
concepţia despre limbaj a lui Vico. Atunci când filozoful vorbeşte despre tre¬ 
cerea la limbile non-poetice - lingua volgare sau lingue deipopoli acest lucru 
nu trebuie înţeles în sens temporal; el se referă la trecerea de la intuiţie la con¬ 
ceptualizare şi raţionalitate. 

în acest punct, trebuie să ridicăm din nou obiecţii. O asemenea interpretare 
a intuiţiei originare, aşa cum apare ea la Vico, este cât se poate de admisibilă; 
însă nu este admisibil să afirmăm că Vico a spus categoric asemenea lucruri şi, 
mai mult, să trecem cu vederea peste ceea ce el a spus de fapt. Vico îşi ia schema 
istorică mult mai în serios decât vrea să admită Croce; el nu vrea să elaboreze 


84. Cf. şi Croce s 1962, 37; 150. 

reguli generale şi norme pentru procesele istorice, ci propune o schemă după 
care, crede el, s-a desfăşurat şi se va desfăşura întotdeauna istoria tuturor popoa¬ 
relor. Din această cauză este potrivit să vorbim la Vico de o filozofie a istoriei, şi 
nu de o filozofie a culturii, respectiv de o „filozofia dello spirito“. 

16.4.5. Cristalizarea treptată a ideilor de filozofie a limbajului 
în scrierile lui Vico 

La concepţia expusă mai sus Vico ajunge doar treptat şi în nici un caz pe 
o cale directă. Cel care vrea să cunoască întreaga filozofie a lui Vico trebuie să 
se ocupe şi de diversele etape de pe drumul parcurs de gândirea sa, şi asta cu 
atât mai mult cu cât ultima sa operă, Scienza nuova seconda, nu se prezintă în 
configuraţia în care s-ar fi prezentat dacă autorul ei nu ar fi fost supus în nici 
un fel unor constrângeri publicistice externe. 85 

Limbajul nu se află în centrul gândirii lui Vico nici în lucrarea De noştri 
temporis studiorum ratione. Aici el se pronunţă exclusiv împotriva deprecierii 
de către Descartes a formaţiei umaniste şi se teme că aceasta ar putea însemna 
o decădere a artelor (artes), care se întemeiază pe fantezie şi memorie. Limbajul 
este apreciat în această scriere doar prin prisma întrebuinţării sale ca retorică. 

în De antiquissima italorum sapientia (Liber metaphysicus ) se văd deja 
eforturile lui Vico de a face din filologie o ştiinţă exactă. Astfel, filozofia 
sa devine filologie, sau cel puţin o filozofie a filologiei. Vico porneşte în 
investigaţiile sale de la principiul certum-factum din matematică, deşi acesta 
constituie pentru el doar un analogon, dat fiind că matematica nu este nici 
instrument pentru o veritabilă cunoaştere a naturii, nici obiect al proprii¬ 
lor strădanii. De aceea nu este îndreptăţită plasarea lui în linia Cusanus- 
Descartes-Leibniz. 86 în Liber metaphysicus este vorba deja despre limbaj ca 
atare, nu despre retorică. Vico doreşte să dezvăluie în limba latină vechea 
înţelepciune a „italicilor 1 . în acest scop, el tratează semnificaţia originară a 
unui cuvânt ca definiţie a obiectului pe care acesta îl desemnează. Filozoful 
încearcă să reconstruiască, cu ajutorul unor etimologii bizare, aceste sem¬ 
nificaţii originare, în care se reflectă înţelegerea reală a obiectului desem¬ 
nat cu ajutorul limbii. Problematica în sine nu este străină de tradiţia raţi- 
onalistă, însă, după cum subliniază chiar Vico, la el are un alt obiectiv. El 
nu voia să deducă principiile limbii din filozofie, precum Varro sau Julius 


85. Cf Hosle 1990, LXXXVIII şi urm. 

86. Cf. supra 16.3. 

Caesar Scaliger (1481—1558) 87 şi Franciscus Sanctius (Sânchez de las Brozas, 
1523-1601), teoreticieni ai limbajului din Renaştere, ci invers, să deducă 
din limbă un anumit adevăr istoric: 

„Aceia s-au străduit să deducă fundamentele limbii din filozofie, pe care o cunoş¬ 
teau foarte bine şi pe care o cultivau, şi să îi înţeleagă sistemul; dimpotrivă noi, 
care nu aparţinem nici unei şcoli, vom căuta fundamentele înţelepciunii vechilor 
italici în chiar originea cuvintelor. 1 ' 88 

Atribuirea de nume reprezintă pentru Vico un mod al creaţiei {facere ), cu care 
omul trebuie să se mulţumească şi care constă în selectarea, dintre trăsătu¬ 
rile care intră în discuţie ale lucrurilor, a câteva dintre ele. Această selecţie îşi 
găseşte expresia în cuvânt. Când Pagliaro afirmă că Vico se menţine în cadrele 
tradiţiei logic-intelectuale, această afirmaţie se potriveşte eventual procedeelor 
pe care le aplică, nu însă şi scopului pe care îl urmăreşte. Nu trebuie să uităm 
faptul că ne aflăm tot în faza negativă a filozofiei lui Vico. El are în vedere nu 
adevărul obiectelor şi al stărilor de lucruri ca atare, care ar putea fi dezvăluit 
în cuvinte prin cercetarea etimologiei acestora, ci un adevăr mult mai modest, 
aflat la îndemâna oamenilor. Este vorba nu despre scientia , care în această fază 
a gândirii lui Vico este rezervată doar lui Dumnezeu, ci despre sapientia, nu 
despre verum, ci despre certum. Vico se gândeşte la ceea ce omul a perceput şi a 
gândit odinioară, atunci când a dat nume lucrurilor. Gândirea umană despre 
care vorbeşte Vico aici este reflectată în verbul cogitare-, celălalt tip de gândire, 
pensare, cântărirea şi aprecierea lucrurilor, este posibil doar pentru Dumne¬ 
zeu, cel care a făcut să apară aceste lucruri. 

Pentru Vico, limbajul este acum deja obiect de cercetare, el nu conţine însă 
nici un adevăr, ci procură doar certitudinea, singura formă de adevăr inferioară 
care îi este accesibilă omului. Şi raportul dintre cuvânt şi obiect se caracteri¬ 
zează prin certitudine {certum), şi nu prin adevăr {verum). Numai Dumnezeu 
dispune de adevărul lucrurilor în mod direct, adică fără intermedierea limbii. 

Abia într-o fază târzie certum se transformă în verum-. ceea ce se realizează 
în cuvânt prin actul denumirii este recunoscut ca un factum, în care rezidă 
„adevărul cuvântului”, pe care îl poate stabili omul însuşi. Acum nu este vorba 
despre reflectarea obiectului în cuvânt. Vico va considera mai târziu eronată 

87. [A nu se confunda cu fiul său Joseph Justus Scaliger (1540-1609).] 

88. Liber metaţhysicus, Proemium: „Ii enim ex philosophia, quam ipsi docţi fue- 
rant et excolebant, linguae causas eruere et systema comprehendere satagerunt; nos 
vero, nullius sectae addicti, ex ipsis vocabulorum originibus quaenam antiquorum 
sapientia Italorum fuerit sumus indagaturi", Vico 1710/1971, 59. 

problematica din Liber metapbysicus, însă, în ciuda acestui fapt, îşi va menţine 
argumentaţia etimologică. 

Trecerea decisivă la un stadiu ulterior al concepţiei lui Vico despre limbaj 
se conturează în Diritto universale. în prima parte, 89 totul rămâne ca mai 
înainte. Vico se bazează pe o etymologia pbilosophica, care, spre deosebire de 
obişnuita etymologiagrammatica, ar face posibil accesul către „definiţiile" ori¬ 
ginare ale lucrurilor. Mai exact, el spune că la început ar fi existat o lingua 
beroica, corespunzătoare unui ius beroicum originar, însă apoi afirmă că „filo¬ 
zofia şi filologia s-au născut gemene", căci primii poetae teologi ar fi „determi¬ 
nat prin cuvintele lor originare esenţa lucrurilor." 90 

Această definire a naturii lucrurilor ( natura rerurrî) trebuie, desigur, atri¬ 
buită talentului ( ingenium ), care în prima parte din Diritto generale apare 
mereu ca stadiu preliminar, subordonat raţiunii ( ratio ). Vico îşi menţine încă 
poziţia privitoare la caracterul originar al poeziei. Poezia nu conţine univer¬ 
salii [genera ), ci doar imagini. Abia mai târziu filozoful italian le recunoaşte 
acestor imagini şi un fel de universalitate, ridicându-le la rangul de universali 
fantastici. De ele va trebui să ne ocupăm mai târziu. 

în a doua parte din Diritto universale 91 are loc, în sfârşit, trecerea la „ştiinţa 
nouă". Un capitol din această parte este intitulat Nova scientia tentatur, „Se 
încearcă o nouă ştiinţă": 

„Filologia constă în studiul limbii şi într-o atenţie acordată cuvintelor care îşi 
transmit istoria şi, în felul acesta, filologia oferă informaţii despre originea şi dez¬ 
voltarea acestora [...]. Totuşi, întrucât toate cuvintele sunt legate de idei, este în 
primul rând treaba filologiei de a se ocupa de istoria lucrurilor." 92 

în mod evident, Vico se referă aici nu la res ipsae, la lucrurile însele, ci la 
ideae, care sunt res pentru oameni. Din această cauză, Vico vrea să ridice filo¬ 
logia, ştiinţa despre cuvinte, la rangul de reper normativ al ştiinţei: „philolo- 
giam ad scientiae normam exigere" 93 . Acum, Vico ia pentru prima dată poziţie 

89. De uno universi iurisprincipio etfine uno. 

90. „...philosophia et philologia geminae ortae [sunt] [...] poetae teologi [...] suis 
etymis rerum naturas definierint", Vico, De uno, 183, 13. 

91. De constantin iurisţrudentis. 

92. „Est enim philologia sermonis studium et cura quae circa verba versatur 
eorumque tradit historiam, dum eorum origines et progressus enarrat [...]. Sed, cum 
rerum ideae quibusque verbis appictae sint, ad philologiam in primis spectat tenere 
rerum historiam", Vico, De uno, 183, 13, De constantin, Pars posterior, Caput I, Vico 
(1914-1941), voi. II, 2,308. 

93. De constantin, partea a Il-a, cap. 1, citat după Pagliaro 1961, 345. 

împotriva ideii că poeţii vorbesc în imagini şi că limba «normală» se găseşte 
în proză. El crede că, dimpotrivă, în poezie trebuie să vedem starea primară a 
limbii, înţelegând acest lucru mai ales din perspectivă cronologică. La început 
a existat o epocă eroică a omenirii în care limba şi poezia erau unul şi acelaşi 
lucru. Şi dreptul originar şi prima religie au apărut tot pe baza acestei limbi poe¬ 
tice originare. Asupra structurii acestei limbi primare Vico nu este încă lămu¬ 
rit; pentru a o descrie, el se foloseşte de exemple din limba copiilor. Vorbitorii 
acelei limbi originare se foloseau de expresii plastice, aşa cum fac şi astăzi copiii. 
Şi religia originară a apărut sub forma miturilor - rezultate ale capacităţii ima¬ 
ginative. în ciuda acestui fapt, miturile nu erau totuşi „false“ sau „mincinoase" 
- ceea ce ar implica existenţa unei intenţii de a înşela - şi, de asemenea, nici nu 
conţineau o înţelepciune dobândită raţional şi ascunsă ulterior sub un veşmânt 
plastic; miturile ar constitui, după Vico, manifestarea cunoaşterii primare, 
pre-raţionale, a lucrurilor. 

în Scienza nuova prima (SNP) Vico operează deja cu fazele „ideale şi 
eterne" ale istoriei: mai întâi apare epoca zeilor, apoi cea a eroilor şi, în sfâr¬ 
şit, cea a „oamenilor sau a popoarelor". Cu asta, problema trecerii de la limba 
„poetică" la limbajul conceptual devine şi mai acută. Pe baza concepţiei sale 
cronologice, Vico trebuie să accepte ideea că o asemenea trecere s-a produs, 
însă o poate exemplifica doar cu ajutorul limbilor populare ( lingue volgari sau 
deipopoli), adică al limbilor care ne sunt cunoscute. Cum se exprimă printr-o 
imagine un „caracter", 94 un „universale" ? Tot aşa cum spunem Hercule pentru 
a exprima ideea de „bărbat puternic". 95 în limbile cunoscute nouă, acesta este 
un exemplu de „transfer". Profesorul de retorică Vico, foarte bun cunoscător 
al teoriei tropilor, este conştient de dificultăţile pe care le implică acest proces. 
El trebuie să explice că în Hercule vedem expresia primară, iar în semnificaţia 
„bărbat puternic", dimpotrivă, ceva adăugat mai târziu. Mai întâi există un 
«prototip» care poate reprezenta o clasă de obiecte analoge, şi abia mai târziu 
din acesta ia naştere o clasă. „Caracterul" sau prototipul originar este în ace¬ 
laşi timp individ şi idee, ideea de „putere" întruchipată de un individ. Urme 
ale acestei străvechi capacităţi de plasticizare pot fi găsite încă - Vico este con¬ 
vins de asta - şi în limbile populare moderne ( lingue dei popoli). Astfel, dacă 
urmăm argumentaţia lui Vico, putem vedea în cuvântul german Schloss ima¬ 
ginea a ceva zăvorât, a ceva care, în acelaşi timp, „îngrădeşte" o regiune. Abia 
mai târziu apare un universale ragionato delimitând clasa „un anumit tip de 

94. Asupra termenului caracter , cf. Trabant 1994,49 şi urm. 

95. Cf., de exemplu, SNP V, 9 = Vico 1725/1971, 323 şi urm. 

clădire' 1 .* Uneori, imaginea originară şi semnificaţia conceptuală modernă se 
află în contradicţie: dacă putem vorbi în spaniola actuală de o joven senorita 
„tânără domnişoara', aceasta arată că imaginea originară sehor-ita < SENIOR 
„mai în vârstă, venerabil" nu mai este prezentă. 

Pentru a explica trecerea de la limba „poetică" la limba „obişnuită", Vico 
se foloseşte deci de teoria tropilor, desigur în sens invers: la începutul acestui 
proces de transfer, interpretat în sens diacronic, se află ceea ce considerăm în 
mod obişnuit din perspectivă sincronico-stilistică „sens figurat", iar la sfârşitul 
procesului, sensul „propriu-zis": 

- La început, un cuvânt semnifică în acelaşi timp o zeitate şi un lucru. 
Zeiţa Ceres este grâul; mai târziu, prin metonimie , semnificaţia este transferată 
doar asupra grâului. 

- Apoi, lucrurile sunt denumite după cea mai importantă parte a lor, cea 
care sare prima dată în ochi; spunem acoperiş şi când ne referim de fapt la 
„casă". Mai târziu, prin sinecdocă, semnificaţia părţii este transferată asupra 
întregului. Aşa se explică faptul că lat. tignum însemna la început „grindă 
mică", iar mai târziu capătă semnificaţia „material de construcţie". 

- In sfârşit, omul a denumit stări de lucruri abstracte cu numele unor 
obiecte concrete. Astfel, Vergiliu spune: „După câteva secerişuri, văzându-mi 
împărăţiile, voi rămâne uimit", şi în alt loc „Era [la] a treia recoltă" 96 . Această 
a treia fază este deci caracterizată prin metaforă. In aceste pasaje, în care Ver¬ 
giliu a vrut să imite limba poetică, ar ista „spic" şi messis „recoltă" trimit spre 
conţinutul „an“ 97 . Sub aspect retoric, o propoziţie precum „Ea s-a întors după 
trei recolte" trebuie considerată „plastică". 98 Pentru Vico, dimpotrivă, semni¬ 
ficaţia „an", dacă ar fi devenit obişnuită în limba latină, ar fi fost dusă spre 
sfârşitul unui proces istoric de transpunere şi ar fi ajuns să fie resimţită ca ceva 
impropriu, cam ca atunci când cineva ar socoti că sensul «propriu» al fr. tete 
nu este „cap", ci „oală de lut". 

însă prin această încercare de a explica trecerea de la limba „poetică" la cea 
„obişnuită" nu sunt eliminate adevăratele dificultăţi. Dacă suntem de acord că 

* In limba germană, cuvântul Schloss are două sensuri principale: „lacăt" şi 
„fortificaţie, castel" (n. tr.). 

96. „Post aliquot mea regna videns mirabor aristas"; „Tertia messis erat"; SNP 
III, 25 = Vico 1725/1971,277; [Primul citat este din Vergiliu, Ecl. I, 69, iar al doilea 
pare să fie luat din Ovidiu.]. 

97. Cf. SNS 407; acolo, citatul din Vergiliu este analizat altfel, şi anume ca o 
construcţie alcătuită din două sinecdoce şi o metonimie. 

98. SNP II, 25-26 = Vico 1725/1971,276 şi urm. Cf. şi Di Cesare 1995, în special 
86 şi urm. 

ar ist a „spic“ şi messis „recoltă" constituie expresii plastice pentru „an“, atunci 
care au fost expresiile plastice originare pentru „arista" şi „messis"? Iar dacă 
totuşi aceste cuvinte reprezintă concepte, ele fac parte deja din limba „obişnu¬ 
ită". Trecerea de la faza mai veche la cea mai nouă poate fi ilustrată doar prin 
exemple din cea mai nouă, întrucât despre cea veche dispunem doar de mărtu¬ 
rii insuficiente. Vico este pe deplin conştient de această dificultate. De aceea, el 
vrea să atribuie, în plus, şi o altă origine limbilor „obişnuite", adică articulate. 
Această origine, crede Vico, trebuie căutată în complexele sonore monosilabice 
produse de copiii mici când reacţionează la vocile umane pe care le aud în jurul 
lor. Limbile populare ( lingue volgari) ar fi luat deci naştere dintr-un fel de sin¬ 
teză între limba eroică ( lingua beroicd) primară şi particulele monosilabice ale 
limbajului articulat - o ipoteză în nici un caz satisfăcătoare. 99 

In Scienza nuova seconda sunt păstrate cele trei vârste ale istoriei umanită¬ 
ţii şi fazele corespunzătoare de dezvoltare a limbii: 

vârsta zeilor - limba mută 

vârsta eroilor - limba plastică 

vârsta oamenilor - limba „convenţională" ( lingue volgari sau deipopoli) 

Primelor două faze ale limbii Vico le atribuie un caracter „poetic" şi încearcă 
să le determine mai îndeaproape cu ajutorul propriei teorii cu privire la uni¬ 
versali poetici sau fantastici . 10 ° în ce constă acest universale fantastico ? Nu 
este vorba, ca la universale ragionato, de o „cunoaştere fără imagine", ci de o 
cunoaştere care se manifestă sub forma unei reprezentări plastice; o imagine 
care ţine locul unei semnificaţii, aşa cum poeticul poate servi ca exemplum, ca 
intuiţie a universalului în individual, ca o posibilitate universală concret fun¬ 
damentată. Astfel, imaginea unui copac concret poate servi ca model pentru 
specia „copac", adică pentru o posibilitate universală de percepere a unui frag¬ 
ment de realitate, sau figura prinţului Mîşkin din romanul Idiotul, de Dosto- 
ievski, poate servi drept model pentru un anumit tip uman. 

Nu este deci vorba despre extragerea unor caracteristici comune dintr-un 
număr de obiecte sau stări de lucruri, trăsături care să poată fi apoi antrenate 
în configurarea unei clase. Acest lucru se petrece în cazul conceptului obiş¬ 
nuit, al unui universale ragionato. în cazul lui universale fantastico, un fenomen 
individual asumat ca model reprezintă o posibilitate universală de formare 
a unei specii prin intermediul relaţiilor de asemănare; dacă această specie se 


99. Cf şi SNP III, 37-38 = Vico 1925/1971, 293 şi urm. 

100. Cf. supra 16.4.3 d) şi nota 59. 

«actualizează» vreodată sau nu este indiferent. Cuvinte precum soare şi lună 
au fost chiar de la început universalii, au fost apelative, nu nume proprii, chiar 
dacă multă vreme aceste două posibile clase nu au avut decât câte un reprezen¬ 
tant cunoscut. Iar caracterul universal al unei figuri poetice nu constă în aceea 
că trăsăturile specifice ale unor indivizi realmente observaţi au fost surprinse 
şi «concentrate», ci mai degrabă în deschiderea spre posibilitatea ca acest 
«caracter» să fie recunoscut în persoane reale. 

Atunci când este vorba despre obiecte ale naturii, Vico apelează la mito¬ 
logie, conform căreia munţii, copacii sau apele erau locuite de zeităţi. Un râu 
perceput în acelaşi timp ca zeitate constituie mai mult decât o simplă repre¬ 
zentare individuală. Reprezentarea conţine un principiu general, care se poate 
manifesta şi sub alte forme. în gândirea poetică, aceste forme de manifestare 
alcătuiesc o unitate. Nu este vorba propriu-zis de o „clasă", ci de instanţe, ipos¬ 
taze ale aceleiaşi divinităţi sau de momente diverse de manifestare a unuia şi 
aceluiaşi fenomen: 

forme de manifestare E E' E" E'" 



divinitate 


Deşi principiul este perceput ca un individuum, şi alte fenomene, iniţial nese¬ 
sizate, pot fi deduse din acelaşi principiu, nu în sensul constituirii unei clase, 
ci în sensul identificării. în aceasta constă particularitatea acestui universale 
fantastico sau poetico. După Vico, numele mitologice trebuie înţelese în acelaşi 
sens: Ceres sau Iupiter reprezintă în acelaşi timp şi zeităţile respective, dar şi 
„grânele", respectiv „tunetul". Varietatea formelor de manifestare nu dău¬ 
nează individualităţii principiului care stă la baza lor. 101 

Universalul, teoretizează Vico, a fost prezent încă din fazele timpurii ale 
umanităţii, însă nu sub formă de concepte, ci sub formă de universali fantas¬ 
tici, principii individuale care deschid calea spre nesfârşite posibilităţi de iden¬ 
tificare. în acest sens trebuie înţeleasă şi punerea pe aceeaşi treaptă a cuvântu¬ 
lui cu mitul. Cuvântul nu aparţine unui mit, el este mitul; căci ţine de esenţa 
mitului voinţa de a recunoaşte în fenomenele naturii forţe orientate spre un 
anumit scop. 

Abia în etapa a treia a dezvoltării limbii plasează Vico faza iniţială a proce¬ 
sului de trecere de la individual-universal la universale qua tale-, din imagine 


lOl.QîCoseriu 1995,76. 

se naşte un semn, însă nici acest lucru nu se întâmplă pe calea constituirii prin 
abstractizare a unei clase, ci prin distrugerea principiului care conducea spre 
identificare, aşadar, de exemplu, prin eliminarea respectivei zeităţi: 

E 
E' 

E" 

E ". 

Astfel, fenomene care alcătuiau iniţial o unitate devin exemplare ale unei 
clase. Nu mai este vorba acum despre forme de manifestare ale uneia şi ace¬ 
leiaşi zeităţi, ci despre fenomene pe care le reuneşte relaţia de asemănare. 
Cuvintele care în lingua heroica „semnificau de la sine“ (proprie significabant) 
mai fac acum acest lucru doar datorită convenţiei păstrate. Ele devin apelative 
dezindividualizate şi demitizate. Cuvântul râu nu mai este numele divinităţii 
râului, ci o desemnare pentru clasa râurilor. 

Poate că aceste idei par în interpretarea noastră clarificate «în exces»; la 
Vico avem mai degrabă aluzii neclare care cunosc mereu noi variaţiuni. 

După cum am văzut mai sus, clasele, universali ragionati, apar nu printr-un 
proces de abstractizare, ci prin pierderea principiului de instituire a unităţii. 
Fenomenele individuale sunt de acum ţinute laolaltă doar prin cuvânt, prin 
„nume“. Aşa se explică importanţa neobişnuită pe care Vico o acordă cerce¬ 
tării etimologice. Doar prin intermediul acesteia pot fi depistate intuiţiile 
originare care instituiau odinioară unitatea semnificaţiei. în varietatea noilor 
lingue volgari se pot identifica încă „aceleaşi origini eroice, păstrate în mod 
prescurtat în graiurile vulgare" (le stesse origini eroiche, conservate in accorcio 
dentro ipariuri volgari)} 01 * 

După vârsta eroilor se produce separarea dintre filozofie şi filologie. 
Această separare este consecinţa nemijlocită a trecerii de la limba „poetică" 
la cea „obişnuită". în primele două faze ale umanităţii, cuvântul constituia 
o reprezentare directă a obiectului pe care îl desemna, şi de aceea cercetarea 
cuvintelor era unul şi acelaşi lucru cu cercetarea obiectelor. Acum s-a impus 
separarea celor două discipline. Vico spune clar 

...că, după ce limba oamenilor de rând, ca „limbă obişnuită", nu a mai exprimat 
esenţa şi trăsăturile lucrurilor, filozofii s-au despărţit de filologi; unii ca cercetători 
ai esenţei lucrurilor, ceilalţi ca cercetători ai originii cuvintelor; şi astfel filozofia 


nume 

(divinitate) 



102. SNS, 444. 

* Ed. cit., p. 263 (n. tr.). 

şi filologia, care apăruseră în epoca eroilor ca ştiinţe gemene, au fost rupte una de 
cealaltă de către limba vulgară. 103 

în acest punct apar două dificultăţi asupra cărora am atras deja atenţia. Mai 
întâi, trebuie să ne întrebăm cum ajungem de la limbă ca âvtpysia, ca activitate 
creatoare în sensul de la Aristotel, la limbă ca Suvaţuţ, ca putinţă-de-a-vorbi- 
o-limbă. 104 Mai exact, limba „poetică" este invenţie pură, iar cea „obişnuită" 
constituie, în cea mai mare parte, aplicarea unei „tehnici a vorbirii" preexis¬ 
tente. In al doilea rând, din concepţia lui Vico rezultă problema continuităţii 
istorice dintre limba primară şi limbile aşa cum le cunoaştem astăzi. Limba 
poetică şi cea obişnuită, una alcătuită din semne naturale, cealaltă, în mare 
măsură din semne arbitrare, ţin de două epoci diferite şi nu este evident felul 
în care trecerea de la una la cealaltă este posibilă. 

Am văzut deja în parte cum încearcă Vico să rezolve prima dificultate. Felul 
în care aplică teoria retorică a tropilor pentru a lămuri trecerea de la un stadiu 
al limbii la celălalt nu este foarte convingător. în lucrarea De constantia iuris- 
prudentis apelează la un alt mijloc auxiliar pentru a explica trecerea. Această 
trecere s-ar fi petrecut în mod analogic cu înlocuirea sistemelor de scriere pic- 
tografică, de exemplu a hieroglifelor egiptenilor, cu scrierea alfabetică. 

Semnele grafice care la început, în faza eroică, semnificau lucrurile însele şi erau 
naturale [motivate] au fost transformate în semne desemnând sunetele limbii; şi 
astfel scrierea a apărut pe baza principiului arbitrariului. 105 

Această ipoteză este, în linii mari, corectă şi constituie una dintre cele mai 
importante intuiţii ale lui Vico, mai ales pentru că în epoca sa legăturile dintre 
scrierile pictografice şi scrierile alfabetice erau cu totul neclare. Existau savanţi 
care considerau sistemele de scriere pictografice mai recente decât cele alfabe¬ 
tice, datorită gradului mai mare de complexitate. 106 Egiptologul englez Alan 
H. Gardiner (1879-1963) a schiţat într-un articol felul în care vede el trecerea 

103. „...quod, cum lingua vulgi, quia communis, rerum naturas et proprietas 
non significabat, philosophi in naturis rerum, philologi in originibus verborum 
investigandis divisi sunt; et ita philosophia ac philologia, quae ab heroica lingua 
geminae ortae erant, lingua vulgari distractae"; Diritto universale, Notae 33, 3, citat 
după Pagliaro 1961, 356 şi urm. 

104. Cf. Coseriu 3 1978, 46 şi urm. 

105. „...characteres, qui, prius heroici, significabant res ipsas et naturales erant, 
ad sonorum notas designandas translaţi sunt; unde ex arbitrario scriptura orta“; De 
constantia XIV, 5 = Vico (1914-1941), II, 2, 387; cf. şi Otto 1995, partea a doua. 

106. Cf. Hosle 1990, CLXXXVşi urm. 

de la hieroglifele egiptene, prin mai multe stadii intermediare, către literele 


ebraice şi către numele acestora: 107 



Hieroglife 

Scriere 

Scrierea 

denumirile literelor 

egiptene 

sinaitică 

nord-semitică 

(în ebraică) 

0 



âleph (vacă) 


□ QflO 

□ 5 

bet (casă) 


X X 

7 

kapf{ mână deschisă) 


/av 

mem (apă) 


■<> 

\ 

. h 

a) nun (peşte) 

b) nahâs (şarpe) 


Din pictograma care reprezenta o vită s-a dezvoltat un grafem denumit âleph, 
după cuvântul ebraic pentru „vită“. Acest nume nu mai substituie lucrul 
desemnat, ci Utera iniţială; apoi la greci, care notau şi vocalele, a primit valoa¬ 
rea fonetică Alpha = A. Celelalte exemple trebuie înţelese în mod analogic. 

învăţaţii nu au căzut deloc de acord asupra detaliilor procesului de trecere 
de la semnele pictografice la cele alfabetice, 108 însă principiul ca atare este uni¬ 
versal acceptat. Dar şi în acest caz, ca şi în cazul trecerii de la limba „poetica 1 la 
cea „obişnuita 1 , este descris doar felul în care se face ea, nu aflăm de ce s-a pro¬ 
dus această trecere la un principiu cu totul diferit. în nici unul dintre aceste 
două cazuri nu este vorba de un proces de dezvoltare imperios necesar şi care 
era de aşteptat. 

Şi cea de-a doua dificultate, cea care priveşte problema trecerii de la limba 
„poetica 1 la cea „obişnuita 1 din perspectivă cronologică, este corect apreciată 
de Vico. în diverse locuri din scrierile sale - într-un pasaj, după cum vom 
vedea imediat, chiar deosebit de detaliat - el se străduieşte să arate că succesi¬ 
unea celor trei vârste ale limbii despre care vorbeşte nu este una cronologică, 
ci una raţională. Succesiunea ideală a celor trei faze de dezvoltare a limbii, ne 
asigură Vico, nu exclude simultaneitatea faptică: 

107. Schema după Haarmann 1990, 279; cf. şi Gardiner 1915. 

108. Cf. şi Haarmann, 1990,278. 

„Acum, ca să abordăm chestiunea foarte grea a formării tuturor acestor trei spe¬ 
cii de limbi şi de litere, trebuie să stabilim în prealabil următorul principiu: că, 
aşa cum la aceeaşi dată au început să existe zeii, eroii şi oamenii [...], tot astfel au 
început să existe la aceeaşi dată cele trei limbi [...]; dar ele prezentau importante 
deosebiri între ele şi anume: limba zeilor a fost toată ca şi mută, dar şi foarte puţin 
articulată; limba eroilor a fost un amestec de limbă articulată şi de limbă mută 
[...]; limba oamenilor, aproape toată articulată şi foarte puţin mută...“ 109 * 

Insă cu aceasta n-am câştigat mare lucru; şi aşa, tot rămân trei „limbi“ care 
au la bază principii cu totul diferite, care se prezintă una lângă alta, însă fără 
să se clarifice realmente posibilitatea unei treceri de la una la cealaltă. Vico ar 
fi putut afirma expressis verbis ideile pe care, după cum am văzut, i le atribuie 
Pagliaro: că în limbă nu există o succesiune cronologică de la „poetic-intuitiv“ 
la „logic-raţional“, că limba se naşte mereu şi din această cauză este inutil să 
ne punem problema originii sale în timp, că nu este nevoie de nici o trecere de 
la limba poetică la cea nepoetică, deoarece „poeticul" este mereu prezent în 
limbă prin apariţia continuă a unor semnificaţii noi. 

Vico nu a spus aşa ceva, cel puţin nu explicit, şi, dacă ar fi vrut să spună 
asta, atunci n-ar mai fi trebuit să spună alte lucruri pe care în realitate le-a 
spus: că limba „poetică" s-a contopit cu limba „obişnuită" şi că este nevoie de 
cercetări etimologice pentru a scoate la lumină urmele lăsate de prima în cea 
de-a doua, urme care aproape s-au şters. Ar fi trebuit să spună că inventarea 
unei noi semnificaţii are mereu la bază intuiţia şi de aceea - în modul său 
de a vorbi - aceasta trebuie considerată act „poetic". „Poezia" în acest sens nu 
trebuie să fie neapărat mitică sau metaforică. 

Şi, în sfârşit, Vico ar fi putut continua după cum urmează: orice nouă sem¬ 
nificaţie are la bază intuiţia unui anume fel de a fi, care este perceput ca o uni¬ 
tate, însă nu ca o clasă. Semnificaţiile sunt indivizi şi modele pentru posibile 
fenomene individuale, ele surprind fiindul în posibilitatea sa nelimitată. Să 
ne amintim că în această recunoaştere stă sensul teoriei ideilor de la Platon şi 
că Whitehead - pe drept cuvânt, după părerea noastră - numea conceptele 

109. „Ora, per entrare nella difîîcilissima guisa della formazione di tutte e tre 
queste spezie e di lingua e di lettere, e da stabilirsi questo principio: che, come dallo 
stesso tempo cominciarono gli dei, gli eroi e gli uomini [...], cosi nello stesso tempo 
cominciarono tali tre lingue [...]; pero con queste grandissime differenze: che la lin¬ 
gua degli dei fu quasi tutta muta, pochissima articolata; la lingua degli eroi, mes- 
colata egualmente e di articolata e di muta [...]; la lingua degli uomini, quasi tutta 
articolata e pochissima muta...", SNS 446 = Vico 1744/1971, 502 şi urm. 

* Ed. cit., p. 264 (n. tr.). 

„obiecte eterne" {eternul objects). 110 Semnificaţiile pot fi deduse nu pe baza 
experimentării unor clase, căci o clasă nu poate fi experimentată în felul în 
care este semnificată prin cuvinte. Acest lucru a fost deja explicat în cadrul dis¬ 
cuţiei despre Locke şi mai ales al celei despre Berkeley. 111 De asemenea, semni¬ 
ficaţiile nu iau naştere nici pe cale inductivă, prin experimentarea mai multor 
obiecte care aparţin unei clase. Trebuie să existe mai întâi intuiţia unei unităţi, 
o indivisibilium intelligentia m ; în lipsa acesteia ar fi imposibil să sesizăm că 
obiecte diverse sunt de fapt „la fel“, că diverse tokens conduc la acelaşi type . 113 
Această intuiţie a „faptului-de-a-fi-la-fel“ precedă diversitatea obiectelor care 
îi pot fi subsumate. Dacă, de exemplu, numim „Track“ un semn ca acesta n, 
această modalitate de numire priveşte posibilitatea existenţei obiectului cores¬ 
punzător, nu obiectul însuşi în calitate de clasă, căci aşa ceva încă nu există. 
Dacă apar „obiecte" care sunt percepute ca „similare", acestea sunt explicate 
prin apel la semnificaţiile deja existente. Clasele sunt fixate prin intermediul 
semnificaţiilor, şi nu invers, semnificaţiile deduse de la clase. 114 

Principiul unitar, universalul poetic din cuvânt, nu are deci nevoie să fie o 
zeitate care trebuie recunoscută în fenomenele naturii împreună cu ele; căci 
acest principiu pe care Vico îl caută este însăşi semnificaţia. După cum am 
văzut, semnificaţiile „soare" şi „lună" nu apar ca noţiuni care să reprezinte 
clase ce de fapt nu au existat, ci ca o justificare a posibilităţii de a construi ase¬ 
menea clase. Abia mult mai târziu, şi alte obiecte, diferite de soarele «nostru» 
şi de luna «noastră», au fost integrate în aceste clase. 

De aici rezultă, de asemenea, şi că nu există alte universalii decât cele date 
în limbaj. Există semnificaţii primare şi secundare; primele se bazează pe intu¬ 
iţia directă, cele din a doua categorie (semnificaţiile terminologice, în cel mai 
larg sens) sunt delimitate cu ajutorul celor care există deja. 

Mai departe, din ceea ce s-a spus rezultă că etimologiei nu i se cuvine o 
foarte mare importanţă. Ea poate să dezvăluie «ca ce» a fost conceput un 
fenomen la origine. însă decisiv este nu ca ce, ci că acest fenomen a fost con¬ 
ceput ca ceva unitar. Important este faptul că prin semnificaţia „lacăt" a fost 
perceput „faptul-de-a-fi-lacăt“, mai puţin important este «accesul» spiritual 
special al acestui act de percepţie. „Poetică" nu este doar conceperea a „ceva 

110. Cf. supra 13.2.2 şi Coseriu 1995, 77. 

111. Cf. supra c ap. 12 şi 15.1. 

112. Cf. supra 6.3.5. 

113. Cf. supra 1.3.2.1.1, 

114. Cf. Coseriu 1987 şi supra 6.3.5. 

ca altceva"; ceea ce este cu adevărat creator constă în faptul că acest ceva este 
conceput ca o unitate şi că se deschide, astfel, o posibilitate nelimitată. O astfel 
de posibilitate este percepută, şi deci «creată», şi în poezie, într-o situaţie sau 
într-o figură. Limbajul şi poezia sunt principii constitutive, ele nu sunt con¬ 
stituite prin altceva care le precedă. Limbajul nu este rezultatul unei analize 
a realităţii care să conducă la crearea unor clase printr-un proces de reducţie 
a varietăţii fenomenelor şi să se reflecte în semnificaţiile date în limbă. Ea, 
limba, creează premisele constituirii unor astfel de clase. 

Desigur, semnificaţiile aparţin unor limbi istorice şi de aceea sunt, într-o 
anumită măsură, transmise «de-a gata». Asta nu înseamnă, totuşi, că trăsă¬ 
tura realmente creatoare trebuie căutată intr-un foarte îndepărtat moment 
originar. însuşirea unei semnificaţii presupune imitarea intuiţiei originare - 
un act la fel de creator ca şi inventarea acesteia. Noi semnificaţii pot fi delimi¬ 
tate cu ajutorul celor deja existente, iar procesul de învăţare poate fi facilitat 
prin prezentarea analitică a acestor noi semnificaţii. 115 Avem însă de a face în 
astfel de cazuri cu poziţionări metodice auxiliare. Semnificaţiile sunt unităţi, 
ele nu pot fi compuse din fragmente de lucruri aflate anterior. Desigur, noţi¬ 
unea „şase" poate fi analizată în diverse feluri: ca l+l+l+l+l+l; ca 2 x 3 sau 
3 x 2; ca 2+2+2 sau 3+3 ş.a.m.d. Nu în această posibilitate de analiză multiplă 
constă însă ceea ce ţine realmente de limbă, ci pur şi simplu în faptul că sem¬ 
nificaţia „şase" există. 

însuşirea de semnificaţii nu este un act mecanic, ci unul creator sau cel 
puţin unul imitativ, în care ne putem realiza poziţionări auxiliare, însă pe care 
nu-1 putem prelua de la nimeni. La fel se întâmplă cu arta. Ce este arta tre¬ 
buie să descopere fiecare dintre noi în sine însuşi. Cine pretinde că ar putea 
mijloci achiziţia unor semnificaţii de către cineva care să nu mai trebuiască să 
imite intuiţia originară ce stă la baza acelei semnificaţii nimereşte uşor intr-un 
cerc vicios: Cum i se poate transmite cuiva semnificaţia cuvântului semnifi¬ 
caţie fără ca acesta să ştie deja ce este o semnificaţie? îi putem arăta obiectele 
şi stările de lucruri pe care «le avem în vedere»; însă asta nu înseamnă că-i 
indicăm „semnificaţia", ci, în cel mai bun caz, calea pe care trebuie s-o urmeze 
pentru a o descoperi. Semnificaţia însăşi poate fi sesizată doar pe cale intui¬ 
tivă. Sfântul Augustin a înţeles corect această problemă, însă nu a formulat-o 
satisfăcător. 116 în cuvinte mai simple: Pentru a-mi însuşi semnificaţii, trebuie 

115. [Ca, de exemplu, atunci când metodele „semanticii structurale" sunt folo¬ 
site în didactica limbilor.] 

116. Cf. supra 8.3, b). 

să înţeleg semnificaţia şi sensul cuvântului „semnificaţie", trebuie să creez în 
mine însumi premisele acestei înţelegeri. 

Dacă admitem că în domeniul limbajului există o graniţă importantă, 
aceasta nu se află între o limbă la origine creatoare şi una conceptuală care 
apare mai târziu. Această graniţă nu se află nici între inovaţia în limbă şi ceea 
ce este dat istoric, ci între intuiţia semnificaţiei şi aplicarea acesteia în limbă, 
fructificarea a ceea ce a fost perceput anterior. 

Vico ajunge la alte rezultate. în primul rând, deoarece, atunci când crede 
că vorbeşte despre intuiţia semnificaţiei unui cuvânt, el are de fapt în vedere 
sensul unei afirmaţii sau al unui text. Acest lucru este valabil, de altfel, şi pen¬ 
tru autorii care identifică limba cu poezia. 11 ' Cel care îşi îndreaptă atenţia asu¬ 
pra acelui «ca ce» este ceva sesizat (de exemplu intelligere ca „a alege fructe şi 
legume") 118 are în vedere sensul unui text, care poate fi un mit, chiar dacă este 
exprimat intr-un singur cuvânt. De altfel, prin al său „caracter poetic", Vico 
nu întrezăreşte o intuiţie clară, ci ceva nediferenţiat, care s-ar putea exprima şi 
sub forma picturii şi a muzicii. Nu degeaba vorbeşte el despre o „limbă mută". 

Caracteristica propriu-zisă a limbajului este intuiţia semnificaţiei cuvân¬ 
tului, nu a semnificaţiei enunţurilor sau a textelor. Semnificaţiile enunţuri¬ 
lor şi ale textelor pot fi date şi într-o formă non-lingvistică, însă semnifica¬ 
ţiile cuvintelor sunt mereu de natură lingvistică, indiferent dacă este vorba 
de a exprima sau de a înţelege ceva. Astfel, se înşală şi cei care consideră că 
textul este unitatea primară şi cred că cuvintele pot fi obţinute prin analiza 
textelor sau a enunţurilor. 119 Criteriile care ar trebui angrenate într-o ase¬ 
menea analiză sunt tocmai semnificaţiile cuvintelor. Prin acest tip de ana¬ 
liză ne plasăm, de fapt, în afara limbajului şi ne sprijinim în secret pe ceva 
care trebuie obţinut mai întâi prin analiză. Există, desigur, expresii simple, 
non-analizabile, care corespund realmente unor enunţuri sau unor texte, 
interjecţiile. Acestea au o poziţie marginală în limbă şi ridică aceleaşi difi¬ 
cultăţi ca şi enunţurile, dacă am încerca să obţinem „cuvinte" din analiza 
lor. Să ne apropiem de concluzie. Filozofia lui Vico este expresia unei exce¬ 
lente judecăţi de tip intuitiv: limbajul precedă toate celelalte activităţi ale 
omului, pe care le-am putea numi „estetice" sau „poetice". Intuiţia ca atare 
este corectă, însă trebuie să spunem că Vico eşuează în felul în care o pre¬ 
zintă, o argumentează şi o justifică. 


117. Cfi supra 16.4.4. 

118. Cf. supra 16.4.3, nota 60, şi SNP III, 29 = Vico 1725/1971,279. 

119. Cf. Coseriu 1994, 36 şi urm. 

16.5. Indicaţii bibliografice 

Despre Vico, rămas în timpul vieţii aproape un necunoscut, a apărut, înce¬ 
pând cu secolul al XlX-lea, o întreagă literatură, care nu poate fi prezentată 
aici decât în mică măsură. 

Mai întâi despre ediţiile disponibile şi despre cele utilizate aici, ca şi des¬ 
pre traducerile în limba germană. Un reper rămâne ediţia operelor lui Vico în 
opt volume (Vico 1914-1941) îngrijită de Fausto Nicolini. Nu toate volumele 
acestei ediţii au stat la dispoziţia redactorului german şi din această cauză în 
lucrarea de faţă se citează mai ales după ediţia lui Nicola Badaloni şi Paolo 
Cristofolini (= Vico 1971), care oferă textele din ediţia Nicolini cu mici modi¬ 
ficări, însă fără Diritto universale. în ceea ce priveşte Scienza nuova seconda 
(SNS), am păstrat numerotarea paragrafelor din ediţia Nicolini. Există două 
traduceri în limba germană ale lucrării principale a lui Vico, SNS: cea mai 
veche aparţine romanistului Erich Auerbach (Vico/Auerbach 1924, ediţie 
nouă 1966), care nu mai răspunde cerinţelor actuale. Am folosit aici tradu¬ 
cerea lui Christoph Jermann şi Vittorio Hosle (Vico 1744/1990), însă nici 
aceasta nu a întrunit acordul unanim al specialiştilor; de aceea, redactorul 
german a operat uneori mici modificări în text. Traducerea celorlalte texte îi 
aparţine redactorului german, care în transpunerea textelor din limba latină 
s-a folosit şi de noi versiuni ale acestora în limba italiană. Antologia lui Jules 
Chaix-Ruy (1946), menţionată în prima ediţie a lucrării de faţă, care conţine 
cele mai importante texte în traducere în limba franceză, merită să fie amin¬ 
tită şi aici. Jiirgen Trabant (1994,132 şi urm., şi 141) a arătat că aceste texte au 
pre-format şi deformat felul în care Jacques Derrida l-a înţeles pe Vico. 

în ceea ce priveşte literatura secundară, textele deosebit de importante 
pentru capitolul de faţă au fost deja numite la 16.1. Mai trebuie adăugată car¬ 
tea lui Isaiah Berlin (1976); titlul principal, Vico şi Herder, poate induce în 
eroare: primul studiu, de mare întindere, este dedicat exclusiv lui Vico. Atra¬ 
gem atenţia în mod deosebit asupra introducerii cuprinzătoare, de aproape 
300 de pagini, scrise de Vittorio Hosle pentru traducerea pe care a făcut-o 
împreună cu Christoph Jermann, care cuprinde o bibliografie deosebit de 
bogată. 120 Alte lucrări pe care le-am utilizat aici în legătură cu diverse pro¬ 
bleme punctuale pot fi găsite în Bibliografia finală. 


120. Hosle 1990; mai ales CCLXXIX-CCXCIII. 

SECOLUL AL XVIII-LEA ÎN GERMANIA: 
TEORIA SEMNELOR, GRAMATICĂ GENERALĂ, 
TEORII DESPRE ORIGINEA LIMBII 


în cele ce urmează, ne vom îndrepta din nou spre aria lingvistică germană, 
pe care am abordat-o prima dată atunci când am vorbit de Leibniz. De data 
aceasta avem de a face, în cea mai mare parte, cu texte în limba germană. Totuşi, 
vremea textelor importante de filozofie a limbajului în germană nu a sosit încă. 
Va trebui să ne ocupăm de teoreticieni ai cunoaşterii pentru care limbajul nu 
constituie un obiect de reflecţie de sine stătător, dar de care au fost nevoiţi să 
se ocupe, când au îmbinat problema condiţiilor cunoaşterii cu teoria semnelor. 
Pe de altă parte, cea de a doua jumătate a secolului al XVIII-lea reprezintă şi 
o epocă de dezvoltare a gramaticii teoretice. îndrăzneala învăţaţilor Antoine 
Arnauld (1612-1694) şi Claude Lancelot (1615-1695) de a scrie, în mănăsti¬ 
rea de maici de la Port-Royal, aflată în faţa porţilor Parisului, o Grammatica 
universalis într-o limbă populară a deschis drumul pentru apariţia de gramatici 
generale şi în alte limbi populare. Cartea Philosophische undallgemeine Sprach- 
lehre a lui Meiner trebuie discutată în relaţie cu Grammaire de Port-Royal. La 
sfârşitul acestui capitol vom discuta destul de succint două teorii despre origi¬ 
nea limbajului - anticipând în primul rând discuţia despre Herder, de care nu 
ne putem ocupa în volumul de faţă al acestei prezentări generale. 

17.1. Christian Wolff (1679-1754) 

Numele filozofului de la Halle l-am întâlnit deja în cadrul discuţiilor 
despre Aristotel şi Leibniz. 1 Originar din Breslau, a predat la Halle din 1707 
până în 1723, a fost izgonit pentru o perioadă la îndemnul pietiştilor ca 
„duşman religios” al ţării şi, în cele din urmă, a fost chemat înapoi la Halle 
în anul 1740 de către Friedrich cel Mare. Christian Wolff a fost cel mai 
important reprezentant al Iluminismului german. Numeroşii săi discipoli 


1. Cf. supra 6.3.8.5.4 şi 13. 

au ocupat mai târziu multe catedre de filozofie la universităţi germane; pe 
de o parte, în semn de recunoaştere, pe de altă parte, cu condescendenţă, 
aceştia au fost numiţi „wolffieni“. Wolff a fost reprezentantul unei filozofii a 
«raţiunii umane sănătoase», un fel de «raţionalism pentru popor»; majo¬ 
ritatea scrierilor sale în limba germană conţin în titlu sintagma „Verniinff- 
tige Gedancken von...“ („Gânduri raţionale despre.Caracteristic filozo¬ 
fiei sale este conceptul de „fundamentare". El se străduieşte să trateze toate 
obiectele, chiar şi pe cele mai obişnuite, more geometrico ; este, în această 
privinţă, urmat de Kant. Considerat sub specie aeternitatis, Wolff a fost cu 
siguranţă un gânditor de statură mai degrabă modestă; cu toate acestea, a 
exercitat o influenţă neobişnuit de puternică asupra „ideologiei germane" 
din timpul său şi a creat premisele apariţiei marilor gânditori ai idealismului 
german pe scena filozofiei universale. 

Ca şi în cazul atâtor filozofi de care am vorbit până în acest punct, nici la 
Wolff limbajul nu apare ca un obiect autonom de interes. Ştiinţele centrale 
ale sistemului său sunt metafizica şi logica; acestora le sunt subordonate ştiin¬ 
ţele practice - morala, politica, economia, tehnologia şi fizica experimentală, 
în arhitectura doctrinei sale, nici filozofia limbajului, nici teoria limbajului 
sau lingvistica nu apar ca discipline de studiu. Totuşi, iluministul german 
intră, mai mult sau mai puţin detaliat, în probleme de filozofia limbajului în 
următoarele lucrări: 

- Verniinfftige Gedancken von den Krdfften des menschlichen Verstandes 
und ihrem richtigen Gebraucbe in Erkdntnifi der Wahrheit („Gânduri 
raţionale despre puterile înţelegerii omeneşti şi justa lor întrebuinţare 
în cunoaşterea adevărului", 1713, cunoscută în general sub denumirea 
de „Logica germană"). 2 Teoria despre limbaj şi-o expune Wolff în capi¬ 
tolul al doilea, „Von dem Gebrauche der Worter" („Despre folosirea 
cuvintelor"). 

- Verniinfftige Gedancken von Gott, der Welt und der Seele des Menschen, 
auch allen Dingen iiberhaupt, den Liebhabern der Wahrheit mitgetheilet 
(„Gânduri raţionale despre Dumnezeu, despre lume şi despre sufletul 
omenesc, şi în genere despre toate lucrurile, împărtăşite celor care iubesc 
adevărul", din 1720, numită în general „Metafizica germană"). 3 în para¬ 
grafele 291-324 găsim ideile autorului despre teoria semnelor, gramatica 
generală şi filozofia limbajului. 


2. Wolff 1713/1978. 

3. Wolff 1720/1983. 

- Verniinfftige Gedancken von der Menscben Thun und Lassen, zu Befor- 
derung ibrer Gliickseligkeit, den Liebbabern der Wabrbeit mitgetheilet 
(„Gânduri raţionale despre felul în care oamenii trebuie să se poarte pen¬ 
tru a ajunge la fericire, împărtăşite celor care iubesc adevărul“, din 1720, 
numită în general „Etica germană' 1 ). 4 

- Pbilosopbia prima sive ontologica (din 1730, cunoscută în general sub 
denumirea „Metafizica latină"). 5 La sfârşitul acestei lucrări, Pars II, Sectio 
III, Caput III „De signo", găsim o succintă, însă bine pusă la punct teorie a 
semnelor (§§ 952-967). 

Două aspecte de filozofie a limbajului merită toată atenţia la Wolff: teoria 
semnelor şi încercarea de a determina poziţia limbajului şi a semnelor în gene¬ 
ral în cadrul procesului de cunoaştere. 

După cum am văzut deja, Wolff a fost discipolul lui Leibniz şi, în calitate 
de cel mai cunoscut gânditor al epocii sale, a exercitat multă vreme o puternică 
influenţă asupra receptării filozofiei acestuia. 6 Una dintre cele mai importante 
lucrări ale maestrului, Nouveauxessaissur l’entendement bumain, nu avea cum 
să-i fie cunoscută, întrucât a fost publicată abia în 1765. Wolff cunoştea totuşi 
cu siguranţă scrierea Meditationes de cognitione, veritate et ideis, pe care am 
menţionat-o deja, 7 ca şi o parte dintre lucrările dedicate problemelor de „artă 
a combinărilor" {Ars combinatoria ) şi de „caracteristică universală" {Charac- 
teristica universali s). 8 în teoria sa despre semne, Wolff urmează, de asemenea, 
şi tradiţa scolastică mai veche. Nu ne vom ocupa aici de toate aspectele teoriei 
semnelor la Wolff. Ideile lui despre caracterul arbitrar al semnelor au fost deja 
prezentate în cadrul discuţiei despre Aristotel. 9 

Wolff şi-a conceput teoria semnelor pe două niveluri: primul cuprinde 
semiotica generală, iar cel de-al doilea, Cbaracteristica universalis, care este 
concepută ca un fel de «metasemiotică». La primul nivel trebuie cercetate 
mai ales regulile întrebuinţării semnelor, precum şi clasificarea acestora, pen¬ 
tru care este nevoie de o ştiinţă care deocamdată nu există: 

Und zu der letzten Absicht [scil.: „zum Erfinden"] haben die Zeichen gar viei zu 
sagen, und sind noch mehr als die iibrige an Regeln gebunden, welche fur eine 

4. Wolff 1720/1976. 

5. Wolff 1730/1962. 

6. Cf supra 13. 

7. Cf. supra 16.3. 

8. Cf. supra 11.4.2 şi urm. 

9. Cf. supra 6.3.8.5.4. 

besondere Wissenschaft gehoren, die ich die Zeichen-Kunst nenne, bisher aber 
noch unter dasjenige rechnen mul?, was man suchet. 10 ’* 

Atât în metafizica redactată în limba germană, cât şi în cea în limba latină, 
Wolff se mulţumeşte să ofere o introducere elementară în teoria semnelor, 
introducere care constă într-o definire generală a semnelor şi într-o primă cla¬ 
sificare a diverselor tipuri de semne. Cu aceasta, el depăşeşte de fapt stadiul 
în care se afla în epocă cercetarea semiotică. In varianta sa în limba germană, 
definiţia semnului dată de Wolff sună în felul următor (evident, filozoful se 
gândeşte în primul rând la „semnele naturale* 1 ): 

Ein Zeichen ist ein Ding, daraus ich entweder die Gegenwart, oder die Ankunft 
eines andern Dinges erkennen kan, das ist, daraus ich erkenne, dai? entweder 
etwas wiircklich an einem Orte vorhanden ist, oder daselbst gewesen, oder auch 
etwas daselbst entstehen werde. Z. E. Wo Rauch aufsteiget, da ist Feuer. 11 ’* 

Clasificarea semnelor concepută de Wolff arată cam aşa: 12 

semne 

naturale arbitrare 

(naturalia) (artificialia) 

cuvinte alte semne folosite 

în „cunoaşterea figurată" 

După Wolff, cuvintele, împreună cu alte tipuri de semne, aparţin catego¬ 
riei semnelor arbitrare. înainte de a explica mai amănunţit această idee, filozo¬ 
ful vorbeşte din nou despre semnele „naturale": 

10. DeutscheMetaphysik, § 318 = Wolff 1720/1983, 176. 

* „Şi pentru ultimul scop [pentru invenţie] au semnele multe de spus şi sunt 
mai mult decât celelalte legate de reguli care aparţin unei anumite ştiinţe, pe care 
eu o numesc arta semnelor, însă până în momentul de faţă trebuie s-o consider în 
rândul celor pe care omul încă le caută" (n. tr.). 

11. Ibidem, § 292 = p. 160. 

** „Un semn este un lucru cu ajutorul căruia pot recunoaşte prezentul sau vii¬ 
torul unui alt lucru, adică cu ajutorul căruia recunosc fie că un lucru există real¬ 
mente într-un anumit loc, sau a existat, sau va apărea. Ca de exemplu, acolo unde se 
ridică fumul există un foc" (n. tr.). 

12. Cf. infra. 

Wenn also zwey Dinge bestăndig mit einander zugleich sind, oder eines bestăn- 
dig auf das andere erfolget: so ist allezeit eines ein Zeichen des andern. Und der- 
gleichen Zeichen werden natiirliche Zeichen genennet. Z. E. Der Rauch ist ein 
natiirliches Zeichen der Feuers. - Wir pflegen auch nach Gefallen zwey Dinge 
mit einander an einen Ort zu bringen, die sonst fur sich nicht wiirden zusam- 
menkommen, und machen das eine zum Zeichen des andern. Dergleichen Zei¬ 
chen werden willkiihrliche Zeichen genennet [...]. - Die Worter gehoren unter 
die willkiihrlichen Zeichen... 13 ’* 

Tot în categoria semnelor arbitrare, Wolff include şi cifrele care indică noţiuni 
numerice şi diverse alte simboluri cu care sunt desemnate constantele şi varia¬ 
bilele algebrice, apoi simbolurile planetelor, notele muzicale şi altele. Semnele 
folosite în algebră servesc „pentru a inventa 1 . 14 

Semnele derivate, în cazul cuvintelor derivatele şi compusele lexicale, au sta¬ 
tut de enunţuri, mai bine spus, de definiţii, şi de aceea trebuie considerate doar 
în parte „arbitrarei în ultimul paragraf din Lateinischen Metapbysik se spune: 

Da die abgeleiteten Zeichen als Vertreter von Definitionen und Sdtzen ihre Grund- 
bedeutung aus dem Gutdiinken dessen, der die Bedeutung festsetzt, die abgelei- 
tete Bedeutung jedoch von den bezeichneten Dingen selbst beziehen [...] sind sie 
hinsichtlich der zuerst Genannten willkiirlich; hinsichtlich der zuletzt Genann- 
ten ahmen sie die natiirlichen Dinge nach. Folglich stellen sie eine Mischung aus 
willkurlichen und natiirlichen Zeichen dar. 15 ** 

13. DeutscheMetaphysik, §§ 293 şi urm. = p. 161. 

* „Deci dacă două lucruri sunt mereu la fel, sau dacă unul dintre ele decurge 
mereu din celălalt, astfel, întotdeauna unul dintre ele este semn pentru celălalt. Şi 
astfel de semne sunt numite semne naturale. De exemplu, fumul este un semn natural 
al focului. - De asemenea, obişnuim să aducem, după voinţa noastră, două lucruri în 
acelaşi loc şi să-l facem pe unul semn pentru celălalt. Asemenea semne sunt numite 
semne arbitrare. [...] Cuvintele fac parte din categoria semnelor arbitrare../ 1 (n. tr.). 

14. Ibidem, § 318 = p. 176. 

15. Lateinische Metaphysik, § 967 = Wolff 1730/1962, 696: „Quoniam signa 
derivata definitionum acpropositionum vicaria significatum primitivum ab arbitra- 
rio significatum imponentis, derivativum autem a rebus significantis habent [...]; 
ideo respectu illius artificialiasunt [...], respectu hujus naturalia imitantur [...], con- 
sequenter ex artificialibus & naturalibus mixta!' 

** „Căci semnele derivate, ca reprezentanţi ai categoriei definiţiilor şi a propozi¬ 
ţiilor, îşi capătă sensul de bază după cum crede de cuviinţă cel care le stabileşte sem¬ 
nificaţia, însă semnificaţia derivată o capătă chiar de la lucrurile pe care le denumesc 
[...] din perspectiva primei semnificaţii, ele sunt arbitrare; din perspectiva celei de-a 
doua semnificaţii, ele imită lucrurile naturale. Prin urmare, semnele derivate repre¬ 
zintă un amestec de semne arbitrare şi semne naturale" (n. tr.). 

Această reducere a „semnelor derivate" (în limbă, acestea sunt produse ale for¬ 
mării cuvintelor) la enunţuri are o mare importanţă pentru unele teorii vii¬ 
toare referitoare la construcţia cuvintelor. Unii lingvişti de mai târziu împăr¬ 
tăşesc şi opinia cu privire la caracterul parţial arbitrar al cuvintelor derivate sau 
compuse: un cuvânt precum Miileimer „găleată pentru gunoi" este alcătuit 
din două părţi componente „arbitrare" [significata primitiva ), însă compusul 
lor imită definiţia „naturală" a obiectului determinat: „Eimer fur Miill". 16 

Ajungem acum la al doilea nivel al teoriei semnelor la Wolff, cel «metase- 
miotic». Aici se pune problema de a aduce „claritate şi precizie" în cunoaşterea 
intermediată de semne, problema unei cognitio adaequata în sensul schemei 
lui Leibniz, despre care am vorbit de mai multe ori. Wolff anticipează în mod 
evident ceea ce în teoriile moderne despre terminologie poartă numele de 
„nomenclator", un sistem de semne conceptuale astfel configurat, încât struc¬ 
turile sistemului conceptual pe care îl reprezintă pot fi deduse direct chiar din 
forma denumirilor: 

Es ist moglich, daf? auch in die figiirliche Erkăntnif? eine Klarheit und Deutlich- 
keit gebracht wird, und sie eben dasjenige gleichsam vor Augen stellet, was in einer 
Sache anzutreffen ist, und dadurch man sie von andern unterscheidet, dergestalt 
dai?, wenn nach diesem zusammengesetzte Zeichen, die den Begriffen gleichgiil- 
tig [= gleichgeltend, J. A.] sind, gegen einander gehalten werden, man auch das 
Verhalten der Dinge gegen einander daraus ersehen kan. Exempel hievon hat man 
in der Algebra, wie sie heut zu Tage von Verstăndigen abgehandelt wird, und in 
den Nahmen von den Arten der Schliisse. 1 '* 

Un astfel de sistem de semne poate să ne ajute să ne facem o părere despre 
adevărul lucrurilor pe care ele le reprezintă doar prin simpla operare cu semne, 
având în vedere faptul că semnele şi regulile îmbinării lor reprezintă un model 
pentru lumea lucrurilor şi a conceptelor. Tocmai aceasta se va obţine mai târ¬ 
ziu prin calculele logicii formale. Wolff se mulţumeşte să conceapă un aseme¬ 
nea calcul, pe care îl numeşte „arta combinării semnelor", ca proiect pentru 

16. [Cf. distincţia între arbitraire absolu şi arbitraire relatiflz Saussure, CLG 
180 şi urm., ca şi diferenţierea corespunzătoare la Lambert, infra 17.2.] 

17. DeutscheMetaphysik, § 324 = Wolff 1720/1983,179. 

* „Este posibil ca şi în cunoaşterea figurată să intervină claritatea şi precizia, şi 
acest tip de cunoaştere ne aduce în faţa ochilor chiar ceea ce este de găsit într-un lucru şi 
prin ce anume acest lucru este deosebit de altele, în aşa fel încât, dacă în funcţie de asta 
semne compuse echivalente cu conceptele sunt comparate între ele, din aceasta putem 
deduce şi felul în care lucrurile se comportă între ele. Exemple de acest tip avem în alge¬ 
bră, aşa cum este ea practicată de experţi, şi în denumirile tipurilor de concluzii" (n. tr.). 

mai târziu. încă nu i se pare că elaborarea riguroasă a unei asemenea limbi 
formale ar avea şanse de succes, întrucât ştiinţa nu a ajuns destul de departe în 
cercetarea obiectelor şi a stărilor de lucruri: 

Allein die Kunst die Zeichen zu verbinden, die man die Verbindungs-Kunst der 
Zeichen nennen kan, ist so wenig als die Zeichen Kunst zur Zeit erfunden, wie 
denn auch keine von der andern abgesondert werden kan, wenn man sie griindlich 
abhandeln soli. Derowegen da noch zur Zeit wenige sind, die von dieser Kunst 
sicii einen Begrif machen konnen, am allerwenigsten aber die Wissenschaften in 
einem solchen Stande sind, dai? man ihre Begriffe von allen Bildern der Sinnen 
und Einbildungs Kraft găntzlich absondern und auf blosse Zeichen bringen kan, 
durch deren geschickte Verkniipfung alle mogliche Wahrheit heraus zu bringen 
stehet; so lăsset sich an diesem Orte hiervon nicht reden. 18 * 

Wolff are deci o reprezentare mai modestă a posibilităţilor unei Characteris- 
tica universalis decât avusese Leibniz în vremea sa. Spre deosebire de acesta, 
Wolff acordă prioritate cunoaşterii empirice a lucrurilor; Leibniz, dimpotrivă, 
considerase posibilă şi dezirabilă o dezvoltare paralelă a calculului formal şi a 
cercetării empirice. 19 Wolff însuşi afirmă că, cel puţin din punct de vedere 
practic, Leibniz a fost descurajat în faţa dificultăţilor pe care le-ar fi implicat 
elaborarea unei asemenea „arte a combinării semnelor”: 

Er [scil. Leibniz] halt es aber gleichwohl [...] fur etwas schweres vor sich, und ist 
daher kein Wunder, dai? er sich nicht daran gemacht, ob er gleich schon A. 1675 
daran gedacht. 20 ’** 

Şi pentru Wolff semiotica generală, cu cele două nivele ale ei şi cu Characte- 
ristica universalis ca nivel superior, rămâne doar un proiect a cărui realizare o 
lasă generaţiilor viitoare. 

18. Ibidem, 179 şi urm. 

* „Numai că arta de a îmbina semnele, care poate fi numită arta combinării 
semnelor, este deocamdată atât de puţin creată ca artă a semnelor, încât nu poate fi 
separată de celelalte arte atunci când trebuie discutată temeinic. Din această cauză 
sunt încă puţini cei care pot să-şi construiască o concepţie despre această artă, însă 
ştiinţele sunt în cea mai mică măsură într-un asemenea stadiu în care conceptele lor să 
poată fi izolate total de toate reprezentările sensurilor şi de puterea imaginaţiei şi să fie 
aduse la stadiul de simple semne, prin a căror îmbinare ingenioasă toate adevărurile 
posibile să fie scoase la lumină; astfel, nu vom vorbi aici despre aceste lucruri" (n. tr.). 

19. Cfsupra 11.4.2. 

20. Deutsche Metaphysik, § 324. 

** „El [Leibniz] consideră totuşi [...] că acest lucru este greu pentru dânsul, şi 
din această cauză nu e de mirare că nu s-a apucat de asta dacă gândea la fel încă din 
anul 1675“ (n. tr.). 

Atât despre semiologia lui Wolff. în ceea ce priveşte al doilea aspect al gândi¬ 
rii sale în problemele filozofice ale limbii, şi anume încercarea de determinare 
a poziţiei limbajului în cadrul procesului de cunoaştere, filozoful german 
merge la început pe cărări bătătorite: „Durch die Worter pflegen wir ande- 
ren unsere Gedancken zu erkennen zu geben“ [„Prin intermediul cuvintelor 
obişnuim să-i lăsăm pe ceilalţi să ne cunoască gândurile"], citim la începu¬ 
tul celui de-al doilea capitol din Deutsche Logik . 21 Şi în scurta parte dedicată 
gramaticii teoretice din Deutsche Metaphysik (Wolff subliniază acolo că nu 
are intenţia să se ocupe amănunţit de „arta limbii") 22 se găsesc multe idei 
care provin din grammatica universalis a Evului Mediu. Astfel, el încearcă să 
derive toate verbele, pe care le numeşte „cuvinte principale", de la verbul a fi 
şi un participiu: 

Da alle Urtheile entweder eine Verbindung oder Trennung zweyer Begriffe sind 
[...]; so soite das Verbindungs-Wort und zwar in dem andern Falie mit dem Ver- 
neinungs-Worte jederzeit anzutreffen sey [sic!], wenn man ein Urtheil aussaget: 
dergleichen Aussage auch ein Satz genennet wird [...]. Allein der Kiirtze halber 
hat man das Verbindungs-Wort in die Haupt-Worter mit verstecket, und mul? 
daher in den meisten Făllen nur dariiber verstanden werden. Denn z. E. ich sage: 
Das Eisen gliiet, anstatt, das Eisen ist gliiend. 22 ’* 

Uneori, Wolff dezvoltă idei noi şi originale pornind de la doctrine vechi şi 
cunoscute: „Im Reden dencket man nicht stets an die Bedeutung der Worter" 
[„în timpul vorbirii, omul nu se gândeşte mereu la semnificaţia cuvintelor"], 
spune el în Deutsche Logik. Se întâmplă deci „că oamenii vorbesc unul cu celă¬ 
lalt şi se înţeleg între ei, şi totuşi nici unul nu deţine un concept despre ceea ce 
vorbeşte sau aude, dacă nu se vorbeşte în mod clar despre nimic"; căci „cuvin¬ 
tele pot să semnifice ceva despre care să nu avem nici un concept". Din această 
cauză este necesar să observăm cu atenţie uzul limbii, mai ales să fim atenţi 
prin ce suntem conduşi spre întrebuinţarea unui cuvânt: „Denn so bekom- 
men wir die Merckmahle, dadurch die Sache, so diesen Namen fiuhret, von 

21. Wolff 1713/1978,151. 

22. Deutsche Metaphysik, § 305. 

Tb.Ibidem, § 309. 

* „ întrucât toate judecăţile sunt sau o combinare, sau o separare a două concepte 

[...] astfel, cuvântul de legătură este mereu prezent, şi anume în alte cazuri împreună 
cu cuvântul de negaţie; de fiecare dată când cineva pronunţă o judecată: această jude¬ 
cată poate fi numită propoziţie [...]. Doar de dragul conciziei cuvântul de legătură a 
fost ascuns în cuvintele principale, şi în cele mai multe cazuri trebuie doar înţeles de 
aici. Căci, de exemplu, spun: Gheaţa se topeşte în loc de Gheaţa este topindă“ (n. tr.). 

anderen unterschieden wird.“ [„Căci astfel primim trăsăturile prin care lucrul 
care poartă acest nume este diferenţiat de celelalte ."] 24 

încotro duc toate acestea? Wolff distinge două niveluri ale gândirii, cărora, 
în domeniul conţinuturilor transmise prin intermediul limbajului, le cores¬ 
pund la primul nivel semnificaţiile, iar la cel de-al doilea, conceptele. Semnifi¬ 
caţiile din limbă sunt date intuitiv; ele sesizează lucrurile şi le delimitează unul 
de altul, fără ca prin aceasta fiinţa obiectelor şi a stărilor de lucruri desemnate 
să fie ridicată la nivelul conştiinţei. în afară de aceasta, semnificaţiile lingvis¬ 
tice au, însă, şi o valoare euristică; fiindcă prin reflecţia asupra întrebuinţării 
cuvintelor, întrebuinţare ghidată de semnificaţii, ne putem construi un con¬ 
cept despre obiectele şi stările de lucruri desemnate. 

în Deutsche Ethik, toate aceste idei sunt expuse ceva mai temeinic. La 
cunoaşterea intermediată de semne, subliniază Wolff, ar trebui să putem 
explica totul. Pentru aceasta, ar trebui să dispunem atât de „semnificaţia 
improprie" (= semnificaţia din limbă, neconştientizată), cât şi de „semnifi¬ 
caţia propriu-zisă" (= conceptul) a cuvântului: 

Da nun in Erklărungen kein Wort in einem uneigentlichen Verstande darf genom- 
men werden, es sey denn dai? derselbe vorher erklăret worden [...]: so ist nothig, dai? 
man auch so wohl die eigentlich, als uneigentliche Bedeutung der Worter lerne und 
also der Sprache wohl măchtig werde. - Da man nun die eigentliche Bedeutung eines 
Wortes erlernet, wenn man in denen Făllen, wo das Wort gebrauchet wird, auf alles 
genau acht giebet, was uns dasselbe zu brauchen veranlasset [...]; so wăre es iiber die 
Maassen dienlich, wenn man alles, was einem vorkommet, nicht allein mit seinem 
Nahmen nennen lernete, sondern auch mit aller Sorgfalt darauf acht hătte, was wir 
in der Sache, deren Nahmen wir gehoret, nur auf einige Art und Weise unterschei- 
den konnen, und nach diesem untersuchten, welches doch eigentlich dasjenige sey, 
warum wir der Sache denselben Nahmen geben. Und dergleichen Ubungen soite 
man gleich von Jugend auf mit denen anstellen, deren Auferziehunguns oblieget. 25 * 

24. Cf. Deutsche Logik, 2. Kap. §§ 5; 10; 11 şi 16. 

25. Deutsche Ethik, § 276 şi urm. = Wolft 1720/1976,177 şi urm. 

* „De vreme ce în explicaţii nici un cuvânt nu trebuie luat în înţeles impropriu 
decât dacă acesta a fost explicat în prealabil [...]: este deci necesar ca oamenii să înveţe 
atât semnificaţia propriu-zisă a cuvintelor, cât şi pe cea improprie şi deci să stăpâ¬ 
nească limba pe deplin. - Căci învăţăm semnificaţia proprie a unui cuvânt dacă în 
acele cazuri în care cuvântul este folosit suntem atenţi la tot ce face să avem nevoie de 
acel cuvânt [...]; astfel ar fi peste măsură de util ca, pentru toate cele ce ni se întâmplă, 
nu doar să le învăţăm numele, ci şi să fim foarte atenţi la tot ceea ce putem distinge 
numai într-o anumită măsură la lucrul al cărui nume îl auzim şi să cercetăm ce anume 
face ca acestui lucru să i se dea tocmai acest nume. Şi asemenea exerciţii ar trebui să le 
facem încă din tinereţe cu cei a căror educaţie cade în sarcina noastră" (n. tr.). 

Prin aceste explicaţii nu avem nicidecum de a face cu o critică a limbii. Wolff 
le cere cititorilor săi doar să conştientizeze felul în care ei înşişi folosesc limba. 
In mod evident, el are încredere în limbă, în măsura în care presupune că 
în delimitarea semnificaţiilor din limbă se reflectă o delimitare judicioasă 
a lucrurilor reale. Modul său de a se exprima este modest şi sec; nimic nu 
indică faptul că ar putea fi vorba de o analiză critică a semnificaţiei, respectiv 
a actului de a semnifica. Suntem totuşi tentaţi să punem ideile lui Wolff în 
relaţie cu întrebarea lui Husserl „La ce mă gândesc de fapt atunci când spun 
«copac» ?“ 26 - chiar dacă la un nivel mult mai modest. Invitaţia lui Wolff la o 
observare exactă a uzului limbajului nu are în vedere intuiţia eidetică a obiec¬ 
tului, ci doar trăsăturile distinctive care permit ca un număr mare de obiecte 
asemănătoare să fie numite cu unul şi acelaşi nume. 

Şi mai important în contextul încercării lui Wolff de a determina o pozi¬ 
ţie a limbajului [în procesul de cunoaştere] este felul în care acesta integrează 
performanţa limbajului în schema leibniziană a cunoaşterii, şi anume între 
cognitio dara confusa şi cognitio dara distincta . 27 El numeşte acest nivel, situat 
între intuiţia pură sau contemplaţie şi cunoaşterea prin reflecţie, „cunoaştere 
figurată" şi indică drept semn distinctiv al acesteia faptul că poate intermedia 
contemplarea obiectelor in absentia : 

Es ist nehmlich zu mercken, daf? die Worte der Grund von einer besonderen Art 
der Erkăntnifi sind, welche wir die figiirliche nennen. Denn wir stellen uns die 
Sachen entweder selbst, oder durch Worter, oder andere Zeichen vor. 28 ’* 

Această descoperire a unui nivel special al cunoaşterii fundamentat prin lim¬ 
baj constituie, după părerea noastră, una dintre cele mai importante idei ale 
lui Wolff în domeniul filozofiei limbajului. 

îmbinarea cuvintelor în enunţ serveşte, după Wolff la clarificarea a ceea ce 
contemplarea ne pune în faţa ochilor: 

Absonderlich dienen die Worter und Zeichen zu der Deutlichkeit im Urtheilen. 
Denn da es hauptsăchlich darauf ankommet, wenn man urtheilet, dafi man die 
Eigenschaft, oder Verănderung, oder Wiirckung, oderdas Verhalten gegen andere, 
so einem Dinge zugeeignet oder abgesprochen wird, von ihm unterscheidet, und 

26. Cf Logische Untersuchungen, II/l, §§ 1-21 = Husserl 1901/1980, 23 şi urm. 

27. Cf. supra 16.3. 

28. DeutscheMetaphysik, § 316. 

* „Trebuie să observăm că cuvintele sunt fundamentul unui tip special de 
cunoaştere, pe care îl numim figurat. Căci ne reprezentăm lucrurile sau prin ele însele, 
sau prin cuvinte sau alte semne" (n. tr.). 

dieser beyden unterschiedenen Dinge Verknupfung erweget [...], und daher zur 
Deutlichkeit des Urtheils in der anschauenden Erkăntnif? nicht allein erfordert 
wird, dafi man sich den Unterschied der BegrifFe, die entweder getrennet oder 
verkniipfet werden, sondern auch die Wiirckung der Seele, dadurch sie dieses 
erweget, ordentlich vorstellet; die Worter aber die Verknupfung und Trennung 
der BegrifFe an sich zeigen [...]; so zeiget sich in der figiirlichen Erkăntnif? der 
Unterscheid der Urtheile und blosser BegrifFe klărer, als in der anschauenden [...] 
und ist demnach die Deutlichkeit grofier. 29 * 

Experienţa ar confirma şi faptul că gândim lucrurile mai clar şi mai precis 
atunci când le desemnăm pentru noi înşine cu expresia potrivită: 

Daher geschiehet es auch, dafi, so bald wir uns entweder einen allgemeinen BegriF 
von einer Art Dinge, davon wir eines sehen, oder sonst empfinden, formiren, oder 
auch nur etwas deutliches mercken, oder von einem Dinge ein Urtheil fiir uns făllen 
wollen, wir von der anschauenden Erkăntnif? zu der figiirlichen schreiten, oder zu 
uns selbst reden, oder wenigstens die dazu nothige Worte gedencken. 30 ’** 

Aşadar, „cunoaşterea figurată” intermediată de cuvinte serveşte nu doar pen¬ 
tru a fixa, ci şi pentru a clarifica pura contemplare. Wolff se opreşte la această 
cunoaştere şi nu merge mai departe pe drumul pe care l-a deschis. Nici Johann 
Heinrich Lambert, despre care vom vorbi în cele ce urmează, nu va trece mai 
departe de acest punct. El preia o serie de idei ale lui Wolff, încearcă să facă din 
ele o sinteză cu propriile idei şi scapă din vedere o serie de aspecte importante 
ale concepţiei despre limbaj a lui Wolff. 

29. Ibidem, § 321. 

* „Cuvintele şi semnele ne ajută mai ales să ajungem la judecăţi clare. Căci, atunci 
când emitem o judecată, este vorba mai ales de faptul că trăsătura sau schimbarea sau 
efectul sau comportamentul faţă de altul îi sunt atribuite sau refuzate unui lucru care 
este diferit de el şi că aceste două lucruri diferite se consideră că sunt îmbinate [...], 
şi de aceea, pentru clarificarea judecăţii în cunoaşterea contemplativă, ni se cere să 
ne reprezentăm realmente nu doar diferenţa dintre concepte, care sunt fie separate, 
fie îmbinate, ci şi efectul pe care acestea îl au asupra spiritului; cuvintele indică însă 
separarea sau îmbinarea conceptelor în ele însele [...]; astfel, în cunoaşterea figurată, 
diferenţa dintre judecăţi şi conceptele simple se arată mai clar decât în cunoaşterea 
contemplativă [...] şi astfel precizia acesteia este mai mare“ (n. tr.). 

30. Ibidem, § 322. 

** „De aceea se şi întâmplă ca, atunci când fie ne formăm un concept general des¬ 
pre un fel de lucru pe care îl vedem sau cel puţin îl simţim, fie doar observăm clar ceva 
sau vrem să facem pentru noi înşine o judecată despre un lucru, trecem de la cunoaş¬ 
terea contemplativă la cea figurată, sau vorbim cu noi înşine, sau cel puţin gândim 
cuvintele care ne sunt necesare pentru asta“ (n. tr.). 


404 ISTORIA FILOZOFIEI LIMBAJULUI 


17.2. Johann Heinrich Lambert (1728-1777) 

Originar din Alsacia, Johann Heinrich Lambert a activat mai întâi la 
Miinchen, apoi la Berlin. S-a evidenţiat ca astronom, meteorolog, cartograf 
şi mai ales ca matematician; este unul dintre primii savanţi care au afirmat că 
7t este un număr iraţional. în calitate de filozof, s-a străduit să pună în relaţie 
raţionalismul şcolii Leibniz-Wolff cu elemente ale empirismului lui Locke. 
Prin aceasta a exercitat cu siguranţă o influenţă asupra lui Kant, cu care a 
întreţinut o vie corespondenţă. Lucrarea sa principală, cu toate că a apărut 
în a doua jumătate a secolului al XVIII-lea, poartă un titlu de un «baroc» 
pur: Neues Organon oder Gedanken iiber die Erforscbungund Bezeicbnung des 
Wabren und dessen Unterscbeidung von Irrtbum und Scbein [„Noul Organon 
sau gânduri despre cercetarea şi desemnarea adevărului şi despre diferenţele 
acestuia faţă de eroare şi aparenţă"]. Cele două volume sunt alcătuite din 
patru părţi, pe care Lambert le-a denumit cu titluri de inspiraţie grecească: 

- Dianoiologia, teoria legilor gândirii (Sictvoia); 

- Aletbiologia, teoria adevărului (aXrjGeia), la Lambert, teoria despre cele 
mai simple elemente ale gândirii; 

- Semiotica , teoria despre desemnarea ideilor şi a obiectelor (cnjgacorucrj); 

- Fenomenologia , teoria despre fenomene (cjjcuvopsvov), la Lambert, de 
fapt, cercetarea surselor erorii. 

Bazându-ne mai degrabă pe o privire retrospectivă în istoria filozofiei decât 
pe lectura operei sale, constatăm că principalele chestiuni care l-au preocupat 
pe Lambert pot fi caracterizate ca o încercare de sinteză a filozofiei lui Wolff 
şi a lui Locke. în Dianoiologie, el continuă logica lui Wolff fără a-i mai pune 
în discuţie premisele. în Alethiologie, preia concepţia lui Locke despre „ideile 
simple" ( simple ideas ), 31 pe care le dezvoltă în felul său. Lambert precizează că 
a vrut să unească „conceptele simple ale lui Locke cu metoda lui Wolff", dar în 
realitate este vorba la el mai degrabă de o încercare de a integra teoria „ideilor 
simple" în proiectul unei cbaracteristica universalis, al unei limbi universale a 
ştiinţei care urmează să fie construită. în Semiotică , se situează în descendenţa 
lui Locke, chiar şi în privinţa terminologiei utilizate. Semiotica lui Lambert 
reprezintă prima încercare demnă de luat în serios de a pune în aplicare pro¬ 
gramul elaborat de Locke. Totuşi, el se ocupă doar de o parte din ceea ce avu¬ 
sese în vedere Locke pentru a sa cnjgaamicvj. Aşa cum am arătat în capitolul 
12, la Locke se pune problema cunoaşterii în sensul cel mai larg, adică atât a 


31. Cf supra 12.2. 

dobândirii cunoştinţelor, cât şi a transmiterii lor. O parte din această proble¬ 
matică este tratată de Lambert în Dianoiologie şi în Aletbiologie. în Semiotica 
sa, el vorbeşte exclusiv despre semne în sens strict, mai exact, despre o com¬ 
paraţie între semnele lingvistice comune şi simbolurile care ar putea fi şi sunt 
întrebuinţate într-o „limbă a ştiinţei". 

Fără îndoială, cea mai importantă şi mai originală parte din Noul Orga¬ 
non este Alethiologia. Aici este preluată şi dezvoltată independent concepţia 
lui Locke despre „ideile simple". întrucât nu pot fi descompuse în unităţi mai 
mici, „conceptele simple" se sustrag unei definiţii şi au, astfel, un caracter axi¬ 
omatic. Pot fi cunoscute doar prin experienţă. Posibilitatea existenţei lor este 
dată totuşi deja prin simplul fapt că pot fi gândite şi sunt un fel de forme ale 
experienţei şi, prin aceasta, stabilite într-o oarecare măsură înainte de orice 
experienţă. Printre „ideile simple" ale lui Lambert se găsesc şi unele noţiuni 
categoriale ca „durabilitate", „existenţă", „durată", „extindere", „forţă", „con¬ 
ştiinţă", „voinţă", „mişcare", „unitate" şi, de asemenea, câteva date senzoriale 
precum lumină, culoare, sunet. Din perspectivă pur lingvistică este vorba aici, 
ca şi la Locke, de „semnificaţii simple" care nu mai pot fi descompuse în tră¬ 
sături distinctive şi, astfel, nu pot fi explicate prin alte semnificaţii. Lambert 
vrea să construiască toate ştiinţele cu ajutorul unei combinatoriei ale cărei ele¬ 
mente sunt „ideile simple", aşa cum exersase în domeniul geometriei. Şi acolo 
intenţionase să o scoată la capăt pornind de la câteva concepte de bază precum 
punctul şi linia dreaptă, la care adăugase câteva principii şi postulate. Aseme¬ 
nea elemente îi lipsesc însă în celelalte ştiinţe, iar el nu întreprinde, de fapt, nici 
o încercare de a le descoperi. Din această cauză, Lambert nu poate trece mai 
departe la o fază realmente constructivă a epistemologiei sale. Ca mulţi alţi 
savanţi dinaintea sa, Lambert se mulţumeşte să indice doar o cale, pe care să 
meargă cei ce vor veni după el. 

Desigur, lipsa din Aletbiologie a unei ştiinţe elaborate a combinării are 
efecte asupra semioticii. Potrivit programului asumat, semiotica ar fi trebuit 
să compare sistemul de reguli al fiecărei ştiinţe cu „limba" respectivă. Acest 
lucru nu este însă posibil in concreto dacă sistemele avute în vedere nu sunt 
constituite încă, ci sunt doar schiţate sub formă de postulate. Nu mai discu¬ 
tăm aici dacă limba „reală" chiar poate fi comparată cu o asemenea limbă şti¬ 
inţifică. Reţinem doar că Lambert nu a dus până la capăt in concreto această 
comparaţie. 

Lambert acordă o mare importanţă semioticii sale; acest lucru reiese chiar 
din prefaţă, unde autorul schiţează un program al acestei discipline şi sinteti¬ 
zează rezultatele la care se aşteaptă: 

In der Semiotik wird man sehr viele und verschiedene Absichten finden, und wo 
ich nicht irre, alle, die man sich in Ansehung der Sprache und Zeichen vorstellen 
kann [...]. Es wird dabey untersucht, was in den Sprachen willkiihrliches, natiirli- 
ches, notwendiges und zum Theil auch wissenschafdiches vorkommt, und wie sich 
das metaphysische in den Sprachen von dem charakteristischen und biol? gramma- 
tischen unterscheide [...]. Nimmt man die Wurzelworter willkiihrlich an, so sind 
die abgeleiteten und zusammengesetzten Worter bereits schon auf eine charakteris- 
tische Art [scil.: im Sinne der Characteristica universalist wissenschafdich, und jede 
metaphorische Bedeutungen sind es auf eine metaphysische Art. 32 ’* 

în ceea ce priveşte discuţia despre tipurile de semne, semiotica lui Lambert este 
cea mai cuprinzătoare dintre toate cele realizate până la momentul respectiv; 
însă dezamăgeşte în privinţa realizării scopului principal pe care şi-l propune, 
în redactarea propriu-zisă, Lambert abia dacă trece de explicaţiile programa¬ 
tice pe care le-am redat mai sus. 

Semiotica începe cu un capitol introductiv în care este vorba mai întâi 
despre necesitatea semnelor pentru oameni şi apoi despre diversele tipuri de 
semne non-lingvistice. O discuţie foarte amănunţită este dedicată tuturor sis¬ 
temelor de semne non-lingvistice imaginabile, de la sistemul notelor muzicale 
până la cel al simbolurilor folosite în algebră. Acest prim capitol este urmat de 
alte nouă, care au ca obiect limbajul şi un fel de gramatică generală. Găsim aici 
nenumărate observaţii lingvistice interesante, mai ales despre formarea cuvin¬ 
telor în limba germană şi în alte limbi şi despre caracteristicile limbajului. Ală¬ 
turi de James Harris şi Adam Smith, despre care am discutat în capitolul 15, 
Lambert este unul dintre precursorii tipologiei lingvistice. El întreprinde un 
demers de caracterizare a unor limbi europene ca engleza, franceza şi, mai ales, 
germana din perspectiva posibilităţilor lor expresive. De asemenea, tot aici 
găsim idei în legătură cu conceptul de „genius linguae“ {genie de la langue), 
idei care merită toată atenţia. Lectura textului lui Lambert creează impresia că 
autorul său ar fi suferit influenţa lui Harris, lucru pe care nu îl putem afirma 
fără rezerve, întrucât Harris nu este citat nicăieri; ar merita însă să fie urmărite 

32. Lambert 1764, voi. I, Prefaţă (paginile nu sunt numerotate). 

* „In semiotică se găsesc foarte multe şi diverse proiecte şi, dacă nu greşesc, toate 
pe care şi le poate imagina cineva cu privire la limbă şi semne [...]. Vom cerceta ceea 
ce este în limbi arbitrar, natural, necesar şi, parţial, şi ştiinţific, şi cum ceea ce este 
metafizic în limbă se deosebeşte de ceea ce este caracteristic sau doar gramatical [...]. 
Dacă presupunem că cuvintele-rădăcină sunt arbitrare, atunci cuvintele derivate şi 
cele compuse sunt într-un fel caracteristic [în sensul de Characteristica universalist 
ştiinţifice şi toate semnificaţiile metaforice sunt astfel într-un fel metafizice" (n. tr.). 

posibilele relaţii dintre cei doi pe acest tărâm - nu în cadrul unei istorii a filo¬ 
zofiei limbajului, ci în cel al unei istorii a lingvisticii. Demnă de atenţie este şi 
observaţia lui Lambert cu privire la linearitatea vorbirii, care anticipează până 
la nivel de terminologie opiniile lui Saussure referitoare la acest subiect: „Die 
Rede hat nur eine Dimension und ist linear“ [„Vorbirea are o singură dimen¬ 
siune şi este liniară"]. 33 însă toate acestea au doar indirect legătură cu filozofia 
limbajului. Ideile lui Lambert de filozofie a limbajului se împotmolesc de la 
primele semne şi nu mai sunt nici argumentate, nici dezvoltate. 

în concepţia sa generală despre semne, Lambert urmează tot teoriile lui 
Wolff, fără a prelua în amănunt şi terminologia acestuia. Astfel, el vorbeşte de 
„cunoaştere simbolică", acolo unde la Wolff apare „cunoaştere figurată", însă 
trimite în mod explicit la termenul mai vechi. 34 

Lambert nu încearcă să includă „cunoaşterea simbolică" în schema lui 
Leibniz, şi astfel caracterul specific al acestui tip de cunoaştere rămâne - altfel 
decât la Wolff - limitat doar la modul în care este ea exprimată. 

Argumentele aduse de Lambert în favoarea necesităţii „cunoaşterii simbo¬ 
lice" se găsesc, totuşi, în linii mari deja la Wolff: 

Cunoaşterea simbolică este indispensabilă pentru fixarea percepţiilor sen¬ 
zoriale şi pentru posibilitatea de a reveni asupra lor şi în afara actului percep¬ 
ţiei. Lambert nu observă că această recurgere la percepţii nu înseamnă reîm¬ 
prospătarea lor, ci trecerea la altceva. El scrie clar: 

Die Zeichen thun uns ferner den Dienst, daf? dadurch alle [sic!] unser Denken in 
eine ununterbrochene Reihe von Empfindungen und klaren Vorstellungen ver- 
wandelt wird. 35 '* 

Cunoaşterea simbolică este indispensabilă pentru transmiterea către ceilalţi a 
conceptelor noastre. 36 Ea completează experienţa senzorială şi umple lacunele 
din gândirea noastră: 

Da wir ferner weder immer die Dinge empfinden, am welche wir denken, und 
viele Abstracta nicht empfunden werden konnen, so fiillet die Empfindung der 
Zeichen die meisten Liicken in unserem Denken aus, und besonders ist unsere 

33. Ibidem 81 = § 135. [ Cf. CLG, 103: „second principe; caractere lineaire du 
signifiant".] 

34. Cf. Lambert 1764, Bd. II, 15 = § 22. 

35. Ibidem, 12 = § 16. 

* „Semnele ne fac, în afară de aceasta, serviciul că prin ele întreaga noastră gân¬ 
dire se transformă intr-un şir neîntrerupt de senzaţii şi reprezentări clare" (n. tr.). 

36. Cf. ibidem, 11 = § 13. 


408 ISTORIA FILOZOFIEI LIMBAJULUI 


allgemeine oder abstrakte Erkenntnil? durchaus symbolisch, weil alles, was wir 
unmittelbar empfinden konnen, individual ist. 37 * 

Aici devine şi mai clar că această formă de cunoaştere nu constituie o simplă 
recurgere la unele experienţe individuale păstrate, ci trecerea la un alt tip de 
cunoaştere, pe care Lambert îl numeşte în alte pasaje „cunoaştere generală sau 
abstracta 1 . Asupra acestui punct al explicaţiilor sale Lambert nu pare să fi fost 
prea lămurit. 

Tot de la Wolff preia Lambert şi cele două niveluri ale ştiinţei semnelor, 
însă în cel de-al doilea nivel el vede o simplă tehnică a combinaţiilor, fără 
valoare euristică sau măcar prognostică. Trecerea către conceptual şi universal, 
care se angrenează în veşmântul experienţei individuale sub formă de semne, 
pare să o vadă până la un anumit grad mult mai târziu, când scrie: 

Da die Worter und ihre Verbindung Zeichen von unsern Begriffen und deren Ver- 
bindungen sind, so dai? wir durch das Bewul?tseyn und Empfinden der Zeichen 
das Bewul?tseyn der BegrifFe erneuern, und dadurch die wiederholte Empfindung 
der Dinge selbst groflentheils entbehrlich machen, so hat die Sprache unstreitig 
einen vielfachen und merklichen Einflul? in die Art und Gestalt unserer gesamm- 
ten Erkenntnis. 38 ’** 

Ca o remarcă restrictivă, trebuie să constatăm totuşi că Lambert, exact ca 
Locke, doreşte să explice conceptele pe baza experienţelor senzoriale. 

Pentru Lambert, limbajul reprezintă cunoaşterea specifică omului, care se 
extinde în conformitate cu progresul cunoştinţelor noastre şi are mereu cam 
aceeaşi amploare ca şi acestea. în mod evident, filozoful german se gândeşte la 
obiectele pe care le cunoaştem şi le denumim, şi nu la relaţiile dintre ele, care 
nu sunt date în limbaj. 

Intenţia principală a lui Lambert este tocmai aceea de a combina concepţia 
lui Locke despre simple ideas şi despre semnele lingvistice care le reprezintă cu 

37. Ibidem, 12 = § 17. 

* „întrucât percepem întotdeauna lucrurile pe care le gândim şi multe abstracta 
nu pot fi percepute, atunci perceperea semnelor umple cea mai mare parte a lacunelor 
din gândirea noastră, şi, în special, cunoaşterea noastră generală sau abstractă este pe 
deplin simbolică, deoarece tot ceea ce putem percepe direct este individual” (n. tr.). 

38 .Ibidem, 201 =§ 329. 

** „ întrucât cuvintele şi legătura dintre ele sunt semne ale conceptelor noastre şi ale 
legăturilor dintre ele, astfel încât prin conştientizarea şi perceperea semnelor reînnoim, 
de fapt, conştientizarea conceptelor şi prin aceasta facem în mare parte inutilă percepţia 
repetată a lucrurilor însele, putem spune că limbajul are, incontestabil, o influenţă mul¬ 
tiplă şi evidentă asupra tipului şi a configuraţiei întregii noastre cunoaşteri” (n. tr.). 


SECOLUL AL XVIII-LEA ÎN GERMANIA 409 


ideea unei characteristica universalis. Aşadar, o reprezentare simbolică adec¬ 
vată a cunoaşterii noastre este posibilă doar în cadrul unei limbi ştiinţifice, 
care trebuie să îndeplinească următoarele condiţii: 

Die Zeichen der Begriffe und Dinge sind ferner im engeren Verstande wissen- 
schaftlich, wenn sie nicht nur iiberhaupt die Begriffe oder Dinge vorstellen, 
sondern auch solche Verhăltnisse anzeigen, dai? die Theorie der Sache und die 
Theorie ihrer Zeichen mit einander verwechselt [i. e. ausgetauscht, J. A.] werden 
konnen. [...] - Die Theorie der Sache auf die Theorie der Zeichen reduciren, will 
sagen, das dunkle Bewul?tseyn der Begriffe mit der anschauenden Erkenntnil?, 
mit der Empfindung und klaren Vorstellung der Zeichen verwechseln [i. e. autau- 
schen, ersetzen, J. A.]. 39 ’* 

Cel mai complet model al unei asemenea limbi ştiinţifice îl reprezintă pentru 
Lambert algebra. Aici nu sunt luate în considerare mărimile cu care se ope¬ 
rează ca atare, ci doar „transformările şi raporturile 1 acestora. Ordinea ele¬ 
mentelor într-un şir, respectiv într-o expresie lingvistică poartă întotdeauna, 
după Lambert, o semnificaţie şi nu este deci întâmplătoare. în acest punct, 
el se distanţează de Leibniz, care voia să reprezinte zecimalele numerelor prin 
diferite vocale, pentru a garanta posibilitatea permutărilor fără modificarea 
semnificaţiei. 40 

După opinia lui Lambert, există, aşadar, o izomorfie între obiecte şi stări 
de lucruri, pe de o parte, şi cunoaşterea despre aceste obiecte şi stări de lucruri, 
pe de altă parte, iar această cunoaştere este exprimată direct şi complet de 
„limba“ pe care filozoful german o vizează: 


limba ştiinţifică - 

A 

obiecte şi stări de lucruri - 


Din această perspectivă, cu alte cuvinte, dată fiind posibilitatea „confuziei" 
reciproce, limba ştiinţifică coincide cu ştiinţa însăşi. 

Lambert nu realizează şi o comparaţie a acestei limbi ştiinţifice cu una 
„naturală", sau cel puţin nu printr-un exemplu concret. El se mulţumeşte cu o 


39. Ibidem, 16 = § 23 şi urm. 

* „Semnele conceptelor şi ale lucrurilor sunt ştiinţifice în sens restrâns, dacă nu repre¬ 
zintă doar conceptele sau lucrurile, ci indică şi asemenea raporturi, încât teoria lucrurilor 
şi teoria semnelor care le reprezintă pe acestea pot fi schimbate între ele. [...] - A reduce 
teoria lucrurilor la teoria semnelor înseamnă a înlocui conştiinţa neclară a conceptelor cu 
cunoaşterea contemplativă, cu perceperea şi cu o reprezentare clară a semnelor" (n. tr.). 

40. Cf supra 11.4.2. 

comparaţie generică şi ajunge astfel la o judecată importantă: limba „reală“ nu 
este o „limbă universală' 1 , ea nu corespunde pretenţiilor pe care le-am avea de la o 
limbă ştiinţifică. Ea nu este compusă din elemente simple într-o modalitate care 
să poată fi oricând imitată; cuvintele sale primare sunt arbitrare şi din această 
cauză nu permit - aşa cum este obligatoriu pentru o limbă universală - con¬ 
cluzii asupra configuraţiei obiectelor şi a stărilor de lucruri desemnate. Abia în 
cazul îmbinărilor de cuvinte există ceva „caracteristic" [în sensul de: „specific 
unei limbi universale", n. tr.], întrucât acestea spun ceva despre lucrul desemnat, 
cel puţin de la un anumit punct. 41 In acest context, Lambert vorbeşte despre 
germană şi greaca veche: prin uşurinţa cu care aceste limbi permit construirea 
cuvintelor compuse, ele sunt, după părerea lui Lambert, mai bine dezvoltate 
decât alte limbi şi se situează destul de aproape de o limbă ştiinţifică. 

In privinţa flexiunii, aprecierile sale sunt foarte rezervate. „Transformările" 
cuvintelor corespund perfect unei modificări suferite de obiectele denumite; 
totuşi, o „reciprocierliche Verwechslung beyder Theorien" [,,o interşanjabili- 
tate completă a celor două teorii"], astfel încât „orice posibilă combinaţie a 
cuvintelor după regulile limbii să o putem considera de asemenea o combi¬ 
naţie posibilă în sine a lucrurilor pe care acestea le reprezintă", 42 nu este cu 
putinţă. Acest lucru se vede, printre altele, la formarea diminutivelor, care 
exprimă o micşorare a obiectelor desemnate printr-o mărire a corpului cuvân¬ 
tului. în afară de aceasta, mai există şi construcţii idiomatice care nu au „nici 
o trimitere"; evident, Lambert se referă aici la frazeologismele „netransparente 
[semantic]". 43 

De o importanţă încă şi mai mare este la Lambert critica implicită a com¬ 
plexităţii limbilor „reale". Dintr-o comparaţie a acestor limbi cu o limbă uni¬ 
versală reiese, după filozoful german: 

...dafi die ersten Urheber einer Sprache unmittelbar da anfangen, wohin man bey 

einer characteristischen oder wissenschaftlichen Sprache erst nach sehr weitlăuf- 

tigen Zusammensetzungen einfacher Zeichen gelangen wiirde, weil man endlich 

doch auf Akkiirzungen denken miii?te, wie man es in der Algeber thut. 44 ’* 

41. Cf. supra explicaţiile cu privire la Wolffşi Saussure, 17.1, nota 16. 

42. Lambert 1764, 75 şi urm. = § 128. 

43. Ibidem. 

44. Ibidem, 72 - § 122. 

* „...că primii creatori ai unei limbi încep în mod direct de acolo unde, în 

cazul unei limbi caracteristice sau universale, s-ar ajunge abia după îmbinări foarte 
extinse de semne simple, căci ar trebui să ne gândim în cele din urmă la prescurtări, 
aşa cum se întâmplă în algebră" (n. tr.). 

Ce vrea Lambert să spună cu asta? în cadrul unei limbi ştiinţifice („carac¬ 
teristice") în care orice expresie complexă este construită pornindu-se de la 
particulele sale constitutive elementare, se ajunge repede la construcţii atât de 
complexe, încât nu se mai poate opera cu ele cu uşurinţă. Este necesar, atunci, 
să se apeleze la prescurtări, ca de exemplu o secvenţă repetată mereu, de forma 
a+b+c+d, va fi desemnată prin A. în limbile „reale", chiar şi expresii aparent 
simple reprezintă de fapt combinaţii de acest tip: 

Die Urheber der wirklichen Sprachen verfuhren aber ganz anders, und Natur und 
Nothwendigkeit verhalf ihnen dazu. Sie fiengen bey dem Ganzen an. Sie benenn- 
ten [sic!] jedes Thier, jede Pflanze, jeden kenntlichen Korper, der ihnen vorkam, 
die Handlungen und kenntlichsten Arten der Verănderungen, Modificationen 
und Verhăltnisse mit beliebigen Namen, als eben so vielen abgekiirzten Zeichen. 
Vom Ganzen giengen sie zu den grossern, und von diesen zu den kleinern Theilen 
desselben. 45 ’* 

Cea mai importantă constatare a lui Lambert în legătură cu filozofia limbaju¬ 
lui este obţinută ex negativa-. Ceea ce-i lipseşte unei limbi „reale" în comparaţie 
cu cea „ştiinţifică" se dovedeşte a fi, de fapt, pur şi simplu o trăsătură esenţi¬ 
ală a limbii. Totuşi, Lambert ajunge doar la opinia că limbile „reale" nu sunt 
„universale" ( characteristica ). Dacă ar fi mers mai departe cu raţionamentul 
său, ar fi trebuit să arate că cele două tipuri de „limbă" pornesc de la principii 
complet diferite. 

Aşadar, Lambert neagă limbilor „reale" trăsăturile unei limbi „universale" 
şi merită un loc important în istoria filozofiei limbajului fie şi numai datorită 
acestei constatări negative, dar mai ales datorită implicaţiilor sale pozitive. 
„Limba ştiinţifică" pe care o întrezăreşte el nu este, în realitate, o „limbă", ci 
o descriere şi o analiză a limbii. Această idee nu s-a impus, de fapt, nici până 
astăzi. Atât în structuralism, cât şi în diversele direcţii ale gramaticii genera¬ 
tive, la aproape toate nivelele de structurare a limbii, datele primare ale limba¬ 
jului sunt mereu confundate cu faptele secundare obţinute prin analiza ştiin¬ 
ţifică. Ne-am obişnuit astăzi să operăm cu trăsături distinctive în fonologie, 
în morfologie şi în domeniul lexical: p şi b se deosebesc între ele prin trăsătura 

45. Ibidem, 11 şi urm. = § 123. 

* „Inventatorii limbilor reale au procedat cu totul altfel, iar natura şi nevoia 
i-au ajutat în acest scop. Au început cu întregul. Ei au dat fiecărui animal, fiecărei 
plante, fiecărui obiect familiar care le-a ieşit în cale, acţiunilor şi celor mai cunos¬ 
cute tipuri de schimbări, modificări şi raporturi câte un nume arbitrar, sub forma 
a tot atât de multe semne prescurtate. Ei au mers de la întreg către părţile compo¬ 
nente mai mari ale acestor obiecte, şi apoi la cele mici“ (n. tr.). 

distinctivă ± „sonor “;gib şigab, prin trăsăturile „imperativ” vs „indicativ”, 
pe de o parte, „prezent” vs „preterit”, pe de alta; tun şi machen prin trăsătura 
± „rezultativ”. în acest fel s-ar putea crea impresia că limbile sunt alcătu¬ 
ite sistematic din trăsături de acest tip. în realitate, lucrurile stau invers, iar 
Lambert a observat asta foarte clar, chiar dacă nu a mers până la ultimele 
consecinţe ale acestei constatări: Primare în limbă sunt unităţile cu un grad 
relativ mare de complexitate; unităţile simple apar secundar, prin asocie¬ 
rea unor unităţi noi care se intersectează parţial cu cele deja existente, iar 
„mulţimea tuturor elementelor comune” furnizează trăsăturile cu care se 



în limbă, întregul are un caracter primar în raport cu părţile sale componente. 

17.3. Johann Werner Meiner (1723-1789) 

Johann Werner Meiner s-a născut în Franconia Inferioară, nu departe de 
Schweinfurt, ca fiu al unui învăţător de şcoală primară. Şi-a urmat studiile 
academice la Leipzig, unde a studiat filozofia, diverse discipline filologice şi, 
mai ales, teologia protestantă. După terminarea studiilor, a lucrat timp de 
peste patruzeci de ani mai întâi ca director adjunct, apoi ca director al gim¬ 
naziului din Langensalza, în Turingia, unde a predat ebraică, greacă, latină, 
franceză şi germană; lucrările sale de filozofie a limbajului pornesc de la expe¬ 
rienţele pe care le-a putut avea cât timp a predat aceste cinci limbi. Ultimii ani 
de viaţă şi i-a dedicat problemelor de natură religioasă. 

Meiner a fost, fără îndoială, cel mai important exponent al gramaticii 
generale în Germania secolului al XVIII-lea şi trebuie considerat, împreună 
cu James Harris, unul dintre cei mai importanţi reprezentanţi ai acestei direc¬ 
ţii în configurarea sa modernă. Lucrarea sa principală poartă titlul Versucb 
einer an der menschlichen Sprache abgebildeten Vernunftlehre oder Pbilosophi- 
sche und Allgemeine Sprachlehre* 6 . Meiner continuă, prin această lucrare, un 
gen de gramatici iniţiat odată cu Grammaire dePort-Royal (cca 1660), despre 
care am mai vorbit: cel al unei Grammatica universalis a unei limbi populare. 


46. Meiner 1781/1971. 

Nu ne vom ocupa aici în amănunt de Grammaire generale et raisonnee a lui 
Arnauld şi Lancelot. Dat fiind însă că i-a livrat lui Meiner - cel puţin indi¬ 
rect - modelul pentru a sa teorie generală, a limbii , trebuie să o prezentăm 
măcar în punctele ei principale. 

17.3.1. Grammaire de Port-Royal şi teoria gramaticii generale 

După un obicei al secolului al XVII-lea, titlul cuprinde şi planul general 
al lucrării: Grammaire generale et raisonnee contenant Ies fondements de l’art 
deparler; expliquez dune maniere claire & naturelle. Les raisons de ce qui est 
commun ă toutes les langues, & desprincipales differences qui s’y rencontrent. Et 
plusieurs remarques nouvelles sur la Langue Jranţoise [„Gramatica generală şi 
raţională, ce cuprinde fundamentele artei de a vorbi, explicate într-o manieră 
clară & naturală. Cauzele a tot ce este comun în toate limbile şi principalele 
diferenţe dintre acestea. Cu mai multe noi observaţii despre limba franceză"] 7' 
Şi din titlul părţii a doua, cea care ne interesează exclusiv în lucrarea de 
faţă, cititorul află ce îl aşteaptă: Seconde pârtie de la Grammaire generale. Oii il 
estparle desprincipes & des raisons sur lesquelles sont appuyees les diverses formes 
de la signification des mots [,,A doua parte a Gramaticii generale. în care se 
vorbeşte despre principiile şi raţiunile pe care se sprijină diversele forme ale 
semnificaţiei cuvintelor"]. 48 

Cine vrea să conceapă o gramatică generală poate să urmeze diverse prin¬ 
cipii metodice, mai mult sau mai puţin potrivite. Cele mai importante sunt 
următoarele, pe care le prezentăm schematic: 

a) Se poate încerca o construire a gramaticii generale pe calea generalizării 
inductive, pornind de la limbi cunoscute. „Ce qui est commun ă toutes 
les langues" înseamnă, în acest caz, „ceea ce se constată în toate limbile". 
Această cale este inadecvată, pentru că nu sunt luate în considerare limbile 
care nu îi sunt cunoscute autorului unei asemenea gramatici, după cum nu 
sunt avute în vedere nici posibilităţile care, din întâmplare, nu s-au realizat 
în limbile pe care el le cunoaşte. Pe această cale pot fi indicate eventual 
unele detalii, fără a avea pretenţia de exhaustivitate. 

b) Pornindu-se de la un „conţinut de gândire" extralingvistic, se încearcă pre¬ 
zentarea diverselor conţinuturi de limbă drept configurări secundare ale 
acestui conţinut general. Astfel, principiul limbajului este căutat în afara 
limbii. Dar, întrucât se poate ajunge la extralingvistic doar pornindu-se 

47. Grammaire de Port-Royal 1676/1966. 

48. Ibidem, 26. 

de la una sau mai multe limbi, acest conţinut al gândirii «pur» trebuie 
desprins de concretizările sale într-o limbă - o operaţie care nu reuşeşte 
întotdeauna. 

c) Se alege o limbă istorică drept model pentru ideea generală de limbă şi se 
încearcă a se deduce toate celelalte limbi pornind de la aceasta. 

d) Se pleacă de la ideea de limbă şi se încearcă să se stabilească ce se poate 
deduce din aceasta ca fiind raţional necesar şi ce trăsături, în măsura în 
care trebuie considerate istoric-contingente, pot apărea într-un număr 
potenţial infinit de configurări. In acest caz, se obţine doar o schemă gene¬ 
rală, căci «materia» gramaticii nu poate fi extrasă din ideea de limbă. 

O formă deosebit de frecventă a gramaticii generale o reprezintă o variantă 
a tipului b), în care un anumit tip de gândire, mai exact gândirea logic-raţio- 
nală, este considerat pur şi simplu fundamentul extralingvistic al limbii. Prin 
urmare, în limbile istorice se constată concordanţe şi abateri de la acest funda¬ 
ment. Abaterile sunt considerate „eroare" sau „bunul-plac al cuiva" în respec¬ 
tiva limbă. Gramatica şi semantica din Evul Mediu reprezentau o combinaţie 
între tipul c) şi varianta «raţionalistă» a tipului b). Mai exact, se pornea de la 
latină ca model, însă şi acolo se constatau contradicţii faţă de legile «logice» 
ale gândirii. Grammaire de Port-Royal este un produs hibrid, mai precis o 
combinaţie între tipurile b) (în varianta «raţionalistă»), c) şi a). Ambii autori 
au ca punct de plecare gândirea logică atunci când dau asigurări că: 

Tous Ies Philosophes enseignent qu’il y a trois operations de nostre esprit: Conce- 
VOIR, IUGER, R.AISONNER. 49 ’* 

Ca urmare, ei reprezintă concepte şi enunţuri sub formă de afirmaţii şi jude¬ 
căţi. Pentru alte secvenţe ei urmează o limbă, în primul rând limba latină, 
ca de exemplu la tratarea cazurilor 50 , însă, în afară de aceasta, fac referire 
mereu şi la alte limbi, precum ebraica, greaca, italiana şi - last but not least - 
franceza, pentru a cuprinde „ceea ce este comun tuturor limbilor". Cei doi 
autori văd limba ca pe un produs hibrid care, pe de o parte, conţine principii 
generale, constante şi logic necesare, iar pe de altă parte cuprinde şi reguli 
arbitrare cu o arie limitată de aplicare şi care au la bază convenţii. Vom 
vedea imediat că şi gramaticianul francez Nicolas Beauzee (1717-1789) are 
o părere foarte asemănătoare. Alegând această cale, cei doi autori au găsit o 

49. Ibidem, 27. 

* „Toţi filozofii ne învaţă că există trei operaţii pe care le face spiritul nostru: 

A CONCEPE, A JUDECA, A RAŢIONA" (n. tr.). 

50 .Ibidem, 11,7,43-51. 

modalitate foarte simplă de a respinge obiecţiile care ar fi putut fi aduse faţă 
de reprezentarea lor: tot ceea ce nu este în conformitate cu principiile lor 
este pus pe seama «celuilalt» domeniu al limbii, care se bazează pe arbitrar 
şi convenţie. 

în acest punct pare potrivit să facem un excurs într-o problemă perso¬ 
nală. Redactorul lăudabilei serii Grammatica universalis, în care au apărut 
reeditări comentate ale multora dintre lucrările mai vechi, dar importante 
de teorie a limbii, mă include, în introducerea la Grammaire de Port-Royal, 
împreună cu Chomsky, printre admiratorii acestei lucrări: „M. Coseriu 
cite la grammaire generale avec respect en discutant Ies implications onto- 
logiques et semantiques de la categorie «Verbe»“. 51 De fapt, în articolul 
„Logizismus und Antilogizismus in der Grammatik“ confirmasem că cei 
doi autori ai Gramaticii de la Port-Royal, spre deosebire de alţii, au ştiut 
foarte bine să facă diferenţa între categoriile semantice şi cele ontologice. 52 
Asta nu schimbă cu nimic faptul că în acelaşi studiu consideram absurd 
suportul teoretic aflat la baza Gramaticii de la Port-Royal, ca şi felul în care 
acesta a fost dezvoltat. în acest punct specific, Arnauld şi Lancelot au ajuns, 
nu datorită, ci în ciuda ideilor lor greşite, la un rezultat încă acceptabil şi 
astăzi. Nimeni nu se poate înşela tot timpul! 

Secolul al XVIII-lea este perioada de înflorire a gramaticii generale. Toate 
lucrările de acest fel sunt, în măsura în care aparţin tipurilor b) sau c), absurde 
din perspectiva scopului urmărit. Ele trebuie considerate intenţii ratate în 
domeniul teoriei limbii şi al gramaticii. Aspectul lor pozitiv constă nu în inter¬ 
pretarea faptelor de limbă, ci în bazele teoretice asumate tacit, mai exact în 
ideea unităţii spiritului uman. Că această unitate este căutată într-un dome¬ 
niu în care nu poate fi în nici un caz găsită este altă problemă, care se înscrie în 
nesfârşita istorie a greşelilor omeneşti. 

17.3.2. Teoria limbii, filozofică şi generală, la Meiner 

Gramatica generală a lui Meiner este o reprezentantă proeminentă a genu¬ 
lui în care se înscrie. Datorită organizării foarte stricte, lucrarea la care ne refe¬ 
rim este foarte potrivită pentru a caracteriza ideile şi scopurile acestei direcţii 
de gândire. Problematizările tipice ale gramaticii logiciste şi erorile care rezultă 
în mod inevitabil de aici pot fi foarte clar prezentate cu ajutorul acestei lucrări. 
Istoria unei discipline nu este alcătuită doar din realizările, ci şi din erorile 


51. Brekle 1966, XI. 

52. Cf. Coseriu 1976a, 256, nota 53. 

sale. Concepţiile false generează noi impulsuri. Ele provoacă respingerea lor şi 
creează, astfel, ocazia obţinerii unor concepţii noi - şi a apariţiei unor noi erori. 

Problematizările de la care porneşte Meiner şi principiile pe care le urmă¬ 
reşte sunt amănunţit formulate în cele peste nouăzeci de pagini ale Prefeţei. 
Lucrarea însăşi constituie aplicarea practică a programului expus aici şi este 
alcătuită din trei părţi, care, la rândul lor, sunt compuse din mai multe părţi: 

- Prima parte: 

Tratează probleme de ortoepie (ortofonie) şi ortografie. 

- Partea a doua: 

Tratează teoria propoziţiei şi a părţilor de propoziţie (partes orationis). 

- Partea a treia: 

Tratează teoria frazei (a perioadei). 

Chiar şi prin întindere (cca 250 de pagini), partea a doua este cea mai impor¬ 
tantă şi, de altfel, şi cea mai interesantă din perspectivă lingvistică. 

Meiner distinge două tipuri de gramatică generală, „teoria armonică 
a limbii“ şi „teoria filozofică a limbii“. Prin cea dintâi Meiner înţelege o 
disciplină empirică, ce procedează inductiv; porneşte de la observarea lim¬ 
bilor individuale şi stabileşte prin comparaţie punctele în care ele coin¬ 
cid, fără a putea stabili şi motivele acestei coincidenţe. Se mulţumeşte cu 
simple constatări. Dimpotrivă, teoria filozofică a limbajului porneşte de 
la gândirea umană şi stabileşte concordanţele logic necesare dintre limbi, 
concordanţe care au ca bază legile generale ale gândirii; de aceea, teoria 
filozofică include, crede Meiner, şi teoria armonică a limbii, în timp ce 
cazul invers nu este posibil: 

Dieser gedoppelte Weg der Meditation, worauf die Regeln der Sprachkunst 
erfunden werden konnen, macht eben den Unterschied zwischen einer barmo- 
nischen und philosophischen Sprachlehre aus. Beyde haben dieses mit einander 
gemein, dai? sie beyde Lehrsatze und Regeln enthalten, so mehrern Sprachen 
gemeinschaftlich sind; sie unterscheiden sich aber dadurch von einander, dai? 
di tphilosophische Sprachlehre ihre gemeinschaftliche Regeln aus der allgemeinen 
Beschaffenheit des menschlichen Denkens; die harmonische aber aus der Verglei- 
chung etlicher Sprachen gegen einander hernimmt, indem sie das, worinnen die 
verglichenen Sprachen mit einander iibereinstimmen, in Regeln verfasset, ohne 
sich dabey um den Grund dieser Ubereinstimmung zu bekiimmern. Demnach 
ist eine philosophische Sprachlehre zwar allezeit harmonisch, und mul? es auch 
natiirlicher Weise seyn, aber darum ist eine harmonische nicht gleich auch philo- 
sophisch. Die harmonische iiberzeuget nur, dai? etliche Sprachen unterschiedene 
Eigenschaften und also auch einerley Regeln mit einander gemein haben; die 


SECOLUL AL XVIII-LEA ÎN GERMANIA 417 


pbilosophische aber unterrichtet uns von dem Grunde, warum diese Eigenschaften 
und Regeln gemeinschaftlich seyn miissen. 53 '* 

în acest pasaj este vorba despre o distincţie conceptuală care va fi desemnată, 
cu terminologia utilizată aici, prin expresiile empiric-general vs universal sau 
raţional necesar. De fapt, ceea ce este empiric-general poate fi doar constatat, 
nu şi realmente fundamentat. Ca raţional necesar, universalul se bazează, 
dimpotrivă, pe principii şi îşi găseşte explicaţia în chiar aceste principii; de 
aceea l-am putea numi şi „esenţialulFaptul că „teoria filozofică a limbii“ a lui 
Meiner nu corespunde propriilor pretenţii este o altă problemă, asupra căreia 
vom reveni. 

în articolul Grammaire , care reprezintă contribuţia sa la Encyclopedie, 
Nicolas Beauzee propune o distincţie asemănătoare, prin care contrapune 
gramatica generală nu uneia empiric-comparative, aşa cum face Meiner, ci 
gramaticii unei limbi particulare, cu scopuri practice: 

„Gramatica generală este o ştiinţă întrucât nu are ca obiect decât speculaţia raţio¬ 
nală asupra principiilor imuabile şi generale ale cuvântului; o gramatică particu¬ 
lară este o artă, deoarece are în vedere aplicarea practică a principiilor generale ale 
cuvântului la instituţiile arbitrare şi uzuale ale unei limbi particulare." 54 

Principiul metodologic al lui Meiner constă în presupunerea că o teorie filo¬ 
zofică a limbii trebuie să se ocupe doar de stări de lucruri existente a priori. Ea 

53. Meiner 1781/1971, IV şi urm. 

* „Această dublă cale de meditaţie, prin care pot fi descoperite regulile artei vor¬ 
birii, determină distincţia dintre o teorie armonică a limbii şi una filozofică. Ele au 
în comun faptul că amândouă cuprind principii şi reguli, astfel încât sunt comune 
mai multor limbi; se deosebesc însă între ele prin faptul că teoria filozofică a limbii îşi 
deduce regulile comune din structura generală a gândirii umane; iar teoria armonică 
a limbii îşi scoate regulile din comparaţia între anumite limbi, în măsura în care ea 
transformă în reguli punctele în care limbile comparate coincid, fără a-şi mai pune 
problema fundamentului acestei coincidenţe. Prin urmare, teoria filozofică a limbii 
este întotdeauna armonică şi trebuie să fie aşa în mod natural, însă cea armonică nu 
este, la rândul ei, şi filozofică. Teoria armonică a limbii ne dovedeşte doar că anumite 
limbi au în comun diferite trăsături şi reguli; însă teoria filozofică a limbii ne arată de 
ce aceste trăsături şi reguli trebuie să fie comune [mai multor limbi]" (n. tr.). 

54. „La Grammaire generale est une Science, parce qu’elle n’a pour objet que la spe- 
culation raisonnee des principes immuables & generaux de la parole; une grammaire 
particuliere est un art, parce qu’elle envisage l’application pratique des principes gene¬ 
raux de la parole aux institutions arbitraires & usuelles dune langue particuliere"; 
Beauzee, art. Grammaire, in Encyclopedie 1966, voi. 7, 841 şi urm. 

trebuie să fie independentă de orice experienţă, căci deduce din gândire ceea 
ce trebuie să fie, nu constată pur şi simplu ceea ce este-. 

Folglich miissen ihre Lehrsătze auf dem Wege der Meditation a priori und kei- 
neswegs aposteriori gefunden werden; und wenn sie erfunden worden sind, dann 
miissen sie erst gegen die Erfahrung verglichen und durch sie bestătiget werden. 55 ’* 

în acest punct se impune o comparaţie cu Louis Hjelmslev. Prin „empirie“, 
acesta înţelege - în opoziţie cu uzul obişnuit al cuvântului - confirmarea ulte¬ 
rioară, prin observaţie, a unei teorii formulate a priori? 6 

în relaţie cu distincţia pe care o face între „gramatica ca ştiinţă" şi „gra¬ 
matica ca artă", Beauzee propune, într-o formulare foarte asemănătoare, un 
principiu metodologic analog: 

„Gramatica admite deci două tipuri de principii: unele sunt de un adevăr imuabil 
şi de aplicare universală; ele ţin chiar de natura gândirii şi depind de analiza aces¬ 
teia, al cărei rezultat sunt. Celelalte nu au decât un adevăr ipotetic, dependent de 
convenţiile libere şi schimbătoare, şi nu sunt de folos decât la popoarele care le-au 
adoptat în mod liber [...] Ştiinţa gramaticii [= Grammairegenerale, n. aut.] este 
anterioară tuturor limbilor, întrucât principiile sale se caracterizează printr-un 
adevăr etern şi nu fac decât să presupună posibilitatea limbilor; dimpotrivă, arta 
gramaticii este ulterioară limbilor deoarece utilizarea limbilor trebuie să existe 
înainte de a fi raportată artificial la principii generale." 57 

în legătură cu primul postulat, presupunerea tacită a unei unităţi a gândirii 
umane, este de criticat faptul că această ipoteză (atât la Beauzee, cât şi la Mei- 
ner) este limitată de la bun început la un anumit tip de gândire, la gândirea 

55. Meiner 1781/1971, IV. 

* „Prin urmare, principiile sale trebuie găsite a priori pe calea meditaţiei şi în 
nici un caz aposteriori-, iar când sunt găsite, abia atunci trebuie comparate cu expe¬ 
rienţa şi confirmate de aceasta." 

56. Cf. Hjelmslev 1943/1974, cap. 3 şi urm. 

57. „La Grammaire admet donc deux sortes de principes: Ies uns sont dune verite 
immuable & d’un usage universel; ils tiennent â la nature de la pensee meme, ils en 
suivent l’analyse; ils n’en sont que le resultat; Ies autres n’ont qu’une verite hypothe- 
tique, & dependante de conventions libres & muables, et ne sont d’usage que chez Ies 
peuples qui Ies ont adoptes librement [...]. La Science grammaticale [= Grammaire 
generale ] est anterieure â toutes Ies langues, parce que ses principes sont dune verite 
eternelle, et qu’ils ne supposent que la possibilite des langues: l’art grammatical, au 
contraire, est posterieur aux langues, parce que Ies usages des langues doivent exister 
avant qu’on Ies rapporte artificiellement aux principes generaux"; Beauzee, art. Gram¬ 
maire, inEncyclopedie 1966, voi. 7, 841. 

raţională. Este probabil că limbajul corespunde totuşi unui alt tip de gândire, 
cum ar fi gândirea mitică sau „poetica 1 de care vorbeşte Vico. Poate că există şi 
un fel de gândire genuin prin limbaj, care se deosebeşte şi de gândirea mitică, 
şi de cea raţională. 

In ceea ce priveşte al doilea postulat, presupunerea referitoare la „unifor¬ 
mitatea originalului 11 limbilor, Meiner nu spune unde a găsit această unifor¬ 
mitate şi unde poate fi întâlnită. Din felul în care prezintă lucrurile, el pare s-o 
fi apucat în direcţia contrară faţă de cea indicată de el însuşi. Meiner a derivat 
gândirea umană unitară din limbi individuale, mai exact spus, dintr-o singură 
limbă, greaca clasică, pe care, în mod evident, voia să o identifice pur şi simplu 
cu gândirea. Chiar titlul lucrării pare să indice ideea că „teoria raţiunii 11 este 
dedusă din observarea limbii, deşi autorul său afirmă contrariul. El a ales calea 

nach welchem ich aus einer genauern Betrachtung des Originals der Sprachen, 
der menschlichen Denkungsart, dasjenige erst aufsuchte, was ich in den Sprachen 
zu suchen hătte, und alsdenn bey angestellter Vergleichung, zu meinem grofien 
Vergniigen, ja auch ofters zu meiner Verwunderung, auch wirklich fand... * 

Meiner rămâne dator cu răspunsul la întrebarea cum a ajuns la recunoaşte¬ 
rea gândirii pure. în această privinţă, autorii Gramaticii de la Port-Royal şi-au 
uşurat munca. Ei făceau apel la autoritatea citatului: „Tous Ies philosophes 
enseignent...“ Desigur, nu tot ceea ce filozofii afirmă în legătură cu categoriile 
gândirii poate fi transpus fără rezerve în domeniul limbii. Gramaticienii de 
la Port-Royal nu-şi făceau griji în această privinţă, căci prin „tous Ies philo¬ 
sophes 11 se refereau, în secret, în primul rând la ei înşişi. 

Făcând cu totul abstracţie de faptul că nu aflăm cum se poate ajunge la 
principiile presupuse de Meiner, cel de-al doilea postulat, ipoteza „uniformi¬ 
tăţii originalului 11 , este, în funcţie de exemplul concret la care este raportat, 
fals, sau fals şi contradictoriu în acelaşi timp. Pentru a arăta acest lucru trebuie 
să facem apel la un corolar al acestei ipoteze fundamentale: cel care vorbeşte 
de „uniformitatea originalului 11 recunoaşte astfel implicit că limbile particu¬ 
lare, „copiile 11 , se desprind în mod diferit. După cum am văzut deja, pentru 
Arnauld şi Lancelot diversitatea limbilor individuale se explica pornind de la 
caracterul lor mixt: în jurul unui nucleu stabil, format din ceea ce este raţio¬ 
nal necesar şi în care se man i festă grammaire de la raison, se grupează zonele 

58. Meiner 1781/1971, VII. 

* „Pe care, printr-o cercetare mai atentă a originalului limbilor, a tipului gân¬ 
dirii umane, am căutat în primul rând ceea ce trebuia să caut în limbi şi apoi, prin 
comparaţie, spre marea mea bucurie, dar şi, adesea, spre marea mea uimire, am şi găsit 
realmente... 11 (n. tr.). 

neregulate şi supuse schimbărilor istorice ale arbitrarului şi a ceea ce este mai 
mult sau mai puţin incidental: 

grammaire de la raison 


grammaires particulieres 

Pentru Meiner, în afară de principiul raţional nu mai există nici un alt prin¬ 
cipiu, fie el întemeiat pe convenţie sau arbitrar. Filozoful german trebuie să 
explice diversitatea faptică a limbilor individuale într-un alt mod. După opi¬ 
nia sa, diversele limbi sunt, în grade diferite, copii «fidele», mai mult sau mai 
puţin «reuşite» ale originalului: 

Ich betrachte zuvorderst das Original nach allein seinen Eigenschaften, und nach- 
dem ich alles das Mannichfaltige darinnen entdecket habe, es mogen wesentlicbe 
oder zufăllige Stiicke seyn, so sammle ich das Wesentliche und sondere es von 
dem Zufălligen ab; dann schliefie ich also: wenn von diesem Originale Abdriicke 
vorhanden sind, so miissen sich an diesen Abdriicken alle diese Eigenschaften 
befinden, die ich an dem Originale gefunden habe, wenn anders die Abdriicke 
getreu verfertiget sind. Freylich konnen die Abdriicke in Ansehung der Vollkom- 
menheit sehr von einander unterschieden seyn, und einige mehr, andere weniger 
dem Originale entsprechen. Ich untersuche also nunmehro die Kopien nach dem 
Originale und sehe, ob die Eigenschaften des Originals, die ich zuvor aufgesucht 
und aus einander gesetzet habe, sich auch alle in den Kopien ausgedriickt finden: 
diefi ist das Verfahren derphilosophischen Sprachlehre . 59 ’* 

59. Ibidem, VI. 

* „Mai întâi cercetez originalul în toate trăsăturile sale şi după ce am descope¬ 
rit întreaga sa varietate, fie că aceste particularităţi sunt esenţiale , fie că sunt întâm¬ 
plătoare ', atunci adun ceea ce este esenţial şi îl separ de ceea ce este întâmplător; 
gândesc apoi în felul următor: dacă există copii ale acestui original, atunci în aceste 
copii trebuie să se găsească toate aceste trăsături pe care le-am găsit la original, cu 
condiţia ca ele să fi fost făcute cu fidelitate. Desigur, copiile se pot deosebi mult între 
ele în privinţa perfecţiunii lor şi unele pot să corespundă mai mult originalului, iar 
altele, mai puţin. Acum cercetez copiile în funcţie de original şi văd dacă trăsăturile 
originalului pe care le-am căutat şi le-am separat anterior sunt toate exprimate în 
copii: aceasta este procedura specifică teorieifilozofice a limbajului ‘ (n. tr.). 

Meiner cunoaşte deci două tipuri de «abatere» de la original: «falsificarea» 
şi «copia incompletă». în primul caz pot fi diferenţiate două variante: falsifi¬ 
carea unui principiu raţional în întreaga limbă sau doar într-o anumită regulă 
a limbii. 

Prima variantă o constată Meiner în arabă: „arabul" comite o eroare logică 
atunci când preia din greacă o marcă de caz pentru nominativ. Prin aceasta se 
ajunge la o redundanţă nedorită, căci subiectul în arabă este deja clar marcat 
prin distincţia de gen la verb: 

Dai? aber der Araber aul?er der Bestimmung des Subjekts, die er schon in seiner 
Sprache durch das gedoppelte Genus der Personen in dem Verbo hatte, auch noch 
von den Griechen ein Casuszeichen angenommen hat, das hat er wohl uniiberlegt 
gethan, weil er nicht wul?te, worzu das gedoppelte Genus in den Personen des 
Verbi vorhanden ist. 60 ’* 

Un exemplu pentru cea de-a doua variantă a primului caz îl găseşte Meiner 
în germană: folosirea numelui propriu fără articol este de fapt permisă doar la 
nominativ, căci la toate celelalte cazuri este nevoie de articol ca marcă a cazu¬ 
lui: „ Anna hat Peter gesehen" este un enunţ ambiguu; dacă vrem să spunem că 
Peter reprezintă obiectul în acest enunţ, atunci ar trebui să sune astfel: „Anna 
hat den Peter gesehen": 

Er [scil .: der Araber] hat sich hier in der Nachahmung der griechischen Sprache 
eben so betrogen, wie sich heutiges Tages die deutschen Sprachlehrer bey der 
Declination eines Nominis proprii in der Nachahmung der franzosischen Spra¬ 
che betriigen, doch mit dem Unterschiede, dai? jener was unnothiges annahm, 
diese was nothiges wegwerfen. 61 ’** 

Dimpotrivă, folosirea articolului este în franceză superfluă, pentru că funcţia 
de marcare a cazului este preluată de prepoziţiile â şi de\ 

Weil nun bey den Franzosen der Nominativus und Accusativus kein Casuszei¬ 
chen brauchen, so wird ein Nomen proprium in diesen beyden Casibus ganz 

60. Ibidem, XLVI şi urm. 

* „Dacă arabul a preluat din greacă încă o marcă de caz, în afară de determi¬ 
narea subiectului, pe care o poseda deja în limba sa prin genul dublu al persoanei 
verbului, el a făcut acest lucru fără să se gândească, fiindcă nu a ştiut la ce serveşte 
genul dublu al persoanei verbului" (n. tr.). 

61. Ibidem, XLVII. 

** „El [arabul] s-a înşelat în copierea limbii greceşti tot aşa cum, în zilele noastre, 
profesorii germani se înşală în declinarea unui nume propriu imitând limba franceză, însă 
cu diferenţa că acela prelua ceva superfluu, pe când aceştia elimină ceva necesar" (n. tr.). 

nackend und biol? ohne alle Bestimmung und ohne Casuszeichen hingesetzet. 
Aber entbehret auch ein Nomen proprium bey den Franzosen in den iibrigen 
Casibus [...] die Casuszeichen? Da hătte der Deutsche bedenken sollen, dai? du 
und au aus de le und â le, das ist, aus dem Casuszeichen de und â und dem Articulo 
le und la zusammengesetzt sind, und dai?, nach Weglassung des Articuli le, la bey 
dem Nomine proprio, de und a als Casuszeichen iibrig bleiben miissen [...]. Er 
hatte ferner bedenken sollen, dai?, wenn er, wie der Franzos, kein Casuszeichen 
zum Nominativo nothig hat, darum noch nicht gleich folge, dai? er auch, wie der 
Franzos, das Casuszeichen fur den Accusat. entbehren konne; denn der Deut- 
schen ihr Accusat. lăl?t sich nicht so, wie der Franzosen ihrer, biol? aus der Stelle, 
die er im Satze einnimmt, erkennen. Demnach mul? der Deutsche zur Declina- 
tion eines Nominis propr. fur alle Casus, bis auf den Nominativum, Casuszeichen 
haben. [...] Lutherus hat also in seiner Bibeliibersetzung richtig declinirt: Nom. 
Adam; Gen. des Adams; Dat. dem Adam; Accus. den Adam. 62 ’* 

Constatăm cu surprindere faptul că Meiner consideră corectă forma des 
Adams, deşi această formă se caracterizează tocmai prin redundanţa pe care el 
a condamnat-o la „arab“. 

Să vorbim acum despre al doilea caz, despre caracterul imperfect al „copi¬ 
ilor". Dintre limbile cunoscute lui, Meiner le consideră criterii pe acelea care, 
intr-un anumit domeniu, prezintă un mare număr de distincţii. în compara¬ 
ţie cu ele, celelalte sunt „imperfecte": 

Die ersten Sprachen, die hebrăische mit all ihren Schwestern, waren zufrieden, 
nur die drey FJauptzeiten, 1) diegegenwdrtige, 2) die vergangene, 3) die zukiinftige 
bestimmet zu haben. Damit war aber der philosophischdenkende Grieche nicht 
zufrieden. Dieser sahe ein, dai? etwas an und vor sich vergangen seyn konnte, aber, 

62. Ibidem, XLVII şi urm. 

* „întrucât la francezi nominativul şi acuzativul se exprimă fără vreo marcă de 
caz, un nume propriu va fi folosit la aceste cazuri ca atare, pur şi simplu fără vreo deter¬ 
minare şi fără marcă de caz. Dar oare numele propriu apare în franceză fără nici o 
marcă şi la celelalte cazuri? La aceasta ar fi trebuit să se gândească germanul, la faptul 
că du şi au sunt compuse din de le şi â la, adică din mărcile de caz de şi â plus articolul 
le şi la, şi că, după îndepărtarea articolului le, la de la numele propriu, da şi â trebuie să 
rămână de fapt mărci de caz [...]. Mai departe, germanul trebuia să se gândească la fap¬ 
tul că, dacă, precum francezul, nu are nevoie de vreo marcă pentru cazul nominativ, 
de aici nu rezultă că se poate lipsi, ca francezul, şi de mărcile de caz ale acuzativului; 
căci germanii nu-şi recunosc pur şi simplu acuzativul, ca francezii, doar după locul pe 
care îl ocupă în propoziţie. Din această cauză, germanul trebuie să aibă la dispoziţie, 
la declinarea unui nume propriu, mărci cazuale pentru toate cazurile, până la nomi¬ 
nativ. [...] Luther a declinat, aşadar, corect substantivele în traducerea Bibliei: nom. 
Adam-, gen. des Adams-, dat. dem Adam-, acuz. denAdam“ (n. tr.). 

mit einer andern Handlung verglichen, entweder noch dauerte, da diese andere 
anfieng, oder schon volkommen vorbey war, da die andere anfieng. Er fieng also 
an, das Praeteritum in 1) absolutum s.[ive] perfectum, und 2) in relativum abzu- 
theilen und jenes zu gebrauchen, wenn von einer Handlung alleine die Rede ist, 
dieses aber, wenn zwo Handlungen, die beyde nunmehro vergangen sind, mit 
einander in Absicht auf die Zeit, verglichen werden [...]. 63 ’* 

Şi în acest caz există două posibilităţi, şi anume TtctpctrariKov ( imţerfectum ), 
pe de o parte, şi UTrspcrjVTS/dKOV ( plusquamperfectum ), pe de altă parte. Totuşi, 
„grecul“ nu s-a mulţumit nici cu asta; el a căutat mereu prilej să introducă noi 
diferenţieri şi astfel - cel puţin în sistemul temporal - a creat un standard 
imposibil de depăşit: 

Man hat also die ganze Bestimmung der Modalităt der Sătze wieder dem Witze 
der Griechen zu verdanken. 64 ’* 

Să ne întoarcem la punctul iniţial al consideraţiilor noastre, la postulatul lui 
Meiner în legătură cu „caracterul unitar al originalului limbilor 11 . Este clar că 
aici Meiner confundă între ele două niveluri ale gândirii, respectiv nu le dife¬ 
renţiază unul de celălalt. Pe de o parte, „originalul* 1 său corespunde regulilor 
generale ale gândirii; pe de altă parte însă, el conţine şi rezultatele reale sau 
potenţiale ale aplicării acestor reguli, şi anume ceea ce a fost gândit şi ceea ce 
poate fi gândit în conformitate cu aceste reguli. 

în primul caz, postulatul se dovedeşte a fi fals sub aspect empiric. Limbile 
nu urmează, în general, regulile logice pe care Meiner le consideră ca formând 
„originalul 11 . Multe redundanţe şi ambiguităţi sunt cât se poate de „corecte 11 
sub aspectul limbii; ele pot fi «corectate» doar la nivelul textului. 65 

63. Ibidem, XLII. 

* „Primele limbi, ebraica cu toate surorile ei, s-au mulţumit să delimiteze doar 
trei timpuri principale, 1) prezentul , 2) trecutul şi 3) viitorul. Grecul, gânditor de filo¬ 
zofie, nu a fost mulţumit cu asta. El şi-a dat seama că ceva se poate plasa în trecut faţă 
de el însuşi, însă, în comparaţie cu o altă acţiune,încă mai dura atunci când această 
acţiune a început Jzc era deja terminat în momentul începerii acesteia. Grecul a început 
să împartă preteritul în 1) absolutum s. [ive] perfectum şi 2) relativum şi să-l foloseascăpc 
primul atunci când este vorba doar de o acţiune şi pe al doilea atunci când două acţiuni, 
ambele trecute, sunt comparate între ele din perspectivă temporală [...]“ (n. tr.). 

64. Ibidem, XLV. 

** „Pentru determinarea integrală a posibilităţilor de modalizare în enunţ tre¬ 
buie deci să fim recunoscători din nou iscusinţei grecilor" (n. tr.). 

65. [Cf Coseriu, Textlinguistik, mai ales Coseriu 1994, 54 şi urm., şi extrasul din- 
tr-un amplu manuscris nepublicat al lui Coseriu, în Energeia undErgon, voi. I = Cose¬ 
riu 1988a.] 


424 ISTORIA FILOZOFIEI LIMBAJULUI 


în al doilea caz, postulatul se dovedeşte fals din punct de vedere empiric 
din aceleaşi motive, însă în afară de aceasta mai este fals şi sub aspect raţi¬ 
onal, adică este contradictoriu. El conţine, cu alte cuvinte, invariabilitatea 
gândirii în toate manifestările sale. Această idee poate fi însă susţinută doar 
în legătură cu regulile gândirii, nu şi în legătură cu ceea ce este sau poate fi 
gândit conform acestor reguli. Regulile gândirii pot fi invariabile, dar pro¬ 
dusele rezultate din aplicarea lor sunt supuse efemerului. Ţine de esenţa a 
ceea ce a fost gândit faptul că acesta sporeşte şi se schimbă mereu, iar de 
esenţa a ceea ce poate fi gândit ţine faptul că încă nu a fost gândit. în aceasta 
constau posibilităţile nelimitate de realizare a sa prin gândire. Desigur, şi 
Meiner trebuie să recunoască în ceea ce este gândit o actualizare progresivă a 
virtualităţilor, şi el face acest lucru în măsura în care - cum am demonstrat 
mai sus - descrie apariţia continuă de noi distincţii în limbă, de-a lungul 
timpului. Totuşi, aceste distincţii nu pot fi copiate după nici un original, 
căci se pot repeta la nesfârşit şi pot fi combinate între ele. Schema diferenţi¬ 
erii timpurilor verbale poate fi reprezentată astfel: 


Timpul 



Trecut Prezent Viitor 



etc. 

în interiorul perioadelor de timp segmentate în acest fel, distincţia între tre¬ 
cut, prezent şi viitor poate fi mereu reluată. 

Chiar dacă distincţiile din limbă ar putea fi reduse la cele logice, tot nu 
s-ar putea prevedea ce trăsături trebuie să aibă o limbă intr-un domeniu cu 
o configuraţie din ce în ce mai subtilă. Doar empiric se poate stabili ce fel de 
trăsături îi stau la dispoziţie unei limbi, iar constatări de acest tip sunt valabile 
numai pentru o perioadă de timp limitată. 

Şi astfel, Meiner se vede obligat să introducă o categorie nouă şi întru câtva 
bizară pentru a justifica diversitatea limbilor: categoria „tipurilor de gândire". 
El presupune că s-ar putea ca, 

aus dem Unterschied der Sprachen, der, nach Abrechnung desjenigen Eigent- 
hiimlichen, so in der Materie einzelner Worter bestehet, biol? in einem grofiern 

oder mindern Grad der Deutlichkeit oder der Bestimmtheit zu suchen ist, auf 
die mehr oder minder erleuchtete Denkungsart der Volker richtig schliefien... 66 '* 

Astfel, din cercetarea filozofică a limbilor ar lua naştere şi o „istorie a raţiunii 
umane“: 

Denn weil die Sprache eine sinnliche Abbildung unserer Gedanken ist, so kann 
man ja aus der zunehmenden Vervollkommung der Sprache immer auf die vor- 
ausgegangene Vervollkommung der Denkungsart eines Volkes sicher zuriicke 
schliefien. 67 ’** 

Aşa cum vorbirea unui copil, pe care acesta o învaţă de la mama sa, se perfec¬ 
ţionează odată cu trecerea timpului, şi în cazul „limbilor particulare" se poate 
constata de-a lungul istoriei un proces de perfecţionare: 

In welcher partikulăren Sprache wir einen betrăchlichen Zuwachs an Vollkom- 
menheit gewahr werden, deren ihrer Nation kann man auch sicher einen vorziig- 
lichen Grad von erleuchteter Denkungsart beylegen. 68 *** 

„Tipurile de gândire" coincid sau nu cu „structura generală a gândirii umane". 
Dacă da, atunci „uniformitatea originalului" nu poate fi susţinută, întrucât 
„tipurile de gândire" sunt diverse, după cum Meiner însuşi admite. Dacă 
aceste „tipuri de gândire" nu coincid cu gândirea generală, apare întrebarea 
ce trebuie să înţelegem prin ele. „Generale" în sens strict nu pot fi, căci nu se 
manifestă, evident, în toate formele activităţii mentale. In afară de asta, nici 
limbile nu pot fi copii ale unui singur original, căci ele reflectă „moduri de 
gândire" diverse. Această concepţie - cu toate dificultăţile pe care le presu¬ 
pune - poate fi schematizată astfel: 

66. Meiner 1781/1971, VIII. 

* „Din diferenţa între limbi, care, după eliminarea a ceea ce îi este specific şi 
aflându-se în materia cuvintelor particulare, trebuie căutată pur şi simplu în gradul 
mai mare sau mai mic de claritate sau de precizie, să se ajungă la concluzii corecte 
despre modul de gândire mai mult sau mai puţin precis al popoarelor..." (n. tr.). 

67. Ibidem. 

** „Căci, întrucât limba reprezintă o reproducere senzorială a gândurilor noastre, 
atunci din observarea perfecţionării progresive a limbii se pot trage concluzii sigure 
despre perfecţionarea felului în care gândeşte un popor, care o precedă pe cea din 
limbă..." (n. tr.). 

68. Ibidem, IX. 

*** „In care limbi particulare percepem o sporire considerabilă a gradului de per¬ 
fecţiune, iar naţiunilor care le vorbesc le putem atribui cu certitudine un grad superior 
de precizie a gândirii" (n. tr.). 

Gândirea abstractă 

„Tipuri de gândire 
care gândesc gândirea 
implicită" 

Limbi 


Meiner porneşte mai întâi de la un nivel al gândirii abstracte pe care îl pierde 
imediat din vedere, căci nu ne spune cum trebuie să-l înţelegem şi cum putem 
lua cunoştinţă de el. După aceea, sunt introduse diverse „tipuri de gândire", 
care se pot compara cu gândirea abstractă doar până la un anumit grad (repre¬ 
zentate de noi prin lungimea diferită a liniilor din schema de mai sus). In sfâr¬ 
şit, intră în schemă limbile particulare; în ele se reflectă tipurile de gândire mai 
mult sau mai puţin desăvârşite. Se poate astfel explica oarecum gradul dife¬ 
rit, mai mare sau mai mic, de perfecţiune a limbilor particulare. însă în ceea 
ce priveşte „falsificarea" originalului, ne lovim de mari dificultăţi. Cum s-ar 
putea explica eroarea logică a arabului? Trebuie pornit de la un „tip de gân¬ 
dire" care desemnează funcţia de subiect prin prezenţa categoriei genului la 
verb şi la acesta trebuie alăturat un alt tip de gândire, care nu ştie nimic despre 
această modalitate de marcare a funcţiei enunţiative şi de aceea o desemnează 
încă o dată printr-un morfem de caz. 

Desigur, Meiner a perceput corect diversitatea gândirii mediate prin limbă; 
în această privinţă, faptul că el operează cu diverse „tipuri de gândire" are la 
bază o intuiţie corectă. însă în interpretarea acestei intuiţii Meiner face două 
greşeli strâns legate una de alta. Pe de o parte, el doreşte să vadă în „tipurile de 
gândire" «copii» mai mult sau mai puţin perfecte ale unei «gândiri originale» 
anterioare, şi nu realizări întru câtva diferite ale unui tip de gândire sau ale unei 
anumite capacităţi spirituale; pe de altă parte, el vrea să ierarhizeze tipurile de 
gândire pe care le propune şi, împreună cu acestea, diversele limbi. Diferenţele 
dintre limbi sunt apreciate drept indicii ale unui grad mai mare sau mai mic de 
„precizie". Diferenţierile nou descoperite la funcţiile din limbă corespund nu 
«altor» disocieri, ci unora «mai recente» sau «mai fine». în această irezis¬ 
tibilă tendinţă de ierarhizare constă, desigur, eroarea principală a lui Meiner. 
Pasul înainte esenţial, chiar dacă nu în totalitate reuşit, făcut de Wilhelm von 
Humboldt va consta tocmai în faptul că el va vedea în diferenţierile noi care 
apar în limbă nu neapărat ceva «mai avansat», ci mai ales ceva diferit. 

„Copiile" pe care Meiner le cercetează sunt cele cinci limbi pe care trebuia 
să le predea: ebraica, greaca, latina, franceza şi germana. Doar arareori sunt 
luate în discuţie şi alte limbi. Cu un număr atât de redus de limbi şi de cate¬ 
gorii spre care se îndreaptă principalul interes al lui Meiner (acestea sunt, în 
linii mari, cele mai importante părţi de propoziţie, subiectul şi predicatul) se 
poate opera la nevoie, chiar dacă forţat, o ierarhizare din perspectiva gradului 
mai mare sau mai mic de progres. Dacă Meiner ar fi cercetat şi alte limbi, ar fi 
trebuit să admită că există multe alte diferenţieri în limbi şi că în nici un caz 
acestea nu permit o clasificare a tuturor limbilor în funcţie de gradul lor de 
perfecţiune. Limba L poate face în domeniul X distincţii mult mai fine decât 
limba M, însă rămâne mult în urma acesteia în domeniul Y. Dacă observăm 
diversitatea structurilor lingvistice într-o proporţie mai mare, vom fi înclinaţi 
să vedem în ceea ce este nou nu neapărat ceva mai bun, ci altceva. 

In ceea ce priveşte, acum, principiul metodologic al lui Meiner, ipoteza că 
o teorie filozofică a limbii trebuie să pornească de la stări de lucruri date a 
priori, autorul său este, fără îndoială, din perspectivă pur formală, pe drumul 
cel bun. Categoriile raţional necesare pot fi obţinute doar pe cale deductivă, 
pornindu-se de la o intuiţie eidetică, şi nu de la observaţii empirice. Sub aspect 
faptic însă, Meiner se află pe un drum greşit, căci doreşte să-şi derive categori¬ 
ile din gândirea extralingvistică. O deducţie de acest tip este admisibilă doar 
atunci când recurge la nivelul limbii, atunci când este întreprinsă pornind de 
la ideea de limbă. E nevoie să ne întrebăm ce trăsături trebuie să caracteri¬ 
zeze o instituţie pentru a corespunde ideii de limbă şi pentru a se putea numi 
„limbă" pe drept cuvânt. însă printr-o asemenea deducţie se ajunge doar la 
forma, nu şi la materia gramaticii. O „gramatică generală", aşa cum, teoretic, 
o concepea Meiner, se mişcă în domeniul universalului, al necesarului şi al 
posibilului şi, astfel, poate furniza doar schema formală a unei gramatici. Cu a 
sa teorie filozofică a limbii, Meiner a pătruns adânc în domeniul empiriei. El a 
încercat să explice o mare parte a substanţei gramaticii prin gândirea umană, 
lucru care nu este posibil. Substanţa gramaticii se înscrie în domeniul genera¬ 
lului empiric. Nici o instanţă nu o poate deduce, ci doar constata. Acest lucru 
se vede nu în ultimul rând la Meiner: deducţiile sale corecte sunt acelea care se 
referă la ceea ce este raţional necesar; generalizările empirice duc aproape toate 
la afirmaţii care nu pot fi susţinute. 

De altfel, Meiner are nişte reprezentări destul de naive în ceea ce priveşte 
apariţia şi dezvoltarea categoriilor limbii. Cititorul modern ia cunoştinţă cu 
un uşor amuzament de felul în care s-a petrecut totul, în concepţia lui Mei¬ 
ner: grecul, „posesor al unei gândiri filozofice", este nemulţumit de sistemul 

timpurilor gramaticale din limba sa şi introduce noi distincţii, mai subtile. 
După aceea, acest lucru „l-a învăţat francezul de la grec“. De o deosebită inteli¬ 
genţă a dat dovadă grecul atunci când a divizat viitorul în futurum absolutum 
şi futurum exactum. „Acest lucru a fost preluat de la grec nu doar de latin, ci 
şi de german, prin intermediul francezului.” „Arabul” a acţionat „fără soco¬ 
teală” atunci când a marcat dublu cazul subiect în sistemul său verbal, după 
cum am văzut. 69 Despre cât de plauzibile sunt aceste ipoteze din punct de 
vedere istoric, Meiner nu-şi face nici o grijă. 

Toate acestea nu trebuie să ne împiedice să apreciem ingenioasele contribu¬ 
ţii ale lui Meiner la teoria gramaticii. Dacă greşeşte în ierarhizarea pur grama¬ 
ticală a fenomenelor lingvistice, asta se întâmplă mai ales deoarece el subordo¬ 
nează aceste fenomene concepţiei sale despre raportul dintre limbă şi raţiune. 
Sub aspectul teoriei gramaticii, filozoful german a realizat lucruri importante. 
Astfel, el formulează un principiu care abia după foarte mult timp va deveni un 
bun comun al cercetării lingvistice. Categoriile unei limbi nu ar trebui proiec¬ 
tate asupra alteia, ci fiecare limbă ar trebui cercetată din perspectiva propriilor 
sale categorii - „imanente”, cum se va spune mai târziu. In interpretarea sin¬ 
tagmei greceşti 6 ®iX(7T7tou Ale^avSpoţ (literal: „Alexandru al lui Filip”), el 
protestează împotriva «ipotezei elipsei», cea obişnuită şi comodă: 

Ich weii? wohl, dai? man dieses [scil. die betreffende Konstruktion] durch Aus- 
lassung (Ellipsin) der Wortes moţ [„Sohn, Nachkomme“] zu erklăren sucht; aber 
etwas durch Ellipsin in einer fremden Sprache erklăren, heifit nichts anders, als 
eine fremde Sprache nach unserem Sprachgebrauch ergănzen und sie nicht nach 
ihrer eigenen Denkart richten und beurtheilen wollen. 70 ’* 

Un alt exemplu de circumspecţie caracteristică analizelor de teorie a grama¬ 
ticii propuse de Meiner îl reprezintă comparaţia pe care o face între verbe şi 
adjective, sub aspectul funcţiei predicative a acestora. El distinge „Verba, die 
etwas unselbstăndiges bezeichnen und zugleich die copulam propositionis 
[i. e. sein in prădikativer Funktion, J. A.] mit in sich schliefien” („verbe care 
desemnează ceva dependent şi în acelaşi timp includ şi o copula propositionis ‘ 
[i. e. a fi cu funcţie predicativă, J. A.]) şi „Adjektiva, die zwar, wie die Verba, 

69. Cf. Meiner 1781/1971, XLII şi urm., şi supra. 

IQ.Ibidem, 94. 

* „Ştiu că se încearcă explicarea acesteia [a acestei construcţii] prin omisiunea 
(elipsa) cuvântului moţ [«fiu, urmaş»]; însă a explica ceva dintr-o limbă străină prin 
elipsă nu înseamnă altceva decât a completa o limbă străină conform uzului limbii noas¬ 
tre, şi nu a o regla şi aprecia în funcţie de modul de gândire care îi este specific 11 (n. tr.). 

etwas unselbstândiges bezeichnen, aber nicht so, wie die Verba, eine copulam 
propositionis mit in sich schliefien" („adjective care, ca şi verbele, desemnează 
ceva dependent, însă nu includ şi o copula propositionisj 71 . Astfel, un verb ca 
aegrotare „a fi bolnav“ conţine copula, însă adjectivul aegrotus „bolnav 11 , nu. 
Puer aegrotat corespunde deci lui puer aegrotus est „copilul este bolnav 11 ; însă 
puer aegrotus „copil bolnav 11 nu conţine predicaţie. 

Prin examinarea perioadei condiţionale în diverse limbi, Meiner ajunge 
la concluzia că instrumente lingvistice total diferite pot avea funcţii grama¬ 
ticale foarte asemănătoare. în greacă şi franceză, indiferent de topică, reiese 
doar din timpurile verbului care propoziţie este ipoteza şi care concluzia. în 
germană, acelaşi timp este folosit în ambele propoziţii. Pentru a marca mai 
clar concluzia, ceea ce s-ar putea dovedi necesar în cazul perioadelor mai com¬ 
plicate, germana se ajută de cuvântul so: „Gehorchtest du mir, so wărest du 
mir angenehm. 11 [„Dacă mi te supui, atunci mi-ai fi pe plac.“] Comentariul lui 
Meiner în această chestiune sună astfel: 

Demnach vertritt des Deutschen sein Wortchen so die Stelle des verdoppel- 

ten Imperfecţi und Plusquamperfecti bey den Franzosen, und des gedoppelten 

Aoristi bey den Griechen. 72 * 

In diverse manuale, Meiner este prezentat drept un precursor timpuriu al 
gramaticii valenţelor**, nu în ultimul rând datorită rolului special pe care 
filozoful german îl atribuie în propoziţie predicatului. 73 Această orientare 
gramaticală ante litteram spre „dependenţe 11 sau „valenţe" se evidenţiază şi 
prin paralelismul foarte strict ce caracterizează discuţia despre construcţiile 
verbale şi cele adjectivale. El recunoaşte nu doar existenţa verbelor cu una sau 
două compliniri {verba absoluta şi relativa , de ex. liegen „a sta întins"- legen „a 
aşeza"), ci şi pe cea a adjectivelor cu una sau două compliniri {adjectiva abso¬ 
luta şi relativa , de ex. scbon „frumos" vs begierig nach „lacom după"). Meiner 
arată că, într-o comparaţie, atât verbele, cât şi adjectivele pot fi extinse asu¬ 
pra unei poziţii; în cazul celor cu o complinire apar două argumente, în cazul 

71. Ibidem, 80 şi 81. 

72. Ibidem, XLIII. 

* „Astfel, particula germană so ocupă locul pe care îl ocupă la francezi imper¬ 
fectul şi mai mult ca perfectul, iar la greci, aoristul" (n. tr.). 

** în original: Dependenzgrammatik. Cunoscut mai ales cu numele „grama¬ 
tica valenţelor", acest curent în lingvistica modernă a fost iniţiat de lingvistul fran¬ 
cez Lucien Tesniere (1893-1954) (n. tr.). 

73. \Cf., de exemplu, ibidem, 127.] 

celor cu două compliniri, trei: „ Caius este mai frumos ca Titius“; „Caius este 
mai lacom după bani ca Titius“-, „ Caius o duce mai bine decât Titius“-, „ Caius 
iubeşte ştiinţa mai mult decât Titius“7 4 

Judecata finală în ceea ce priveşte contribuţia lui Meiner în domeniul teo¬ 
riei şi al filozofiei limbajului trebuie formulată disociat. El se dovedeşte a fi un 
istoric naiv şi un logician slab - aşa cum este cazul celor mai mulţi reprezen¬ 
tanţi ai logicismului în teoria gramaticii, chiar dacă sunt logicieni prin forma¬ 
ţie -, însă ca gramatician este genial. Dacă ar fi considerat categoriile limbii 
drept posibilităţi, atunci Allgemeine Sprachlebre ar fi devenit o capodoperă a 
gândirii gramaticale. Insă această opţiune ar fi contrazis propriile sale concep¬ 
ţii fundamentale. Aşa cum ne apare ea astăzi, opera lui Meiner poate fi folosită 
doar cu privire la unele chestiuni de detaliu, care trebuie, de altfel, reinterpre- 
tate şi încadrate într-un alt context pentru a corespunde realităţii limbii. 

17.4. Problema originii limbajului 

în a doua jumătate a secolului al XVIII-lea se redeşteaptă interesul faţă 
de problema originii limbajului. Academiile anunţă premii pentru rezolva¬ 
rea unor probleme, gânditori importanţi precum Condillac, Maupertuis sau 
Rousseau vin cu propuneri de rezolvare a acestora, după cum vom arăta în 
capitolul următor. în secolul al XÎX-lea, în cercurile specialiştilor în lingvis¬ 
tică, ce se împotriveau oricăror speculaţii filozofice, felul în care s-apus această 
problemă a fost considerat naiv. Societatea de lingvistică din Paris (Societe de 
Linguistique de Paris) scrie chiar în statutul său că nu va accepta contribuţii pe 
tema originii limbajului sau a construcţiei unei aşa-numite „limbi universale 1 . 75 

Dacă ne ocupăm aici succint de doi teoreticieni germani ai originii lim¬ 
bajului, o facem mai ales ca pe o pregătire pentru tezele şi ideile lui Herder şi 
Hamann, care însă nu vor mai putea fi discutate în partea întâi a lucrării de 
faţă. Vom prezenta aici doar doi cunoscuţi reprezentanţi ai celor două poziţii 
contrare, care, în problema dilematică privitoare la originea divină sau umană 
a limbajului, şi-au asumat o poziţie fermă. 

17.4.1. Johann Peter Siifimilch (1707-1767) 

Johann Peter Siifimilch s-a născut la Zehlendorf, care abia mai târziu a 
devenit o parte a Berlinului. După ce a primit o formaţie de bază ca anatomist, 

74. Cf. ibidem, XL. 

75. [ Cf. şi Auroux 1989, în Gessinger/von Rahden 1989, voi. II, 122 şi urm.] 

a studiat, la universităţile din Halle şi Jena, dreptul şi limbile orientale. Astăzi 
este cunoscut mai ales ca pionier în domeniul demografiei. 

Ca membru al Academiei de Ştiinţe din Berlin înfiinţate odinioară de Leib- 
niz, 76 în 1756 prezintă o luare de poziţie îndreptată împotriva concepţiei fostului 
preşedinte al Academiei, Pierre Louis Moreau de Maupertuis (1698-1759) 77 , în 
care însă, de fapt, polemiza cu opiniile lui Condillac şi Rousseau despre origi¬ 
nea limbajului. Acest studiu a apărut abia zece ani mai târziu, cu titlul Versuch 
eines Beweises, dafîdie erste Sprache ihren Ursprungnicbt vom Menschen, sondern 
allein vom Scbopfer erbalten babe - încercare de a dovedi că prima limbă nu s-a 
născut datorită omului, ci doar Creatorului . /8 Câţiva ani mai târziu, Herder va 
face referire directă la Sii&nilch în lucrarea Abhandlung liber die Ursprung der 
Spracbe, care a primit premiul aceleiaşi Academii. 

Sii&nilch este unul dintre numeroşii cercetători care pun apariţia limbajului 
pe seama unei revelaţii divine pentru că nu şi-au putut explica cum de a fost 
cu putinţă să fie creat un sistem atât de complex fără ca creatorii săi să dispună 
deja de un asemenea sistem. El este sigur „dafi [...] die Sprache ohnmoglich von 
Menschen entstehen konnen, ehe und bevor sie eine ordentliche Sprache gehabt 
haben...“ [„că [...] este cu neputinţă ca limbajul să fi luat naştere prin oameni, 
înainte ca aceştia să aibă o limbă organizată”]. 9 în demonstraţia sa, autorul face 
apel doar la argumente de ordin intern, nu şi la argumente externe: 

Der Zweck dieser Abhandlung geht dahin, daf? ich suchen will zu erweisen, dai? 

der Ursprung der Sprache nicht von Menschen herriihre. Dieser Beweis soli nicht 

historisch oder biblisch seyn, sondern er soli aus der innern Beschaffenheit der 

Sprache hergenommen werden... 80 ’* 

înzestrarea omului cu instituţia limbajului nu poate fi explicată nici printr-o 
nevoie umană imperioasă, nici prin întâmplare. Dumnezeu l-a creat pe om 
deja dotat cu limbaj: 

...da also weder die Nachahmung noch die Noth zur Erfindung und zur Verbesse- 

rung der Sprache zureichend haben seyn konnen, gleichwohl aber in der Sprache 

76. Cf. supra 13. 

77. Cf. supra 14.2. 

78. Sii&nilch 1766/1998. 

79.1b idem, 124. 

80. Ibidem, 13 şi urm. 

* „Scopul acestui studiu este acela că voi încerca să dovedesc că originea lim¬ 
bajului nu provine de la oameni. Această demonstraţie nu va fi istorică sau biblică, ci 
argumentele vor fi scoase din structura limbii../ 1 (n. tr.). 

Ordnung und Vollkommenheit befindlich ist [...], der Hazard aber gar nicht zur 
Entstehung einer Sprache kann angenommen werden, so bleibt nichts iibrig, als 
dai? man zu Gott, als dem Schopfer, seine Zuflucht nehme... 81 * 

17.4.2. Dietrich Tiedemann (1748-1803) 

Dietrich Tiedemann este originar din localitatea Bremervorde, lângă Bre- 
men. A studiat la Gottingen matematica, Antichitatea clasică şi istoria filo¬ 
zofiei. între 1769 şi 1773 a fost profesor privat în Livland, regiune istorică din 
jurul oraşului Riga. Lucrarea sa Versucb einer Erkldrung des Ursprungs der 
Sprache, cu care, ca şi Herder, a concurat pentru Premiul Academiei din Berlin, 
a apărut la Riga în 1772. Mai târziu, s-a reîntors în Germania, a predat mai 
întâi filologie clasică la Kassel, apoi istoria filozofiei la Marburg. A fost cel mai 
categoric adversar al lui Kant şi Fichte. 

în scrierea sa, aspru recenzată de Hamann, care era de partea lui Herder, 
Tiedemann s-a străduit să demonstreze că apariţia limbajului nu trebuie pusă 
pe seama divinităţii, aşa cum fusese de părere Sii&nilch, la care Tiedemann se 
referă în mod direct, ci că limbajul a fost creat chiar de oameni: 

Der Ursprung der Sprache, oder ihre Entstehungs-Art, oder, bestimmter zu 
reden, die Art und Weise, wie die Sprache von Menschen hat konnen erfunden 
werden, und wie sie wahrscheinlicher Weise ist erfunden worden, ist der Gegen- 
stand dieser Abhandlung. 82 ’** 

Pentru a-şi susţine teza, Tiedemann trebuie să nege ideea că limbile individu¬ 
ale ar fi avut de la început o organizare completă: 

Diese zuerst erfundene Sprache war aber noch keine ordentlich eingerichtete, 
keine zusammenhăngende Sprache, viele Theile waren da, mehrere fehlten, und 
selbst die, die da waren, waren roh und ungeschliffen. [...] Wenn also im andern 
Abschnitte von der Ausarbeitung der zuerst erfundenen Sprache geredet werden 
soli: so mui? gezeigt werden, auf welche Art die Menschen die besondern Theile 

81. Ibidem, „Cuprins", pagini nenumerotate. 

* „...însă, cum nici imitarea, nici necesitatea nu puteau fi suficiente pentru inven¬ 

tarea şi îmbunătăţirea limbii, în schimb ordinea şi perfecţiunea sunt prezente în limbă 
[...], iar hazardul nu poate fi admis drept cauză a apariţiei unei limbi, nu ne rămâne 
nimic altceva decât să recurgem la Dumnezeu drept creator [al limbii]..." (n. tr.). 

82. Tiedemann 1772/1995, „Prefaţă" (pagini nenumerotate). 

** „Originea limbii, felul în care a apărut aceasta sau, ca să vorbim mai precis, 
felul în care a putut să fie inventată limba de către oameni şi cum probabil a fost 
inventată, acesta este obiectul studiului de faţă" (n. tr.). 

erfunden, wie sie sich nach und nach ausgebessert, und zu ihrer jetzigen Vollkom- 
menheit erhoben haben. 83 * 

Tiedemann încearcă să ducă la îndeplinire aceste sarcini pe care şi le-a trasat 
singur. Limba, spune el, s-a dezvoltat treptat, condiţionată de necesităţi exte¬ 
rioare, faţă de care oamenii au reacţionat în mod raţional. De la simplele imi¬ 
taţii onomatopeice, oamenii au ajuns treptat să folosească semnele arbitrare: 

Der Gebrauch der Tone, welcher sich anfănglich nur auf Nachahmungen erstreckte, 
breitete sich weiter aus. Durch den guten Erfolg und durch die Bequemlichkeit der 
Tone aufgemuntert, fiengen die Menschen an, nach Anlafi der nachahmenden, 
auch andere zu ersinnen, die wenigerĂhnlichkeit mit den Dingen selbst hatten. 84 ’** 

Acest lucru a favorizat puterea de imaginaţie şi astfel, în curând, fiecare mem¬ 
bru al comunităţii a fost în stare să contribuie cu propriile invenţii la tezaurul 
comun al limbii: 

Auf diese Art also erfand bald dieser bald jener von der Gesellschaft ein Wort, je 
nachdem es ihm seinem Gebrauche und seinem Bediirfnisse nach am bequemsten 
und am nothigsten war. 85 ’*** 

Chiar la sfârşitul tratatului său, Tiedemann îşi pune problema felului în care 
au apărut conceptele generale: 

Aber, wird man fragen, woher kommen denn die allgemeinen Ausdriicke? 
Die ersten Worte konnten nicht so allgemein seyn, als sie es jetzt sind, weil die 
Begriffe es nicht waren. Die ersten Vorstellungen der Menschen waren sinnliche 
Empfindungen, so wie sie es noch jetzt bey den kleinen Kindern sind. Die darauf 

83. Ibidem, 152 şi urm. 

* „Insă această primă limbă inventată nu era încă o limbă strict organizată şi coe¬ 
rentă, unele părţi existau, încă şi mai multe lipseau, şi chiar cele existente erau brute şi 
necizelate. [...] Dacă se va vorbi deci în alt capitol de perfecţionarea primei limbi inven¬ 
tate, va trebui să se arate în ce fel au inventat oamenii componentele speciale, în ce mod 
le-au îmbunătăţit treptat şi le-au ridicat la nivelul actual de desăvârşire" (n. tr.). 

84. Ibidem, 191. 

** „întrebuinţarea sunetelor, care la început se limita la simple imitaţii, s-a răs¬ 
pândit rapid. încurajaţi de reuşita şi de comoditatea pe care le presupunea folosi¬ 
rea sunetelor, oamenii au început, după modelul sunetelor imitate, să inventeze şi 
altele, care nu aveau decât o foarte mică asemănare cu lucrurile ca atare" (n. tr.). 

85. Ibidem, 192. 

*** „în acest fel, în curând, când unul, când altul dintre membrii comunităţii a 
inventat un cuvânt, după cum îi era mai comod şi mai necesar, în funcţie de propria 
întrebuinţare a limbii şi de necesităţile sale de exprimare" (n. tr.). 

folgenden Begriffe von Substanzen waren Bilder derselben, die sicii der Einbil- 
dungskraft eindruckten. Man kann daher diese Begriffe individuell nennen, weil 
sie von Individuis hergenommen waren, und weil sie Individua abbildeten, ob sie 
gleich den Individuis nicht in allen Stiicken ahnlich waren. 86 ’* 

Ca şi la Locke şi Berkeley, este vorba aici evident de reprezentări individuale, 
şi nu chiar de concepte. Tiedemann nu explică felul în care „primele reprezen¬ 
tări”, „percepţiile senzoriale”, se pot transforma în semnificaţii ale limbii, deşi 
are pretenţia că oferă o explicaţie. Obiecţiile lui Leibniz faţă de posibilitatea 
existenţei conceptelor individuale au fost cu totul uitate. 

Deocamdată ne oprim aici în ceea ce priveşte teoriile despre originea lim¬ 
bajului din spaţiul lingvistic german. La o parte din acest complex de idei ne 
vom întoarce în capitolul următor, în contextul discuţiei despre câţiva autori 
francezi; însă cele mai multe dintre aceste teorii pot fi discutate abia în relaţie 
cu Herder şi Hamann. 

17.5. Indicaţii bibliografice 

Aşa cum cititorul a înţeles din trimiterile bibliografice aflate în notele de 
subsol din acest capitol, pentru toate lucrările discutate aici au apărut între 
timp ediţii comentate, relativ uşor accesibile. Lista completă a indicaţiilor 
bibliografice poate fi găsită în partea întâi a Bibliografiei. Chiar şi Noul Orga¬ 
non al lui Lambert există într-o ediţie fotomecanică 87 al cărei redactor a folosit 
ediţia originală aflată în biblioteca Universităţii din Heidelberg. Gramatica de 
la Port-Royal cunoaşte un mare număr de ediţii comentate; în afară de cea pe 
care am folosit-o aici, amintim şi reeditarea celei din 1830, cu observaţiile lui 
Ch.P. Duclos şi cu o introducere de Michel Foucault. ss 

în ceea ce priveşte aşa-numita „literatură secundară”, cu excepţia lui Wolffi 
despre care vorbeşte orice istorie a filozofiei, utile sunt mai degrabă lucrările de 

86. Ibidem, 252 şi urm. 

* „Dar se va pune întrebarea: cum au apărut expresiile generale? Primele cuvinte 
nu puteau să fie la fel de generale cum sunt astăzi, pentru că nici conceptele nu erau 
generale. Primele reprezentări ale oamenilor au fost percepţii senzoriale, aşa cum sunt şi 
astăzi la copiii mici. Conceptele pentru substanţe apărute din aceste percepţii erau ima¬ 
gini ale acestora, care s-au imprimat în imaginaţie. Astfel, aceste concepte pot fi denu¬ 
mite individuale pentru că au fost preluate de la indivizi şi pentru că reprezentau obiecte 
individuale, chiar dacă nu erau la fel cu indivizii în toate componentele lor“ (n. tr.). 

87. Lambert 1764/1965. 

88. Grammaire de Port-Royal 1830/1969. 

istorie a lingvisticii decât cele de istorie a filozofiei limbajului. Nu există încă un 
canon care să indice autorii care trebuie incluşi într-o istorie de filozofie a lim¬ 
bajului. Cunoscutul Lexicon grammaticorum oferă informaţii despre Meiner 
şi Sii&nilch, iar Verburg, despre Lambert. Această lucrare, disponibilă acum 
într-o limbă «de circulaţie», se dovedeşte încă o dată o sursă indispensabilă de 
informaţie. 89 Una dintre cele mai importante lucrări despre Gramatica de la 
Port-Royal este cercetarea lui Roland Donze. 90 Aproape tot ceea ce trebuie ştiut 
în legătură cu teoriile despre originea limbajului se găseşte în cele două volume 
ale ediţiei îngrijite dej. Gessinger şi W. von Rahden. 91 Bibliografia referitoare la 
Beauzee şi alţi teoreticieni ai gramaticii francezi va fi indicată în capitolul urmă¬ 
tor. Pentru o contribuţie fundamentală asupra temei „logică şi gramatică” pot 
fi consultate mai ales două studii ample dedicate acestei teme de către autorul 
lucrării de faţă. 92 


89. Verburg 1951/1998. 

90. Donze 2 1971. 

91. Gessinger/von Rahden (red.) 1989. 

92. Cf. Coseriu 1987a şi 1988a. 

SECOLUL AL XVIII-LEA ÎN LRANŢA: 
DE LA ILUMINISM LA PREROMANTISM 


Până spre începuturile Preromantismului, Iluminismul francez stă sub 
semnul discuţiei în jurul problemei limbii. Nu degeaba în această perioadă 
a fost forjat termenul grammairien-philosopbe. Aproape toţi „filozofii” din 
această epocă - şi în categoria „filozofilor” erau incluşi, de asemenea, oamenii 
de ştiinţă şi literaţii - au adus, într-o măsură mai mare sau mai mică, o contri¬ 
buţie la discuţia asupra problemei limbii. 1 Pe cei mai importanţi dintre aceştia 
îi vom aminti în cele ce urmează, iar la unii ne vom întoarce ulterior, pentru 
o discuţie mai amplă: Jean le Rond dAlembert (1717-1783), împreună cu 
Diderot, de care ne vom ocupa ceva mai pe larg, editori ai marii Enciclopedii 
franceze; 2 Charles Batteux (1713-1780); Nicolas Beauzee şi Charles Pinot 
Duclos (pe care i-am cunoscut în contextul discuţiei despre Grammaire de 
Port-Royal ); Antoine Court de Gebelin (cca 1725-1784); Charles de Brosses 
(1709-1777); Cesar Chesneau Dumarsais (sau Du Marsais, 1676-1756); 
Franţois-Urbain Domergue (1745-1810); Claude Adrien Helvetius (1715— 
1771), unul dintre cei mai hotărâţi adepţi ai materialismului şi ai ateismului 
dintre colaboratorii Enciclopediei-, Maupertuis, preşedinte al Academiei berli- 
neze, adversar al lui Su&nilch; Antoine-Isaac Silvestre de Sacy (1758-1838); 
Anne Robert Jacques Turgot (1727-1781), înalt funcţionar al statului care, la 
îndemnul lui Condillac şi Mapertuis, a elaborat diverse teze asupra dezvoltării 
limbajului şi a redactat articolul Etymologie din Enciclopedie, şi, nu în ulti¬ 
mul rând, Voltaire (pe numele său real Franşois Mărie Arouet, 1694-1778), 
modelul de „filozof” al secolului al XVIII-lea care, însă, în domeniul limba¬ 
jului apare mai degrabă ca grammairien şi puriste. De Condillac, Diderot şi 
Rousseau ne vom ocupa în subcapitole separate. 

1. Cf. Ricken et alii (1990), 66. 

2. Encyclopedie ou dictionnaire raisonne des Sciences, des arts et des metiers, 
1751-1780 = Encyclopedie 1966. 

18.1. Privire generală asupra teoriei limbajului 

şi a filozofiei limbajului în Iluminismul francez 

Climatul spiritual din Franţa secolului al XVIII-lea poate fi caracteri¬ 
zat - dacă facem abstracţie de curentele secundare şi de cele subterane - ca 
o sinteză între raţionalismul «autohton» şi un empirism «importat». Cele 
două direcţii gnoseologice au avut pretenţia de a produce o reînnoire şi o re- 
fundamentare pe baze mai sigure a filozofiei de până atunci. Raţionalismul 
matematizam al lui Descartes a fost continuat şi dezvoltat de către cartezieni 
în Franţa şi în alte ţări ale Europei continentale. La acesta s-a adăugat empi¬ 
rismul britanic, care ajunsese, prin opera lui John Locke, Essay, la punctul cel 
mai înalt al dezvoltării sale de până atunci. Lucrarea lui Locke fusese deja tra¬ 
dusă în franceză la 1700 de către Pierre Coste, care adăugase şi comentarii 
critice. In unele puncte, empirismul conciliant al lui Locke era absolut com¬ 
patibil cu universul ideilor raţionaliste. Tot pe seama unei origini britanice 
poate fi pusă o anumită atitudine, conturată mai ales sub aspect practic, faţă 
de lumea supusă cunoaşterii, atitudine care nu poate fi dedusă exclusiv din 
motive gnoseologice. Erancis Bacon (1561-1626), om politic şi teoretician al 
ştiinţei, contemporan cu Shakespeare, a fost unul dintre primii învăţaţi care 
au cerut ca verificarea ipotezelor prin metode experimentale să constituie un 
standard pentru orice fel de ştiinţă şi ca scopul cunoaşterii ştiinţifice să fie 
considerată dominarea de către om a naturii, în scopul desăvârşirii culturii. 
Acest program a fost transpus într-o manieră deosebit de impresionantă în 
domeniul practicii ştiinţifice de către fizicianul Isaac Newton (1643-1727). 
Constructul teoretic newtonian a devenit accesibil unui mare număr de 
intelectuali francezi prin lucrarea lui Voltaire Elements de la pbilosophie de 
Newton, care a trezit astfel, până şi la Ies beaux esprits, interesul faţă de ştiin¬ 
ţele experimentale ale naturii. 

Din întâlnirea celor două curente filozofic-ştiinţifice ia naştere Iluminis¬ 
mul francez. El este mai degrabă o ideologie, o atitudine generală faţă de pro¬ 
blemele filozofice şi ştiinţifice, decât o direcţie filozofică autonomă şi unitară. 
Iluminismul francez poate fi cel mai bine caracterizat prin ideea că problema 
esenţei lucrurilor (a lui ce) este rezolvată tot mai mult prin apel la problema 
modului de a fi al lucrurilor (problema lui cum), adică la comportamentul aces¬ 
tora în condiţii pe cât posibil precis stabilite. Această nouă atitudine faţă de 
obiectul cunoaşterii este cel mai bine exprimată de Condillac care, în Essai sur 
l’origine des connaissances humaines, asupra căruia vom reveni, ne asigură că 
doreşte să cerceteze spiritul nu pentru a stabili esenţa acestuia („pour en etablir 

la nature“), ci pentru a-i cunoaşte operaţiunile („pour en connaître Ies operati- 
ons“), pentru a înţelege cum funcţionează. 3 

Această aserţiune sună a scepticism moderat în raport cu problemele 
rămase «fără răspuns» din filozofia tradiţională a esenţei; totuşi, prin aceasta, 
problema esenţei lucrurilor nu este total ignorată. Cel care îşi pune întrebări 
cu privire la „operaţiile" unui obiect presupune, în general, cunoaşterea impli¬ 
cită a esenţei acestuia. Cum am putea încerca să aflăm cum funcţionează spi¬ 
ritul uman fără a avea nici un fel de reprezentare a lui? In această excludere, la 
prima vedere elegantă, a celor mai importante întrebări constă punctul vulne¬ 
rabil al Iluminismului francez şi european. 

Din credinţa în capacitatea oamenilor de a explica în totalitate felul în care 
se manifestă lucrurile se naşte convingerea că lumea poate funcţiona foarte 
bine şi fără o intervenţie directă a lui Dumnezeu. Aceasta duce la o rezervă 
generală faţă de problemele religioase, care poate merge de la deism până la 
ateismul declarat. în acelaşi timp, este respinsă şi metafizica tradiţională, căci 
problema lui ce (a esenţei) este socotită inactuală. Omul îşi creează singur 
„cauzele", în măsura în care reconverteşte raportul direct observabil „dacă... 
atunci" într-unul de tipul „din cauză că ... rezultă că". Toată această schim¬ 
bare fusese deja schiţată de Enlightenment-xA englez. în Franţa se adaugă 
doar transferul principiului cauză-efect în domeniul istoriei. în acest climat 
spiritual general se dezvoltă diverse direcţii filozofice. Acestea se întind de la 
senzualismul «favorabil spiritului» al lui Condillac la scientismul flexibil şi 
dispus la compromisuri practicat de cei doi redactori ai Enciclopediei şi la natu¬ 
ralismul unui Maupertuis, până la materialismul şi mecanicismul împărtăşite 
de Julien Offroy de laMettrie (1709-1789) în cartea L’Homme-machine sau 
de Paul Henri, baron d’Holbach (1723-1751), în lucrările sale Systeme de la 
nature şi Le Christianisme devoile. Că această poziţionare nu era compatibilă 
cu ideologia oficială a Franţei monarhice, o demonstrează faptul că cei doi, La 
Mettrie şi d’Holbach, au murit în exil în Germania; familia lui Holbach era 
oricum originară din Palatinat. 

Filozofia limbajului din epocă se menţine în cadrul acestei ideologii. Pro¬ 
blema care se pune acum nu mai este ce este limba, ci cum funcţionează aceasta 
sau cum apare şi se dezvoltă ea. Răspunsul la prima parte a întrebării se profi¬ 
lează în cadrul teoriei gramaticii generale, iar la cea de-a doua, în cadrul teoriei 
despre originea limbajului. în primul caz se încearcă explicarea prin principii 
generale a limbilor, în structura lor morfologică şi semantică; în al doilea caz, 


3. Condillac, Essai, Introduction = Condillac 1746/1970, 5. 

dezvoltarea limbajului (este vorba, mai degrabă, de limbajul în general, le lan- 
gage , decât de limbile particulare, Ies langues ) trebuie interpretată în mod raţio¬ 
nal. Prin aceasta trebuie să înţelegem efortul de a prezenta evoluţia limbii, atât 
sub aspectul formei, cât şi sub cel al conţinutului, cape o serie ordonată de paşi 
care duc spre un grad din ce în ce mai mare de complexitate. Etapele analizei 
sunt echivalate cu etapele dezvoltării. Ceea ce se dovedeşte a fi „cel mai sim¬ 
plu 1 din perspectivă raţională este cu siguranţă „primul" şi sub aspect istoric, 
în evoluţia limbilor de la simplu la complex se reflectă progresul uman - de la 
starea iniţială de animal până la deplina raţionalitate. Acelaşi lucru este vala¬ 
bil pentru cercetarea structurilor şi a funcţiilor limbilor. Ca atât de multe alte 
obiecte, limbile nu le mai apar spiritelor luminate drept fenomene învăluite în 
mister, aşa cum le vedeau cei din întunecata epocă anterioară. Este de ajuns să 
aplicăm câteva principii ca să putem explica pe deplin structura, funcţia şi apa¬ 
riţia limbii. Dezvoltarea limbajului se explică prin structura acesteia. Limbajul 
este un obiect care poate fi în întregime analizat şi clarificat pe baza câtorva 
principii, indiferent dacă este vorba de fiinţarea sau de devenirea ei. Această 
convingere îi uneşte pe reprezentanţii celor două direcţii ale teoriei limbajului 
din spaţiul francez al secolului al XVIII-lea, teoria gramaticii generale şi teoria 
despre originea limbii. 

La o privire mai atentă, vedem că reprezentanţii ambelor direcţii proce¬ 
dează deductiv şi astfel, în acelaşi timp, „constructivism în ciuda convinge¬ 
rilor fundamental empiriste, ei nu se apropie de obiect pe calea observaţiei, ci 
îl explică prin principii generale, iar acest obiect îl consideră clarificat în mod 
satisfăcător atunci când se poate arăta cum a apărut sau cum ar putea fi fabri¬ 
cat („constructivism"). Reprezentanţii gramaticii generale pornesc - aşa cum 
tocmai am stabilit în cazul lui Meiner - de la un paralelism între gândirea 
raţională şi limbă. Ei nu cercetează o limbă, ci stabilesc care sunt trăsăturile 
de care trebuie să dispună în mod necesar o limbă şi argumentează post fes- 
tum ceea ce se cere teoretic, cu exemple din diferite limbi. Teoreticienii care 
se ocupă de originea limbajului pun la baza cercetărilor lor o ipoteză despre 
cele mai simple elemente şi despre obţinerea unei complexităţi progresive prin 
reguli combinatorii. Această ipoteză construită raţional este proiectată apoi 
asupra dezvoltării limbajului şi interpretată sub aspect temporal. Ideea că ceea 
ce este mai simplu din punct de vedere raţional în limbă nu trebuie neapărat 
să fie şi cel mai vechi nu este luată în considerare în mod serios. Preistoria şi 
istoria timpurie a limbilor, pentru care nu există mărturii accesibile obser¬ 
vaţiei, sunt reconstruite pe baza unor raţionamente plauzibile. Acest lucru 
se reflectă în formulări precum „nu se poate accepta faptul că...“, „ne putem 

cu greu închipui că...“, „cu siguranţă acest lucru a fost posibil doar pentru 
că...“ ş.a.m.d. Lucrările în care pot fi găsite astfel de formulări se intitulează 
„Reflexions philosophiques sur l’origine des langues“ sau intr-un mod asemă¬ 
nător şi exprimă clar caracterul speculativ al tratatelor respective. Dezvoltarea 
limbajului nu este argumentată cu fapte din stadii mai vechi ale limbii, ci sunt 
aduse argumente despre felul în care această dezvoltare trebuie să se fi produs. 4 

Din perspectiva gramaticii generale, apare întrebarea dacă ceea ce este con¬ 
siderat esenţial de către teoreticienii respectivi corespunde într-adevăr esenţei 
limbii. Dacă acest lucru nu se întâmplă, unele dintre trăsăturile considerate 
„raţional necesare" se dovedesc, în cel mai bun caz, „istoric contingente". Pro¬ 
blema esenţei limbajului nu este, de fapt, nici măcar formulată, întrucât ea este 
considerată rezolvată de la bun început. La fel stau lucrurile şi cu reprezentan¬ 
ţii celei de-a doua direcţii. Sub premisa valabilităţii nelimitate a principiului 
evoluţionist, demersul celor care se ocupă de teoretizarea originii limbajului 
este indubitabil justificat, însă nici ei nu-şi pun problema decisivă. Dacă este 
contestată tocmai valabilitatea acestui principiu, dacă luăm în considerare 
posibilitatea ca dezvoltarea limbajului - chiar şi numai în unele sectoare - să 
se producă şi de la complex la simplu şi ca ceea ce este foarte simplu nici să nu se 
manifeste direct în limbă, ci doar ca rezultat al analizei lingvistice, dacă, mai 
mult, putem considera chiar şi numai admisibilă ipoteza că orice limbă apare 
de la început într-o formă mai mult sau mai puţin completă - atunci toată 
construcţia se năruie. Analiza logică rămâne ca atare intactă, însă proiecta¬ 
rea ei asupra istoriei limbii se dovedeşte inutilă. Ipotezele fundamentale ale 
celor două direcţii nu au fost niciodată puse în discuţie de reprezentanţii lor, 
căci astfel ar fi fost distruse bazele ambelor direcţii de cercetare. Din această 
cauză, când le privim astăzi retrospectiv, manifestările ideologiei Iluminismu¬ 
lui francez ne apar adesea ca fiind exact ceea ce susţinătorii lor au combătut cu 
cea mai mare îndârjire: nişte superstiţii. 

înainte de a ne ocupa ceva mai pe larg de o serie de autori, îi vom prezenta 
pe cei mai importanţi reprezentanţi ai celor două direcţii despre care am vor¬ 
bit până acum: 5 

în prima direcţie, prin care se continuă Gramatica de la Port-Royal, apă¬ 
rută în secolul al XVII-lea, se înscriu: 

4. Cf. supra 15.4.1, „teoria abstractizării" a lui Adam Smith şi critica adusă aces¬ 
teia de către Rosmini Serbaţi. 

5. Ca de obicei, indicaţiile bibliografice şi - în măsura în care există - reeditările 
mai accesibile se găsesc în partea întâi a Bibliografiei. 

- Nicolas Beauzee: Grammaire Generale ou exposition raisonnee des elements 
necessaires du langage, pour servir de fondement â l’etude de toutes Ies lan- 
gues [„Gramatică generală sau expunere argumentată a elementelor nece¬ 
sare ale limbajului, pentru a sluji drept fundament pentru studiul tuturor 
limbilor"] (1767); 6 7 aşa cum se întâmplă frecvent în această perioadă, titlul 
oferă informaţii despre punctul de vedere şi scopul autorului; 

- Cesar Chesneau Du Marsais (Dumarsais): Les Veritables principes de la 
grammaire ou Nouvelle grammaire raisonnee pour apprendre la langue 
latine [„Principiile adevărate ale gramaticii sau Noua gramatică argu¬ 
mentată pentru învăţarea limbii latine"] (1729); o lucrare care nu a mai 
progresat după prefaţă şi un capitol introductiv; la acestea se adaugă 149 
de articole lexicografice privind noţiuni gramaticale, cu care Dumarsais a 
contribuit la Enciclopedie-,' 

- Framţois-Urbain Domergue: Grammaire generale analytique [„Gramatică 
generală analitică"] (1799); o reprezentantă târzie a genului, în care un spa¬ 
ţiu neobişnuit de amplu îi este rezervat sintaxei; 8 

- Antoine-Isaac Silvestre de Sacy: Principes de grammaire generale, mis a 
la portee des enfants, etpropres â servir d’introduction â l’etude de toutes 
les langues [„Principii de gramatică generală, puse la îndemâna copiilor 
şi potrivite să servească drept introducere în studiul tuturor limbilor"] 
(1799); caracterul didactic al lucrării este subliniat de faptul că textul se 
sfârşeşte cu un dialog între profesorul Antoine şi discipolul său Victor; 9 

- Charles-Pinot Duclos: Remarques sur la Grammaire de Port-Royal [„Obser¬ 
vaţii asupra Gramaticii de la Port-Royal"]; aceste observaţii ale secretarului 
Academiei Franceze au apărut în 1754, într-o retipărire a celei de-a doua edi¬ 
ţii a Gramaticii de la Port-Royal, şi au fost reluate în multe ediţii ulterioare. 10 

Ca reprezentanţi ai celei de-a doua direcţii, cea a teoriei despre originea limbaju¬ 
lui, care nu poate fi întotdeauna disociată clar de prima direcţie, îi amintim pe: 

- Pierre Louis Moreau de Maupertuis: Reflexionsphilosophiquessurl’origine 
des langues et la signification des mots [„Reflecţii filozofice asupra originii 
limbilor şi asupra semnificaţiei cuvintelor"] (1748); Dissertation sur les 

6. Beauzee 1767/1974. 

7. Dumarsais 1971 şi 1987. Cea mai cunoscută lucrare a lui Dumarsais, Trăite 
des tropes, a fost concepută ca parte a gramaticii generale. 

8. Domergue 1799; cf. şi Busse 1986. 

9. Silvestre de Sacy 1799/1975. 

10. Cf. Gra?n?naire de Port-Royal 1830/1969. 

differents moyens dont Ies hommes se sont servis pour exprimer leurs idees 
[„Disertaţie asupra diferitelor mijloace de care oamenii s-au servit pentru 
a-şi exprima ideile" ] (1754). 11 Ambele studii au apărut în Analele Acade¬ 
miei din Berlin, al cărei preşedinte era pe atunci Maupertuis. Ca naturalist, 
Maupertuis s-a apropiat de obiectul cercetării sale cu o naivitate criticată 
de adversarii săi de formaţie filologică, printre care Condillac şi Turgot; 

- Charles de Brosses: Trăite de la formation mechanique [sic!] des langues ou 
Principes physiques de l’etymologie [„Tratat despre formarea mecanică a 
limbilor sau Principiile fizice ale etimologiei”] (1765). 12 Aici se încearcă 
explicarea originii limbilor prin câteva rădăcini natural motivate şi lămu¬ 
rirea diferenţierilor ulterioare printr-o serie de transformări mecanice ale 
sunetelor. 

- Antoine Court de Gebelin: Monde primitif analyse et compare avec le 
Monde moderne [„Lumea primitivă analizată şi comparată cu lumea 
modernă”] (1773-1782); cele nouă volume au subtitluri de tipul: considere 
dans songenie allegorique-, considere dans l’Histoire naturelle de la parole, ou 
origine du langage et de l’ecriture; considere dans l’histoire civile, religieuse 
et allegorique du calendrier [„considerat în geniul său alegoric”; „considerat 
în istoria naturală a cuvântului, sau originea limbajului şi a scrierii”; „consi¬ 
derat în istoria civilă, religioasă şi alegorică a calendarului”] etc. O versiune 
prescurtată a volumelor al doilea şi al treilea, care de fapt cuprind toate ideile 
importante de teorie a limbii, a fost realizată de J.D. Lanjuinais şi prevă¬ 
zută cu comentarii critice. 1 '’ Autorul care, ca protestant în Franţa monar¬ 
hică, a ajuns să facă o carieră în politică, şi-a investit toată energia şi întreaga 
avere în acest proiect gigantic prin care voia să dea o istorie a limbajului şi a 
lumii, în toate formele sale de manifestare prin intermediul limbii. In ceea 
ce priveşte partea de lingvistică ce ne interesează aici, aceasta a fost prelu¬ 
ată curând de învăţaţi precum Lorenzo Hervâs y Panduro (1735-1809) 
sau Johann Christoph Adelung (1732-1806), care au urmărit scopuri mai 
puţin ambiţioase, însă care dispuneau de cunoştinţe lingvistice mai vaste. 14 

Nu vom discuta aici despre lucrările prezentate. Un asemenea demers ar fi, cu 

siguranţă, mult mai promiţător în cadrul unei istorii a lingvisticii, însă inutil 

11 . Cf. Grimsley (ed. 1971). 

12. Brosses 1765. 

13. Court de Gebelin 1773-1782; atât ediţia completă, cât şi cea prescurtată 

par să fie greu de procurat. 

14. Cf. Auroux 1996. 

pentru scopul pe care şi-l propune o istorie a filozofiei limbajului. în loc de 
asta, ne vom opri mai mult asupra unor lucrări ale celor trei personalităţi ale 
epocii care au rămas în istorie mai degrabă ca filozofi şi literaţi decât ca teore¬ 
ticieni ai limbii: este vorba de Etienne Bonnot de Condillac, Denis Diderot şi 
Jean-Jacques Rousseau. 

Ce ne face să acordăm un loc privilegiat tocmai acestor trei autori în cadrul 
unei priviri generale asupra istoriei filozofiei limbajului? în primul rând, origi¬ 
nalitatea care îi caracterizează. Ei împărtăşesc o concepţie despre limbă care se 
deosebeşte în mai multe privinţe de cea profesată de cei mai mulţi grammai- 
riens-philosophes contemporani. Această concepţie a celor trei este mai ani¬ 
mată, mai largă şi mai puţin logicistă. Dintre ei, cel puţin Condillac şi Diderot 
s-au străduit să urmeze mainstream- ul. Primul s-a declarat explicit în favoarea 
paralelismului dintre logică şi limbă, celălalt a împărtăşit communis opinio în 
legătură cu avantajele logice şi didactice ale topicii părţilor de propoziţie în 
enunţul afirmativ din limba franceză. Anumite analogii în concepţia despre 
limbă a celor trei învăţaţi nu sunt deloc întâmplătoare. După cum aflăm din 
Confesiunile lui Rousseau, în anii patruzeci ai secolului al XVIII-lea, pe cei trei 
i-a legat o strânsă prietenie şi au întreţinut un viu schimb de idei 15 . 

Le muet de convention, personajul fictiv pe care îl construieşte Diderot cu 
scop demonstrativ în Lettre sur Ies sourds et muets {Scrisoare despre surdomuţi) 
- un om care vrea să renunţe la folosirea limbajului articulat şi să comunice 
doar prin gesturi 16 -, reprezintă modelul pentru acea statue organisee interieu- 
rement comme nous, et animee d’un espritprive de toute espece d’idees [„statuie 
organizată în interior ca şi noi şi însufleţită de un spirit lipsit de orice fel de 
idee“], 17 aflată în centrul Tratatului despre senzaţii al lui Condillac. în ambele 
cazuri, problemele gnoseologice trebuie discutate cu ajutorul unor subiecţi 
construiţi, cărora, în scopuri demonstrative, le-au fost retrase o parte a capaci¬ 
tăţilor umane naturale. în Scrisoarea sa despre surdomuţi, Diderot trimite, în 
cele din urmă, direct la ideile despre ordinea naturală a cuvintelor în propozi¬ 
ţie pe care le expusese, câţiva ani mai devreme, Condillac în Essai sur l’origine 
des connaissances humainesT La începutul scrisorii sale, de altfel, Diderot îşi 
indică limpede sursele de inspiraţie în privinţa subiectului „inversiune": „M-aş 
fi putut adresa domnului abate de Condillac sau domnului Du Marsais, căci 

15. Cf. Rousseau, Confessions, cartea a şaptea = Rousseau 1770/1959, 347 şi urm. 

16. Diderot 1751/1875, 351. 

17. Condillac 1754/1984,11. 

18. Partea a doua, cap. IV, § 84 şi urm. = Condillac 1746/1970, 272 şi urm. 

şi ei au vorbit despre problema inversiunilor...“ 19 în Discours sur l’origine et Ies 
fondements de Vinegaliteparmi Ies bommes („Discurs asupra originii şi a funda¬ 
mentelor inegalităţii dintre oameni“), Rousseau arată cât îi datorează lui Con- 
dillac în legătură cu ideile sale despre problema originii limbii: 

„M-aş putea mulţumi să citez sau să repet aici cercetările pe care domnul abate 

de Condillac le-a întreprins asupra acestui subiect, care toate confirmă din plin 

părerea mea şi care poate chiar au constituit sursa primelor mele idei.“ 20 

Atât Diderot, cât şi Condillac se străduiesc să-şi reprezinte un om în starea 
naturală în care încă nu dispunea de o limbă convenţională şi regularizată 
(langage d’institution). După cum se ştie, această reprezentare face parte din¬ 
tre ideile care au influenţat opera lui Rousseau. 

Mai importantă decât toate aceste fapte care pot fi argumentate, decât 
legăturile personale dintre cei trei autori sau decât felul în care ideile unuia l-au 
inspirat pe altul rămâne totuşi o poziţie generală comună faţă de limbă, care 
se conturează în operele celor trei prieteni. Mai exact, este vorba, ca la mulţi 
alţi iluminişti, despre originea şi „progresul” limbii, dar şi despre diferenţie¬ 
rea limbilor, care se reflectă în le genie de la langue din momentul respectiv. 
Totuşi, în această privinţă ei nu fac decât să urmeze schema generală ilumi¬ 
nistă. Caracteristic pentru cei trei gânditori este faptul că au o înţelegere mai 
largă a „limbii” decât cea mai mare parte a celorlalţi iluminişti, că prin „limbă” 
ei înţeleg orice formă de exprimare umană, inclusiv gesturile, mimica şi des¬ 
făşurarea melodios-ritmică a vocii (prozodia). Limbajul articulat, în forma lui 
vorbită sau scrisă, nu reprezintă, în concepţia lor, decât una dintre modalită¬ 
ţile de exprimare ale omului, printre altele. Ei nu leagă limbajul atât de strâns 
de logică şi de gândirea raţională, ci mai degrabă de afecte, de emotivitate şi, 
deci, de poezie şi muzică. Toate acestea sunt expuse în cel mai coerent mod la 
Rousseau. La el, poezia, muzica şi limbajul sunt tratate ca un fenomen la ori¬ 
gine unitar, iar muzica şi limbajul sunt prezentate ca două ramuri ale aceleiaşi 
activităţi umane, diferenţiate una de cealaltă abia mai târziu 21 . Atât proble¬ 
matica de la care pornesc, cât şi demersul argumentativ sunt la cei trei autori 
fundamental diferite. 

19. „J’aurais pu m’adresser â M. l’abbe de Condillac ou â M. du Marsais, car ils ont 
aussi trăite la matiere des inversions...”; Diderot 1751/1875,349. 

20. „Je pourrois me contenter de citer ou de repeter ici Ies recherches que Mr. L’ Abbe 
de Condillac a faites sur cette matiere, qui toutes confirment pleinement mon senti¬ 
ment, et qui, peut-etre, m’en ont donne la premiere idee”; Rousseau 1755/1964,146. 

21. [O prezentare detaliată la Wilhelm 2001, cap. IV, 4.] 

18.2. Etienne Bonnot de Condillac (1714-1780) 22 

Etienne Bonnot de Condillac s-a născut la Grenoble, ca fiu al unei familii 
bine situate din mica nobilime. A studiat teologia în oraşul natal şi în 1741 a 
fost uns preot. In această perioadă a făcut cunoştinţă, în casa unchiului său 
din Lyon, cu Rousseau, care era profesorul particular al copiilor acestuia. Ceva 
mai târziu, Rousseau i-a făcut cunoştinţă cu Diderot. în curând, Condillac a 
fost integrat în cercul „filozofilor 1 , însă nu a contribuit cu nimic la Enciclope¬ 
die-, în 1749 a fost ales membru al Academiei berlineze. între 1758 şi 1767 a 
locuit în Italia, ca pedagog al prinţilor de Parma; cu această ocazie a conceput 
o vastă lucrare, în intenţia de a transmite stadiul cunoaşterii din vremea sa 
{Cours d’etudes). Nu este exclus ca la Parma să fi luat cunoştinţă de scrierile lui 
Vico. Din 1768 a fost membru al Academiei Franceze. 

Eseul despre originea cunoştinţelor umane (Essaisur l’origine des connais- 
sances humaines ), prima sa lucrare mai amplă, pe care o publică la o vârstă 
destul de fragedă, conţine poziţia sa polemică faţă de lucrarea lui Locke Essay 
ConcerningHuman Understanding. în afară de aceasta, unele lucruri le dato¬ 
rează Condillac şi scrierilor lui Newton. De la Locke preia metoda analitică 
şi principiile fundamentale ale gnoseologiei sale, iar de la Newton, scopul 
cunoaşterii. Acesta voia să reducă universul natural la un principiu unitar; 
Condillac încearcă să facă acelaşi lucru pentru universul uman. Acest prin¬ 
cipiu îl identifică în sensation sau perception, în experimentarea prin interme¬ 
diul percepţiilor senzoriale. 23 Am pomenit mai sus faptul că el nu se ocupă de 
esenţa spiritului, ci de „operaţiunile' 1 acestuia, de felul în care spiritul funcţi¬ 
onează. în analiza acestui demers, autorul trebuie să pornească de la „fapte". 
Pentru a înţelege mai clar acest lucru, ne vom referi la Trăite des Systemes, 
care a apărut trei ani mai târziu. în această lucrare, în care nu se manifestă 
nici un interes faţă de probleme lingvistice, însă ni se oferă informaţii despre 
convingerile ştiinţifice ale autorului, Condillac diferenţiază trei tipuri de sis¬ 
teme filozofice: 

- sisteme care pornesc de la principii generale abstracte; 

- sisteme care pornesc de la ipoteze; 

- sisteme care îşi au punctul de plecare în fapte sigure. 24 

22. [Expresia abatele de Condillac, foarte frecventă aici, poate crea o falsă repre¬ 
zentare; Condillac a fost abate de Mureaux.] 

23. [în acest punct, terminologia folosită de Condillac nu este foarte coerentă; 
cf. infra\ 

24. Cf. Condillac 1749/1970, cap. 1,1-10. 

Desigur, Condillac îşi încadrează propriul sistem în a treia categorie, şi anume 
chiar în prefaţa la Essai sur l’origine des connaissances humaines, adică intr-un 
moment în care încă nu-şi dezvoltase teoria sistemelor filozofice: 

„Se poate vedea că intenţia mea este aceea de a reduce tot ceea ce ţine de raţiunea 
umană la un singur principiu şi că acest principiu nu va fi nici o propoziţie vagă, 
nici o maximă abstractă, nici o supoziţie gratuită, ci o experienţă constantă, ale 
cărei consecinţe vor fi toate confirmate de experienţe noi.“ 25 

Din formularea lui Condillac (sperăm că şi din traducere) reiese că „princi- 
piul“ despre care vorbeşte el reprezintă, de fapt, punctul de plecare în cerceta¬ 
rea sa, ceea ce nu este acelaşi lucru. în mod semnificativ, el nu explică în acest 
context nici de ce există ceea ce numim idei şi cum de omul nu s-a oprit la per¬ 
cepţia senzorială de care, la urma urmelor, dispun şi animalele. Abia în Logica 
din 1780 şi apoi în Langue des calculs, lucrare apărută postum, el încearcă să 
interpreteze formal regulile metodei sale. Este vorba, spune Condillac, des¬ 
pre un demers în două etape: după descompunere ( decomposition ) urmează 
recompunerea ( composition ). Un asemenea procedeu alcătuit din două etape 
este posibil doar cu ajutorul semnelor. Astfel se explică de ce - uneori chiar în 
contradicţie cu celelalte expuneri ale sale - în scrierile de mai târziu Condillac 
desemnează limbajul drept o „metodă analitică". 

Nu este foarte greu să criticăm fundamentele acestui sistem. Este de ajuns 
să atragem atenţia asupra unor ipoteze false sau, cel puţin, neclar formulate: 

a) Este vorba, de fapt, nu despre cunoştinţe ale spiritului uman, ci despre 
explicitarea unei cunoaşteri deja existente. Pentru a cerceta „operaţiile" 
spiritului, trebuie să recurgem la anumite capacităţi ale spiritului (sau la 
capacităţi pe care le numim de obicei „spirit"). 

b) Este vorba, de fapt, nu de „operaţiuni" ale spiritului, ci de obiectul, de „sub¬ 
stanţa" acestor operaţii. Mai exact, percepţia senzorială poate fi foarte bine 
interpretată ca o operaţiune orientată spre un obiect, spre ceea ce este experi¬ 
mentat, însă ea nu poate totuşi, nici ca experienţă, nici ca obiect al experien¬ 
ţei, să explice Ies operations de l’âme - vom detalia imediat acest subiect - pe 
care Condillac le aduce în discuţie atunci când descrie dezvoltarea cogni¬ 
tivă a omului. Principiul prin care el încearcă să explice tot ceea ce ţine de 

25. „On voit que mon dessein est de rappeler â un seul principe tout ce qui con¬ 
cerne l’entendement humain, et que ce principe ne sera ni une proposition vague, ni 
une maxime abstraite, ni une supposition gratuite, mais une experience constante, 
dont toutes Ies consequences seront confirmees par de nouvelles experiences"; Con¬ 
dillac 1746/1970, 5 şi urm. 

raţiunea umană este deci raţiunea însăşi, un ansamblu de aptitudini caracte¬ 
ristice omului pe care îl putem numi „spirit“, „raţiune" sau „suflet". 

c) Este vorba, apoi, nu de explicarea „operaţiunilor" menţionate printr-un 
principiu, ci mai degrabă de ierarhizarea lor în funcţie de gradul de com¬ 
plexitate. Astfel, fiecare operaţiune, împreună cu obiectul său, reprezintă 
obiectul unei operaţiuni de nivelul de complexitate imediat superior. Ne 
putem îndoi atât de corectitudinea ierarhizării propuse de Condillac, cât 
şi de ipoteza sa, presupusă tacit, că ar exista un fel de „percepţie senzori¬ 
ală pură" ( sensation ) situată la nivelul inferior al acestei ierarhii. Anumite 
motive ne îndreptăţesc să presupunem, mai degrabă, că există o singură 
percepţie constructivă, care integrează diferitele nivele. Omul redus exclu¬ 
siv la experienţa senzorială este o idealizare metodologică, ce nu este judi¬ 
cioasă nici măcar din perspectivă didactică. 

d) Dacă suntem în căutarea unei trăsături caracteristice pentru om, aceasta 
nu este de fapt o anumită formă de percepţie. Este vorba, mai degrabă, de 
capacitatea omului de a se percepe pe sine ca pe ceva diferit de percepţie, ca 
pe ceva care percepe. Prin aceasta, omul distinge între subiectul şi obiectul 
percepţiei şi se pune în situaţia de a se ridica deasupra rolului său de subiect 
într-o serie potenţial nelimitată de paşi. Omul se poate percepe pe sine ca 
subiect, dar şi ca pe cineva care se poate percepe pe sine ca subiect ş.a.m.d. 
„Conştiinţa" este complet percepută doar dacă ţinem seama de faptul că ea 
poate apărea şi ca o „conştiinţă a conştiinţei", ca o „conştiinţă a conştiinţei 
conştiinţei" etc. 

Ne vom opri aici cu critica fundamentelor metodologice ale sistemului care se 
află la baza lucrărilor lui Condillac şi ne vom îndrepta spre ceea ce are acesta 
de spus în legătură cu limbajul. El porneşte de la ideea că între originea şi dez¬ 
voltarea „operaţiunilor" spirituale, pe de o parte, şi originea şi dezvoltarea lim¬ 
bajului, pe de altă parte, există un strâns paralelism: 

„...pentru a-mi dezvolta principiul, am fost obligat nu doar să urmăresc progresul 
operaţiunilor spiritului, ci şi să urmăresc felul în care am căpătat obişnuinţa folo¬ 
sirii diverselor tipuri de semne şi ce întrebuinţare trebuie să le dăm." 26 

Cercetările asupra limbajului ar trebui să-i confirme cercetările asupra ori¬ 
ginii ideilor: 

26. „...j’ai ete oblige, pour developper mon principe, non-seulement de suivre 
Ies operations de l’âme dans leur progres, mais encore de rechercher comment nous 
avons contracte l’habitude des signes de toute espece, et quel est l’usage que nous en 
devons faire"; ibidem , 6. 

„Cu scopul de a îndeplini acest dublu demers, am pornit în cercetarea lucrurilor de 
la cel mai înalt nivel care mi-a fost cu putinţă. Pe de o parte, m-am îndreptat spre 
percepţie, întrucât aceasta este prima operaţiune pe care o putem remarca la spirit; 
şi am arătat cum şi în ce ordine produce ea celelalte operaţiuni pe care le putem 
deprinde. Pe de altă parte, demersul meu a pornit de la limbajul acţiunii: vom 
vedea cum acesta a dat naştere tuturor capacităţilor prin intermediul cărora ne 
putem exprima gândurile; capacitatea de a gesticula, dansul, limba, declamarea, 
notele muzicale, pantomima, muzica, poezia, elocinţa, scrierea şi tipurile de scri¬ 
ere diferite de la o limbă la alta. Aceasta istorie a limbajului va arăta circumstanţele 
care au dus la inventarea semnelor; ea va explica adevăratul sens al semnelor, va 
indica felul în care putem preveni abuzurile şi, cred, va elimina orice îndoială refe¬ 
ritoare la originea ideilor noastre." 27 

Pentru Condillac, acest paralelism este valabil nu doar sub aspect diacronic, 
ci şi pancronic, şi astfel rezultă relaţia de egalitate „limbajul = cunoaşterea 
analitică". Această egalitate este valabilă în ambele direcţii, căci fiecare parte 
poate fi considerată o variabilă de sine stătătoare. Astfel, stăpânirea completă 
a limbajului ştiinţelor analitice poate fi echivalată cu cunoaşterea completă a 
acestor ştiinţe: 

„Orice limbă este o metodă analitică şi orice metodă analitică este o limbă. Aceste 
două adevăruri, pe cât de simple, pe atât de noi, au fost demonstrate; primul, în 
gramatica mea, al doilea, în logica mea. [...] Limbile nu sunt decât metode ana¬ 
litice mai mult sau mai puţin perfecte şi, dacă ar fi aduse la cel mai înalt grad de 
perfecţiune, atunci ştiinţele perfect analitice ar fi cunoscute perfect de cei care 
le-ar cunoaşte bine limbajul." 28 

27. „Dans le dessein de remplir ce double objet, j’ai pris Ies choses d’aussi haut qu’il 
m’aetepossible. D’un autre cote [sic!] je suis remonte âlaperception, parce que cest la 
premiere operation qu’on peut remarquer dans l’âme; et j’ai fait voir comment et dans 
quel ordre elle produit toutes celles dont nous pouvons acquerir l’exercice. D’un autre 
cote, j’ai commence au langage d’action: on verra comment il a produit tous Ies arts qui 
sont propres â exprimer nos pensees; l’art des gestes, la danse, la parole, la declamation, 
l’art de noter, celui des pantomimes, la musique, la poesie, l’eloquence, l’ecriture, et Ies 
differens caracteres des langues. Cette histoire du langage montrera Ies circonstances 
ou Ies signes sont imagines; elle en fera connaître le vrai sens, aprendra â en prevenir Ies 
abus, et ne laissera, je pense, aucun doute sur l’origine de nos idees"; ibidem, 6 şi urm. 

28. „Toute langue est une methode analytique, et toute methode analytique est une 
langue. Ces deux verites, aussi simples que neuves, ont ete demontrees; la premiere, dans 
ma grammaire, la seconde dans ma logique. [...] Les langues ne sont que Ies methodes 
analytiques plus ou moins parfaites, et, si elles etaient portees â la plus grande perfection, 
les Sciences parfaitement analytiques seraient parfaitement connues par ceux qui en par- 
leraient bien le langage"; La langue des calculs = Condillac 1798/1970,1. 

Cele două „adevăruri pe cât de simple, pe atât de noi“ corespund deci aproape 
exact - chiar dacă în alt context - ideilor dezvoltate de Leibniz la sfârşitul 
secolului al XVII-lea. La Condillac nu mai este vorba despre un paralelism 
între limbă şi cunoaştere; locul acesteia din urmă a fost luat de ştiinţă. 

Cercetarea originii şi a dezvoltării limbajului se află la Condillac în relaţie 
cu diversele „operaţiuni" pe care autorul le distinge în „spirit" sau „suflet". El 
stabileşte următoarea serie, pe care însă nu o respectă întotdeauna: sensation, 
senzaţia nemijlocită; perception, percepţia întemeiată pe această senzaţie; con- 
science, percepţia conştientă; attention, atenţia; reminiscence, „amintirea invo¬ 
luntară"; imagination, „imaginaţia"; contemplation, contemplarea; memoire, 
memoria supusă voinţei; reflexion, analiza şi sinteza ideilor aşa cum apar în 
judecata şi concluzia logicii clasice. Fiecare dintre aceste operaţiuni o include 
pe cea dinaintea sa. 29 

Determinarea funcţiei fundamentale a limbajului o întreprinde Condillac 
încă din prima parte a Eseului , chiar dacă aceasta nu este neapărat dedicată 
problemei limbajului. Această funcţie se manifestă abia după „operaţiunile" 
elementare ale spiritului; semnele apar abia odată cu reminiscence - deci după 
sensation, perception, conscience şi attention. în acest context, Condillac vor¬ 
beşte despre trei tipuri de semne: 

„1° semnele accidentale, adică obiectele care, datorită anumitor circumstanţe, au 
fost asociate cu unele dintre ideile noastre, astfel încât să poată evoca aceste idei; 
2° semnele naturale, adică strigătele pe care natura le-a stabilit pentru a exprima 
emoţii precum bucuria, teama, durerea etc.; 3° semnele instituite, adică cele pe 
care chiar le-am ales noi înşine şi care se află doar intr-un raport arbitrar cu ideile 

«30 

noastre. 

„Operaţiunile" elementare ale spiritului se pot desfăşura şi fără sprijinul 
semnelor: 

„Aceste semne nu sunt deloc necesare pentru desfăşurarea operaţiunilor care 
precedă amintirea involuntară: căci percepţia şi conştientizarea nu pot să nu 
aibă loc atunci când omul se află în stare de veghe; iar întrucât atenţia nu este 
decât conştiinţa care ne avertizează mai clar de prezenţa unei percepţii, este 

29. Cf. Condillac 1746/1970, partea I, cap. 2, 26-70, şi schema de mai jos. 

30. „1° Ies signes accidentels, ou Ies objets que quelques circonstances particulieres 
ont lies avec quelques-unes de nos idees, en sorte qu’ils sont propres â Ies reveiller; 2° Ies 
signes naturels, ou Ies cris que la nature a etablis pour Ies sentiments de joie, de crainte, 
de douleur, etc.; 3° Ies signes d’institution, ou ceux que nous avons nous-memes choisis, 
et qui n’ont qu’un rapport arbitraire avec nos idees"; ibidem, 55. 

suficient, pentru a o declanşa, ca un obiect să acţioneze asupra simţurilor cu mai 
multă forţă decât altele/* 31 

Nici în cazul următoarelor trei operaţiuni: reminiscence, imagination şi con- 
templation (Condillac le numeşte explicit doar pe primele două) folosirea 
semnelor sau, cel puţin, a semnelor convenţionale nu este neapărat necesară. 
Se poate totuşi foarte bine imagina o legătură cu primele două tipuri de 
semne, cele accidentale şi cele naturale: 

„Dar să ne imaginăm un om căruia utilizarea oricărui semn arbitrar îi este stră¬ 
ină. Doar cu ajutorul semnelor accidentale ar putea dispune însă într-un anumit 
grad de imaginaţie şi reminiscenţă, adică, la vederea unui obiect, percepţia de care 
acesta este legat s-ar putea trezi şi el ar putea să recunoască această percepţie drept 
una pe care a mai avut-o. Trebuie însă remarcat faptul că aceasta nu se va întâmpla 
decât în cazul în care vreo cauză străină de el îi va aduce obiectul respectiv în faţa 
ochilor. Dacă acest obiect lipseşte, omul pe care mi-1 imaginez nu ar avea nici un 
mijloc de a-şi aminti de el pentru că nu are la dispoziţie nici un lucru care ar putea 
fi legat de acesta. Aşadar, nu depinde de el să-şi amintească ideea ataşată obiectului 
respectiv: astfel, exercitarea imaginaţiei nu stă încă în puterea sa.“ 32 

Acelaşi lucru este valabil şi pentru semnele naturale. Nici acestea nu pot con¬ 
tribui la exercitarea imaginaţiei, căci nu trezesc nici o percepţie pe care subiec¬ 
tul a mai avut-o o dată, ci sunt doar consecinţe ale percepţiilor simple. Situaţia 
se schimbă doar în cazul în care, printr-o utilizare continuă, semnele naturale 
se transformă în semne convenţionale. 

Aşadar, în toate „operaţiunile** despre care am vorbit până aici, spiritul nu 
are încă nevoie de limbă. Acestea se pot petrece, însă doar accidental, declanşate 

31. „Ces signes ne sont point necessaires pour l’exercice des operations qui prece¬ 
dent la reminiscence: car la perception et la conscience ne peuvent [manquer d’; com¬ 
pletarea redactorului, J. A.] avoir lieu tant qu’on est eveille; et l’attention n’etant que 
la conscience qui nous avertit plus particulierement de lapresence dune perception, 
îl suffit, pour l’occasioner, qu’un objet agisse sur Ies sens avec plus de vivacite que Ies 
autres**; ibidem. 

32. „Mais supposons un homme qui n’ait l’usage d’aucun signe arbitraire. Avec le 
seul secours des signes accidentels, son imagination et sa reminiscence pourront deja 
avoir quelque exercice, c’est-â-dire qu’â la vue d’un objet, la perception avec laquelle il 
est lie pourra se reveiller, et qu’il pourra la reconnaître pour celle qu’il a deja eue. Il faut 
cependant remarquer que cela n’arrivera qu’autant que quelque cause etrangere lui met- 
tra cet objet sous Ies yeux. Quand il est absent, l’homme que je suppose na point de 
moyens pour se rappeler de lui-meme, puisqu’il na pas â sa disposition aucune des choses 
qui y pourraient etre liees. 11 ne depend donc point de lui de reveiller l’idee qui y est atta- 
chee: ainsi l’exercice de son imagination n’est point encore en son pouvoir**; ibidem, 56. 

de circumstanţe exterioare, şi nu sub forma unor acţiuni intenţionate. Semnele 
convenţionale - şi în primul rând cele lingvistice - sunt indispensabile abia 
prin exercitarea memoriei. Memoria nu trebuie confundată cu amintirea spon¬ 
tană, „reminiscenţă 1 . Condillac preia aici o distincţie aristotelică, ce apare în 
titlul unui capitol din De anima, între dvagvrjcriţ, reapariţia involuntară a unui 
conţinut al conştiinţei, şi jrvvjfxv], revenirea conştientă asupra unor conţinuturi 
ale conştiinţei. După Condillac, pentru o asemenea reluare intenţionată a unor 
astfel de conţinuturi omul are nevoie de semne convenţionale; acest lucru reiese 
şi din definiţia pe care autorul o dă memoriei: 

„După cum am văzut, memoria constă doar în puterea de a ne aminti semnele 
ideilor noastre sau circumstanţele legate de acestea..." 33 

Fără semne convenţionale (signes d’institution), omul ar fi lipsit de memorie, 
căci memoria depinde de astfel de semne: 

„.. .iar această capacitate nu se poate exercita decât în măsura în care, prin analogie cu 
semnele pe care le-am ales şi prin felul în care ne-am ordonat ideile, obiectele pe care 
vrem să ni le readucem în faţa ochilor corespund unora dintre nevoile noastre actu¬ 
ale. într-un cuvânt, nu ne-am putea aminti un lucru decât dacă este legat prin ceva de 
unele dintre lucrurile care ne stau la dispoziţie. Insă un om care nu ar dispune decât 
de semne accidentale şi de semne naturale nu are, de fapt, nici un semn la dispoziţie. 
Nevoile sale nu declanşează decât exerciţiul imaginaţiei: astfel, un asemenea om ar 
fi un om fără memorie." 34 

Animalele nu au memorie, iar după Condillac aceasta este cea mai impor¬ 
tantă deosebire dintre ele şi oameni . 35 însă linia care-i desparte pe oameni de 
animale este trasată şi de posesia semnelor convenţionale (signes d’institution). 
Semnele arbitrare, care intră în joc abia la nivelul memoriei, se răsfrâng însă şi 

33. „La memoire, comme nous l’avons vu, ne consiste que dans le pouvoir de nous 
rappeler Ies signes de nos idees ou Ies circonstances qui Ies ont accompagnees..."; ibi- 
dem, 57. 

34. „...et ce pouvoir na lieu qu’autant que, par analogie des signes que nous avons 
choisis, et par l’ordre que nous avons mis entre nos idees, Ies objets que nous voulons 
retracer tiennent â quelques-uns de nos besoins presents. Enfin, nous ne saurions nous 
rappeler une chose qu’autant qu’elle est liee par quelque endroit â quelques-unes de 
celles qui sont â notre disposition. Or un homme qui n’a que des signes accidentels 
et des signes naturels n’en a point qui soient â ses ordres. Ses besoins ne peuvent donc 
occasioner que l’exercice de son imagination: ainsi il doit etre sans memoire"; ibidem, 
57 şi urm. 

35. [Ceea ce se înţelege de obicei prin „memoria unui animal", de ex. în sintagma 
„memorie de elefant", constituia pentru Condillac doar reminiscence\ 

asupra „operaţiunilor inferioare" precum contemplation, imagination, remi- 
niscence şi attention. De aceea, aceste operaţiuni, de care dispun, în principiu, 
şi animalele, sunt altfel configurate la om: 

„Dar, îndată ce un om începe să ataşeze idei semnelor pe care le-a ales el însuşi, 
vedem formându-se în el memoria. Odată dobândită aceasta, omul începe să dis¬ 
pună prin el însuşi de imaginaţia sa şi să-i creeze un nou câmp de acţiune; căci, 
cu ajutorul semnelor pe care le poate invoca după bunul său plac, el trezeşte sau 
cel puţin poate trezi adesea ideile legate de aceste semne. Prin urmare, cu atât va 
dispune mai mult de imaginaţia sa cu cât va inventa mai multe semne, pentru că 
astfel îşi va procura un număr mai mare de mijloace prin care o poate exersa." 36 

Imediat după aceasta, Condillac vorbeşte despre ideile sale fundamentale cu 
privire la diferenţa dintre oameni şi animale: 

„Iată punctul în care începem să întrezărim superioritatea sufletului nostru asu¬ 
pra celui al animalelor; căci, pe de o parte, este evident că nu stă în puterea lor să-şi 
asocieze ideile cu semne arbitrare şi, pe de altă parte, pare evident că această nepu¬ 
tinţă nu se datorează doar felului în care animalele sunt alcătuite. Oare corpul lor 
nu este tot atât de de potrivit limbajului acţiunilor ca şi al nostru? Oare nu dispun, 
cele mai multe dintre ele, de tot ceea ce este necesar pentru articularea sunetelor? 
Atunci, dacă sunt capabile să facă aceleaşi operaţii ca şi noi, de ce nu ar dovedi 
acest lucru? Aceste detalii arată felul în care folosirea diverselor tipuri de semne 
contribuie la progresul imaginaţiei, al contemplării şi al memoriei." 37 

Aşadar, limbajul şi memoria perfecţionată cu ajutorul acestuia constituie şi 
premisa pentru dezvoltarea reflecţiei ( reflexion ) şi a „operaţiunilor" de nivel 

36. „Mais aussitot qu’un homme commence â attacher des idees â des signes qu’il a 
lui-meme choisis, on voit se former en lui la memoire. Celle-ci acquise, il commence â 
disposer par lui-meme de son imagination et â lui donner un nouvel exercice; car, par 
le secours des signes qu’il peut appeler â son gre, il reveille, ou de moins il peut reveiller 
souvent Ies idees qui y sont liees. Dans la suite, il acquerra d’autant plus d’empire sur 
son imagination, qu’il inventera davantage de signes, parce qu’il se procurera un plus 
grand nombre de moyens pourl’exercer"; ibidem, 63. 

37. „Vodă ou l’on commence â apercevoir la superiorite de notre âme sur celle des 
betes; car, d’un cote il est constant qu’il ne depend point d’elles d’attacher leurs idees â 
des signes arbitraires; et de l’autre, il paraît certain que cette impuissance ne vient pas 
uniquement de l’organisation. Leur corps n’est-il pas aussi propre au langage d’action 
que le notre? Plusieurs d’entre elles n’ont-elles pas tout ce qu’il faut pour l’articulation 
des sons? Pourquoi donc, si elles etaient capables des memes operations que nous, n’en 
donneraient-elles des preuves? Ces details demontrent comment l’usage de differentes 
sortes de signes concourt aux progres de l’immagination, de la contemplation et de la 
memoire"; ibidem, 63 şi urm. 

superior acesteia, pentru care nu mai există o ierarhizare strictă. Condillac 
vorbeşte despre „operaţiuni care constau în distingerea, abstractizarea, com¬ 
pararea, sinteza şi analiza ideilor noastre" 38 . Ceva mai târziu, filozoful fran¬ 
cez recurge la termeni concreţi. Este vorba de operaţiuni logice ca „afirmarea, 
negarea, emiterea unei judecăţi, deducţia, conceptualizarea" 39 . Toate acestea 
pot fi reprezentate sub forma schemei următoare: 


sensation 

perception 

conscience 

attention •<- 

reminiscence <— 
imagination <.— 
contemplation 

memoire - 















lim 

Dă 


reflexion 

operaţiuni de nivel superior 


efecte retroactive 


paralelism 


începând cu un anumit moment, progresul cunoaşterii umane este strâns 
legat de limbă, căci în lipsa acesteia anumite „operaţiuni" nu s-ar putea desfă¬ 
şura sau ar fi posibile doar într-o mică măsură. Condillac doreşte să-şi susţină 
această teză prin exemple. în acest scop, pune la contribuţie pe de o parte arit¬ 
metica, pe de alta, cazurile pe care le cunoaşte de copii abandonaţi care şi-au 
petrecut o parte din viaţă fără să vorbească, îngrijiţi de animale . 40 

în ce constă, de fapt, orientarea lui Condillac? Fără să spună clar acest 
lucru, el face o distincţie între „operaţiunile" care ţin într-adevăr de spirit şi 
acele „operaţiuni inferioare" legate direct de percepţiile senzoriale. Limbajul 
joacă un rol decisiv în depăşirea graniţei dintre aceste două tipuri de activităţi 
spiritual-sufleteşti. Limbajul însuşi este conceput ca una dintre aceste „ope¬ 
raţiuni", şi anume ca operaţiunea „prin care ne înzestrăm cu semne ideile ". 41 
Condillac vorbeşte amănunţit despre importanţa acestei operaţiuni: „este 
una dintre operaţiunile esenţiale pentru căutarea adevărului" 42 . Nici acum 


38. „Operations qui consistent â distinguer, abstraire, comparer, composer et 
decomposer nos idees"; partea I, secţiunea a Il-a, cap. 6, titlu = ibidem, 70. 

39. „Affirmer, nier, juger, raisonner, concevoir"; ibidem, cap. 8, titlu, 82. 

40. Cf. ibidem, partea I, secvenţa a patra, 128-154. 

41. „De l’operation par laquelle nous donnons des signes â nos idees"; ibidem, 
cap. 1, titlu, 128. 

42. „Elle est une des plus essentielles operations dans la recherche de la verite"; ibidem. 

nu spune însă ce înţelege prin aceasta, şi mai ales nu spune nimic precis despre 
locul pe care îl ocupă limbajul în ierarhia celorlalte „operaţiuni” pe care el le 
distinge. Ocupă oare (ca în schema de mai sus) aceeaşi poziţie ca memoria, 
sau trebuie înscris între contemplation şi memoire, aşadar nemijlocit înaintea 
memoriei? Aflăm doar ce alte operaţiuni participă la apariţia lui: 

„Această operaţiune [cea care constă în atribuirea de semne, adică limbajul] 
rezultă din imaginaţia care pune spiritul faţă în faţă cu semne care nu au fost încă 
folosite şi din atenţia care leagă aceste semne de idei.” 43 

Prin urmare, trebuie să ne imaginăm limbajul cape rezultatul unei conlucrări 
între imagination şi attention. Cu siguranţă, aceasta este cea mai importantă 
afirmaţie a lui Condillac în ceea ce priveşte esenţa limbajului. In mod sem¬ 
nificativ, ea nu se găseşte în partea a doua a Eseului , deşi aceasta poartă titlul 
„Despre limbaj şi metodă”. 

în această a doua parte, Condillac nu mai revine la discuţia despre funcţia 
limbajului. El tratează aici tema preferată a Iluminismului, cea a originii şi „pro¬ 
gresului” limbajului, şi se ocupă de ea potrivit schemei pe care am discutat-o deja 
suficient. La începutul consideraţiilor sale, Condillac îi atrage atenţia cititorului 
asupra faptului că ideile lui nu sunt decât nişte ipoteze: „poate că este justificată 
ipoteza”, „putem presupune”, „trebuie să presupunem” sunt formulări frecvent 
întâlnite. Treptat, siguranţa progresivă devine repede certitudine; expresiile 
modale restrictive devin din ce în ce mai rare - acum întâlnim formulări precum 
„apoi s-a inventat”, „mult mai târziu s-a inventat”, „în sfârşit a fost inventat”; în 
entuziasmul provocat de caracterul plauzibil al presupunerilor sale, textul capătă 
din ce în ce mai mult forma unui articol documentar. Abia la sfârşit autorul este 
cuprins de anumite îndoieli, şi în această privinţă se deosebeşte de cea mai mare 
parte a învăţaţilor iluminişti care s-au ocupat de cercetarea originii limbajului. 
La urma urmei, se întreabă autorul, oare a redactat un studiu ştiinţific, sau un 
roman? Acest lucru nu este uşor de stabilit; dar, chiar dacă ar fi un roman, ar fi 
totuşi unul rezonabil, care îndeplineşte toate cerinţele plauzibilităţii: 

„Poate că toată această istorie va fi luată drept un roman; însă cel puţin nu poate 
fi ignorat caracterul plauzibil al acestuia. Mi-e greu să cred că metoda pe care am 
folosit-o m-a putut induce adesea în eroare...” 44 

43. „Cette operation resulte de l’imagination quipresente ăl’esprit des signes dont 
on n’avait point encore l’usage, et de l’attention qui Ies lie avec Ies idees”; ibidem. 

44. „Peut-etre prendra-t-on toute cette histoire pour un roman; mais on ne peut 
du moins lui refuser la vraisemblance. J’ai peine â croire que la methode que j’ai 
suivie m’ait souvent fait tomber dans l’erreur...”; ibidem. 

Nu, despre asta nici nu poate fi vorba. Demersul de reconstrucţie a diverselor 
tipuri de limbi a fost riguros şi consecvent. Rezultatul cercetărilor sale a fost 
plauzibil şi, deci, poate avea pretenţia de a fi considerat real . 45 

în calitate de om al bisericii, Condillac trebuia să pună în acord viziunile 
sale cu lumea Bibliei; aşadar, „romanul * 1 său începe ca o povestire din Vechiul 
Testament. „Doi copii de gen diferit* s-au rătăcit în pustiu. De ce aşa ceva nu 
ar fi posibil? Acest lucru nu poate fi exclus, şi ceea ce nu poate fi exclus poate fi 
luat ca bază pentru speculaţii. Cei doi copii ar fi putut să se lupte, ca sălbaticii, 
cu un mediu ostil şi, odată ajunşi la maturitate, să întemeieze o familie? Şi 
nu s-ar fi putut ca din descendenţii lor să fi luat naştere un popor care să-şi fi 
dezvoltat propria cultură şi să fi inventat o limbă? în Essai, Condillac se limi¬ 
tează la această poveste. Ea trebuie să-i servească doar ca ipoteză pentru apari¬ 
ţia unui anumit popor. Dacă noi astăzi antrenăm întreaga sa operă ca auxiliar 
în interpretare, putem să admitem, la rândul nostru, că şi el, prin istorioara 
respectivă, se gândea la istoria întregii umanităţi. 

Sprijinindu-se pe exemple biblice, Condillac descrie modul în care din 
limbajul originar al corpurilor şi al gesturilor s-au dezvoltat, treaptă cu 
treaptă, noi forme ale limbajului. Vom reveni asupra acestui aspect. Mai 
întâi, să facem un salt şi să arătăm cum vede autorul diferenţierea părţilor 
discursului ( partes orationis), a părţilor de vorbire şi a părţilor de propoziţie, 
în această privinţă, Condillac respectă în linii mari schema iluministă, care 
permite şi nişte variante: 

a) Primele care apar sunt numele obiectelor care pot fi percepute prin sim¬ 
ţuri {objets sensibles ), aşadar cuvinte precum arbre „copac**; fruit „fruct**; 
eau „apă“; feu „foc“. Condillac foloseşte terminologia lui Locke. Pentru 
el, primele au apărut nu ideile simple {simple ideas), ca la Locke, ci esen¬ 
ţele nominale {nominal essences): 

„întrucât primele cunoscute au fost noţiunile complexe de substanţe, căci ele sunt 
percepute direct prin simţuri, probabil că ele au fost şi primele care au primit nume.** 46 

b) După aceea au apărut semnele pentru „ideile simple**. Odată ce există 
noţiunea „copac**, au apărut cuvinte catronc „trunchi**; branche „creangă**; 
feuille „frunză**; verdure „verdeaţa* - în mod inconsecvent apare aici, pe 
lângă denumirile părţilor copacului, şi un nomen qualitatis. 

45. Cf. ibidem, 340 şi urm. 

46. „Les notions complexes des substances etant connues Ies premieres, puisqu’elles 
viennent immediatement des sens, devaient etre les premieres â avoir des noms“; ibi¬ 
dem, 270 şi urm. 

c) încetul cu încetul, mai târziu au apărut desemnările pentru trăsăturile 
perceptibile {qualites sensibles) şi pentru circumstanţe ( circonstances ), adică 
adjectivele şi adverbele. 

d) Ceva mai târziu s-au adăugat şi expresiile care desemnează acţiunile şi 
„pasiunile" ( actions etpassions), adică verbele. 

e) în cele din urmă, de la adjective şi de la verbe au fost formate acele „substan¬ 
tive abstracte" ( substantifs abstraits) pe care astăzi le numim nomina quali- 
tatis şi actionis, ca de exemplu grandeur de la grand şi vigilence de la vigilant 
(existenţa derivatelor de la verbe este doar amintită, nu şi exemplificată). 

f) La sfârşit de tot apar pronumele, „căci nevoia de a avea pronume a fost 
resimţită ultima" - „parce qu’ils furent Ies derniers dont on sentit la 

/ • /« 47 

necessite . 

în contextul discuţiei despre formarea claselor de cuvinte, Condillac ajunge să 
vorbească şi despre problema apariţiei noţiunilor generale: 

„Era imposibil de imaginat câte un nume pentru fiecare obiect individual; a fost 
deci necesar a dispune foarte devreme de noţiuni generale." 48 

Apariţia acestor noţiuni generale se produce paralel cu dezvoltarea „operaţiu¬ 
nilor spirituale": 

„Pentru a înţelege ordinea în care au fost creaţi termenii abstracţi, este de ajuns să 
observăm ordinea noţiunilor generale. Originea şi dezvoltarea sunt aceleaşi, şi de o 
parte, şi de alta. Vreau să spun că, dacă este clar faptul că noţiunile cele mai generale 
provin din ideile care ne parvin în mod direct de la simţuri, la fel de sigur este şi că 
termenii cei mai abstracţi provin din primele nume care au fost atribuite obiectelor 
sensibile." 49 

Aşa cum „operaţiunile spiritului" trec de la senzorial la non-senzorial, şi 
cuvintele se mişcă de la concret la abstract. Condillac încearcă să exemplifice 
această idee cu ajutorul câtorva metafore lexicalizate. Când vorbim astăzi de 
„mişcarea", „liniştea" sau „înclinaţia" spiritului sau când folosim expresii ca 

47. Ibidem, 290 şi urm. 

48. „11 n’etait pas possible d’imaginer des noms pour chaque objet particulier; il 
fut donc necessaire d’avoir de bonne heure des termes generaux"; ibidem, 283. 

49. „Pour comprendre dans quel ordre Ies termes abstraits ont ete imagines, il suf- 
fit d’observer l’ordre des notions generales. L’origine et le progres sont Ies memes de 
part et de l’autre. Je veux dire que, s’il est constant que Ies notions Ies plus generales 
viennent des idees que nous tennons immediatement de sens, il est egalement certain 
que Ies termes Ies plus abstraits derivent des premiers noms, qui ont ete donnes aux 
objets sensibles"; ibidem, 283 şi urm. 

„sufletul este mişcat“, „se tulbură", „se limpezeşte", „se dezvoltă", „slăbeşte", 
„se întăreşte", toate acestea au la bază transpunerea la nivelul interior, uman, 
a unor stări de lucruri pe care le putem observa în cel exterior . 50 Sub acest 
aspect, Condillac poate fi comparat cu Vico atunci când admite existenţa 
unei dezvoltări asemănătoare, chiar dacă întemeiată pe alte baze. 

Sub aspect pur lingvistic, Condillac dezvoltă în acest context nişte idei 
interesante. Astfel, este de părere că verbele auxiliare care ajută la formarea 
timpurilor verbale compuse corespund desinenţelor de la timpurile simple: în 
j’aifait, forma faire trebuie considerată verbul propriu-zis, iar avoir corespunde 
aici doar sunetelor ataşate iniţial verbelor pentru a desemna categorii precum 
timpul, modul şi numărul . 51 Acelaşi lucru este valabil şi în cazul lui etre. La 
forme pasive ca „je suis aime", „j’etais aime" avem de-a face, de fapt, cu un fel 
de inversiune. Conform paradigmei de conjugare obişnuite, ar trebui să ne 
aşteptăm la forme ca aimesuis, aimetais ? 1 Condillac este de părere că toate 
formele flexionare ar proveni din cuvinte de sine stătătoare. Exprimându-ne 
în terminologie modernă, aceasta înseamnă că limbile aglutinante şi cele flexi¬ 
onare ar proveni din cele izolante. Această idee va juca un rol foarte important 
la începuturile gramaticii comparativ-istorice. Nici până astăzi nu se ştie cu 
siguranţă dacă primii susţinători ai acestei idei au fost sau nu influenţaţi de 
Condillac. 

în ceea ce priveşte acum raportul dintre cele două părţi ale eseului, doar 
cu greu se poate recunoaşte în ce măsură partea a doua, cea dedicată limbii, ar 
trebui să o „confirme" pe prima. Pentru a face acest lucru, rezultatele la care se 
ajunge în mod independent în partea a doua ar trebui confruntate cu cele din 
prima parte. Se creează totuşi impresia că dezvoltarea categoriilor limbajului 
este prezentată, pur şi simplu, în dependenţă faţă de dezvoltarea capacităţilor 
cognitive. Acest lucru reiese foarte clar mai ales din pasajul reprodus mai sus 
despre apariţia apelativelor {termes generaux ): pentru Condillac, dezvoltarea 
limbajului urmăreşte pur şi simplu etapele dezvoltării spiritului; astfel, expu¬ 
nerile sale despre raportul dintre dezvoltarea cognitivă şi dezvoltarea limbaju¬ 
lui nu anunţă explicaţii surprinzătoare. 

Mult mai interesante sunt părerile filozofului francez despre dezvoltarea 
limbajului, atunci când limbajul este tratat ca obiect al cercetării în sine. Acest 


50. Cf. ibidem, 285. 

51 .Cf. ibidem, 276. 

52. Cf. ibidem, 276 şi urm. 

lucru este valabil mai ales pentru observaţiile sale în ceea ce priveşte topica. 
In filozofia limbajului din Evul Mediu exista deja o discuţie cu privire la 
„naturalitatea” topicii. Mai întâi trebuie numit lucrul despre care se vorbeşte, 
apoi ceea ce se întâmplă cu el, căci prins est esse quam sic esse „mai întâi tre¬ 
buie să fiinţeze ceva, apoi să fiinţeze într-un anumit fel”. 53 începând cu secolul 
al XVI-lea, mai ales filologii francezi şi-au asumat, în legătură cu limba lor 
maternă, ideea că în franceză idealul de limbă „naturală” şi deci topica „logică” 
s-ar realiza într-o formă mai completă decât în celelalte limbi. Bine-cunoscu- 
tul imn de slavă, mereu citat, al lui Antoine de Rivarol (1753-1801) din stu¬ 
diul De l’universalite de la langue francaise (premiul Academiei din Berlin), 
în care acesta vorbeşte despre aşa-numita „ordine directă” {ordre direct ), nu 
reprezintă decât punctul culminant al unei lungi tradiţii: 

„Ceea ce deosebeşte limba noastră de limbile vechi şi de cele moderne este ordinea 
cuvintelor şi construcţia frazei. Această ordine este întotdeauna şi în mod nece¬ 
sar directă şi clară. Franceza numeşte mai întâi subiectul discursului, după aceea 
verbul, care desemnează acţiunea, şi la sfârşit obiectul acestei acţiuni: iată logica 
naturală a tuturor oamenilor... [...] Ceea ce nu este clar nu este franţuzesc-, ceea ce 
nu este clar este încă englezesc, italienesc, grecesc sau latinesc.” 54 ’* 

Această communis opinio, deosebit de categoric formulată de Rivarol, nu este 
însă împărtăşită de Condillac, cel puţin nu în ceea ce priveşte egalitatea natu¬ 
ral = logic. După cum am văzut, pentru el toate aptitudinile artistice {arts) 
care au legătură cu expresia se află în relaţie genetică cu limba. Aşadar, şi în 
problema aşa-numitei „inversiuni” Condillac are o opinie diferită: 

„Ne mândrim că franceza are faţă de limbile antice avantajul de a ordona cuvin¬ 
tele în discurs aşa cum ideile se ordonează de la sine în spirit, căci ne imaginăm 
că ordinea cea mai naturală cere să fie făcut cunoscut subiectul despre care se vor¬ 
beşte, înainte de a indica ce se afirmă despre el, adică cere ca verbul să fie precedat 

53. Cf. Scaglione 1980, 151. 

54. „Ce qui distingue notre langue des langues anciennes et modernes, cest l’ordre 
et la construction de la phrase. Cet ordre doit toujours etre direct et necessairement 
clair. Le Franşais nomme d’abord le sujet du discours, ensuite le verbe, qui est l’action, 
et enfin Yobjet&c cette action: voilâ la logique naturelle â tous Ies hommes... [...] Ce qui 
nestpas clair n est pasfranşais-, ce qui n’est pas clair est encore anglais, italien, grec ou 
latin.”; Rivarol 1784/1852, 111. 

* Versiunea românească în Rivarol, Discurs despre universalitatea limbii fran¬ 
ceze, urmat de Maxime, reflecţii, anecdote şi cuvinte de duh, antologie, introducere, tra¬ 
ducere, cronologie şi bibliografie de Eugen Munteanu, Editura Institutului European, 
Iaşi, 2003, pp. 53 şi urm. (n. tr.). 

de nominativ şi urmat de regimul său. Totuşi, am văzut că, la originea limbilor, 

construcţia cea mai naturală cerea o ordine cu totul diferită. 1 ” 55 

împotriva acestei concepţii general răspândite cu privire la topica „naturală" şi 
deci „logică", Condillac aduce următoarele argumente: 

a) Ordinea subiect (S) - verb (V) - obiect (O) nu este cea primară, ci dim¬ 
potrivă; la început s-a pornit de la succesiunea O Vs în centrul atenţiei vorbito¬ 
rului şi a interlocutorului se afla obiectul. Când, ulterior, s-au adăugat verbele, 
ceea ce trebuia spus despre obiect a fost pus la urmă, ca de exemplu fruit vou- 
loir „fruct a vrea". Subiectul nu putea fi introdus între obiect şi verb, deoarece, 
prin aceasta, relaţia respectivă ar fi devenit neclară, aşa încât subiectul a fost 
plasat la sfârşit: fruit vouloir Pierre „Pierre veut du fruit", „Pierre vrea fructe". 
Circumstanţele temporale sau de alt fel ale acţiunii au fost adăugate la sfârşi¬ 
tul verbului, iar mai târziu din aceste determinări circumstanţiale s-au format 
desinenţele de conjugare: fruit manger â l’avenir moi - je mangerai dufruit? 6 

b) Nu există o topică „naturală", spune Condillac; ordinea cuvintelor este 
legată mai degrabă de spiritul limbii ( legenie de la langue) respective: 

Ceea ce numim aici „natural" variază în mod necesar în funcţie de spiritul limbii, 

iar [această naturaleţe] este mai extinsă în unele limbi decât în altele. 57 

Spre deosebire de franceză, în latină construcţiile Alexander vicit Darium 
„Alexandru l-a învins pe Darius" şi Darium vicit Alexander „Pe Darius l-a 
învins Alexandru" sunt la fel de naturale. Faptul că franceza nu cunoaşte 
decât primul tip de construcţie se datorează lipsei din această limbă a desinen¬ 
ţelor de caz. Pentru a exprima clar în franceză ideea avută în vedere nu există 
nici o altă opţiune. 58 

c) Declaraţiile solemne ale francezilor cum că ei ar dispune pur şi simplu de 
topica „logică" se sprijină, şi sub aspect raţional, pe o prejudecată. în propoziţia 

55. „Nous nous flattons que le franşais a sur Ies langues anciennes l’avantage d’ar- 
ranger Ies mots dans le discours, comme Ies idees s’arrangent d’elles-memes dans l’es- 
prit, parce que nous nous imaginons que l’ordre le plus naturel demande qu’on fasse 
connaître le sujet dont on parle, avant d’indiquer ce qu’on en affirme, c’est-â-dire que 
le verbe soit precede de son nominatif et suivi de son regime. Cependant nous avons 
vu que, dans l’origine des langues, la construction la plus naturelle exigeait un ordre 
tout different"; Condillac 1746/1970, 301. 

56. „Fructe a mânca în viitor eu“ -» „Voi mânca fructe"; cf. ibidem, TUI şi urm. 

57. „Ce qu’on appelle ici naturel varie necessairement selon le genie des langues, 
et se trouve dans quelques-unes plus etendu que dans d’autres"; ibidem, 301. 

58. Cf. ibidem, 301 şi urm. 

„Alexandru l-a învins pe Darius“ avem de a face cu trei idei care se pot înfăţişa 
spiritului sau în acelaşi timp, sau pe rând: 

„In primul caz, între ele [aceste idei] nu există nici o ordine; în al doilea caz, această 
ordine poate varia, căci este de asemenea natural ca ideile de Alexandru şi a învinge 
să survină după ideea de Darius, cum la fel de natural este ca ideea de Darius să 
survină după celelalte două." 59 

Deci cele două construcţii ar fi naturale în aceeaşi măsură. Cel care contestă 
acest lucru o face doar fiindcă urmează fără spirit critic obişnuinţele limbii 
sale materne: 

„Ne înşelăm asupra acestui lucru pentru că luăm drept naturală o ordine care de 
fapt nu este decât o obişnuinţă pe care ne-a impus-o caracterul limbii noastre." 60 

O relaţie foarte strânsă există între verb şi subiectul său, pe de o parte, şi între 
verb şi obiectul său, pe de altă parte. Dacă acestei relaţii nu i se acordă prea 
multă atenţie în cadrul topicii, ca de exemplu în VicitDariumAlexander „L-a 
învins pe Darius Alexandru", atunci avem de a face cu o „inversiune". 61 

Să ne întoarcem încă o dată la felul în care Condillac prezintă dezvoltarea 
generală a limbajului. La începutul unui şir de diferite forme ale expresiei, el pla¬ 
sează limbajul gesturilor şi al corpului {langage d’action). Din acestea s-au dez¬ 
voltat apoi, treptat, forme tot mai complexe. In momentul în care aceste forme 
nu au mai fost utilizate ca limbaj, s-au perfecţionat şi au devenit autonome, 
dând naştere unei forme de expresie artistică. Astfel, din limbajul corpului şi al 
gesturilor au luat naştere pantomima {la danse desgestes) şi coregrafia {la danse 
des pas). Modalităţile de comunicare ale limbajului corpului şi ale limbajului 
gesturilor au fost transferate asupra limbajului verbal, de care ele s-au detaşat: 

59. „Dans le premier cas, il n’y a point d’ordre entre elles; dans le second, il peut 
varier, parce qu’il est tout aussi naturel que Ies idees d’ Alexandre et de vaincre se 
retracent â l’occasion de celle de Darius comme il est naturel que celle de Darius se 
retrace â l’occasion des deux autres"; ibidem, 302. 

60. „On ne se trompe â ce sujet que parce qu’on prend pour plus naturel un ordre 
qui n’est qu’une habitude que le caractere de notre langue nous a fait contracter"; ibi¬ 
dem, 303. [Cf. şi obiecţia pe care Johann Christoph Gottsched, lingvist şi teoretician 
al literaturii german (1700-1766), o formulează la adresa teoreticienilor francezi în 
chestiunile de topică; în lucrarea acestuia Grundlegung einer deutschen Sprachkunst 
( 5 1762), citim: „Aceştia toţi se înşală; şi nu observă că felul lor de a gândi a fost mai 
întâi dobândit datorită limbii lor materne." Gottsched 1762/1970, 399. Condillac 
face excepţie de la acest reproş. Cf, de asemenea, Gardt 1999,176 şi urm.] 

61. Cf. Condillac 1746/1970, 304. 

„Venind după limbajul corpului şi al gesturilor, vorbirea a conservat caracterul lor. 
Această nouă modalitate de a ne comunica ideile nu putea fi imaginată decât pe 
modelul celei dintâi. Astfel, pentru a ţine locul mişcărilor violente ale corpului, 
tonalitatea vocii s-a ridicat şi a coborât la intervale clar perceptibile." 62 

Astfel au apărut accentul melodic şi o prozodie bine reliefată - un fel de 
vorbire cântată. Odată cu trecerea la următorul nivel, la limba poetică vor¬ 
bită, această formă, de acum perimată, a limbii a dat naştere artei cântecului 
şi muzicii. La acest nou nivel, limba este mai puţin muzicală, însă rămâne 
poetică: 

„Dacă la originea limbilor prozodia s-a apropiat de cântec, stilul, pentru a copia 
imaginile sensibile ale limbajului acţiunii, a adoptat tot felul de figuri şi meta¬ 
fore... [...] Stilul, la origine, a fost poetic, pentru că a început prin a picta ideile cu 
imaginile cele mai sensibile..." 6 - 1 

Şi după aceasta, ideea autonomizării formei depăşite a limbii - de data aceasta 
e vorba despre limba poetică - este foarte clar exprimată: 

„...dar, întrucât limbile au căpătat din ce în ce mai multe modalităţi de expresie, 
limbajul corpului şi al gesturilor a dispărut încetul cu încetul, vocea a variat din 
ce în ce mai puţin, gustul pentru figuri şi metafore [...] s-a diminuat pe nesimţite 
şi stilul a devenit asemănător prozei noastre de astăzi. Totuşi, autorii au adoptat 
vechea formă a limbii, considerând-o mai vie şi mai uşor de întipărit în memo¬ 
rie... Acestei limbi i s-au dat diverse forme; au fost inventate reguli pentru a-i spori 
armonia şi astfel a luat naştere o formă particulară de artă." 64 

Aşadar, stadiile mai vechi ale limbii nu s-au pierdut, ci, pe măsură ce au ajuns 
limbi ne-mai-întrebuinţate, ele s-au preschimbat în anumite forme de artă: 

62. „La parole, en succedam au langage d’action, en conserva le caractere. Cette 
nouvelle maniere de communiquer nos pensees ne pouvait etre imaginee que sur le 
modele de la premiere. Ainsi, pour tenir la place des mouvements violents du corps, la 
voix s’eleva et s’abaissa par des intervalles fort sensibles"; ibidem , 204. 

63. „Si, dans l’origine des langues, la prosodie approcha du chant, le style, afin de 
copier Ies images sensibles du langage d’action, adopta toutes sortes de figures et de 
metaphores ... [...] Le style, dans son origine, a ete poetique, puisqu’il a commence par 
peindre Ies idees avec Ies images Ies plus sensibles..."; ibidem, 258; 260. 

64. „...mais Ies langues devenant plus abondantes, le langage d’action s’abolit peu 
â peu, la voix se varia moins, le gout pout Ies figures et Ies metaphores [...] diminua 
insensiblement, et le style se rapprocha de notre prose. Cependant Ies auteurs adop- 
terent le langage ancien, comme plus vif et plus propre â se graver dans la memoire... 
On donna differentes formes â ce langage; on imagina des regles pour en augmenter 
l’harmonie, et on en fit un art particulier"; ibidem, 260. 

Limbajul corpului şi al gesturilor 



Limba prozaică 


Pantomima {la danse desgestes) 
Coregrafia {la danse des pas) 


Arta cântecului, muzica 


Poezia 


Desigur, ca prezentare a istoriei dezvoltării limbajului, această schemă nu este 
acceptabilă. Ea poate fi însă reinterpretată şi înţeleasă într-un sens sistematic, 
non-cronologic. în acest caz, schema exprimă doar ideea că limbajul se află 
în strânsă legătură cu arta şi că în actul de determinare a esenţei limbajului 
trebuie să ne străduim să precizăm linia care separă limbajul de artă. Unele 
dintre aceste idei ne amintesc de Vico, pe care Condillac l-ar fi putut citi în 
timpul şederii sale la Parma. Faptul că filozoful italian nu este pomenit de 
Condillac nu spune mult: Cu excepţia lui Locke şi a lui Newton, Condillac 
nu citează aproape pe nimeni. Asupra posibilei influenţe a lui Vico vom reveni 
în capitolul despre Rousseau. 

în încheiere, să rezumăm încă o dată ideile pe care le putem considera 
drept contribuţia pozitivă a lui Condillac în domeniul filozofiei limbajului: 

- Definirea limbajului drept o „operaţiune" primară a spiritului uman, care 
marchează trecerea de la procesele pur fizice la procesele de nivel mai înalt 
ale „sufletului uman". Limbajul constituie, astfel, cea mai importantă tră¬ 
sătură care-i diferenţiază pe oameni de animale. Demnă de remarcat este 
aici şi ideea influenţei retroactive a limbajului asupra „operaţiunilor infe¬ 
rioare" ale spiritului, operaţiuni care, în principiu, se întâlnesc şi în lumea 
animalelor lipsite de raţiune, însă la oameni acestea sunt reorganizate şi 
«ridicate» prin limbaj. 

- Respingerea egalităţii natural = logic, o formă de antilogicism dezvoltată 
în contextul discuţiei despre problema inversiunii. 

- Concepţia că limbajul reprezintă o formă de expresie umană, printre altele. 
Caracterul de semn este esenţial mai ales pentru forma limbii, aşa cum o 
cunoaştem astăzi, însă nu este fundamental pentru limbă ca atare. Folo¬ 
sirea semnelor arbitrare este una dintre formele posibile în care se poate 
concretiza voinţa umană de expresie. 

Aceste idei centrale pentru contribuţia lui Condillac în domeniul filozofiei 
limbajului sunt destul de dificil de pus în acord cu alte idei pe care filozoful 

francez le exprimă în vasta sa operă. „Toute langue est une methode ana- 
lytique", se spune în citatul reprodus mai sus despre la langue des calculs. Acest 
lucru nu prea este valabil pentru limbă considerată una dintre formele de 
expresie ale omului, ci eventual pentru o limbă total depoetizată şi intelec- 
tualizată. Se iveşte, astfel, şi o anumită contradicţie faţă de ceea ce Condillac 
spune despre le genie de la langue. Clima şi instituţiile politice condiţionează 
caracterul unui popor, iar acesta, la rândul lui, condiţionează „spiritul limbii", 
însă acest genie de la langue nu se manifestă de la bun început într-o formă 
accesibilă oricui. Marii scriitori - şi această idee ne uimeşte prin modernitatea 
ei - sunt aceia care dezvăluie şi dezvoltă „geniul limbii": 

„Atunci când un geniu a descoperit caracterul unei limbi, îl exprimă viu şi îl dez¬ 
voltă în tot ceea ce scrie. Cu ajutorul acestuia şi ceilalţi oameni talentaţi, care nu 
ar fi fost capabili să observe ei înşişi spiritul limbii, îl percep şi îl exprimă după 
exemplul lui, fiecare în felul său.“ 65 

18.3. Denis Diderot (1713-1784) 

Denis Diderot s-a născut la Langres, ca fiu al unui meşter cuţitar ajuns la 
o oarecare bunăstare materială. Diderot a simţit foarte devreme că oraşul său 
natal, situat pe un platou înalt şi ale cărui ziduri ofereau în nord până departe 
panorama ţinutului Champagne, iar în sud lăsau să se vadă regiunea până 
spre Dijon, era prea strâmt. Totuşi, mai târziu, îl descrie în cuvinte pline de 
dragoste, în scrisorile adresate iubitei sale şi în relatarea Voyage â Bourbonne 
et â Langres , apărută la multă vreme după moartea sa. Tatăl lui îi rezervase 
o carieră ecleziastică, şi de aceea Diderot şi-a primit educaţia primară la cole¬ 
giul iezuit din oraşul natal. Destul de timpuriu, tânărul Diderot a plecat la 
Paris, unde a urmat studii al căror conţinut nu este clar conturat şi care nu 
erau orientate spre o finalitate profesională concretă. De religie s-a înstrăinat 
de timpuriu; mai târziu chiar s-a amuzat pe seama „Dumnezeului lui Vol- 
taire", a reprezentărilor religioase ale unui om care era considerat prototipul 
de „liber-cugetător". După ce tatăl său, pe care l-a stimat toată viaţa, i-a retras 
sprijinul financiar, Diderot a fost nevoit să se întreţină şi să-şi întreţină sin¬ 
gur familia. A făcut aceasta lucrând ca traducător de literatură engleză. Mai 

65. „Quand un genie a decouvert le caractere dune langue, il l’exprime vivement 
et le soutient dans tous ses ecrits. Avec ce secours, le reste des gens â talents, qui aupara- 
vant n’eussent pas ete capables de le penetrer d’eux-memes, l’apercoivent sensiblement, 
et lexpriment â son exemple, chacun dans son genre“; ibidem, 331. 

târziu, şi-a încercat puterile în mai multe domenii. Ca şi Voltaire, şi-a familia¬ 
rizat contemporanii, ca autor de scrieri ştiinţifice, cu progresele din domeniul 
ştiinţelor naturii şi al tehnicii. A scris piese de teatru de succes şi, în calitate 
de critic de teatru, ca şi Lessing în Germania, care l-a şi invocat pe filozoful 
francez, a fost responsabil pentru diminuarea prestigiului de care tragedia cla¬ 
sică franceză se bucura în perioada respectivă în Europa. Primele sale romane 
şi povestiri au avut un renume prost din cauza frivolităţii lor. întrucât Dide- 
rot nu era foarte interesat de gloria personală şi voia să evite dificultăţile cu 
cenzura, multe dintre textele sale au rămas scrieri de sertar. O parte dintre 
cele mai importante au apărut postum: Le neveu de Rameau a fost publicat în 
1821, ca retroversiune după varianta în limba germană a lui Goethe, versiunea 
originală ieşind la lumină abia în 1891. 

Cu colaborarea lui d Alembert în calitate de coeditor, Diderot şi-a dedicat 
o mare parte a forţelor, timp de douăzeci şi cinci de ani, îngrijirii editoriale a 
Enciclopediei, care, la publicarea ultimului volum, era deja depăşită. Impor¬ 
tanţa mare pe care Diderot o acorda tehnicii şi ştiinţelor naturii reiese nu doar 
din întreaga concepţie a acestei lucrări monumentale, ci şi din proiectul de 
organizare a învăţământului public din Rusia, pe care Diderot l-a conceput 
la cererea protectoarei sale, ţarina Ecaterina a Il-a. în ţara sa natală, însă şi 
mai puternic în Germania, Diderot a stat mereu în umbra lui Voltaire şi a lui 
Rousseau. „Nu a fost un necunoscut în timpul vieţii, însă ideile şi operele sale 
esenţiale au rămas necunoscute." 66 Despre prietenia cu Condillac şi Rousseau 
tocmai am vorbit. Dramatica ruptură cu Rousseau, pentru care Diderot pare 
să fi fost în mare măsură nevinovat, i-a afectat activitatea mult mai puţin decât 
pe cea a prietenului său, care a rămas foarte mâhnit. 

Scrisoarea despre surdomuţi (Lettre sur Ies sourds et Ies muets ), de care vrem 
să ne ocupăm în cele ce urmează, a apărut în 1751, într-o perioadă în care cei 
trei prieteni erau încă implicaţi într-un viu schimb de idei. Despre o tratare 
temeinică şi coerentă a unor probleme de teoria limbajului nici nu putea fi 
vorba la un causeur genial, aşa cum era Diderot. în scrisoarea sa, el ia pozi¬ 
ţie faţă de o serie de alte scrisori, publicate de Charles Batteux (1713-1780) 
în anul 1748: Lettres sur la phrase franţoise comparee avec la pbrase latine â 
M. l’Abbe d’Olivet. 67 întrucât în prefaţă Diderot trimite clar la acest „autor al 
cărţii Beaux-arts reduits â un memeprincipe pe baza acestei lucrări ajunsese 
Batteux să fie considerat un nume în domeniul teoriei artei -, s-a presupus 

66. Wuthenow 1994, 27. 

67. Batteux 1748; Scrisorile se găsesc în volumul al doilea. 

ulterior adesea că în Scrisoarea despre surdomuţi ar fi vorba de lucrarea lui Bat- 
teux. De fapt, ca şi în scrisorile lui Batteux de altfel, este vorba în această lucrare 
despre teoria limbajului, mai ales despre problema topicii. 

Diderot îşi începe Scrisoarea cu problema inversiunii, şi imediat după 
aceasta trece la cea a originii limbii: „Pour bien traiter la matiere des inver- 
sions, je crois qu’il est â propos d’examiner comment Ies langues se sont for- 
mees" [„Pentru a discuta corect problema inversiunilor, cred că este nimerit 
să examinăm felul în care s-au format limbile.“ 68 Ca şi Condillac, Diderot ne 
asigură că nu există topică absolut „naturala 1 ; însă pentru el „naturaleţea 1 nu 
depinde d cgenie de la langue, ci de stadiul de dezvoltare în care se află limba. 
El diferenţiază trei stadii: etat de naissance „stadiul de naştere' 1 ; etat de forma- 
tion „stadiul de formare"; etat de perfection „stadiul de perfecţionare" 69 . Topica 
limbii franceze, crede el, este „naturală" doar din perspectiva celui de-al treilea 
stadiu şi se diferenţiază în această privinţă nu doar de limbile vechi, ci şi de 
cele moderne. Batteux, la care face referire Diderot, operase distincţia între 
o topică „practică" {ordre moral-pratique) şi una „filozofică" [ordre specula- 
tif-metaphysique). în cazul topicii practice, în prim-plan se află ceea ce vor¬ 
bitorul consideră important, ca de exemplu rond est le soleil „rotund este soa¬ 
rele". în topica „filozofică", dimpotrivă, subiectul trebuie neapărat să fie urmat 
de predicat: le soleil est rond „soarele este rotund". Şi această topică poate fi 
considerată „practică", şi anume atunci când vorbitorul vrea să evidenţieze 
subiectul. Pentru Batteux, „naturală" este întotdeauna doar topica pe care o 
numeşte „practică" şi, pentru că în latină există mai multe posibilităţi în acest 
sens, el consideră topica limbii latine superioară celei a limbii franceze. Nu 
pot fi trecute cu vederea similitudinile cu discuţiile de mai târziu pe marginea 
structurării temă-remă. 

Diderot nu a vrut să preia pur şi simplu rezultatul la care ajunsese Bat¬ 
teux. Pentru el, important era ca, în contextul concepţiei sale despre limbă, 
să pună în valoare superioritatea francezei. La fel ca şi Condillac, care în acest 
punct îi este îndatorat lui Locke, Diderot îşi reprezintă mai întâi succesiunea 
în care trebuie să fi apărut diversele categorii de cuvinte în procesul dezvoltă¬ 
rii limbii: mai întâi numele proprii, apoi adjectivele ca desemnări ale trăsătu¬ 
rilor perceptibile, apoi apelativele şi cuvintele abstracte. Din punct de vedere 
semantic (Diderot argumentează pe baza noţiunilor abstracte), apelativele 
sunt aproape vide. în general, se afirmă că adjectivul este un fel de «adaos» 


68. Diderot 1751/1875, 349. 

69. Cf. ibide?n, 372. 

pentru substantiv, însă în realitate, crede Diderot, lucrurile stau tocmai invers; 
substantivul nu reprezintă nimic, adjectivul este totul: 

„Dacă sunteţi întrebaţi ce este un corp, veţi răspunde că este o substanţă întinsă, 
impenetrabilă, modelată, colorată şi mobilă 70 . Dar îndepărtaţi din această defini¬ 
ţie toate adjectivele; ce vă rămâne din această entitate imaginară pe care o numiţi 
substanţă ? Dacă în aceeaşi definiţie am vrea să plasăm termenii în funcţie de ordi¬ 
nea naturală, am spune colorată, modelată, întinsă, impenetrabilă, mobilă, sub¬ 
stanţă. In această ordine, cred, ar afecta diversele calităţi ale materiei un om care 
ar vedea un obiect pentru prima dată.“ 71 

Totuşi, această „ordine naturală a ideilor“ {ordre naturel des idees) trebuie, con¬ 
tinuă Diderot, diferenţiată de ordinea stabilită prin convenţie {ordre d’institu- 
tion). Aceasta din urmă este „succesiunea ştiinţifică" asupra căreia se opreşte 
spiritul, odată încheiat procesul de perfecţionare a limbii. în acest sens, „natu¬ 
rală" este succesiunea „adjectiv-substantiv", iar „ştiinţifică" este succesiunea 
„substantiv-adjectiv". în comparaţie cu limbajul originar al gesturilor, topica 
„ştiinţifică" prezintă inversiuni, căci aceasta inversează succesiunea naturală a 
percepţiilor. Cu ajutorul sus-pomenitei convenţii metodologice a personajului 
mut {muet de convention), Diderot discută detaliat despre felul în care ne-am 
putea reprezenta limbajul primar. El recunoaşte, şi aici se vede influenţa pro¬ 
babilă a lui Condillac, că putem avea mai multe reprezentări în acelaşi timp: 

„...căci, deşi aceste judecăţi: ce fruct frumos!, mi-e foame, l-aş mânca bucuros pe 
acesta sunt redate fiecare prin două sau trei expresii, toate presupun doar o singură 
imagine a sufletului; cea din mijloc, mi-e foame, este redată în latină doar prin 
cuvântul esurio. Fructul şi calitatea sunt percepute în acelaşi timp; şi, când un latin 
zicea esurio, el credea că nu redă decât o singură idee. Expresia l-aş mânca bucuros 
pe acesta nu reprezintă decât modalităţi ale unei singure senzaţii. [...] In suflet, 
senzaţia nu prezintă această dezvoltare succesivă pe care o are discursul." 72 

70. [Din motive care vor fi imediat explicate a trebuie să păstrăm aici topica 
franceză.] 

71. „Qu’on vous demande ce que cest qu’un corps, vous repondrez que cest une 
substance etendue, impenetrable, figuree, coloree et mobile. Mais otez de cette definition 
tous Ies adjectifs, que restera-t-il pour cet etre imaginaire que vous appelez substance ? 
Si on voulait ranger dans la meme definition Ies termes, suivant l’ordre naturel, on 
dirait coloree, figuree, etendue, impenetrable, mobile, substance. Cest dans cet ordre 
que Ies differentes qualites des portions de la matiere affecteraient, ce me semble, un 
homme qui verrait un corps pour la premiere fois"; Diderot 1751/1875, 350. 

72. „...car, quoique tous ces jugements, le beaufiruit!, faifiaim,je mangerais volon- 
tiers icelui soient rendus chacun par deux ou trois expressions, ils ne supposent tous 

Chiar şi când facem o comparaţie, ne atrage atenţia Diderot, cei doi termeni 
ai săi sunt prezenţi în spirit concomitent, deşi în vorbire trebuie numiţi suc¬ 
cesiv. Pornind de la aceste reflecţii, autorul dezvoltă un raţionament care mai 
întâi ne farmecă: Complexitatea limbilor noastre moderne nu este pe măsura 
nici a limbii primitive, nici a percepţiei. Spiritul trebuie să analizeze aspectele 
particulare ale unei reprezentări şi să creeze o anumită succesiune. Această 
„sintaxă a spiritului”, valabilă pentru toate popoarele, se reflectă cel mai bine 
în construcţia propoziţiei din limba franceză. Franceza prezintă deosebit de 
multe inversiuni, dacă ne raportăm la stadii timpurii ale limbii, şi, dimpotrivă, 
deosebit de puţine, dacă luăm drept criteriu „sintaxa spiritului”: 

„In franceză, spunem lucrurile aşa cum spiritul trebuie să le perceapă în mod nece¬ 
sar, indiferent de limba în care scriem. Cicero, ca să spunem aşa, a urmat sintaxa 
franceză înainte de a se supune celei latine.” 73 

Pentru Diderot, nu poate exista nici o îndoială că franceza este cea mai potri¬ 
vită pentru a îndeplini sarcina principală a limbii, care constă în transmiterea 
gândurilor: 

„...întrucât scopul principal al limbii este comunicarea gândirii, limba noastră 
este dintre toate limbile cea mai cizelată, cea mai exactă şi cea mai demnă de a 
fi preţuită; într-un cuvânt, cea care a reţinut în cel mai mic grad acele neglijenţe 
pe care le-aş numi resturi ale bâlbâielii primelor vârste ale istoriei; sau, pentru a 
continua această paralelă într-o manieră imparţială, aş spune că, prin faptul că nu 
avem inversiuni, am câştigat în limpezime, claritate, precizie, calităţi esenţiale ale 
discursului; şi că am pierdut din căldura şi energia elocinţei.” 74 

qu’une seule vue de Târne; celui du milieu, jâifaim, se rend en latin par le seul mot 
esurio. Le fruit et la qualite s’apercoivent en meme temps; et quand un latin disait esu- 
rio, il croyait ne rendre qu’une seule id it.Je mangerais volontiers icelui ne sont que des 
modes dune seule sensation. [...] La sensation n’a point dans Târne ce developpement 
successif du discours...”; ibidem, 366 şi urm. 

73. „Nous disons Ies choses en franşais, comme l’esprit est force de Ies considerer 
en quelque langue qu’on ecrive. Ciceron a, pour ainsi dire, suivi la syntaxe franşaise 
avant que d’obeir â la syntaxe latine”; ibidem, 371. 

74. „...la communication de la pensee etant l’objet principal du langage, notre lan¬ 
gue est de toutes la plus châtiee, la plus exacte et la plus estimable; celle, en un mot, qui 
a retenu le moins de ces negligences que j’appellerais volontiers des restes de la balbutie 
des premiers âges; ou, pour continuer le parallele sans partialite, je dirais que nous 
avons gagne, â n’avoir point d’inversions, de la nettete, de la clarte, de la precision, 
qualites essentielles au discours; et que nous y avons perdu de la chaleur de l’eloquence 
et de l’energie”; ibidem. 


468 ISTORIA FILOZOFIEI LIMBAJULUI 


Datorită „liniei sale didactice" (; marche didactique ), franceza este, crede 
Diderot, cea mai potrivită pentru ştiinţă, în timp ce celelalte limbi sunt 
potrivite mai degrabă pentru poezie. Limba franceză poate da glas cel mai 
bine spiritului şi, pentru a se exprima, gândirea raţională {le bon sens) ar 
recurge la haina limbii franceze: 

„Franceza este făcută pentru a instrui, a explica şi a convinge; greaca, latina, ita¬ 
liana, engleza, pentru a convinge, a emoţiona şi a înşela; poporului să-i vorbiţi în 
greacă, latină, italiană; însă înţeleptului vorbiţi-i în franceză." 75 

Şi, fiindcă vrea mereu să-şi dovedească „imparţialitatea", Diderot adaugă: 

„Una peste alta, limba noastră pedestră are faţă de altele avantajul utilului faţă de 
agreabil." 76 

Acestea au fost cele mai importante idei de teorie şi filozofie a limbajului pe 
care le întâlnim în Scrisoarea despre surdomuţi. Alte excursuri interesante 
despre categoria timpului, despre stil şi despre imposibilitatea traducerii poe¬ 
ziei ar merita să fie discutate în alt loc. 

Teza principală a lui Diderot în problematica aşa-ziselor inversiuni este naivă 
şi poate fi combătută cu uşurinţă, atât din punct de vedere empiric, cât şi teore¬ 
tic. Cât priveşte empiria, este de ajuns să traducem din franceză în italiană cita¬ 
tul reprodus mai sus despre scopurile privilegiate ale folosirii diverselor limbi: 

L’italiano e fatto per istruire, chiarire e convincere; il greco, il latino, il francese, 
l’inglese per persuadere, commuovere e ingannare; pariate greco, latino, francese 
al popolo, ma pariate italiano al saggio. 7 ' 

Se vede din acest fragment că italiana, presupus dezordonată şi emotivă, pre¬ 
zintă o topică identică cu cea a limbii franceze. Condillac a atras atenţia asupra 
speculaţiilor de acest tip, atunci când a arătat că topica depinde de aşa-numitul 
genie de la langue şi că nu putem trage concluzii asupra structurilor gândirii 
pornind de la structuri propoziţionale diverse din punct de vedere tipologic. 
Filozofia „peripatetică" (i. e. scolastică), pe care Diderot o consideră respon¬ 
sabilă pentru impunerea topicii „didactice" în limba franceză 8 , s-a dezvoltat 

75. „Le franşais est fait pour instruire, eclairer et convaincre; le grec, le latin, 
l’italien, l’anglais, pour persuader, emouvoir et tromper; pariez grec, latin, italien au 
peuple; mais pariez franşais au sage"; ibidem, 372. 

76. „Ainsi, tout bien considere, notre langue pedestre a sur Ies autres l’avantage 
de Futile sur Fagreable"; ibidem. 

77. Cf. supra citatul original în limba franceză, nota 75. 

78. Cf. Diderot 1751/1875, 351. 

tocmai într-o limbă, latina, căreia el îi contestă această topică. De altfel, şi în 
franceză există adjective antepuse, o realitate pe care Diderot o acceptă, însă 
căreia îi relativizează importanţa.' 9 

Pentru a respinge tezele lui Diderot sub aspect teoretic, este de ajuns să 
trimitem la capitolul despre Aristotel, unde este spus şi motivat tot ceea ce 
este necesar pentru asta 80 . „Adevăr“, „falsitate", „învăţătură", „persuasiune", 
„eroare", toate acestea nu au nimic de a face cu limbajul ca atare, ci cu felul în 
care el este întrebuinţat de om. Limba greacă „minte" tot atât de puţin ca şi 
franceza, iar în franceză se poate minţi tot la fel de bine ca şi în italiană. Cu 
un înţelept putem discuta inclusiv în bas breton , dacă înţelege această limbă. 81 

Trebuie oare să negăm contribuţia lui Diderot în domeniul teoriei limbii, 
considerând-o doar unul dintre acele exemple de ideologie şovină de care secolele 
al XVIII-lea şi al XlX-lea nu duc lipsă? Ar fi nedrept. Ca şi la mulţi alţi autori 
despre care, la o privire de ansamblu, se poate spune că au ajuns la rezultate total 
inacceptabile, şi în cazul lui Diderot trebuie să ne străduim să scoatem la lumină 
nucleul pozitiv al concepţiilor sale. Diderot a înţeles mai limpede decât alţi filo¬ 
zofi ai limbajului că trebuie să distingem între „percepţie" şi „analiză" a realului 
şi că în limbă nu se reflectă percepţia realităţii, ci prin limbă se operează o ana¬ 
liză a datelor extralingvistice. Acest lucru este valabil pentru toate limbile. Toate 
limbile ca atare - nu doar franceza - se deosebesc fundamental de limbajul ges¬ 
turilor. Gesturile exprimă situaţii întregi; ele au - pentru a folosi terminologia 
modelului funcţional al lui Biihler - funcţia de „expresie" (de comunicare) şi 
de „apel" (de provocare a unei reacţii din partea destinatarului), nu şi pe cea de 
„reprezentare" 82 . Faptul că gesturile pot fi «traduse» în limbaj verbal nu trebuie 
să ne inducă în eroare: gesturile nu au conţinut lingvistic. Un cerc trasat printr-un 
gest nu are semnificaţia „cerc", ci este un cerc, respectiv reprezentarea unui cerc. 
Presupunerea că există o perioadă de trecere de la gesturi la limbă porneşte de la 
o premisă greşită. Pe de altă parte, conţinutul verbal poate fi exprimat foarte bine 
prin gesturi, însă în acest caz este vorba despre o funcţie auxiliară, care presupune 
existenţa limbii. Diderot nu a observat că limba sa „ştiinţifică" nu înseamnă, 
mutatis mutandis , decât limbajul pur şi simplu. Atunci când afirmă că „Cicero, 
ca să spunem aşa, a urmat prima dată sintaxa franceză", această afirmaţie poate fi 

79. Cf. ibidem, 361. 

80. Cf. supra 6.2.4. 

81. [Cu această părere, un alt francez i-a şocat pe învăţaţii umanişti; cf. Discours 
de la methode, partea I = Descartes 1970, 52.] 

82. Cf. Biihler 1934/1982, partea I, § 2, 24-33, şi Coseriu 1994, 71-75. 

interpretată doar în sensul că Diderot a recunoscut că o analiză a realităţii nu este 
posibilă în lipsa limbajului. Că pentru asta e nevoie neapărat de limba franceză nu 
mai susţin astăzi serios nici francezii mândri de naţiunea lor. 

18.4. Jean-Jacques Rousseau (1712-1778) 

Jean-Jacques Rousseau s-a născut în familia unui meşter ceasornicar cu o 
oarecare educaţie din Geneva, care era pe atunci „Roma protestantismului' 1 , 
refugiu al multor persecutaţi politic din toată Europa. Strămoşii săi, atât cei pe 
linie maternă, cât şi cei paterni, veniseră cu câteva generaţii înainte de la Paris. 
Rousseau însuşi şi-a petrecut cea mai mare parte a vieţii în Franţa; cu toate aces¬ 
tea, mult timp a fost mândru că este cetăţean al „celei mai mici republici din 
Europa" - pe vremea aceea, Geneva se afla în relaţii libere cu Confederaţia Elve¬ 
ţiană unele dintre lucrările sale poartă pe foaia de titlu, sub numele autoru¬ 
lui, precizarea citoyen de Geneve. în 1763 rupe relaţiile cu oraşul natal, aşa cum 
făcuse deja cu o serie de prieteni şi protectori. Imaginea despre sine pe care ne-a 
lăsat-o în scrierile autobiografice este - în ciuda tuturor declaraţiilor de sinceri¬ 
tate - puternic retuşată; însă şi istoria obiectiv reconstruită a vieţii sale produce 
o atât de puternică impresie de romanesc, încât avem impresia că a fost inventată 
tot de el însuşi. Nu este locul aici să vorbim detaliat despre autorul Noii Eloise, 
al \m Emile sau al Contractului social. Viaţa acestui om foarte depresiv, care s-a 
făcut cunoscut în calitate de critic al civilizaţiei şi de teoretician al educaţiei, dar 
şi-a încredinţat propriii copii unui orfelinat, incită şi astăzi imaginaţia autorilor 
de cele mai diverse culori şi dă naştere unor noi şi noi prezentări. Cantitatea scri¬ 
erilor despre Rousseau este copleşitoare; unele indicaţii bibliografice succinte se 
găsesc la sfârşitul acestui capitol. în legătură cu cele două lucrări pe care le vom 
aborda în cele ce urmează, trebuie să subliniem o particularitate, aceea că Rous¬ 
seau s-a ocupat, o mare parte a vieţii sale, cu muzica, atât în sens practic, cât şi în 
sens teoretic. Una dintre comediile sale muzicale a fost reprezentată în prezenţa 
lui Ludovic XV. A conceput un nou sistem de scriere a notelor muzicale, a stâr¬ 
nit indignarea lumii muzicale pariziene prin Lettre sur la musique franţaise din 
1753 şi a contribuit la Encyclopedie cu articole despre ştiinţa muzicii. 

Rousseau s-a ocupat de problema limbajului în special în două lucrări, 
în Discours sur l’inegalite, de care am pomenit mai sus - este vorba despre 
un răspuns la o întrebare în cadrul unui concurs organizat de Academia 
din Dijon -, şi în Essai sur l’origine des langues, apărută abia postum, dar 
concepută probabil după DiscoursP 

83. Rousseau 1781/1990. [Despre raportul dintre cele două lucrări, cf. Wilhelm 
2001, 63 şi urm.] 

în Discours sur l’inegalite Rousseau abordează o problemă pe care, consi¬ 
deră el, Condillac nu a sesizat-o: Poate exista vreun fel de societate umană îna¬ 
inte de existenţa limbii? Rousseau se mulţumeşte să ridice această problemă, 
foarte serioasă după părerea sa, fără a propune şi o soluţie: 

„...Las celui care va vrea să o întreprindă discuţia acestei probleme dificile şi foarte 
importante, care constă în a decide ce a fost mai necesar, societatea deja constituită 
pentru instituirea limbilor, sau limbile deja inventate pentru apariţia societăţii." 84 

Cu referire la esenţa limbii, s-ar părea că această problemă are o importanţă 
marginală; ea îi oferă însă lui Rousseau prilejul de a prezenta punctul slab al 
teoriei despre caracterul arbitrar al semnului lingvistic ( tbeorie de 1’institut ion), 
care spune că semnele lingvistice nu sunt motivate natural, ci au la bază o con¬ 
venţie umană. Dar cum este posibilă stabilirea unei convenţii asupra semne¬ 
lor arbitrare fără existenţa prealabilă a limbii? în disputa dintre cJjuo'si şi Gscrai, 
Rousseau se vede nevoit să respingă ipoteza Sectei. în Essai surl’origine des lan- 
gues, filozoful francez merge şi mai departe; aici arată în detaliu felul în care îşi 
imaginează el apariţia naturală a limbii. Nu necesităţile elementare, ci senti¬ 
mentele au fost cele care i-au făcut pe oameni să emită primele semne sonore: 

„Nu foamea, nici setea, ci iubirea, ura, mila, mânia le-au smuls primele strigăte. 
Fructele nu ne sunt smulse din mâini, ne putem hrăni şi fără să vorbim; urmărim 
în tăcere prada cu care vrem să ne hrănim; dar pentru a impresiona o inimă tânără, 
pentru a respinge un agresor nedrept, natura ne dictează accente, strigăte, gemete: 
iată care sunt cele mai vechi cuvinte inventate şi iată de ce primele limbi au fost 
cântate şi pasionate, înainte de a fi simple şi metodice." 85 ’* 

Cu aceasta, Rousseau critică două teze unanim susţinute în vremea sa: pe de 
o parte, teza conform căreia limbajul a fost „inventat" şi perfecţionat într-o 

84. „...je laisse â qui voudra l’entreprendre, la discussion de ce difficile Probleme, 
lequel a ete le plus necessaire, de la Societe deja liee, â l’institution des Langues, ou des 
Langues deja inventees, âl’etablissement de la Societe"; Rousseau 1755/1964,151. 

85. „Ce n’est ni la faim ni la soif, mais l’amour, la haine, la pitie, la colere qui leur 
ont arrache Ies premieres voix. Les fruits ne se derobent point â nos mains, on peut 
sen nourrir sans parler, on poursuit en silence laproye dont on veut se repaître; mais 
pour emouvoir un jeune cosur, pour repousser un aggresseur injuste la nature diete 
des accens, des cris, des plaintes: voilâ les plus anciens mots inventes, et voilâ pourquoi 
les premieres langues furent chantantes et passionnees avant d’etre simples et metho- 
diques"; Rousseau 1781/1990, 67. [Toate citatele din Essai au fost corectate conform 
regulilor actuale în ceea ce priveşte accentele şi punctuaţia.] 

* Pentru versiunea românească am citat din Jean-Jacques Rousseau, Eseu despre 
originea limbilor, unde se vorbeşte despre melodie şi despre imitaţia, muzicală, traducere, 
prefaţă şi comentarii de Eugen Munteanu, Editura Polirom, Iaşi, 1999, p. 24 (n. tr.). 

anumită direcţie; pe de altă parte, ipoteza că necesităţile elementare au ofe¬ 
rit prilejul pentru apariţia limbii. Astfel, Rousseau se exprimă clar împotriva 
logicismului: 

„Limbajul primilor oameni ne-a fost prezentat ca limbă a unor geometri, dar 
vedem că el a fost limbajul unor poeţi." 86 ’* 

Şi din această cauză, prima limbă a fost neapărat plastică: 

„De vreme ce primele motive care l-au făcut pe om să vorbească au fost pasiunile, pri¬ 
mele sale expresii au fost tropii. Limbajul figurat s-a născut primul, sensul propriu a 
fost descoperit ultimul. Lucrurile nu au fost denumite cu numele lor real decât atunci 
când au fost văzute sub forma lor veritabilă. La început nu se vorbea decât prin poezie; 
omul nu a găsit de cuviinţă să raţioneze decât multă vreme după aceea." 87 ’** 

Chiar aici se impune o paralelă cu Vico. O parte dintre aceste idei sună ca şi 
cum ar fi o traducere fidelă a acestuia. 88 Ca şi Vico, Rousseau trebuie să admită 
o depoetizare treptată a limbii: 

„Toate aceste lucruri duc la confirmarea principiului că, în virtutea unui progres 
natural, toate limbile cultivate prin scris ajung în mod necesar să-şi schimbe carac¬ 
terul şi să-şi piardă forţa, câştigând în claritate; cu cât se urmăreşte mai mult per¬ 
fecţionarea gramaticii şi a logicii, cu atât acest progres se accelerează, iar pentru a 
se ajunge în curând la o limbă rece şi monotonă nu trebuie decât ca poporul care o 
vorbeşte să întemeieze academii." 89 ’*** 

86. „On nous fait du langage des premiers hommes des langues de Geometres, 
et nous voyons que ce furent des langues de Poetes. Cela dut etre. On ne commenşa 
pas par raisonner mais par sentir"; ibidem, 66. 

* Ibidem , p. 23 (n. tr.). 

87. „Comme Ies premiers motifs qui firent parler l’homme furent des passions, 
ses premieres expressions furent des Tropes. Le langage figure fut le premier â 
naître, le sens propre fut trouve le dernier. On n’appella Ies choses de leur vrai nom 
que quand on Ies vit sous leur veritable forme. D’abord on ne paria qu’en poesie; on 
ne s’avisa de raisonner que longtemps apres"; ibidem, 68. 

** Ibidem, p. 25 (n. tr.). 

88. [Cassirer şi după el Derrida au speculat în legătură cu posibilele legături dintre 
cei doi; cf. Trabant 1994, cap. 5. Condillac ar trebui poate considerat un intermediar.] 

89. „Tout ceci mene â la confirmation de ce principe, que par un progres natu- 
rel toutes Ies langues lettrees doivent changer de caractere et perdre de la force 
en gagnant de la clarte, que plus on s’attache â perfectionner la grammaire et la 
logique plus on accelere ce progres, et que pour rendre bientot une langue froide et 
monotone il ne faut qu’etablir des academies chez le peuple qui la parle"; Rousseau 
1781/1990, 86. 

*** Ibidem, p. 41 (n. tr.). 

Am văzut că Rousseau l-a criticat cu blândeţe pe Condillac pentru că acesta nu 
a înţeles destul de clar problema condiţionării reciproce dintre limbă şi societate. 
El mai arată că aceeaşi problemă apare şi la determinarea raportului dintre limbă 
şi gândire. Pe de o parte, gândirea nu este, evident, posibilă în lipsa limbii, pe de 
altă parte, gândirea este necesară pentru „inventarea 1 limbii - cel puţin pentru 
inventarea ei la nivelul formei, aşa cum şi-o reprezentau contemporanii săi. Ast¬ 
fel, în Discours sur l’inegalite, Rousseau îşi propune să cerceteze 

„...cum au început limbile să se formeze. Aceasta reprezintă o nouă problemă, şi 
mai dificilă ca precedenta; căci, dacă oamenii au avut nevoie de limbă pentru a 
învăţa să gândească, şi mai multă nevoie au avut de gândire pentru a descoperi 
meşteşugul vorbirii..." 90 

Aceeaşi problemă se pune şi o a treia oară, mai exact, atunci când trebuie expli¬ 
cat felul în care s-a produs trecerea de la gesturile natural motivate, a căror 
funcţie poate fi imitată, la semnele arbitrare ale limbajului verbal. Mai perspi¬ 
cace decât mulţi dintre contemporanii săi se dovedeşte Rousseau nu atât în 
ceea ce priveşte soluţia la această problemă, cât în privinţa formulării ei; 

„...în sfârşit s-a decis ca acesta [limbajul gesturilor] să fie înlocuit cu articulaţiile 
vocii, care, fără a avea acelaşi raport cu anumite idei, sunt mai potrivite pentru 
a le reprezenta pe toate, ca semne instituite; această înlocuire nu s-a putut face 
decât printr-un consens şi intr-un mod destul de greu de practicat pentru nişte 
oameni ale căror organe grosolane nu erau încă deloc exersate, şi încă şi mai dificil 
de conceput este înlocuirea însăşi, căci acest acord unanim a fost probabil motivat, 
şi cuvântul pare să fi fost foarte necesar pentru stabilirea propriei sale utilizări." 91 

Problema relaţiei dintre două lucruri care se presupun reciproc apare deci la 
Rousseau sub trei forme: între limbă şi societate, între limbă şi gândire şi, în cele 
din urmă, între „limbă“ şi „limbaj căci limba primară, motivată natural, nu 
pare potrivită pentru a crea condiţiile pentru apariţia limbajului verbal articulat. 

90. „...comment ellespurent commencer â s’etablir. Nouvelle difficulte pire encore 
que la precedente; car si Ies Hommes ont eu besoin de la parole pour apprendre â pen- 
ser, ils ont eu bien plus besoin encore de savoirpenserpour trouverl’art de la parole..."; 
Rousseau 1755/1964,147. 

91. „.. .on s’avisa enfin de lui substituer Ies articulations de la voix, qui, sans avoir le 
meme rapport avec certaines idees, sont plus propres â Ies representer toutes, comme 
signes institues; substitution qui ne put se faire que d’un commun consentement, et 
dune maniere asses difficile âpratiquer pour des hommes dont Ies organes grossiers 
n’avoient encore aucun exercice, et plus difficile encore â concevoir en elle-meme, 
puisque cet accord unanime dut etre motive, et que la parole paroît avoir ete fort 
necessaire, pour etablirl’usage de la parole"; ibidetn , 148 şi urm. 

în acest punct relevă Rousseau slăbiciunea tezei 0£<7£i - cel puţin în forma în care 
aceasta era înţeleasă în timpul său. Essaisurl’origine des langues începe cu o situ¬ 
are clară de partea tezei cf>u<7£i: „...la parole etant la premiere institution sociale 
ne doit sa forme qu’â des causes naturelles“ -„vorbirea fiind cea dintâi instituţie 
socială, ea nu-şi datorează forma decât unor cauze naturale". 92 * 

Această cauză naturală Rousseau crede a o fi identificat în sentimente; ele 
sunt cele care produc în acelaşi timp limba şi societatea: „Toutes Ies passions 
rapprochent Ies hommes que la necessite de chercher â vivre force â se fuir“ - 
„Toate pasiunile îi apropie pe oamenii pe care necesitatea de a căuta să trăiască 
îi sileşte să se îndepărteze unul de altul" 93 **■ Astfel, Rousseau respingea tot 
ceea ce susţineau contemporanii săi în legătură cu construirea treptată, con¬ 
trolată prin raţiune, a limbii. Limba era pentru el poezie care îşi are originea în 
emoţii. în capitolele al nouălea şi al zecelea ale eseului, filozoful francez înfă¬ 
ţişează această teză într-o formă care astăzi ne amuză. Limbile din sud au luat 
naştere, spune Rousseau, din emoţii de tipul aimez-moi „iubeşte-mă“, iar cele 
din nord, din emoţii de tipul aidez-moi „ajută-mă“. Rousseau îşi imaginează 
raportul dintre limbă şi muzică într-un mod similar lui Condillac: 

„...poezia a fost descoperită înaintea prozei; acest fapt a fost necesar, deoarece pasi¬ 
unile s-au exprimat înaintea raţiunii. La fel s-a întâmplat şi cu muzica; la început 
nu a existat un alt fel de muzică decât melodia, nici un alt fel de melodie decât 
sunetul variat al vorbirii, accentele alcătuiau cântarea, cantităţile formau măsura 
şi se vorbea atât prin sunete şi prin ritm, cât şi prin articulaţii şi elemente sonore. 
A vorbi şi a cânta erau cândva acelaşi lucru, spune Strabon; ceea ce demonstrează, 
adaugă el, că poezia este sursa elocinţei. Ar fi trebuit spus că şi una, şi cealaltă au 
avut aceeaşi sursă şi nu au fost la început decât unul şi acelaşi lucru." 94 ’*** 

92. Rousseau 1781/1990, 59. 

* Versiunea românească în Jean-Jacques Rousseau, Eseu despre originea limbi¬ 
lor, unde se vorbeşte despre melodie şi despre imitaţia muzicală, ed. cit., p. 17 (n. tr.). 

93. Ibidem, 67. 

** Ed. cit., p. 24 (n. tr.). 

94. „...la poesie fut trouvee avant la prose; cela devoit etre, puisque Ies passions par- 
lerent avant la raison. 11 en fut de meme de la musique; il n’y eut point d’abord d’autre 
musique que la melodie, ni d’autre melodie que le son varie de la parole, Ies accens 
formoient le chant, Ies quantites formoient la mesure, et l’on parloit autant par Ies sons 
et par le rhy thme que par Ies articulations et Ies voix. Dire et chanter etoit autrefois la 
meme chose, dit Strabon; ce qui montre, ajoute-t-il, que la poesie est la source de l’elo- 
quence. 11 faloit dire que l’une et l’autre eurent la meme source et ne furent d’abord 
que la meme chose"; ibidem, 115. 

*** Ed. cit., pp. 65 şi urm. (n. tr.). 

încă şi mai categoric decât Condillac, Rousseau împărtăşeşte opinia că 
muzica, în calitate de artă de sine stătătoare, a provenit din limbă: 

„...cântecul a devenit prin regres o artă în întregime separată de vorbirea în care 

a • • • «95* 

îşi are originea... 

Rousseau se dovedeşte un gânditor subtil mai ales din perspectivă negativă. El 
observă în special punctele slabe ale argumentaţiei adversarilor săi. Cu atât mai 
uimitoare pare fermitatea cu care susţine teza cJ>u<tsi, deşi a recunoscut, cel puţin 
în treacăt, că nu există o trecere, care să poată fi reconstruită raţional, dinspre 
exprimarea de către om a propriilor emoţii prin intermediul gesturilor către 
semnele arbitrare ale limbajului verbal. Rousseau a arătat în trei moduri care 
sunt dificultăţile aproape insurmontabile de care ne lovim atunci când dorim 
să susţinem caracterul convenţional al limbajului. Pentru a scăpa el însuşi de 
dificultăţile pe care le presupunea cel de-al treilea argument al său, ar fi tre¬ 
buit să afirme, de fapt, că şi limbile moderne au un caracter non-convenţional. 
Lucrul acesta Rousseau nu îl face, sau cel puţin nu într-o formă clară. 

Cu cei trei autori prezentaţi aici şi cărora aproape că le-am dat cuvântul 
în mod exclusiv, dar mai ales cu Condillac şi Rousseau, iată-ne ajunşi în faţa 
unei concepţii care vede în limbă mai ales o formă a expresiei. O mare parte a 
filozofilor de care ne-am ocupat în lucrarea de faţă deţin o concepţie instru¬ 
mentală despre limbă, al cărei punct central îl constituie relaţia dintre limbă 
şi cunoaştere. Aceste două concepţii se confruntă aproape direct în a doua 
jumătate a secolului al XVIII-lea. Apare astfel dezideratul unui nou tip de 
problematizare, care să poată concilia cele două concepţii. Cu acest nou tip 
de problematizare vom face cunoştinţă în filozofia limbajului profesată de 
Romantismul german. 

18.5. Indicaţii bibliografice 

De la apariţia primei ediţii a lucrării de faţă, s-a scris mult despre cerceta¬ 
rea limbajului în Iluminismul francez. Cele mai importante surse de infor¬ 
maţii rămân prezentarea de către Guy Harnois a teoriilor asupra limbajului 
din Franţa secolelor al XVII-lea şi al XVIII-lea, disertaţia lui Gunvor Sahlin, 
care, în ciuda titlului, nu îi este dedicată doar lui Dumarsais, şi Linguistica 

95. „...le chant devint par degres un art entierement separe de la parole dont il 
tire son origine..."; ibidem, 142. 

* Ed. cit., p. 87 (n. tr.). 

illuministica de Luigi Rosiellos . 96 Ulrich Ricken şi discipolii săi s-au ocupat 
mereu de lingvistica iluministă . 97 Lucrarea Linguistique et l’appelde l ’histoire 
a lui Daniel Droixhe a devenit, într-un timp relativ scurt, un text clasic şi 
foarte des citat . 98 în disertaţia sa, Irene Monreal-Wickert s-a ocupat mai ales 
de teoreticienii limbajului care au contribuit direct sau indirect la realizarea 
Enciclopediei franceze . 99 în urmă cu câţiva ani a apărut o antologie îngrijită 
de Gerda Hafiler şi Peter Schmitter, ce cuprinde o serie de contribuţii utile 
nu doar pentru capitolul de faţă, ci şi pentru cel anterior . 100 Cele mai multe 
dintre lucrările indicate aici conţin şi ele bogate trimiteri bibliografice. 

în ceea ce priveşte textele discutate aici, pentru multe dintre ele au apărut 
între timp ediţii comentate, pe care le-am inclus în capitolul de Bibliografie. 
Essai sur Vorigine des langues a lui Rousseau a apărut chiar într-o cunoscută 
serie de buzunar, îngrijită de Jean Starobinski, ediţie demnă de a fi citată . 101 

Despre cei trei autori discutaţi mai amănunţit, seria trimiterilor bibliogra¬ 
fice pe care le putem indica aici nu poate fi decât extrem de limitată. Prezentări 
biografice generale ale lui Rousseau şi Diderot apar în două serii de buzunar 
foarte răspândite . 102 Asupra lui Condillac există o prezentare pe care autoa¬ 
rea, Winfried Franzen, a fost silită de împrejurări să o conceapă la dimensiuni 
reduse şi care reprezintă contribuţia acesteia la o ediţie colectivă pe care aici am 
citat-o adesea . 103 Vasta lucrare de docenţă a lui Raymund Wilhelm se ocupă 
de ideile despre limbaj la Rousseau, însă oferă informaţii şi în legătură cu Con¬ 
dillac şi Diderot . 104 


96. Harnois 1929; Sahlin 1928; Rosiello 1967. 

97. Ricken 1978; Ricken etalii (ed.) 1990. 

98. Droixhe 1978. 

99. Monreal-Wickert 1977. 

100. Hafiler/Schmitter (ed.) 1999. 

101. Rousseau 1781/1990. 

102. Holmsten 1972; Wuthenow 1994. 

103. Franzen 1996. 

104. Wilhelm 2001. 

PERSPECTIVE 


Cu Rousseau, am ajuns la capătul primei etape a parcursului nostru prin 
istoria filozofiei limbajului. Cititorului atent nu i-a scăpat, probabil, faptul că 
distincţia propusă în primul capitol între filozofia limbajului, teoria limbajului 
şi lingvistică nu a putut fi riguros urmărită la autorii pe care i-am prezentat 
până acum. Cei mai mulţi dintre aceştia sunt deopotrivă - în proporţii diferite 
- şi filozofi ai limbajului, şi teoreticieni ai limbii, şi lingvişti. Acest lucru se va 
schimba odată cu filozofia limbajului în Romantismul german. 

Timp de aproape un secol, cele mai importante curente de gândire au fost 
importate în Germania din alte ţări, mai ales din Anglia. După moartea lui 
Leibniz şi după declinul şcolii Leibniz-Wolff, Germania aproape că doar a 
«absorbit» ideile produse în alte ţări. Acum, în epoca romantică, ea consti¬ 
tuie centrul din care se răspândesc noile idei. începe o perioadă care are pen¬ 
tru gândirea filozofică un rol asemănător cu cel jucat de Renaştere în privinţa 
artelor şi în mari domenii ale culturii generale. Tot ceea ce pentru iluminiştii 
animaţi de credinţa optimistă în progres constituia cunoaştere sigură şi obţi¬ 
nută cu efort este din nou pus sub semnul întrebării, iar fundamentele îi sunt 
reevaluate. Dacă astăzi unele dintre problemele la care ne-am referit în prima 
parte a acestei lucrări ne provoacă un zâmbet amuzat, deoarece avem un sen¬ 
timent de superioritate faţă de această gândire bizară şi învechită, nu trebuie 
să uităm că aceste idei care ne par bizare au fost înlocuite abia prin gândi¬ 
rea despre limbaj a Romantismului german. Cel puţin sub aspect filozofic, 
încă trăim în acea epocă, chiar dacă nu ştim sau nu vrem să ştim asta. în acest 
context, termenul Renaştere trebuie înţeles în sens literal. însă filozofia lim¬ 
bajului profesată de Romantismul german poartă cu sine şi o redescoperire a 
Antichităţii, mai ales a filozofului Aristotel, care, sub sedimentele depuse de o 
seculară tradiţie şcolară, mai putea fi perceput doar ca un logician arid. începe 
acum mai ales o perioadă de renaştere a ştiinţei limbii, evidentă nu în ultimul 
rând prin faptul că sunt reluate idei lingvistice care fuseseră deja discutate în 

epoca Renaşterii, însă fuseseră abandonate după aceea. Lingvistica este înte¬ 
meiată acum, pe baza unor metode adecvate, ca disciplină autonomă. Filozo¬ 
fia limbajului, care nu mai vrea acum şi nu mai are nevoie să fie în acelaşi timp 
şi lingvistică, se poate emancipa şi ea ca disciplină autonomă din domeniul 
general al cercetării limbajului şi astfel sunt eliminate erorile în aprecierea fap¬ 
telor şi concepţiile naive pe care acestea le generează. 

Centrele acestei noi culturi a gândirii despre limbaj au fost Konigsberg, 
Weimar, Berlin şi Bonn. Numele celor mai importanţi reprezentanţi ai 
săi sunt Johann Gottfried Herder, Johann Georg Hamann, Johann Gott- 
lieb Fichte, Friedrich şi August Schlegel, Georg Wilhelm Friedrich Hegel, 
Friedrich Wilhelm Joseph Schelling, Friedrich Daniel Ernst Schleierma- 
cher şi Wilhelm von Humboldt. De gândirea în ce priveşte problemele 
limbajului a acestor personalităţi ne vom ocupa în partea a doua a lucrării 
noastre. în afară de aceasta, vom avea în vedere şi ceea ce lingviştii şi poeţii 
au de spus despre limbaj. 

